
Holei ir Klei — su meile 


skyrius 


Apsnigtos kalvos viršūnėje stovintis didžiulis Vajatų namas atrodė 
tarsi karališkoji karūna: akmeninės gotiškos smailės stiebėsi į dangų, 
o vitražo langai žėrėjo lyg brangakmeniai. 

Už mylios nuo namo išsirikiavę limuzinai ir prabangūs automo- 
biliai lėtai judėjo link uniformuoto apsauginio, budinčio prie teri- 
torijos vartų. Kiekvienam iš jų priartėjus, šis patikrindavo keleivių 
vardus pagal svečių sąrašą, tada mandagiai perduodavo nurodymą 
vairuotojui: 

— Apgailestauju, bet dėl sniego ponas Vajatas nenori, kad šįvakar 
automobilius statytų namo teritorijoje. 

Jei vairuodavo vairuotojas, apsauginis pasitraukdavo į šalį, leis- 
damas jam įsukti į keliuką, pravažiuoti vartus ir nuvežti svečius iki 
namo, paskui laukti pagrindiniame kelyje, vedančiame į parką. 

Jei mašiną vairuodavo jos šeimininkas, apsauginis jį nukreipdavo 
prie juodų spindinčių Range Rover, išrikiuotų kryžkelėje ant kalvos 
ir leidžiančių dūmų spirales pro išmetamuosius vamzdžius. 

— Prašau truputį pavažiuoti ir palikti automobilį patarnau- 
tojui, — nurodydavo apsauginis. — Jus nuveš iki namo. 

Tačiau kiekvienas svečias greitai suprasdavo, kad šis procesas 
nebuvo nei toks paprastas, nei patogus, kaip atrodytų. Nors aplink 
lūkuriavo daugybė paslaugių patarnautojų ir laisvų Range Rover 
automobilių, didžiulės pusnys ir sustatytos mašinos buvo taip už- 
kimšusios keliuką namo link, jog vietomis jis buvo siauras prava- 


žiuoti, o nuolatinė lėtai judančių mašinų vilkstinė suplakė tądien 
nenukastus keturis colius sniego į tirštą pliurzę. 

Tokia netvarka visus nervino ir erzino. Visus, išskyrus detektyvus 
Čaildresą ir Makneilą, kurių Chevrolet sąraše nebuvo, todėl juos 
nugrūdo įkalnėn, už šimto penkiasdešimties jardų nuo įvažiavimo 
į Vajatų rezidenciją. Šie detektyvai priklausė rūpestingai atrinktai 
komandai, tądien sudarytai šiek tiek anksčiau. Jų užduotis — visą 
parą stebėti Mitčelą Vajatą. 

Aštuntą valandą vakaro jie atsekė įkandin Mitčelui čionai, į Se- 
silio Vajato rezidenciją, kur jis staiga pasuko į šoną nuo apsauginio, 
bandžiusio jį sustabdyti, įvažiavo į privatų keliuką ir dingo iš akių. 
Vajatui pranykus, Čaildresui ir Makneilui neliko nieko kita, kaip 
pasistatyti mašiną ir fiksuoti asmenis, su kuriais jis bendrauja. Kad 
būtų lengviau, Čaildresas stebėjo aplinką pro naktinio matymo 
žiūronus, pranešdamas Makneilui automobilių numerius ir įvairią 
kitą informaciją, o šis viską užsirašinėjo į užrašų knygelę. 

— Prie starto linijos artėja naujas pretendentas, - sumurmėjo 
Čaildresas, kai dar viena priekinių žibintų pora pasiekė apsauginį 
prie vartų. Jis garsiai perskaitė numerį, tada apibūdino automo- 
bilį ir vairuotoją. — Baltas Mercedes AMG, šių metų modelis, o gal 
pernykštis. Vairuotojas — kaukazietis, šešiasdešimties su trupučiu, 
keleivė - kaukazietė, šiek tiek per trisdešimtį, meiliai prigludusi prie 
savo turtingo dieduko. 

Makneilui neatsakius, Čaildresas žvilgtelėjo į jį ir suprato, jog 
šis dėmesį sutelkęs į kalvą dešinėje, nuo kurios lėtai leidosi auto- 
mobilis. 

— Turbūt kas nors, čia gyvenantis, — tarstelėjo Čaildresas. — Ir 
jis ne tik turtingas, bet ir smalsus, — pridūrė, kai juodas Lincoln 
Town sustojo tiesiai priešais keliuką, kuriame jiedu buvo sustoję, ir 
išjungė šviesas. 

Atvėręs juodas dureles išlipo bent keturiasdešimtmetis vyras, 
vilkintis tamsų paltą. Čaildresas nuleido langą, ketindamas atsipra- 
šyti, kad čia sustojo, tačiau, kai vyras pakėlė mobilųjį telefoną prie 
ausies, Čaildresas jį pažino. 


— Čiagi Grėjus Elioras. Ką jis čia veikia? 

— Gyvena netoliese. Tikriausiai pakviestas į pobūvį. 

— O gal nori pasisiūlyti padėti mums sekti, - pajuokavo Čail- 
dresas, tačiau balsas išdavė susižavėjimą. Praėjus vos metams po 
paskyrimo Kuko apygardos valstijos prokuroru, Grėjus Eliotas 
buvo policininkų didvyris - talentingas prokuroras, nebijantis imtis 
sunkių, rizikingų bylų. Tai, kad jis, pasiturintis aukštuomenės at- 
stovas, pasirinko valstybės tarnybą užuot didinęs turtus, dar pridėjo 
žavesio jo herojiškam įvaizdžiui. 

Makneilas irgi jį mėgo dėl viso to — jis visada mėgo Grėjų, — net 
ir tada, kai šis buvo neatsakingas nutrūktgalvis paauglys, kurį Mak- 
neilas kelis kartus buvo suėmęs už nedidelius jaunatviškus prasi- 
žengimus. 

Eliotas baigė pokalbį, priėjo prie mašinos ir pasilenkęs žvilgtelėjo 
vidun. 

- Jūs tikriausiai Čaildresas, — ištarė jis, užuot pasisveikinęs, tada 
atsisuko į Makneilą. - Makai, norėčiau su tavim šnektelėti. 

Makneilas išlipo ir nuėjo už mašinos. Vėjas nurimo, o įjungtas 
variklis pūtė šiltus dūmus jiems į kojas. 

— Paprašiau, kad tau paskirtų šią bylą, — pradėjo Grėjus, — nes 
tu tyrei Viljamo Vajato dingimą ir pažįsti visus veikėjus. 

— Ne visus, - įsiterpė Makneilas, nepajėgdamas suvaldyti smal- 
sumo. — Iki šios dienos nebuvau net girdėjęs apie Mitčelą Vajarą. 
Kas, po velnių, jis toks ir kodėl mes jį stebim? 

— Netikras Viljamo Vajato brolis, ir, manau, jis susijęs su Viljamo 
dingimu. 

— Netikras brolis? - pakartojo Makneilas ir abejodamas su- 
raukė antakius. — Viljamui dingus, apklausiau visus šeimos narius, 
visus jo draugus. Niekas net neužsiminė apie netikrą brolį. Tiesą 
sakant, kai apklausiau Sesilį Vajarą, senis kelissyk man pakartojo, 
kaip svarbu, kad rastume jo vienintelį vaikaitį ir grąžintume jį 
žmonai ir sūnui. 

— Tave sąmoningai klaidino arogantiškas suktas senis. Jis visai 
neketino pasakyti turįs vaikaitį, kurio niekada nepripažino. Pažįstu 


Vajatų šeimą visą savo gyvenimą, bet ir aš niekada negirdėjau, kad 
Viljamas turi netikrą brolį. Tiesą sakant, iki praėjusio birželio to 
nežinojo ir Viljamas. 

Pagal tai, ką man ką tik papasakojo, Viljamo tėvas Edvardas 
turėjo romaną su savo sekretore. Tada Viljamui buvo pora metų, o 
jo mama merdėjo nuo vėžio. Sekretorė pastojo, po kelių mėnesių 
Viljamo mama mirė, tačiau, kai sekretorė pradėjo spausti Edvardą 
ją vesti, kaip buvo žadėjęs, jis delsė. Galop nepripažino, kad kūdikis 
jo. Tada ji pradėjo kerštauti grasindama parduoti šią nešvarią istoriją 
Tribune laikraščiui. 

Suskambo Elioto mobilusis telefonas, jis tylomis žvilgtelėjo į 
ekraną ir pasakojo toliau. 

— Tuo metu Sesilis buvo numatęs Edvardui didelę politinę ateitį, 
o skandalas ją būtų sugriovęs. Taigi leisti „neišauklėtai paleistuvei 
atitekėti į jų šeimą buvo neįsivaizduojamas dalykas. Sesilis bandė ją 
papirkti, bet toji nenusileido reikalaudama pripažinti savo vaiką tei- 
sėtu, pavadinti Vajatu ir būti auginamam kaip Vajatas. Ji pasisamdė 
advokatą ir galop buvo sutarta: Edvardas ją ves prieš pat gimstant 
vaikui, o iškart po gimdymo jiedu išsiskirs. Ji atsisakė visų teisių į 
vaiką, perduodama visišką globą Sesiliui. Sesilis savo ruožtu įsipa- 
reigojo garantuoti, kad kūdikis bus auginamas „su visomis privile- 
gijomis, kurias suteikia Vajatų pinigai ir socialiniai ryšiai, įskaitant 
geriausią išsilavinimą, keliones į užsienį ir taip toliau. Ji gavo nemažą 
pinigų sumą su sąlyga, kad niekada nė žodžiu neprasitars apie tai, 
kas įvyko, ir niekada nebandys susisiekti su kuriuo nors iš susijusių 
asmenų, taip pat ir kūdikiu. 

Makneilas pasikėlė švarko apykaklę. Visam buvo pakankamai 
šilta, bet ausys šalo. 

— Akivaizdu, kad vėliau Sesilis persigalvojo, — tarė jis pasitrin- 
damas rankas, prieš susikišdamas į kišenes. 

— Ne, jis laikėsi susitarimo raidės, bet ne dvasios. Jis sutiko, kad 
Mitčelas augtų „su visomis privilegijomis, kurias suteikia Vajatų 
pinigai ir socialiniai ryšiai“, bet Sesilis niekada konkrečiai nebuvo 
žadėjęs, kad „socialiniai ryšiai“ apims ir bendravimą su pačiais Va- 

jatais. Praėjus savaitei po Mitčelo gimimo, Sesilis išsiuntė jį į vieną 
šeimą Italijoje, pridėdamas suklastotą gimimo liudijimą. Kai Mit- 
čelui buvo ketveri ar penkeri, Sesilis išplėšė jį iš tos šeimos namų ir 
išsiuntė į privilegijuotą internatinę mokyklą Prancūzijoje. Vėliau 
Mitčelas buvo perkeltas į parengiamąją mokyklą Šveicarijoje, o 
paskui į Okstfordą. 

— Ar vaikis bent nutuokė, kas jis toks, arba kas moka už jo pra- 
bangų išsilavinimą? — paklausė Makneilas. 

— Šeima, kurioje jis augo Italijoje, persakė jam tai, kas jiems 
patiems buvo papasakota, t.y. kad vos gimusį jį paliko ant namų 
slenksčio kažkur Kalifornijoje ir kad jo vardą iš telefonų knygos 
išrinko jo dosnūs geradariai amerikiečiai, kurie reguliariai skirdavo 
pinigų tokiems vaikams išlaikyti ir išlavinti. Ir neva šie tariami ge- 
radariai nenorėjo nieko mainais, tik teisės išlikti anonimai. 

— Viešpatie, - papurtė galvą Makneilas. 

— Tavo balse, atrodo, girdžiu gailestį. Tai geriau palaikyk jį tam, 
kuris jo nusipelno, - sarkastiškai tarė Eliotas. — Pagal atsiliepimus, 
jaunasis Mitčelas mėgavosi gyvenimu ir maksimaliai išnaudojo ga- 
limybes. Jis buvo apsigimęs atletas, pasižymėjęs sportininkas, lankė 
geriausias mokyklas ir laisvai bendravo su įtakingiausių Europos 
šeimų vaikais. Baigęs koledžą, puikiai pasinaudojo savo išsilavinimu, 
gera išvaizda, įgytais socialiniais ryšiais ir sugebėjo susikrauti krūvą 
pinigų. Dabar jam trisdešimt ketveri ir jis vadovauja kompanijoms, 
įsikūrusioms daugiausia Europoje. Jis turi butus Romoje, Londone, 
Paryžiuje ir Niujorke. — Eliotas nutilo, kad žvilgrelėtų į laikrodį, 
ir susiraukęs mėgino tamsoje įžiūrėti citerblatą. — Ar tu matai, ką 
rodo tavo laikrodis? 

Makneilas patraukė rankovę ir žvilgtelėjo į didelius švytinčius 
žalius savo Zimex laikrodžio skaitmenis. 

— Aštuonios keturiasdešimt penkios. 

— Turiu eiti. Reikia pasirodyti Sesilio pobūvyje. 

— Kaip Vajatas atsidūrė būtent čia, būtent dabar, po šitiekos 
laiko? - greitai paklausė Makneilas, stengdamasis optimaliai išnau- 
doti likusį laiką. 

— Prieš septynis mėnesius, ankstyvą birželį, Viljamas sename 
seife aptiko kelis dokumentus ir buvo šokiruotas, kokio elgesio iš 
savo senelio ir tėvo susilaukė jo vargšas netikras brolis. Jis nusamdė 
detektyvus ir, kai šie surado Mitčelą Vajatą Londone, Viljamas pa- 
siėmė žmoną bei sūnų ir išskrido į Londoną asmeniškai prisistatyti 
ir paaiškinti, kas nutiko. 

— Gražus poelgis. 

Elioras atlošė galvą ir pažiūrėjo į dangų. 

— Taip, gražus, — ištarė jis itin ramiai, kaip žmogus, besisten- 
giantis nerodyti emocijų. — Viljamas apskritai buvo mielas vai- 
kinas — per daugelį kartų šioje šeimoje vienintelis vyras ne egoistas 
sociopatas. — Staiga jis atsigręžė į Makneilą ir nutilo. — Kai jis grįžo 
iš Londono su puikiais atsiliepimais apie stebėtinus Mitčelo pa- 
siekimus, Edvardas nenorėjo nieko žinoti apie savo seniai prarastą 
sūnų, bet senasis Sesilis, akivaizdu pakankamai susidomėjo, kad 
pakviestų jį susitikti. Susitikimas įvyko rugpjūtį, kai Mitčelas čia 
viešėjo, kaip spėjama, verslo reikalais. O paskui, kai lapkritį Viljamas 
dingo, Sesilis paprašė Mitčelą grįžti į Čikagą, kad jie galėtų geriau 
susipažinti. Ironiška, bet senis dabar yra gerokai susižavėjęs savo 
vaikaičiu paklydėliu — nergi paprašė jį atvykti šįvakar į savo aštuo- 
niasdešimtojo gimtadienio pobūvį. Man jau metas eiti, - užbaigė 
jis žengtelėdamas savo mašinos link. 

Makneilas ėjo šalia. 

— Tu taip ir nepapasakojai nieko, kas paaiškintų, kodėl mes 
stebim Mitčelą Vajarą. 

Eliotas staiga sustojo, jo veido išraiška buvo griežta, o balsas 
šaltas ir kapotas. 

— O, negi aš tai praleidau? — nustebo jis. — Yra tik dvi priežastys: 
rugsėjį, praėjus mėnesiui po pirmojo Sesilio ir Mitčelo susitikimo, 
Edvardas - Viljamo ir Mitčelo tėvas — iškrito iš savo balkono ir užsi- 
mušė, nuskriejęs trisdešimt aukštų žemyn. Lapkritį dingo Viljamas. 
Pagal Jungtinių Valstijų migracijos tarnybos duomenis taip sutapo, 
kad Mitčelas Vajatas įvažiuodavo į šalį beveik visai prieš kiekvieną 
įvykį ir išvykdavo beveik iškart po to. 

Makneilui primerkus akis, Eliotas tarė: 


— Dabar tu matai tik dalį paveikslo, o štai ir daugiau: Mitčelas 
Čikagoje jau dvi savaitės. Jis apsistojo Viljamo name, guodžia gra- 
žiąją Viljamo žmoną ir stengiasi susidraugauti su keturiolikmečiu 
Viljamo sūnumi. —- Neįstengdamas nuslėpti pasišlykštėjimo balse, 
Eliotas tęsė: — Mitčelas Vajatas sistemingai naikina savo šeimos na- 
rius ir pertvarko ją, kad atitiktų jo reikalavimus. 

— Tu manai, kad jis gviešiasi šeimos turto, — padarė išvadą Mak- 
neilas. 

— Aš manau, kad Vajatų genai subrandino dar vieną sociopatą. 
Ir ne bet kokį, o šaltakraujį žudiką. 

Eliotui nuėjus, Makneilas grįžo į automobilį pas Čaildresą ir 
abu stebėjo, kaip Elioro mašina sustojo prie sankirtos ir laukia, kol 
grupė pobūvio svečių susės į Range Roverautomobilius. Žilaplaukė 
moteris slystelėjo ant patižusio sniego ir jos vyras ją sugriebė. Vidu- 
tinio amžiaus pora drebėjo šaltyje, kol susinervinusi vyresnė pora, 
padedama patarnautojų, stengėsi užlipti ant aukšto automobilio 
laiptelio. 

- Žinai, - tarė Čaildresas, kai automobiliai pagaliau pajudėjo, — 
kai šįvakar važiavom pro apsaugos vartus, aš žvilgtelėjau į kelią, 
vedantį namo link, ir galiu prisiekti, jis buvo švariai nukastas - bent 
jau tiek, kiek galėjau įžiūrėti. 

— Taip, buvo, - pritarė Makneilas. 

— Tai kodėl, po velnių, apsauginis visus verčia palikti mašinas 
pagrindiniame kelyje? 

Makneilas gūžtelėjo pečiais. 


— Kas žino? 


skyrius 


Svečių srautas jau buvo sumažėjęs iki srovelės, kai prie vartų lėtai 
priartėjo nauja priekinių žibintų pora. Čaildresas padėjo kavos 
puodelį, ką tik įsipiltą iš termoso, ir pakėlė žiūronus. Makneilas 
pasiėmė užrašų knygutę ir pradėjo užsirašinėti Čaildreso perduo- 
damą informaciją. 

— Automobilis - senovinis Ro//5 Royce, tikriausiai 1950-ųjų, kaš- 
toninės spalvos, nepriekaištingos būklės, — pradėjo Čaildresas. — Prie 
vairo vairuotojas. Gale sėdi moteris. Dieve, kokia ji gražuolė! 

— Mašina ar keleivė? — paklausė Makneilas. 

Čaildresas suprunkštė. 

— Mašina. Keleivė kokių devyniasdešimties metų, o jos veidas 
kaip slyva raukšlėjasi dėl kažko, ką apsauginis sako jos vairuotojui, 
kuriam, beje, irgi netoli devyniasdešimties. Spėju, kad senajai damai 
nepatinka, jog teks palikti savąjį Ro//s Royce gatvėje. 

Čaildresas klydo. Sesilio Vajato sesuo, Olivija Hebert, nebuvo 
nepatenkinta dėl brolio nurodymų, kaip statyti automobilius, ji 
buvo įtūžusi. 

— Tas pasipūtęs tironas! — šūktelėjo ji savo vairuotojui, jiems 
važiuojant pro vartus paskui tris Range Rover. — Pažiūrėk į šį keliuką, 
Grendžeri. Ar matai ant jo sniego? 

— Ne, ponia. 

— Sesilis vaiko savo svečius kaip avis vien tik tam, kad įrodytų, 
jog jis tai gali! 

— Taip atrodo, ponia, - atsiliepė vairuotojas, ją vežiojantis jau 
keturiasdešimt metų, o jo balsas drebėjo dėl amžiaus ir iš pasipik- 
tinimo. 

Patenkinta, kad Grendžeris suprato ir pritarė, Olivija Hebert 
atsilošė minkštoje odinėje savo mašinos sėdynėje iš bejėgiško pykčio. 
Kaip ir visiems kitiems, kurie pažinojo jos brolį, jai buvo gerai ži- 
nomas jo įprotis staiga susikurti neperkalbamą „ekscentriškumą“ — 
jis nuolatos prisigalvodavo tokių vien tam, kad primestų savo valią 
sau lygiems, kad dar kartą sau įrodytų, jog jis vis dar viršesnis už 
visus iki vieno. 

— Negaliu patikėti, kad po aštuoniasdešimties metų žmonės 
vis dar taikstosi su jo arogantišku elgesiu, — karčiai tarė ji. — Tiesą 
pasakius, stebiuosi, kad visi šitie žmonės neapsisuko ir neišvažiavo 
namo, vos tik suprato, kad kelias nukastas! - pridūrė ji, bet tai ne- 
buvo tiesa. Ji puikiai suprato, kodėl Sesilio svečiai nusiteikę taikstytis 
su beprasmiškais šio vakaro nepatogumais. Pirma, Sesilis dosnus 
rėmėjas, paaukojęs dešimtis milijonų dolerių jų mėgstamiems lab- 
daros fondams. Antra, jie atvyko pabūti kartu su Sesiliu per jo aš- 
tuoniasdešimtąjį gimtadienį ne tam, kad padėtų jam švęsti, bet kad 
padėtų jam išgyventi šią progą, kurią aptemdė jo mylimo trisdešimt 
šešerių metų vaikaičio Viljamo dingimas. 

— Be viso to, šįvakar jis dar naudojasi žmonių užuojauta, štai ką 
jis daro, - pridūrė Olivija, kai jie sustojo priešais namą, žiūrėdama 
į žmones, lipančius iš Range Rover automobilių. 

Užuot atsakęs, Grendžeris tausojo jėgas varginančiai kelionei pro 
mašinos priekį prie jos užpakalinių durelių. Jo pečiai buvo palinkę 
nuo amžiaus naštos, nugara ir keliai susukti artrito, plaukai — retė- 
jantys sidabriniai kirpčiukai po vairuotojo kepure, o liesas jo kūnas 
pranyko juodame palte, kuris pastaruoju metu pasidarė jam per 
didelis. Jis atidarė poniai dureles ir ištiesė gumbuotą ranką, padė- 
damas jai išlipti. Olivija įdėjo į ją savo pirštinėtą ranką. 

— Reikės persiūti tau paltą, — tarė ji, išlipdama iš mašinos ir 
siekdama lazdelės. - Truputį per didelis. 

— Atleiskit, ponia. 


Dešine ranka suspaudusi lazdelę, o kaire sugriebusi jo palto 
rankovę, Olivija leidosi lėtai vedama namo link, kur apšviestame 
tarpduryje jau laukė Sesilio liokajus. 

— Pasistenk daugiau valgyti, Grendžeri. Už tiek, kiek dabar kai- 
nuoja drabužiai, aš kadaise nusipirkdavau naują mašiną. 

— Taip, ponia. — Padėjęs jai užlipti trimis plokštėmis grįstais 
laiptais, vedančiais prie paradinių durų, vairuotojas paklausė: — Kaip 
aš žinosiu, kada man privažiuoti jūsų paimti? 

Olivija sustojo, įsitempė ir nuožmiai pažvelgė į jį: 

— Net nemanyk pasitraukti iš šito keliuko! - įspėjo ji. - Bent 
jau mes nenusileisim niekingo tirono užgaidoms. Pastatyk mašiną 
ten po portiku. 

Sesilio liokajus tai girdėjo ir padėdamas Olivijai nusivilkti paltą, 
šaltakraujiškai davė priešingą nurodymą. 

— Jūsų mašina turės laukti už vartų, o ne po portiku, - įsakmiai 
metė jis Grendžeriui, kai šis pasisuko ir lėtai pajudėjo laiptų link. — 
Prašau liepti savo vairuotojui... 

— Nedarysiu nieko panašaus! — piktai nutraukė ji, įbrukdama 
savo lazdelę ir pati nusivilkdama paltą. - Grendžeri, - šūktelėjo ji 
vairuotojui. 

Grendžeris apsisuko ant antro laiptelio ir pažvelgė į ją, klau- 
siamai kilstelėjęs žilus antakius. 

— Kol stovėsi po portiku, jei kas nors bandytų prie tavęs artintis, 
pervažiuok juos mano mašina! — patenkinta ji lediniu žvilgsniu per- 
liejo liokajų. — Po portiku stovi juoda užsienietiška sportinė ma- 
šina, — tarė ji. — Kieno ji? 

— Pono Mitčelo Vajato, - atsakė liokajus. 

— Taip ir maniau! — piktdžiugiškai šūktelėjo Olivija, brukdama 
liokajui paltą ir išplėšdama jam iš rankų lazdelę. — Jis irgi nepasi- 
duoda niekingo tirono kaprizams, — išdidžiai pareiškė ji liokajui. 
Visu svoriu atsirėmusi į lazdelę, ji pradėjo nerangiai eiti per grublėtas 
skalūnines prieškambario grindis, iš svetainės sklindančių balsų link. 
Liokajus už nugaros jai pranešė: 

— Ponas Sesilis liepė jums palaukti jo kabinete. 

Nors trumpai pademonstravo drąsą, Olivijai buvo nelengva susi- 
durti su grėsmingu broliu akis į akį. Jis turėjo keistą savybę — nujaus- 
davo pasipriešinimą dar prieš jam atvirai pasireiškiant. Užuot ėjusi 
tiesiai į jo kabinetą, Olivija pasuko svetainės kairėje link. Sustojusi 
po skliautuotu įėjimu, ji ištiesė kaklą tikėdamasi išvysti sąjungi- 
ninką — nepaprastai aukštą tamsiaplaukį, kuris taip pat nepakluso 
Sesilio nurodymui ir pasistatė automobilį po portiku. 

Svetainė buvo pilna svečių, tačiau Mitčelo nematyti. Nebuvo 
jo ir valgomajame, kur dar daugiau svečių vaišinosi gausybe už- 
kandžių. Ji jau ėjo per svetainę atgal, kai Sesilis, pakėlęs akis nuo 
žmonių, su kuriais kalbėjosi, ją pamatė. Brolis įsistebeilijo į ją 
šalta, mįslinga seno priešininko išraiška, tada staigiu galvos judesiu 
parodė jai tuojau pat eiti į kabinetą. Olivija kilstelėjo smakrą, bet 
pakluso. 

Sesilio kabinetas buvo priešais svetainę, kitapus skalūnu kloto 
prieškambario, už pagrindinių laiptų, einant į užpakalinę namo 
dalį. Sunkios, plokštėmis apmuštos kabineto durys per didelius 
pobūvius paprastai būdavo uždarytos, kad svečiams nekiltų noro 
susirinkti privačiose Sesilio valdose, tačiau šįvakar pro tarpdurį 
skverbėsi plonytis švelnios šviesos ruoželis. Uždėjusi ranką ant durų 
rankenos, Olivija stabtelėjo, leisdama kojoms ir plaučiams trumpai 
pailsėti; tada ji ištiesė nugarą, pakėlė galvą - ir sustingo iš nuostabos, 
išvydusi sceną, atsivėrusią jai prieš akis apšvietus siauram šviesos 
spinduliui. 

Mitčelas stovėjo apkabinęs Viljamo žmoną, Karolina buvo 
skruostu prigludusi jam prie krūtinės, o rankoje suspaudusi laikė 
nosinaitę. 

— Nežinau, ar dar ilgai galėsiu šitai tverti, - trrūkčiojamu balsu 
tarė ji, pakeldama veidą. 

— Mes neturim pasirinkimo, — atsiliepė jis be jokių emocijų, 
bet ne šaltai. 

Trumpai Oliviją apėmęs šokas užleido vietą supratingai užuo- 
jautai. Vargšė Karolina atrodė tokia sulysusi ir išbalusi kaip be- 
namis gyvūnėlis. Savaime suprantama, ji ieškojo šeimos vyriškio 

paguodos ir paramos, bet jos tėvas palaidūnas leido medaus mėnesį 
kažkur Europoje su savo penktąja žmona, o iš Sesilio ji tegalėjo 
sulaukti vien trumpų pamokymų apie tai, kaip sunkiu metu reikia 
būti stipriems. Karolinos keturiolikmečiam sūnui pačiam reikėjo 
visos paguodos, kokią tik galėjo suteikti motina, ir dėl jo jinai 
vaidino stiprią, bet pati visiškai neturėjo į ką atsiremti - nieko, 
išskyrus Mitčelą. 

Oliviją užliejo dėkingumas, kad Mitčelas grįžo į šeimą kaip tik 
laiku, kad padėtų Karolinai ir Sesiliui ištverti jų sielvartą. Deja, Oli- 
vija nujautė, kad Mitčelas, galėdamas pasirinkti, neišneštų Sesilio iš 
degančio namo. Jis akivaizdžiai neturėjo jokio noro palaikyti ryšį su 
savo šeima ar susipažinti su jų draugais, ir — visų blogiausia - Olivija 
buvo įsitikinusi, kad jis ketina išvykti iš Čikagos labai greitai, net 
neįspėjęs žodžiu kitu nė vieno, išskyrus Karoliną. 

Olivija puikiai suprato, kodėl jis taip jaučiasi. Vajatai atsikratė 
Mitčelo kūdikystėje, tarsi jis būtų tik bjauri šiukšlė, sujaukusi jų 
idealius tvarkingus gyvenimus. Tuo metu ji nedaug težinojo apie 
nepageidaujamo Edvardo kūdikio likimą ir nieko nepadarė, kad 
jį pakeistų, todėl priėmė Mitčelo panieką kaip pagrįstai pelnytą. 
Tačiau ji negalėjo susitaikyti su mintimi, kad jis netrukus išvyks iš 
Čikagos. Ji norėjo, kad prieš išvykdamas Mitčelas susipažintų su ja 
ir suprastų, jog gali ja pasitikėti. Ji norėjo, kad prieš juos palikdamas, 
pavadintų ją „teta Olivija“. Tik vienas „teta Olivija“, ir ji būtų pa- 
tenkinta. Tačiau buvo dar kai kas, ko Olivija norėjo daug labiau, kai 
kas, ką ji turėjo gauti, kol dar ne per vėlu — tai atleidimas. 

"Tačiau šią akimirką jai labiausiai rūpėjo, kad Sesilis, prisėlinęs 
jai iš už nugaros, neatplėštų durų į kabinetą ir nesusidarytų klai- 
dingos nuomonės apie vaizdą jame. Užuot įsiveržusi vidun, taip 
priversdama Karoliną jaustis kalta, o Mitčelą be reikalo aiškintis, 
Olivija nusprendė įspėti juos apie savo pasirodymą. Taigi ji trinkte- 
lėjo lazdele į sunkias duris, apgraibomis ieškodama skląsčio, tada dar 
ištiesė lazdelę priešais save kaip aklasis ir įėjo į kabinetą, taukšėdama 
ir baksnodama į 4žuolines grindis, įbedusi akis į senas lentas, tarsi 
jos galėtų neišlaikyti jos svorio. 

— Gal jums reikia daugiau šviesos? — paklausė Mitčelas. 


Olivija pakėlė galvą, tarsi nustebusi, jog čia kažkas yra, bet iš 
tiesų ją apstulbino ironija Mitčelo balse. Jis tebestovėjo priešais 
židinį kaip ir anksčiau, bet Karolina jau sėdėjo ant gretimos kėdės. 
Olivijai suskaudo širdį išvydus tamsius ratilus po jos šviesiai rudomis 
akimis. 

— Mano vargšas vaikelis, — tarė ji uždėdama ranką ant auksinių 
Karolinos plaukų. 

Karolina atlošė galvą ir priglaudė Olivijos ranką sau prie 
skruosto. 

— Teta Olivija, - pasakė ji nelaimingu balsu. 

Olivija būtų pasilikusi su ja, tačiau pastebėjo, kad Mitčelas pa- 
sitraukė nuo židinio ir tingiai apžiūrinėja kabinete esančią portretų 
kolekciją. Didžiulis kambarys buvo tikra Vajarų šventovė, įvairaus 
dydžio įrėmintais portretais buvo nukabinėtos visos sienos ir ap- 
krauta židinio atbraila. Tai buvo pirmasis jo atvirai rodomas ženklas, 
kurį ji matė, kad jam nors šiek tiek rūpi Vajatai - bent jau Olivija 
norėjo tikėti, jog tai buvo susidomėjimo požymis. 

— Tai tavo prosenelis, - paaiškino ji, atsistojusi jam iš šono ir 
rodydama į paveikslą virš židinio. - Ar matai panašumą? 

— Į ką? — paklausė jis, sąmoningai šaipydamasis. 

— Į tave, — atkakliai tęsė Olivija, bet jis metė į ją šaltą įspėjamą 
žvilgsnį — tokį panašų į tuos grėsmingus jo prosenelių žvilgsnius; 
tada įsikišo ranką į kišenę ir paėjo keletą žingsnių tolyn. Olivija 
atkreipė dėmesį į įspėjimą, tačiau akies kampučiu ir toliau stebėjo 
jį, tikėdamasi kitos galimybės pramušti ledinius šarvus, jei tik jis 
parodytų susidomėjimą kitu portretu. 

Sesilis visada versdavo žmones laukti, taip jis įrodydavo savo vir- 
šenybę. Paprastai toks elgesys erzindavo Oliviją, bet šįkart tikėjosi, 
kad jis privers juos laukti visą valandą. Po kelių akimirkų Mitčelas 
sustojo apžiūrėti kito portreto ir Olivija nuskubėjo prie jo; tada 
išsižiojo pamačiusi paveikslą, kurį jis išsirinko. Portrete buvo pavaiz- 
duota mergina, kukliai sėdinti ant sodo sūpynių, jai į plaukus buvo 
įpinti rausvi rožių pumpurai, o balta suknelė išsiuvinėta šilkinėmis 
gėlėmis. Mitčelas žvilgrelėjo į Oliviją iš šono. 

— Čia jūs? — paklausė jis. 

— Dieve mano! - sušuko ji. — Kaip tu supratai? Man tuomet 
buvo vos penkiolika. 

Užuot atsakęs, jis linktelėjo į kitą portretą. 

— Ir čia jūs? 

— Taip, man buvo dvidešimt ir aš buvau ką tik susižadėjusi su 
ponu Hebertu. Tai jis, štai čia. Mūsų portretus nutapė tą pačią 
dieną. 

— Jūs neatrodot tokia patenkinta sužadėtuvėmis kaip jis. 

— Aš ir nebuvau, - prisipažino Olivija, pamiršusi, kad tai ji ke- 
tino priversti Mitčelą atsiverti, o ne atvirkščiai. - Man atrodė, kad 
jis ir jo šeima šiek tiek... pasipūtę. 

Mitčelas žaviai nusišypsojo. 

— Kodėl jums atrodė, kad jie „pasipūtę“? — paklausė jis, sutelk- 
damas į ją visą dėmesį. 

— Dabar tai atrodo kvaila, bet vienas iš jo protėvių pasirašė Ne- 
priklausomybės deklaraciją, o kitas buvo generolas Pilietinio karo 
metu, ir aš jaučiau, kad jo šeima labai tai sureikšmina — na žinai, 
pernelyg tuo didžiuojasi. 

— Pasibaisėtinas elgesys, — pritarė jis juokingai rimta išraiška. 

Mėgaudamasi tokiu geraširdišku pajuokavimu, Olivija pasi- 
stengė jį pratęsti. 

— Taip, tikrai. Galima pamanyti, kad jie atplaukė laivu May- 
flower"! 

— Esu tikras, jie bandė, — pajuokavo Mitčelas, -— bet laivas buvo 
mažas ir jie negalėjo iš anksto užsisakyti vietų. 

— Na, jei jie negalėjo, - lyg paslaptį patikėjo Olivija, palinkdama 
arčiau jo, — tai tik dėl to, kad »7es jau buvom jas užėmę! 

Jam nusijuokus, Olivija visai pametė galvą ir leptelėjo: 

— Vajatų vyrai dailūs, tačiau mano laikais :ave mes būtume va- 
dinę gražuoliu, jaunuoli. 


* Mayflower - laivas, 1620 m. atplukdęs anglų separatistus, dar žinomus kaip piligrimus, į 
Plymutą Masačiusetse. 

Jo veidas sustingo tą pačią akimirką, kai tik ji pasakė, jog jis yra 
vienas iš Vajatų vyrų, tad Olivija stengėsi atitaisyti padėtį ir atkreipė 
jo dėmesį į vieną bruožą, kurio protėviai neturėjo. 

— Ir jie visi buvo rudų akių, bet tu mėlynakis. 

— Įdomu, kaip tai galėjo nutikti, — nutęsė jis nuobodžiaudamas. 

— Tavo moti... — Olivija nutraukė sakinį; tada persigalvojo ir 
nusprendė, jog jis turi teisę žinoti. Galbūt jis netgi nori žinoti. — Pa- 
menu, tavo motinos buvo gražios, gilios mėlynos akys. Niekada 
nebuvau mačiusi tokių mėlynų akių kaip jos, ir iki šiol nemačiau. 

Ji laukė, kad jis paprašytų daugiau papasakoti apie savo mamą, 
bet, užuot taip padaręs, jis sukryžiavo rankas ant krūtinės ir įsispok- 
sojo į ją, demonstruodamas šaltą nepakantumą ir didžiulį nuobo- 
dulį. Olivija atitraukė žvilgsnį nuo jo ir parodė į mažą portretą, 
kabėjusį iškart už Džordžo Heberto portreto. 

— Ką manai apie jį? - pasiteiravo atkreipdama Mitčelo dėmesį 
į orų džentelmeną, vilkintį krakmolytus marškinius ir ryšintį dry- 
žuotą rožinių, mėlynų ir geltonų atspalvių kaklaraištį. 

— Manau, kad jo skonis renkantis kaklaraiščius buvo baisus, — 
trumpai atšovė Mitčelas ir nuėjo šalin. 

Olivija pažvelgė į Karoliną, kuri lėtai papurtė galvą, tyliai patvir- 
tindama, kas ir taip buvo akivaizdu: Olivija padarė klaidą paminė- 
dama jo motiną, taip pat bandydama priversti Mitčelą pripažinti 
esant ryšį tarp jo ir vyrų portretuose. 

Olivija stebėjo, kaip jis eina nuo vieno paveikslo prie kito — 
aukštas, plačių pečių vyras, žiūrintis į nutapytus vyrus, kurių dau- 
guma tokie panašūs į jį, jog turėjo jaustis, lyg žiūrėtų į veidrodį, 
gal kartais šiek tiek neryškų, bet vis dėlto veidrodį. Išdidumas jį 
vertė neigti panašumą ir paveldimumą, bet stebėdama iš kitapus 
kambario Olivija žavėjosi jo beprasmiškomis pastangomis. Protė- 
viai buvo aukšti kaip ir jis, jų laikysena išdidi, protai išskirtiniai, 
temperamentai nenuspėjami. Kaip ir jo. 

Ji prisiminė jo kritiką dėl dryžuoto kaklaraiščio, kurį ryšėjo jos 
šešuras, ir, pažvelgus į Mitčelo profilį, jos nuotaika šiek tiek pasitaisė. 
Nuo spindinčių juodų itališkų pusbačių iki jam pasiūto anglies 
spalvos kostiumo, nuo sniego baltumo marškinių iki tobulo tankių 


2 


juodų plaukų kirpimo, Mitčelas — kaip ir visi Vajatų vyrai —- buvo 
skoningai konservatyvus ir nepriekaištingai išpuoselėtas. 

Vis dėlto trys dalykai, kuriuos ji pastebėjo jiems apžiūrinėjant 
portretus, aiškiai skyrė jį nuo protėvių: ironiškas humoro jausmas, 
švelnus rafinuotas žavesys ir ta jo šypsena. Derinys buvo tiesiog 
mirtinas —- pakankamai pavojingas, kad net tokiai senai moteriai 
kaip ji truputį apsisuktų galva. Vajatų vyrai buvo valingi ir veiklūs, 
bet paprastai turėjo nekokį humoro jausmą ir dar menkiau žavesio. 
Juos galėjai pavadinti Hempfriais Bogartais*, o Mitčelas buvo Keris 
Grantas**, tik griežto smakro ir šaltų mėlynų akių. 

— Tai ilgai netruks, — šiurkščiu balsu prabilo Sesilis, išdidžiai 
įžingsniuodamas į kambarį. 

Olivija viduje įsitempė ir stebėjo, kaip jos brolis eina stalo link. 
Ją erzino tai, jog artritas dar nesulenkė jam nugaros, nors jis buvo 
už ją dvejais metais vyresnis. 

— Sėskitės, — įsakė jis. 

Mitčelas priėjo prie Olivijos ir pritraukė jai kėdę; tada atsistojo 
prie Sesilio stalo kampo, susikišo rankas į kelnių kišenes ir pakėlė 
antakius. 

— Aš liepiau sėstis, — perspėjo jį Sesilis. 

Mitčelo lūpomis perbėgo ledinė šypsena ir jis apsidairė aplink. 

— Ko tu ieškai? — paklausė Sesilis. 

— Jūsų šuns, - atsiliepė Mitčelas. 
griežtai, pasipiktinęs... tada beveik pagarbiai. 

— Kaip nori, — tarė jis, tada nukreipė žvilgsnį į Oliviją ir Karo- 
liną. —- Norėjau, kad judvi dalyvautumėt, nes jaučiu, jog privalau 
pasakyti tai Mitčelui visos šeimos akivaizdoje, o likimas taip lėmė, 
jog mes esam vieninteliai suaugusieji, likę šioje šeimoje. 

Vėl akimis grįžęs prie Mitčelo, jis tęsė: 

— Prieš daug metų išdidumas ir pyktis paskatino mane padaryti 
tau didžiulę skriaudą ir aš noriu dabar tai pripažinti tavo tetos ir 


* Humpfrey Bogart - amerikiečių aktorius. 
** Cary Grant - britų aktorius. 

tavo brolienės akivaizdoje. Mano pyktis visiškai nebuvo susijęs su 
tavim, pykau ant savo sūnaus ir ant tos moters, kuri buvo tavo mo- 
tina. Mano sūnus Edvardas buvo mergišius ir aš negalėjau pakęsti 
šios jo savybės. Kol jauna jo žmona merdėjo nuo vėžio, kita mo- 
teris — tavo motina — pradėjo lauktis jo kūdikio ir aš negalėjau jam 
šito atleisti. Aš taip pat negalėjau žiūrėti pro pirštus į tai, jog tavo 
motinos visiškai negraužė sąžinė. Ji susidėjo su mano neištikimu 
sūnum, puikiai žinodama, kad jo žmona miršta, ir jai taip trūko 
paprasčiausio padorumo, jog ji net nesugebėjo suprasti, kaip būtų 
paniekintas mirusios Edvardo žmonos atminimas, jei jis būtų ją 
vedęs ir susilaukęs vaiko praėjus vos šešiems mėnesiams po pirmo- 
sios žmonos mirties. 

Sesilis nutilo, o Olivija susirūpinusi tyrinėjo Mitčelo veidą, 
svarstydama, kaip jis jaučiasi girdėdamas bjaurią tiesą apie savo 
tėvus, bet jis atrodė nešališkas — tarsi būtų klausęsis šiek tiek nema- 
lonios istorijos, kuri visiškai neturėjo nieko bendra su juo. Jei Olivija 
nebūtų pastebėjusi labai nežymaus žandikaulio įsitempimo, būtų 
pamaniusi, kad jam visiškai nuobodu. 

Nekreipdamas dėmesio į tokius išraiškos niuansus, Sesilis pa- 
klausė: 

— Ar galiu ir toliau kalbėti taip tiesiai? 

- Žinoma, prašom, - atsiliepė Mitčelas su pašaipiu manda- 
gumu. 

— Aš buvau pasipiktinęs, ne, pasibjaurėjęs tavo tėvų elgesiu, bet 
kai tavo motina nusisamdė prastą advokatą, kad pabandytų išplėšti 
iš manęs pinigų ir priversti mane auginti jos pavainikį kaip Vajatą, 
mano pasibjaurėjimas ja virto neapykanta ir aš būčiau padaręs bet 
ką, kad jai sutrukdyčiau. Bet ką. Ar tu gali suprasti mano jausmus 
šioje situacijoje? 

— Puikiai. 

— Jei tavo motina būtų tiesiog norėjusi pinigų auginti savo sūnui 
ir padoriai gyventi, būčiau tai supratęs, - pridūrė Sesilis, ir Olivijai 
pirmąkart pasirodė, jog paslaptingame Mitčelo veide šmėstelėjo 
nuostaba ar kažkokia kita emocija. — Bet jos kūne nebuvo nė kruo- 
pelytės moriniško jausmo. Jai buvo svarbu tik pinigai ir „būti šalia 

turtingų žmonių", ir ji nusprendė, kad jos vaikui taip pat turėtų to 
užtekti. 

Sesilis atsistojo. Olivija pastebėjo, jog jis turėjo atsiremti ran- 
komis į stalą, tarsi jautėsi silpniau, nei būtų norėjęs parodyti. 

— Tavo tėvai buvo silpnavalis vyras be charakterio ar pado- 
rumo ir klastinga gobši šliundra. Niekada nebūčiau pamanęs, 
kad, įvertinant visa tai, iš tavęs galėtų išeiti kas nors gero, bet aš 
klydau, Mitčelai. Persidavė stiprūs ir nesugadinti Vajatų genai. 
Aš mylėjau tavo brolį Viljamą, jis buvo geras vyras ir tėvas, bet 
jis buvo minkštas, jam, kaip ir Edvardui, trūko ambicijų. Tu, 
Mitčelai, grįžti prie protėvių šaknų. Aš išmečiau tave į pasaulį, 
nedavęs nieko, išskyrus galimybę mokytis ir užmegzti ryšius, o tu 
per dešimtmetį pavertei tai įspūdinga nedidele ūinansų imperija. 
Gebėjimą tai pasiekti tu paveldėjai iš Vajatrų. Gal tu ir nebuvai 
auginamas kaip Vajatas, bet tu juo esi. 

Užbaigęs Sesilis su viltimi pažvelgė į Mitčelą. 

Užuot atrodęs pamalonintas, Mitčelas, rodės, smaginosi. 

— Ar turėčiau tai vertinti kaip komplimentą? 

Sesilis suraukė antakius, išgirdęs linksmą gaidą Mitčelo balse; 
tada jo plonų lūpų kampučius kilstelėjo pasitenkinimo šypsena. 

— Žinoma, ne. Tu esi Vajatas, o mes, Vajatai, nesiekiam ir mums 
nereikia kitų pritarimo. — Tarsi staiga supratęs, jog nė kiek nepa- 
lenkė jaunojo vyro, Sesilis pakeitė taktiką. —- Kadangi esi Vajatas, tu 
taip pat suprasi, kaip man sunku pripažinti, jog prieš daugelį metų 
mano pyktis ir išdidumas privertė mane padaryti pražūtingą klaidą. 
Klaidą, už kurią tu turėjai mokėti visą savo gyvenimą. Nesitikiu, kad 
man atleisi, nes Vajatai nepasitenkina paprasčiausiais atsiprašymais 
už tai, kas neatleistina, o man jau aštuoniasdešimt, taigi nebeturiu 
pakankamai laiko kaltei išpirkti. Aš taip pat esu Vajatas, taigi ne- 
galiu prašyti atleidimo, jei neturiu teisės jo gauti. Galiu prašyti tik 
štai ko... — Senis ištiesė ranką ir ji lengvai sudrebėjo. — Ar paspausi 
man ranką? 

Olivija iš susijaudinimo vos neverkė, Karolinos apatinė lūpa 
drebėjo nuo padrąsinamosios šypsenos, bet Mitčelas ignoravo Se- 
silio gestą. 

— Ne, kol nesužinosiu, dėl ko rankas sukertam. 

— Šiandien mano aštuoniasdešimtas gimtadienis, — pavargusiu 
balsu ištarė Sesilis, leisdamas rankai nusvirti prie šono. — Aš esu at- 
sakingas už Oliviją, Karoliną ir jaunąjį Bilį, bet kai manęs nebebus, 
nebeliks nieko, kas jais pasirūpintų. Žinau, kad Olivija pajuto tau 
prieraišumą. Be abejonės, ji mato tavyje sąjungininką, nes jūs abu 
pamanėt esant tinkama ignoruoti mano prašymą palikti mašinas 
gatvėje. 

Mitčelas metė nuostabos kupiną žvilgsnį į Oliviją, ir šiai pasi- 
rodė, kad jo akys linksmai suspindo, prieš jam vėl nukreipiant visą 
dėmesį į Sesilį. 

— Aš žinau, kad Viljamas pajuto ryšį tarp jūsų vos tik tave sutikęs, 
o mūsų Viljamas buvo puikus žmonių žinovas. Karolina ir jaunasis 
Bilis man sako, jog tu praleidi su jais daug laiko dabar, kai Viljamas 
mi... dingęs, ir aš manau, kad tu, kaip ir jie, vertini mylinčios šeimos 
dėmesį. - Jis nutilo, tačiau Mitčelas nei pritarė, nei prieštaravo, todėl 
Sesilis vėl ištiesė ranką ir spaudė jį toliau. — Patinka tai tau ar ne, tu 
esi mano vaikaitis. Ir aš turiu žinoti — taip pat ir 7že turi žinoti... — pa- 
brėžė jis, — kad tu prisiimi šitą atsakomybę ir sutinki pasirūpinti jais, 
jei man kas nors nutiktų. Ar sukirsim rankas dėl šito? 

Olivija žavėjosi tuo, kaip gudriai Sesilis perfrazavo savo prašymą, 
tarsi prašytų Karolinos ir jos vardu, ir ji buvo nepaprastai patenkinta, 
kad šį kartą Micčelas tik akimirką sudvejojo prieš ištiesdamas ranką 
per stalą, kad paspaustų ranką seneliui. 

— Tada sutarta, - nukirto Sesilis nusimesdamas bejėgiškumo 
skraistę, tarsi ji būtų netinkantis apdaras. — Olivija, Karolina, nu- 
siveskit Mitčelą į svetainę ir pasirūpinkit, kad jis susipažintų su 
reikiamais žmonėmis. 

Olivija suraukė antakius. 

— Artu ketini padaryti kokį nors pranešimą apie tai, kas jis toks 
ir kur buvo visą tą laiką? 

— Žinoma, ne! Oficialus pranešimas arvertų duris papildomiems 
klausimams, į kuriuos aš neturiu jokio noro atsakinėti. Aš jau už- 
siminiau keletui žmonių, kad Mitčelas buvo toks malonus, jog, 
nepaisydamas savo verslo reikalų Europoje, atvyko praleisti kelių 

savaičių su mumis. Kai nusivesit Mitčelą į svetainę, elkitės taip, tarsi 
manytumėte, jog jie jau žino, kas jis toks, ir, tiesą sakant, tikriausiai 
buvo sutikę jį čia anksčiau. 

Patenkintas, kad reikalas išspręstas, Sesilis patraukė durų link. 

— Kaip, dėl Dievo, aš tai padarysiu? - paklausė Olivija. 

Jis apsisuko ir irzliai pademonstravo, kaip tai daryti: 

— Tu prieini prie grupelės žmonių ir sakai jiems, „Jūs visi pažįstat 
Mitčelą, ar ne?“ O kai jie atsako neigiamai, tu vaidini nustebusią. Jie 
praleis likusį vakarą svarstydami, kaip ir kada taip mane įžeidė, kad 
liko su juo nesupažindinti. - Jis vėl nusisuko, žengė kelis žingsnius, 
tada atsigręžė, o jo lūpas buvo perkreipusi vylinga šypsena. - O dar 
geriau, kartkartėmis, privedusi Mitčelą prie kurio nors, pradėk taip: 
„Mitčelai, tu pameni tokį ir tokį, tiesa?“ Jie, aišku, neprisimins, jog 
buvo kur nors jį sutikę, bet bus dar labiau sukrėsti, kad jis neprisi- 
mena jy. Taip Mitčelas gaus kelis papildomus balus. 

Tai pasakęs, jis išėjo. 

Olivija pažvelgė į Mitčelą norėdama sužinoti jo reakciją, tačiau 
šis atkakliai spoksojo į Sesilio nugarą, taigi ji tarė: 

— Sesilis pilnas rafinuotų, bet suktų juokelių. 

— Sesilis pilnas... — Mitčelas metė žvilgsnį į pašiurpusį Olivijos 
veidą ir nebaigė sakinio. Karolinos žodžiai išblaškė jų dėmesį. 

— Aš šįvakar tikrai nenusiteikusi tuštiems plepalams ar lavinai 
klausimų apie Viljamą, į kuriuos nėra naujų atsakymų. Geriau pa- 
lauksiu čia. 

— Parvešiu tave namo, - greitai tarė Mitčelas, bet ji papurtė galvą 
ir nusišypsojo jam. — Sesilis teisus, geriausia tave pristatyti šiandien, 
kai susirinkę tiek daug Sesilio draugų. 

— Aš nesu kokia debiutantė, — ištarė ji sarkastiškai. 

— Niekas ir nepalaikys tavęs debiutante,- ironiškai atkirto Karo- 
lina, — bet kai kurios iš ten esančių moterų žiūrės į tave, tarsi būtum 
dieviškai mįslingas ir dailus saldainis. 

Jis ištiesė jai ranką, norėdamas padėti atsikelti nuo kėdės. 

— Gal kada kitą kartą. 


Karolina dar tvirčiau įsitaisė kėdėje ir ryžtingai papurtė galvą. 


— Tai geriausias būdas ir geriausias laikas. Eik su Olivija. Prašau, 
padaryk tai dėl manęs... - įtikinėjo ji, nes jis vis dar atrodė nenusi- 
teikęs. — Po šio vakaro mes su Biliu galėsim visur su tavim važinėti ir 
man nereikės jaudintis dėl žmonių, manančių, kad aš jau pakeičiau 
Viljamą nauju vaikinu. 

— Penkiolika minučių, — nekantriai sutiko Mitčelas, tada pasiūlė 
Olivijai parankę, ir ši į ją įsikibo. 


skyrius 


Prie svetainės durų Olivija sustojo, leisdama jam gerai įsižiūrėti į ten 
buvusius elegantiškus diduomenės atstovus, tuo pat metu pateik- 
dama pikantiškos informacijos apie jų aukštą kilmę ir reikšmingus 
pasiekimus. 

— Džentelmenas, su kuriuo ką tik šnekėjo Sesilis, yra kompanijos 
„Pasaulinis kaučiukas“ įkūrėjo vaikaitis. Jis ketina kandidatuoti į sena- 
torius ir mes visi manom, jog vieną dieną taps prezidentu. Simpatiška 
brunetė su juo — ta, kuri dabar žiūri į mūsų pusę — jo žmona. 

Mitčelas leido jai kalbėti, bet jis jau vos metęs žvilgsnį suprato, 
kas buvo šie žmonės ir kokie jie buvo: išpuikę, susireikšminę vyrai, 
įsitikinę, jog „gera kilmė“ iškelia juos aukščiau visų kitų; tuščios, 
nuolaidžiaujančios savo silpnybėms moterys, besibodinčios savo 
gyvenimais ir savo vyrais, o prablaškančios save labdara ir aistringais 
romaniūkščiais. Širo kambario vaizdas Mitčelui anaiptol nebuvo 
naujas, nebent tai, jog jam trūko tautinės įvairovės, prie kurios buvo 
įpratęs. Taigi vaizdas labiau priminė šiek tiek provincialią miniatiūrą 
iš jo paties gyvenimo. 

— Džentelmenas tamsiai pilku kostiumu ir kaštoniniu kakla- 
raiščiu yra Grėjus Eliotas, — toliau pasakojo Olivija, — Jis kilęs iš 
puikios senos Čikagos šeimos ir yra jauniausias kada nors išrinktas 
Kuko apygardos valstijos prokuroras. Jis jau įrodė savo užsidegimą ir 
pelnė labai gerą vardą. Priešais jį Evanas Bartletas ir jo tėvas Henris. 
Bartletai tvarko Vajarų šeimos teisinius reikalus nuo tų laikų, ku- 
riuos aš galiu prisiminti, net dar ilgiau — kartų kartoms. 

Mitčelas pažvelgė į vyresnįjį Bardletą ir pamanė, jog Henris 
tikriausiai sutvarkė visas keblias smulkmenas, susijusias su jo gi- 
mimu — suklastotą gimimo liudijimą, skyrybų sąlygas, išmoką jo 
motinai. 

— ... jaunasis Evanas yra nuostabus advokatas, - entuziastingai 
čiauškėjo Olivija, - kuris jau dabar perima vadeles iš Henrio... 

Jaunasis Evanas, ironiškai tarė sau Mitčelas, rytoj nuodugniai 
išnagrinės senus dokumentus, kai tėvas jam papasakos, ką atsimena 
apie Mitčelą Vajatą. 

Olivija nutilo, norėdama patyrinėti Mitčelo veidą ir įvertinti 
jo reakciją. 

— Ar tau jau nuobodu? - paklausė ji nusiminusi. 

Mitčelui buvo daugiau nei nuobodu, tačiau ji taip akivaizdžiai 
stengėsi padaryti jam įspūdį ir priversti jį užsinorėti tapti viso šito 
dalimi, kad jis nejučiom atsakė: 

— Ne, visai ne. 

Olivija neatrodė įtikinta. 

— Ar tu ketini greitai mus palikti? — tiesiai paklausė ji. 

— Taip, po dviejų savaičių. 

Ji tučtuojau nusigręžė, jos ranka stipriai suspaudė jam alkūnę, o 
visą kūną tuo metu purtė drebulys. Mitčelas automatiškai apkabino 
ją per nugarą, kad prilaikytų, ir apsidairė, ieškodamas artimiausios 
kėdės. 

— Jums negera... — pradėjo jis, bet šis epizodas praėjo taip pat 
greitai, kaip ir buvo atsiradęs. 

— Man retai būna negera, - šaltai atsakė ji, — o jei jau taip būtų, 
niekada neleisčiau, kad tai nutiktų svečių akivaizdoje! 

Ketindama tai įrodyti, ji kilstelėjo veidą ir pažvelgė į jį, o jos 
išblukusiose gintarinėse akyse švietė iššūkis ir spindėjo ašaros. 

Išvydus ašaras, Mitčelo žandikaulis įsitempė. Jis nepripažino 
jos teisės nuliūsti dėl jo išvykimo. Sesilio kabinete jis suprato, kodėl 
ji norėjo, kad jis apžiūrėtų savo giminaičių portretus. Jis žinojo, 
kodėl ji taip stipriai troško šįvakar nusivesti jį į svetainę ir pristatyti 
visiems kaip sūnėną. Per paskutinius trisdešimt ketverius metus ji 
net nepamėgino atsiųsti jam slapto raštelio, paaiškinančio, kas jis 

toks ar kas tokia jam ji, o dabar ketino atitaisyti tai keliais nieko 
nereiškiančiais gestais. Jos susisielojęs veidas ir tvirtai įsitvėrusi ranka 
nerodė nuoširdaus prieraišumo, tai buvo tiesiog jos kaltės ir baimės 
apraiška. 

Ji buvo išsigandusi sena moteris, žiūrinti mirčiai į akis su ne- 
švaria sąžinė; ji buvo arogantiška, manipuliuojanti sena moteris, 
norinti greitai išpirkti kaltę, ir jai nesinorėjo, kad jis sugriautų jos 
planus per anksti išvykdamas. Tiesą sakant, ji beveik tučtuojau 
atsigavo po savo tariamo sielvarto priepuolio ir ramiu bejausmiu 
tonu paklausė: 

— Grįši į Londoną ar į Paryžių? 

— Nei vienur, nei kitur, - atkirto Mitčelas, nusprendęs įtaisyti ją 
artimiausioje kėdėje ir atsisakyti susipažinimų svetainėje. - Darosi 
vėlu ir aš noriu parvežti Karoliną namo. 

— Ar tu ketini kada nors grįžti į Čikagą? 

— Po poros savaičių, — atsakė Mitčelas, ketindamas jėga nutempti 
ją į nepatogiai atrodančią senovinę kėdę prie pat įėjimo į svetainę. 

Ji sukliudė jam žengti pirmąjį žingsnį kėdės link, užkišdama 
lazdelę priešais kelius. 

— Grįši po kelių savaičių? 

Mitčelas pažvelgė žemyn į jos ekstazės pagautą veidą ir šviesias 
ašarotas akis, ir akmuo ištrūko iš abejingumo sienos, kurią jis visą 
gyvenimą statė prieš savo nežinomos šeimos narius. Ji džiugiai jam 
šypsojosi ir spaudė jo ranką, tarsi negalėtų jos paleisti. 

Jinai jam priminė mielą voriuką, nepaisantį aukštesnio negu 
jo ūgio ir pasirengusį įveikti bet kokį pavojų, iškylantį tiems, kurie 
atsiduria priešais griūvančias sienas. Jis būtų galėjęs numesti ją nuo 
rankovės vienu pirštų sprigtelėjimu ir kaip tik tada, kai ketino bū- 
tent taip ir padaryti, išgirdo save raminamai tariant: 

— Aš statausi namą Angilijoje*. Turiu praleisti ten kelias savaites, 
tada grįšiu. 

— Aš taip džiaugiuosi! — sušuko ji ir impulsyviai prispaudė savo 
pergamentinį skruostą prie jo rankos, kad tai įrodytų. — Girdėjau, 

Angilija — britų užjūrio teritorija Karibuose, viena iš Mažųjų Antilų salų. 

kad Angilija labai graži sala. Ten yra viešbutis, apie kurį visi nuolat 
šneka. Henris Bartletas dažnai ten važiuoja, - pridūrė ji, tačiau jos 
dėmesys jau po truputį grįžo prie malonios užduoties, kurios ji ėmėsi 
ir turėjo ją užbaigti. - Štai ten Merju Farelas ir jo žmona Meredit 
Bankroft. Jie ką tik grįžo iš kelionės po Kiniją. Neabejoju, tu esi 
apie juos girdėjęs, tiesa? 

— Taip, — atsakė Mitčelas, su nuostaba supratęs, jog šiame kam- 
baryje yra du žmonės, kuriuos jis jau pažįsta ir netgi mėgsta. 

Ištiesusi kaklą, Olivija rengėsi vesti jį į mūšį. 

— Na, kam pirmajam tave pristatyti? 

— Metju Farelui, - greitai atsakė Mitčelas. 

— Labai gerai, bet mes turėsim praeiti pro Evaną ir Henrį Bart- 
letus, todėl pradėkime nuo jų. - Ji įsikibo jam į parankę, nekantriai 
nusišypsojo ir paragino eiti. Neturėdamas kitos išeities, Mitčelas 
nutaisė mandagią veido išraišką ir leido jai imtis iniciatyvos. 

Akivaizdu, jog Sesilis buvo prasitaręs, kad Mitčelas dalyvauja 
pobūvyje, ir žinia pasklido labai greitai, nes tą akimirką, kai Mitčelas 
su Olivija už parankės įžengė į svetainę, susižavėję veidai atsisuko į 
juos ir pradėjo tyrinėti nuo galvos iki kojų. Pokalbiai pritilo, o tada 
prasiveržė linksmi šnabždesiai. 

Olivija iškart pastebėjo, jog jis daro palankų įspūdį, ir pradėjo 
eiti mažyčiais, lėtais žingsneliais, kad kuo ilgiau galėtų jį parodyti. 

— Tu sukėlei tikrą sąmyšį tarp damų! — sušnabždėjo ji paten- 
kinta. Dar kartą paslapčia apžvelgusi kambarį, ji pridūrė: — Net 
tarp ištekėjusių. 

Ypačtarp ištekėjusių, kandžiai tarė sau Mitčelas. Jis buvo naujas 
eržilas, vedamas į arklidę, ir grynaveislis, nes buvo Vajaras. Kaip 
potencialus meilužis, būdamas grynakraujis, jis atrodė daug labiau 
geidžiamas nei įprastiniai teniso instruktorius, treneris ar netur- 
tingas menininkas. 

Visą gyvenimą jis žaidė aukščiausiose lygose su tokiais žmo- 
nėmis kaip šie. Jis išmanė visus žaidimus ir mokėjo juos žaisti. Taip 
pat žinojo, kaip juos laimėti. Jis nei didžiavosi, nei gėdijosi savo 
praeities laimėjimų ir jam nebuvo įdomu bandyti juos pakartoti. 

Tiesą sakant, vienintelė jo reakcija į pilną kambarį moterų, kurios 
dabar jį apžiūrinėjo, buvo palengvėjimas, jog Olivija per daug 
senoviška, kad galėtų įsivaizduoti, apie ką kai kurios iš jų šiuo 
metu galvoja. 

Ji suspaudė jam ranką, kad atkreiptų dėmesį, ir Mitčelas palenkė 
prie jos galvą. 

— Aš žinau, apie ką moterys galvoja, - pasakė ji. 

Apstulbęs Mitčelas atsargiai paklausė: 

— Tikrai? 

Ji palinksėjo galva ir slopiu balsu patenkinta sušnabždėjo: 

— Jos galvoja, kad tu gražuolis! 

Henris Bartletas nemanė, kad Mitčelas gražuolis. Henris Bart- 
letas puikiai žinojo, kas toks tas Mitčelas Vajatas, ir jis norėjo, kad 
Mitčelas tai žinotų. Olivijai ištarus „Henri, tu esi sutikęs Mitčelą, 
tiesa?“, kaip Sesilis ją mokė, Bartleto ledinė šypsena virto kvailu 
šypsniu. 

— Taip, — atsakė jis storžieviškai susikišdamas dešinę ranką į ki- 
šenę, užuot ištiesęs ją Mitčelui. — Tačiau tada Mitčelas buvo daug 
mažesnis. 

Netikėtas jo atsakymas visiškai suglumino Oliviją. 

— Henri, — tarė ji, — tu tikriausiai kažką painioji. Iu nepažinojai 
Mitčelo, kai jis buvo mažas... 

— Aš manau, kad Henris teisus, - įrerpė Mitčelas pastabą Oli- 
vijai, o pats tuo metu šaltakraujiškai stebeilydamas į Bartlerą. — Tiesą 
sakant, galiu lažintis, jog Henris mane pirmą kartą paskraidino 
lėktuvu. 

— Aš tave tik nuvežiau iki lėktuvo, o ne skraidinau juo. 

— Dabar Mitčelas turi nuosavą lėktuvą, — sklandžiai įsiterpė Oli- 
vija, aiškiausiai leisdama Mitčelui suvokti, jog ji nesuprato nieko, 
ką Henris pasakė, tačiau pajuto povandenines sroves ir jos jai ne- 
patiko. Ji pasisuko į Bartleto sūnų ir tarė: — Mitčelai, tai Evanas 
Bartletas, Henrio sūnus. Tada suprato padariusi klaidą ir nevikriai 
pridūrė: — Tu prisimeni Evaną, tiesa... 

— Mes nebuvome susitikę, — šiukščiai atkirto Mitčelas, o jos 
pirštai pradėjo nervingai bėgioti perlų vėriniu ant kaklo. 

Evanas Bartletas buvo geriau išauklėtas nei jo tėvas. Jis paspaudė 
Mitčelui ranką, nieko neklausinėjo ir sumaniai pasinaudojo tema 
apie privačius lėktuvus pokalbiui pradėti. 

— Mes apžiūrinėjame dvejų metų senumo Gu/fstream G-3 savo 
fhirmai. Skraidymas komercinėmis oro linijomis užima tiek daug 
laiko ir tapo tikra kankyne, todėl manom, jog jau atėjo laikas, kai 
turėti savo lėktuvą yra ekonomiškiau. 

Mitčelas negarbingai keršijo Henriui, leisdamas jo sūnui kaps- 
tytis. Užuot atsakęs, jis kilstelėjo antakius ir toliau tylėjo. 

— Tik problema ta, - po nejaukios pauzės tęsė Evanas, — kad 
sunku pagrįsti G-3 kainą, kai modelis Zea7 mus taip pat nuskrai- 
dintų ten, kur reikia. 

— Bet ne taip patogiai, - pagaliau atsakė Mitčelas. 

— Tiesa. Žinoma, jei svarbiausia būtų komfortas ir prabanga 
ir galėtume visiškai negalvoti apie pinigus, tai G-5 yra vienintelis 
lėktuvas, kurį verta turėti. Dieve, va čia tai nuostabus paukštis. Aš 
įsigeidžiu jo kaskart, kai tik pamatau ant pakilimo tako. Į jį žiūrė- 
damas susijaudini kaip ir žiūrėdamas į gražią moterį. Ar jūs kada 
nors buvote viduje? 

Mitčelas darė prielaidą, jog jis kalba apie lėktuvą, o ne apie 
moterį. Jei šalia nebūtų buvę Olivijos, jis būtų paprašęs patikslinti, 
vien tam, kad pasilinksmintų, matydamas Evano reakciją. Tačiau 
ji buvo čia, todėl jis tik ištarė: 

— Taip. 

— O kokį lėktuvą jūs turit? — toliau atkakliai klausinėjo 
Evanas. 

— G-5. 

Olivija linksmai suprunkštė ir pati išsigando. 

— Mitčelas porai savaičių išvyks į Angiliją, — leptelėjo ji. — Tu 
dažnai ten lankaisi, tiesa, Henri? 

— Kelis kartus per metus, — už tėvą atsakė Evanas, kai šis neatsi- 
liepė. — Aš pats pirmąkart važiuosiu ten po trijų savaičių. Norėjau 
važiuoti lapkritį, bet negalėjau gauti kambario Salos klube iki pat 
vasario pirmos. Ten beveik neįmanoma apsistoti, jei nesi nuolatinis 
svečias. Ar jūs taip pat apsistosit Salos klube? 

— Ne. — Norėdamas sukliudyti Olivijai pranešti jiems, jog jis 
statosi namą Angilijoje (o jautė, kad ji troško tai padaryti), Mitčelas 
greitai pridūrė: - Mano draugas turi ten laivą, jame ir apsistosiu. 

— Tikiuosi, jog man neteks atšaukti kelionės, - tarė Evanas. — 
Netikėtai mirė mūsų klientas ir jo duktė, suprantama, labai nusi- 
minusi. Ji gali ne... — jis nutilo, pažvelgė į laikrodį ir susiraukė. - Jei 
jau prakalbau apie mūsų kliento mirtį, tai šįvakar turiu apsilankyti 
budynėse ir jau labai vėluoju. 

Evanas atsisveikino su tėvu ir Mitčelu, tada pakštelėjo į skruostą 
Olivijai ir pradėjo skintis kelią per pilnutėlį kambarį priekinių durų 
link. 

Olivija pasinaudojo jo išėjimu ir nutempė Mitčelą nuo Henrio, 
prieš tai šaltai jam linktelėjusi. 

— Nagi, pažiūrėkim, kur yra Metju Farelas, — tarė ji, ištermapdama 
kaklą. - O, pažvelk, jis eina mūsų link. Man rodos, jis labai nori su 
tavim susipažinti. 

— Kodėl jūs taip manote? - paklausė Mitčelas, mėgaudamasis 
sumišusia šypsena draugo veide. 

— Pats pažiūrėk — jis tau šypsosi. 

— Jis tikriausiai galvoja, kad aš gražuolis, — pajuokavo Mitčelas, 
nes malonus laukimas nuvijo šalin paskutinių minučių susierzinimą 
ir nuobodulį. 

Uždarame sode, pilname žydinčių jazminų ir jostrų, vilos terasoje, 
kurią Salos klube jiems rezervavo Evanas, stovėjo Keitė Donovan ir 
žiūrėjo į vaizdą, kuris labai panėšėjo į rojaus lopinėlį. 

Po akinamai mėlynu dangum su puriais baltais debesimis 
grakštūs burlaiviai ir spindinčios jachtos slydo per žėrintį Maun- 
dėjaus įlankos vandenį. Besideginantys saulėje poilsiautojai ilsėjosi 
pusmėnulio tormos paplūdimyje, kur smėlis buvo toks baltas, tarsi 
smulkus cukrus, o tuo metu dėmesingi viešbučio darbuotojai su- 
kinėjosi netoliese, jei kartais kas nors pakeltų vėliavėlę, duodamas 
ženklą, jog nori vėsaus rankšluosčio, gėrimo ar ko nors užkąsti. 

Pora, bandžiusi priplukdyti baidarę prie kranto, pasidavė ir 
išbrido iš vandens juokdamiesi ir vilkdami ją iš paskos. Keitė nusi- 
šypsojo džiaugdamasi už juos, tačiau netrukus jos šypseną vėl užliejo 
nauja vienatvės banga. 

Angilijos sala buvo kvapą užimančio grožio, o viešbutis - stebuk- 
lingi maurų rūmai su kupolais, bokšteliais ir nuostabiais sodais, 
tačiau ji čia buvo visiškai viena. Užuot atitraukęs ją nuo sielvarto 
dėl tėvo mirties, buvimas vienai šiame svetimame atogrąžų rojuje 
tik sustiprino atotrūkį nuo gyvenimo ir vienatvę, kuriuos ji jautė 
nuo pat laidotuvių. 

Suskambus telefonui, ji įbėgo iš terasos, tikėdamasi, jog tai 
Evanas. 

— Keite, čia Holė. Palauk sekundėlę... —- Linksmas draugės balsas 


buvo balzamas Keitės sielai, kaip ir pažįstamas lojančių šunų garsas 

fone. Holė buvo veterinarė, kuri priglausdavo „išgelbėtus“ šunis, kol 
ieškodavo jiems namų. Buvo beveik neįmanoma su ja pasikalbėti 
nepertraukiant chorui lojančių šunų. — Atsiprašau dėl triukšmo, — 
tuputėlį uždususi pradėjo Holė. - Ką tik priglaudžiau dobermaną 
ir jis kelia rūpesčių. Na, tai kaip Angilija? 

— Graži sala, labai išpuoselėta. 

— Kaip tu jautiesi? Ar galvą tebeskauda? 

— Ne, tik tąkart prieš keturias dienas, skrendant lėktuvu iš Ci- 
kagos. Skaudėjo taip stipriai, jog nusileidus St. Maartene Evanas 
liepė taksistui vežti mus pas gydytoją. Vairuotojas nuvežė pas savo 
gydytoją, mielą senuką, turintį kabinetą savo name ir kalbantį tik 
prancūziškai. Taksistas šiek tiek kalbėjo angliškai, todėl turėjo ver- 
tėjauti. 

— Ačiū Dievui, kad neturėjai jokių ginekologinių nusiskun- 
dimų! 

Nusišypsojusi iš šmaikščios Holės pastabos, Keitė tarė: 

— Mavyr, taksistas sugebėjo išaiškinti, nes gydytojas nusprendė, 
jog man migrena - tai buvo vienintelis žodis, kurį aš tikrai supratau. 
Šiaip ar taip, jis išrašė man piliulių nuo migrenos, kurias turėčiau gerti 
kasdien dvi savaites. Išgėriau kelias, bet, manau, jog galvos skausmus 
bus sukėlęs stresas ir jie praėjo savaime, kai apsigyvenau čia. 

— Vis tiek ir toliau gerk vaistus, — griežtai prisakė Holė ir, Keitei 
prižadėjus taip ir daryti, pakeitė temą lengvesne. — Papasakok apie 
Salos klubą, koks jis? 

Nenorėdama nuliūdinti Holės, Keitė žvaliu tonu apibūdino 
viešbutį: 

— Palei paplūdimį išsimėčiusios trisdešimt vilų, kiekviena su 
nuosavu sodu, terasa ir panoraminiu vaizdu į vandenyną. Viskas 
balta: viešbutis, vilos, netgi kambarių grindys. Vonios kambarys 
mano svetainės dydžio, o pati vonia lyg negilus nusekęs baseinas. 
Pagrindinis viešbučio pastatas, kuriame yra registratūra, gana mažas, 
bet parduotuvėlės jame nuostabios, ir maistas čia puikus. 

— Ar matei kokią įžymybę? | 

— Pasiuntinukas sakė, jog praėjusią savaitę čia buvo apsistojęs 
Donaldas Trampas, o Džulija Roberts viešėjo prieš mėnesį. Vienoje 

iš vilų gyvena šeima, turinti asmens sargybinį, sekiojantį paskui jų 
paauglius sūnus, tačiau aš tos šeimos nepažįstu ir nemanau, jog 
darbuotojai man pasakytų, jei paklausčiau. Personalas labai labai dis- 
kretiškas ir itin paslaugus. Tiesą pasakius, čia yra jaunas padavėjas, kurį 
norėčiau matyti dirbantį pas mus. Norėjau pasakyti — pas mane, — pa- 
sitaisė Keitė, stengdamasi atrodyti abejinga, o ne nelaiminga. 

Tačiau Holė neapsigavo. 

— Negalvok apie restoraną. Perduok ragelį Evanui. Liepsiu jam 
kuo dažniau tave juokinti ir mylėtis, kad apie nieką negalvotum iki 
grįžimo namo. 

Keitė padvejojo, o tada nenoriai tarė: 

— Evano čia nėra. 

— Arjis žaidžia trisdešimt šešių duobučių golfo lauke ar tik dvi- 
dešimt septynių? 

— Jis nežaidžia golfo, jis Čikagoje. 

— Ką?- piktai paklausė Holė. 

— Jo tėvas turėjo pasirūpinti, kad vienos svarbios bylos svars- 
tymas būtų atidėtas, - paaiškino Keitė, — tačiau teisėjas nesutiko. 
Evanas turėjo apsisukęs grįžti į Čikagą dalyvauti byloje arba įtikinti 
teisėją atidėti jos svarstymą. 

— Kada jis planuoja sugrįžti į Angiliją? —- karčiai paklausė 
Holė. 

— Galbūt rytoj. Tikriausiai. 

— Evanas yra pasipūtęs, nedėmesingas bukagalvis ir jo pasiaiški- 
nimai man nerūpi. Jis vos sugebėjo atvažiuoti į tavo tėvo budynes 
visai joms baigiantis, nes turėjo dalyvauti kažkokio turtingo senio 
gimtadienio pobūvyje. Jis žinojo, kad tu nenori važiuoti į šitą ke- 
lionę iškart po tėvo laidotuvių, bet privertė tave jaustis tokia kalta, 
kad tu vis tiek su juo išvažiavai. O dabar kiurksai ten viena. 

— Yra ir blogesnių vietų „kiurksoti“, - pajuokavo Keitė, ban- 
dydama nuraminti Holę. Akies kampučiu ji pamatė didžiulį šunį, 
išlendantį iš miško ir bidzenantį per jos sodą. Ji ausimi prispaudė 
telefoną prie peties, kad galėtų išvynioti kumpį, kurį saugojo jam 
servetėlėje. — Tiesą pasakius, čia yra toks gana simpatiškas vyriškis, 
su kuriuo dažnai susitinku. Mes su Maksu kartu valgom. 


Holė tučtuojau susidomėjo. 

— Koks jis? 

Vis dar laikydama teletoną prie peties, Keitė išėjo į terasą ir api- 
būdino šunį, o šis tuo metu godžiai rijo kiekvieną gabalėlį kumpio, 
kurį paduodavo, tada kantriai laukdavo kito. 

— Jis labai aukštas, šviesiai rudų plaukų ir labai protingų rudų 
akių. Taip pat stebėtinai švelnus, nors labai didelis. Aš jį vadinu 
Maksu, tai sutrumpintas Maksimilianas. 

Keitės balse Holė girdėjo ironiją. 

— Keite, kas jam negerai? — atsargiai pasiteiravo ji. 

— Jis per liesas, jam reikėtų nusiprausti ir nėra matęs šukų. 

— Dieve mano! 

— Ir jis su keturiomis kojomis. 

— Na, tai bėda, kurios neištaisysi, - nusijuokė Holė. - Mes 
kalbam apie šunį ar apie katę? 

— Labai didelį šunį, - šypsodamasi patvirtino Keitė, atiduodama 
šuniui paskutinį kumpio gabalėlį ir valydamasi pirštus servetėle. — 
Jis man primena šunį, kurį tu labai seniai išgelbėjai. Tą, kurį mes 
taip ilgai gaudėm. Jo irgi buvo trumpi gelsvai rudi plaukai ir juodas 
snukis. Man rodos, tu sakei, jog jo veislė iš pradžių buvo numatyta 
tigrams persekioti ir jiems nuvarginti. 

— Netigrams, liūtams, — pataisė Holė. — Tas šuo buvo Rodezijos 
ridžbekas. 

— Na, Maksas be raukšlių ir jis neabejotinai benamis. Turi dvi 
nevalyvas drauges, daug mažesnes už jį, ir jos visada atlekia prie 
mūsų užkąsti, tačiau pastaruoju metu Maksas pradėjo užsukti be 
jų, tiesiog pasisveikinti. Jis truputį flirtuoja. 

— Na, kad jau kalbam apie flirtą, gal padarysi man mažą paslaugą, 
kol esi įstrigusi ten vienui viena, nes Evanas „per daug užsiėmęs“, 
kad atskristų? 

— Kokią paslaugą? — Keitė tučtuojau sunerimo dėl pasikeitusio 
Holės tono. 

— Ar viešbutyje yra apsistojusių simpatiškų nevedusių žmonių 
giminės vyrų! 

— Nemanau. 

— Gerai, tada gal matei kokį neblogai atrodantį durininką? Ar 
mielą pasiuntinuką? 

— Kodėl tu klausi? 

— Todėl, kad aš būčiau beprotiškai laiminga manydama, jog tu 
užmezgei romaną su vienu iš jų, kol Evanas mokėjo už prakeiktą 
viešbutį, — piktdžiugiškai paaiškino Holė. 

Keitė užgniaužė juoką. 

— Gerai. 

Pyktis Holės balse virto nuostaba. 

— Tu taip ir padarysi? 

— Ne, - atsakė Keitė nusišypsojusi, — bet leisiu tau manyti, jog 
padariau, jei dėl to tu būsi „beprotiškai laiminga“. 

Geraširdiškai juokaujant su Hole, Keitės nuotaika šiek tiek pasi- 
taisė ir padėjusi ragelį ji pamėgino nuspręsti, ko būtų geriausia imtis. 
Ji galėtų eiti paplaukioti, o tada vėlyvų priešpiečių į Smėlio barą, 
mažą jaukų restoranėlį dengtu vidaus kiemu ir su maurų arkomis. 
Iš ten atsiveria nuostabus vaizdas į įlanką, o jei ji nebūtų nusiteikusi 
spoksoti į vandenį, galėtų skaityti knygą, kurią nusipirko O Haros 
oro uoste — Kaip įveikti sielvartą. 

Jei nenorėtų ir skaityti, galėtų pradėti sudarinėti sąrašą tų darbų, 
kuriuos reikės padaryti vos tik grįš į Čikagą. Ji turėjo reikalų, ku- 
riuos reikėjo sutvarkyti restorane, ir begalę dalykų, susijusių su tėvo 
mirtim ir jo palikimu, kuriais taip pat reikėjo pasirūpinti. 

Dažniausiai paprastas dalykų surašymas į tvarkingus sąrašus pa- 
dėdavo Keitei pasijusti daug geriau ir daug pajėgesnei susitvarkyti 
su užduotimis. Tiesą sakant, ji sudarinėdavo sąrašus kaskart, kai 
patirdavo įtampą — užduočių sąrašus pagal svarbumą, argumentų 
„už“ ir „prieš“ sąrašus, kai turėdavo priimti sunkų sprendimą. Holė 
erzindavo ją sakydama, jog ji yra pamišusi sąrašų sudarinėtoja, tačiau 
Keitei tai padėdavo. 

Turėdama popietės planą, Keitė pasijuto geriau ir energingiau. 
Kol vėl nepalaužė liūdesio ir bejėgiškumo priepuolis, ji užsivilko 
geltoną maudymosi kostiumėlį ir aplink liemenį apsijuosė derančios 
spalvos sarongo stiliaus skraistę. Tada, iš stalčiaus išsiėmusi knygą 
ir bloknotą, susidėjo juos į žalios drobės krepšį, kurį naudojo tarsi 


39 


rankinės ir paplūdimio krepšio kombinaciją, ir patraukė į pliažą. 
Pirmiausia gaivinamasis pasiplaukiojimas, tada nepaprastai skanūs 
priešpiečiai. 


Jaunas padavėjas atsirado tarsi iš niekur tą pačią akimirką, kai 
Keitės sandalas įžengė į vidaus kiemą už Smėlio baro, bet jam pra- 
dėjus vesti ją vienintelio laisvo staliuko link, ji sudvejojo. Pirma, jai 
reikėjo pasislėpti nuo atogrąžų saulės, kol ši nenudegino jos šviesios 
odos, kad ir pateptos apsauginiu kremu. Antra, trys paaugliai vai- 
kinukai su savo asmens sargybiniu valgė prie gretimo staliuko. Jau 
vakar jie su visu jaunatvišku atkaklumu kaip įmanydami stengėsi su 
ja flirtuoti, o dabar nužiūrinėjo ją su atsinaujinusia viltimi. 

— Aš verčiau valgysiu viduje, — pasakė ji padavėjui. 

Jis nuoširdžiai susikrimto. 

— Ber tada jums teks valgyti prie baro, nebent norite palaukti, 
kol atsiras laisvas staliukas. 

Keitė sustojo po maurų arka ir žvilgtelėjo vidun. Prie nedidelio 
baro nebuvo nė žmogaus, o aukštos kėdės su dailiais atlošais atrodė 
patogios. Priešpiečiai prie baro puikiai tiks. Ji pasirinko kėdę, at- 
suktą į vidaus kiemą, kad galėtų žiūrėti į vandenį; tada iš krepšio 
išsitraukė knygą, bloknotą ir rašiklį. Patenkinta, jog turi viską, ko 
reikia, ji permetė drobines žalio krepšio rankenas per kėdės atlošą 
ir užsisakė salotų bei stiklinę pomidorų sulčių. 

Paplūdimyje, kai išlipo iš vandens, jai atnešė rankšluosčius, 
ir dabar jos drėgnus plaukus maloniai džiovino švelnus vėjelis, 
pučiantis pro atviras restoranėlio arkas. Buvo gera pasislėpti nuo 
akinamos saulės šviesos, o pokalbiai prie staliukų viduje buvo pa- 
kankamai tylūs, kad netrukdytų jai susikaupti. Keitė žvilgtelėjo į 
vandenį, svarstydama, nuo kokio sąrašo pradėti, ir barbendama 
rašiklio galu į bloknotą. 

Ji nusprendė pradėti nuo savo santykių su Evanu. Padavėjas 
atnešė jai pomidorų sulčių kaip tik tuo metu, kai ji bloknoto lape 
brėžė vertikalią liniją, dalijančią jį į dvi skiltis. Virš kairiosios skil- 
ties ji užrašė „Argumentai tęsti“, virš dešiniosios - „Argumentai 
nutraukti “. 

Bendraudama su Evanu ji buvo pasyvi, leisdama santykiams 
stovėti vietoje, nes nebuvo įsitikinusi, ar tikrai nori, kad jie judėtų 
į priekį. Holė kaltino Evaną dėl daugelio dalykų, ypač dėl to, kad 
per beveik ketverius metus jis taip ir neužmovė Keitei sužadėtuvių 
žiedo, tačiau tai greičiau buvo jos pačios kaltė. Kai tik pajusdavo jį 
galvojant apie vedybas, ji padarydavo ar pasakydavo ką nors, kas 
priversdavo jį susilaikyti ir permąstyti šį klausimą. Jos tėvas mylėjo 
Evaną ir jam būtų patikusi mintis, jog Keitė išteka už Bartleto. Jis 
būtų norėjęs, kad Keitės gyvenimas būtų gražus, kad jai niekada 
netektų rūpintis dėl pinigų... 

— Kas čia? — paklausė ji padavėjo, kai šis padėjo antrą stiklinę 
pomidorų sulčių šalia pirmosios, kurios ji dar beveik nepalietė. 

— Linkėjimai nuo jaunųjų ponaičių kiemelyje, — paaiškino jis 
su šypsena. — Jie paprašė atnešti jums stiklinę to gėrimo, kurį jūs 
geriat, ir įrašyti tai į jų tėvų sąskaitą. 

Keitė užgniaužė šypseną ir pažvelgė į jų staliuką. 

Trys paauglių veidai su viltimi išsišiepė jai. Buvo akivaizdu, jog 
šeima prie gretimo staliuko žino, ką vaikinukai padarė, nes jie ste- 
bėjo Keitę kaip ir pora, sėdėjusi netoli Keitės, kuri girdėjo padavėjo 
paaiškinimą, šiam atnešus stiklinę pomidorų sulčių. 

Berniukų amžius svyravo nuo trylikos iki šešiolikos ir Keitė 
akimirką svarstė, kaip geriausia elgtis šioje situacijoje neįžeidžiant 
jų savimeilės. 

— Perduokit jiems mano padėką. Ir... pasakykit, jog aš dirbu, — 
pridūrė. 

Skamba šiek tiek nevykėliškai, pamanė Keitė, bet tikrai turėtų 
sulaikyti juos nuo minties palaikyti jai draugiją prie baro. 

Kol padavėjas atnešė salotas, Keitė jau buvo įrašiusi po keletą 
punktų abiejose lapo pusėse, bet suvokė, jog šiuo metu yra per 
daug susijaudinusi, kad galėtų objektyviai apsispręsti dėl Evano ir 
jų jausmų vienas kitam. Paliko šį sąrašą nebaigtą ir atsivertė naują 
puslapį. Jo viršuje ji užrašė — „Darbai restorane“. Padavėjui statant 
priešais ją dar vieną stiklinę pomidorų sulčių, Keitė pakėlė akis. 

— Linkėjimai nuo jaunųjų ponaičių. 

Šį kartą jis išsišiepęs vartė akis. 

Apsidairiusi Keitė pamatė, jog kelios poros viduje šypsodamiesi 
ją stebi, o pažvelgusi laukan į vaikinus suprato, jog visi aplinkui 
juos taip pat ją seka, išskyrus vyrą, atskirai sėdintį prie staliuko, 
kurio Keitė šiek tiek anksčiau atsisakė. Pasijutusi nejaukiai dėl ber- 
niukų - ne dėl savęs - Keitė pažvelgė tiesiai į juos ir lėtai papurtė 
galvą, perspėdama liautis, tačiau tuo pat metu šyptelėjo, norėdama 
sušvelninti atstūmimą. 

Nuleidusi akis, ji pažvelgė į naujojo sąrašo antraštę ir jai sudre- 
bėjo ranka. Jos mintyse Donovano restoranas visada bus susijęs su 
tėvu. Įsikūręs miesto centre, Donovano restoranas iš pradžių tebuvo 
maža airiška smuklė, įkurta jos tėvo, tačiau per trisdešimt metų jis 
vis keitėsi ir plėtėsi, kol virto vienu iš populiariausių ir elegantiš- 
kiausių Čikagos restoranų. Danielis Patrikas Donovanas ten buvo 
vienintelis pastovus dalykas — sąmojingas, charizmatiškas žmogus, 
besisukinėjantis tarp savo lankytojų, tuo pat metu atidžiai sekdamas 
kiekvieną smulkmeną, susijusią su maistu ir aptarnavimu. Jis buvo 
restorano dvasia ir varomoji jėga, o dabar Keitė turėjo tęsti be jo. 

Iš visų jėgų stengdamasi suvaldyti emocijas, Keitė palinko prie 
sąrašo. Pasak restorano administratoriaus, ateinančioms vienuolikai 
dienų visi staliukai buvo užsakyti, o laukiančiųjų sąrašas buvo ilgesnis 
nei įprastinis atšauktų užsakymų skaičius. Keitė turėjo išsiaiškinti visas 
smulkmenas dėl einamojo biudžeto ir susikurti saugiklius, padėsiančius 
jo neviršyti... Kurį laiką reikės kas savaitę rengti personalo susirinkimus, 
kol jie įsitikins, kad ji sugebės pakeisti tėvą. Ir kol ji pati tuo įsitikins. Ji 
taip pat turėjo išsiaiškinti, ar jau užsakyti naujieji meniu, kuriuos buvo 
išsirinkęs jos tėvas. Jam patiko kaštoninės spalvos oda apmušti meniu, 
su žodžiu Donovano, giliai įspaustu auksinėmis raidėmis. 

Jis mėgo kaštoninės spalvos odos kėdes su spindinčiomis žalva- 
rinėmis vinių galvutėmis, skausmingai prisiminė ji... 

Ir padavėjus ką tik išlygintais smokingais... 

Ir blizgančias graviruoto krištolo taures... 

Ir spindinčius žalvarinius strypus kojoms prie baro... 

Keitė liovėsi rašiusi ir nykščiu bei smiliumi suspaudė tarpuakį, 
kad sulaikytų ašaras, dilgčiojančias akyse. Kiemelyje suskambėjęs 


juokas nuvilnijo per restoraną. Keitė sumirksėjo ir pakėlė galvą. 

— Linkėjimai nuo jaunųjų ponaičių, — pranešė padavėjas. 

— Neškit atgal ir pasakykit, jog aš nenoriu, - liepė Keitė įsitem- 
pusiu balsu. Ji žvilgtelėjo atsiprašydama žiūrovų restorane, tada vėl 
nuleido galvą ir atvertė naują bloknoto puslapį. Ėmėsi sudarinėti 
sąrašą darbų, kuriuos reikėjo padaryti tėvo namuose. 

"Tuo tarpu kiemelyje vaikinai nusiminę sudejavo, kai padavėjas 
išėjo iš restorano, ant padėklo nešdamas nepaliestą stiklinę sulčių. 

Mitčelas Vajatas, sėdintis prie gretimo staliuko, nusisuko, kad 
paslėptų juoką, ir žvilgsniu susidūrė su taip pat besišypsančiais 
restorano lankytojais jam iš kairės. Dabar jau kiekvienas, sėdintis 
kiemelyje, žinojo apie pakartotinius berniukų meilės bandymus 
padaryti įspūdį moteriai, sėdinčiai viduje. 

Nors Mitčelas matė ją prie baro, ją slėpė tamsus šešėlis, todėl jis 
nė neįsivaizdavo, kaip ji atrodo. Pasak vaikinukų, kurie daug kartų 
pareiškė savo nuomonę visiems aplinkui, ji buvo „Toookia karšta“ 
ir „Tokia žavi“. 

Padavėjas pastatė stiklinę pomidorų sulčių ant jų stalo ir griežtai 
pranešė: 

— Ponia nebenori dar vienos stiklinės pomidorų sulčių. 

Bandydamas nekreipti dėmesio į juoko protrūkį ir jaunatviškus 
nusivylimo šūksnius po padavėjo žodžių, Mitčelas pakėlė sąmatas, ku- 
rias jam buvo davęs jo rangovas, tačiau jauniausias berniukas akivaiz- 
džiai nusprendė paklausti vyresnio, labiau patyrusio vyro patarimo. 
Pasilenkęs Mitčelo pusėn, jis bejėgiškai iškėlė delnus ir paklausė: 

— Ką jūs darytumėt, mumis dėtas? 

Šiek tiek susierzinęs, kad vėl yra atitraukiamas, Mitčelas nužvelgė 
ne itin viliojamai atrodančias pomidorų sultis ir tarė: 

— Aš pridėčiau stiebelį saliero ir taurelę degtinės. 

— Taip! — susižavėjęs šūktelėjo vaikis, žiūrėdamas į padavėją. 

Padavėjas klausiamai žvilgtelėjo į asmens sargybinį, kuris kartu 
su jais sėdėjo prie staliuko ir bandė skaityti laikraštį. Berniukai at- 
sisuko į jį su viltimi. 

— Padėk mums, Dirkai, — meldė vienas. 

Asmens sargybinis atsiduso, padvejojo, tada linktelėjo padavėjui 
ir tarė: 

— Bet tik vieną. 

Vaikinukai apsidžiaugė ir susidaužė delnais. 

Vyras prie staliuko iš kairės juokdamasis prisipažino Mitčelui: 

— Negali jų kaltinti, kad bando. Velniai griebtų, būčiau nevedęs, 
aš irgi nerčiausi iš kailio. Ji atrodo kaip Džuliana Mur“. 

Mitčelas pasipiktinęs liovėsi bandęs susikaupti prie sąmatų ir 
apsižvalgė ieškodamas padavėjo, kad šis atneštų jam sąskaitą. Pa- 
davėjo nesimatė, jis buvo grįžęs į restoraną. 

Nieko nenutuokdama apie sujudimą kiemelyje, Keitė žiūrėjo 
į sąrašą darbų, kuriuos reikėjo padaryti tėvo namuose, o viduje vis 
augo ir augo skausmas. Atiduoti drabužius Gelbėjimo armijai. Jos 
tėvo kostiumai... Jo mėgstamiausias žalias megztinis, kurį vilkint 
jo akys atrodydavo dar žalesnės. Jo buvo tokios nuostabios akys... 
šiltos, besišypsančios, airiškos akys. Ji niekada nebeišvys šitų akių. 

Keitė su siaubu suprato, jog tuoj pravirks. Ji turi iš čia sprukti. 
Keitė užvertė bloknotą ir pakilo nuo baro kėdės. Kaip tik tuomet, 
kai padavėjas priešais ją pastatė „Kruvinąją Merę“, iš kiemelio vidun 
įžengė vyras ir patraukė jos link. 

— Linkėjimai nuo jaunųjų ponaičių, - paaiškino padavėjas. 

— Pomidorų sultys buvo miela, - tarė ji. - „Kruvinoji Merė“ — 
nebemiela. Taip elgtis vaikams netinka, tai bjauru. 

— Tai buvo ne jų sumanymas, ponia, — greitai paaiškino pada- 
vėjas. 

— Kieno tada? - griežtai paklausė Keitė, nekreipdama dėmesio, 
jog visi restorane, o turbūt ir kiemelyje, stebėjo ją, norėdami suži- 
noti, ką ji darys su „Kruvinąja Mere“. 

— Mano, - visai šalia jos atsiliepė ką tik įėjęs vyras. 

Iš žemo balso Keitė suprato jį esant pakankamai suaugusį, kad 
suprastų, jog tokie juokai nedera, todėl net nepažvelgė į jį. 

— Jūs padedat tiems paaugliams pirkti alkoholį. Toks elgesys 
smerktinas. 

Kaire ranka ji iš už lėkštės pagriebė bloknotą ir knygą; tada 
prakišo dešinę pro ilgas žalios drobės krepšio rankenas ir paėmė 
„Kruvinąją Merę“, ketindama atiduoti ją atgal. 


* Julianne Moore - amerikiečių aktorė. 

— Man šito nereikia... — krepšio rankenos užkliuvo už kėdės 
atlošo ir ji jas nekantriai trūktelėjo, tuo pat metu brukdama jam 
gėrimą. 

Raudonas skystis šliūkštelėjo iš stiklinės ir kiaurai permerkė jo 
baltų marškinių priekį. 

— O, ne... - šūktelėjo Keitė, nustelbdama jam išsprūdusį keiks- 
mažodį ir žiūrovų aiktelėjimus. — Aš Zz6ai atsiprašau! 

Numetusi viską, išskyrus „Kruvinąją Merę“, ji pastatė pusiau 
tuščią stiklinę ant baro, greit pačiupdama stiklinę su lediniu van- 
deniu ir medžiagine servetėle. 

— Nuo pomidorų sulčių liks dėmė, jei tuoj pat jų nenuvalysim, — 
murmėjo, neįstengdama pakelti į jį akių. 

Kai Mitčelo šilkinius marškinius apipylė lediniu vandeniu, jis 
krūptelėjo, o jai pradėjus servetėle pašėlusiai plekšnoti per dėmę ir 
atsiprašinėti, jo susierzinimas nejučia virto linksmumu. Tačiau kai 
ji liepė aplink besisukinėjančiam padavėjui atnešti gazuoto vandens, 
Mitčelas nubrėžė ribą: 

— Neduokit jai daugiau nieko, ką galėtų ant manęs išpilti, - per- 
spėjo jis. —- Geriau atneškit mums rankšluostį. 

Ji išvertė gėrimą jo akims dar nespėjus apsiprasti su prieblanda 
ir nuo to laiko nepakėlė žvilgsnio aukščiau jo krūtinės, todėl Mit- 
čelas net nenumanė, kaip ji iš tiesų atrodo, išskyrus tai, jog buvo 
maždaug penkių pėdų ir šešių colių ūgio, ilgais tamsiai raudonais 
plaukais, kurie buvo labai tankūs, drėgni ir banguoti. Be viso šito, 
viskas, ką jis galėjo matyti iš dabartinės savo pozicijos, buvo tai, jog 
jos antakiai ir blakstienos buvo tokios pat spalvos kaip ir plaukai. 
Jis palenkė smakrą ir kreipėsi į jos blakstienas: 

— Arjūsų niekas nemokė pasakyti „Maloniai dėkoju, bet ne“? 

Keitė pagaliau suprato, jog jis nėra įsiutęs, tačiau jos palengvė- 
jimą nusvėrė gėda. 

— Bijau, kad jūsų marškiniai sugadinti, — tarė ji, dešine ranka 
imdama iš padavėjo ranšluostį, o kairės pirštus kišdama tarp marš- 
kinių sagų ir jo nuogos odos. — Aš pasistengsiu išvalyti kaip galima 
geriau. 

— Skamba geriau nei bandymas juos nuskandinti. 


— Blogiau pasijusti jau nebeįmanoma, — sušnibždėjo ji slopiu 
balsu. 

— Ne, įmanoma, - paprieštaravo Mitčelas, bet jo dėmesys buvo 
nukreiptas į jos numestą knygą ir jis stengėsi perskaityti jos pavadi- 
nimą aukštyn kojomis. 

— Kaip? 

— Šnekėdamasis su berniukais aš nenorėjau pasakyti, kad jie 
turėtų nusiųsti jums „Kruvinąją Merę“, - paaiškino jis ir suprato, 
jog knyga vadinasi Kaip įveikti sielvartą. 

Visiškai palaužta, ji pagaliau pakėlė veidą ir viskas akimirksniu 
paaiškėjo. Dabar Mitčelas puikiai suprato, kodėl trys paaugliai taip 
ėjo dėl jos iš proto. Įrėmintas kupetos auksinių banguotų plaukų 
ir be menkiausio makiažo pėdsako jos veidas buvo nepaprastas — 
dramblio kaulo spalvos oda, iškilūs skruostikauliai ir mažas kva- 
dratinis smakras su intriguojančia duobute. Nosis buvo tiesi, lūpos 
švelnios ir plačiai pravertos. Tačiau jos akys jį užbūrė akimirksniu: 
po grakščiai išlenktais tamsiai rudais antakiais ir tankiu ilgų rusvų 
blakstienų krašteliu jos didelės žalios akys buvo stulbinamos šlapių 
lapų spalvos. Šiek tiek per vėlai Mitčelas suprato, jog šiose akyse 
spindi ašaros ir jis pajuto aštrų, kvailą apgailestavimo dūrį, kad ir 
jis padėjo joms atsirasti. 

— Savaime suprantama, aš sumokėsiu už jūsų marškinius, — tarė 
ji žengdama atgal ir nusisukdama. 

— Nieko kito ir nesitikėjau iš žmogaus su tokiais griežtais prin- 
cipais, — švelniai atsakė Mitčelas, žiūrėdamas, kaip ji deda ant baro 
rankšluostį ir ima krepšį. Jis atkreipė dėmesį į tai, jog ji nemūvi 
žiedo ant kairės rankos. 

Keitė suprato, jog jis juokauja, ir negalėjo patikėti, kad yra toks 
mielas. Ir toks nepaprastai gražus. Atsukusi jam nugarą, Keitė iš 
krepšio išsiėmė čekių knygutę ir apgraibomis ieškojo rašiklio. 

— Kokiai sumai išrašyti čekį? 

Mitčelas dvejojo. Susimąstęs jis stengėsi kuo greičiau įvertinti 
savo pastebėjimus: Salos klubas buvo nepaprastai brangus elitinis 
viešbutukas, tačiau jos laikrodis ir žiedas ant dešinės rankos nebuvo 
brangūs, o ant jos krepšio puikavosi knygyno pavadinimas, bet ne 

dizainerio ženklas. Tai reiškė, jog ji tikriausiai atvyko su kažkuo, 
kas apmoka visas jos išlaidas. Su tokia stulbinama išvaizda ji, be 
abejonės, turėjo daug turtingų gerbėjų, pasiryžusių parodyti jai 
gražiausius pasaulio kampelius ir geriausias pramogas... tačiau jos 
maudymosi kostiumėlis buvo mažumėlę per kuklus „pasilinksmi- 
nimų merginai“. Be to, ji atrodė švelni, pažeidžiama ir gal net šiek 
tiek ... rimta? 

Jam neacsiliepus, Keitė apsisuko ir klausiamai į jį pažvelgė. 

— Tai nepaprastai brangūs marškiniai, — rimtai pradėjo jis, bet 
jo lūpų kamputyje šmėstelėjo šypsena, - jumis dėtas, aš geriau pa- 
sisiūlyčiau nusivesti mane vakarienės. 

Apstulbusios Keitės viduje kaupėsi juokas, nustumdamas į šalį 
skausmingą pastarųjų dviejų savaičių kančią. 

— Jūsų marškiniai tokie brangūs? 

Jis linktelėjo apsimesdamas, jog labai apgailestauja. 

— Bijau, kad taip. Patikėkit manim, kvietimas vakarienės pini- 
giniu požiūriu būtų išmintingiausias sprendimas. 

— Po viso to, ką jums padariau, jūs norite su manim vakarie- 
niauti? — Keitė nelabai galėjo tuo patikėti. 

— Taip, bet tik su sąlyga, jog aplink bus vien kietas maistas. Jokių 
jums pasiekiamų skysčių. 

Neįstengdama išlaikyti rimtos veido išraiškos, Keitė nuleido 
galvą, o jos pečiai drebėjo iš juoko dėl jo išgąstingo tono. 

— Kaip suprantu, tai reiškia, jog jūs esate pasirengusi apmokėti 
savo skolą, sakykim, šįvakar aštuntą? — ramiai tęsė Mitčelas, apgai- 
lestaudamas, jog nemato jos veido išraiškos. 

Ji akimirką svyravo; tada linktelėjo ir pagaliau pakėlė veidą. 
Mitčelo žvilgsnis nuslydo nuo jos akių prie kerinčios šypsenos ir 
jam sustojo širdis. Kai ji šypsojosi, jos lūpos buvo romantiškiausios 
ir patraukliausios, kokias jam kada nors teko maryti. 

— Aš Keitė Donovan, - prisistatė ji, o jai tiesiant ranką jos dailias 
lūpas nušvietė draugiška šypsena. 

Jos rankos paspaudimas geras, nusprendė Mitčelas jos ilgiems 
pirštams slystant jo delnu ir suspaudžiant ranką. 

— Mitčelas Vajatas, - atsiliepė jis. 


Keitės galva jau buvo užimta praktiniais klausimais. Tam vakarui 
Evanas buvo iš anksto rezervavęs staliuką nuostabiame stikliniame 
viešbučio restorane „Kelionės“ prie pat vandens. 

— Susitikim aštuntą valandą „Kelionėse“, — pasiūlė ji. 

— Verčiau susitikim priešais viešbutį. Aš esu numatęs kitą res- 
toraną. 

Keitę apėmė miglotas nerimas, bet tą akimirką jai labiau rūpėjo 
jo sugadinti marškiniai, gražus įdegęs veidas ir staiga atėjęs suvo- 
kimas, jog visi restorane juos stebi arba jų klausosi. 

— Gerai, — sutiko ji ir susirinko daiktus. 

Užuot išėjusi pro kiemelį ir pražingsniavusi pro paauglių sta- 
liuką, Keitė pasuko išėjimo jai už nugaros link. Taip ji galėjo kirsti 
paplūdimį įstrižai ir atsidurti prie vilos, kurioje buvo apsistojusi. 
Nuėjusi pusę kelio, ji pažvelgė per petį ir, už savęs neišvydusi aukšto 
vyro su didele raudona dėme ant marškinių, suprato, jog jis išėjo 
iš restorano pro pagrindinį išėjimą. Užplūdus kaltės jausmui, ji 
svarstė, kokias paauglių pašaipas jam teko iškęsti kiemelyje, einant 


pro jų staliuką. 


skyrius 


Stovėdama vonioje priešais veidrodį, apsisiautusi baltu viešbučio 
vonios chalatu, Keitė baigė tramdyti savo garbanotus plaukus, su- 
guldydama juos švelniomis bangomis, tada išjungė džiovintuvą ir 
priėjo prie spintos apžvelgti turimų drabužių. Dauguma Angilijos 
restoranų buvo paprasti, bet buvo ir keli gana elegantiški, o ji net 
nenumanė, ką vilkės jos palydovas — džinsus ir marškinėlius, o gal 
sportinę striukę ir ilgas laisvas kelnes. 

Kadangi tokias kelnes, baltus marškinius ir pusbačius jis vil- 
kėjo per priešpiečius, atrodė tikėtina, jog jis ne prasčiau apsirengs 
ir vakarienei, galbūt net ir dar geriau. Padariusi tokią išvadą, Keitė 
išsirinko šilkines kelnes su miglotu Monet Vžndens lelijų atvaizdu 
šviesiai mėlyname fone, priderino pagal spalvą palaidinukę pečius 
atidengiančia iškirpte ir šviesiai mėlyną atlasinį diržą. Ir vis dėlto ji 
ir toliau stovėjo dvejodama su pakaba rankose. 

Užuot toliau bandžiusi nuspėti jo aprangą, ji pakabino apdarus 
atgal į spintą ir priėjo prie telefono, stovinčio svetainėje ant stalo. 
Švelnus vėjelis dvelktelėjo nuo parko pro atviras terasos duris, kai ji, 
spustelėjusi mygtuką, susisiekė su viešbučio operatoriumi ir paprašė 
sujungti su Mitčelo Vajato kambariu. 

— Apgailestauju, — trumpai patylėjęs tarė vaikinas, — bet ponas 
Vajatas neapsistojęs mūsų viešbutyje. 

— Jūs tuo tikras? — pasiteiravo Keitė. 

— Taip, visiškai. 

Miglotas nerimas, apėmęs Keitę, kai jis pasakė turįs „kitą omeny 
restoraną, jai padėjus ragelį virto panika. Tuščiu žvilgsniu spok- 

sodama į viešbučio informacinį bukletą, gulintį šalia telefono, ji 
permąstė situaciją: viešbutyje ji sutiko vyrą — nepažįstamąjį, apie 
kurį visiškai nieko nežino - ir sutiko sėsti į automobilį ir kažkur su 
juo važiuoti. Tas vyras buvo nepaprastai gražus, nepriekaištingai 
žavus ir labai iškalbingas — ideali kombinacija alfonsui, besisukinė- 
jančiam aplink prabangius viešbučius, tikintis užmegzti pažintis su 
turtingomis moterimis. 

Jis gali būti ir daug blogesnis už alfonsą. Jis gali būti prievartau- 
tojas. Arba žmogžudys — serijinis žudikas, kuris keliauja iš salos į salą, 
žiauriai žudydamas savo aukas ir užkasdamas jų kūnus į smėlį. 

Išgąsdinta tokių minčių, Keitė išėjo į terasą; jai vos pavyko už- 
gniaužti nervingą aiktelėjimą, kai iš krūmų terasos pakrašty staiga 
išniro didžiulė šuns galva. 

— Maksai, tu mane išgąsdinai! — šūktelėjo ji. 

Išgirdęs jos kaltinamą toną, šuo krūptelėjo ir Keitė tuoj pat 
prabilo švelniu, raminamu balsu. 

— Iš tiesų ne tu mane išgąsdinai. Aš jau buvau išsigandusi, nes 
gali būti, jog sutikau eiti vakarieniauti su Džefriu Dameriu* arba 
Džeku Skerdiku**. 

Šuo žvilgrelėjo per petį, lyg norėdamas įsitikinti, ar niekas ne- 
seka; tada jis apėjo krūmus ir neryžtingai padėjo vieną leteną ant 
terasos. Tik vieną, atkreipė dėmesį Keitė, ne dvi. 

— Aš daugiau neturiu tau maisto, — tarė ji mostelėdama į tuščią 
stalą šalia savęs. — Matai, čia nieko nėra. 

Jis uždėjo ant terasos antrą leteną, vis dar svyruodamas, bet 
žiūrėdamas į ją įdėmiai, tarsi kažko norėtų. Žengusi artyn, ji uždėjo 
ranką jam ant galvos. 

— Nieko tau neturiu, — pakartojo, bet jai prisilietus jis suvizgino 
uodegą. 

— Tu nori šito? — nustebusi paklausė ji ir nedrąsiai perbraukė 
ranka nuo jo pakaušio iki kaklo. Atsakydamas jis priglaudė galvą 
jai prie kojos. 


* Jeffrey Lionel Dahmer - amerikietis serijinis žudikas, 1978-1991 m. nužudęs 17 berniukų 
ir vyrų. 
** Jack the Ripper - slapyvardis, kuriuo vadinamas taip ir nesugautas serijinis žudikas, siautėjęs 


1888 m. rudenį Londone. 

Kai perbraukė ranka trečiąkart, jis atsirėmė į ją visu svoriu. Po 
ketvirtojo — ramiai užmerkė akis iš pasitenkinimo. 

— Aš taip pat vieniša, Maksai, — sušnibždėjo Keitė. 

Po tėvo mirties ji tapo tokia jautri, jog vien supratimas, kad šis šuo 
taip pat vienišas, sujaudino ją iki ašarų. Bandydama nukreipti dėmesį 
kitur, ji glostė Maksui galvą ir mąstė apie galimus savo neapgalvoto 
sprendimo pavakarieniauti su nepažįstamuoju padarinius. Kai galų 
gale ji pažvelgė į laikrodį, buvo be penkiolikos minučių aštuonios. 

— Aš turiu eiti, — tarė ji ir patapšnojo šunį prieš pasitraukdama. 

— Žinai ką, — pridūrė ji ssengdamasi jam atrodyti linksma, - jei 
šįvakar grįšiu sveika ir gyva, rytoj pusryčiausim kartu ir aš tau užsa- 
kysiu atskirus pusryčius, vien tik iš mėsos. Kaip tau tai patinka? 

Didelės rudos akys maldaujamai pažvelgė į ją ir šuo suvizgino 
uodegą. Jis norėjo daugiau glamonių ir tai buvo taip aišku, tarsi jis 
būtų tai pasakęs. Keitė arbula įžengė į kambarį ir uždėjo ranką ant 
stumdomųjų stiklinių durų, ketindama jas uždaryti. Lėtai trauk- 
dama duris, ji įvairiais pažadais nevykusiai bandė papirkti nelaimin- 
gąjį šunį, kad šis pasijustų geriau, o ji nesijaustų tokia kalta. 

— Užsakysiu tau kumpio ir dešrelę. Dar geriau — užsakysiu kepsnį 
su kaulu, kurį galėsi pasiimti ir užsikasti! O dabar tau jau tikrai reikia 
eiti, — paragino ji, iki galo užstumdama duris. Šuo už stiklo įdėmiai 
į ją žiūrėjo. Keitė nenoromis nusisuko. 

Po dešimties minučių, vilkėdama iš pradžių pasirinktus drabu- 
žius, Keitė pasilenkė įsispirti į melsvas basutes siaurais dirželiais, tada 
pasiėmė prie apavo derančią teatrinę rankinę. Atėjo metas sužinoti, 
ar ji padarė kvailiausią ir galbūt pavojingiausią savo gyvenimo klaidą, 
sutikdama vakarieniauti ne viešbutyje su visiškai nepažįstamu vyru. 
Jei šįvakar jį negrįš ir bus rasta negyva, niekas niekada nesužinos, 
kas ją nužudė. 

Pusiaukelėje durų link jai kilo mintis ir ji grįžo. Savo žaliame 
drobės krepšyje susiradusi rašiklį ir bloknotą, į kurį rašė anksčiau, 
išplėšė tuščią lapą. Ant jo didelėmis raidėmis užrašė „Išėjau vaka- 
rieniauti su vyru, kuris prisistato esąs Mitėelas Vajatas. Susipažinau 
su juo šią popietę Smėlio bare, kai apipyliau jo marškinius „Kruvi- 
nosios Merės“ kokteiliu. Padavėjas gali jį apibūdinti.“ Patenkinta, ji 

atrėmė lapelį į telefoną svetainėje, kur jį lengvai pastebėtų policija, 
jei tirtų jos dingimą. Perskaitę jos raštelį, jie tikrai apklaus padavėjus 
Smėlio bare, ir vienas ar keli iš jų sugebės smulkiai apibūdinti jos 
pagrobėją. 

Prie durų Keitė vėl stabtelėjo ir pažvelgė per petį į terasos duris. 
Maksas buvo pasitraukęs nuo jos terasos į žolę ir ketino pasišalinti. 
Mavyr, jis buvo per daug gudrus, kad slampinėtų jos terasoje jai iš- 
ėjus, ir Keitė tuo džiaugėsi. Ji spėjo, jog, kaip paprastai, jis patrauks 
į saugią vietą miške ir prisijungs prie savo draugų, bet jai nuėjus vos 
kelis žingsnius nuo baltai tinkuotos vilos, kurioje buvo apsistojusi, iš 
už namo išniro rudas šuo ir pribėgo tiesiai prie jos. Keitė sunerimusi 
sustojo ir jis pritūpė. 

— Tu tampi per daug drąsus, - griežtai įspėjo ji. — Prižiūrėtojai 
tave seka, o aš negalėsiu tavęs apginti, jei manęs čia nebus. 

Rodydama į mišką ji liepė: 

— Eik! 

Jis pažvelgė jos rodoma kryptim, tada vėl į ją. 

— Aš žinau, kad tu mane supranti, — tvirtai tarė Keitė, — nes žmonės 
nuolat tave veja ir liepia eiti šalin, o tu taip ir darai. Nagi, aš rimtai. 

Nesusilaikiusi ji patapšnojo jam per galvą, tada vėl parodė į 
medžių liniją ir griežtai įsakė: 

— Eik šalin! 

Jis lėtai atsistojo. 

— Nagi, eik iš čia! — šiukščiai sušuko Keitė ir, kad būtų tvirčiau, 
dar suplojo rankomis; tada atsuko jam nugarą ir ryžtingai nuėjo 
takeliu pagrindinio įėjimo į viešbutį link. 

Akies kampučiu ji stebėjo, kaip jis nubėgo link medžių, tačiau 
pasukdamas ta pačia kryptim, kuria ėjo ji. Ji susižavėjusi atkreipė 
dėmesį, kad jis buvo toks didelis ir vikrus, jog be jokių pastangų 
nubėgdavo didelį atstumą lengvai liuoksėdamas. Tačiau jei jis ketino 
bandyti susitikti su ja prie įėjimo į viešbutį, už pasirodymą tenai pa- 
teks į bėdą. Keitė prisiminė, kaip visai neseniai jis buvo prisiglaudęs 
prie jos ir užmerkęs akis, glostant jam galvą, ir pasijuto esanti žiauri 
ragana, kad vos po kelių minučių taip jį nuvijo. 


skyrius 


— Labas vakaras, panele, — pasisveikino durininkas, kai likus kelioms 
minutėms iki aštuonių Keitė praėjo pro pagrindinio viešbučio pa- 
stato vestibiulį. Šventiški deglai, išrikiuoti abipus ilgo įvažiavimo, 
nušvietė įėjimą. Nuolatinis srautas atvykstančių ir išvykstančių 
porų, kai kurie pasipuošę vakarienei viešbutyje, kiti vilkintys šortus 
ir traukiantys į naktinius barus saloje. 

— Gal iškviesti jums taksi? 

— Ne, ačiū. 

Keitė nužvelgė laukiančiųjų mašinų eilę. Dauguma buvo ne- 
didelės raudonos arba baltos, iš nuomos punktų, tingiai pastebėjo 
ji. Tada prisiminė, jog mėgstamiausi serijinių žudikų automobiliai 
yra Vo/kswagen vabalai. Jei Vajatas vairuos tokį, ji nelips vidun, nu- 
sprendė Keitė. Užuot ėjusi į vestibiulį ir palaukusi ten, ji lėtai vaikš- 
tinėjo šaligatviu, kurio kairėje kerojo didžiuliai krūmai, o dešinėje 
driekėsi pagrindinis įvažiavimas į viešbutį. Artėdama prie krūmų 
galo, ji pamatė juodą kabrioletą nuleistu viršum įsukant į keliuką, 
bet kitoje krūmų pusėje staiga pratrūkę pikti vyriški šūksniai sukėlė 
jai blogą nuojautą ir privertė pagreitinti žingsnį jų kryptimi. 

Pro ją nuskubėjo du pasiuntinukai, akivaizdžiai reaguodami į 
riksmus. Keitė išgirdo, kaip vienas iš jų ištarė šw0, ir pasileido bėgti 
kaip tik tą akimirką, kai Mitčelas Vajatas staigiai sustabdė savo ka- 
brioletą prie šaligatvio krašto šalia jos. Lėkdama pro mašiną Keitė 
matė nustebusią jo veido išraišką, tačiau neturėjo laiko sustoti ir 
paaiškinti. 


Pribėgusi krūmų galą, Keitė sustojo šalia pasiuntinukų, ir jos 
baimė greit virto nevalingu juoku. Du pikti sodininkai šaukdami 
ratais vaikėsi Maksą mojuodami grėbliais, bet jis lengvai nuo jų 
pasprukdavo. 

Mitčelas Vajatas su ironija prabilo jai už nugaros: 

— Akimirką buvau pamanęs, kad bėgat mano mašinos link, nes 
labai džiaugiatės vėl mane matydama. 

Keitė per petį metė į jį išsiblaškiusį, linksmą žvilgsnį: 

— Pasijutot pamalonintas ar išgąsdintas? 

— Jūs prabėgote pro mane man net nespėjus susivokti. — Po 
akimirkos jis juokaudamas pridūrė: — Jei norėtumėt lažintis dėl 
baigties, statau už šunį, dešimt prieš vieną. 

— Dvidešimt prieš vieną, nors tai ir netikęs statymas, — atšovė 
Keitė drąsiai šypsodamasi. 

Jis nusišypsojo iš jos sąmojo ir staiga ankstesni Keitės nuogąs- 
tavimai, kad jis gali būti žiaurus nusikaltėlis, pasirodė absurdiški. Ji 
palaukė dar kelias minutes, norėdama įsitikinti, kad Maksui tikrai 
negręsia pavojus būti pagautam, tada apsisuko ir nuėjo su Mitčelu 
jo automobilio link. 

— Norėčiau, kad jie nustotų jį vaikytis, — tarė ji. - Viena kam- 
barinė man pasakojo, jog kai kuriose aplinkinėse salose kyla bėdų 
dėl aplink besibastančių šunų gaujų, bet šis šuo nepavojingas. Jis 
tiesiog alkanas. Jis nedaro nieko blogo. 

— Jei aš gerai supratau neseniai kalbėjusius pasiuntinukus, tas 
šuo pridaro daug žalos sodams, nes jis toks didelis, — paaiškino 
Mitčelas, atidarydamas jai mašinos dureles. — Ir jis gąsdina vieš- 
bučio svečius. Praėjusią savaitę pribėgo prie mažos mergaitės ir jai 
prasidėjo isterija. 

— Jis vienišas, — liūdnai tarė Keitė, galvodama apie tai, kaip jis 
prisiglaudė prie jos ir palaimingai užmerkė akis, kai glostė jam galvą. 
Sėsdamasi į keleivio vietą ji pasiteiravo: — Kokia kalba kalbėjo du- 
rininkas? Daugelis darbuotojų kalba prancūziškai, bet šis nebuvo 
prancūzas. 

— Olandų ir gali būti, kad aš didumą supratau klaidingai... — pra- 


dėjo aiškinti jis, bet jiems už nugarų sucypę automobilio stabdžiai 

privertė juos staigiai atsisukti. Kaip tik laiku, kad spėtų pamatyti 
šunį, lekiantį skersai kelią tarp mašinų, ir du sodininkus golfomobi- 
lyje, važiuojančius jam iš paskos. Golfomobilis saugiai sustojo prie 
šaligatvio krašto, atvykstantis taksi taip pat stabtelėjo laiku, tačiau 
nuvažiuojantis taksi kitapus skiriamosios juostos didino greitį ir 
Keitė suriko įspėdama šunį. Išgirdęs jos balsą, Maksas metėsi į tą 
pusę ir bandė bėgti jos link. Taksi jį partrenkė. 

Taksi vairuotojui dar nespėjus išlipti iš automobilio, Keitė jau 
buvo iššokusi iš mašinos ir bėgo. Mitčelas ją pasivijo ir sugriebė už 
rankos. 

— Leiskit pirma man pažiūrėti, - primygtinai paprašė jis. 

— Aš noriu padėti, - paklaikusi sušuko Keitė, bandydama iš- 
trūkti iš jo gniaužtų. — Paleiskit ranką. 

Apstulbęs, jog ji nesistengia išvengti vaizdo, kuris gali būti kru- 
vinas, Mitčelas paleido ją ir paspartino žingsnį, kad spėtų kartu. 

Kai Keitė atskubėjo prie taksi priekio, jos baimė virto sielvartu. 
Nejudantis Makso kūnas gulėjo ant šono, galva atremta į šaligatvio 
kraštą, akys užmerktos. Suklupusi šalia šuns, ji paniškai bandė už- 
čiuopti jo kakle pulsą. Kai pagaliau užčiuopė, ją užliejo palengvė- 
jimas. 

— Jis gyvas, — greitai tarė ji, — bet mums reikia pagalbos. 

Pakėlusi galvą, ji pažvelgė į sargus ir sodininkus, kurie susibūrė 
šalia taksi vairuotojo ir Mitčelo. — Tuoj pat skambinkit veterinarui, — 
nurodė ji viešbučio darbuotojams. 

Vienas iš sargų abejingai pažvelgė į sodininkus, tada į kitą 
sargą. — Veterinarui? — pakartojo jis, Keitei pradėjus nedrąsiai ap- 
žiūrinėti kraujuojančią žaizdą Makso galvoje. 

— Gyvūnų daktarui, - nekantriai paaiškino Mitčelas angliškai, 
paskui ir olandiškai. 

Sodininkai buvo priblokšti tokio pasiūlymo, o sargai užsispyrę 
prieštaravo. 

— Ne, panele, jokio gydytojo, — pasakė vienas iš jų. — Mes pasi- 
rūpinsim šunimi, o jūs eikit ir gerai praleiskit vakarą. 

Jis suburbėjo kažką olandiškai savo draugams ir grupelė vyrų 
pajudėjo pirmyn. 

Jų šešėlis kaip tik krito ant Keitės, kai ji suprato, kaip jie buvo 
nusiteikę „pasirūpinti“ dideliu, viską griaunančiu, nesąmoningu 
gyvūnu, kuris skleidė erzinamą nepatogumą suaugusiems viešbučio 
svečiams ir bauginamą grėsmę kai kuriems jų vaikams. 

— Ką jūs ketinate daryti? — ryžtingai paklausė ji. 

— Pirmiausia mes nuvilksim jį nuo kelio, kad mašinos galėtų 
pravažiuoti, o tada išgabensim. 

— Ne! — paprieštaravo Keitė tvirtai purtydama galvą. - Jo ne- 
galima judinti. Mašinos gali jį apvažiuoti. Jam gali būti pažeistas 
stuburas ar lūžę kaulai. 

Suvokė, jog jiems tai visiškai nerūpėjo, todėl skubiai kreipėsi į 
vyrą, kurį buvo žadėjusi nusivesti vakarienės. 

— Mes turime jam padėti! 

Mitčelas pažvelgė į jos gražų veidą ir suprato, jog ji tikisi, kad jis 
būtinai gelbės nusususio, benamio, negrynakraujo šuns gyvybę. Ir 
staiga jis iš tiesų sutiko — nors tai padaryti privertė jos akys, o ne šuo. 
Pats nustebęs, kokią didelę įtaką jam turi tos žalios maldaujančios 
akys, Mitčelas rimtai pareiškė: 

— Pažiūrėsiu, ką galima padaryti. 

Mitčelui priėjus, durininkas mandagiai nusišypsojo. 

— Labas vakaras, pone Vajatai. 

Mitčelas spėjo, jog durininkas bus matęs įvykį kelyje, todėl igno- 
ravo pasisveikinimą ir nieko neaiškindamas tuoj pat ėmėsi dėstyti 
problemą: 

— Šuo sunkiai sužeistas. Kur arčiausiai galima rasti veterinarą? 

— Yra vienas Angilijoje, bet jis jau bus baigęs darbą. — Tarsi įrody- 
damas, jog jau gana vėlu, jis reikšmingai žvilgtelėjo į besileidžiančią 
saulę. 

Mitčelas jau buvo numatęs tokį atsakymą, todėl nužingsniavo 
pro jį į vestibiulį ir patraukė prie registratūros, kur laukė dvi poros, 
norėdamos įsiregistruoti, o vienas vyras klausė kelio. Mitčelui nuėjus 
pusę kelio, pro šonines duris išėjo viešbučio valdytojas, pamatė jį ir 
atskubėjo pasisveikinti. 

— Pone Vajatai! - patenkintas sušuko jis. 

Mitčelas įkišo ranką į kišenę. 


— Nežinojau, jog apsistojote pas mus, — tarė valdytojas, ties- 
damas paspausti ranką. — Buvau užsiėmęs su naujuoju pavaduotoju, 
nes kitą savaitę jam teks viską prižiūrėti. Rytoj turiu skubiai išvykti 
į Valstijas ir bijau, jog jis gerokai sukrėstas. 

Mitčelas paspaudė ištiestą valdytojo ranką ir įkišo šimto dolerių 
banknotą jam į delną. 

— Džiaugiuosi, kad šįvakar jūs dar čia, Morisai, nes kelyje prie 
viešbučio įvyko avarija, kuriai reikia ypatingo jūsų dėmesio. 

— O, ne! Ar yra sužeistų? 

— Taip. 

— Kas nors iš mūsų svečių? 

— Ne, vienas iš jūsų benamių šunų, — atsakė Mitčelas, jau 
žingsniuodamas link registratūros teletono, Morisui skubant šalia 
jo. - Man kuo skubiau reikia greitosios pagalbos automobilio ir 
gydytojo. 

- Jūs... jūs norit, kad aš iškviesčiau greitąją pagalbą ir gydytoją, 
nes buvo sužeistas benamis šuo? 

Atsakydamas Mitčelas pakėlė telefoną ir ištiesė ragelį sutriku- 
siam valdytojui. 

— Noriu, kad jie atvažiuotų kaip galima greičiau. Aš nepaprastai 
myliu šitą šunį. 

Valdytojas paėmė ragelį, nuspaudė vieną mygtuką ir sudve- 
jojo. 

- Jie atsisakys gydyti šunį. 

— Apeliuokit į jų sąžinę, — su ironija atrėmė Mitčelas, iš kelnių 
kišenės išimdamas pluoštą grynųjų ir pradėdamas skaičiuoti stam- 
bius banknotus, kad paskatintų greitosios pagalbos vairuotoją ir 
gydytoją apsispręsti kelionei. 

Valdytojas akimirką jį stebėjo, tada greitai baigė rinkti greitosios 
pagalbos numerį. 

Mitčelas palaukė, kol jis sėkmingai baigė pokalbį su vairuotoju 
ir gydytoju, tada paliko „paskatinimo premiją“ valdytojui, kad šis 
ją išdalytų. 

Išėjęs iš viešbučio, Mitčelas iš karto pamatė Keitę Donovan 
kitapus kelio. Taksi vairuotojas nuvažiavo, sargai ir sodininkai iš- 

siskirstė, o ji sėdėjo ant žolės skiriamojoje juostoje, atsirėmusi į 
šaligatvio kraštą šalia šuns, po savim parietusi kojas. Apšviesta deglo 
liepsnos, raudonais plaukais lyg šilkine mantija ant pečių ir ranka, 
švelniai glostančia sužeistą šunį, ji atrodė nežemiška. 

Mitčelui priėjus, ji pakėlė akis, ieškodama jo veide užuominos, 
ar pasisekė įvykdyti užduotį. 

— Pagalba jau kelyje, - pažadėjo jis pritūpdamas ant kulnų šalia 
jos. — Kaip jaučiasi ligonis? 

Atsakydama ji vėl nukreipė dėmesį į šunį, o jos pirštai švelniai 
glostė gyvūnui petį. 

— Kvėpavimas atrodo šiek tiek stipresnis ir reguliaresnis. Neuž- 
čiuopiu sulaužytų kaulų ir žaizdos negilios, tačiau gali kraujuoti viduje. 
Jis pradėjo busti prieš kelias minutes, ar bent jau taip man pasirodė. 

Ji nutilo ir Mitčelas nieko nebesakė, nes stengėsi išgirsti tam 
tikrą garsą. Ir jis labai greitai jį išgirdo — sirena kaukė vis garsiau ir 
garsiau. 

Keitė neatkreipė dėmesio į sireną, nes pajuto silpną raumenų 
trukčiojimą po savo pirštų galiukais ir staiga Maksas atmerkė akis. 

— Štai ir tu! - džiugiai ištarė ji. - Nejudėk, — tuoj par įspėjo šunį, 
prispaudusi jį abiem rankom, kai šis silpnai pabandė apsiversti ant 
pilvo. - Pagalba jau netoli, - pažadėjo ji. Nepakeldama akių, pa- 
klausė Mitčelo: — O kas atvažiuoja? 

Jos klausimą beveik užgožė automobilis, atriaumojęs keliu ir 
cypdamas sustodamas priešais viešbutį. 

- Štai kas, — parodė Mitčelas. 

Keitė pasilenkė į priekį ir pažvelgė jam už kojų; tada juokdamasi 
pažvelgė į jį, negalėdama patikėti ir atvirai žavėdamasi. 

— Jūs iškvietėt greitąją pagalbą? 

Ji būtų kalbėjusi toliau, tačiau Mitčelas jau žingsniavo greitosios 
pagalbos automobilio link, o partrenktas šuo jau nerimo, blaškyda- 
masis ir iš paskutiniųjų stengdamasis atsistoti ant kojų. Ramindama 
Maksą balsu ir rankomis, Keitė žiūrėjo, kaip du vyrai iššoko iš auto- 
mobilio, o tuo metu keliu atskubėjo tamsiai žalia mašina ir trukte- 
lėjusi sustojo už jų. Mašina dar tebedrebėjo, kai vairuotojas atplėšė 
jos dureles ir iššoko, laikydamas rankoje didelį juodą portfelį. 

Keitė iškart suprato, jog tai gydytojas terapeutas, tačiau jos 
džiaugsmą slopino baimė, jog ir jis, ir greitosios pagalbos automo- 
bilio vairuotojai sušoks atgal į mašinas ir išvažiuos, vos tik Mitčelas 
jiems paaiškins, kas iš tikrųjų yra jų pacientas. Ji įsitempusi stebėjo 
Mitčelą rodant į šunį, kurį ji bandė nulaikyti ant žemės. 

Keitė sulaikė kvėpavimą. 

Gydytojas apsisuko ir pradėjo eiti jos link. Vairuotojai nusku- 
bėjo prie savo autobusiuko galo ir išsitraukė neštuvus. 

Keitę užliejo nuostaba ir optimizmas, ir ji sušnabždėjo šuniui: 

— Manau, jog mes labai gerose rankose, Maksai. 

Ji buvo tuo įsitikinusi, kai gydytojas pritūpė šalia, pažvelgė į ner- 
vingą, nepatikliai jį nužiūrinėjantį šunį ir atsidarė juodą portfelį. 

— Mūsų vietinis veterinaras atostogauja, bet aš prieš išvažiuo- 
damas paskambinau savo draugui veterinarui į Sen Marteną ir 
atsivežiau kelis daiktus, kuriuos jis rekomendavo. Nagi, — ramiu 
balsu tarė jis, — šunys paprastai mane mėgsta. Tikėkimės, šitam taip 
pat patiksiu, nes kol kas nenoriu leisti jam raminamųjų. Galvos 
traumos, — tęsė jis, lėtai tiesdamas ranką šuns link, - gali būti... 

Šuniui iš gerklės išsiveržė žemas, prikimęs urzgimas, o iššiepti 
nasrai atidengė baltas iltis. 

Gydytojas atitraukė ranką. 

— Sužeisti gyvūnai dažnai puola bet ką, kas prieina per arti, — pa- 
aiškino jis Keitei, tada vėl ištiesė ranką šuns link, tik šįkart atsargiai, 
po truputį. — Bet šis draugužis leidžia jums prisiliesti, tai turėtų 
leisti ir man. Tiesą sakant, jis truputėlį manęs prisibijo... ir visas tas 
urzgimas yra tiktai... blefas. 

— Ne, nemanau, kad tai... - Keitės perspėjimą nustelbė gydy- 
tojas, surikęs iš skausmo. 

— Šuo turėtų pasveikti, — tarė gydytojas Keitei ir Mitčelui, dairyda- 
masis aplinkui savo juodojo portfelio. 

Greitosios pagalbos vairuotojai jau buvo išvažiavę, po to, kai 
padėjo įkurdinti šunį ant grindų šalia kavos staliuko svetainėje. 

— Turėtų miegoti visą naktį, jei daviau jam tinkamą dozę. Rytoj 
turėtumėt nuvežti jį į Sen Marteną, kad veterinaras apžiūrėtų ir 
padarytų kaukolės bei peties rentgeno nuotraukas. 

— Nežinau, kaip jums atsidėkoti, — nuoširdžiai tarė Keitė, — labai 
apgailestauju dėl jūsų rankos. 

— Įkandimas ne toks gilus, bet gana skausmingas, — šaltai at- 
siliepė jis, imdamas tvarsčius ir antiseptiką nuo stalo šalia terasos 
durų. — Ir, suprantama, reikia turėti omenyje pasiutligę. 

Keitė užgniaužė šypseną, kuri slėpė nerimą ir gėdą. 

— Ber jūs sakėte, jog asmuo ligoninėje, su kuriuo ką tik kalbėjote, 
sakęs, kad saloje jau daug metų nebuvo pasiutligės atvejų? 

— Taip. Tačiau labai svarbu, kad iki išvažiavimo jūs laikytumėte 
šunį pas save. Vėliau aš juo pasirūpinsiu. Būtų geriau, jei jūs jau 
dabar leistumėt man jį pasiimti. 

— Aš noriu pati jį prižiūrėti, kol dar esu čia, - atsakė Keitė. Nuo- 
jauta jai kuždėjo, jog gydytojas norėtų užmigdyti Maksą, kad galėtų 
tuoj pat išsiaiškinti, ar jis sirgo pasiutlige, o ne laukti dešimt dienų, 
kad pamatytų, ar Maksui atsirado kokių nors simptomų. 

— Jei iki tol atsiras nors menkiausių pasiutligės simptomų, aš 
tuojau pat turiu apie tai sužinoti, kad galėčiau pradėti gydymą. 
Sutarta? 

— Taip, žinoma, — patvirtino Keitė ir dar linktelėjo. 

— Ir jūs gerai žinot, kokie tai simptomai? 

— Aš juos užsirašiau štai čia, — atsakė Keitė laikydama blok- 
notą. 

— Jei šuo dingtų nepraėjus dešimčiai dienų, — toliau dėstė gydy- 
tojas, — aš turėčiau gydytis, nesvarbu, ar šuo sirgo pasiutlige, ar ne. 

Mitčelas jau užtektinai prisiklausė apie šią labai menkai tikėtiną 
galimybę, į kurią nereikėjo kreipti tiek dėmesio, nebent ji taptų 
mažai tikėtina realybe. Šuo buvo toks silpnas ir apsvaigęs, jog jo 
įkandimas vos įdrėskė gydytojui odą, bet pastarasis rėkė iš skausmo 
ir apsibintavo sau ranką tarsi būtų buvusi pažeista pagrindinė ar- 
terija. 

— Mes puikiai suprantam, — maloniai patikino Mitčelas, lydė- 
damas gydytoją durų link. - Eidami laukan, laikysim jį už pava- 
dėlio, - pridūrė jis ir plačiai atvėrė duris. 

Tarpduryje gydytojas sudvejojo ir apsisuko. 

— Ojūs :u7/t pavadėlį? 

— Nupirksiu rytoj. 

Gydytojas vis dar spyriojosi. 

— Nusipirksit žš pat ryto? 

— Auštant, — patvirtino Mitčelas ir, mikliai uždėjęs ranką ant 
gydytojo alkūnės, apsuko jį ir be ceremonijų išstūmė pro duris. 

Keitė stebėjo šį manevrą iš kito kambario galo ir buvo patenkinta 
bei sužavėta Mitčelo abejingu šaltakraujiškumu ir greita reakcija 
sunkiu metu. Per pastarąsias kelias valandas nuo jų pažinties ji smar- 
kiai — ir neteisingai — kritikavo jį dėl „Kruvinosios Merės“, išpylė 
gėrimą jam ant marškinių, netesėjo žodžio dėl puikios vakarienės, 
kurią buvo skolinga, ir vietoj to įvėlė jį į dramatišką šuns gelbėjimo 
operaciją. O jis su viskuo susitvarkė ramiai ir labai labai maloniai. 


jį kaip į draugą ir sąjungininką. 

Nuoširdžius Keitės jausmus išdavė šilta jos šypsena, kai ji pra- 
bilo: 

— Aš vis dar skolinga jums vakarienę. Galėčiau paskambinti 
kambarių tarnybai ir mes galėtume pavakarieniauti terasoje, jei jūs 

norėtumėt. — Kadangi Evanas planavo atvykti jau kitą vakarą, Keitė 
pasiūlė vienintelę įmanomą alternatyvą. — O gal jūs labiau linkęs 
pamiršti vakarienę ir leisti man sumokėti už marškinius? — Ji suko 
galvą, ar Mitčelas atkreips dėmesį į tai, jog yra apribotas tik šiais 
dviem pasirinkimais, bet jis prakalbo taip nerūpestingai, jog Keitė 
nusprendė, kad jis arba nepastebėjo, arba jam buvo vis tiek. 

— Vakarienė terasoje bus puiku, - atsakė Mitčelas. - Jūs skolinga 
man vakarienę, — pridūrė jis švelniai, — o aš visada susirenku savo 
skolas. 

Akivaizdu, jog ji laukia rytoj atvykstant savo vaikino, suprato 
jis, kitaip būtų paaiškinusi, kodėl negali pavakarieniauti su juo kokį 
kitą vakarą. 

Keitė laisvai sukryžiavo rankas ant krūtinės ir linksmai į jį pa- 
žvelgė: 

— Nejaugi? 

— Visada, — patikino jis, siekdamas nuo stalo informacinio vieš- 
bučio bukleto. 

— Tai kiek tada aš jums skolinga už gydytoją ir greitąją pagalbą? 

— Nieko, - atsakė Mitčelas, atsiversdamas skyrių Kambarių tar- 
nyba. 

— Argi jūs jiems nepasiūlėte pinigų, kad jie sutiktų atvažiuoti ir 
gydyti šunį? 

— Aš apeliavau į jų sąžinę. 

— Štai kaip, — tarė Keitė apsimesdama, jog; patikėjo jo pasako- 
jimu. — Ir todėl jie taip greitai atvažiavo? Turiu omenyje, jog jie 
buvo čia nepraėjus nė dešimčiai minučių po to, kai jūs įėjote į ves- 
tibiulį. 

Mitčelas žvilgtelėjo į ją akies krašteliu. Keitė stebėjo jį su gudria 
šypsenėle ir jis pajuto staigų, visiškai neapgalvotą impulsą apglėbti 
ją rankomis ir priglusti prie šitų gundančių lūpų savosiomis. Nuo 
tokios minties ir jo lūpų kamputyje pasirodžius šypsenai, jis gūž- 
telėjo pečiais ir tarė: 

— Jie taip greitai atvažiavo, nes sala labai mažytė. 

— Ir dar todėl, kad jūs jiems pažadėjot /zbai didelius arbatpini- 

Stengdamasis sulaikyti juoką, Mitčelas sutelkė dėmesį į 
meniu. 

— Ko jūs norėtumėt vakarienei? 

Keitė nurodė tą patį nepaprastai skanų patiekalą, kurį buvo 
užsisakiusi praėjusį vakarą: 

— Aš tikriausiai valgysiu moliuskų, krevečių ir avokado salotas, — 
tarė ji pasilenkdama pažiūrėti, kaip laikosi miegantis šuo. 

— Ar norėtumėt, kad paskambinčiau kambarių tarnybai? — pa- 
siteiravo jis. 

— Taip, prašau, — atsiliepė Keitė per petį. — Imkite bet ką, ką 
mėgstat. Imkite viską, ką mėgstat, - pajuokavo ji įsivaizduodama 
didžiulius arbatpinigius, kuriuos jis turėjo duoti, kad suviliotų grei- 
tosios pagalbos vairuotojus ir gydytoją didžiausiu greičiu atlėkti 
gelbėti sužeisto benamio šuns. 

Prilietus Makso nosis atrodė šilta, o jo kvėpavimas buvo negilus 
ir kiek per greitas, tačiau gydytojas ją įspėjo, jog to galima tikėtis. 
Keitė girdėjo, kaip jai už nugaros Mitčelas pakėlė telefono ragelį, bet 
po akimirkos pakabino jį atgal ant svirtelės garsiai tarkštelėdamas. 
Sumišusi Keitė pažvelgė per petį ir išvydo jį stovintį šalia telefono 
ir rankoje laikantį lapelį liniuoto bloknoto popieriaus, o jo tamsūs 
antakiai buvo rūsčiai suraukti. 

Lapelis iš bloknoto... jos bloknoto! Jos bloknoto lapelis, kuriame 
buvo žinutė, jos parašyta, kad padėtų policijai nustatyti jo tapatybę, 
jei ji pradingrų. 

— Aš galiu paaiškinti, — pradėjo ji atsistodama ir eidama jo link. 

— Nekantrauju išgirsti, — šaltai atsiliepė jis ir padavė jai lapelį. 

Keitė taip jautriai sureagavo į šaltuką jo balse, jog net pati nu- 
stebo. Ji nenorėjo jo įžeisti ar kad jis pradėtų blogai apie ją gal- 
voti — tik ne dabar, kai ji jam tokia dėkinga ir jis taip jai patinka. Jo 
balsas nebuvo toks atžarus ir nedraugiškas net tada, kai ji kaltino jį 
dėl „Kruvinosios Merės“ ir paskui išpylė kokteilį jam ant marškinių. 
Bandydama sugalvoti mažiausiai įžeidžiantį paaiškinimą, ji dar kartą 
perskaitė, ką buvo parašiusi. 

„Išėjau vakarieniauti su vyru, kuris prisistato esąs Mitčelas Vajatas. 
Susipažinau su juo šią popietę Smėlio bare, kai apipyliau jo marškinius 
„Kruvinosios Merės“ kokteiliu. Padavėjas gali jį apibūdinti.“ 

Vilkindama laiką, ji padėjo įžeidžiamą raštelį ant stalo. 

— Šįvakar, — pradėjo ji užsikirsdama, — aš negalėjau apsispręsti, 
kaip apsirengti vakarienei, todėl nutariau paskambinti jums ir pa- 
klausti, kur mes vakarieniausime. 

Ji sustojo nervingai trindama delnus į kelnių šonus. 

— Tęskite, — šiurkščiai teištarė jis. 

— Kai paskambinau viešbučio operatoriui ir paprašiau sujungti 
su jūsų kambariu, jis pasakė, jog jūs nesate čia apsistojęs. Tai privertė 
mane... na... sunerimti. Į galvą pradėjo lįsti visokios galimybės, 
kurių aš neapsvarsčiau anksčiau, kai maniau, jog jūs esat šio vieš- 
bučio svečias ir sutikau su jumis pavakarieniauti. 

— Kokios galimybės? — paklausė jis. 

Keitė norėjo kaip nors išsisukti, bet tai buvo neįmanoma, kai jo 
mėlynos akys tarsi rapyra buvo įsmeigtos į ją. 

— Kai kurios detalės privertė mane pamanyti, jog jūs galite 
būti... — ji vos nepaspringo tardama tą žodį, — alfonsas. 

Jis dar stipriau susiraukė. 

— Kas toks? 

— Prašau, pasistenkit pažvelgti į tai mano akimis. Jūs slampinė- 
jote aplinkui labai brangų viešbutį, kuriame nesate apsistojęs, jūs 
nežmoniškai gražus, neįtikėtinai malonus, absoliučiai žavingas, ir jūs 
negaištate laiko veltui - pažinodamas mane vos dvi ar tris minutes, 
paprašėte, kad aš nusivesčiau jus vakarienės. 

Jo veido išraiška nė trupučio nesušvelnėjo, o tai reiškė du da- 
lykus: jis nebuvo pamalonintas jos komplimentais apie savo išvaizdą 
ir žavesį ir laukė paaiškinimo, kodėl ji nurodė asmenims, kurie 
skaitys jos raštelį, gauti jo apibūdinimą iš padavėjo. 

Nusibraukdama nuo kaktos plaukus, ji pripažino visą nemalonią 
tiesą: 

— Aš buvau nusiminusi dėl galimybės, jog buvau apgaule įvi- 
liota vakarieniauti su alfonsu, bet tada supratau, jog gali būti dar 
blogiau. 

— Negaliu sugalvoti nieko šlykštesnio kaip būti alfonsu. 

— Ne, bet jūs galėjote būti blogiau nei „šlykštus“. Jūs galėjote 
būti pavojingas. Jūs galėjote būti žudikas, kuris užmezga pažintis 

su vienišomis moterimis salų viešbučiuose, nužudo jas ir užkasa jų 
kūnus į smėlį... arba... kažkas panašaus... — Keitė nutilo jausdamasi 
visiška idiote. 

— Taigi jūs palikot raštelį pareigūnams, jei pradingtumėt? 

Keitė liūdnai linktelėjo. 

— Nes norėjote būti tikra, kad aš neišsisuksiu nuo bausmės už 
jūsų nužudymą? 

Keitė jautėsi tokia pažeminta ir taip pyko ant savęs, kad nepa- 
stebėjo linksmo atspalvio jo žemame balse. Neįstengdama atlaikyti 
jo žvilgsnio, ji nusuko akis į Maksą. 

— Tuo metu tai neatrodė taip kvaila, kaip atrodo dabar. 

Jau antrą kartą per kelias minutes Mitčelas turėjo tramdyti troš- 
kimą griebti ją į glėbį. Norėdamas nuvyri jį šalin, nusisuko ir pakėlė 
ragelį. 

Apstulbinta jo staigaus judesio, Keitė pasiteiravo: 

— Kam jūs skambinat? 

— Kambarių tarnybai, — švelniai atsakė jis. 

— Tuo atveju, —atgailaudama tarė Keitė, — galite pakeisti mano 
užsakymą į didelę porciją atsiprašymų. 

Kai kambarių tarnybos operatorius atsiliepė, Mitčelas vis dar 
šypsojosi. 

Palikusi Mitčelą kalbėtis su kambarių tarnyba, Keitė nuėjo į pra- 
bangią apartamentų drabužinę apsitvarkyti. Sukinėdamasi priešais 
veidrodžius iki žemės, sukabintus ant vienos sienos, ji nusivalė žolę 
ir purvą, prilipusius prie kelnių iš nugaros, bet vienoje pusėje šlapia 
dėmė buvo labai pastebima. 

Suprasdama, jog turi nedaug laiko, ji priėjo prie spintos ir ap- 
žiūrėjo, ką turinti. Susidėti daiktus jai padėjo Holė, nes tą vakarą, 
prieš išvykstant į Angiliją, ją buvo ištikęs vienas iš stiprių galvos 
skausmo priepuolių, kamavusių ją nuo tėvo mirties. Holė buvo 
išrinkusi drabužius, tinkamus romantiškoms atostogoms su Evanu, 
ir nė vienas iš jų neatrodė derantis šia konkrečia proga. 

Keitė apsistojo prie kreminių laisvalaikio kelnių su plačia ma- 
rokietiško siuvinėjimo juosta ties siūle ir puošnia kreminės spalvos 
palaidinuke tiesia iškirpte ir siaurais raišteliais ant pečių. Apdaras 
atrodė šiek tiek per moteriškas vakarieniauti vienai viešbučio kam- 
baryje su nepažįstamu vyru, bet jis dengė viską, išskyrus rankas, ir 
iškirptė buvo labai kukli, todėl atrodė, jog tai geriausias pasirinkimas 
iš jos turimų drabužių. 

Keitė greitai persirengė ir įsispyrė į aukso spalvos sandalus. Ji 
tik akimirką stabtelėjo priešais veidrodį virš žalvarinės kriauklės, 
kad perbrauktų šepečiu plaukus ir pasidažytų lūpas. Buvo visiškai 
pasiryžusi atpirkti savo kaltę už viską, ką Mitčelui teko iškęsti, pa- 
darydama likusį vakarą tokį malonų, kaip tik buvo įmanoma, o 
tai reiškė, jog nebuvo galima jo versti laukti vienumoje ilgiau, nei 
buvo būtina. 

Keitei dažantis lūpas, suskambo telefonas ir ji automatiškai iš- 
tiesė ranką prie telefono, kuris kabojo ant sienos šalia veidrodžio; 
tada sudvejojo ir leido jam skambėti toliau. Kiekvieną vakarą maž- 
daug tokiu laiku skambindavo Evanas ir šis skambutis neabejotinai 
buvo jo. Jei jis skambino pasakyti, jog negalės atskristi į Angiliją rytoj 
po pietų, tai tikriausiai jam bus lengviau palikti žinutę viešbučio 
balso paštu. O jei jis skambino patvirtinti, kad atvyks, kaip ir pla- 
navo, ji gali išklausyti jo žinutę ir vėliau. O dabar ji turėjo atlyginti 
gana neatidėliotiną skolą vyrui gretimame kambaryje ir vienintelis 
būdas tai padaryti buvo pasirodyti kaip galima geresne šeimininke. 
Tai buvo vienas dalykas, kurį Keitė išmanė gana gerai, nes buvo 
užaugusi restoranų versle. 

Ji paskutinį kartą pažvelgė į save veidrodinėje sienoje sau už 
nugaros, tada išjungė šviesas ir išėjo iš vonios. 

Ji tikėjosi rasti Mitčelą terasoje, besimėgaujantį švelnia mėnesiena, 
bet vis dėlto jis stovėjo šalia miegančio šuns, susikišęs rankas į kišenes 
irsuglumusia šypsena. Užsižiūrėjusi į jo šypseną, Keitė sustojo tarpdu- 
ryje, bandydama atspėti, ką jis galvoja, bet tada jai dingtelėjo kitkas: 
jis atrodė taip pat nepriekaištingai, kaip ir vakaro pradžioje atvykęs į 
viešbutį. Jo tankūs juodi plaukai buvo gražiai ir madingai kirpti — ir 
visiškai neišsitaršę; sniego baltumo marškiniai buvo nesusilamdėę, kaip 
ir jo gelsvai rudos kelnės, o rudi pusbačiai spindėjo. Tamsiai mėlyną 
striukę, kurią anksčiau vilkėjo, jis buvo pasvėręs ant kėdės, o marš- 
kinių rankoves atsiraitojęs iki dilbių, tačiau, išskyrus šiuos du išvaizdos 
pasikeitimus, jis tikrai neatrodė taip, tarsi būtų padėjęs įkelti ir iškelti 
iš neštuvų didžiulį, sąmonės netekusį šunį. 

Anksčiau tądien, blankioje restorano šviesoje, Keitė buvo per 
daug susigėdusi, jog apipylė jį „Kruvinąja Mere“, kad spėtų įsi- 
dėmėti ką nors daugiau, išskyrus tai, kad jis gražus. Šį vakarą ji 
buvo per daug užsiėmusi Maksu, kad atidžiai ištyrinėtų vyrą, kuris 
mandagiai atsiliepė į jos pagalbos šauksmą, bet dabar ji suvokė, 
jog Mitčelas Vajatas nebuvo paprasčiausiai gražus, jis buvo tiesiog 
nuostabus. Vyras buvo maždaug šešių pėdų ir trijų colių ūgio, ne- 
paprastai plačių pečių, vyriškos krūtinės ir siaurų klubų. Veidas 
įdegęs saulėje, smakras kvadratinis, tankūs ir tiesūs antakiai virš 

tamsiomis blakstienomis įrėmintų akių, kurios, kaip ji jau žinojo, 
buvo tamsios indigo spalvos. 

Nepaprastai gražūs vyrai dažniausiai nedarydavo Keitei įspūdžio, 
nes paprastai jie būdavo arba pasipūtę ir tušti, arba šiek tiek sumo- 
teriškėję, bet šis vyras buvo dėmesingas, malonus ir be galo vyriškas. 
Visiškai ramiai stovėdamas svetainėje, susikišęs rankas į kišenes, jis 
aiškiai skleidė vyrišką energiją ir hizinį patrauklumą. 

Visos šios savybės, kartu su ironišku humoro jausmu ir abejingu 
rafinuotumu, privertė Keitę nuspręsti, jog jis visais atžvilgiais yra 
patraukliausias vyras, kokį ji kada nors buvo sutikusi. Žavios rafi- 
nuotos moterys, be jokios abejonės, puldavo jam į glėbį vos šiam 
pamojus pirštu, pagalvojo Keitė sau slapčiomis šypsodamasi. Tačiau 
ji nebuvo nei žavi, nei labai turtinga, ir bent kartą buvo visai paten- 
kinta šiais trūkumais, nes tada jo neims pagunda pasitelkti visą savo 
žavesį ir puikią išvaizdą dėl tokios kaip ji. Vakaras ir taip jau buvo 
pakankamai nervingas, kad dar reikėtų atremti nenuoširdų mirtinai 
žavaus vyro dėmesį. Pavėluotai supratusi, jog per ilgai jį tyrinėja, 
Keitė žengė į priekį ir pranešė apie savo pasirodymą, pasakydama 
tai, kas šovė į galvą: 

— Atsiprašau, kad taip ilgai užtrukau. 

Išgirdęs jos balsą, Mitčelas atsisuko, bet užuot atsakęs, lėtai nu- 
žvelgė ją nuo galvos iki kojų pirštų, šypsodamasis ir atvirai vyriškai 
ją įvertindamas, o tai Keitei buvo taip malonu ir bauginama, jog ji 
turėjo sutelkti visą dėmesį, kad eidama nesukluptų. Kai jo žvilgsnis 
vėl įsmigo į jos veidą, ji pasirengė dviprasmiškam komplimentui. 

— Jūsų garbanos šįvakar visiškai sutramdytos, — švelniai paste- 
bėjo jis. Nervingi Keitės nuogąstavimai išsisklaidė su palengvėjimu 
nusijuokus. 

— Kankinau jas, kol pasidavė, lygintuvu ir džovintuvu, - at- 
siliepė ji sustodama šalia jo. — Kaip laikosi ligonis? — pasiteiravo 
pasilenkdama prie nedidelio įdrėskimo už Makso ausų. Pirštų ga- 
liukais ji užčiuopė nežymų sluoksnį miltelių pavidalo medžiagos, 
kurios anksčiau ten nebuvo, ir pastebėjo, jog miltelių taip pat yra 
ant kilimo aplink šunį. Keitė nustebusi žvilgrelėjo per petį ir iškėlė 
miltuotus pirštus. 

— Ar jūs žinote, kas tai? 

— Milteliai nuo blusų. Liepiau ūkvedžiui jų atnešti, kol jūs per- 
sirenginėjote. 

— Kodėl jūs galvojate, kad jis turi blusų? 

— Todėl, kad jos, man stebint, tempė jį durų link, - pašmaikštavo 
jis, suspausdamas jai ranką ir ragindamas atsistoti. — Aš laikyčiausi 
atokiau, kol milteliai atliks savo darbą, kitaip nemiegosit visą naktį, 
kasydamasi sau už ausų. 

Nustebinta ir sujaudinta, kad jis galantiškai pasirūpino dar 
viena problema už ją, Keitė išsitiesė ir tiriamai pažiūrėjo į jo gražų 
įdegusį veidą. Ji nesmagiai jautėsi šalia paprasčiausiai todėl, kad 
jis buvo nežmoniškai žavus ir ji be galo troško jam tai pasakyti, o 
paskui už tai atsiprašyti. Užuot taip pasielgusi, ji švelniai ir nuo- 
širdžiai pasakė: 

— Jūs labai mielas. 

Mitčelas reagavo seksualiai, o ne mielai; vis dėlto, pažvelgęs į jos 
švytinčias žalias akis, jis pagavo save svarstant, ar turi tiesos aksioma, 
jog akys yra sielos veidrodis. Jo dėmesys beveik tuoj pat nukrypo 
į jos putlias lūpas, bet vos tik jis pasidavė impulsui jas pabučiuoti, 
tylą sudrumstė muzikantai paplūdimyje, pradėję mušamaisiais su 
užsidegimu groti „Atsisveikinimą su Jamaika“. 

Keitė nedelsdama atsitraukė, nusišypsojo ir pasuko galvą ta 
kryptim, iš kurios pro terasos duris sklido muzika. 

— Mėgstu kalipsą*. Ar užsakydamas miltelius jūs ir tai užsakėt? 

Jos atsigavimas buvo toks sklandus, jog Mitčelas iš tiesų būtų 
patikėjęs, kad ji nesuprato, kas galėjo nutikti vos prieš akimirką, jei 
tik jos oda nebūtų buvusi per daug šviesi, kad paslėptų išdavikišką 
rožinį atspalvį ant iškilių skruostikaulių. Jos apsimetimas pasirodė 
jam linksmas, bet juokingai nereikalingas. Jie abu buvo suaugę, 
akivaizdžiai traukė vienas kirą, todėl galų gale jie atsidurs toje vilio- 
jančioje didžiulėje lovoje, stovinčioje nišoje. Mitčelas nematė jokios 
priežasties kuriam nors iš jų apsimetinėti, jog yra ne taip. 


* Kalipsas — Trinidado salos (Vest Indija) gyventojų liaudies šokis, palydimas dainos ir muša- 
mųjų instrumentų muzikos; judesiai improvizacinio pobūdžio. 

— Jei aš būčiau užsakęs tą muziką, — juokaudamas patikino jis, — 
būčiau jiems pasakęs, jog mėgstu daug lėtesnį tempą... iš pradžių. 

Keitės akys išsiplėtė supratus, jog ši replika turi dvejopą reikšmę. 
Anksčiau ji apkaltino jį „negaišrant veltui laiko“, bet net jei jis ir 
buvo toks, tikrai negalėjo taip greitai peršokti nuo pokalbio apie 
blusas prie bučinio, kuris nutrūko, paskui prie akivaizdžios seksu- 
alinės užuominos. 

O gal galėjo? 

Keitė nusprendė, jog įkaito jos vaizduotė, ir priminė sau, kad 
šįvakar jos tikslas — būti gera šeimininke. 

— Įpilsiu jums ko nors išgerti, — tarė ji guviai nusišypsodama ir 
nusisuko į gausiai prikrautą apartamentų barą. —- Ko norėtumėt? 

— Degtinės su toniku, jei turit ledo. Jei ne, grynos degtinės. 

— Esu tikra, jog turim ledo, — pasakė ji ir patvirtino tai, nuėmusi 
dangtelį nuo ledų kibirėlio. - Personalas čia pasirūpina viskuo. Jie 
net atneša vėsių rankšluosčių, kai esi paplūdimyje. 

Ji išėmė iš šaldytuvo miniatiūrinius degtinės ir toniko buteliukus 
ir žaliąją citriną. 

— Koljūs rengėtės, kažkas skambino, - tarė jis. 

Keitė žvilgrelėjo į raudoną žinutės lemputę, kaltinanamai mirk- 
sinčią telefone ant stalo, ir atidarė degtinės buteliuką. 

— Žinau, vėliau išklausysiu. 

— Kada laukiat jo atvykstant? 

Nerūpestingas pokalbio tonas ją nustebino taip pat, kaip ir 
nuovoki jo išvada, jog ji laukė vyro, vis dėlto ji sugebėjo kažkaip 
pažvelgti per petį, nusišypsoti ir atsakyti į jo klausimą taip pat ne- 
rūpestingai. 

— Tikriausiai rytoj vakare. 

Dėdama ledą į jo stiklinę, Keitė laukė Mitčelo komentarų, ta- 
čiau jam tylint pasijuto privalanti užpildyti nejaukią tylą papildoma 
informacija apie savo draugą, nors apie jį iš tikrųjų visiškai nenorėjo 
su juo kalbėti. 

— Dienomis jis dalyvauja svarbioje byloje, o vakarais dirba, kad 
pasiektų šalių susitarimą. Prieš keturias dienas jis atskrido čia su 
manim, bet teisėjas nusprendė nebepratęsti bylos nagrinėjimo, todėl 

turėjo apsisukęs skubėti namo. Jis tikėjosi, jog byla bus greitai iš- 
spręsta, bet jos nagrinėjimas užsitęsė. 

Baigusi kalbėti, Keitė suprato, jog papildomos žinios apie Evaną 
tikriausiai buvo gera mintis. Ji ne tik patvirtino Mitčelui, kad turi 
draugą, bet ir pateikė pakankamai papildomų duomenų apie jį, 
todėl dabar jis tarsi materializavosi kambaryje ir bus barjeras tarp jos 
ir Mitčelo. Jei ankstesnis Mitčelo komentaras apie jam patinkantį 
„tempą“ iš tiesų buvo seksualinė užuomina, Keitė buvo tikra, jog 
daugiau tai nepasikartos. Jis taip pat daugiau nemėgins jos pabu- 
čiuoti ir jos neims kvaila pagunda jam tai leisti. Nesvarbu, koks ma- 
lonus jis atrodė, ar koks patrauklus buvo, tiesa buvo ta, jog Mitčelas 
yra visiškai svetimas žmogus ir jie yra vieni viešbučio kambaryje. 

— Mes susitikinėjam jau daug metų, - pridūrė ji dėl viso pikto, kad 
dar labiau užkirstų kelią bet kokiems bandymams ir pagundoms. 

Keitė įpylė degtinės ant ledukų į Mitčelo stiklinę, nusirami- 
nusi ir tikra, jog tai, ką ji papasakojo apie Evaną, garantuos, kad 
jų laukiančio malonaus vakaro daugiau nebetrikdys nervinančios 
geidulingos povandeninės srovės. 

Mitčelas stebėjo ją visiškai patenkintas, kad draugas advokatas 
nekelia jokios kliūties jiems atsidurti šiąnakt lovoje kartu. Jam buvo 
akivaizdu, jog Keitė nemano esanti įsimylėjusi tą advokatą; moterys, 
manančios, kad yra įsimylėjusios, siųsdavo aiškius signalus, ypač kal- 
bėdamos apie savo mylimuosius, o Keitė Donovan nesiuntė jokių 
signalų. 

Neatrodė, jog draugas galėtų tapti erzinančiu nepatogumu, jei 
jiedu su Keite nuspręstų pasidžiaugti vienas kitu dar dieną ar dvi. Iš 
Mitčelo patirties, advokatai, kurie pranašauja, jog sėkmingai užbaigs 
„svarbią bylą“ per kelias dienas, apgaudinėja patys save arba bando 
apgauti ką nors kitą — šiuo atveju Keitę. 

Mintyse Mitčelas įsivaizdavo pasiturintį vidutinio amžiaus advo- 
karą, kuriam pavyko apakinti Keitę prieš daug metų, kai ji buvo vos 
baigusi koledžą. Uždavęs keletą klausimų, jis būtų galėjęs patvirtinti 
savo įtarimus, tačiau bendrai vakaro nuotaikai būtų buvę nenaudinga 
toliau aptarinėti jos draugužį. Be to, Mitčelas jautė, jog tokiu metu 
būtų netaktiška kišti nosį į čia nesančio žmogaus asmeninį gyvenimą. 

Pagal asmeninį Mitčelo Europos seksualinės etikos kodeksą, permie- 
goti su kito vyro drauge buvo visiškai leistina, jei tik moteris sutinka. 
Tačiau aptarinėti su ja išvykusį vyrą buvo nereikalingas ir netaktiškas 
jo asmeninio gyvenimo pažeidimas. Tai buvo nedžentelmeniška. O 
Mitčelas negalėjo pakęsti nedžentelmeniško elgesio. 

Nė neįtardama, kad jos pasakojimas apie Evaną davė visiškai 
priešingą rezultatą, negu ji tikėjosi, Keitė įdėjo griežinėlį žaliosios 
citrinos į degtinę su toniku ir padavė gėrimą Mitčelui. Jai ištiesus 
stiklinę, Mitčelas vėl juokais prisiminė „Kruvinąją Merę“, kuria 
šiandien buvo apipiltas. Jis be žodžių žengė žingsnį atgal ir su įtarimu 
ją stebėjo, prieš atsargiai paimdamas stiklinę iš jos ištiestos rankos. 
Keitė nusprendė, jog iš visų žavių jo savybių nuginkluojantis hu- 
moro jausmas jai patinka labiausiai — neabejotinai dėl to, kad juo- 
kaujant buvo lengviau pamiršti jo puikią išvaizdą ir atsipalaiduoti. 
Geraširdiškai šypsodamasi iš jo pasišaipymo apie „Kruvinąją Merę , 
ji paklausė pirmo atėjusio į galvą klausimo: 

— Kur jūs išmokot olandų kalbos? 

— Olandijoje, - atsakė jis ir gurkštelėjo savo gėrimo. 

— Kada jūs ten buvot? 

— Būdamas vienuolikos ar dvylikos. 

Neatrodė, jog jis labai norėtų kalbėti šia tema, bet Keitė vis tiek 
jos laikėsi, nes ji atrodė tinkama pokalbiui pradėti. 

— O kąjūs veikėt Olandijoje būdamas tokio amžiaus? 

— Lankiau mokyklą kartu su berniuku, kurio šeima gyveno Ams- 
terdame, ir porą vasarų jis pakvietė mane praleisti ten su jo šeima. 

— O aš nesu buvusi Europoje, - tarė Keitė nusisukdama ir ei- 
dama atgal prie baro, - bet Amsterdamas yra viena iš tų vietų, kurias 
aš ypač norėčiau pamatyti. Žinote, apie ką aš pagalvoju kam nors 
paminėjus Amsterdamą? 

— Ne, - atsiliepė Mitčelas, stebėdamas jos lengvą, natūraliai 
gracingą eiseną ir kaip jos tamsiai raudoni plaukai krinta švytinčiu 
bangų ir garbanų kriokliu, uždengdami pusę nugaros. — Apie ką jūs 
pagalvojat, kam nors paminėjus Amsterdamą? 

Tupdamasi priešais šaldytuvą, ji metė į jį ironišką žvilgsnį per 
petį. 

— Esu tikra, jog apie tuos pačius du dalykus, kaip ir jūs. 

— Marihuaną ir prostitutes? — tvirtai spėjo Mitčelas. 

Keitė atsistojo su Perrier buteliu rankoje, bet, užuot atsakiusi, 
kad jis teisus, ji kelias sekundes krapštėsi su butelio kamšteliu, steng- 
damasi jį atidaryti. Kerindamas pasiūlyti jai pagalbą, Mitčelas pra- 
dėjo eiti pirmyn, bet tada suprato, jog jos pečiai dreba iš juoko, ir 
nustebęs sustojo. 

— Kai tik kas nors pagalvoja apie Amsterdamą, - drąsiai pareiškė 
jis, - pirmi du į galvą atėję dalykai yra restoranai su marihuanos 
meniu ir prostitutės, stovinčios vitrininiuose languose. 

Ji dar garsiau nusijuokė ir energingai papurtė galvą į šalis, suju- 
dindama plaukus už dramblio kaulo pečių lyg banguojančią tamsiai 
raudoną užuolaidą. 

— Dauguma žmonių pagalvoja me apie tai, — netvirtai tarė ji po 
to, kai galiausiai nuėmė Perrier dangtelį ir įsipylė putojančio skysčio 
į savo stiklinę. 

— O apie ką dar galima galvoti? — pasiteiravo jis. 

Tada Keitė visiškai atsisuko į jį, o jos veidas buvo nutviekstas 
šypsenos. 

— Tulpes! — pareiškė ji pasiimdama savo stiklinę ir eidama per 
kambarį jo link. — Ir kanalus. Paminėjus Amsterdamą, visi pagalvoja 
apie tulpės ir kanalus. 

— Akivaizdu, jog me visi, - pastebėjo Mitčelas. 

— Pasirodo, taip, — pritarė ji, tačiau nesutiko pasiduoti rem- 
damasi vien tik jo nuomone. — Vis dėlto norėčiau atkreipti jūsų 
dėmesį, jog žiūrėdami į Amsterdamo nuotraukas kalendoriuose, jūs 
matote ryškiaspalvių tulpių laukus ir nuostabius kanalus. Jūs 2em4- 
tote totografijų su marihuana, įtraukta į meniu vietoje užkandžio, 
nei prostitutėmis, stovinčiomis vitrininiuose languose. 

— Marihuanos asortimentas išvardytas atskirame meniu, — pa- 
taisė Mitčelas, patirdamas beveik pamirštą, berniokišką malonumą 
nekaltai ir gyvai diskutuoti apie nereikšmingas smulkmenas su įžūlia 
mergaite, kuri jį traukė, linksmino ir jam prieštaravo. - Ji nebūna 
įrašyta prie Užkandžių. 

— O turėtų, - atkirto Keitė, automatiškai galvodama kaip res- 
torano savininkė. —- Marihuana juk sužadina apetitą. 


— Jūs kalbat iš asmeninės patirties? — pasiteiravo Mitčelas gudriai 
šypsodamasis. 

— Aš baigiau universitetą, — atsakė ji su pasitikėjimu. Ir i2for- 
matyviai, pamanė jis. 

Norėdama sustabdyti tolesnį jo spaudimą, Keitė iškėlė ranką ir 
juokais užbaigė temą: 

— Daugiau nesakykit nė žodžio apie Amsterdamą, nes sugadinsit 
visą jo įvaizdį, man dar net nespėjus jo pamatyti. Jūs ir taip jau 
pakeitėt mano palaimingas mintis apie raudonų ir geltonų tulpių 
laukus vaizdais iš restoranų, dvokiančių marihuana, o mano vizijos 
apie gražius kanalus virto vizijomis apie apleistus skersgatvius su 
parsidavinėjančiomis prostitutėmis. Be to, — pridūrė ji, kažkam 
pabeldus į duris, - mūsų vakarienė jau čia. 

Jos balse išgirdęs palengvėjimą, Mitčelas suprato, jog ji tikrai 
jautėsi nejaukiai, diskuruodama su juo apie neteisėtą seksą ir nar- 
kotikus. Tai jį sutrikdė ir nustebino, bet juk beveik viskas, ką ji 
darė, jį arba suglumindavo, arba suintriguodavo. Paskui valandėlę 
jis stebėjo, kaip ji palydi padavėjus ir prižiūri įmantrių patiekalų 
perkėlimą ant stalo terasoje, tarsi visą gyvenimą būtų vadovavusi 
veiksmui prašmatniuose namuose ir viešbučiuose. Mažiau nei prieš 
dvi valandas ji klūpėjo šalia sužeisto benamio šuns ir žiūrėjo į Mit- 
čelą su maldaujančiomis ašaromis akyse, o praėjus keletui minučių 
jis rado ją sėdinčią ant šaligatvio krašto šalia judraus kelio, visiškai 
nesirūpinančią savo patogumu, drabužiais ar kitų viešbučio svečių 
reakcija. Dar po kiek laiko, kai jis pranešė, jog pagalba jau pakeliui, 
ji pakėlė veidą ir nusišypsojo jam su jaudinančiu dėkingumu. 

Jis tikrai jai patiko ir ji nesistengė to slėpti... ir vis dėlto jo ne- 
apleido jausmas, kad jis vertė ją nervintis. Ji buvo ryški, beveik 
egzotiškai graži... tačiau jam besižavint tuo, kaip ji atrodė vilkėdama 
banguojančias šilko kelnes ir baltą palaidinukę, per pečius surištą 
plonyčiais raišteliais, ji kartu atrodė tokia susidrovėjusi, jog, užuot 
pagyręs jos išvaizdą, jis tik parodė pastebėjęs jos plaukus. Prieš ke- 
lias minutes jie vos nepasibučiavo... tačiau muzikai sutrukdžius, ji 
atsitraukė ir stengėsi dėtis, jog nieko neįvyko. 

Visa tai įvertinęs, Mitčelas pradėjo svarstyti, ar tik nesuklydo 
dėl jos jausmų advokatui. Galbūt jie išbuvo kartu daug metų, nes 

ji yra jam atsidavusi, ar bent jau pasiryžusi nenuklysti. Mitčelas 
karštai tikėjosi, jog nei tas, nei anas nebuvo tiesa, nes jis ją traukė 
ir ji labai traukė jį. 

Tiesą sakant, ji 2ežmoniškai traukė jį, prisipažino pats sau, žiū- 
rėdamas, kaip įeina padavėjai. 

Iš terasos jam už nugaros ji švelniai tarė: 

— Vakarienė ant stalo! 

Mitčelas atsisuko ir pamatė ją stovinčią žvakių šviesoje šalia stalo, 
o švelnus salos vėjelis taršė aplink pečius liepsnojančią jos raudonų 
plaukų mantiją. 

Beprotiškai traukė. 

Jam priėjus prie stalo, ji pakėlė ranką ir nusibraukė nuo savo švel- 
naus skruosto neklusnią plaukų sruogą. Jis stebėjo šį nesąmoningą 
moterišką gestą, tarsi niekada nebūtų matęs šimtus kitų moterų 
darant tą patį. 

— Prašau sėstis, - maloniai tarė ji, kai jis pradėjo eiti aplink 
stalą, kad atitrauktų jai kėdę. — Jūs ir taip jau labai ilgai laukėt šito 
valgio. 

Ankstesnysis Keitės nerimas dingo. Dabar ji buvo pažįstamoje 
aplinkoje, stovėjo šalia elegantiško, žvakėmis nušviesto stalo ir suki- 
nėjosi apie ypatingą svečią, kurį norėjo priversti pasijusti nepaprastai 
svarbiu šį vakarą. Šį vaidmenį ji galėjo atlikti tobulai. To ji išmoko 
iš meistro ir tik jis galėtų atlikti tai geriau. 

Ber ji jau niekada nebeišvys savo tėvo šiame vaidmenyje. 

Mirkčiodama, kad sulaikytų staiga akyse sužibusias ašaras, 
Keitė ištiesė ranką paimti atidaryto vyno butelio nuo staliuko greta 
savęs. 

— Ar galiu įpilti jums vyno? - pasiteiravo ji šypsodamasi jam pro 
ašarų miglą, per kurią negalėjo įžiūrėti staiga jo veide atsiradusios 
šypsenos. 

— Tai priklauso nuo to, kur jūs planuojate jį pilti ir kaip gerai 
jūs mokat nusitaikyti. 

Keitės jausmai tuoj pat iš sielvarto perėjo į juoką. 

— Aš puikiai taikausi, — patikino ji pasilenkdama jo stiklinės 
link. 


— Visi ankstesni įrodymai byloja priešingai, — pastebėjo Mitčelas. 
Jo nusivylimui, Keitė jam acsilygino, šypsodamasi tiesiai į akis, kol 
įpylė reikiamą kiekį raudonojo vyno į jo stiklinę. 

— Tiesą pasakius, — pareiškė ji, — aną kartą aš taip pat pataikiau 
būtent ten, kur norėjau. 

Nespėjus Mitčelui susivokti, ar ji kalba rimtai, Keitė nusisuko. 
Jai atsisėdus į kėdę priešais, jis atidžiai tyrinėjo jos veidą, bet jo 
išraiška buvo romi ir abejinga. 

— Ar jūs norit pasakyti, jog tyčia apipylėt mane ta „Kruvinąja 
Meri 

— Žinot, ką žmonės sako apie temperamentingus raudonplau- 
kius, — atsakė Keitė išlankstydama savo servetėlę; tada ji pasilenkė į 
priekį ir pažiūrėjo į jį, tarsi siaubinga, bet kartu ir juokinga, galimybė 
būtų šovusi jai į galvą: 

— Juk jūs :/krai nemano, kad aš tyčia nusidažiau plaukus šita 
nepakenčiama spalva? 

Mitčelas buvo priblokštas vien minties, kad ji iš tiesų galėjo 
apipilti jį gėrimu, apimta vaikiško, nesuvaldomo apmaudo. Jis ne- 
norėjo patikėti, jog suklydo dėl jos, ir nenorėjo svarstyti, kodėl jam 
darėsi taip svarbu, kad ši moteris būtų tokia, kokia jam pasirodė iš 
pradžių. Vaidindamas abejingą, jis paklausė: 

— Jūs tikrai padarėt tai tyčia? 

— Pažadat nesupykti? 

Jis geranoriškai nusišypsojo. 

— Ne. 

Nustebusi Keitė vos nesukikeno, išvydusi didžiulį skirtumą tarp 
jo pritariamos išraiškos ir neigiamo atsakymo. 

— Tada gal pažadėsit niekada apie tai nebekalbėti, jei pasakysiu 
tiesą? 

Jo atsakymą lydėjo dar viena šilta šypsena. 

— Ne. 

Keitė įsikando lūpą, kad nepradėtų juoktis. 

— Jūs bent jau sąžiningas ir tiesus, nors ir klaidinantis. 

Norėdama atitraukti savo žvilgsnį nuo jo, Keitė paėmė krepšelį 
su traškiomis bandelėmis ir pasiūlė jam. 

— O jūs sąžininga ir tiesi? — linksmai paklausė jis, paimdamas 
iš krepšelio bandelę. Nors elgesys buvo draugiškas, Keitę staiga 
apėmė nepaaiškinamas povandeninės srovės pojūtis. Ji suprato, jog 
jis su ja žaidžia katę ir pelę, ir akivaizdu, jog jis buvo „katė - pa- 
saulio čempionė“, bet ji juto, kad iš tikrųjų jis nesimėgauja žai- 
dimu. Kadangi jos tikslas buvo atsidėkoti už jo begalinį gerumą 
paverčiant vakarą kaip galima malonesniu, ji padarė galą visai 
šitai šaradai. 

Žiūrėdama tiesiai jam į akis, ji tyliai ir nuoširdžiai ištarė: 

— Aš nedariau to tyčia. Aš tik apsimečiau, jog taip padariau, 
kad arsilyginčiau jums už tai, jog du kartus pasišaipėt iš manęs dėl 
„Kruvinosios Merės 

Mitčelas girdėjo jos žodžius, tačiau jos akių švelnumas ir miela 
veido išraiška trukdė žodžiams pasiekti smegenis, todėl jis nu- 
sprendė, jog nesvarbu, kad ji tai padarė tyčia. Tada suprato, jog ji to 
nedarė, ir tai jam buvo daug svarbiau, nei jis būtų pagalvojęs. Kokia 
šeima, klausė jis savęs, kokiame mieste, kokioje p/2netoje užaugino 
šią linksmą, manieringą, nenuspėjamą moterį su pašėlusiu humoro 
jausmu, širdį stabdančia šypsena ir didžiule aistra sužeistiems ne- 
grynakraujams šunims? 

Mitčelas ištiesė ranką, norėdamas paimti peilį sviestui. 

— Iš kur, po galais, jūs esat? 

— Iš Čikagos, — atsakė ji nustebusi ir šypsodamasi dėl jo tono. 

Jis pakėlė akis taip ūmiai ir pažvelgė taip nepatikliai, jog Keitė 
pasijuto privalanti patvirtinti ir išplėsti savo atsakymą. 

— Iš Čikagos, — pakartojo ji. - Ten gimiau ir užaugau. O iš kur 
jūs? 

Iš Čikagos. Mitčelas sugebėjo išstumti nepasitenkinimą jos at- 
sakymu iš savo veido, tačiau pasidarė budrus. 

— Aš niekur negyvenau tiek ilgai, kad galėčiau pasakyti, jog esu 
„Iš“ ten, — atsakė jis, duodamas tą patį miglotą atsakymą, kurio vi- 
sada užtekdavo visiems, kas to klausdavo. Jis žinojo, kad klausimas 
nenuoširdus. Žmonės to klausė, nes tai buvo tinkama pokalbio 
tarp nepažįstamųjų tema. Žmonėms niekada iš tikrųjų nerūpėdavo 
atsakymas. Deja, Keitė Donovan nebuvo iš tų žmonių. 

— O kokiose vietose jūs gyvenot vaikystėje? — atkakliai tęsė ji ir 
erzindama pridūrė: — Ber ne taip ilgai, kad galėtumėt iš tiesų būti 
„Iš“ vienos jų? 

— Įvairiose Europos vietose, — patikslino Mitčelas, ketindamas 
tuojau pat pakeisti temą. 

— O kur jūs gyvenat dabar? — paklausė ji, jam nespėjus to pa- 
daryti. 

— Kur tik mane nuveda mano darbas. Aš turiu butus keliuose 
Europos miestuose ir Niujorke. 

Jo darbas kartais nublokšdavo jį ir į Čikagą, bet jis nenorėjo 
minėti to Keitei, nes troško išsisukti nuo neišvengiamos diskusijos 
apie galimus bendrus pažįstamus. Buvo mažai tikėtina, kad ji iš tiesų 
pažinojo ką nors iš Vajatų aukštuomenės rato, bet jų pavardė buvo 
žinoma kiekvienam čikagiečiui, kuris skaitė laikraščius. Kadangi 
Mitčelo pavardė taip pat Vajatas, buvo tikimybė, jog Keitė paklaus, 
ar jis kaip nors susijęs su anais Vajatais, o jis mažiausiai norėjo pri- 
pažinti tą ryšį, jau nekalbant apie tai, koks jis iš tiesų buvo. 

Keitė laukė, kol jis duos kokią užuominą apie miestus, kuriuose 
yra jo butai, arba apie tai, koks yra jo „darbas“. Jam tylint, ji padarė 
išvadą, jog jis norėtų apeiti šias specifines temas. Tai jai pasirodė 
keista. Iš patirties žinojo, jog vyrai mėgo kalbėti apie savo darbą ir 
pasiekimus. Keitė nenorėjo traukti informacijos, kurios Mitčelas 
nenorėjo jai suteikti, bet ji negalėjo taip paprastai staiga pereiti prie 
kitos temos, todėl ėmė ir paklausė: 

— Tai jokių šaknų? 

— Visiškai jokių. — Kai ji keistai į jį pažiūrėjo, Mitčelas pasitei- 
ravo: — Iš jūsų veido išraiškos spėju, jog jums tai atrodo šiek tiek 
neįprasta? 

— Ne neįprasta, o tiesiog sunku įsivaizduoti. — Padariusi prie- 
laidą, jog jai pasidalinus asmenine intormacija, Mitčelas bus labiau 
linkęs pasekti jos pavyzdžiu, Keitė prabilo: - O aš užaugau tame 
pačiame airių rajone, kuriame ir gimiau. Mano tėvui ten priklausė 
nedidelis restoranėlis ir daug merų mes gyvenome virš jo. Vakarais 
rajono gyventojai susirinkdavo ten pavalgyti ir pabendrauti. Dieną 
aš lankydavau Šv. Mykolo pradinę mokyklą kartu su vaikais iš to 

paties rajono. Vėliau studijavau Lojolos universitete mieste. Baigusi 
pradėjau dirbti senojo rajono kaimynystėje, nors per tą laiką jis 
labai pasikeitė. 

Apėmus jausmui, panašiam į linksmą nuostabą, Mitčelas suprato, 
jog jį beprotiškai traukė miela raudonplaukė airių katalikų mergaitė iš 
geros, vidutinės klasės amerikiečių šeimos. Jam tai visiškai nebūdinga, 
todėl nėra ko stebėtis, kad ji jam atrodė tokia mįslė. 

— Kokį darbą pradėjote dirbti po universiteto? 

— Dirbau socialine darbuotoja Vaikų ir šeimos reikalų depar- 
tamente. 

Mitčelas sutramdė juoką. Tiesą sakant, jį beprotiškai traukė 
miela raudonplaukė airių katalikų mergaitė su socialinės atsako- 
mybės jausmu. 

— Kodėl pasirinkot socialinį darbą, o ne restoranų verslą? Spėju, 
kad pakankamai jo prisižiūrėjot augdama, — pridūrė jis, pats atsa- 
kydamas į savo klausimą. 

— Tai buvo ne visai restoranas. Labiau jauki airiška smuklė su 
nedideliu skanių airiškų patiekalų ir sumuštinių valgiaraščiu. Man 
ten patiko viskas, ypač vakarai, kai kas nors skambindavo pianinu 
ir žmonės dainuodavo airiškas dainas. Karaokė, - pridūrė ji šypso- 
damasi, — jau šimtus metų yra mėgstama laisvalaikio leidimo forma 
airių smuklėse, tik mes jos niekada taip nevadinome. 

Mitčelas žinojo, ką reiškia karaokė, ir buvo gerai susipažinęs 
su keliomis smuklėmis Airijoje, todėl labai gerai suprato, ką ji turi 
omeny. 

— Tęskite, — paragino jis siekdamas savo vyno taurės. - Jūs mė- 
gote muziką?.. 

Keitė suprato, jog jis dėmesingas klausytojas. Vis dar puoselė- 
dama viltį, kad Mitčelas taps atviresnis ir daugiau papasakos apie 
savo gyvenimą, jei ji laisvai kalbės apie savąjį, ji tai ir darė. 

— Aš mėgau muziką, bet mano miegamajame ji nelabai girdėda- 
vosi, o nuo penktos valandos vakaro man nebuvo leidžiama sukinėtis 
apačioje. Taigi, auklei užmigus, aš įslinkdavau į svetainę ir klausyda- 
vausi muzikos iš ten. Iki man sukako septyneri, aš jau mokėjau at- 
mintinai visas dainas — liūdnas, revoliucines, nešvankias. Nesupratau 

visų žodžių, bet galėjau jas padainuoti tarmišku airių akcentu. Tiesą 
sakant, — prisipažino ji įsidėjusi kąsnį salotų, — per televizorių nuolat 
žiūrėdavau senus miuziklus ir užaugusi norėjau tapti naktinio klubo 
dainininke, vilkėti gražias sukneles, kaip moterys tuose filmuose. Įsi- 
vaizduodavau, kad mūsų virtuvės stalas yra fortepijonas, ir praktikuo- 
davausi persisverti per jį tuo pat metu dainuodama į įsivaizduojamą 
mikrofoną — paprastai tai būdavo šluotkotis. 

Mitčelas sukikeno įsivaizdavęs Keitės nupieštą paveikslą. 

— Ar kada nors pasitaikė proga padainuoti klausytojams apa- 
čioje? 

— O, taip. Oficialus debiutas įvyko, kai man buvo septyneri. 

— Ir kaip sekėsi? 

Istorija buvo juokinga, tačiau joje dalyvavo ir Keitės tėvas, todėl 
ji nusuko akis į sodą, bandydama nuspręsti, ar sugebės ją papasakoti 
nenuliūsdama. 

— Sakykim taip — viskas vyko šiek tiek kitaip, nei aš įsivaiz- 
davau, - galiausiai tarė. 

Mitčelui buvo sunku sutelkti dėmesį į maistą. Ką tik ji buvo 
tokia atvira, jog dabar jos žavi, neryžtinga veido išraiška prisiminus 
savo dainavimo debiutą bare jį suintrigavo ir jis pasiryžo išgauti 
detales. Kadangi mandagumas reikalavo, kad jis duotų jai progą 
nors šiek tiek užkąsti, Mitčelas nuslopino savo smalsumą, laikinai 
atidėdamas klausimą. 

Vyriausiasis Salos klubo virėjas buvo plačiai žinomas ir krevečių 
bei avokadų salotos, kurias Mitčelas užsakė jiems abiem, buvo pa- 
tiektos su nuostabiu Parmezano ir kaparėlių padažu. Raudonasis 
ešerys, kurį jis užsisakė sau, buvo tobulai paskrudęs ir patiektas su 
pušų riešutais ir šviežiais šparagais, bet raudonplaukė, sėdinti prie- 
šais jį, buvo labiau jo skonio, todėl maisto skonio jis beveik nejuto. 
Mitčelas luktelėjo, kol ji suvalgė šiek tiek salotų ir savo pagrindinio 
patiekalo, tada pakėlė vyno taurę ir pusiau rimtai prabilo: 

— Aš neketinu jums leisti neatsakyti į mano klausimą apie jūsų 
dainavimo debiutą bare. 

Po trumpos tylos staiga nuskambėjęs sodrus jo baritonas įau- 
drino Keitei jausmus ir ji greitai pakėlė galvą. Bandydama nu- 

slėpti savo reakciją, pažvelgė į jį, kaip pati tikėjosi, linksmai ir 
išdidžiai. 

— Nepasakosiu jums tos istorijos, kol jūs nepapasakosit 7222 
kokios nors istorijos, kurioje js atrodėte kvailai. 

Užuot sutikęs ar liovęsis klausinėti, Mitčelas atsilošė kėdėje, žais- 
damas savo taurės kojele, ir tylėdamas ilgai ir susimąstęs į ją žiūrėjo. 

Keitė bandė tvirtai atlaikyti jo žvilgsnį, tačiau juokdamasi ka- 
pituliavo. 

— Pasiduodu - ką, po galais, jūs galvojat? 

— Svarstau, ko griebtis — kyšio ar prievartos. 

— Rinkitės kyšį, — pasipiktinusi patarė Keitė, nes buvo rizikuo- 
jama tik dėl paprasčiausios istorijos, o ji buvo įsitikinusi, jog Mit- 
čelas pasiūlys kokią nors kvailą pagundą. 

— Tokiu atveju, rytoj aš atsinešiu antkaklį ir pavadėlį... 

Ji pradėjo vartyti akis, vaidindama pasibaisėjusią. 

— Jūs arba labai iškrypęs, arba visiškai nenutuokiat apie aksesu- 
arus. Geriau likit prie kaklaraiščių... 

— ... ir padėsiu jums nuvežti Maksą pas veterinarą į Sen Mar- 
teną, — tęsė jis, nekreipdamas dėmesio į jos pašaipas. 

Keitei viskas paaiškėjo, ir jos juokas nutilo. Ji pažvelgė į jį ap- 
imta dėkingumo ir keisto jausmo, jog jiems lemta tapti geriausiais 
draugais, kad tai tarsi numatyta iš anksto. Jis taip pat žvelgė į ją, jo 
mėlynos akys šiltai šypsojosi... ne, ne šiltai, suprato Keitė. Intymiai! 
Ji kuo greičiau pasistengė atitraukti jo dėmesį pajuokaudama. 

— Labai gudrus kyšis. O ką būtumėt sakęs, norėdamas padaryti 
spaudimą? 

Jis mąsliai išrietė antakį, o jo lūpas virpino šypsena. 

— „Jūs man skolinga ? - ištarė jis. 

Keitei norėjosi užsidengti veidą ir ausis, kad jo nematytų ir ne- 
girdėtų. Net sėdėdamas atsipalaidavęs savo kėdėje jis tryško galinga 
seksualine energija. Kai jis juokėsi, atrodė seksualiai. Kai šypsojosi, 
buvo pavojingai patrauklus. O kai tylėjo ir mąstė, kaip kad prieš 
akimirką, buvo intriguojantis... ir nuostabus. Jis buvo toks žavus, 
toks sąmojingas ir rafinuotas, ir toks erzinamai malonus, jog ji labai 
norėjo juo patikėti ir su juo susidraugauti, nors tikriausiai jis buvo 

netinkamiausias vyras Karibuose, kuriuo galėtum pasitikėti ar su 
kuriuo galima susidraugauti viešbučio kambaryje, ypač tokiai kaip 
ji. Jis buvo tarsi galingas dviejų šimtų svarų magnetas, o ji jautėsi 
lyg mažytė sąvaržėlė, besipriešinanti jo traukos jėgai, tačiau vis tiek 
nenumaldomai, colis po colio, traukiama per stalą jo link. 

Ji suprato, jog, tiesą sakant, jos nervų sistemai lengviau nu- 
kreipti jo dėmesį ir jį linksminti, negu praleisti tris sekundes tyloje 
stengiantis jam atsispirti, todėl ji nusileido ir nusprendė papasakoti 
istoriją. 

Jis tai suprato tą pačią akimirką, kai ji priėmė tokį sprendimą. 

— Kas tai nulėmė? — pasiteiravo jis patenkintai šypsodamasis. — 
Kyšis ar spaudimas? 

— Manęs visiškai neveikia kyšiai, — išdidžiai atsakė Keitė ir ke- 
tino pridurti, jog jos taip pat neveikia spaudimas, bet jai nespėjus 
prabilti, jis tarė: 

— Gerai. Užvažiuosiu jūsų rytoj dešimtą ryto. Nagi, pasiklau- 
sykim jūsų istorijos apie dainavimo debiutą bare. 

Atsidususi Keitė pradėjo pasakoti. 

— Buvo Šventojo Patriko diena, todėl septintą valandą baras 
jau buvo sausakimšas, o dainavimas ir gėrimas jau įsisiūbavę. Ži- 
nojau, jog mano tėvas buvo kažkur išėjęs su pavedimu, nes šiek tiek 
anksčiau jis buvo užlipęs į viršų piniginės, todėl nusėlinau į apačią, 
nors tvarka buvo tokia, jog nesant tėvo, man į apačią nebuvo 
galima bet kokiu dienos metu. Mūsų barmenas taip pat žinojo šią 
taisyklę, tačiau baras buvo pilnutėlis, o aš tokia maža, jog niekas 
manęs nepastebėjo. Iš pradžių aš tiesiog stoviniavau ant apatinio 
laiptelio, tyliai niūniuodama kartu su muzika, bet iš ten nieko 
nesimatė, todėl žengiau truputį gilyn į salę... dar truputį gilyn... 
ir dar truputį, kol atsidūriau prie baro galo. Man už nugaros ir iš 
kairės stovėjo fortepijonas, o dešinėje prie baro sėdėjo vidutinio 
amžiaus pora. Aš nežinojau, jog jie stebėjo, kaip aš niūniuoju, 
kol vyras pasilenkė prie manęs, nusišypsojo ir paklausė, kokia 
mano mėgstamiausia daina. Aš atsakiau, jog mano mėgstamiausia 
„Draugužis Denis“, nes mano tėčio vardas Danielis... —- Keitė iš- 
tiesė ranką prie vyno taurės, kad paslėptų savo staigią emocingą 

reakciją paminėjus dainą, kurią ji savo tėvui paskutinį kartą dai- 
navo, stovėdama prie jo kapo, ašaroms plūstant veidu ir laidotuvių 
dalyviams raudant į nosinaites. 

— Aš neleidžiu jums pavalgyti, — atsiprašė Mitčelas. 

Keitė suvalgė moliuską ir šiek tiek ryžių, kad turėtų laiko nu- 
siraminti, bet Mitčelas beveik neprisilietė prie maisto. Kaip toks 
aukštas, raumeningas vyras, kuris šiuo metu jau turėjo mirti iš bado, 
jis nelabai daug valgė, pamanė Keitė. 

— Kai tik būsite pasirengusi tęsti... —- paragino jis po kelių mi- 
nučių. | 

Jo šypsena buvo taip pakelianti dvasią, jog Keitė nusišypsojo 
jam ir tęsė pasakojimą nebesmaugiama sielvarto, kurį juto prieš 
kelias akimirkas. 

— Prie baro sėdėjęs vyras pakilo ir tikriausiai davė pinigų skambi- 
nusiajam fortepijonu, nes kita daina buvo „Draugužis Denis“. Vos 
tik ją užgrojo, jis čiupo mane nuo grindų, užkėlė ant savo kėdės ir 
sušuko visiems nurimti, nes aš noriu sudainuoti „Draugužį Denį“. — 
Keitė vėl nutilo, bet šį kartą dėl to, kad stengėsi nepradėti kikenti 
nuo prisiminimo. — Taigi atėjo lemiama akimirka. Aš taip nervi- 
nausi, jog turėjau sunerti rankas už nugaros, kad jos neišnirtų, o 
kai pabandžiau dainuoti, mano balsas nuskambėjo kaip girgždantis 
šnabždesys. 

— Ir tuo viskas baigėsi? 

Ji nusijuokė ir papurtė galvą. 

— Deja, ne. 

Nekantraudamas sužinoti, kas nutiko, Mitčelas bandė spėti. 

— Jūs pagaliau įstengėt padainuoti garsiau ir nusidainavot? 

Jo šypsena dingo, kai suprato, koks žiaurus mažam vaikui gali 
būti pilnas girtuoklių baras tokiomis aplinkybėmis, bet Keitė prieš- 
taraudama papurtė galvą ir tariamai įsižeidusi atrėžė: 

— Man labiau patinka 22220 istorijos pabaiga, o ne jūsų. 

— Tai kokia jūsiškė pabaiga? 

— Tiesą sakant, galop aš atgavau balsą ir viskas buvo gerai. Šiaip 
ar taip, pakankamai gerai, nes man dainuojant visi nutilo ir tylėjo 
dar kelias akimirkas man pabaigus, o paskui prasidėjo plojimai. 

— Daug plojo? 

— Labai daug. Savaime suprantama, mane tai padrąsino, ir aš 
jiems padainavau dar vieną dainą — kažką labiau pakeliančio dvasią, 
manydama, jog taip pademonstruosiu savo puikų tarmišką akcentą. 
Dainuojant šią dainą kažkas įdavė man žalią nykštuko skrybėlę ir 
netikrą vėzdą. Ir tada, — sustojo ji, pradėjusi bejėgiškai juoktis, - įėjo 
mano tėvas. O, Dieve... 

— Jis nuliūdo... — spėjo Mitčelas, galvodamas, jog jos tėvas vi- 
siškai neturėjo nuliūsti, nes ji akivaizdžiai pasirodė puikiai. 

— Jis truputėlį nuliūdo, — patvirtino Keitė, dar stipriau juokda- 
masi. — Matot, tuo metu, kai jis grįžo, aš jau nebestovėjau ant kėdės, 
aš stovėjau ant baro, kad visi mane matytų. Mūvėjau žalią skrybėlę 
ir, atsirėmusi į savo netikrą vėzdą, iš visų plaučių plėšiau įkvepiančią 
dainos „Ateikit, visi valkatos ir prekiautojai“ versiją. Jei dar neatspėjot, 
tai pasakysiu, jog kai kurie žodžiai buvo šiek tiek nešvankūs ir aš kaip 
tik buvau juos įpusėjusi, kai prieš mane išniro tėvo veidas. 

— Kas nutiko? 

— Mano balsas užsikirto įpusėjus žodį. 

— O ką darė jūsų tėvas? 

— Jis nutraukė mane nuo baro, o kitą dieną paprašė mano dėdės, 
pasinaudojus įtaka, nedelsiant įtaisyti mane į Šv. Mykolo mokyklą, 
kad vienuolės galėtų... mmm.. prisidėti prie mano auklėjimo. Iki 
tol aš lankiau visuomeninę mokyklą, nes ji buvo daug arčiau, o 
šeštadieniais Šv. Mykolo mokykloje mokiausi katekizmo. 

Pakeldamas prie lūpų vyno taurę, Mitčelas paklausė: 

— Ir taip baigėsi jūsų, kaip dainininkės, karjera? 

— Panašiai. Nuo tada mano dainavimas apsiribojo bažnyčios 
choru. 

Išgirdęs žodį choras, Mitčelas paspringo vynu. 

— Ačiū Dievui, kad vienuolės nesuviliojo jūsų stoti į vienuolyną 
ir nepavertė viena iš jų, — tarė jis garsiai, iš tikrųjų neketinęs išreikšti 
šios minties. 

Ji sukikeno. 

— Įkalbėti mane stoti į vienuolyną? Jos nebūtų manęs priėmusios, 
net jei aš būčiau maldavusi! Nebuvo taisyklės, kurios aš nebūčiau 

bandžiusi sulaužyti ar apeiti, ir mane visada visada sugaudavo, taip, 
kaip dainuojančią ant baro sugavo tėvas. Vėlesnius metus praleidau 
pasilikdama po pamokų už vieną nusižengimą ar už kitą ir aš prak- 
tiškai sutryniau klasės lentą šimtus kartų rašydama „Aš paklusiu 
mokyklos taisyklėms“ ir „Aš nesielgsiu nepagarbiai“. Vienuolės 
būtų visiškai praradusios dėl manęs viltį, jei mano balsas nebūtų 
skambėjęs taip „angeliškai“, kai aš giedodavau chore. 

Mitčelas vis dar stengėsi susieti angeliškos choro mergaitės įvaizdį 
su žavia raudonplauke, sėdinčia priešais jį, kai ji švelniai pridūrė: 

— Tiesą sakant, nuo išmetimo iš ketvirtos klasės mane tikriausiai 
apsaugojo dėdės įtaka, o ne mano dainavimo gebėjimai. 

— Jūsų dėdė paaukojo daug pinigų bažnyčiai? 

— Ne, jis paaukojo daug savo laiko. Jis buvo parapijos kunigas. 

Mitčelas spoksojo į ją, juokais pasibaisėjęs. 

Palenkusi galvą į šoną, Keitė tyrinėjo jo išraišką. 

— Jūs atrodote dėl to nuliūdęs. 

— Aš nuliūdęs mažiau, nei būčiau išgirdęs, jog esate vienuolė. 

— Kodėl jūs būtumėte nuliūdęs, jei aš būčiau vienuolė? 

Atsakymas turėjo būti akivaizdus. Kadangi taip nebuvo, Mitčelas 
nusprendė, jog reikia padaryti jį akivaizdų. Jo žvilgsnis tyčia nuslinko 
prie jos putlių viliojančių lūpų, krūtų, tada atgal prie jos akių. 

— O kaip jūs manot, Keite? 

Jo nebuvo galima nesuprasti, ir Keitė pajuto geidulingą šoką, 
kuris susitelkė jai paširdžiuose, o tada blykstelėjo kaip karštas žaibas 
žemyn kojomis iki pat pirštų galiukų. Jos kūno reakcija buvo tokia 
stipri ir netikėta, kad ji užgniaužė nervingą juoką ir atsistojo. Steng- 
damasi atrodyti rami ir linksma, ji griežtai paklausė: 

— Ar jūs visada toks stačiokiškas? 

— Aš tiesiog noriu įsitikinti, jog mes tame pačiame puslapyje. 

— Aš net nesu tikra, jog mes toje pačioje bibliotekoje, — atšovė 
Keitė, nervingai nusibraukdama plaukus nuo kaktos. Jo žvilgsnis 
nukrypo nuo jos veido prie rankos, o tada žavėdamasis nuslinko 
jos plaukais ir tai taip glostė savimeilę ir taip viliojo, jog jos ranka 
sustojo ir ji pajuto, kaip paraudo skruostai. 

Jis taip pat tai pastebėjo ir nusišypsojo. 

— Manau, toje pačioje. 

Bandydama visiškai išsisukti nuo šitos temos, Keitė pažvelgė į 
jį tolerantiškai ir linksmai. 

— Jūs tikrai savimi pasitikite. 

— Nebūtinai taip, — atsiliepė jis ramiai. — Gal aš paprasčiausiai 
apsigavau manydamas, kad ir aš jus beveik taip pat traukiu, kaip 
ir jūs mane. Jei taip, aš kaltas dėl per didelių norų, bet ne dėl per 
didelio pasitikėjimo. 

Tarsi dar nebūtų sukėlęs joje pakankamai sumaišties, jis kilstelėjo 
antakius ir tarė: 

— Štai tokios dvi galimybės. Rinkitės. 

Jūs ne tame puslapyje... mes net ne toje pačioje bibliotekoje... jūs ap- 
sigaunat. Keitė suprato, jog tai viskas, ką jai reikėjo pasakyti, tačiau 
kai į ją buvo nutaikytos veriančios mėlynos akys ir gudri šypsena, 
ji nebuvo įsitikinusi, jog nuskambėtų įtikinamai, ypač kai pati jau 
nebebuvo tokia tikra. Stengdamasi išsisukti iš rizikingos situacijos, 
ji ignoravo jo raginimą pasirinkti ir juokdamasi atsakė: 

— Negaliu pakęsti klausimų su keliais galimais atsakymais. Jie 
tokie... apribojantys. — Jam nespėjus ištarti žodžio ar įvilioti jos į dar 
vienus spąstus — arba sau ant kelių - Keitė paskubom pridūrė: — Pa- 
tikrinsiu, kaip laikosi Maksas, ir atnešiu mums dar ledo. O jūs, 
prašau, valgykit. — Tai pasakiusi ji apsisuko ir pabėgo į kambarį. 

Užuot sustojusi prie kibirėlio su ledu, Keitė nuskubėjo tiesiai į 
vonios kambarį, įsijungė šviesas ir uždarė duris. Delnais atsirėmusi 
į margas vonios plyteles, ji nuleido galvą ir giliai raminamai įkvėpė, 
stengdamasi atgauti pusiausvyrą. Tačiau galvoje sukosi mintis apie 
tai, koks jausmas būti bučiuojamai Mitčelo ar laikomai jo glėbyje. 

Susierzinusi dėl savo minčių tėkmės, Keitė pakėlė galvą ir rūsčiai 
pažvelgė į save veidrodyje. Kaip ji gali net svarstyti apie trumpą, 
nieko nereiškiantį seksualinį ryšį su nuostabiu nepažįstamuoju, kai 
niekada nėra dariusi nieko panašaus? Atsakymas buvo akivaizdus: 
nepažįstamasis, laukiantis jos terasoje, buvo tarsi svajonė... jis buvo 
sąmojingas, žavus, rafinuotas, dėmesingas, švelnus ir — o, taip — 
kvapą gniaužiamai gražus ir labai seksualus. Net situacija buvo idi- 
liška — jie atogrąžų saloje vakarieniauja mėnesienoje, apsupti svaigi- 

namo jostros žiedų kvapo ir jaudinamo būgnų, pajūryje grojančių 
kalipsą, ritmo. Laikas taip pat buvo nepriekaištingas, suprato Keitė, 
nes ji jau ketino padėti tašką savo ilgai trrukusiuose santykiuose su 
Evanu. 

Visos šios aplinkybės stūmė ją tiesiai į Mitčelo glėbį, gundy- 
damos priimti tikriausiai netikusį sprendimą, kurio ji paskui gailė- 
tųsi. Ji niekada neturėjo atsitiktinio, vienos nakties nuotykio, net 
universitete su vaikinais, kuriuos pažinojo. Jei dabar ji nusileistų, jei 
nesudrausmintų savęs, jos savigarba ir išdidumas rytoj būtų žlugę. 

Atsitiesdama Keitė pradėjo svarstyti iš naujo. Ji - suaugusi mo- 
teris ir gali būti, jog rytoj visiškai nesijaustų sugniuždyta. Ji suprato, 
jog nusprendusi mepermiegoti su juo, tikriausiai ištisus mėnesius 
svarstytų, kaip tai būtų buvę. 

Pasijutusi bejėgė, Keitė nusprendė nieko nespręsti. Ji ištiesė 
ranką prie šviesos jungiklio ant sienos šalia telefono. Raudona ži- 
nutės lemputė primygtinai, atkakliai mirkčiojo ir nežinia, dėl kaltės 
ar iš atsargumo, Keitė staiga pajuto, jog jai būtina sužinoti, ką jai 
norėjo pasakyti Evanas. Ji pakėlė ragelį ir nuspaudė mygtuką „Ži- 
nutė . 

„Jūs turite vieną neišklausytą balso pranešimą“ - informavo 
įrašas ir po akimirkos ji išgirdo pažįstamą, mandagų Evano balsą. 
„Keite, čia aš. Tu tikriausiai išėjusi vakarienės.“ Jo balsas buvo iš- 
vargęs ir nusivylęs, todėl Keitė žinojo, ką jis pasakys, dar prieš jam 
prabylant: „Man labai gaila, bet man nepavyks atskristi rytoj. Kaip 
įmanydamas stengiuosi užbaigti šitą bylą, bet juk tu ir taip tai žinai. 
Ji garantuotai pasibaigs rytoj, todėl poryt aš jau būsiu su tavim, pa- 
tikėk.“ 

Keitė taip „tikėjo“ jau tris dienas. 


Ji padėjo ragelį. 

Svetainėje ji sustojo/ patikrinti miegančio šuns. Pasilenkusi palietė 
Maksui nosį. Ji buvo drėgna ir vėsesnė nei anksčiau, o kvėpavimas 
lygus. Glostydama jam galvą, Keitė švelniai tarė: 

— Kaip tu jautiesi, Maksai? 

Jos nuostabai, šuo šiek tiek pramerkė akis ir atsakydamas silpnai 
pavizgino uodegą. 

— Tu pasveiksi, - sušnibždėjo ji kasydama jam ausis. — Jei netyčia 
atgautum jėgas per ateinančias kelias minutes ir jei esi geras sarginis 
šuo, gali ateiti į terasą. Mane šį vakarą reikia saugoti, nes ima pa- 
gunda padaryti kai ką labai kvailo. O gal ne taip jau ir labai. 

Ji pajuto keistą jausmą, tarsi kaklas iš nugaros būtų pašiurpęs, 
ir pažvelgė per petį. Ją stebėjo Mitčelas. 

— Kaip jis? — pasiteiravo jis. 

Keitės pulsas padažnėjo. 

— Jam geriau, — atsakė ji atsistodama. — Aš tuoj ateisiu, tik nu- 
siplausiu tuos miltelius nuo blusų. 

Vonioje Keitė greitai nusiplovė rankas. Eidama pro svetainę, 
ji pamatė barą, prisiminė ledų kibirėlį, kuriuo pasinaudojo kaip 
dingstimi pasprukti kelioms minutėms, ir paėmė i Dar sugriebė 
butelį brendžio. 

— Ateinu su dovanom, — pajuokavo ji, statydama kibirėl su ledu 
ir brendį ant mažo staliuko šalia vyno. —- Norėtumėt dar vyno? 

— Belaukdamas jūsų, įpyliau dar šiek tiek mums abiem. 

Keitė žvilgtelėjo į jo lėkštę ir suprato, jog jai išėjus, jis neprisi- 
lietė prie maisto ir verčiau leido jam atšalti, nei valgė be jos. Be visa 

kita, šio vyro elgesys buvo nepriekaištingas. Bandydama išpirkti 
savo kaltę, kad buvo išėjusi taip ilgai, Keitė paėmė šakutę, kad ir jis 
paimtų savają, ir leido jam rinktis pokalbio temą bei tempą. Jos pa- 
lengvėjimui — ir truputėlį nusivylimui — nuo tol jis laikėsi visuotinių 
temų, plepėjo su ja apie viešbutį ir orą ir papasakojo linksmą istoriją 
apie dvi poreles, kurios Sen Martene išsinuomavusios burlaivį trim 
valandoms, išbuvo pasiklydusios tris dienas. 

Praėjus dešimčiai minučių, vienintelis svarbus dalykas, kurį apie 
jį sužinojo Keitė, buvo tai, jog jis puikiai išmanė, kaip palaikyti 
įdomų lengvą pokalbį. 

Muzikantai jau baigė groti arba padarė pauzę, o kartkartėmis 
pasigirstantis linksmo juoko protrūkis reiškė, jog viešbučio sve- 
čiai tebesilinksmina. Keitė pažvelgė į sodus dešinėje klausydamasi, 
kaip bangos rirmingai atsirita į krantą, tuo pat metu svarstydama, 
kaip priversti jį papasakoti apie save ir nepasirodyti kaišiojančia 
nosį į svetimus reikalus. Jai nebuvo paprasčiausiai smalsu, ji jautė 
neįveikiamą poreikį jį pažinti ir suprasti. Nors jis buvo žavus ir 
atsipalaidavęs, Keitei vis stiprėjo nuojauta, jog Mitčelas Vajatas yra 
labai sudėtingas žmogus. Vengiantis kalbėti apie save, jis pasirodė jai 
atsargus ir atsiskyręs. Jis akivaizdžiai nedvejodamas siekė seksualinio 
intymumo, bet Keitė pradėjo klausti savęs, ar jis buvo kam nors, o 
ypač jai, pasiekiamas emociniu lygmeniu. Tyliai sau atsidususi, ji 
išbarė save už tai, kad mąsto - ir jaučiasi - kaip netekusi galvos, per- 
nelyg besistengianti dvylikametė, kuri nekantrauja sužinoti viską, 
kas įmanoma, apie savo susižavėjimo objektą. 

Mitčelas kilstelėjo savo vyno taurę ir atsilošė kėdėje, akimirką 
gėrėdamasis jos dailiu profiliu ir romantika gundančiomis lūpomis. 
Jo lūpomis perbėgo šypsena, įsivaizdavus ją septynmetę, su nesuval- 
doma kupeta ilgų, garbanotų raudonų plaukų persisveriančią per 
virtuvės stalą ir vaizduojančią, jog šluotkotis yra mikrotonas. 

Jis pamėgino įsivaizduoti ją su katalikų mokyklos uniforma — 
tikriausiai balta palaidinukė, languotas megztinis, baltos kojinės 
ir rudi bateliai, nusprendė jis. Kai jis įsivaizdavo ją pasistiebusią 
ant pirštų galiukų, kad šimtą kartų ant klasės lentos parašytų „Aš 
nesielgsiu nepagarbiai“, akių kampučiuose jam atsirado šypsenos 

raukšlelių. Jis prisiminė, jog vienuolėms atrodė, kad jos balsas gie- 
dant chore skambėjo kaip angelo, ir jam prieš akis tuoj pat atsirado 
naujas vaizdas - mažos mergaitės ilga choro mantija, pakėlusios 
didžiules žalias akis į dangų ir rankose laikančios dainyną. 

Katalikų bažnyčios chorai nebuvo visiškai svetimi Mitčelui. 
Italijoje jis gyveno Kaliorosų šeimoje, kol jam sukako penkeri ir 
jis išvyko į savo pirmąją internatinę mokyklą. Prieš pat jam išvyks- 
tant, Serdžijus Kaliorosas su žmona suprato, jog Mitčelas gali būti 
nekrikštytas, o kadangi patys buvo dievobaimingi katalikai, jiedu 
ir jam parinko šitą religiją. Mitčelui įstrigo ta liepos diena, kai jis 
buvo pakrikštytas, nes mažoje kaimo bažnytėlėje buvo labai tvanku, 
o Rozalija Kalioroso tolei krakmolijo ir lygino jo baltus marškinius, 
kol šie pasidarė kieti kaip tinkas. Kad dar padaugėtrų nepatogumų, 
senasis kunigas krikšto sakramentą pasirinko kaip dingstį nesibai- 
giančiam pamokslui, ir jam monotiškai kalbant, Mitčelas tegalėjo 
galvoti apie tai, kaip bus gera pajusti šaltą vandenį tekant per galvą, 
kaip jam buvo žadėjusi Rozalija. Bet kai atėjo tas metas, vanduo 
neatvėsino - jis buvo drungnas. Kaip ir jo įspūdis apie apeigas. 

Krikštas neprivertė jo pasijusti šventam ar pamaldžiam, nesu- 
kėlė net menkiausio palinkimo į katalikybę. Visose internatinėse 
mokyklose, kuriose Mitčelas vėliau mokėsi, lankyti bažnyčią buvo 
privaloma, todėl, kai tik jis išsiaiškindavo, kurios religinės apeigos 
konkrečioje mokykloje yra trumpiausios, nedelsdamas apsispręs- 
davo „atsiversti į tą tikėjimą. Kai jam buvo keturiolika ir vienintelis 
esamas rabinas pasidarė per daug ligotas laikyti pamaldas keletui 
žydų berniukų iš Mitčelo mokyklos, jis tuoj pat pareiškė savo nuo- 
širdų troškimą atsiversti į judaizmą, ir taip išvengė bet kokių reli- 
ginių apeigų beveik pusę metų. 

O Keitė kažkodėl žydėte žydėjo, nors ir buvo auginama slogioje 
parapinėje aplinkoje. Jis dar gurkštelėjo vyno ir toliau stebėjosi jos 
paprastumu ir nuoširdumu, nors ji turėjo tokią higūrą ir veidą, kurių 
pavydėtų daugelis moterų. Per savo gyvenimą Mitčelas bendravo su 
daugybe žavingų ir protingų moterų ir pažinojo daugybę ne tokių 
gražių, kurios taip pat buvo linksmos ir sumanios, ir jų draugijoje 
jam taip pat buvo gera. Bet Keitė Donovan buvo pirma jo sutikta 

moteris, į valias turinti visų jų geriausių savybių, be to, esanti jautrios 
širdies ir šiek tiek juokingai kukli. Tokiam rinkiniui buvo velniškai 
sunku atsispirti, jei tik tas dievobaimingas mokyklinis kuklumas 
šįvakar neužsitęs per ilgai. 

Ji neužsiminė apie motiną, brolio ar sesers egzistavimą ir Mit- 
čelas suko dėl to galvą, bet neketino jos klausti. Jis suprato, jog jei 
toliau klausinės apie jos šeimą, ji tikėsis daugiau sužinoti apie jį. Ir 
nors buvo pasirengęs suteikti jai beveik viską, kad tik nusiremptų į 
tą didžiulę lovą, Mitčelas neketino patenkinti kieno nors smalsumo 
apie savo vaikystę ar šeimą. 

Ji išsiblaškiusi žvelgė į miško pakraštį ir krūmus sodo gale — tik- 
riausiai kūrė jam klausimų sąrašą, ironiškai pamanė Mitčelas — tik 
staiga sustingo ir pasilenkė į priekį. 

— Arjūs tai matėt? 

— Ką mačiau? — paklausė Mitčelas, jau pusiau pakilęs nuo 
kėdės. 

— Medžiuose kažkas sujudėjo ir akimirką aš mačiau kažką su- 
blizgant — atspindį mėnesienoje. 

Purtydamas galvą dėl keistos mieste užaugusios mergaitės re- 
akcijos į nekalto naktinio žvėrelio pasirodymą, Mitčelas, užuot vėl 
atsisėdęs, nusprendė atsistoti. 

— Šuo arba katė, — nuramino jis apeidamas stalą jos link. — Jų 
akys, naktį apšviestos, spindi. 

— Tada šitas šuo arba katė buvo beveik šešių pėdų aukščio. 

— Todėl, kad jis medyje, - pateikė argumentą Mitčelas. Jai ir 
toliau įtartinai tebespoksant į medžius jam už nugaros, jis pridūrė: — 
Nesitikėkit, kad pradėsiu šukuoti mišką. Aš šįvakar jau viršijau savo 
didvyriškų poelgių metinę normą. 

Keitė nusprendė, jog jis teisus dėl gyvūno medyje, ir pasidavė 
jo linksmai nuotaikai. 

— Kur jūsų riteriškumas? — papriekaištavo. 

Jis sąmoningai suteikė savo sodriam balsui reikšmingą toną. 

— Mano riteriškumas baigiasi kartu su desertu. 

Jis stovėjo taip arti, kad jo gelsvai rudų kelnių klešnės lietė jai 
kelius ir kalbėdama su juo turėjo atlošti galvą, bet Keitė kaip įma- 

nydama dėjosi linksma ir abejinga, nepaisydama nepatogios pa- 
dėties. 

— Mes nevalgėme deserto, — pastebėjo ji. 

— Tai suvalgykim dabar, — tarė jis ramiu balsu, kuriam buvo 
neįmanoma atsispirti, ir ištiesė ranką. 

Keitei širdis trankėsi į šonkaulius. Ji lėtai ištiesė ranką jo link, jos 
pirštai įslydo į jo šiltą delną. Jis ištiesė kitą ranką ir ją paėmusi Keitė 
pajuto, jog yra traukiama į viršų. Jo dešinė ranka nuslydo jai už nu- 
garos, prispausdama jos krūtis prie kietos kaip uola vyriškos krūtinės, o 
traukdamasis nuo stalo, jis kaire ranka suėmė jos dešinę, prispausdamas 
ją sau prie krūtinės. Laukdama bučinio, Keitė pradėjo lošti galvą atgal, 
tačiau jis žengė į šoną ir šiek tiek pasuko ją į kairę. Prieš pat prarasdama 
pusiausvyrą ir užkliūdama jam už kojos, Keitė suprato, jog muzikantai 
paplūdimyje užgrojo „Mergaitę iš Ipanemos“, ir jis nemėgino jos pa- 
bučiuoti, jis mėgino su ja pašokti. Svarbiausias žodis buvo „mėgino“, 
suprato Keitė, slopindama kikenimo dėl sutrikimo priepuolį, nes ji 
turėjo greitai žengti du nerangius žingsnius į šoną, kad neužliptų jam 
ant kojų, ir dar du žingsnius į priekį, kad pataikytų į ritmą. 

— Ir kaip sekasi? — pajuokavo jis. 

Ką tiktai ji nedrįso paliesti jo, bijodama užsidegti. Dabar atrėmė 
kaktą į tą pačią uolos tvirtumo vyrišką krūtinę, nuo kurios jai dilg- 
čiojo krūtys, ir bejėgiškai nusijuokė. 

— Galėjot užsiminti, jog ketinat su manim pašokti, o ne mėginsit 
išprievartauti. 

— Beraš ketinu jus išprievartauti, — tyliai įspėjo jis, o jo lūpos buvo 
taip arti jos viršugalvio, kad jo kvėpavimas judino jai plaukus. 

Keitė liovėsi juoktis jausdama, kaip vėl įsiliepsnoja jausmai. 
Praėjo visa minutė, kol juslingai sambos melodijai pulsuojant nak- 
tyje irjo ilgoms kojoms liečiantis prie jos, Keitė suvokė, jog jis šoka 
taip, kaip daro ir visa kita — be pastangų ir su išmanymu. Be jokios 
abejonės, jis būtų toks pat ekspertas ir lovoje, pamanė ji — toks 
pat reiklus ir švelnus, koks buvo ir visur kitur, kurio vyriškumui 
neįmanoma atsispirti. 

Keitės kūnas lyg išdavikas tapo šiltas ir sukalbamas, o ji pati 
kovojo su didžiule pagunda nusileisti jo rankai subtiliai spaudžiant 

jai stuburą ir pasislinkti arčiau jo. O kas bus paskui, kai ji su juo per- 
miegos, griežtai paklausė savęs Keitė. Jis taip nerūpestingai kalbėjo 
apie seksą, jog, be jokios abejonės, užmiršdavo moterį taip pat greitai 
ir lengvai, kaip ir ją sugundydavo. Jei taip, tai jam bus dvigubai 
lengviau užmiršti ją. Kita vertus, jai dabar jau bus siaubingai sunku 
jį pamiršti, net jei su juo ir nemiegotų. O permiegojusi, gali būti, ji 
neįstengs jo pamiršti ištisus mėnesius ar netgi metus. 

Stengdamasi kabintis už šios liūdnos minties, Keitė spoksojo 
tiesiai priešais save, bet tada jai prieš akis stambiu planu stojosi jo 
įdegęs kaklas ir „V“ raidės torma prasegti balti marškiniai, o šiek 
tiek aukščiau sagos kviečiamai žvilgčiojo tamsūs plaukeliai. Ji pas- 
kubomis nusuko akis į dešinę ir pasijuto žiūrinti į ilgus vyriškus 
pirštus, lengvai susipynusius su jos pirštais. Jo rankos buvo gražios, 
gerai prižiūrėtais nagais. Stiprios, išmoningos rankos, kurios rastų 
ir ištyrinėtų intymiausias jos kūno vietas, jei tik ji leistųsi... 

Keitė kapituliavo. Ji ketino jam leisti. Kad ir kas nutiktų, ji tu- 
rėjo išsiaiškinti, kas jos laukia jo glėbyje. Ji turėjo sužinoti. Turėjo su- 
prasti, kaip jis galėjo jai pažadinti šį liepsnojantį svaiginamos aistros 
ir šiltos draugystės derinį vos per kelias jų pažinties valandas. 

Prigludusi skruostu jam prie krūtinės, Keitė užmerkė akis ir sekė 
jo žingsnius taip lengvai, tarsi jiedu amžinai būtų šokę kartu. 

Mitčelas lengvai kilstelėjo smakrą, mėgaudamasis tuo pojūčiu, 
kai jos skruostas atsiremia jam į krūtinę, o jos kūnas visiškai atsi- 
palaiduoja, nebyliai laukdamas to, kas netrukus nutiks. Šiek tiek 
pakreipęs kairį riešą, jis pažvelgė į savo laikrodį ir pamatė, jog jau 
buvo 23:25. Per ateinančias penkias minutes stropi viešbučio kam- 
barių tarnyba turėtų ateiti nukraustyti stalą, jeigu jie atvyks Keitės 
nurodytu laiku. Gal ji ir pamiršo apie artėjantį jų pasirodymą, bet 
Mitčelas - ne, ir jis nenorėjo dar vieno nutraukto bučinio. Be to, 
dabar jis taip nebeskubėjo. Jis iš patirties žinojo, jog bet kokio inty- 
maus akto laukimas - įskaitant ir pirmąjį žmonių, tuoj tapsiančių 
meilužiais, bučinį —- dažnai būdavo toks pat malonus, kaip ir pats 
aktas. Pastaruoju metu laukimas dažnai būdavo net malonesnis. 

Muzikantai paplūdimyje baigė groti ir stabtelėjo išklausyti savo 
negausios publikos aplodismentų. Keitė jo glėbyje liovėsi judėjusi ir 
pažvelgė į jį, o jos žaliose akyse švietė mėnesiena ir pasidavimas. 

Mitčelas suprato, jog ji tikisi būti pabučiuota, ir staigiai pakeitęs 
ką tik priimtą sprendimą nutarė, jog dabar tinkamas laikas lengvam, 
trumpam bučiniui — greitam bučinukui, kuris patvirtintų tai, kas 
netrukus nutiks. 

Vos jam palenkus galvą, Keitė nusiteikė reikliam geidulingam 
antpuoliui, bet jo bučinys buvo stebėtinai lengvas — tiesiog drau- 
giškas, nedrąsus susilietimas lūpomis. Su jo besišypsančiomis lū- 
pomis, tarė sau Keitė nedrąsiai nusišypsodama ir apkabindama jį 
rankomis per pečius, kad atsakytų į „susipažinimo“ bučinį. 

Tada bučinys pakito. Mitčelo lūpos ėmė slidinėti jos lūpomis 
pirmyn atgal, vos pastebimai didindamos spaudimą po kiekvieno 
brūkštelėjimo, kol Keitė prasižiojo. Tada jis giliai paniro pirštais į 
jos plaukus ties sprandu, jos lūpas tvirtai spausdamas prie savųjų, 
laisvąja ranka nuslysdamas prie jos šlaunų ir stipriai prisitraukdamas 
ją prie savęs. 

Keitė ištirpo karštame atkakliame bučinyje, todėl beldimas, kurį 
ji išgirdo, atrodė sklindantis iš jos vidaus, kol Mitčelas pagaliau 
atitraukė lūpas ir rūsčiai pažvelgė į kažką jai per petį. 

— Kambarių tarnyba, — ištarė jis nenatūraliu balsu ir nuleido 
rankas. — Tu liepei kambarių tarnybai ateiti pusę dvylikos nukraus- 
tyti stalo. 

Keitė pagaliau suprato, ką jis jai sako, ir skubiai nusisukusi pa- 
traukė durų link, kad įleistų padavėjus. 

Mitčelas stebėjo ją nueinant ir pašnibždomis keikėsi, stengda- 
masis sutramdyti įsisiautėjusį geismą. Fiziniam aistros įrodymui 
anaiptol nemenkstant, jis apsisuko ant kulno ir išėjo iš terasos, pri- 
verstas pasitraukti į sodo tamsą, kad paslėptų savo kietą susijaudi- 
nimą, kurio priežastis neturėtų būti vienintelis, palyginti nekaltas, 
bučinys. Ar šeši bučiniai. 

Keitė atidarė duris dviem besišypsantiems padavėjams. Vienas buvo 
arti trisdešimties, o kitas bebaigiąs penktą dešimtį. 

— Kaip vakarienė, panele? — paklausė jaunesnysis, įstumdamas 
vežimėlį. 

— Nuostabi. — Ji negalėjo prisiminti, ką valgė vakarienės, ir at- 
rodė šiek tiek uždususi. 

— O vynas patiko? — pasiteiravo vyresnysis padavėjas, atsargiai 
apeidamas miegantį šunį. 

— Taip, — atsiliepė Keitė. — Labai, — pridūrė ji staiga šyptelėjusi 
ir stengdamasi atgauti pusiausvyrą. Ji žvilgtelėjo į Maksą, norėdama 
įsitikinti, ar jam viskas gerai; tada susiglostė plaukus ir žengė atgal 
į terasą. Mitčelas stovėjo sode susikišęs rankas į kišenes ir spoksojo 
į mėnulio nušviestą vandenį, tarsi skendėtų mintyse. 

Vėl suskambo muzika ir Keitei einant aplink stalą jaunesnysis pa- 
davėjas liovėsi grūdęs kamštį į nebaigtą gerti raudonojo vyno butelį. 

— Paplūdimyje vyksta privatus vakarėlis, — paaiškino jis. — Ti- 
kiuosi, muzika netrukdė jums ir jūsų vyrui. 

— Mums... man ji labai patiko, — ištarė Keitė, bet žodis vyras 
akimirksniu privertė ją užsikirsti. Ne todėl, kad Mitčelas nebuvo jos 
vyras, bet todėl, kad ji suvokė, kaip keistai ši situacija atrodys rytoj 
vakare, arba poryt, jei tie patys padavėjai patarnaus per vakarienę 
jai ir Evanui. Tada jai toptelėjo, jog apie tokią galimybę susimąstė ir 
Mitčelas ir dėl to pasišalino į tamsą toliausiame sodo kampe. 

Keitė nustūmė šalin nerimą dėl ateities ir nusileido nuo terasos 
ant žolės. Netrukus ji turės susitaikyti su savo sprendimo būti šią- 

nakt su Mitčelu padariniais, tačiau sprendimas jau buvo priimtas ir 
ji negalėjo trauktis atgal. Ji nenorėjo trauktis. Tik ne po jų bučinio. 
Taip dar ji nesibučiavo — dar niekada — ir nuojauta jai kuždėjo, jog 
Mitčelas yra beveik taip pat nustebintas ir sužavėtas šito bučinio 
kaip ir ji. 

Jis atsisuko į jos pusę ir Keitė pradėjo tyrinėti jo bruožus, ieš- 
kodama kokio nors pėdsako, jog bučinys jį paveikė taip, kaip ji ir 
manė. Ji norėjo tikėti, kad jam tai nebuvo eilinis bučinys. Jai labai 
reikėjo tuo patikėti, ir vis dėlro blankioje mėnesienoje pasirodė, kad 
jis beveik į ją šnairuoja. Tačiau jis stovėjo per toli, kad Keitė tiks- 
liai įvertintų jo išraišką, todėl nedrąsiai jam šyptelėjo, stengdamasi 
nuspręsti, ką jam pasakyti priėjus arčiau. Jis jai nenusišypsojo ir ji 
suko galvą kodėl. 

Mitčelas nesišypsojo, nes apžiūrinėjo moterį, kuri ką tik suge- 
bėjo vienu vieninteliu bučiniu sužadinti nekontroliuojamą, visa 
pasiglemžiantį geismą ir jam nelabai patiko tai, ką jis matė. Sunėrusi 
už nugaros rankas, švelniam vėjeliui šiaušiant plaukus ir plaikstant 
ilgų jos kelnių kraštus, ji priminė jam airę choro mergaitę, o vilio- 
jantys jos drabužiai — kuriuos vakarienės metu jis mintyse nuren- 
ginėjo — dabar pritrenkė jį tarsi būtų nekaltai balti. 

Keitė visiškai neatitiko jo būdo, kaip ir stipri jo kūno reakcija į 
tą vienintelį bučinį. Dieną, kai ji išpylė ant jo „Kruvinąją Merę, jo 
troškimas vėl ją pamatyti buvo tiesiog įprasta reakcija į patrauklų 
veidą, įrėmintą žavios kupetos raudonų plaukų. Tačiau šįvakar jo po- 
traukis jai stiprėjo taip smarkiai su kiekvienu jos žodžiu ar veiksmu, 
kad paprasčiausias bučinys — kuris, jo ketinimu, neturėjo reikšti 
nieko daugiau kaip apatišką troškimą, netrukus būsiantį paten- 
kintą — tapo beprotiškai svarbiu bučiniu. 

Jis stebėjo, kaip ji sustoja, kad nusiskintų baltą žiedą nuo žy- 
dinčio krūmo. Ji kilstelėjo žiedą prie nosies ir žvelgdama kažkur 
virš vandens įkvėpė jo aromato. Staiga Mitčelas pasijuto nusviestas 
dešimtmečiu atgal, į vakarėlį vieno graikų verslininko namuose. 
Vakarėlis buvo nuobodus, Mitčelas išsinešė savo gėrimą į lauką ir 
galiausiai nuklydo takeliu, arvedusiu jį prie įėjimo į mažą, žibintų 
nušviestą sodą ant skardžio krašto. Sodo viduryje stovėjo natūralaus 

dydžio jaunos moters statula vilnijančiais plaukais ir gėle rankoje. 
Sprendžiant iš jos aprangos, statula buvo gana nauja, bet kažkuo 
ji patraukė. 

— Ar neprieštaraujat, jei prisijungsiu prie jūsų? — paklausė jis 
statulos, tyrinėdamas jos bruožus. 

Mitčelas suprato, kad jo klausimas idiotiškas, kaip ir tas faktas, 
jog dabar jis lygina raudonplaukę Čikagos mergaitę su graikų skulp- 
tūra, iškalta iš alebastro. Jo reakcija į Keitę Donovan buvo ne tik 
nereali, ji buvo nenuspėjama, ir nors Mitčelas nesuvokė, kodėl ji 
taip jį veikė — ar kur link visa tai krypo - jis staiga susirūpino pačia 
kryptim apskritai. Jis apsisprendė nubraižyti likusį maršrutą daug 
apdairiau ir su savo sąlygom. 

Keitė sustojo priešais jį ir pažvelgė pro jo petį paplūdimio link, 
kur muzikantai pradėjo groti dar vieną sambą. 

— Ir vėl groja muzika, - linksmai prakalbo ji, stengdamasi ne- 
sijausti nejaukiai dėl to, kad jis žiūri į ją su gana šalta šypsena ir 
susikišęs rankas į kišenes. — Padavėjas man sakė, jog apačioje vyksta 
privatus vakarėlis, — pridūrė ji. 

Mitčelas nukreipė žvilgsnį jos rodoma kryptim ir ištarė muzi- 
kantų grojamos dainos pavadinimą. 

— Korkovado, - tarė jis, bet nė nekrustelėjo, kad su ja pašoktų. 
Keitė nutarė, jog neryžtingo jo elgesio priežastis buvo vis dar terasoje 
besisukiojantys padavėjai. 

Negalėdama sugrąžinti tos nuotaikos, kuri buvo apėmusi juos 
prieš pat pasirodant padavėjams, Keitė ryžosi vėl išmėginti draugišką 
pajuokavimą kaip ir vakarienės metu, tikėdamasi, jog pasitaikys 
galimybė šiek tiek daugiau sužinoti apie vyrą, su kuriuo ji ketina 
permiegoti. 

— Matau, jog mėgsti muziką, — prabilo ji linksmai. —- Suprantu 
iš to, kaip šoki. Ką mėgsti labiausiai? 

— Džiazą. 

Keitė atsiduso, vaidindama nusivylusią. 

— Vyrams patinka džiazas, nes jūs nesivarginate klausydami 
dainos žodžių. Su džiazu jums net nereikia apsimesti, kad jų klau- 
sotės. O kokia antra mėgstamiausia muzikos rūšis? 


— Klasika, — atsakė Mitčelas. 

— Kurioje apskritai nėra žodžių, — rėžė ji tokia patenkinta savim, 
jog Mitčelas nelauktai sau pačiam šyptelėjo. — O trečia? — pasitei- 
ravo ji. 

— Opera, — tarė Mitčelas. 

— Kurios žodžių tu nesupranti, - ironiškai pastebėjo Keitė, iš- 
keldama delnus, tarsi jo atsakymai būtų visiškai patvirtinę jos nuo- 
mong, tačiau neryžtingai virptelėjusi jo veido išraiška privertė ją 
nuleisti rankas ir patyrinėti jį atidžiau. 

— Tu supranti itališkai? 

Italų, o ne anglų kalba buvo Mitčelo gimtoji, bet užuot jai tai 
pasakęs ir sukėlęs dar daugiau klausimų, jis linktelėjo ir nenoriai 
ištarė: — Iaip. 

— Artu ir 4a/b/ itališkai? Turiu omeny, ar tu kalbi itališkai taip 
pat laisvai, kaip angliškai ar olandiškai? 

— Aš nekalbu olandiškai laisvai, - patikslino jis. 

Iš šito atsakymo Keitė padarė išvadą, jog itališkai jis vis dėlto 
kalba laisvai, todėl atrodė nustebusi ir sužavėta. 

— Keliomis kalbomis tu kalbi? 

— Niekada neskaičiavau. 

— Suskaičiuokim dabar, - pajuokavo Keitė ir pradėjo lenkti 
pirštus. 

— Geriau nereikia, — atžariai tarė Mitčelas, taip greitai ir etekty- 
viai užgesindamas jos šypseną ir entuziazmą, jog, pasibjaurėjęs pats 
savimi, tuoj pat nevykėliškai pabandė išpirkti savo šiurkštumą galų 
gale duodamas jai neapgalvotą paaiškinimą, kuris tik dar labiau ją 
supainiojo. 

— Dauguma europiečių yra daugiakalbiai. 

— Tu kalbi visiškai kaip amerikietis ir man net į galvą nešovė, kad 
galėtum būti europietis. 

— Aš ir nesu. 

— Tai kas tada tu esi? — paklausė ji žaliomis akimis tyrinėdama 
jo akis. 

— Aš nei tas, nei anas, — šiurkštokai atsiliepė Mitčelas. — Aš hib- 
ridas, — pridūrė jis, nes būtent taip save vertino, bet neapsidžiaugė 

supratęs, kad tas švelnus balsas ir spindinčios akys ką tik užliūliavo 
jį taip, jog jis pasakė tai, ko niekada garsiai nebuvo pripažinęs. Jis 
nekantraudamas žvilgtelėjo į terasą, tada paėmė Keitę už alkūnės, 
pasisukdamas jos link. 

— Padavėjai išėjo, eime vidun, - pasiūlė jis ketindamas be to- 
lesnių diskusijų nusitempti ją į lovą. 

Kai ji linktelėjo ir paklusniai nuėjo greta jo, Mitčelas pamanė, 
jog ji sutinka su tokiu planu, tačiau jiems užlipus į terasą, ji sąmo- 
ningai ar netyčia sugriovė jo planus, atsitraukdama atgal ir prisės- 
dama ant akmeninės baliustrados. 

— Mitčelai... — Ji pirmą kartą ištarė jo vardą žemu švelniu balsu; 
tada pažvelgė žemyn ir nutilo, tarsi ištarus jo vardą ją persmelkė toks 
pat netikėtas malonumas, kaip ir jį išgirdus savo vardą. 

Mitčelas atsirėmė į baliustradą priešais ir sukryžiavo rankas ant 
krūtinės. 

— Taip? — tarė jis, nusiteikęs išvardyti kelias užsienio kalbas, ku- 
riomis kalba, prieš įtikindamas ją eiti kartu vidun. 

Ji kilstelėjo veidą ir ironiškai nusišypsojo. 

— Kodėl tu pavadinai save „hibridu“? 

— Todėl, kad gimiau Amerikoje, o užaugau Europoje. 

Ji linktelėjo, tarsi būtų patenkinta atsakymu. 

— Ar tu turi brolių ar seserų? 

Nustebintas ir susierzinęs dėl netikėtų jos klausimų, Mitčelas 
trumpai burbtelėjo: 

— Ne, ne visai. 

— Ne visai, — pakartojo ji, o tada pusiau juokaudama tęsė: - O 
mamą ar tėvą? 

— Ne. 

— Tu apskritai neturi šeimos, ar aš teisingai supratau? 

— Koks, po velnių, skirtumas? 

— Tiesą sakant, jokio. Tikriausiai... — atsakė ji, tačiau jos balse 
suskambo liūdesys ir susitaikymas ir Mitčelas aiškiai pajuto, jog 
kažkodėl bet koks tolesnis išsisukinėjimas atsakyti į jos klausimus 
tikrai bus jam nenaudingas jai priimant sprendimą, dėl kurio ji 
dabar kamavosi. 

— Aš turiu brolienę, sūnėną ir senelio seserį, — prisipažino jis 
kapotu balsu, atsisakydamas pripažinti savo senelio egzistavimą. 

— Kaip tu gali turėti brolienę arba sūnėną, jei neturi brolių ir 
seserų" 

— Kur šitas pokalbis veda? — paklausė jis trumpai. 

— Artuiš CŽV ar panašiai? 

Jei tai nebūtų jo taip erzinę, jis būtų nusijuokęs. 

— Ne, nieko panašaus. 

— Ne, žinoma, ne, - linksmai tarė ji keldamasi. - Jei toks būtum, 
turėtum daug geresnę išgalvotą istoriją, ar ne? 

Mitčelas atsistojo ir atrėmė ją trumpu ir nekantriu klausimu: 

— Ar tu visada tokia smalsi? 

Tai buvo menkai paslėpta pastaba ir įspėjimas atsitraukti. Ir 
Keitė atsitraukė — tiesiogine ir perkeltine prasmėmis. Nusisukdama 
nuojo, ji pripažino šaltą realybę, o ne fantastišką idilę, kurią neseniai 
puoselėjo. Vienintelis dalykas, kuriuo jis norėjo pasidalyti, buvo 
valanda ar šiek tiek ilgiau lovoje ir jis domėjosi ja tik kaip tinkama 
seksui partnere. Akimirką ji iš tiesų ketino tuo pasitenkinti, bet 
Čikagoje jos jau ir taip laukė ją prislėgę sielvartas ir nežinomybė. 
Nebuvo reikalo užsikrauti dar ir pažeminimą bei kaltę. 

Jos kūno kalba buvo labai aiški ir Mitčelas staiga nusprendė, 
jog bus geriau, jei vakaras pasibaigs būtent taip. Daug geriau. Tiesą 
sakant, jam palengvėjo, jog jis taip baigiasi. Rytoj, jiems būnant 
Sen Martene, jis galės mėgautis jos draugija per ištiestos rankos 
atstumą — mintyse ir fiziškai. 

— Jau vėlu, - prabilo jis ramiu, dalykišku tonu. — Užvažiuosiu 
tavęs rytoj dešimtą. 

Užuot sutikusi su tuo, kaip jis tikėjosi, ji papurtė galvą. Tada 
sukosėjo ir tarė: 

— Ne. Rytoj susitvarkysiu pati, bet vis tiek ačiū. 

Ji pyksta, nutarė Mitčelas, o kadangi negalėjo pakęsti paniurėlių 
moterų, jis buvo nepaprastai patenkintas sužinojęs, jog ji viena iš jų. 
Bėdos tebuvo tiek, kad jai atsisukus ir pažvelgus į jį, jam tapo aišku, 
jog ji visiškai nesusiraukusi. Švelniai šypsodamasi ji tarė: 

— Sudie, Mitčelai. Dėkoju už mielą, įsimintiną vakarą. Nė už 
ką jo neatsisakyčiau. 

Jos veido išraiška ir tai, ką ji pasakė, taip nuginklavo Mitčelą, 
kad jis iškart pakeitė savo sprendimą dėl tinkamiausios vakaro baig- 
ties. 

— Jis nebūtinai turi dabar baigtis, — pastebėjo jis. 

— Taip, būtinai. 

Nors Mitčelas buvo nusiteikęs apsigalvoti, vis dėlto nenorėjo 
būti įspraustas į kampą ar priverstas eiti į kompromisą. 

— Nes aš nenoriu tau papasakoti savo gyvenimo istorijos? — abe- 
jingai spėjo jis. 

— Ne, todėl kad tu ištraukei iš manęs mano gyvenimo istoriją, 
bet nieko nepasiūlai mainais. 

— Nieko? - pasišaipė jis kilstelėdamas antakius. 

Jis stengėsi jai priminti, jog vietoj biografijos pasiūlė savo kūną 
lovoje ir Keitę, kovojančią su nauju pagundos antplūdžiu, staiga vėl 
apėmė jausmas, jog ši draugystė nulemta iš anksto. Nesuvokdama, 
ką daro, ji priglaudė ranką prie jo tvirto skruosto ir žaviai nusišyp- 
sojo jo užmerktoms akims. 

— To, ką tu siūlai, užtektų kiekvienai moteriai, aš tai suprantu, — 
nusišaipė ji, — bet bėda ta, jog aš turiu nuojautą, kad tu esi daug 
daugiau nei dar vienas gražus veidelis... 

Po šios pastabos jo akyse nenoromis žybtelėjo šypsena, o lūpų 
kamputyje ėmėsi trūkčioti raumuo. Šiltas ryšys, kurį juto Keitė, vis 
stiprėjo kartu su skausmingu praradimo jausmu. 

— Tiesą sakant, manau, jog tu turi daug sluoksnių, ir jei rytoj 
mes vėl būtume kartu, aš vis bandyčiau nulupti po vieną sluoksnį, 
kad žvilgrelėčiau, kas slypi po juo. 

Jam neatsakius, ji tai padarė už jį: 

— Bet juk tu man neleisi, ir tau nepatiks, jei aš mėginsiu, ar ne? 

Blaškydamasis tarp nuostabos dėl jos atvirumo ir žavėjimosi jos 
drąsa, Mitčelas atidavė jai duoklę, atsakydamas sąžiningai: 

— Ne. 

— Taip ir žinojau, - sušnibždėjo ji vėl šypsodamasi ir lėtai ati- 
traukė ranką jam nuo skruosto, slysdama jo pečiu žemyn, kol pa- 
galiau prisivertė visiškai ją patraukti. 

— O dabar išeik, kol aš nepersigalvojau. 

Mitčelas pastebėjo, kaip jos ranka užtruko, girdėjo lengvai virpantį 
jos balsą ir net neabejojo, jog galėtų įsitraukti ją į glėbį ir priversti per- 
sigalvoti. Jis netgi jautė, jog ji giliai viduje norėjo, kad būtent taip jis ir 
padarytų. Beveik taip pat stipriai, kaip jį ėmė pagunda tai padaryti. Ir 
vis dėlto jis nusprendė pasielgti būtent taip, kaip ji szkė norinti, kad jis 
pasielgrų. Iš dalies dėl to, jog žinojo, kad tai bene protingiausias kelias. 
Tačiau, užuot užbaigęs jų trumpą pažintį liūdna nata, gręždamasis 
išeiti jis tyčia papokštavo dėl jos sprendimo: 

— Tu gailėsies, — tarė jis su apsimestiniu rimtumu. 

Ji linktelėjo visiškai pritardama ir, idealiai pamėgdžiodama jo 
toną, atsakė: 

— Be abejonės, — sutiko ji, bet jos akys buvo įtartinai linksmos. 

Jau pripratęs prie kiekvieno jos išraiškos niuanso, Mitčelas pa- 
manė, jog jos akys spindi dėl ašarų. 

— Jei persigalvosi dėl rytojaus... 

— Nepersigalvosiu, — tyliai nutraukė ji. — Sudie, - pridūrė ir iš- 
tiesė ranką paspausti, kaip padarė prieš dvylika valandų, kai išpylusi 
ant jo gėrimą prisistatė. 

Jis pažvelgė į jos ranką ir be jokio perspėjimo ar priežasties pajuto 
staigų potraukį pakeisti jos apsisprendimą ir vis dėlto praleisti naktį 
kartu. Ignoruodamas jos ištiestą ranką, jis nykščiu ir smiliumi suėmė 
jai smakrą, kilstelėjo veidą ir nusišypsojo į akis. 

— Europoje praleidę kartu vakarą, vyras ir moteris atsisveikin- 
dami pabučiuoja vienas kitą. 

Jei ji būtų nusukusi žvilgsnį ar bandžiusi išlaisvinti smakrą, Mit- 
čelas būtų privertęs pabučiuoti jį ir numalšinęs visokius jos protestus 
savo lūpomis ir rankomis. Tačiau ji pažvelgė į jį sumišusiu ir nekaltu 
žvilgsniu. 

— Kokioje Europos dalyje taip daroma? Prancūzijoje? O gal Šve- 
dijoje ar Belgijoje? 

Mitčelas piktai suraukė antakius. 

— O tu velnioniškai užsispyrusi, ar ne? 

— O gal Ispanijoje ar Transilvanijoje? — atkakliai tęsė ji. Mitčelas 
suirzęs atitraukė ranką. Ji žengė žingsnį atgal. — Aš tave išlydėsiu, — 
tarė ji mandagiai ir pasisuko eiti į kambarį. 

Jis atmetė jos pasiūlymą nuobodžiaujančiu, nekantriu balsu. 

— Nesivargink, verčiau eisiu takeliu aplink namą. 

Srengdamasi sulaikyti ašaras, Keitė žiūrėjo, kaip jis išeina iš te- 
rasos ir pasuka kairėn, žingsniuodamas palei jos vilą, bet įkišęs ranką 
į kelnių kišenę ir išsitraukęs raktus, jis akimirką stabtelėjo, jo tamsi 
galva susimąsčiusi palinko, tada jis atsisuko į ją. Išvydus jo trumpą 
šypseną, Keitei vėl atgimė viltis, tačiau jo ištarti žodžiai nusviedė ją 
atgal į skausmingą realybę. 

— Tu teisingai nusprendei. 

Keitės vidus krūptelėjo nuo dar didesnės žalos, kurią sukėlė jo 
atsaini šypsena ir abejingi žodžiai, tačiau prisivertė skaudančiais 
veido raumenimis išspausti atsakomąją šypseną: 

- Žinau, — pamelavo. 

Jis linktelėjo, tarsi dabar jau būtų visiškai patenkintas jųdviejų 
padėtimi; tada nužingsniavo takeliu ir dingo už vilos kampo. Ir iš 
jos gyvenimo. 

Sodo pakraščio medžiuose jai už nugaros kažkas sušnarėjo, bet 
šįkart Keitė nepajuto jokio nerimo ir nesivargino apsidairyti. Ka- 
dangi žinojo, jog tai ne Mitčelas, jai nerūpėjo, kas dar ten galėtų 
būti. Tvirtai sumerkusi akis, ji nuleido galvą, pralaimėdama kovą 
su abejone ir gėda. 

Tokios netikėtos vakaro pabaigos priežastys, kurias ji įvardijo 
Mitčelui, tebuvo pusė tiesos. Iš pradžių nusprendusi su juo permie- 
goti, ji nebūtinai turėjo žinoti, keliomis kalbomis jis kalba ar kiek 
brolių, seserų turi. Atsitraukimo priežastys, kurias ji tyliai pateikė 
pati sau, buvo logiškos, tačiau nerimtos ir nesąžiningos. Ji iš pat 
pradžių suprato, jog permiegojusi su juo šiąnakt, vėliau gali pasijusti 
kalta ar pažeminta ir ketino rizikuoti ir susitaikyti, jei taip nutiktų. 
Viena, ko ji 2e6xv0 nusiteikusi daryti, tai grįžusi į Čikagą kankinti 
save, užduodama dar daugiau neatsakomų klausimų. Jos tėvo mir- 
ties priežastis buvo nežinoma; restorano, kuriam jis paaukojo savo 
gyvenimą, ateitis, Keitei vadovaujant, buvo abejotina ir miglota. Kai 
Mitčelas atsisakė papasakoti apie save, Keitę apėmė panika supratus, 
jog jai iškyla dar viena erzinanti mįslė — ji stovi tiesiai priešais ją, 
tiesą sakant, žiūri į ją seksualiai primerktomis akimis, apgaulingai 

ir tingiai šypsodamasi, nors iš tiesų, skatina ją pabandyti atskleisti, 
kas dedasi Mitčelo viduje. 

Na, o dabar Keitė labiausiai siuto ant savęs ir buvo susigėdusi 
todėl, kad ji ga/ėjo tai padaryti, nors iš dalies. Juk turėjo psichologijos 
magistro laipsnį ir kelerių metų patirtį narstydama beveik išimtinai 
tik gyvus iširusių šeimų padarinius. Vakarienės metu ji iškart su- 
prato, jog Mitčelas rūpestingai apsistatęs emocinėmis barikadomis, 
ir spėjo, jog jos ten suręstos jau labai labai seniai — tikriausiai nuo 
pat vaikystės. 

Užuot palikusi jam teisę turėti sienas ir žavėdamasi jo akivaiz- 
džiai didžiule stiprybe, šiluma, užuot leidusi jam sutelkti visą savo 
nenugalimą, pasitikintį savim seksualumą (ką jis ir ketino padaryti 
su ja), Keitė sutelkė dėmesį į galimus jo sienų pamatus ir pradėjo 
ten kapstytis teiraudamasi apie jo šeimą. 

Galiausiai jis uždavė jai milijono dolerių vertės klausimą: „Koks, 
po velnių, skirtumas?“ 

Ir atsakymas į tą klausimą buvo - liūdnai pripažino Keitė - joks. 
Kiekvienas suaugęs vyras turi kokių nors naudingų emocinių už- 
tvarų. Kartais jie nuleidžia jas dėl moters, kuri jiems labai rūpi, 
bet jie niekada nenuleidžia jų tik dėl to, kad moteris, kurią jie vos 
pažino, nori priversti juos tai padaryti — ir tuojau pat! 

Rydama ašaras, Keitė išėjo iš terasos, kur ji juokėsi, pokštavo ir 
šoko su juo... ir ištirpo viename nepamirštamame bučinyje. Pakėlusi 
ranką, ji pasitrynė skaudančius sprando raumenis, tada nuleido 
ranką prie šono. Mažiau nei prieš pusę valandos, gailiai prisiminė 
ji, jo ilgi pirštai lietė jai sprandą, taršė plaukus, o lūpos alkanai 
ieškojo jos lūpų. 

Jam išėjus, muzika nutilo, suprato ji, be tikslo keliaudama pa- 
plūdimio link. Jam išėjus, naktis išnyko. 

Ji galvojo apie tai, kaip jis išeidamas atsisuko, tarsi išsiimdamas 
raktus būtų prisiminęs dar vieną veiksmą, kurį reikėtų atlikti... „7z 
teisingai nusprendei,“ pasakė jis jai vos šyptelėjęs ir Keitė pirmąkart 
pagaliau suprato jo tariamai keistą elgesį: jis mandagiai prisiėmė visą 
kaltę dėl nepavykusio vakaro — kaip tikras džentelmenas. Jo ma- 
nieros buvo ne paprasčiausiai puikios, jos buvo nepriekaištingos. Ar 

apipiltas lediniu gėrimu, ar išvarytas su nepatenkintais seksualiniais 
lūkesčiais, jis neprarado nei savitvardos, nei šaltakraujiškumo. 

Ji stabtelėjo, mėgindama susieti tą šiek tiek pažįstamą elgesį su 
kuo nors, ką jau žinotų, ir tada prisiminė, kas tai buvo: daugelio 
manymu, aukštesnioji britų klasė elgdavosi taip, tarsi būtų atsparūs 
chaosui. Bet koks išorinis nusivylimo demonstravimas buvo lai- 
komas blogo auklėjimo ženklu. Maryrt, Mitčelas bus kažkaip išsi- 
ugdęs britų aukštesniosios klasės manieras. 

Ji niekada nejįsitikins, ar yra dėl to teisi. Dėl savo pačios bailumo 
ir pakvaišėliško troškimo sužinoti apie jį viską prarado galimybę 
nors ką sužinoti. 

Tai suvokdama jautėsi tokia nelaiminga, jog mintis, kad jam 
į ją nusispjauti, buvo beveik kaip paguoda. Ji bent jau negalėjo 
kaltinti savęs už tai, kad sugadino progą, kurios su juo niekada ir 
neturėjo. 

Apimta apatijos, Keitė nuklydo į sodo pakraštį. Įsitraukusi į ap- 
gailestavimus ir bejėgišką ilgesį, stebėjo, kaip tviskančių bangų 
mūša išsilieja į krantą, tada nusiveja save atgal į mėnulio nušviestą 
jūrą. 

Ji buvo taip paskendusi mintyse, jog neatkreipė dėmesio į tylius 
žingsnius žolėje jai už nugaros, kol jos regėjimo lauką kirto šešėlis. 
Ji sustingo bijodama, jog apsižvalgiusi pamatys, kad tai tik koks 
nors viešbučio svečias, išėjęs vėlyvo pasivaikščiojimo į paplūdimį. 
Akimirką sulaikius kvapą, jos baimė pratrūko džiaugsmo sprogimu, 
kai Mitčelas uždėjo rankas jai ant liemens ir atsistojo taip arti, kad 
marškiniais lietė jai nugarą ir rankas. Keletą akimirkų Keitė girdėjo 
tik savo širdies plakimą ir nerimstantį palmių lapų virš galvos šna- 
rėjimą. Tada jis rimtai ištarė: 

— Mano brolio vardas buvo Viljamas. 

Būtasis laikas išdavė Keitei, kad jo brolis miręs, ir ji nuleido galvą 
susigėdusi ir apgailestaudama, kad vertė jį apie tai kalbėti. 

Tarsi norėdamas ją nuraminti, jis pridūrė: 

— Mes buvom vos pažįstami. To paties tėvo, bet skirtingų mo- 
tinų. Aš užaugau Europoje, o Bilas Valstijose su savo tėvo šeima. 

— Aš labai atsiprašau už tai, kad klausinėjau, —- sušnabždėjo 
Keitė, — bet dėkoju, kad pasakoji. 

Jo rankos raminamai slydo jos rankomis aukštyn žemyn, vėl 
prabilęs jis užsikirsdavo po kiekvieno sakinio, tarsi jam būtų buvę 
sunku išreikšti tai, ką mėgino jai papasakoti. 

— Nė vienas iš mūsų nė nenutuokė apie kito egzistavimą, kol 
prieš keletą mėnesių jis netyčia sužinojo, jog turi brolį. Viljamas 
surado mane Londone ir atsiuntė laišką paaiškindamas, kas jis toks. 
Kitą savaitę jis kelis kartus skambino. O dar po savaitės pasiėmė 
žmoną ir paauglį sūnų ir visi trys nepranešę pasirodė ant mano 
slenksčio. 

Keitei galvoje suskambo varpai dėl akivaizdaus tėvo šiame 
šeimos susijungime nebuvimo, tačiau dabar ji mažiausiai norėjo 
toliau kamantinėti. Ji mieliau nusitvėrė šviesiausios istorijos dalies, 
nusišypsojo atsisukdama veidu į jį ir tarė: 

— Tavo brolis buvo puikus strategas. 

— Kodėl tu taip sakai? 

— Nes pasiimdamas kartu žmoną ir sūnų jis parodė, jog visa jo 
šeima palaiko troškimą susipažinti su tavimi. 

— Tiesą sakant, jis atsivežė žmoną ir sūnų, kad man būtų sunkiau 
juos išmesti. 

— Iš kur jis galėjo numanyti, kad tu gali taip pasielgti? 

— Gal dėl to, kad neatsakiau į jo laišką ir skambučius, - ironiškai 
paaiškino jis. 

— Neatsakei? 

— Ne, - tarė jis, bet jo veido išraiška jau buvo pakankamai su- 
švelnėjusi, kad Keitė rizikuotų spėti: 

— Kai pažinai jį, jis tau patiko, ar ne? 

Prieš atsakydamas jis nusuko nuo jos akis ir įsistebeilijo per jos 
galvą į jūrą. 

— Taip, — tarė ir po kelių sekundžių žemu balsu pridūrė: — Jis 
man labai patiko. 

Ašaros pradėjo gelti Keitei akis išgirdus, kiek jausmų slepia šis 
paskutinis sakinys. 

Jis nuleido smakrą ir pažvelgė į ją. 

— Ką dar norėtum sužinoti? 

Vienintelis dalykas, kurį šiuo metu būtų norėjusi sužinoti Keitė — 
kaip ištraukti juos abu iš šios skausmingai rimtos temos. Atmetus jos 
ankstesnį įsitikinimą, jog ji jam visiškai nieko nereiškia, tiesa buvo 
ta, kad jis grįžo tam, jog papasakotų jai viską, ką ji nori sužinoti. Jis iš 

tiesų grįžo. Tai buvo svarbiausia. Akimirką pamąsčiusi, ji sugalvojo 
žaismingą būdą atsakyti į paskutinį jo klausimą ir galbūt pakeisti jų 
nuotaiką. Stengdamasi atrodyti ypač rimta, ji prabilo: 

— Yra dar vienas klausimas, į kurį man labai reikia atsakymo. Tai 
labai asmeniška, bet man nepaprastai svarbu sužinoti. 

Jo antakiai klausiamai pakilo, bet veido išraiška buvo tokia at- 
sargi ir be entuziazmo, jog Keitė nusijuokė ir paklausė to „nepa- 
prastai svarbaus“ dalyko: 

— Tai keliomis kalbomis tu kalbi? 

Jo kikenimas iš apstulbimo virto tingia, geidulinga šypsena jam 
apsimetant, jog rimtai apgalvoja savo atsakymą. 

— Nesu tikras, — tarė jis, nuleisdamas ranką jos nugara žemyn ir 
prisitraukdamas ją arčiau. — Aš išvardysiu, o tu galėsi suskaičiuoti. — 
Jo žvilgsnis sustojo prie jos lūpų ir jis palenkė galvą. — Laisvai kalbu 
itališkai, — šiltos jo lūpos palietė jos lūpas ir ilgesingai slydo iš vienos 
pusės į kitą, lėtai tyrinėdamos jos lūpų sandarą ir formą. Iš Keitės 
jau galėjai vyti virves. 

— Ir ispaniškai, — jo bučinys tapo dar gilesnis, lūpos glostė vis 
atkakliau, o rankos spaudė tvirčiau. Jo liežuvis įslydo pro jos lūpas 
ir Keitės pulsas staigiai padažnėjo. 

— Ir prancūziškai, - ranka apglėbė jai sprandą, o lūpos lėtai pra- 
sivėrė. Jo liežuvis trumpam įsiveržė į jos burną, švelniai tyrinėdamas, 
ir Keitė atsiliepė intymiu bučiniu, stipriai apsivydama rankomis 
jam kaklą ir visu kūnu prisispausdama prie tvirto jo kūno. Keitės 
nuostabai, jos atsakas privertė jį staiga nutraukti tą bučinį. Jis tik 
lengvai pakštelėjo jai į kaktą ir sušnabždėjo: 

— Taip par šiek tiek kalbu vokiškai ir graikiškai... — Prisilietęs 
lūpomis jai prie smilkinio, jis pridūrė: — Ir truputėlį rusiškai ir ja- 
poniškai. — Jis perbraukė lūpomis jai per skruostą iki ausies ir jo 
šiltas kvėpavimas privertė ją virpėti ir palinkti į jį, kai jis žaismingai 
užbaigė: — Ir labai prastai olandiškai. 

Nors Mitčelo tonas buvo nerūpestingas, jos virpanti reakcija 
sužadino jam troškimą priversti ją sudrebėti dar kartą, tik stipriau 
ir ilgiau, ir jis turėjo prisiversti atitraukti galvą. Jis negalėjo suvokti, 
kodėl jos bučiniai taip galingai jį veikė, ir jam nuoširdžiai palen- 

gvėjo, kad jis įstengė išvardyti visas kalbas, kuriomis kalbėjo, tuo 
pat metu valdydamas situaciją. 

Keitė sukrutėjo jo rankose ir pakėlė smakrą. 

— Užmiršai paminėti anglų, — ištarė ji su šypsena. 

Mitčelas staiga pajuto, jog anglų kalba turi būti paminėta bu- 
činio kontekste, panašiai kaip ir kitos kalbos. 

— Nejaugi? — paklausė jis, lėtai braukdamas nykščiu per jos 
švelnią apatinę lūpą; tada jis pažvelgė, ką veikia jo pirštas. Jis nebesu- 
silaikė - stipriai prispaudė nykštį, priversdamas jos lūpas prasiskirti, 
ir šiurkščiai puolė jos burną alkanu, viską užvaldančiu bučiniu. Jo 
liežuvis paniro į jos burną, bučinys tapo beprotiškas. Ji bučiavo jį 
atsakydama, jos pirštai lakstė jo nugaros raumenimis, spausdami jį 
prie savęs, tuo tarpu jo rankos nenustygdamos nuslydo jos krūtimis, 
tada nuslinko jai už nugaros, suėmė už klubų ir tvirtai prisitraukė 
prie kieto sustandėjimo. 

Kai Mitčelas galiausiai atitraukė lūpas, visoje jo nervų sistemoje 
siautėjo aistra ir mintis tokios būklės eiti jos vilos link jam pasirodė 
per daug juokinga, kad ją svarstytų. Jis juk laikė ją savo glėbyje, 
prispaudęs jos veidą sau prie krūtinės, o jos auksiniai plaukai buvo 
pasklidę ant jo rankos susivėlusia kaskada. Atitraukęs žvilgsnį nuo 
jos pakaušio, jis pažvelgė į banguojančią jūrą, o jo jausmai blaškėsi 
tarp susižavėjimo, džiaugsmo ir netikėjimo. Keitė buvo atsirėmusi 
į ji, jos plaštaka išskėsta virš jo besidaužančios širdies, o jos pirštai 
švelniai judėjo glamonėdami jį lyg plunksnomis. Jam patiko, kaip 
ji liečia. Jis matė, jog ji buvo beveik tiek pat emociškai ir fiziškai 
įsiaudrinusi, kaip ir jis, ir jam tai taip pat patiko. 

Tiesą sakant, joje jam patiko viskas. 

Jam patiko jos humoro jausmas, jos šiluma ir geidulingumas. 
Patiko jos drąsa, atvirumas ir išdidumas. Jam patiko jos šypsena 
ir melodingas juokas. Patiko jos veidas ir jos plaukai, ir tai, kaip ji 
ranka palietė jam skruostą sakydama „Aš turiu nuojautą, jog tu esi 
daug daugiau nei dar vienas gražus veidelis.“ 

Jam patiko, kaip jos kūnas atitiko jo kūną, patiko ir jos krūtų 
pojūtis jo delnuose. Mitčelas sustabdė savo minčių srautą ir nuleido 
smakrą, pasirengęs paleisti ją iš glėbio ir grįžti į vilą. 

— Tai kiek kalbų suskaičiavai? — paklausė jis šypsodamasis. 

Ji pakėlė galvą nuo krūtinės, atsilošė jo glėbyje ir akimirką abe- 
jingai žiūrėjo į jį; tada nusišypsojo šypsena, kupina žavingo nusi- 
vylimo. 

— Nežinau. Pamečiau skaičių po prancūzų. 

— Tada turėsim pradėti iš pradžių. 

— O, Dieve, —tarė ji slopindama juoką ir silpnai stuktelėjo kakta 
jam į krūtinę. 

— Bet ne čia, - pasakė Mitčelas, patenkintas ir pamalonintas jos 
reakcijos. Tada jis apglėbė ranka ją per liemenį ir pasuko vilos link. 
Jiems einant per žolę, jis stengėsi prisiminti paskutinį kartą, kai 
moteris privertė jį pajusti tokius stiprius, dažnus ir pasikartojančius 
perėjimus iš juoko į geismą, iš nusivylimo į susižavėjimą. Jis neį- 
stengė prisiminti, kad kada nors taip būtų. Šis išgyvenimas stebino, 
provokavo ir gaivino. Jis bijojo kaip nors sumenkinti šį patyrimą 
arba moterį, kuri taip jį paveikė, ir žvelgdamas į atviras jos terasos 
duris svarstė, ar nedaro klaidos viliodamas ją į jos draugo viešbučio 
kambario lovą. Tada jis paklausė savęs, kam konkrečiai tai trukdytų. 
Jai? Ar jam? O gal abiem? 

Mintis, jog jam gali nepatikti permiegoti su moterimi kito vyro 
viešbučio kambaryje, atrodė absurdiška, nes jis ne kartą buvo taip 
pasielgęs praeityje ir be menkiausio sąžinės graužimo. Taigi Mitčelas 
nutarė, jog jis rūpinasi tik dėl jos — iki tol, kol jie įžengė į kambarį 
ir abu išvydo jo tamsiai mėlyną striukę, kabančią ant kėdės svetai- 
nėje. 

Keitė reagavo su nuostaba konstatuodama akivaizdų raktą: 

— Išeidamas tu pamiršai savo striukę. 

— Būtų buvę sudėtinga paaiškinti tai advokatui, - atsiliepė Mit- 
čelas, visiškai neketinęs nieko panašaus sakyti. Šiomis aplinkybėmis 
advokatas buvo draudžiama tema ir jis negalėjo patikėti, jog ką 
tik buvo toks kvailas — ar netaktiškas — kad prabiltų apie jį tokiu 
metu. 

— Aš būčiau ją pastebėjusi ir... 

— Ir ką? — paklausė Mitčelas, nors tai dar labiau padidino jo 
paskutinį nusižengimą ir privertė jį dar labiau ant savęs supykti. 

Keitė metė į jį susirūpinimo kupiną šypseną ir pasilenkė pa- 
tikrinti miegančio šuns. Makso nosis buvo vėsi ir drėgna ir jai 
prisilietus šuo atmerkė akis, tada silpnai suvizgino uodegą ir vėl 
nugrimzdo į miegą. Ji patenkinta atsistojo ir pasitrynė delnus į 
kelnes. Stengėsi sugalvoti, ką būtų dariusi su Mitčelo striuke, ir 
norėjo, kad verčiau šis klausimas būtų neiškilęs, nes vertė ją pasijusti 
niekšinga ir kalta dėl to, kad ketino permiegoti su juo čia, Evano 
viešbučio numeryje, kai vos prieš keletą akimirkų ji buvo laiminga 
ir susijaudinusi. 

— Manau, jog būčiau galėjusi palikti registratūroje, maišelyje 
su tavo vardu. 

Mitčelas suprato, jog tai visiškai logiška išeitis, tačiau kažkodėl 
staiga ši mintis jam pasirodė itn nemaloni — tarytum jį, o ne jo 
striukę, ji būtų įdėjusi į maišelį ir skubiai nunešusi į registratūrą. 

— Arba, manau, būčiau galėjusi pakabinti ją spintoje ir palaukti, 
kol tu paskambinsi ir pasakysi, ką su ja daryti. 

Mitčelas sutvardė idiotišką troškimą paklausti, ar, jos manymu, 
advokatas ir jis nešioja to paties dydžio striukes; tada jis žvilgtelėjo į 
telefoną ir įsivaizdavo ten stovintį advokatą, atsiliepiantį į Mitčelo 
skambutį dėl striukės ar perklausantį Mitčelo paliktą balso prane- 
šimą. Žiūrėdamas į telefoną, jis suprato, jog raudona žinučių lem- 
putė jau nebeblyksi kaip anksčiau. Tai reškė, jog kažkuriuo vakaro 
metu Keitė išklausė balso pranešimą. 

Jis žvilgtelėjo į ją, beveik neabejodamas, jog ji taip pat žiūri į 
telefoną, bet ji žiūrėjo į lovą aiškiai kalta veido išraiška, o ne ta miela, 
minkšta, kokia buvo prieš kelias minutes. Nors advokato kambaryje 
nebuvo, jis tapo ryškiai juntama kliūtimi jų nevaržomam mėgavi- 
muisi vienam kitu, pasipiktinęs suprato Mitčelas. 

— Arjis vis dar planuoja atskristi rytoj? 

Keitė papurtė galvą. 

— Poryt, — tarė ji, bet pokalbis apie Evaną privertė ją pasijusti taip 
nejaukiai, jog ji nebegalėjo žiūrėti į lovą nesijausdama niekinga dėl 
buvimo su Mitčelu. Moralės požiūriu, tai nebuvo jos kambarys ar 
jos lova. Už juos mokėjo Evanas. Apsispręsk dabar, ragino ją protas. 
Apsispręsk. Apsispręsk. Užsiėmusi vidine kova tarp moralės ir stra- 

tegijos, Keitė buvo pajutusi šoką, kai akies kampučiu pamatė, jog 
Mitčelas velkasi striukę. 

— Tu išeini? — paklausė ji tokiu nusivylusiu balsu, kaip kad pati 
jautėsi. 
motyvų, sugriebdamas jai riešą ir tvirtai prisitraukdamas ją į glėbį. 

Ji pastebėjo, jog jis atrodė gerai nusiteikęs, nesusierzinęs. 

— Ber kodėl? 

— Todėl, - ironiškai paaiškino jis, — jog kažkas man kužda, kad 
mielos airės chorų mergaitės mano, jog miegoti su vienu vyru kito 
vyro kambaryje yra nepadoru. 

Keitė išplėtė akis dėl jo pastabumo, tačiau terminas c4o70 mer- 
gaitė atrodė taip šiomis aplinkybėmis netinkamas, jog ji negalėjo 
slėptis juo prisidengdama. 

— Vargu, ar aš elgiuosi kaip choro mergaitė. 

— Ar aš buvau neteisus dėl kambario? — atrėmė jis visažinio šyp- 
sena. 

— Ne visai, bet... 

— Ir aš taip pat manau, jog jei mudu permiegosim „per pirmą 
pasimatymą, vienas iš mūsų rytoj nuspręs, kad mūsų elgesys šįvakar 
dvokė neskoningu, neišrankiu seksu. 

— Turi omeny save? — apstulbusi pasiteiravo Keitė ir jis trumpai 
nusijuokė. 

— Ne save. Tave. 

Keitė galvojo apie tai, ką jis sakė, ir nebandė slėpti didelio troš- 
kimo ir sumišimo, kuriuos jautė. 

— Niekada nesupratau, kokia esu šventuolė. 

Atsakydamas jis nuslydo pirštais per jos plaukus ir kilstelėjo jos veidą 
link savojo reikliam bučiniui, kuris baigėsi šiurkščiu nurodymu: 

— Iki rytojaus pasitaisyk. 

Keitė bandė sugalvoti, kaip sumaniai atsikirsti, tačiau atsakė: 

— Pasitaisysiu. 

Patenkintas, jog reikalas išspręstas, jis nuleido rankas ir pa- 
suko terasos durų link, matyt, ketindamas išėjęs pro jas eiti aplink 
namą. 

— Žinai, čia yra ir paradinės durys, — pastebėjo Keitė. 

— Jei aš eisiu su tavim pro tą lovą, įsitempsiu tave į ją per trisde- 
šimt sekundžių. 

— Tu labai savim pasitiki, — paerzino ji. 

Jis atlošė galvą, užsimerkė ir tarė: 

— Prašau, tik paskatink mane tai įrodyti. Suteik bent vieną 
dingstį. Man dabar reikia tik tiek — tik vienos mažulytės dingsties 
ir mano trapūs skrupulai taps nebesvarbūs. 

Keitė išmintingai nusprendė to nedaryti, ir jis atmerkė akis. 

— Paimsiu tave ir Maksą dešimtą ryto. Nuvešim jį pas veterinarą 
į Sen Marteną ir praleisim dieną saloje. Ir naktį, - pridūrė jis reikš- 
mingai. Jai neprieštaraujant jis pasiteiravo: — Tu mėgsti lošti? 

Keitė pažvelgė į vyrą, su kuriuo sutiko praleisti vakarą, pažino- 
dama jį vos kelias valandas, ir žaviai šypsodamasi atsakė: 

— Akivaizdu, kad mėgstu. 

Supratęs, ką ji norėjo pasakyti, išsišiepė: 

— Tada pasiimk vakarinių drabužių, ką nors gražaus. 

Ir apsisukęs išnyko tarpdury. 


ŽVYVELI4 Lai skyrius 


Sėdėdamas ant denio Zako Benedikto jachtos laivagalyje su puo- 
deliu kavos, lėkšte skrebučių ir laikraščiu ant stalelio priešais jį, 
Mitčelas žvelgė į turėklus, tuo metu kapitonui tyliai keikiantis ir 
rūsčiai žvelgiant į artėjantį laivą. 

Apsirengęs baltai nuo iškrakmolytos trumparankovių marškinių 
apykaklės iki švarių jūrinių batelių galiukų, kapitonas Natanielis 
Preskotas buvo aukštas, žilų plaukų, griežtos laikysenos ir spindu- 
liavo kompetencija. 

— Susiimk, - įspėjo jis Mitčelą. — Arplaukia dar vienas. 

Jam kalbant, už mažiau nei penkiasdešimties pėdų nuo jachtos 
praslydo keltas, pilnas turistų ir plaukiantis į vieną iš kaimyninių 
salų. Kelto kapitonas per garsiakalbį paskelbė pranešimą laivo ke- 
leiviams. 

— Ponios ir ponai, už dešiniojo borto matote šimto dvidešimt 
penkių pėdų ilgio kino žvaigždės Zako Benedikto jachtą, pavadintą 
Džulija jo žmonos garbei. Pasiruoškit fotoaparatus, priplauksim šiek 
tiek arčiau. Denyje matau vyrą, kuris galėtų būti Benediktas. 

Mitčelas tyliai nusikeikė ir kilstelėjo laikraštį paslėpdamas veidą. 

— Neįsivaizduoju, kaip Zakas tai pakenčia. Aš pradėčiau mojuoti 
į juos šautuvu. 

Iki vakar dienos Džul/ija ramiai stovėjo vienoje iš gražių Sen 
Marteno prieplaukų, tačiau keli užkietėję Zako gerbėjai pastebėjo 
jachtą ir suprato, kam ji priklauso. Gandas pasklido po salą tarsi 
gaisras miške. Per kelias valandas prieplauka tapo turistų lankoma 

vieta — Žako gerbėjai sukiojosi aplink laivą, tikėdamiesi gauti au- 
tografą, totografuodami ir velniškai įkyrėdami. Keletas jų vis dar 
šlaistėsi aplinkui praėjusią naktį, kai Mitčelas grįžo po vakarienės 
su Keite, ir norėdamas suteikti jam šiek tiek ramybės kapitonas 
išplukdė jachtą iš prieplaukos, vos tik Mitčelas įžengė į denį. Dabar 
jachta buvo nuleidusi inkarą iškart už prieplaukos ir tai atskyrė 
juos nuo įkyrių pėsčiųjų, tačiau neapsaugojo nuo turistų keltuose 
ir ekskursiniuose laivuose. 

— Aš susisiekiau su kitomis prieplaukomis, kad sužinočiau, ar 
jos turi slipą*, kuris būtų pakankamai didelis mums priimti, — tarė 
Preskotas nuolankiu tonu kaip žmogus, ne kartą patekęs į tokią 
padėtį. - Deja, kol kas mes turėsim naudotis kateriu, kad nupluk- 
dytume jus į krantą ir atgal. 

— Nieko tokio, — atsiliepė Mitčelas. — Šįryt turiu reikalų Sen 
Martene. 

— Pasakysiu Jardliui, kad paruoštų katerį... — jis nucilo, lauk- 
damas Mitčelo atsakymo. 

Mitčelas žvilgtelėjo į savo laikrodį. Buvo po aštuonių penkio- 
lika. 

— Po pusės valandos. 

— Aš paskambinsiu jums į mobilųjį ir pranešiu, kur mes stovim, 
kad galėtumėt vakare rasti, — pasisiūlė Preskotas. 

— Aš šiąnakt negrįšiu. Nakvosiu viešbutyje. 

— Tikriausiai taip jums bus cyliau ir ramiau, —- pasakė Preskotas 
ir apgailestaudamas atsiduso. 

Jis jau ketino eiti, tada atsisuko ir linksmai nusišypsojęs pa- 
sakė: 

— Neseniai iš Romos skambino ponas Benediktas. Pasakiau jam, 
kad praėjusią naktį buvom priversti pasitraukti iš prieplaukos. Jis 
liepė jums pasakyti, jog ten, kur j7s yra, viskas labai ramu ir ma- 
lonu. 

Mitčelas šyptelėdamas pripažino, jog Zakas gerai pajuokavo. 


“ Slipas - įrenginys nedideliems laivams statyti, ištraukti iš vandens apžiūrai, remontui ir 


atgal nuleisti. 

Zakas buvo apsistojęs Mitčelo bute Romoje, kol baigs nlmuotis 
savo naujajame filme; tada kartu su Džulija jie planavo atskristi į 
Sen Marteną ir prisijungti prie Mitčelo. 

Preskotui išėjus, Mitčelas atsilošęs kėdėje ėmė stebėti, kaip jam 
virš galvos pulkas kirų suka ratus, o mintys krypo prie keisto jo 
vakarykščio elgesio su Keite Donovan. 

Šį rytą jis buvo nustebęs ir šiek tiek sutrikęs, jog tiek daug padarė, 
kad jai įtiktų. Jai paprašius padėti benamiui mišrūnui, jis tuoj pat 
iškvietė greitąją pagalbą ir gydytoją, paskui pasisiūlė padėti nuvežti 
šunį pas veterinarą. Vėliau, kai atsisakė su juo permiegoti ar vėl 
pasimatyti, jei jis nepapasakos apie save, ji iškėlė jam ultimatumą 
ir jis tai suprato. Suprato, bet nesutiko, kad juo būtų manipuliuo- 
jama, ir išėjo. Pasielgė būtent taip, kaip ir turėjo pasielgti. Tačiau 
paskui, vedinas sunkiausio, kaip niekad protą temdančio geidulio, 
jis pasidavė ir grįžo, kad atsakytų į jos klausimus. Vėliau, tartum 
dar nebūtų pakankamai keista, jį ištiko beprecedentis juokingo ri- 
teriškumo priepuolis ir jis nusprendė nesitempti jos į lovą jos draugo 
viešbučio kambaryje, bet palaukti rytojaus ir nusivežti į viešbutį 
Sen Martene. 

Šitas apsisprendimas palaukti buvo dvigubai keistas turint 
omenyje tai, kad jis visą vakarą buvo siaubingai ir be jokio reikalo 
stačiokiškas dėl savo ketinimų su ja permiegoti. Žvelgiant atgal, jo 
vakarykšris elgesys didžiąja dalimi buvo gluminantis, bet vis dėlto 
ne visas. Vos po kelių minučių, kai vakar vakare atvyko į jos viešbutį, 
visos jos savybės jį ėmė jaudinti. 

Bent jau taip jis jautėsi vakar. Tačiau šiandien išaušo nauja 
diena ir išnykus mėnesienai bei nutilus muzikai — pasibaigus 
aplinkybių deriniui, dėl kurio vakarykštė naktis atrodė tokia įsi- 
mintina — „burtai“ galėjo išsisklaidyti. Šią akimirką Mitčelas netgi 
nežinojo, kokios baigties jis norėtų. Nuo pat tos dienos, kai jo brolis 
su šeima atvyko į Londoną, Mitčelas kartais pajusdavo, jog jo vidus 
„minkštėja“ ir šis jam svetimas jausmas vertė jį gerokai sunerimti. 
Pirmiausia prie jo prasibrovė Viljamas, tada jis per arti prisileido 
tetą Oliviją ir net paspaudė ranką savo seneliui. Dabar jis leido 
prisiartinti raudonplaukei airei. 

Taip mąstydamas Mitčelas pastebėjo dar vieną keltą, plaukiantį 
tiesiai jų jachtos link. Užuot stvėręs laikraštį, jis paėmė skrebučio 
riekelę, atlaužė gabaliuką ir numetė jį už borto. Kirai suklykė ir nėrė 
į vandenį. Jis numetė dar keturis gabalėlius ir iš visų pusių suskrido 
balti kirai. 

— Ponios ir ponai, — trimitavo kapitonas. — Jei esat kino aktoriaus 
Zako Benedikto gerbėjai... 

Mitčelas nuspriegė už borto dar du gabaliukus skrebučio, ir kirai 
pasipylė iš padangės, klykdami ir nardydami. 

—... pasiruoškit fotoaparatus... 

Mitčelas paėmė paskutinį skrebutį ir lėtai sutrupino į vandenį, 
gabaliukas po gabaliuko. Šimtai kirų nusileido lyg tanki pilkai balta 
uždanga. 

— ... saugokitės kirų... 

Mitčelas žvilgtelėjo į savo laikrodį ir atsistūmė kėdę. Jis dar turėjo 
susikrauti lagaminą nakvynei. 

Pulkų išprotėjusių kirų apsaugotas nuo žvilgsnių iš kelto, Mit- 
čelas nužingsniavo per denį. 


Tamsiai mėlynas Keitės lagaminas stovėjo gale lovos, supakuotas 
ir paruoštas. 

Sėdėdama ant baltos sofos svetainėje, ji tingiai glostė Maksui 
galvą, spoksodama į savo bagažą ir nervingai bandydama atkurti 
vakarykštės nakties jausmus. Jausmus, dėl kurių atrodė tinkama 
ir visiškai teisinga sutikti praleisti su juo naktį. Šįryt tokie planai 
atrodė šiek tiek nenormalūs. 

Ji galvojo apie tai, kokia laiminga pasijuto vakar, kai Mitčelas sode 
priėjo jai iš už nugaros ir tarė „Mano brolio vardas buvo Viljamas.“ 
Žvelgiant atgal buvo akivaizdu, jog ji pametė galvą dėl vyro tik todėl, 
kad šis nesiteikė papasakoti jai kelių faktų apie savo brolį ir atskleisti, 
keliomis užsienio kalbomis kalba. Tai buvo visiška nesąmonė. 

Mavyr, ją taip absurdiškai paveikė juos supusi aplinka — kartu 
su jo fantastiškai gera išvaizda ir rafinuotu žavesiu ją aiškiai sugundė 
aplinka —o būtent to jis ir siekė. Nuo pat vakaro pradžios jis akivaiz- 

išgirdęs, jog esate vienuolė... Aš tiesiog noriu įsitikinti, jog mes tame 
pačiame puslapyje... Bet aš ketinu jus išprievartauti. 

Ner jo bučiniai buvo sąmoningai gundantys. Tie ilgi, jaudinantys 
bučiniai, kurie virsdavo karštais ir reikliais — ir dviprasmiška poza, 
kuria jis bučiuodamasis savo standžiomis šlaunimis prisispausdavo 
prie jos klubų. Jis bučiavosi puoselėdamas aiškų, neabejotiną tikslą, 
tai ji suprato. Vis dėlto nebuvo tokia kvaila, kad jaustųsi įsipareigo- 
jusi permiegoti su juo tik todėl, kad vakar sutiko tai padaryti. 

Mitčelui išėjus, ji buvo per daug nervinga ir susijaudinusi, kad 
užmigtų, tad rūšiavo atsivežtus drabužius, stengdamasi išrinkti 
geriausiai tinkančius komplektus, nesvarbu, ką Mitčelas būtų nu- 
sprendęs veikti. Kai ji baigė, buvo jau beveik trys valandos nakties. 
Keletas komplektų tvarkingai gulėjo šalia lagamino, kartu su batais, 
rankinėmis, apyrankėmis ir auskarais. Ji neapsisprendė dėl vienin- 
telio dalyko - kaip apsirengti iš ryto, kai jis užvažiuos jos pasiimti, 
ir kaip susirišti plaukus. 

Šįryt ji buvo per daug susimąsčiusi, kad rūpintųsi savo išvaizda. 
Užuot krapščiusis su plaukais, ji susirišo juos į uodegėlę ir apsivilko 
pirmus apdarus, kuriuos pamatė atsidariusi spintą — džinsus, baltus 
marškinėlius trumpomis rankovėmis ir odinius sandalus. 

Nervingai atsidususi, Keitė pasilenkė ir sutaršė Maksui trumpus 
galvos plaukus. 

— Dėl visko tu kaltas, — pajuokavo ji. — Tik todėl, kad jis padėjo 
man tave išgelbėti, o vėliau pasirūpino milteliais nuo blusų, aš jau- 
čiuosi įsipareigojusi su juo permiegoti... 

Pasigirdus trim trumpiems, tvirtiems smūgiams į paradines vilos 
duris, Keitė nutilo. Maksas apsivertė ant kojų ir nutipeno greta jos, 
vilkdamas iš paskos laikiną „pavadėlį“, kurį ji padarė, surišdama du 
diržus iš baltų frotinių chalatų viešbučio svečiams. 

Keitė žvilgtelėjo į laikrodį. Buvo lygiai dešimt. 

Laikydama ranką ant durų rankenos, Keitė susvyravo, nervingai 
drąsindama save susitikti su visiškai nepažįstamu vyru, su kuriuo, 
akivaizdžiai aptemus protui, buvo sutikusi praleisti naktį. Ji nutaisė 
linksmą šypseną ir dėl visa pikta (jei jis pasisveikindamas ketintų 
ją pabučiuoti) atidarydama duris sąmoningai žengė tris žingsnius 
atgal. 

Tarpduryje dunksojo aukšta, plačių pečių Mitčelo figūra. Vil- 
kintis kasdienes juodas kelnes ir prabangiai atrodančius juodus 
megztus marškinėlius, kurie paryškino jo įdegį ir pakeitė akių spalvą 
į melsvai pilką, Mitčelas atrodė mirtinai gražus ir neįtikėtinai sek- 
sualus. 

Keitė atsargiai žengė dar žingsnį atgal. 

— Tu pačiu laiku, — linksmai tarė ji. 

Jis akimirksniu sustojo, matuodamas atstumą, kurį ji rūpestingai 
nustatė tarp jų; tada pakėlė į ją supratingas akis ir lėtai įėjo vidun. 

— Punktualumas yra viena iš nedaugelio mano dorybių, — atsi- 
liepė jis gūžtelėdamas pečiais ir nerūpestingai apžvelgdamas kam- 
barį. Keitė matė, jog jis užhiksavo jos mėlyną lagaminą ant lovos, 
tada nukreipė dėmesį į šunį, kuris stovėjo tiesiai priešais jį. 

— Kaip Maksas? 

— Rodos, jaučiasi neblogai, — atsakė Keitė, žiūrėdama į maišelį 
Mitčelo rankoje. — Tikiuosi, tu ten turi pavadėlį ir antkaklį. Turėjau 
surišti du vonios chalatų diržus, kad ryte galėčiau jį išvesti. 

— Pastebėjau. Jis atrodo taip, tarsi būtų pabėgęs iš šunų grožio 
salono, — pašmaikštavo ištiesdamas jai maišelį. 

Tarsi potvynis grįžo prisiminimai apie juoką, kuriuo jie mė- 
gavosi vakar, nuskandindami dalį nejaukaus svetimumo jausmo, 
Keitės jausto visą rytą. 

— Užrakinsiu duris, - pasisiūlė Mitčelas, eidamas terasos link. 

— Ten ant stalo likę daugybė maisto nuo pusryčių. Vaišinkis, — 
šūktelėjo Keitė jam įkandin, išvyniodama plokščią, beveik besvorį 
popierinį maišelį. 

— Neradau parduotuvės, prekiaujančios pavadėliais, ir jau nebe- 
turėjau laiko, tad nupirkau šituos, — paaiškino jis išeidamas laukan 
patikrinti ant stalo pridengrų lėkščių. 

Keitė iš maišelio ištraukė du pačius neskoningiausius kaklai- 
raščius, kokius tik jai buvo tekę matyti - vieną su palmėm, kitą 
su žodžiais St. Maarten, išrašytais neonine geltona spalva žydrame 
fone. Šyptelėjusi ji pritūpė priešais Maksą, užstodama jį nuo Mitčelo 
ir greitai nuimdama laikiną frotinį pavadėlį. Keitė išmoko užrišti 
kaklaraištį Vindzoro mazgu, kai studijuodama universitete dirbo 
Donovano restorane, ir jos pirštai mikliai darbavosi, sukdami kak- 
laraištį su palmėmis aplinkui Makso kaklą ir dar kartą kartodami 
procedūrą. Ji pažvelgė per petį, kaip Mitčelas pakelia dangtį nuo 
vieno iš pusryčių patiekalų. 

— Gali vadinti mane per daug išrankiu, — pastebėjo jis, — tačiau 
aš atsisakau valgyti apkramtytą kumpį su kaulu. 

Po kelių akimirkų ji išgirdo, kaip jis uždaro ir užrakine terasos 
duris, ir įgudusiu trūktelėjimu išlygino kaklaraiščių galus, tada nuo 
kaktos nusiėmė saulės akinius ir uždėjo juos Maksui ant galvos, tuo 
pat metu raminamai jį glostydama, kad šuo akinių nenusimestų. 

— Nesu įsitikinusi, kad tavo sukurtas „turisto įvaizdis“ yra geriau 
nei mano „grožio salono įvaizdis“, — prabilo Keitė, kai Mitčelas sū- 
stojo tiesiai už jos. Apsisukusi ant kulnų, ji leido jam nekliudomai 
pažvelgti į Maksą. 

— Kaklaraščiai bent jau lengvi, — pradėjo Mitčelas, tada susijuokė 
ir pažvelgė žemyn į Keitę. Jo akys buvo šiltos, o šypsena geranoriška 
ir supratinga. — Labai sumanu. 

Keitė šypsodamasi lėtai atsistojo, jos akys buvo įsmeigtos į jį, 
ir ji pajuto, jog vakarykščiai kerai vėl pradeda sklandyti aplinkui. 
Akivaizdu, jog jis taip pat tai pajuto, nes švelniai apkabino ją per 
liemenį, o jo žemas balsas įgavo duslų, intymų atspalvį. 

— Sveika, — tarė jis šypsodamasis jai į akis. 

— Sveikas, — sušnibždėjo jam Keitė. Suskambo telefonas ir ji 
lefoną, mintyse vaipydamasis dėl erzinančio advokato sugebėjimo 
paskambinti ne laiku. Užuot pabučiavęs ją, kaip ketino, jis nuleido 
rankas ir tarė: 

— Einam iš čia. 

Keitė linktelėjo ir pasilenkė nuimti Maksui kaklaraištį, tada su- 
rišo jį su kitu kaklaraiščiu iš maišelio, padarydamą ilgą pavadėlį. 

— Jis šiek tiek nerimavo dėl pavadėlio, kai ryte išvedžiau jį į 
sodą, — pasakė ji Mitčelui, jiems einant takeliu, vedančiu nuo vilų 
pagrindinio įėjimo į viešbutį link, — bet nebandė pasprukti. 

— Tai įrodo, jog jis moka atskirti gerą daiktą, - atsiliepė Mit- 
čelas, tačiau jis pastebėjo, jog didžiulis šuo atrodė visai patenkintas 
eidamas šalia jos, o ne stengdamasis išmėginti laikino pasaitėlio ilgį. 
Mitčelui pasirodė keista, kad laukinis šuo taip noriai jai pakluso. 
Maryr, nusprendė jis su ironija, Keitė Donovan vienodai veikė visus 
vyriškos lyties „paklydėlius“, nesvarbu, šunis ar žmones. 

— Tikėkimės, jog jis bus toks pat paklusnus, kai reikės lipti į 
mašiną ir plaukti laivu, — pridūrė jis. 

Mitčelas jau buvo pakėlęs savo kabrioleto stogą, kad šuo nega- 
lėtų iššokti iš mašinos, tačiau nei primygtinis Keitės įtikinėjimas, 
nei stūmimas neprivertė šuns lipti. Įdėjęs jos lagaminą į bagažinę, 
Mitčelas atėjo prie keleivio durelių, kad padėtų Keitei, tačiau tik 
atsistojo jai už nugaros, gėrėdamasis vaizdu. Ji buvo pasilenkusi virš 
šuns, bandydama pastatyti jo priekines letenas ant grindų mašinos 
užpakalyje, ir Mitčelas pirmą kartą suprato, jog iš užpakalio Keitė 
Donovan su aptemptais džinsais atrodė nuostabiai. 

— Jei tu įlipsi pirma, - galiausiai pasiūlė jis, - Maksas gali sutikti 

Gudrybė padėjo ir Mitčelas uždarė keleivio dureles šuniui įlipus, 
tada apėjo mašiną ir atidarė vairuotojo dureles, kad Keitė galėtų 
išlipti iš užpakalinės sėdynės ir persėsti į priekinę. 


Automobilių stovėjimo aikštelėje kitapus kelio detektyvas Čail- 
dresas stebėjo, kaip Vajato mašina pajuda nuo šaligatvio, ir pažvelgė 
į laikrodį. Pagriebęs sekimui skirtą užrašų knygutę, gulinčią ant 
sėdynės baltoje išnuomotoje mašinoje, Čaildresas brūkštelėjo tikslų 
Vajato išvykimo laiką, o tuo metu detektyvas Makneilas išėjo iš 
viešbučio vestibiulio ir perbėgo kelią. 

— Ar išsiaiškinai, kas ta raudonplaukė? — pasiteiravo Čaildresas, 
įjungdamas pavarą, vos tik Makneilo durelės užsidarė. 

— Dar ne. Durininkas man atsakė taip pat, kaip ir viešbučio val- 
dytojas bei kitas durininkas vakar vakare - kad viešbučio nuostatai 
neleidžia niekam atskleisti svečių vardų. 

Vajato automobilis jau suko dešinėn į pagrindinį kelią ir Čail- 
dresas gerokai padidino greitį. 

— Ar įkišai durininkui penkis dolerius prieš klausdamas? 

Makneilas suprunkštė. 

— Įkišau visus dešimt ir gavau tik tokį atsakymą. Tačiau šiandien 
vadovauja valdytojo pavaduotojas, ponas Orlis, o jis atrodo labai 
sutrikęs. Man būnant fojė, įsiregistravo pora, pavarde Veinraitai, ir 
Orlis niekaip negalėjo rasti jų užsakymo. Galiausiai tai sutvarkęs, jis 
pakvietė sargą, kad palydėtų svečius į vilą, ir pavadino juos „ponu ir 
ponia Reinraitais'. Būdamas ten, aš neklausiau Orlio apie raudon- 
plaukę, nes jis nebūtų man pasakęs, tačiau galbūt „ponui Veinraitui“ 
pavyks tai sužinoti. 

Kalbėdamas Makneilas iš marškinių kišenės išsitraukė mobilųjį 
ir paskambino į Salos klubą. 

— Norėčiau kalbėti su ponu Orliu, — pasakė jis operatoriui. 

Ilgai sugaišęs, Orlis atsiliepė į Makneilo skambutį, o jo balsas 
buvo toks susirūpinęs, kad sakiniai susiliejo. 

— Čia ponas Orlis Atsiprašau, kad priverčiau laukti Kuo galėčiau 
padėti? 

— Čia Filipas Veinraitas, - sumelavo Makneilas, stengdamasis 
kalbėti valdingai ir tuo pat metu tarsi būtų nusiteikęs pamiršti 
ankstesnes Orlio klaidas jiems registruojantis, jei jis dabar jam pa- 
dėtų. —- Eidami pusryčiauti, mudu su žmona sutikom jauną moterį, 
kuri prisiminė mus iš mūsų pernykščios viešnagės. Mes su žmona 
prisimenam, jog praėjusį pavasarį su ja praleidom malonų vakarą, 
ir norėtume ją pakviesti vėliau paplūdimyje išgerti kokteilio, bet 
mes negalim — nors užmušk, neįstengiam prisiminti jos pavardės. 
Ji raudonplaukė ir minėjo, jog yra apsistojusi šeštoje viloje. Koks, 
po galais, jos vardas? 

— Labai apgailestauju, pone Veinraitai, bet viešbučio nuostatai 
griežtai draudžia kam nors atskleisti svečių tapatybę. 

— Aš ne „kas nors“, aš kitas svečias! — pasipiktinęs sušuko Mak- 
neilas. 

— Tokios nuostatos laikomasi ir viešbučio svečių atžvilgiu, ir 
pašaliečių. 

— Sujunkit mane su Morisu, — pareikalavo Makneilas, žino- 
damas, jog valdytojo nėra. — Pažįstu jį daugelį metų ir jis nedvejo- 
damas pasakys man, kas ji tokia! 

Valdytojo padėjėjas svyravo. 

— Morisas išvykęs... tačiau, jei jūs įsitikinęs, jog jis nedvejodamas 
jums pasakytų... 

Makneilas nusišypsojo išgirdęs pirmyn atgal vartomų puslapių 
garsą, bet kiti Orlio žodžiai nesuteikė jokios informacijos, o veikiau 
suerzino. 

— Šeštoji vila užsakyta džentelmeno vardu ir jokios damos pa- 
vardė nenurodyta. Apgailestauju, bet turiu atsiliepti kita linija... 

— O kokia džentelmeno iš šeštosios vilos pavardė? - paskubomis 
pasiteiravo Makneilas. - Tai gali padėti mums prisiminti. 

— Jo pavardė Bartletas. Aš nenoriu pasirodyti nemandagus, bet 
dabar jau tikrai turiu atsiliepti kita linija. 

— Na? — su viltimi paklausė Čaildresas. 

Makneilas išjungė savo mobilųjį telefoną ir įsikišo atgal į ki- 
šenę. 

— Šeštoji vila užsakyta džentelmeno, pavarde Bartletas, — atsakė 
jis, pakartodamas Orlio žodžius. — Jokios damos pavardė nenuro- 
dyta. 

Eismas saloje buvo labai lėtas ir juodas kabrioletas įklimpo tarp 
kitų mašinų mažiau nei už ketvirčio mylios nuo jų. 

— Lažinuosi, jog; Vajatas traukia į uostą, — spėjo Čaildresas, tu- 
rėdamas omeny krovinių prieplauką, iš kurios keltai ir užsakomieji 
laivai paimdavo keleivius, o vėliau parplukdydavo atgal. Po minutės 
juodo kabrioleto dešinysis posūkio signalas pradėjo blyksėti. 

— Velniai griebtų, aš buvau teisus — Vajatas traukia į uostą ir 
mums teks iškęsti dar vieną prakeiktą kelionę laivu. Mane jau pra- 
deda pykinti. 

— Išgerk vaistų. 

— Negaliu, nuo jų man silpna. 

— Tada turėjai išgerti vieną vakar vakare, užuot kabojęs ant laivo 
krašto ir lupęs ožius. 

— Kai šiandien raportuosi valstijos prokurorui, pasakyk Eliotui, 
kad jei man šiąnakt teks miegoti laive, mums reikia didesnio 
laivo — tokio, kuris nesisupa kaip plūdė, kiekvienąkart vandeniui 
suraibuliavus. Aš nesiskundžiu, jei mane pykina pusvalandį, kai 
mes jį vejamės iš salos į salą, tačiau negaliu dirbti, jei visą prakeiktą 
naktį esu vėmęs. 

Tai sugadino Makneilui visą linksmumą, nes Čaildresas buvo iš 
tiesų nuostabus ką nors sekdamas automobiliu. Vairuodamas Čail- 
dresas galėdavo manevruoti bet kokiomis eismo sąlygomis, greitai 
lakstyti, įnerti ir išnerti, neatkreipdamas niekieno dėmesio. Jis taip 
pat beveik neįtikėtinai gebėjo nujausti, kada reikia priartėti prie 
Vajato, kad pamatytų, kur jis ketina sukti, o kada galima ramiai 
atsilikti, kad nematytų jų galinio vaizdo veidrodėlyje. 

Todėl Caildresas dažniausiai vairuodavo automobilį, o Mak- 
neilas valdydavo jų laivą. Dėl atsargumo jie kasdien nuomodavosi 
skirtingas mašinas ir laivus, tačiau Makneilas daug labiau pasitikėjo 
Čaildreso gebėjimais vairuoti nei savo galimybėm suvaldyti laivą, 
didesnį nei dvidešimt keturių pėdų žvejybinis laivelis su motoru, 
kuriuo jie naudojosi šiandien. 

— Kokio dydžio laivu šiandien plaukė Vajatas? — paklausė Caild- 
resas, parodydamas dešinį posūkį. 

— Nežinau, gal trisdešimt šešių, gal trisdešimt aštuonių pėdų. 

— Jei šiąnakt aš vėl turėsiu miegoti laive, noriu, kad jis būtų 
tokio dydžio. - Jis luktelėjo, kol Makas pagaliau pažvelgė tiesiai į jį 
ir pridūrė: — Aš nejuokauju, Makai. 

Makneilas pravėrė burną ketindamas pajuokauti, tačiau pri- 
kando liežuvį. Vien tik pagalvojus apie dar vieną pasiplaukiojimą 
laivu, ČCaildreso kaktą išpylė prakaito lašeliai, o šviežio įdegio oda 
virto pilkšvai žalia. Užuot prisipažinęs, kad nemano sugebėsiąs vai- 
ruoti didesnį laivą, Makneilas atsakė: 

— Šįryt Vajatas savo bagažą paliko viešbutyje Sen Martene. Ne- 
manau, kad šiąnakt planuotų nakvoti Benedikto jachtoje. 


4 skyrius 


Prieplaukoje virė darbas. Du katamaranai, plevėsuodami ryškiomis 
spalvotomis vėliavomis ir pilni turistų, rengėsi išplaukti iš prie- 
plaukos. Dar daugiau turistų stovėjo eilėje į keltą, kuris kas pusva- 
landis kursavo tarp Angilijos ir Sen Marteno. 

Mitčelas rado vietą automobiliui kitame prieplaukos gale, kur 
buvo prišvartuotas jo išnuomotas laivas. Kapitonas stovėjo laivo 
priekyje rūkydamas cigaretę. 

— Tikiuosi, jog Maksas taip pat noriai seks paskui tave į laivą, 
kaip ir į mašiną, — tarė Mitčelas atidarydamas Keitei dureles ir pa- 
dėdamas jai išlipti. Pasilenkęs prie užpakalinės sėdynės, jis paėmė 
šuns pavadėlio galą. — Jis visas dreba. 

— Nerimauja, — su užuojauta atsiliepė Keitė. Plekšnodama sau 
per koją, ji pašaukė: — Eikš čia, Maksai, nagi... 

Didžiulis šuo nirčiu šuoliu metėsi nuo sėdynės, vos nepargriau- 
damas Keitės. Ji juokdamasi susvirduliavo, tada atgavo pusiausvyrą 
ir paėmė pavadėlį. 

— Gal leisk man jį laikyti, kol įlipsim į laivą, — tarė Mitčelas. Jis 
suspaudė kumštį, o kad būtų tvirčiau, apsivyniojo iš kaklaraiščių 
surištą pavadėlį aplink ranką. Bet jam nereikėjo taip rūpintis, nes 
vos tik šuo tvirtai atsistojo ant žemės, jis vėl prisigretino prie Keitės 
ir laimingas bidzeno šalia. — Ar tau visada pavykdavo sutramdyti 
laukinius žvėris, ar Maksas išimtis? — pusiau rimtai paklausė Mit- 
čelas. 

— Maksas ne visai laukinis, — atsakė Keitė, kasydama Maksui 
paausį. — Gal jis ir lakstė palaidas visą gyvenimą, tačiau jam pa- 

tinka žmonės, o tai reiškia, jog kai jis buvo mažas šunytis, kažkas 
juo rūpinosi ir su juo žaidė. Antraip dabar jis nenorėtų su mumis 
turėti nieko bendra. — Ji žvilgtelėjo į Mitčelą ir paaiškino: - Mano 
geriausia draugė, su kuria kažkada gyvenau viename kambaryje, 
yra veterinarė. 

Jie priėjo Mitčelo išnuomotrą laivą ir Keitė sutelkė dėmesį į tai, 
kaip į jį įkelti Maksą. 

— Leisk man įlipti pirmai, — tarė ji. Įsikibusi į ištiestą kapitono 
ranką, ji žengė nuo prieplaukos į laivagalį, tada atsigręžė ir paplekš- 
nojo per koją. — Eikš, Maksai, — pakvietė. 

Maksas atsitraukė, jo kūnas virpėjo iš išgąsčio, tačiau kai Keitė 
jau manė, kad reikės jį įkelti į laivą, šuo atsispyrė ir didžiuliu šuoliu 
nusileido prie jos kojų, stumtelėdamas ją į kapitoną. Šis sugriebė ją 
už rankų, kad padėtų išlaikyti pusiausvyrą. 

— Kol kas lengviau, nei tikėjausi, — tarė Mitčelas, žengdamas į 
laivą. 

— Lengviau :au, ne man, - nusijuokė Keitė, nusipurtydama nuo 
džinsų šuns plaukus. 

Mitčelas nusijuokė iš jos sąmojo ir, priėjęs prie turėklų, atsi- 
stojo šalia, kad šuo būtų per vidurį. Kapitonas užvedė variklį ir 
Mitčelas pasisuko šonu, tingiai stebėdamas, kaip jos ilga plaukų 
uodega plaikstosi vėjyje, o tuo metu pro šalį slydo molas ir laivas 
vis didino greitį. 

— Ko tu į mane spoksai? — paklausė ji. 

Mitčelas žiūrėjo į ją, nes jos buvo žaliausios akys, lygiausia oda ir 
gražiausios lūpos iš visų jo pažintų moterų. Ir, jei jos švelnus rūpestis 
benamiu mišrūnu buvo koks nors požymis, ji taip pat turėjo minkš- 
čiausią širdį. Jį visiškai pakerėjo visi jos bruožai, išskyrus paskutinį. 
Dėl jo jis kažkodėl jautėsi šiek tiek nesmagiai. 

— Masčiau, jog tavo labai graži šypsena, — atsakė jis, tada nu- 
sisuko į turėklus ir atsirėmė į juos dilbiais, stebėdamas, kaip laivo 
sukeltas bangavimas skleidėsi plačia „V“. 

Netikėtas komplimentas buvo labai malonus Keitei, tačiau atsa- 
kydamas į jos klausimą jis neatrodė labai patenkintas ar įtikinamas, 
tad ji nusprendė nieko nesakyti. 

Po dešimties minučių, jiems artėjant prie Sen Marteno, kapi- 
tonas pagaliau prabilo. 

— Ar kuris nors iš jūsų, jaunuoliai, yra kino aktoriaus Zako Be- 
nedikto gerbėjas? — šūktelėjo jis. 

Mitčelui nieko neatsakant, Keitė pažvelgė per petį į kapitoną. 

— Aš esu didžiulė jo gerbėja. 

— Štai ten Benedikto laivas, — tarė jai kapitonas, rodydamas 
kairėn į švytinčią baltą motorinę jachtą, nuleidusią inkarą uoste. — 
Jos vardas Džulija. 

— Kaip ir jo žmonos, — paaiškino Keitė Mitčelui, gėrėdamasi 
grakščiomis mylimos kino žvaigždės jachtos linijomis. 

— Keli turistai man sakė, jog šįryt matė Benediktą laive, skaitantį 
laikraštį, — informavo kapitonas. — Gal norit, kad nuplukdyčiau 
jus tenai? Galiu priplaukti labai arti ir jūs galėtumėt į jį pažiūrėti, 
jei jis denyje. 

— Ne, - kategoriškai šūktelėjo Mitčelas, Keitei tuo pat metu 
mandagiai tariant: — Ne, ačiū. 

Nustebinta tvirto Mitčelo atsakymo, Keitė smalsiai pažvelgė į 
ji 

— Tu nesi Žako Benedikto gerbėjas? 

Jis suraukė antakius, o lūpų kampučiuose blykstelėjo nesupran- 
tama šypsena, kol jis, regis, rimtai apmąstė jos klausimą. 

— Tiesą sakant, negalėčiau savęs laikyti Zako Benedikto ger- 
bėju, — galiausiai atsakė jis. — Tačiau, - pridūrė, - man būtu labai 
įdomu išgirsti, kodėl tu esi tokia „didžiulė jo gerbėja . 

Keitei jo tonas pasirodė šiek tiek globėjiškas, tačiau neketino 
atsisakyti savo pareiškimo. 

— Aš netgi labiau žaviuosi jo asmenybe negu kaip aktoriumi, — 
ryžtingai paaiškino ji. - Vyrams jis atrodė nepaprastai vyriškas, kai 
prieš keletą metų pabėgo iš kalėjimo ir paėmė Džuliją Matison 
įkaite. O viso pasaulio moterys beprotiškai jį pamilo dėl to, kad 
jis atleido Džulijai už tai, jog įviliojo jį į spąstus ir padėjo vėl jį su- 
gauti. Kai jis grįžo į mažą miestelį, kuriame ji gyveno, ir paprašė jos 
rankos, pusė moterų Amerikoje apsiverkė, per žinias pamačiusios 
šią sceną. 

— Otuapsiverkei? — paklausė Mitčelas, visu kūnu atsisukdamas 
ją 

— Žinoma. 

— Atrodai beviltiška romantikė. 

— Tikriausiai tokia ir esu, — sutiko ji. 

— Ji išdavė Zaką, — priminė jai Mitčelas. — Jei tikrasis žudikas 
nebūtų surastas, Zakas Benediktas iki šiol pūtų kalėjime, nes pa- 
bėgęs ja pasitikėjo, o ši moteris jį išdavė. 

— Tu nesi labai atlaidus, ar ne? 

— Tiesiog sakykim, jog aš nesu romantikas. 

Nors jis atrodė labai tuo įsitikinęs, žvelgdama į jo simpatišką 
veidą, Keitė prisiminė kai ką iš vakar dienos ir padarė savo išvadą. 
Nežymiai šypsodamasi ji nusisuko ir pažvelgė į Zako Benedikto 
jachtą. 

— Ką visa tai reiškia? — šypsodamasis smalsiai paklausė jis. 

— Aš svarsčiau, ar tu esi romantikas. 

— Ir ką nusprendei? 

— Manau, jog esi. 

— Ir tu manai, jog gali spręsti apie mane, pažiūrėjusi man į 
akis? 

Keitė pritardama linktelėjo, tačiau jos atsakymas buvo šiek tiek 
netvirtas. 

— Aš labai labai tikiuosi. 

Mitčelas užgniaužė šypseną, sukeltą jos susirūpinimo, ir pagal- 
vojo, gal rytoj ją nustebinti pakvietus į Zako jachtą, paaiškinus, jog 
gerai pažįsta Zaką ir Džuliją ir kad Džulija jam patinka. Tačiau šią 
akimirką jis nebuvo linkęs pasakoti nieko, kas verstų ilgai kalbėtis 
apie jos mėgstamą romantinį herojų, ir nenorėjo prisiimti jokio 
plano, išskyrus naktį lovoje su ja. 

— Veterinaro kabinetas už kelių kvartalų, — tarė Mitčelas, padėdamas 
jai išlipti iš laivo Kapitono Hodžeso prieplaukoje Filipsburge, šur- 
muliuojančiame, vaizdingame miestelyje olandiškoje Sen Marteno 
pusėje. — Lengvai ten nueitume, tačiau su tavo lagaminu ir šunimi 
geriau bus važiuoti taksi. 

— Tikriausiai tu teisus... — pradėjo Keitė, tačiau suskambo jos 
mobilusis telefonas ir ji nutilo, kad išsiimtų jį iš rankinės ir pažiū- 
rėtų į skambinančiojo vardą. — Man reikia atsiliepti. Palikau žinutę 
bendradarbiui, kad paskambintų man šituo numeriu. 

— Aš paimsiu šunį, lagaminą ir surasiu taksi, — pasakė Mitčelas, 
jau eidamas gatvės link. 

Keitė pridėjo telefoną prie ausies ir užsidengė kitą ausį ranka, ta- 
čiau eismas gatvėje ir laivų varikliai kėlė tokį triukšmą, jog galiausiai 
ji atitraukė telefoną nuo ausies ir maksimaliai padidino garsą. 

— Nieko negirdėjau, Luisai, bet dabar jau girdžiu. Ar vakar nu- 
tiko kas nors, ką aš turėčiau žinoti? 

Lėtai eidama Mitčelui iš paskos, Keitė klausėsi, kaip Luisas Ke- 
lardas dėsto vakarykštės dienos įvykius restorane: daržovių tiekėjas 
atvežė tik pusę jų užsakymo ir įpusėjus vakarui jų garsusis pirmasis 
patiekalas turėjo būti pakeistas; barmenas atsisakė parduoti dau- 
giau alkoholio apsvaigusiam klientui, kuris iškėlė sceną ir turėjo 
būti išlydėtas; šįryt skambino jo advokatas, grasindamas paduoti 
restoraną į teismą už tai, kad padarė jo klientui gėdą; dar iki Keitei 
grįžtant, reikia papildyti vyno rūsio atsargas... 

Keitė atsisėdo ant galinės taksi automobilio sėdynės, Maksas 
įšoko paskui ją, todėl ji pasislinko į sėdynės vidurį, tuo pat metu 
duodama nurodymus Luisui: 

— Jei vėl skambins advokatas, nieko su juo nekalbėk, tik nukreipk 
pas mūsų advokatą. Kuris barmenas čia įsipainiojęs? — Luisui pa- 
sakius, jog tai Džimis, Keitė tarė: - Pasakyk Džimiui, jog nuo šiol 
būtų taktiškesnis. Tėvas man pasakojo, kad Džimis paskutiniu metu 
ėmė pūstis ir tėvas ketino jį atleisti. Ar kalbėjai su daržovių teikėju? 
Ar išsiaiškinai, kodėl mes gavom tik pusę užsakymo)? 

Taksi lėtai judant Krantinės gatve, iš abiejų pusių apstatyta par- 
duotuvėmis ir pilna turistų, Keitė klausėsi likusios Luiso dėstomos 
bėdų litanijos ir kaip galėdama stengėsi padėti jas išspręsti, tačiau 
didžiąją laiko dalį ji tegalėdavo atsakyti į Luiso klausimus, užduo- 
dama savąjį: 

— O ką būtų daręs mano tėvas? 

Luisui baigus, Keitė jautėsi apimta panikos ir bejėgė. 

— Paskambink dar kartą, kai tik išsiaiškinsi, kas nutiko mūsų 
daržovių užsakymui ir kodėl staiga taip sumažėjo staltiesių, — pri- 
minė ji prieš padėdama ragelį. 

Keitė baigė pokalbį ir įkišo telefoną į rankinę. Tada pažvelgė 
į Mitčelą ir pamatė, jog jis stebi ją, iš sumišimo suraukęs tamsius 
antakius. 

— Įsivaizduoju, kaip tave nustebino šis telefoninis pokalbis, — 
prabilo ji. 

— Negalėjau nenugirsti. Žinojau, jog tu esi socialinė darbuotoja, 
o tavo tėvui priklauso restoranas. O dabar atrodo, tarsi restoranui 
vadovautum tu. 

Keitė netvirtai įkvėpė, tačiau sugebėjo išlaikyti ramų balsą. 

— Mano tėvas miręs. Jį nužudė prieš tris savaites, grįžtantį namo 
iš restorano. Buvo vėli naktis ir policija mano, jog tai buvęs atsitik- 
tinis šaudymas iš pravažiuojančio automobilio, nes toks pat įvykis 
nutiko kaimynystėje prieš kelias dienas. 

— Ir tu ketini imtis vadovauti restoranui vietoj jo, tiesa? 

Keitė linktelėjo. 

— Aš mečiau darbą Šeimos ir vaiko reikalų departamente, kad 
galėčiau imtis vadovavimo. Mokydamasi mokykloje ir universi- 
tete, pusę dienos dirbdavau restorane, tačiau anaiptol nesu tikra, 
jog žinau, kad sugebėsiu dirbti taip, kaip tai darė mano tėvas. 
Aš... — ji nutilo ir pažvelgė sau į kelius, ne iš karto supratusi, jog 
Makso galva ilsisi jai ant kelio, o jo susirūpinusios akys įsmeigtos 
jai į veidą. 

Mitčelas tyliai užbaigė sakinį, kurio ji neįstengė užbaigti. 

— Bijai, kad tau nepavyks. 

— Siaubingai bijau, — prisipažino Keitė. 

— Ar svarstei jį parduoti? 

— Netaip lengva apie tai svarstyti, kaip atrodo. Mano tėvas my- 
lėjo tą restoraną, jam atidavė visą savo gyvenimą. Jis ir mane mylėjo, 
o kadangi ten praleisdavo beveik visą laiką, tai dauguma laimingų 
prisiminimų apie mudviejų buvimą kartu yra ten. Restoranas buvo 
mūsų abiejų dalis. O dabar tai viskas, kas man iš jo liko. Ir tai viskas, 
kas liko iš „mudviejų“. Sunku tai paaiškinti... 

Nustebinta staigaus troškimo papasakoti Mitčelui apie savo 
gyvenimą su tėvu, Keitė ištiesė ranką ir paglostė Maksą, stengda- 
masi atsispirti tam impulsui. Kelias akimirkas padvejojusi, ji vogčia 
žvilgrelėjo į Mitčelą, beveik tikėdamasi, jog jis atrodys susimąstęs 
arba nuobodžiaujantis. 

"Tačiau jis įdėmiai žvelgė į ją. 

— Pasakok, - tarė. 

Keitė stengėsi parinkti gerą pavyzdį, rodantį, kodėl restoranas 
kelia tokius brangius prisiminimus apie jos ir tėvo gyvenimą, bet 
ėmė pasakoti pirmą atėjusį į galvą. 

— Paprastai popietėmis, tarp trečios ir penktos valandos, resto- 
ranas būdavo uždarytas, todėl maža būdama ruošdavau pamokas at- 
sisėdusi prie baro šalia tėvo, kol jis tvarkydavo reikalus. Jis sėdėdavo 
šalia, kad galėtų padėti, jei man prireiktų pagalbos. Tiesą sakant, jis 
tik taip galėjo būti tikras, kad aš rx0ši4 namų darbus. Šiaip ar taip, 
jis mėgo matematiką, istoriją ir gamtos mokslus, bet aš žinojau, jog 
negali pakęsti anglų kalbos gramatikos ir nemėgsta tikrinti mano 
tarimo paraidžiui. — Liūdnai šypsodamasi, Keitė užbaigė: — Aš ne- 

kenčiau atlikti namų darbų ir viskas. Todėl dienų dienom versdavau 
jį padėti man mokytis anglų kalbos gramatiką ir tikrinti tarimą 
paraidžiui, vien tik tam, kad jam atsilyginčiau. 

Užuot komentavęs, Mitčelas kilstelėjo antakius, tyliai ragin- 
damas pasakoti toliau. Šiek tiek nustebusi, jog jis atrodo nuoširdžiai 
susidomėjęs, Keitė mėgino prisiminti dar ką nors. 

— Kai buvau ketvirtoje klasėje, — prabilo ji po akimirkos, — nu- 
sprendžiau, jog noriu čiuožykloje mokytis čiuožti ratukinėmis 
pačiūžomis. Mano tėvui nepatiko vaikai, kurie ten trynėsi, todėl 
jis, užuot leidęs, užrašė mane į baleto būrelį du kartus per savaitę, 
nors aš visai nenorėjau lankyti baleto pamokų. Kitą dieną po to, 
kai pradėjau lankyti baleto pamokas, baleto mokykla sudegė iki 
pamatų — aš prie to visiškai neprisidėjau, jei tu taip pamanei. 

— Tokia prielaida man net nešovė į galvą, - atsiliepė Mitčelas. 

Keitė suprato, jog jis kalba visiškai rimtai, ir užgniaužė juoką, 
suvokusi, jog jis įsitikinęs, kad ji buvo angelėlis, o ne pasiutęs vai- 
kiščias, kokia iš tiesų ir buvo. 

— Kai baleto mokykla sudegė, iki artimiausios reikėję važiuoti 
autobusu, o aš žinojau, jog tėvas niekada neleis man važiuoti auto- 
busu, taigi zyziau ir zyziau, kaip man gaila baleto mokytojos ir kokia 
aš nusivylusi, kad nebegalėsiu lankyti baleto pamokų... 

— Ir? — paragino Mitčelas, kol Keitė juokdamasi įkvėpė. 

— Ir tada mano tėvas pakvietė baleto mokytoją vesti pamokas res- 
torane. Dieve, buvo taip juokinga matyti, kaip jis stengiasi nesirau- 
kyti, kai dukart per savaitę trisdešimt balerinų klostyrais sijonėliais 
darydavo piruetus jo restorano salėje, o tris šimtus svarų sverianti 
moteris bombarduodavo jo senovinį fortepijoną. 

Keitė nutilo, šypsojosi... galvojo apie gimtadienio šventes, ku- 
rias Donovano restorane jai keldavo tėvas. Matydama, jog Mitčelas 
laukia, kol ji papasakos daugiau, Keitė kalbėjo toliau: 

— Kiekvienais metais per mano gimtadienį jis restorane iškel- 
davo didžiulį „vakarėlį-siuprizą“ ir sukviesdavo visus mano klasės 
draugus. Jis visą restoraną išpuošdavo balionais, užsakydavo gražų 
tortą — visada šokoladinį su rožiniu glajum, nes aš mergaitė. Kelias 

savaites prieš tai jis vis stengdavosi mane apgauti, kad neketina rengti 
jokio vakarėlio. Sakydavo, jog išnuomojo salę kažkam kitam, nes 
mums reikia pinigų, arba aiškindavo tądien turįs būti kažkur kitur. 
Jis norėdavo, kad aš nustebčiau, kai grįžusi iš mokyklos įeidavau į 
restoraną ir rasdavau visus ten susirinkusius. 

— O tu nustebdavai? 

Keitė papurtė galvą. 

— Niekad. Kaip jis galėjo tikėtis, kad aš nepastebėsiu didelio 
kubilo rožinio glaisto, atsiradusio virtuvėje mano gimtadienio išva- 
karėse, arba visų tų šokoladinių ledų dėžučių šaldiklyje, arba dviejų 
šimtų balionų ir helio mašinos kambario gale? Be to, jis visada 
prašydavo vieno ar dviejų mano draugų pasirūpinti, kad visi mano 
bendraklasiai būtų pakviesti, todėl, suprantama, kad sužinodavau 
apie tai iš vieno Nors iš jų. 

— Suprantu, kodėl tu niekada neapsigaudavai, - šypsodamasis 
tarė Mitčelas. 

Keitė šyptelėjo, tada surimtėjo ir tarė: 

— Tiesą pasakius, kartą apsigavau — per keturioliktąjį gimta- 
dienį. 

— Kaip jis apkvailino tave tąkart? 

— Nusprendęs visiškai nerengti vakarėlio. - Kad jis neklausi- 
nėtų apie tą liūdną gimtadienį, Keitė užbaigė savo atsiminimus ir 
perėjo prie jo ankstesnio klausimo apie tai, ar ji svarsčiusi parduoti 
restoraną. — Net jei nuspręsčiau parduoti restoraną, vis tiek turėčiau 
laikyti jį atidarytą, kol parduosiu, todėl dabar tiesiog neturiu kito 
pasirinkimo, kaip vadovauti restoranui, jei sugebėsiu. 

Užuot padrąsinęs banaliausiais žodžiais, kad jai viskas pavyks 
(ko Keitė iš jo ir tikėjosi), Mitčelas apkabino ją per pečius ir, ap- 
glėbęs delnu jos ranką, guosdamas lėtai paglostė. Keitė atsirėmė į 
jį, leisdama jam rankos judesiu nuraminti jos nuogąstavimus dėl 
ateities - bent nors kolei kas. 

— Man labai gaila dėl tavo tėvo mirties, — ištarė jis po aki- 
mirkos. — Aš svarsčiau, kodėl vakar restorane tu turėjai knygą apie 
tai, kaip įveikti sielvartą. 

Keitė nustebus į jį pasižiūrėjo. 

— Tu nieko nepraleidi pro akis, ar ne? 

— Ne, kai esu sutelkęs dėmesį dėl ko nors. Ar į 44 2075, - pridūrė 
jis ir reikšmingai nukreipė akis į jos lūpas. 

Keitė suprato, jog jis tyčia flirtuoja, kad ją prablaškytų ir pra- 
linksmintų, todėl nusišypsojo ir leidosi provokuojama. 

— Vakar tu buvai sutelkęs dėmesį į savo marškinius, o ne į 
mane. 

— Aš turiu retą dovaną - galiu susikoncentruoti į du dalykus 
vienu metu. 

— Aš taip pat, — paerzino ji, — todėl ašsuprantu, kad taksi sustojo 
ir vairuotojas laukia, kol mes išlipsim. 


skyrius 


Veterinaro kabinetas buvo nedideliame, rožinėmis lentomis ap- 
kaltame name, o laukiamajame, matyt, buvo veterinaro svetainė. 
Veterinaro pavardę Mitčelas šį rytą rado telefonų knygoje ir su- 
sitarė dėl priėmimo, tačiau jiems vis tiek teko laukti beveik ke- 
turiasdešimt penkias minutes. Per tą laiką Keitė užpildė anketą, 
o Maksas apuostė kiekvieną ankšto kambario colį, drauge ir pa- 
sipiktinusią katę, drovų pudelį bei išsigandusią geltoną kanarėlę 
narvelyje — visi jie jau buvo ten su savo šeimininkais, kai atvyko 
Mitčelas ir Keitė. 

Kai veterinaras pagaliau išėjo ir pakvietė „Merė Donovan“, Keitė 
paliko savo rankinę ant kėdės šalia Mitčelo, kad abi rankos būtų 
laisvos veterinarui apžiūrint Maksą. 

Mitčelas žiūrėjo, kaip ji dingsta tarpduryje, tada paėmė turistų 
vadovą olandų kalba, nes laukiamajame daugiau nebuvo ką skaityti. 
Netrukus suskambo Keitės mobilusis telefonas ir, užuot bandęs 
atsiliepti, Mitčelas leido jam skambėti, kol skambutis buvo per- 
adresuotas į balso paštą. 

Po kelių minučių jis vėl suskambo, ir balso paštas vėl perėmė 
skambutį. o 

Po dešimties minučių pasigirdo dar vienas skambutis. Mit- 
čelas sušnairavo į Keitės rankinę, svarstydamas, ar tai jos draugas 
advokatas mėgina su ja susisiekti. Jei taip, nusprendė Mitčelas, jis 
arba labai atkaklus, arba kažkoks šeštasis jausmas įspėja jį, kad jo 
mergina neatsako į skambučius, nes bastosi su kitu vyru. Žvelg- 

damas į Keitės rankinę, Mitčelas įsivaizdavo pasiturintį vidutinio 
amžiaus advokatą, kuris tikriausiai buvo patrauklus, kai prieš ke- 
letą metų Keitė sutiko jį pirmą kartą, bet po truputį storėdamas 
dabar jau prarado figūrą. Jis žūtbūt stengėsi išlaikyti daug jaunesnę 
moterį, kuri, kaip jis baiminosi, jau galėjo būti pavargusi vaidinti 
jo „žaisliuką“. 

Mitčelas jau tiek kartų tokį scenarijų buvo matęs praeityje, jog 
buvo įsitikinęs, kad neklysta, tačiau šį kartą priminė sau, kad turėtų 
jausti advokatui šiek tiek džentelmeniškos užuojautos. Juk vargšas 
kalės vaikas išleido nemenką sumelę, kad nusivežtų Keitę atostogų 
į geriausią vietą Karibuose, o kol jis yra įstrigęs Čikagoje, Mitčelas 
ketina įsitempti jo merginą į lovą. 

Pakėlęs akis, Mitčelas išvydo Keitę su veterinaru, kuris kelis 
kartus patapšnojo Keitei per ranką (Mitčelui tai pasirodė šiek tiek 
nederama). 

— Dėl visa ko padarysiu Makso galvos ir peties rentgeno nuo- 
traukas, — pažadėjo veterinaras. — Aš jį dezinfekuosiu nuo blusų ir 
paskiepysiu būtinais skiepais. Jei norėsit, kad rytoj vakare įsodin- 
čiau jį į laivą, tik skambtelkit. O tuo tarpu, - pridūrė jis, Mitčelui 
atsistojus, — paruošiu dokumentus, kad galėtumėt parsivešti jį į 
Valstijas. 

Mitčelas spoksojo į Keitę šypsodamasis ir negalėdamas pati- 
kėti, tada paėmė jos lagaminą, stovėjusį šalia kėdės, ir padavė jai 
rankinę. 

— Užuot vakar vakare iškvietęs Maksui greitąją pagalbą, — pajuo- 
kavo laikydamas jai atidarytas duris, — turėjau jam nupirkti lėktuvo 
bilietą. 

Keitė šyptelėjusi išklausė pašaipą ir paaiškino savo sprendimą. 

— Aš turiu jį pasiimti, kitaip užmigdys. 

— Ar taip tau pasakė veterinaras? — paklausė Mitčelas, žengdamas 
nuo sutrūkinėjusio šaligatvio priešais veterinaro namą ir stabdy- 
damas už kampo sukantį taksi. 


Keitė linktelėjo. 

— Jis pasakė, jog faktiškai nėra šansų rasti jam gerus namus 
Angilijoje. Maksas benamis, o kadangi jis didelis, išmaitinti labai 
brangu. 

Apdaužytas pilkas ševroletas su užrašu Zax/ ant durelių sustojo 
gatvėje priešais juos ir jiems abiem įlipus vidun, Keitė aiškino toliau, 
o Mitčelas davė nurodymus vairuotojui. 

— Šįryt aš paskambinau savo draugei Holei, veterinarei iš Či- 
kagos, - paaiškino ji. - Ji man paaiškino, jog pasiutligės gydymas 
šiais laikais jau nebe toks sudėtingas, bet kartais vaistai nuo pasiut- 
ligės kai kuriems žmonėms sukelia rimtą, netgi mirtiną šalutinį 
poveikį. Tą gydytoją vakar vakare jau suėmė panika, nors saloje 
nėra užregistruota pasiutligės atvejų. Užuot dešimt dienų izoliavęs 
Maksą, gydytojas gali jį užmigdyti ir nedelsdamas sužinoti, ar šuo 
sirgo pasiutlige. Ir aš manau, jis pasielgtų būtent taip. 

Mitčelas suprato, jog Keitė, ko gera, bus teisi, todėl pakeitė 
temą. 

— Kol buvai pas veterinarą, tau kelis kartus skambino. 

— Tikriausiai Luisas iš restorano ir Holė, - atsakė Keitė, jau ties- 
dama ranką rankinės link. Pamiršusi, jog maksimaliai padidino 
telefono garsą, Keitė paspaudė balso pašto mygtuką, o Mitčelas tuo 
tarpu iš kišenės vairuotojo sėdynėje mandagiai išsitraukė turistinį 
bukletą ir pradėjo jį vartyti. 

Pirmoji žinutė nebuvo nuo Luiso, skambino Evanas, ir jis atrodė 
toks susirūpinęs, jog Keitę persmelkė kaltės jausmas. 

— Keite, mieloji, kodėl man vakar neperskambinai? Šįryt aš vėl 
skambinau tau į viešbutį ir palikau žinutę, bet vis dar nesulaukiau 
tavo skambučio. Aš pradedu jaudintis. Tu prastai jautiesi? Ar vėl atsi- 
naujino galvos skausmas? 

Antroji Evano žinutė privertė Keitę jaustis dar blogiau. 

— Mieloji, aš ką tik skambinau Holei ir ji sakė, jog kalbėjo su 
tavim vakar ir šįryt ir kad tu jautiesi puikiai. Matyt, tu taip pyksti 
ant manęs už tai, kad nesu kartu, jog net nebeatsiliepi į mano skam- 
bučius. Keite, aš siaubingai tavęs ilgiuosi ir jau pavargau nuo to, jog 


mes turim kur nors išvažiuoti, kad galėtume leisti dienas ir naktis 

kartu. Mes galėtume taip gyventi Čikagoje. Mes jau daug metų draugė 
ir žinom, kad kartu esam laimingi. Mes abu norim tų pačių da- 
lykų - namų, vaikų ir vienas kito. Kas zali būti svarbiau? Aš... 

Nebegalėdama išklausyti daugiau nė žodžio, Keitė užtrenkė 
telefoną netikrindama kitos žinutės. Ji vogčiomis paskersavo į 
Mitčelą ir nurimo pamačiusi, jog šis atrodė įnikęs į turistinę bro- 
šiūrą, kurią laikė rankose, tačiau jis raukėsi, o jo žandikaulis atrodė 
įsitempęs. Po akimirką trukusios nejaukios tylos Keitė linksmai 
prabilo: 

— Viskas gerai. 

Atsakydamas Mitčelas sukišo brošiūrą atgal į sėdynės kišenę ir 
rūsčiai pažvelgė į ją: 

— Atrodo, jog tavo vaikinui atrodo kitaip. 

— Tu girdėjai? 

— Negalėjau nenugirsti. Jis vedęs? 

— Ne, žinoma, ne! Kaip tau šovė tokia mintis? 

— Todėl, kad tu sakei, jog jūs jau daug metų kartu, bet iš to, ką 
tik išgirdau, akivaizdu, jog negyvenat kartu. Kiek jam metų? 

— Jam trisdešimt treji. Kodėl tu... — Keitė staiga suvokė ir atsisuko 
į jį sėdynėje. — Ar tu manai, kad aš kokia nors... — ji sudvejojo, o tada 
apsistojo ties mažiausiai baisiu į galvą atėjusiu apibūdinimu, — iš- 
laikoma meilužė? 

— Aš nesvarsčiau visų galimybių, tačiau ši buvo labiausiai tikė- 
tina, remiantis mano žiniomis apie panašias situacijas. 

— Ar tu turi daug patirties „panašiose“ situacijose? 

Jis atsilošė, ištiesė kojas ir sudvejojo. Tada pažvelgė į ją ir tiesiai 
atsakė: 

— Taip. 

Keitei nespėjus atsigauti po tokio pareiškimo, jis pakeitė 
temą: 

— Kodėl veterinaras vadino tave Mere? 

— Todėl, kad anketoje nurodžiau pilną vardą — Merė Katerina. 
Kol sulaukiau paauglystės ir galėjau priversti liautis, visi vadino 
mane Mere Keite. Tėvas ir toliau mane taip vadino. 

— Merė Keitė, — pakartojo jis šiek tiek liūdnai. - Labai miela. 
Tiesą sakant, idealiai tinka airių choro mergaitei. 

Nustebinta jo tono, Keitė tarė: 

— Aš niekada nebuvau tokia choro mergaitė, kaip tu įsivaizduoji. 
Tiesą pasakius, aš buvau pasiutęs vaikas. 

— Gerai, — šykščiai atsiliepė jis. 

Keitė nusuko galvą ir žvelgė į prieškalnes dešinėje, mėgindama 
rasti jo elgsenos paaiškinimą. Kažkas, ką jis išgirdo per paskutines 
minutes, nedavė jam ramybės, tačiau ji negalėjo suvokti kas. 


skyrius 


Po kelių minučių Keitė žvilgtelėjo į Mitčelą iš šono ir pagavo jį žiū- 
rint į ją — jo kakta buvo mąsliai suraukta. Užgniaužusi nesąmoningą 
norą susiglostyti plaukus, Keitė nutraukė tylą, pradėdama kalbėti 
pirma į galvą atėjusia kvaila tema. 

— Šituo metų laiku oras čia tikrai puikus. 

— Taip, tiesa. 

— Pamaniau, jog šiandien lis, bet danguje nė debesėlio. 

— Būtų tikrai netikėta, jei tokią giedrą dieną pradėtų lyti, — rimtai 
pritarė jis, tačiau jau vos laikėsi nenusišypsojęs. Keitei taip paleng- 
vėjo, jog ji liūdnai šyptelėjo. 

Mitčelo žvilgsnis nuslydo nuo jos žalių akių prie minkštų lūpų 
ir troškimas ją pabučiuoti buvo toks stiprus, jog turėjo nusisukti 
ir žiūrėti priešinga kryptim. Jo sąžinė seksualinės etikos požiūriu 
tylėjusi dešimtmečius, staiga prabilo. Ji tiesiog sukruto, susidūrusi 
su tikruoju Merės Keitės Donovan veidu, kuris ką tik iškilo jam 
prieš akis. Taksi pakeliui pas veterinarą ji papasakojo jam apie savo 
tėvą ir jų gyvenimą kartu. Jai kalbant, net Mitčelui, kuris turėjo 
labai mažai mylinčios šeimos santykių patirties, buvo aišku, jog 
Keitė labai mylėjo savo tėvą ir sielvartavo dėl jo mirties. Ji taip 
pat prisipažino siaubingai bijanti atsakomybės, kurią užsikrovė, 
mėgindama vadovauti jo restoranui Čikagoje. Vis nepasirodantis 
vaikinas, kurį Mitčelas iš pradžių įsivaizdavo kaip pasiturintį, sens- 
tantį plevėsą, tiesiog žaidžiantį su Keite, iš tiesų buvo metais jau- 
nesnis už jį patį. Ir jis ne tik rūpinosi Keite, jis norėjo ją vesti. Be 


141 


jokios abejonės, jis atsivežė ją į nuostabų viešbutį vešlioje atogražų 
saloje, kad padėtų jai atsigauti. Kai prireikė išvykti į Čikagą, jis 
paliko toje gundančioje aplinkoje gražią, sielvartaujančią, susi- 
rūpinusią Keitę, kuri tikriausiai niekada nebuvo jam neištikima. 
Tačiau dabar ji tokia nusilpusi iš vienatvės ir širdgėlos, kad buvo 
pasirengusi pulti Mitčelui į glėbį. 

Dar kitą savaitę ar kitą mėnesį ji pradėtų gailėtis, jog permiegojo 
su juo, ir šalia visų kitų rūpesčių užsikrautų dar ir kaltės jausmą. 
Ji buvo tokia jautri, jog net sielvartaudama dėl tėvo mirties, ryžosi 
parsivežti į namus benamį šunį, kad tik jį apsaugotų. Galop ji imtų 
graužti save dėl to, kad galėjo pasielgti taip „žiauriai “ ir išduoti savo 
vaikiną. 

Mitčelo sąžinė sakė, jog jei Keitė jam tikrai patinka taip stipriai, 
kaip jam atrodo, apsaugotų ją nuo padarinių, galinčių kilti per- 
miegojus su juo, ir lieptų taksistui apsisukti ir parvežti juos atgal į 
Filipsburgą. Jis pats nebuvo sukurtas rimtiems santykiams. Be viso 
kito, grįžęs į Čikagą, neketino ten pasilikti ilgiau kaip savaitę. Jo 
pasirodymas Sesilio gimtadienio pobūvyje buvo paminėtas Tribune 
dienraščio aukštuomenės kronikos skyrelyje, ir jei toliau rodytųsi 
Čikagoje, kas nors pradėtų kapstytis. Anksčiau ar vėliau jo gyve- 
nimo istorija apaugtų intriguojančiomis paskalomis tarp žmonių, 
su kuriais jis savo noru net vakaro nepraleistų, o ką jau kalbėti apie 
dalijimąsi niekinga savo gyvenimo istorija. Be to, jis jautė nepa- 
aiškinamą, stiprų nenorą pripažinti savo giminystę su žymiaisiais 
Vajatais, tačiau mieste, kuriame gyveno Keitė Donovan, nebeturėjo 
pasirinkimo. 

Mitčelo logika stojo į kovą su sąžine, įrodinėdama, jog Keitė jau 
pakankamai suaugusi, kad pati nuspręstų, ką nori daryti ir kas jai 
geriausia. Be to, ilgas ir aistringas mylėjimasis kuriam laikui puikiai 
atitrauktų jos dėmesį nuo rūpesčių. Paskutinis argumentas nebuvo 
paremtas logika, tai - geidulys, šaukė pasipiktinusi Mitčelo sąžinė. 

Tą akimirką taksistas nusprendė žvilgtelėti per petį ir paklausti 
Mitčelo kelio. 

— Kiek dar liko iki posūkio? 

Paskendęs mintyse, Mitčelas padvejojo, o tada kategoriškai 
tarė: 

— Kelios mylios. 

Geidulys ir logika turėjo mažiau argumentų, bet šaukė garsiau 
nei sąžinė. 

Keitė tikėjosi, jog dabar jis atsisuks į ją ir paaiškins, kur jie va- 
žiuoja, bet jis vėl pradėjo žiūrėti pro langą ir nieko nesakė. Suglu- 
minta Mitčelo tylėjimo, Keitė pasilenkė per jį ir paėmė turistinę 
brošiūrą, kurią jis anksčiau vartė. Ji jau buvo gavusi panašų bukletą 
Salos klubo vestibiulyje, o šis pakartojo didžiąją dalį informacijos: 
Sen Martenas yra maža sala, užimanti tik trisdešimt septynias kvad- 
ratines mylias; ją buvo pasidalijusios dvi vyriausybės: šiaurinė dalis 
buvo prancūzų, o pietinė - olandų. 

Brošiūros pabaigoje buvo salos žemėlapis ir Keitė išskleidė jį 
tikėdamasi nustatyti, kur jie yra. Jie važiavo pagrindine magistrale, 
o pagal žemėlapį tokia buvo tik viena ir ji juosė salą ratu. Prisiminė, 
jog vos tik išvykę iš Filipsburgo, jie pravažiavo nuorodas į Simpsono 
įlanką ir Princesės Džulianos oro uostą, o tai reiškė, kad judėjo į 
rytus. Pagal orientyrus, kuriuos matė nuo to laiko, dabar jie keliavo 
šiaurėn palei prancūziškosios dalies pakrantę — kairėje Karibų jūra, 
dešinėje kalnų papėdės. 

Jų kelionės tikslas buvo prancūziškojoje salos dalyje, todėl Keitė 
pradėjo skaityti apie jos naktinį gyvenimą, puikias parduotuves, 
turgavietes po atviru dangum ir nuostabius paplūdimius, iš kurių 
dalis buvo nudistų. Lengviau buvo įsigilinti į visą šitą informaciją 
nei svarstyti, kas nedavė ramybės vyrui šalia jos. Tai taip pat leido 
jai negalvoti apie Evano paliktas žinutes. 

Ji skaitė jau trečią brošiūrą, kai taksi apsuko vingį, sulėtino greitį 
ir pasuko dešinėn į vingiuotą parko keliuką, juosiamą dekoratyvinės 
akmenų sienos. Kelias minutes keliukas vinguriavo aukštyn kalva, 
uždengta tankia atogražų lapija, tada taksi staigiai pasuko ir sustojo 
prie akmeninio sargo būsto. Uniformuotas apsauginis stovėjo šalia 
aukštų juodų geležinių vartų, ant kurių žalvarinėmis raidėmis buvo 
užrašyta „Anklavas“. 


Mitčelas pasilenkė į priekį ir pasakė apsauginiui savo pavardę. 
Vartai atsivėrė, taksi įvažiavo vidun ir dar kartą pasuko, o Keitė 
aiktelėjo iš malonumo, metusi pirmą žvilgsnį į jų kelionės tikslą: 
prašmatnus keturių aukštų Viduržemio jūros stiliaus viešbutis buvo 
prisiglaudęs įkalnėje, stūksančioje virš Karibų jūros, o kelios eilės 
akmeninių laiptų su balkonais vedė žemyn į ilgą, nuošalų pusmė- 
nulio formos paplūdimį su švariu baltu smėliu. Padavėjai bėgiojo 
laiptais aukštyn žemyn, nešiodami padėklus su maistu ir gėrimais 
besideginantiems paplūdimyje - juos užstojo dideli žydri paplū- 
dimio skėčiai, pritvirtinti prie šezlongų. 

— Kokia nuostabi vieta! - sušuko Keitė. 

Durininkas atidarė jai dureles ir Keitė išlipo iš taksi, atlošdama 
galvą, kad pažiūrėtų į viešbutį. Stogas buvo dengtas žydromis čer- 
pėmis, o pastatas baltai nutinkuotas, su grakščiai suapvalintais atvi- 
rais balkonais, puošiančiais jo fasadą, ir kiekvienoje pusėje su daug 
didesniais uždaraisiais balkonais. 

Viduje vestibiulis buvo vėsus ir elegantiškas, su nugludintomis 
akmeninėmis grindimis ir stiklinėmis durimis, atsiveriančiomis į 
restoraną balkone įkalnėje. Keitė ir Mitčelas praėjo pro šveicoriaus 
staliuką, prie kurio pora tarėsi dėl nardymo įrangos ir burlaivio, bet 
kai Mitčelas pro liftus nuėjo stalo su užrašu „Svečių registracija“ 
link, Keitė nesuprasdama žvilgtelėjo į jį. 

— Aš dar neužsiregistravęs, — paaiškino jis. 

— Argi tu ne čia apsistojęs? 

Jis papurtė galvą. 

— Aš gyvenu draugo laive, tačiau pamaniau, jog čia mums abiem 
bus patogiau. 

Užuot ėjusi kartu prie registratūros, Keitė mostelėjo į kėdžių 
eilę šalia liftų, kurių viduryje stovėjo stalas su krūva viešbučio lanks- 
tinukų. 

— Aš palauksiu štai ten. 

Mitčelui nužingsniavus registratūros link, iš vienos vestibiulyje 
esančios parduotuvės pasirodė dvi labai žavios moterys. Abi pažvelgė 
į Mitčelą, nustojo juoktis ir atsisuko jį nužiūrinėdamos. Jos susilaikė 
nuo komentarų, kol priartėjo prie lifrų, kur sėdėjo Keitė. 

— Argi jis ne pats gražiausias vyras, kurį kada nors esi mačiusi? — 
tarė viena jų kitai. 

— Tokius vadina dievaičiais! — pagarbiu balsu su prancūzišku 
akcentu pritarė jos draugė, tada apsisuko, kad dar kartą į jį pa- 
žvelgtų. 

Keitė automatiškai pasekė jų žvilgsnį. Mitčelas stovėjo prie re- 
gistratūros, pasirašinėdamas įprastas formas. Iš nugaros jo pečiai 
atrodė jardo pločio, pamanė Keitė, bet tada ji staiga suvokė kitą 
dalyką, kuris išvaikė mintis apie jo vyrišką stotą: „Dievaitis“ nepa- 
siėmė lagamino! 

Vienintelis paaiškinimas, jai toptelėjęs į galvą, buvo tas, jog 
Mitčelas nusprendė būti nuogas su ja iki tol, kol rytoj reikės išsi- 
registruoti, ir nuo šios išvados Keitei susuko pilvą. Vakar vakare 
jis aiškiai jai pasakė pasiimti gražių apdarų, nes norės nusivesti ją 
į kazino, tačiau pats nepasiėmė jokių drabužių, net maudymosi 
kostiumo... 

Tikriausiai todėl, kad paplūdimys ir baseinas čia buvo nu- 
distų! 

Buklete, kurį ji skaitė važiuodama taksi, kai kurie paplūdimiai 
prancūziškojoje salos dalyje buvo nudistų, o viešbutis neabejotinai 
stovėjo toje dalyje. Nuo perspektyvos atsidurti nuogalių paplūdi- 
myje, jau nekalbant apie pačios buvimą jame nuogai, Keitei nugara 
aukštyn žemyn pradėjo bėgioti siaubo šiurpuliukas ir ji vėl susmuko 
kėdėje. Ji niekaip negali vaikščioti nuoga ar net pusnuogė nepažįs- 
tamų Žmonių akivaizdoje. Ji tiesiog negali. 

Mitčelui baigus registraciją ir einant jos link, jį sulaikė viešbučio 
valdytojas. 

— Aš taip džiaugiuosi, kad galėjau jums parūpinti numerį, kurį 
išsirinkote, pone Vajatai, — prabilo valdytojas, ketindamas paspausti 
ranką. — Prireikė šiek tiek takto, bet kita šalis buvo labai patenkinta 
jūsų pasiūlymu. Tiesą pasakius, jiems nepaprastai palengvėjo. 

Keitė matė, kaip Mitčelas nerūpestingai įkišo ranką į kišenę, 
prieš ištiesdamas ją valdytojui, ir išsiblaškiusi svarstė, kokia pinigų 
suma perėjo iš rankų į rankas šio paspaudimo metu. Tada ji susi- 
mąstė, koks pasiūlymas buvo pateiktas ir kas buvo ta „kita šalis“. 

— Dydrikas viršuje, laukia jūsų, — tęsė valdytojas. — Jis jau pasi- 
rūpino visais jūsų poreikiais. 

Keitė tikėjosi, jog į tuos poreikius įėjo ir keletas drabužių bei 
maudymosi kostiumas Mitčelui. Ta mintis buvo tokia neįtikėtina, 
net absurdiška, ir Keitė nuleido akis žemyn, kad paslėptų nervingą 
kikenimo priepuolį. Po akimirkos tiesiai prieš jos nosį pasirodė 
Mitčelo batai. 

— Pasirengusi? — paklausė jis. 

Keitės žvilgsnis nuslydo aukštyn jo kojomis, siauru liemeniu, 
juodais marškiniais, dengiančiais raumeningą krūtinę ir plačius 
pečius, ir galiausiai susidūrė su jo įdegusiu veidu ir skvarbiomis 
mėlynomis akimis. 

— Kokiais tavo poreikiais Dydrikas pasirūpino? — paklausė Keitė 
stodamasi, negalėdama užgniaužti juoko. 

Jo veido išraiška sušvelnėjo, išvydus jos šypseną: 

— Tikiuosi, jog tai pietūs. 


skyrius 


Mitčelo pasirinktas numeris pasirodė esantis viršutiniame viešbučio 
aukšte, koridoriaus gale. Vienos iš jo dvigubų durų buvo šiek tiek 
pravertos, o kukli lentelė ant sienos šalia bylojo, jog tai prezidentinis 
numeris. 

Mitčelas plačiai atidarė jai duris ir Keitė, praėjusi pro jį, įžengė 
į erdvų prieškambarį, tada pasuko kairėn ir neteko žado. Išorinės 
puošnių apartamentų sienos buvo vien tik iš stiklo, o pro jas į va- 
karus ir į šiaurę atsivėrė nuostabi Karibų panorama. Kiliminė danga 
buvo tokio pat žalsvai melsvo atspalvio, kaip ir jūra, baldai dau- 
giausia balti, o didelės vazos su vešliomis atogražų gėlėmis margino 
kambarį spalvomis. 

Šalia prieškambario stovėjo kvadratinis valgomasis stalas su 
šešiomis kėdėmis. Pačiame centre, atsukta į langus, puikavosi di- 
džiulė lova, uždengta balta pūkine antklode ir su kalnu pagalvių. 
Ji buvo pastatyta taip, kad svečiai galėtų gulėti lovoje ir žiūrėti į 
Karibų jūrą. Prislopintas apšvietimas lubų skliautuose atspindėjo 
lovos kontūrus, užliedamas ją blankia šviesa. Šviesos įmontuotos 
taip, kad gulintieji lovoje galėtų matyti save... Keitė atitraukė 
žvilgsnį nuo lovos ir žengė kelis žingsnius į priekį. 

Už lovos, priešais langus kitoje kambario pusėje, stovėjo kelios 
baltos sofos ir krėslai, nukrauti apvaliomis pagalvėmis ir sustatyti 
U forma, kad visi žvelgtų į Karibų jūrą. 


— Neapsakoma, — tarė Keitė. 

— Džiaugiuosi, kad tau patinka, - atsiliepė Mitčelas, eidamas 
didelio uždaro balkono link, iš kur atsivėrė vakarinė apartamentų 
pusė. Ten prie stalo po žydru skėčiu stovėjo vyras (Keitės manymu, 
Dydrikas) ir į taures pylė vyną. 

— Pasižvalgyk kelias minutes, kol aš išsiaiškinsiu, ar Dydrikas 
pasirūpino maistu. 

— Kalbi, lyg būtum išbadėjęs, - paerzino jį Keitė. 

Mitčelas atsisuko ir Keitė pajuto stiprią gundymo jėgą, kurią 
skleidė šilta balta jo šypsena ir tiesus žvilgsnis. 

— Mano apetitas labai didelis, Keite. 

Buvo visiškai aišku, ką jis norėjo pasakyti, ir visas Keitės kūnas 
įsitempė — nervingai ir tuo pačiu metu laukdamas. Važiuojant taksi 
jis buvo toks susirūpinęs ir santūrus, jog ji pradėjo svarstyti, ar jam 
nekilo dvejonių dėl permiegojimo. Tačiau po šios jo pastabos jau 
pradėjo galvoti, ar neketina pietauti su ja lovoje, kad sutaupytų 
laiko. Pagaliau supratusi, jog stovi lyg įkalta, Keitė lėtai nužingsniavo 
jam iš paskos. 

Šalia atidarytų balkono durų stovėjo didelis baras su keturiomis 
kėdėmis. Sienoje, baro dešinėje, buvo arkinis įėjimas į vonios kam- 
barį su nuostabia sienų mozaika, vaizduojančia salos peizažą. Kam- 
bario vidury, po kupolo formos stoglangiu, keturi laipteliai vedė 
į didžiulę grindyse įleistą vonią, išklotą mozaikinėmis plytelėmis 
ir apsuptą kolonų. Dušas, kuriame lengvai tilptų keturi ar penki 
žmonės, iš trijų pusių buvo atitvertas stiklo, o ant sienos įvairiame 
aukštyje kabojo dušų galvutės su daugybe čiaupų. 

Keitė padėjo rankinę ant vieno iš naktinių staliukų, juosiančių 
dvi kambario sienas, ir nuėjo į tualetą. Džiovindamasi rankas 
ji pažvelgė žemyn į rankinę ir ją vėl pradėjo persekioti Evano 
žinutės. 

Visada žinojo, jog jinai labai jam rūpi, bet niekada nebūtų pa- 
maniusi, kad susirūpinimas ir baimė dėl jos galėtų paskatinti jį iš 
tiesų pasipiršti telefonu, ne, balso pašto žinute! Koks jaudinamas ir 
jam nebūdingas impulsyvus poelgis. Iki šiolei jis leisdavo jai išsisukti 
nuo pokalbio apie vedybas ir Keitė visada manė, jog taip buvo todėl, 

kad paslapčia jis pats buvo patenkintas esama padėtimi - gyvenimu, 
kurį užpildė jo mėgstamas darbas, mylima moteris ir visi tie golfo 
žaidimai, kuriuos sugebėdavo įsprausti į tarpą. 

Ber gal tai anaiptol nebuvo tiesa. Galbūt jis taip rūpinosi ja, kad 
buvo nusiteikęs atidėti santuoką, kurios labai troško, nes nenorėjo 
spausti jos įsipareigojimu, kol nebuvo visiškai tam pasirengusi. 

Koks kilnus, pasiaukojamas ir jautrus elgesys... 

Keitė papurtė galvą, stengdamasi išsklaidyti ją užklupusį 
kaltės jausmą. Tada pasiėmė rankinę ir nusinešė į svetainę. Pa- 
dėjo rankinę ant kėdės baro gale, pradėjo eiti balkono durų link, 
stabtelėjo ir atsisuko. Kai tikrino savo balso paštą, ten buvo trys 
neišklausytos žinutės, tačiau ji perklausė tik dvi. Trečioji tikriau- 
siai buvo Luiso iš restorano. Jei taip, būtinai turi ją išklausyti. 
Atsukusi nugarą į balkoną įkišo ranką į rankinę, sugriebė telefoną 
ir vėl jį paleido. 

Jei žinutė Evano, neturi jėgų jos klausytis. Tik ne dabar, kai ką 
tik įsiregistravo viešbutyje su nepažįstamuoju, taip stipriai ir keistai 
ją traukiančiu, jog negalėjo suprasti, kas vyksta. Buvo tikra tik dėl 
vieno —tai, ką ji jautė vakar vakare, buvo nenusakomai stipru ir ste- 
buklinga, ir ji norėjo, kad tai pasikartotų. Norėjo pajusti visą jausmų 
gamą: desperatišką geismą, kilusį Mitčelui ją pabučiavus; didžiulį 
džiaugsmą būti suspaustai jo glėbyje ir jausti jo kūną, prisispaudusį 
prie jos; nepaaiškinamą visiško artumo jausmą, kurį retkarčiais juto 
vien žiūrėdama į jį ar klausydamasi jo kalbant. 

Ir vis dėlto negalėjai paneigti to, jog pažįsta Mitčelą vos vieną 
dieną ir dėl to viskas, ką ji ketino ir planavo padaryti, atrodė siau- 
bingai skubota. Nutrūkrgalviška. Šiek tiek beprotiška. 

Iš įrampos ir neapsisprendimo jos nugaros raumenys susitraukė 
į mazgą. Pagalvojusi, jog nors ir geria vaistus, ją gali ištikti dar vienas 
galvos skausmo priepuolis, Keitė pakėlusi ranką pradėjo trinti 
sprandą, tada nusitraukė nuo plaukų gumelę ir juos papurtė. 

Stovėdamas balkone, Mitčelas stebėjo, kaip tankūs Keitės 
plaukai krinta ant jos pečių banguotu tamsiai raudonu kriokliu, ir 
nustojo klausęs, ką jam pasakojo liokajus. Jautė, kad ji suka galvą 

dėl kažkokio sprendimo, tada krestelėjo plaukus, apsisuko ant kulno 
ir pradėjo eiti jo link. Pakėlęs prie lūpų vyno taurę, kad paslėptų 
nuoširdi, tipiška amerikietė, kuri atrodė natūraliai moteriška vil- 
kėdama baltus marškinėlius ir džinsus... bažnyčią lankanti airių 
mergaitė su aukštais principais, neįtikėtinai jautria širdimi ir pasi- 
turinčiu, išsilavinusiu būsimuoju sužadėtiniu, kuris gyvena tame 
pačiame mieste, kaip ir ji. 

Mitčelas neturėjo jokios teisės įsitempti ją į lovą ir kelti pavojų 
kuriam nors iš išvardytųjų dalykų. 

Ji išėjo į balkoną ir priėjo prie jo - besišypsanti, seksuali, gei- 
džiama moteris gundančiomis lūpomis, sukurtomis tam, kad jas 
bučiuotų, tankių blakstienų įrėmintomis žaliomis akimis, nuo kurių 
jis tirpo, ir grakščiu kūnu, kurį troško glamonėti ir sujungti su 
savuoju. 

Mitčelas nusprendė turįs visas teises įsitempti ją į lovą, jei tik 
nuo pat pradžių bus sąžiningas su ja ir įsitikins ją neturint klaidingų 
iliuzijų ar nerealių lūkesčių. 

Jis pakėlė taurę baltojo vyno ir ištiesė jai. 

— Dydrikas pasakojo man apie ankstesnius šitų apartamentų 
svečius. 

Veido išraiška bylojo Keitei, jog ši tema jam visiškai nesvarbi, 
tačiau jis palaikė lengvą pokalbį, kol Dydrikas buvo čia. 

Dydrikas buvo tik pradėjęs penktą dešimtį, praplikęs, tvarkin- 
gais ūsais ir, be jokios abejonės, nujautė Mitčelo norą pavalgyti. 
Stalas jau buvo nukrautas padėklais su vaisiais ir sūriu, šviežiomis 
salotomis, lėkšte sumuštinukų, sriubos dubeniu ir dviem karš- 
tais uždengtais dubenimis. Pats Dydrikas krevečių pusdubenyje 
dėliojo citrinos griežinėlius ir petražoles. Su Mitčelu jis kalbėjo 
olandškai, tačiau iškart perėjo prie anglų, nes šia kalba su ja kal- 
bėjo Mitčelas. 

— Ankstesni svečiai buvo jauni jaunavedžiai, nepatyrę keliauti 
užsienyje, prieš tris dienas atvykę keturių dienų viešnagės, — paaiš- 
kino Dydrikas. - Pačią pirmą dieną jie aplankė kelias turgavietes 
kitoje salos pusėje ir paragavo nešviežio maisto. Kitą rytą jiems 

buvo taip bloga, kad viešbučio gydytojas turėjo skirti vaistų nuo 
apsinuodijimo ir nuo tada jie dar nebuvo išlipę iš lovos, išskyrus 
būtiną reikalą. 

Keitė prisiminė trumpą Mitčelo pokalbį su viešbučio valdytoju 
vestibiulyje ir nukreipė kaltinamą žvilgsnį tiesiai į Mitčelą, tuo pačiu 
metu užduodama klausimą Dydrikui: 

— O kur jaunavedžiai dabar? 

— Aš liepiau juos ištempti iš čia ir numesti nuo uolos, — atsakė 
Mitčelas. 

— Jie kitame numeryje, — tuo pačiu metu paaiškino Dydrikas, — 
už kurį ponas Vajatas maloniai pasisiūlė sumokėti. Jaunikis buvo 
labai susikrimtęs dėl šių apartamentų kainos, nors jie negalėjo jais 
pasidžiaugti. 

Patenkintas krevečių papuošimu, jis pažvelgė į Keitę ir tarė: 

— Prieš išeidamas išpakuosiu jūsų lagaminus. Gal norėtumėt, 
kad ką nors išlyginčiau? 

— Ne, ačiū, — atsakė Keitė, paimdama pusę sumuštinio su rė- 
žiukais, ir nuėjo prie krūtinę siekiančios balkono sienos, kad geriau 
matytų žemiau esantį vaizdą. 

Jai už nugaros Dydrikas tęsė: 

— Aš išlyginau jūsų drabužius, pone Vajatai, ir sukabinau į jūsų 
spintą. 

Nenujausdama, jog Mitčelas nusekė paskui ją, Keitė greitai at- 
sisuko ir vos nesumalė sumuštinio jam į krūtinę. 

— Tu turi drabužių? - džiugiai sušuko ji. 

Atrėmęs rankas į sieną jai už nugaros, Mitčelas ją prispaudė ir 
sužavėtas džiugiai tyrinėjo. 

— Atrodai, lyg būtum pasirengusi ploti iš palengvėjimo. 

Keitei nespėjus atsakyti, mandagiai įsiterpė Dydrikas: 

— Ar kai išpakuosiu daiktus, jums dar reikės mano paslaugų? 

Nenuleisdamas nuo Keitės besišypsančio žvilgsnio, Mitčelas 
atsakė: 

— Prašau prieš išeinant pakloti lovą ir pasirūpinti, kad mums 
niekas netrukdytų. 

Keitė pasibaisėjusi spoksojo į jį. 


— Ar galėtum būti dar tiesmukiškesnis? 

— Čia juk viešbutis, — pagrįstai pastebėjo jis. 

— Žinau. Tačiau per pastarąsias penkias dienas aš įsiregistravau 
dviejuose viešbučiuose su skirtingais vyrais. Jaučiuosi visiška pasi- 
leidėlė. 

Jis sukikeno išgirdęs, kaip ji save apibūdina, ir krumpliais per- 
braukė jai ranką, švelniai glostydamas. 

— Tai tu manei, kad aš nepasiėmiau jokių drabužių? 

— Važiuodamas taksi tu neturėjai jokio lagamino, - paaiškino ji, 
stengdamasi atrodyti mažiau sujaudinta jo odos prisilietimo, negu 
buvo iš tikrųjų. 

— Aš užvežiau jį šįryt, kai atvažiavau čia bandydamas susitarti 
dėl šių apartamentų ar bent jau geresnių, nei užsakant man siūlė 
viešbučio administratorius. - Jo krumpliai nuslydo jos petimi, tada 
smakro linkiu, leisdami pirštams praslysti pro jos marškinėlių iš- 
kirptę ir nuslinkti nuogu raktikauliu. - Man smalsu, ką, tavo nuo- 
mone, aš ketinau daryti be drabužių būdamas čia? 

— Pamaniau, jog nusprendei, kad tau jų neprireiks, - virpančiu 
balsu atsakė Keitė, stengdamasi sukaupti dėmesį į jo žodžius, o ne 
į pirštus. — Pasak turistinių brošiūrų, kai kurie paplūdimiai Sen 
Martene skirti nudistams. 

— Ber kazino ne. 

— Ne, žinoma, ne. Pamaniau, jog tu galbūt ketini atsisakyti 
kazino šįvakar. 

— Ir kuo užsiimti? 

— Nežinau. 

— Ne, žinai. 

Užgniauždama juoką, Keitė žvilgtelėjo tarpdurio link. 

— Ša. Ten Dydrikas. Jis tave išgirs. 

— Kam tai rūpi? 

— Man. Gali atrodyti beviltiškai naiviai, tačiau aš iš tiesų niekada 
nesu įsiregistravusi viešbutyje vien tam, kad su kažkuo permiego- 
čiau, ir man dėl to šiek tiek drovu. Spėju, jog tu esi tai daręs daugybę 
kartų, tiesa? 

— Dabar man drovu. 

— Nereikėjo man šito klausti, — liūdnai tarė Keitė. 

— Tikriausiai ne, - sušnibždėjo jis. 

Keitė sustingo nujausdama nepataikiusi, tačiau nespėjo su- 
galvoti, ką tinkamai atsakyti, kai Mitčelas apsivyniojo jos plaukus 
aplink kairę ranką ir atlošė jai galvą. Jo lūpos prisilietė prie jos ilgu, 
lėtu, skvarbiu bučiniu, kupinu tingaus alkio. Galiausiai jis atitraukė 
lūpas. 

— Eime vidun. 

Keitė pritardama linktelėjo. Tą akimirką ji būtų sutikusi žemyn 
galva šokti iš balkono, tačiau, vos tik įėjo į kambarį, jo žodžiai ir 
tonas pažadino ją iš geidulingo rūko. 

— Keite, mums reikia pasikalbėti, sėskis. 

Nustebinta jo dalykiško tono, Keitė pritūpė ant sofos atramos ir 
smalsiai stebėjo, kaip jis nuėjo prie lango, susikišo rankas į kišenes 
ir kelias sskundes žiūrėjo žemyn, tarsi rikiuodamas mintis. Kai jis 
atsisuko, jo veido išraiška buvo draugiška, bet ryžtinga. 

— Prieš tau atsiduriant su manimi lovoje, noriu įsitikinti, kad tu 
neturi jokių klaidingų iliuzijų apie tai, kas vyksta tarp mūsų. Sakau 
tau šitai, nes labai nenoriu, jog su apgailestavimu prisimintum kartu 
praleistą laiką. 

— Tęsk, — paragino Keitė, kai jis nutilo, leisdamas savo žodžiams 
nusėsti. 

— Pati pripažinai, jog esi „romantikė“, ir vakar vakare mes 
buvom atsidūrę tokioje situacijoje, kuri galėjo pasirodyti... reikš- 
mingesnė... nei buvo iš tikrųjų. Aš bandau pasakyti, jog tarp mūsų 
sklando stebėtinai stiprus potraukis, bet vakar naktį paplūdimyje, 
mėnesienoje, tie keli bučiniai galėjo pasirodyti... Nerandu tin- 
kamo žodžio. 

— Magiški? — pasiūlė Keitė, ištardama žodį, kuris geriausiai ati- 
tiko jos įspūdį apie vakarykštę naktį. Vos tik jį ištarusi, tuoj pat 
pasigailėjo per daug atskleidusi savo nuomonę apie praėjusį vakarą, 
tačiau atrodė, jog Mitčelas sutiko su jos vertinimu. 

— Magiški pakankamai tikslu. Visa aplinka ir ta akimirka pa- 
veikė ne tave vieną. Man tai taip pat padarė labai stiprų įspūdį - aš 
netgi grįžau atsakyti į tavo klausimus, o šiaip jau niekada nebūčiau 

taip pasielgęs. Kad ir kaip ten būtų, tai buvo vakar, o vakar mums 
užėjo... proto aptemimas. 

Iš visų jėgų stengdamasi nedaryti skubotų išvadų ir atrodyti 
rami, Keitė palenkė galvą į šoną ir švelniai šypsodamasi paklausė: 

— Ar tu mėgini mane atkalbėti? 

— Visiškai ne. Aš mirštu iš noro su tavim permiegoti nuo to laiko, 
kai vakar sėdom vakarieniauti. 

— Tai gal tu bandai nustatyti kažkokias pagrindines taisykles? 

— Nemanau. 

— Tada ką čia darai? 

— Mane ištiko sąžinės graužaties priepuolis, — tarė jis su pasi- 
bjaurėjimu, - ir aš stengiuosi jį įveikti. 

— Ar toks įvykis tau neįprastas? 

— Tokiomis aplinkybėmis tai - precedento neturintis įvykis, — tie- 
siai rėžė jis. 

— Taigi, aš pamaloninta, — tarė Keitė, bet jai nebuvo malonu; 
buvo sutrikusi ir kiekvieną akimirką jautėsi vis nejaukiau. 

— Aš mėginu paaiškinti, jog noriu būti tikras, kad tu dabar esi 
čia, su manimi, iš teisingų paskatų, o ne klaidingų. Iki šio ryto aš 
nežinojau, kad neseniai mirė tavo tėvas. Akivaizdu, jog judu buvot 
labai artimi ir tu jautiesi šiek tiek sutrikusi ir vieniša. Be viso to, 
bandai vadovauti jo restoranui. Tu susirūpinusi ir išsigandusi. Visi 
tie jausmai gali kliudyti tau suprasti, ką mes darom. - Jis nutilo 
laukdamas atsakymo. 

Bijodama ką nors pasakyti, Keitė paprasčiausiai linktelėjo, jog 
supranta, nors iš tiesų nesuprato. Ne visai. Dar ne. 

— Dar prieš valandą, — tęsė jis, - aš maniau, jog tavo draugas 
Čikagoje yra koks nors viduramžis pašlemėkas, mėgstantis su tavim 
keliauti ir visiems tave rodyti. Ar suvoki mano mintį? 

Keitė lėtai linktelėjo. 

— Gerai. Tačiau realybė štai kokia: Čikagoje yra tinkamas jau- 
nikis, norintis tave vesti. Čia, šitam kambary, yra vyras, kuris nori 
įsitempti tave į lovą ir mylėtis tol, kol nė vienas iš mūsų nebeturės 
jėgų pajudėti. Bet tuo viskas turi ir pasibaigti. Kitaip būtų per daug 
komplikuota. 

— O tu nemėgsti komplikacijų? 

— Ne, — tarė Mitčelas. — Ypač tokių, kokios kiltų mums. 

— Dėkoju už perspėjimą, — tarė Keitė, stengdamasi šaltai vertinti 
savo keblią padėtį ir nesijausti pažeminta, jog leidosi įtraukiama į 
tokią situaciją. Vertindama objektyviai, suprato, jog geriau dabar, o 
ne vėliau, sužinoti, kad Mitčelas ja domėjosi tik kaip laikina, patogia 
atostogų sekso partnere. Dabar, kai tai suprato, ji taip pat žinojo, 
jog po visko jaustųsi kalta ir pasibjaurėjusi savimi, kad išdavė Evaną 
dėl kažko, kas menkavertiška ir neturi jokios prasmės, kaip aiškiai 
siūlė Mitčelas. 

Be to, Mitčelas greičiausiai teisingai apibūdino jos dvasinę bū- 
seną: po tėvo mirties jos jausmai sumišę ir ji negalvoja racionaliai. 
Laimė, Mitčelas mąstė labai racionaliai ir elgėsi labai garbingai, 
atskleisdamas jai, kaip jaučiasi. Dar daugiau — nevertė jos sutikti 
su jo pasiūlymu. Tiesą sakant, netgi priešingai. 

Padariusi tokias išvadas, Keitė pajuto didžiulį palengvėjimą ir 
jos galva palaimingai prašviesėjo. Tačiau tuo pat metu giliai viduje 
pasijuto skausmingai nusivylusi ir labai nelaiminga. Vis dėlto šią 
akimirką ji negalėjo nieko padaryti, tik žvelgti į tai hlosofiškai ir 
elgtis geraširdiškai, o su minčių sąmyšiu susidoroti likusi viena. 

— Be abejonės, tu buvai teisus sakydamas, kad dėl tėvo mir- 
ties šiomis dienomis aš per daug jausminga ir mano nuovoka 
tikriausiai taip pat susilpnėjusi. — Net tai pasakius Keitės instinktai 
ir širdis atkakliai tvirtino, jog nors ji galėjo klysti dėl viso kito, 
„ryšys“, kurį pajuto, yra ypatingas, ir jis, po paraliais, taip pat jį 
jautė! Ji nutarė šiek tiek rizikuoti ir viską jam išdėstyti. Blogiausiu 
atveju jis galėjo iš jos pasijuokti, bet nemanė, kad jis taip pasielgtų. 
Pakėlusi į jį akis, Keitė švelniai tarė: - Aš manau, gali būti, kad 
mums likimo skirta taip susipažinti ir tapti draugais. Kad tai buvo 
iš anksto nulemta. 

Vos jai ištarus „nulemta“, Mitčelas pažvelgė į ją skeptiškai, atsi- 
rėmė petimi į langą ir sukryžiavo ant krūtinės rankas. 

Jo kūno kalba išraiškingai atmetė bet kokią antgamtinės įtakos 
galimybę, tačiau Keitė neketino leisti jam išjuokti jos teoriją, iki 
galo jos nesupratus. 


— Tu man labai patinki, — atkakliai, tačiau ramiai tęsė ji, — ir 
manau, jog aš taip pat tau patinku. 

— Taip. Labai, — pripažino jis, staiga šiltai ir nuoširdžiai šypte- 
lėjęs. 

— Tai aš ir turėjau omeny, kalbėdama apie likimą ir nulėmimą 
iš anksto. Paprastai aš esu atsargi ir man reikia daug laiko kam nors 
pamėgti, o tu man aiškiai turėjai nepatikti. 

— Kodėl? 

Ji sukikeno. 

— Ar esi kada gerai įsižiūrėjęs į savo veidą? 

— Aš skutuosi kas rytą. 

— Na, jis pernelyg gražus, kad priklausytų vyrui, kuris taip pat 
yra geras, su charakteriu ir... daugiasluoksnis. — Pritrūkusi žodžių 
ir paaiškinimų, Keitė pateikė vienintelį pavyzdį, kokį galėjo su- 
galvoti. — Geriausias būdas iliustruoti tai, ką bandau pasakyti, yra 
štai kas... — Iškėlusi rankas delnais į viršų, ji kreivai nusišypsojo 
ir tarė: — Pažvelk į mus dabar. Mes esam viešbučio kambary, šne- 
kamės apie seksą ir aptarinėjam tai, tarsi būtume seni draugai. Be 
jokio pykčio ar apsimetinėjimo sprendžiame, jog mums nederėtų 
permiegoti. 

Užbaigusi Keitė laukė jo pritarimo. 

Susimąstęs ir primerkęs akis, Mitčelas lėtai linktelėjo, tarsi da- 
rydamas išvadą, kuri jį nustebino ir iš dalies suerzino. 

— Tai štai ką mes sprendžiame? 

Kadangi atrodė, jog klausimą jis užduoda sau pačiam, Keitė 
nematė jokio reikalo į jį atsakinėti. Be to, šiomis aplinkybėmis tai 
nebuvo paprastas klausimas, o ji jau pristigo protingų ir racionalių 
atsakymų. Užuot atsakiusi, atsistojo ir nužingsniavo prie balkono 
durų. 

— Kadangi aš neapgavau savo draugo, - nerūpestingai prabilo 
ji, — ir nė vienas iš mūsų nepadarėme nieko, dėl ko vėliau apgailes- 
tautume, kodėl mums neužsiėmus tuo, ką du naujai iškepti draugai 
turėtų daryti tokioje puikioje saloje — eikim pasižvalgyti. Kai aš 
grįšiu į Čikagą, o tu ten, kur turi būti, galėsime siųsti vienas kitam 
atvirukus iš kitų mūsų aplankytų vietų ir rašyti, pvz. „Pameni tą 

žavingą kavinukę Sen Martene?“ Baigus ekskursiją, galėtum mane 
pavežėti iki veterinaro kabineto, jei neprieštarauji. Aš pasiimčiau 
Maksą ir parsivežčiau jį į Angiliją. 

Kai po kelių akimirkų Mitčelas nieko neatsakė, Keitė pažvelgė 
per petį ir pamatė, jog jis nepajudėjo iš vietos. Jis vis dar stovėjo 
atsirėmęs petimi į langą, o rankos buvo sukryžiuotos ant krūtinės, 
tik dabar jis žiūrėjo į ją suraukęs antakius. Ji stebėjo jo dailius, pa- 
slaptingus bruožus, tačiau negalėjo įžvelgti net užuominos, apie ką 
jis mąsto. 

— Ar galiu tavęs kai ko paklausti? — pasiteiravo ji nedrąsiai. 

Jis linktelėjo. 

Neįstengdama užduodama klausimą žiūrėti jam į akis, Keitė 
nusisuko į balkoną ir išsiblaškiusi trynė rankas. 

— Artu nusivylęs, kad vakar tarp mūsų nebuvo tikrosios magijos? 
Kad viską lėmė tik aplinka ir tinkamas momentas? 

Jam iškart neatsiliepus, Keitė metė žvilgsnį per petį. Jis jau ne- 


wo- oe 


vo- eo) 


į ją. - Ne, - pakartojo. 

Suvokimas trenkė Keitei tarsi fizinis šokas gavus elektros smūgį. 
Ji suprato labai aiškiai, tarsi būtų tai pasakęs, ji žinojo, jog tai tiesa, 
ir iš nuostabos atsisuko į jį. 

— Tu nesi nusivylęs, kad nebuvo magijos, nes tu ir zemorėjai, kad 
ji būtų, ar ne? 

— Tai tu pavartojai terminą 2ag:j4 apibūdindama praėjusį va- 
karą, ne aš, — tarė jis, pakeisdamas dykinėjančią pozą. Eidamas jos 
link, Mitčelas nekantriai išdėstė savo požiūrį į realybę: 

— Aš netikiu magija ar magiškais žmogaus gyvenimo įvykiais. Aš 
taip pat netikiu pasakomis, stebuklais, kerais, raganystėmis, fėjomis 
ar nykštukais. 

— Neprisišnekėk, — pabandė šmaikštauti Keitė. 

Jai pajuokavus, įtampa jo veide šiek tiek sumažėjo. 

— Juk iš tikrųjų tu netiki tomis nesąmonėmis, tiesa? 


Nusivylimas, kurį anksčiau jautė Keitė, virto skausmu, nes dabar 
suvokė, jog jis patenkintas šiandienine jų situacija ir iš dalies netgi 
tyčia ją sukėlė. Stengdamasi išlaikyti abejingą toną, ji tarė: 

— Dabar jau nebesvarbu, kuo aš tikiu. 

— Įsivaizduok, kad svarbu. 

— Gerai, aš netikiu Kalėdų seneliu ar velykiniu kiškučiu. Bet aš 
atpažįstu magiją, kai ją pajuntu, o vakar aš ją pajutau. Aš nusiteikusi 
pripažinti, kad ne tu buvai jos priežastis, tačiau... 

Jis tyčiodamasis ją nutraukė: 

— Spėju, kad mėginsi mane įtikinti, jog tarp tavęs ir tavo draugo 
advokato yra magijos? 

Keitė surimtėjo. 

— Pirmiausia aš niekuo nesistengiu tavęs įtikinti. Antra, jei at- 
sakymas į tavo klausimą būtų „taip“, vakar aš nebūčiau leidusi su 
tavim vakaro ir dabar čia nebūčiau. Trečia, ir visų svarbiausia, dau- 
giau apie jį neužsimink, - griežtai įspėjo ji. - Tu neturi jokios teisės 
jį aptarinėti, aš taip pat. 

Šis pirmą kartą pasireiškęs draugo gynimas įspėjo Mitčelą, jog 
jis priėjo ribą ir stovi pavojingai arti baisios bedugnės krašto. Ji 
turėjo pernelyg daug išdidumo ir savigarbos, kad sutiktų su tuo 
trupučiu, kurį jis ketino pasiūlyti. Ji norėjo magijos, o be jos ketino 
likti ištikima savo draugui. Tiesą sakant, ji jau buvo apsisprendusi 
likti su draugu. 

— Svarbu tai, — tęsė ji maloniu atsiprašomu balsu, nežiniomis 
nustumdama jį į bedugnę, - jog tu atsisakai patikėti magija, o aš 
atsisakau ja netikėti. Ir tai yra praraja, kurios mes negalim įveikti. 
Nei šiame kambaryje, nei kur nors kitur. 

Mitčelas pasijuto skrodžiantis orą, nustumtas nuo bedugnės 
krašto gražios jaunos raudonplaukės angelo veidu su užsispyrusios 
airių maištininkės išdidumu. Tačiau netgi tada jis vyriškai pamėgino 
atgauti pagrindą po kojomis ir sustabdyti kritimą pasiūlydamas: 

— Kodėl mums nenuėjus į lovą ir nepažiūrėjus, kas atsitiks ten? 

Ji papurtė galvą ir nusišypsojo savąja Monos Lizos šypsena. 

— O kam? Kad mėginčiau priversti tave pajusti magiją, o tu 
tuo metu bandytum įrodyti, jog jos nėra? Vienas tokios magijos 

nesukursi. Tam reikia dviejų. Tau neišvengiamai pasiseks ir aš 
liksiu nusivylusi. Jei man lemta nusivilti, — prisipažino ji švelniai 
ir atvirai, — nenoriu, kad tai nutiktų būnant su tavimi. Nežinau, 
kodėl, tačiau man tai labai svarbu. — Ji nusisuko ir žengė pro balkono 
duris, išeinančias į jūros pusę. - O dabar eikim pasivaikščioti ir 
pabandykim truputėlį geriau pažinti vienas kitą prieš man paimant 
Maksą ir grįžtant su juo į Angiliją. Aš palauksiu čia, jei tu norėtum 
persirengti. 

Mitčelas vėl šiurpiai pajuto atsinaujinusį kritimą, kupiną po- 
jūčių, kaip jo skrandis susisuka į mazgus, o ausyse stūgauja vėjas. 
Ilgai ir raminamai įkvėpdamas, jis žvelgė į grakščią nugarą moters, 
kuriai leido taip su savim pasielgti. Mitčelas atgavo pusiausvyrą ir vėl 
pajuto žemę po kojomis. Balkone stovėjo nepaprasta airė mergina, 
suvirpinusi jam širdį, užkaitinusi kraują ir privertusi juoktis. Ji buvo 
aistringa ir miela, nuoširdi ir protinga, išdidi ir nenuspėjama. Ji 
giedojo chore, šypsojosi kaip angelas ir rūpinosi bjauriais benamiais 
šunimis, turinčiais blusų. Ji buvo pasaka. Ir jis buvo... 

Pakerėtas. 

Prieidamas jai iš už nugaros, Mitčelas apglėbė ją rankomis ir 
prisitraukė jos nugarą sau prie krūtinės. 

— Sukomplikuokim viską, Keite, — tarė jis su šypsena balse. 

— Dėkoju už pasiūlymą, —- mandagiai acsiliepė ji, - bet geriau 
palikti viską taip, kaip yra. 

Nekreipdamas į tai dėmesio, Mitčelas prisispaudė lūpomis jai 
prie pakaušio ir sušnibždėjo: 

— Kalbėk savo burtažodžius ir išsitrauk amuletus, gražioji ragana. 
Pradėk skleisti savo kerus. 

— Prašau liautis arba, nepaisant visko, mes neliksim draugai, — 
įspėjo ji. 

— Mes jau esam draugai, - sumurmėjo jis, slinkdamas lūpomis 
jos ausies link. — O netrukus tapsim meilužiais. 

Ji suvirpėjo nuo jo kvėpavimo į ausį, tačiau nesutiko nusi- 
leisti. 


— Aš sakiau tau, kad nenoriu. 

— Ne, nori, ir aš noriu. Apkabink mane ir apgaubk mus magija. 
Aš negaliu to padaryti be tavęs. 

— O, dėl Dievo meilės! - sušuko ji. - Ką tu manai... 

Nuo švelnaus įtikinėjimo Mitčelas perėjo prie atkaklaus veiksmo 
ir ranka uždengė burną, nespėjus jai užbaigti. 

— Keite, - įspėjo jis žemu, nepermaldaujamu balsu, — ateinančią 
valandą vieninteliai garsai, kuriuos aš noriu iš tavęs girdėti, yra de- 
jonės iš malonumo ir žodžiai ta7p, da7 ir prašau. 

Mitčelas šiek tiek atitraukė ranką ir ji šūktelėjo: 

— Liaukis! 

— Neteisingas žodis, — tarė Mitčelas ir apsuko ją aplinkui. — Paž- 
velk į mane, Keite. 

Žalios akys, susierzinusios ir nepatiklios, rūsčiai žiūrėjo į jį iš po 
grakščių rusvų antakių, niūriai ir įspėjamai surauktų. 

Mitčelas atkreipė dėmesį į jos veido išraišką ir rūpestingai su- 
švelnino toną. 

— Aš stengiuosi prisipažinti klydęs. Iš tiesų vakar vakare aš jutau 
tuos pačius dalykus kaip ir tu. Ir tu žiai, jog aš juos jutau. 

Žiūrėdama į jo kobalto spalvos akis, klausydamasi kiek priki- 
musio baritono, Keitė jautė, jog jis sako tiesą ir leidžia praskleisti 
dar vieną savo „sluoksnį“ ir jos širdis stipriai suspurdėjo. Tolimesnis 
jo paaiškinimas buvo toks pat atviras: 

— Visi tie liūdesį keliantys dalykai, kurių prikalbėjau prieš ke- 
lias minutes, iš esmės buvo mano prieštaringo troškimo apsaugoti 
tave nuo manęs rezultatas... — jis stabtelėjo, palenkė galvą į šoną ir, 
akimirką pagalvojęs, ironiškai pripažino. — Tiesą pasakius, galėjo 
būti priešingai. 

Iš visų jėgų stengdamasi nesusijuokti, Keitė prikando lūpą ir 
Ją taip beviltiškai prie jo traukė, jog išsigelbėjimo nebuvo. Stebėda- 
masi savo bejėgiškumu, ji lengvai papurtė galvą. Matyt, Mitčelas 
šį judesį klaidingai suprato kaip ženklą, jog ketina nepritarti jo 
žodžiams, ir griežtai ją įspėjo: 


— Ne neįeina į priimtinų žodžių sąrašą, kurį tau nurodžiau. 

Blaškydamasi tarp džiaugsmo ir švelnumo, Keitė pasidavė. 
Šypsodamasi jam į akis, uždėjo delnus jam ant krūtinės ir švelniai 
atsidusdama tarė žodį, kurio nebuvo sąraše: 

— Mitčelai... 

Pastebėjo, jog taip ištarus jo vardą, Mitčelo akyse blykstelėjo 
pasitenkinimas. 

— Gali įtraukti šitą žodį į savo sąrašą. 

Pasistiebusi ant pirštų galų, iš džiaugsmo švytinčiomis akimis ir 
drebančiu nuo prabundančio geismo balsu, Keitė apsivijo rankomis 
jam aplink kaklą. 

— Prašau, — sušnibždėjo ji, o jos lūpos beveik lietė jo. 

— Puikus pasirinkimas, — pareiškė Mitčelas ir palietė jos lūpas 
lengvu, jaudinamu bučiniu. 

— Dar, — sumurmėjo Keitė, kai jis atitraukė lūpas. 

— Dar geresnis pasirinkimas, — šyptelėjęs pasakė Mitčelas, ir 
tvirtai suspaudė ją glėbyje, nusiteikęs neskubėdamas mėgautis ir 
tyrinėti jos lūpas. Per kelias minutes jo atsipalaidavimo nuotaika 
virto tikru alkiu. 

Be jokio pasipriešinimo nuvedė ją prie lovos krašto, paleido, o 
pats tuo metu nusivilko marškinius. Numetęs juos ant grindų, ištiesė 
rankas, kad padėtų jai nusivilkti marškinėlius, tačiau ji nusišypsojo 
ir lengvai papurtė galvą, tarsi norėdama tai padaryti pati. Ji išsi- 
traukė marškinėlius iš kelnių, sugriebė juos už krašto ir nusitraukė 
per galvą. Dabar stovėjo priešais jį su balta nėriniuota liemenėle 
ir Mitčelas juto, jog taip pat šypsosi jai — šilta, žaisminga šypsena, 
persmelkta iššūkio. 

Jis atitraukė žvilgsnį nuo jos žalių akių, o rankomis ėmėsi savo 
diržo. 

Prieš išsinerdama iš džinsų, Keitė turėjo nusispirti sandalus, 
todėl pasilenkė prie jų. Prieš jos akis ant žemės nukrito jo kelnės 
ir trumpikės. Drebančiais pirštais Keitė susikaupusi atsisegė vieną 
sandalą, paskui kitą. Ji nusispyrė batus ir pradėjo tiestis. Pusiaukelėj 
jos žvilgsnis nuslydo jo standžia varpa ir ji skubiai nusuko akis į šalį. 
Žiūrėjimas į jo nuostabią krūtinę mažiau veikė nervus nei pirmą 
kartą matomas jo nuogų klubų vaizdas. Jo rankos pakilo prie jos 

pečių, nykščiai nusmaukė žemyn liemenėlės pernešėles, palikdami 
jas kaboti ant rankų, kol jis apkabino ją per nugarą ir atsegė lieme- 
nėlę taip laisvai, tarsi būtų atsegęs ne vieną. 

Taip galvodama, ji pakėlė akis į jį ir pamatė, kaip jo veidu per- 
bėgo nuovoki išraiška. Tada jis nuleido vokus ir nutraukė liemenėlę 
nuo jos rankų ir krūtų. Keitė išlipo iš džinsų ir jis lėtu, ilgesingu 
žvilgsniu drąsiai ją nužvelgė, apžiūrėdamas jos krūtinę, liemenį ir 
pilvuką, o paskui žemyn prie garbanotų plaukelių tarp jos šlaunų. 
Ji dažnai nujausdavo, ką jis galvoja. Taip ir dabar - suprato, jog jis 
tikisi, kad ji taip pat jį įvertins, tačiau, nors ir buvo pasirengusi liesti 
ir būti liečiama, nebuvo visiškai pasirengusi sąmoningai pažvelgti į 
tai, ką prieš kelias akimirkas netyčia pamatė. 

Kai jis galiausiai ištiesė ranką jos link, jo balsas buvo žemas ir 
tvirtas, tačiau jis prisilietė ne ten, kur, jos manymu, norėjo prisiliesti. 
Jis paėmė ranka jai už smakro ir kilstelėjo aukštyn. 

— Ar tu droviesi? — pasiteiravo jis. 

Ji drąsiai pažvelgė jam į akis ir atsakė: 

— Ne, tiesiog truputį... abejoju. 

Jis klaidingai suprato, ką ji norėjo pasakyti. 

— Net negalvok dabar apie abejones. 

Keitė prikando lūpas, kad paslėptų šypseną, uždėjo delnus jam 
ant krūtinės ir, jo rankoms ilsintis ant jos liemens, pradėjo. Jos 
rankos lėtai nuslydo viršun prie jo spenelių, tada ji išskėtė pirštus 
ir lėtai nučiuožė jais žemyn, tuo pat metu stebėdama, kaip jo akyse 
sukrauti laužai pradeda degri. 

— Abejoju ne dėl to, - sušnibždėjo ji. 

Jie stovėjo nuogi, veidu vienas į kitą. Jos krūtys buvo gražios — 
nedidelės, bet pilnos, ir ranka kildamas virš jos juosmens, Mitčelas 
iš malonumo užsimerkė, jausdamas pirštais jos odą. Pasiekęs spenelį, 
jis praskėtė pirštus ir sugriebė jį. Jis spaudė vis stipriau, kol išgirdo 
jos pirmąjį aiktelėjimą iš malonumo. 

Jos rankos slinko jo pečiais, o švelniomis lūpomis tuo metu 
prisiglaudė prie jo burnos ir visiškai prisipaudė prie jo kūno. 

Tingus pasitenkinimas, apėmęs prieš kelias akimirkas, prasiveržė 
gryno geidulio srautu ir Mitčelas apkabino ją rankomis, pasisukęs 

visu kūnu, parvertė juos abu ant lovos. Jo klubai nusileido tiksliai 
šalia gundančių garbanotų plaukelių tarp jos šlaunų, o jo rankos 
grįžo prie jos krūtų. Pažvelgė į jį, aistringai ir linksmai, jos akys 
šiltai jam šypsojosi. Jis negalėjo patikėti, kokį malonumą jautė vien 
žiūrėdamas į jos veidą ir žinodamas, jog ji žiūri į jo. 

Jos rankos lėtai glostė jam nugarą ir sėdmenis, tvirtai laikydamos 
prisiglaudusį prie jos. Ji išskėtė kojas ir jis priminė sau, jog dar per 
anksti, preliudija dar tik prasidėjo. Tačiau leido savo kūnui prisiliesti 
prie vartų į ją, patirdamas malonumą pajutęs, jog ji jau drėgna. Jis 
vos vos įsiskverbė į ją, lengvai šypsodamasis iš jos miglotos veido 
išraiškos. Mitčelas pakėlė rankas prie jos plaukų. Panardino pirštus 
juose ir, priglusdamas lūpomis prie jos lūpų, lėtai, atsargiai privertė 
jas prasiskirti, plačiai jas atverdamas, o tuo metu pakėlė klubus ir 
privertė ją pačią plačiai atsiverti. Jis ketino įslinkti dar truputėlį gi- 
liau į tą ankštą, jį gaubiančią šilumą, tačiau tada ji tvirčiau suspaudė 
jo sėdmenis, išrietė klubus, kiek tik leido jo svoris, ir sušnabždėjo 
įsakmų, troškimu persmelktą Prašau. 

Jis atsitraukė, sąmoningai nepaklusdamas kvietimui. 

— Prašau... 

Jis užvaldė ją, visu ilgiu panirdamas į jos išsirietusį kūną, ir jo 
paties kūnas nevalingai pradėjo judėti, užkariaudamas ją ir privers- 
damas judėti kartu. Sutelkęs paskutinius valios likučius, jis apsivertė 
ant nugaros, pasodindamas ją raitomis ant šlaunų, kad abu šiek tiek 
sulėtintų greitį. Delnais atsirėmusi į jį, Keitė atsisėdo, o jos sutaršyti 
plaukai krito į šonus. Ji pradėjo judėti virš jo tokiu ritmu, kuris tapo 
jo kvėpavimo, jo kraujo tekėjimo venomis dalimi. Jis būtų galėjęs 
toliau teikti jai malonumą, įsismelkdamas giliau į jos kūną, tačiau 
susijaudinusi, kaip ir jis, tačiau šiek tiek sutrikusi. 

— Neskubėk, - sušnibždėjo jis. Toks elgesys buvo beveik savižu- 
diškai nesavanaudiškas, turint omeny ypatingą jo kūno būklę. 

Keitės atsakymas paaiškino suglumimą, šmėkštelėjusį jos žaliose 
akyse. 

— Negaliu, — sušnibždėjo ji ir Mitčelas sudejavo, nugalėtas ir su 
viltimi, vėl parvertė ją ant nugaros ir pradėjo judėti ilgais, giliais, lė- 

tais judesiais. Ji prisispaudė prie jo, veidu įsikniaubė į jo kaklo linkį, 
pirštais įsikabino jam į nugarą, o jos kūnas įsitempė ir judėjo kartu 
su juo. Ji suriko, dar tvirčiau įsikibo į jį, jos kūną drebino spazmai, 
o Mitčelas trenkėsi pirmyn, pasiekdamas viršūnę kartu su ja. 
pirštais lėtai glostė plaukus jam prie smilkinio. 

— Dar? — paklausė ji su viltimi. 

Mitčelas pratrūko juoku ir dar tvirčiau ją apkabino. 

— Tai mano mėgstamiausias žodis. 


skyrius 


Šimtas antrame viešbučio „Anklavas“ kambaryje detektyvas Čail- 
dresas nusviedė savo lagaminą ant vienos iš dviejų lovų. 

— Ar tu matei, kaip tas prakeiktas pasiuntinukas ėjo su manimi 
imtynių dėl mano lagamino? 

- Jis tikėjosi dešimties dolerių arbatpinigių, — atsiliepė Makneilas, 
iš savo lagamino traukdamas lengvą nešiojamąjį kompiuterį. 

— Žinai, kas čia mane labiausiai erzina? — Makneilui neatsakant, 
Čaildresas paaiškino pats: - Mus supa žavingos moterys, kurios 
išdidžiai vaikštinėja aplinkui, vilkėdamos siauručius bikinius, o mes 
atrodom kaip porelė pederastų. 

Makneilas pakėlė akis į savo partnerį, kuris troškimą atrodyti 
kaip paprastas turistas patvirtino Bermudų šortais, marškinėliais 
su užrašu St. Maarten tarp palmių, beisbolo kepuraite, akiniais nuo 
saulės ir ant kaklo kabančiu fotoaparatu. 

— Kalti tavo Bermudų šortai, — paaiškino Makneilas. 

Čaildreso mintys jau buvo nuklydusios prie kirų klausimų. 

— Ką nors sekdamas, aš nemėgstu asmeniškai būti taip arti. Tai 
patrigubina galimybes, jog Vajatas mus pastebės. - Kalbėdamas 
jis nužingniavo iki durų ir peržiūrėjo ten pakabintas kambarių 
kainas. — Viena naktis čia kainuoja daugiau nei įmoka už pasku- 
tinę mano mašiną. Apygardos prokurorą ištiks infarktas, kai jis gaus 
sąskaitą. 

— Aš jam pasakysiu tiesą: pagrindiniame kelyje ar privačiame 
keliuke, vedančiame į šitą viešbutį, nebuvo vietos, kur mes galėtume 

pasistatyti mašiną ir praleisti dieną ir naktį, laukdami, kol Vajatas 
išvyks. Apsauginis prie vartų mums davė tik vienos valandos ne- 
mokamą bilietą, o jam pasibaigus, pasirodė viešbučio darbuotojas 
ir mėgino mus išvaryti. Mes turėjom čia įsiregistruoti. 

— Taip, aš visa tai žinau, tačiau džiaugiuosi, kad paaiškinti Eliotui 
turėsi tu. 

Makneilas žvilgrelėjo į laikrodį ir išsitraukė mobilųjį telefoną. 
Buvo kasdienio kontrolinio skambučio laikas. 


— Pone Eliotai? 

Grėjus Elioras susiraukęs pakėlė galvą nuo nuotraukų, paskleistų 
ant komodos jo darbo kabinete Čikagoje. 

— Taip? 

— Skambina detektyvas Makneilas. 

— Uždarykit duris, gerai? — tarė Grėjus. Apsisukdamas kėdėje 
jis luktelėjo, kol paskui sekretorę užsidarė durys, tada pakėlė ra- 
gelį. - Sveikas, Makai, — pasisveikino. 

— Arjjūs gavote ataskaitą ir nuotraukas, kurias vakar išsiuntėme 
elektroniniu paštu? — pradėjo Makneilas. 

Per daug sunerimęs, kad išsėdėtų vietoje, Grėjus atsistojo ir pa- 
sisuko į komodą: 

— Gavau, — trumpai atsakė jis. 

— Šįryt Vajatas pasiėmė raudonplaukę iš jos viešbučio ir jie ką 
tik įsiregistravo viešbutyje Sen Martene. Mes vis dar nežinom, kas 
ji tokia, bet jos viešbučio kambarys Angilijoje užsakytas vyruko, 
pavarde Bartletas, vardu. Anksčiau ar vėliau ji pasinaudos kredito 
kortele ar parodys vairuotojo teises, ir mes ją pričiupsim... 

— Nesivarginkit, — griežtai pertraukė Grėjus, spoksodamas į nuo- 
trauką, kurioje buvo matyti iš arti nufotografuoti vyras ir moteris, 
aistringai apsikabinę paplūdimyje. Nuotrauka buvo daryta naktį, 
naudojant infraraudonuosius spindulius. Ji buvo šiek tiek išplau- 
kusi, bet žmonės joje lengvai atpažįstami. — Tai Keitė Donovan. 

— Ar šis vardas turėtų man ką nors sakyti? — pasiteiravo Mit- 
čelas. — Atrodo girdėtas. 

— Jos tėvas buvo Danielis Donovanas. 

— Restorano savininkas? Tas Danielis Donovanas? 

— Taip, šitas, — sarkastiškai patvirtino Grėjus. — Danielis Do- 
novanas, kuris žuvo prieš kelias savaites nuo, kaip buvo manoma, 
atsitiktinės pravažiuojančiojo kulkos. 

Makneilas atsisėdo ant savo lovos krašto, jau sujungdamas dė- 
lionę ir prieidamas prie tos pačios išvados kaip ir Grėjus. 

— Tai jau trečias su Vajatu susijęs žmogus, per pastaruosius kelis 
mėnesius miręs pirma laiko. 

— Teisingai. 

— O kuo čia dėtas tas vyrukas Bartletas? 

— Keitė Donovan yra Evano Bartleto mergina, - iškošė Grėjus. — 
Ar bentjau man taip atrodė. Mes su Evanu pažįstami nuo vaikystės. 
Jis - advokatas iš senos teisininkų giminės ir jų visų reputacija ne- 
priekaištinga. Esu įsitikinęs, jog Evanas Bartletas nieko nenutuokia 
apie tai, į ką ji įsivėlusi. 

Užuot dėl to ginčijęsis, Makneilas ramiai tarė: 

— Vakar Bartleto nebuvo nė ženklo, tačiau jis įsiregistravęs tame 
viešbutyje Angilijoje, kuriame apsistojusi ir ji. 

— Vadinasi, naudojasi jo pavarde, bet Evano ten nėra. Vakar 
mačiau jį teisme, jis dalyvauja byloje. - Nenorėdamas, jog Mak- 
neilas pamanytų, kad jo asmeniniai jausmai trukdo objekty- 
vumui —o taip ir buvo — Grėjus atžariai tarė: — Neišleiskit Vajato 
ar tos Donovan iš akių. Dabar turiu eiti į susitikimą. Dar vienas 
dalykas, - pridūrė jis. - Jei Benedikto jachta išplauks į tarprauti- 
nius vandenis, nedelsdami praneškit man. Tas pats galioja ir tuo 
atvėju, jei atsirastų ženklų, kad Vajato lėktuvas ruošiamas skrydžiui 
iš Sen Marteno. 

— Princesės Džulianos oro uoste turim porą mechanikų, kurie 
stebi lėktuvą. Šįryt mes atsekėm paskui Vajarą į viešbutį Sen Mar- 
tene, jis paliko savo bagažą čia. Nemanau, jog jis planuoja šiąnakt 
grįžti į Benedikto jachtą, bet jei jiedu su Donovan išsiskirs, mes 
negalėsim sekti abiejų ir dar jachtos. 

- Šiai bylai negalėsiu skirti daugiau pinigų negu jau daviau. Jei 
reikės, nekreipkit dėmesio į jachtą. Jei ji išplauks į tarptautinius 
vandenis, negalėsim nieko padaryti, kad ištrauktume iš ten Vajatą, 

tačiau turim daug nemalonių spaudimo būdų Zakui Benediktui, 
kad šis atiduotų Vajatą mums. 

— Arjūs tikitės, kad Vajatas nuves mus prie kūno, ar susitiks su 
bendrininku ar dar ko nors? 

— Nežinau dėl bendrininko, tačiau galiu lažintis iš savo pen- 
sijos, kad Viljamo kūnas yra kažkur šeimos sodyboje. Ją supa penki 
šimtai akrų miško ir mes padedam vietiniams jį šukuoti. Žemė 
įšalusi, vietomis dar yra sniego, tačiau kūnas gali pasirodyti bet 
kurią dieną. O kai tai nutiks, aš noriu tiksliai žinoti, kur rasti Vajatą. 
Neklausk manęs, iš kur aš žinau, kad Vajatas žudikas ar kad kūnas 
yra sodyboje. Kai kūnas bus surastas, pasirodys liudininkas ir duos 
parodymus. Iki tol aš jam pažadėjau visišką anonimiškumą. 


skyrius 


Stovėdamas balkone, alkūnėmis atsirėmęs į sieną, Mitčelas stebėjo 
kruizinio laivo, tolumoje lėtai slystančio į šiaurę, šviesas ir laukė, 
kol Keitė baigs rengtis, kad jiedu galėtų eiti į kazino. 

Po pirmojo mylėjimosi protrūkio jie atsikėlė užkąsti, tada grįžo 
į lovą, vėl pasimylėjo ir užmigo giliu nuovargio miegu. Saulė jau 
buvo nusileidusi, kai jis pabudo, laikydamas glėbyje Keitę. Gu- 
lėdamas jis jautėsi visiškai patenkintas ir atsipalaidavęs, taip jis 
jautėsi iki šiol. 

— Atsiprašau, kad taip ilgai užtrukau, — jam už nugaros tarė 
Keitė. 

Mitčelas išsitiesė ir atsisuko, jo šypsena virto plačiu pritarimo 
šypsniu. Užsivilkusi trumpą prigludusią suknelę be petnešėlių iš- 
karpytu korsažu, apsiuvinėtu nėriniais, ir apsiavusi prašmatnias ba- 
sutes aukštais kulniukais ir plonais dirželiais, Keitė Donovan buvo 
nuostabių formų, švytinčios odos, vešlių plaukų ir ilgų ilgų kojų 
svajonė. Jo žvilgsnis vėl įsmigo į jos kojas ir Mitčelas atlošė galvą, 
šypsodamasis dėl savo stulbinamos reakcijos matant jos kojas, ku- 
rios, labai tikėtina, buvo pačios gražiausios, kokias jam kada nors 
teko regėti. 

— Ar tu šypsaisi dėl to, kad aš atrodau stebėtinai gražiai, ar kažkas 
negerai mano suknelei? — pašmaikštavo ji, tačiau atrodė šiek tiek 
sunerimusi. 

— Šypsausi, nes ką tik supratau, jog tavo nuostabios kojos, — iro- 
niškai atsakė Mitčelas, — iki šiol nebuvau jų matęs. 

— Nešiojausi jas abi ir anksčiau, — pajuokavo Keitė. — Tiesą sakant, 
aiškiai prisimenu, jog abi turėjau mums būnant lovoje. 

— Lovoje aš buvau per arti, kad pamatyčiau visą vaizdą. 

Ji priėjo ir atsuko nugarą. 

— Gal užtrauksi užtrauktuką iki galo? — paklausė ji, patraukdama 
plaukus. — Negaliu pasiekti. 

Praeityje Mitčelas daugybę kartų lygiai taip padėjo ir kitoms 
moterims, tačiau dabar, žvelgdamas į nuogą Keitės kaklą, jautė ar- 
tumą ir malonumą ir tie jausmai jį stebino. Kai, radęs užtrauktuką, 
užtraukė iki pat viršaus, Keitė dar kartą pasišaipė iš jo žavėjimosi 
kojomis. 

— Leisk, atspėsiu, — pasakė ji, — tu esi kojų vyras, tiesa? 

Paprastai Mitčelas be jokių dvejonių ar pašalinių minčių būtų 
atsakęs „taip“, tačiau dėl kažkokios sunkiai suvokiamos priežasties 
šįkart klausimas atrodė visiškai netinkamas, ypač užduotas jos. Ap- 
glėbdamas ją rankomis per pečius, Mitčelas palenkė galvą ir pabu- 
čiavo ją į skruostą. 

— Dabar apie tai nekalbėkim, - sušnibždėjo jis. 

Keitė lėtai apsisuko ir pažvelgė į jį. Jis neatsakė į klausimą dėl 
tos pačios priežasties, dėl kurios tuoj pat pasigailėjo paklaususi — ji 
nenorėjo žinoti, kurioms moters kūno dalims jis neabejingas. Tiesą 
sakant, šią akimirką norėjo tikėti, jog jis neabejingas jai visai. 

— Puikus atsakymas, — tarė ji šypsodamasi. 

— Ir man taip pasirodė. 


Kazino, į kurį jie važiavo, buvo olandiškojoje salos dalyje. Tai 
buvo didelis privatus klubas, kurio nariai kalbėjo daugybe įvairiausių 
užsienio kalbų, o statomos sumos labai didelės. Pakeliui Mitčelas 
apibūdino kazino kaip pasižymintį „europietiška atmosfera“, kuri, 
kaip dabar suprato Keitė, pasireiškė elegantiška, rafinuota ir švel- 
niai apšviesta aplinka. Tokia atmosfera puikiai jam tinka, pamanė 
Keitė. Vilkėdamas nepriekaištingo kirpimo pilką kostiumą, tamsiai 
pilkus marškinius ir šviesiai pilką kaklaraištį, jis įkūnijo elegantišką 
rafinuotumą ir ramų pasitikėjimą savimi. 

Vienintelis panašumas tarp jos lankytų kazino valstijose ir šio 
buvo tai, jog lošimas ir ten, ir čia buvo legalus. Tiesą pasakius, tokius 
kazino ji buvo mačiusi tik ilmuose, nuhlmuotuose tokiose vietose 
kaip Monakas. 

Stengdamasi neatrodyti taip, tarsi niekada nebūtų buvusi pana- 
šioje vietoje ar tarp tokių žmonių, Keitė nužvelgė bakaros ir ruletės 
stalus, apsėstus turtingų vyrų, priešais save pasidėjusių dideles že- 
tonų krūvas, ir gerai išsilaikiusių moterų, nuo brangakmenių bliz- 
gančiais kaklais ir riešais. 

— Ar ieškai ko nors konkretaus? — pasiteiravo Mitčelas. 

— Taip, - atsakė Keitė, mesdama į jį besišypsantį žvilgsnį, — 
Džeimso Bondo. 

— Šįvakar turėsi pasitenkinti manimi. 

— Galiu, — nedvejodama sutiko ji ir jis šyptelėjo. 

— Iš tiesų aš klausiau, kuris žaidimas tau labiau patinka, — 
paaiškino Mitčelas, užgniauždamas vaikišką norą apkabinti ją 
eidamas. 

— Man patinka bet koks žaidimas, kurį žaisdama galiu išlošti 
pinigų. 

— Tokiu atveju mums jau reikia eiti, - pajuokavo jis. 

— Tiesą sakant, man labai sekasi lošti kortomis, — atvirai prisipa- 
žino Keitė. — Lošimo automatai taip pat mane mėgsta. Ir kauliukai 
dažnai būna labai draugiški. 

— O kaip sekasi Akis? 

— Įvairiai. 

Jie susirado dvi kėdes prie stalo, prie kurio lošė Akį, ir nors 
Keitė viduje sudrebėjo pamačius šimto dolerių minimumą, prieš 
atsisėsdama ji atsisegė piniginę ir ryžtingai išsitraukė šimto dolerių 
vertės kelionės čekį. 

— Man pirmiausia reikia jį išsigryninti. 

— Aš ketinau už tave sumokėti, kitaip nebūčiau tavęs čia atsi- 
vežęs. 

— Aš negaliu lošti už tavo pinigus. Vienas iš dalykų, kurių mane 
mokė tėvas, buvo tas, jog dama visada lošia už savo pinigus arba 
nelošia visai. 


14] 


— Tavo tėvas buvo labai savotiškų pažiūrų, — ironiškai tarė Mit- 
čelas, kai Keitė apsisuko ir nuėjo artimiausio kasininko langelio link. 
Nesąmoningai šypsodamasis jis stebėjo, kaip ji nueina, žavėdamasis 
jos įgimtu grakštumu ir tuo, kaip jos ugninių plaukų bangos žemiau 
pečių krito storomis garbanomis. 

— Belle femme“, — pastebėjo vyras Mitčelui iš dešinės, žvilgsniu 
taip pat nulydėdamas Keitę. 

— Taip, tikrai, — pritarė Mitčelas. Jis pamojo kortų dalytojui ir 
pasirašė įprastinę formą dėl pinigų nuskaitymo iš jo sąskaitos. 

— Pasirūpinkit, kad jaunajai damai nepritrūktų žetonų, — davė 
jis nurodymą dalytojui, kai pastarasis pradėjo Mitčelo link stumti 
žetonus. 

— Žinoma, pone Vajatai. 

Po valandos Keitė jau buvo išlošusi 2400 dolerių ir Mitčelas 
lovėsi žaidęs, kad galėtų pasilenkti ir pažiūrėti į Keitės kortas. Nuo 
pat pradžių buvo akivaizdu, jog Keitė žino, kada paprašyti kitos 
kortos, kada kortų nekeisti, o kada padvigubinti statymą. Laiky- 
damasi taisyklių, ji laimėjo daugybę kartų, tačiau jį žavėjo tai, kad 
užsigeidusi ji pasielgdavo priešingai — ir vis tiek laimėdavo. Deja, 
dėl tokių intuityvių įgeidžių kitiems žaidėjams buvo sunku nuspėti 
jos veiksmus ir dėl to galiausiai jie susimaudavo. Jis svarstė, ar ji tai 
suvokia, o Keitė pastūmė savo žetonus dalytojui ir pasakė: 

— Aš norėčiau juos iškeisti į pinigus. 

Tada ji pažvelgė į keturis vyrus, sėdinčius su ja prie stalo, ir 
maloniai tarė: 

— Atsiprašau, jei sugadinau geras kortas. Man sunku nekreipti 
dėmesio į tokias krūvas, kai jas turiu. 

Prancūzas, kuris anksčiau kalbėjosi su Mitčelu, plačiai jai nusi- 
šypsojo, pakėlė jos ranką ir dėkingas pabučiavo. 

— Elle est une trės belle femme** — pasakė jis Mitčelui. 

Pralinksminta ir sumišusi, Keitė susirinko laimėjimus, o vyras 
tuo metu gyvai kažką sakė Mitčelui prancūziškai, šis jam taip pat 
atsakė prancūziškai. 


graži moteris (pranc.). 
** Ji tikrai labai graži moteris (pranc.). 

— Apie ką kalbėjotės? — paklausė Keitė jiems nueinant. 

— Jis pasakė, jog tu ne tik labai graži, bet ir labai sėkmingai žaidi 
Akį. 

— Jis pasakė kažką daugiau. Jis paklausė, nes tu papurtei galvą ir 
atsakei jam gana nedraugišku tonu. 

Mitčelas išsišiepė. 

— Pasirodžiau „nedraugiškas“? Tai nemandagu, o aš retai būnu 
nemandagus. 

— Kojis tavęs klausė? — toliau kamantinėjo Keitė. 

— Jis paklausė, ar aš sutikčiau leisti tau pastovėti šalia jo kėdės, 
kad jis galėtų ne tik pasidžiaugti tavo grožiu, bet ir galbūt pasinau- 
doti tavo sėkme lošiant. 

Keitė nekukliai suprunkštė ir papurtė galvą. 

— Senas ištvirkėlis ir jo girtos šnekos. 

Mitčelo pečiai sudrebėjo iš juoko išgirdus tuos žodžius ir jis 
nuslopino dar vieną vaikišką norą — griebti ją į glėbį ir leisti sau 
malonumą viešai parodyti jausmus. 

— Ką tu jam atsakei? 

— Sunku tiksliai išversti. 

— Pabandyk. 

— Apyriksliai išvertus, pasakiau jam, jog jis senas ištvirkėlis ir 
girtas nusišneka. 

Keitė nusijuokė, tačiau nepatikėjo. 

— Tu atsakei ne taip. 

Mitčelas palenkė galvą ir sušnibždėjo jai prie skruosto: 

— Liepiau jam pačiam susirasti merginą, nes aš neketinu dalytis 
savąja, — tada jis atsitiesė ir nuėjo toliau, tarsi visiškai negalvotų apie 
savo lūpas ant jos skruosto. 

Keitei širdis apsivertė išgirdus, jog Mitčelas pavadino ją savo 
„mergina“, tačiau suprato, jog tai buvo paprasčiausiai frazė, ir sten- 
gėsi nesuteikti jai didelės reikšmės. Ji puikiai praleido likusią vakaro 
dalį, nors ir pralošė pusę savo laimėjimo. 

Mitčelas lošė taip pat sumaniai ir be pastangų, kaip darė ir visa 
kita, bet Keitę ypač žavėjo jo reakcija į kelias moteris, kurios vakaro 
metu atvirai rodė juo susidomėjusios. Jis visiškai nereagavo, elgėsi 


173 


taip, tarsi jos būtų buvusios nematomos. Arba jis taip buvo prie to 
pripratęs, kad netgi nepastebėjo, arba nemėgo būti nužiūrinėjamas 
lyg seksualus skanėstas. Keitė norėjo tikėti, jog priežastis buvo an- 
troji. 

Netrukus po vidurnakčio, baigę lošti, jie prisėdo mažame jau- 
kiame bare pirmajame kazino aukšte, kur koncertavo dainininkas 
ir jam pritarianti gupė. Jie susirado laisvą staliuką ir dainininkui 
užtraukus pažįstamus dainos „Kokia tu nuostabi šįvakar“ žodžius, 
Keitė stebėjo, kaip Mitčelas atsisėda, atsisega švarką, atsilošia kė- 
dėje ir nerūpestingai ištiesia kojas. Tas vaizdas — atsipalaidavęs, 
gražus vyras, visiškai laisvai besijaučiantis prašmatniame uždarame 
kazino - įsispaudė Keitės širdyje, o tuo metu dainos žodžiai tarsi 
įrėmino jo paveikslą. Mėgindama nuslėpti susižavėjimo šypseną, 
ji padėjo alkūnes ant stalo, nuleido smakrą ant sulenktų rankų ir 
žiūrėjo į jį iš po blakstienų. 

Po akimirkos Mitčelas tikriausiai pajuto, jog padavėja jau turėtų 
būti priėjusi, tad jis kilstelėjo galvą ir šiek tiek susiraukęs pažvelgė 
dešinėn. Iš priešingų pusių pasirodė dvi padavėjos, kurios vos nesusi- 
dūrė, skubėdamos priimti jo užsakymą. Keitė užgniaužė juoką. Tėvo 
restorane ji prisižiūrėjo visų įmanomų ženklų, kuriuos naudodavo 
klientai vyrai, norėdami pritraukti padavėjų dėmesį - nuo labiau- 
siai neišauklėtų iki pačių droviausių - ir ji tylomis įvertino Mitčelą 
aukščiausiu balu už „pasirinktą stilių“ ir „jo efektyvumą“. 

— Ką manai apie konjaką? - pasiteiravo Mitčelas, o padavėja tuo 
metu stovėjo šalia jo. 

— Būtų neblogai, ačiū, — atsakė Keitė, žinodama, jog paragaus 
tik gurkšnelį. Tebesidžiaugdama savo išvadomis, ji pasuko galvą ir 
žiūrėjo į dainininką, o jos lūpose žaidė šypsena. 

Mitčelas užsakė gėrimus, tada, klaidingai supratęs jos šypsoji- 
mosi priežastį, paklausė: 

— Ar tau labai patinka ši daina? 

Keitė linktelėjo. 

— Dėl kokios nors konkrečios priežasties? 

Kadangi ji negalėjo atskleisti jam dabartinės priežasties, nuleido 
akis ir nurodė kitą, kuri taip pat buvo teisinga: 

— Kai buvau trylikos, Čikagoje lankėsi Maiklas Bublė su savo se- 
neliu ir visiškai atsitiktinai jie vakarieniavo mūsų restorane. Maiklo 
senelis mano tėvui labai išdidžiai užsiminė, jog Maiklas ketina Kana- 
doje pradėti savo karjerą, todėl mano tėvas pasiūlė „debiutui Jung- 
tinėse Valstijose“ išmėginti mūsų barą. Tuo metu Maiklui buvo tik 
šešiolika, bet jau tada jis buvo toks nuostabus, jog tėvas atsivedė 
mane žemyn, kad jo pasiklausyčiau. 

— Ir? — paragino Mitčelas, matydamas, jog ji šiek tiek sutriko. 

— Ir Maiklas dainavo dainą, kurios mes klausomės dabar. Tiesą 
sakant, jis dainavo ją man. 

— Ar aš turėčiau pavydėti? 

— Žinoma, - atšovė Keitė su žavia šypsena. — Aš tučtuojau jį įsi- 
mylėjau. Kitą kartą, kai mačiau jį dainuojant, — užbaigė Keitė, - jis 
koncertavo Karnegio salėje. 

Jausdamasi truputį kvailai, kad papasakojo jam dar vieną istoriją 
iš savo gyvenimo, kai pati tuo metu vis dar nieko nežinojo apie jį, 
Keitė nuleido akis į stalą ir pamatė, jog Mitčelo ranka guli greta jos 
rankos, vos už poros centimetrų. Jo ilgų pirštų, esančių taip šalia, 
vaizdas ją sužavėjo. Tarusi sau, jog yra naivi ir kvaila, Keitė galiausiai 
atitraukė žvilgsnį. 

Mitčelas buvo nuleidęs galvą, o žvilgsnį dėmesingai įbedęs į 
jųdviejų rankas, kaip ką tik tai darė ji. Lėtai pakėlęs savo ranką, 
uždėjo ją ant jos rankos. 

Keitė pajuto, kaip jos kūnu perbėgo virpulys. Rydama seiles, 


vo- oo) 


spaudė jai ranką. 


skyrius 


Atidžiai tyrinėdama vandens paviršių ir ieškodama kokio nors Mitčelo 
ženklo, Keitė nesąmoningai nusibraukė smėlį nuo kojų ir pasiėmė 
vieną iš chalatų, kuriuos jie atsinešė iš viešbučio kambario. Naktis 
buvo švelni, tačiau ji jau buvo bepradedanti drebėti vilkėdama šlapią 
maudymosi kostiumėlį labiau iš nerimo nei dėl šalčio. 

Išėjus iš kazino, Mitčelas pasisiūlė nuvežti į Maho įlanką, kad ji 
galėtų išleisti savo laimėjimą vienoje iš aukštosios mados parduo- 
tuvėlių, kurios dirbo iki vėlumos, norėdamos įtikti naktinių klubų 
ir kazino lankytojams. Keitė pasiūlė geriau grįžti į viešbutį ir eiti 
paplaukioti. Mintyse ji įsivaizdavo pusę valandos tingiai plūduriuo- 
sianti keturiose pėdose sūraus, į viršų keliančio vandens. Jie taip ir 
padarė, tačiau Keitei susiruošus lipti lauk, Mitčelas pasakė ketinąs 
dar šiek tiek paplaukioti, kad pasimankštintų. 

Vos jam pradėjus, ji suprato, jog kai Mitčelas plaukioja mankš- 
tindamasis, jis tai daro tokia laukine jėga, maksimaliu greičiu skros- 
damas vandenį, tarsi jį vytųsi piktosios dvasios. Iš pradžių Keitė 
stebėjo jį susižavėjusi, tačiau po kelių minučių visiškai pametė iš 
akių ir pradėjo nerimauti dėl jo saugumo. 

Stengdamasi neleisti, kad nerimas peraugtų į paniką, Keitė ir 
toliau tyrinėjo mėnulio nušviestą vandenį, susikišo rankas į rankoves 
ir susirišo diržą. Galiausiai vandens paviršiuje ji pastebėjo dėmelę ir 
išsitiesė krėsle, nusilpusi iš palengvėjimo. 

Pagaliau atsikračiusi nerimo dėl Mitčelo, ji prisitraukė kelius prie 
krūtinės ir apsikabino juos rankomis. Atlošusi galvą, žvelgė į juodą 
atlasinį dangų, inkrustuotą spindinčiomis žvaigždėmis, ir ją palengva 
apėmė gilus pojūtis, jog tėvas yra šalia. Tas jausmas ją apgaubė, šiltai 
ir stipriai, apsiausdamas švelnumu, tarsi tai būtų apkabinimas — di- 
džiulis dangiškas apkabinimas. Keitė mėgavosi tuo pojūčiu, įsitvėrusi 
į jį, kol ašaros pradėjo gelti akis ir riedėti skruostais. 

Pagaliau ji pakėlė ranką nusibraukti ašarų, ir vėl pažvelgė į van- 
denį ieškodama Mitčelo. Jis plaukė tiesiai jos link, jo pečius ir rankas 
galėjai matyti virš vandens. 

Ir tą akimirką ji staiga suprato. Ji suprato viską taip tikrai, tarsi 
jos tėvas būtų sėdėjęs krėsle greta ir taip pat stebėjęs Mitčelą ir 
šypsojęsis. 

Taip turėjo nutikti, jiedu turėjo susitikti. Štai kodėl ji pajuto 
nepaaiškinamą magiško artumo jausmą, vos tik jiedu susipažino. 
Ji prisiminė gailų Mitčelo prisipažinimą: vakar vakare aš jutau tuos 
pačius dalykus kaip ir tu. Jiems buvo lemta susitikti ir pamilti vienas 
kitą, tačiau kaprizinga lemtis netampė už virvučių. 

Nusišluostydama dar vieną ašarą, Keitė pakėlė akis į dangų ir 
sušnibždėjo: 

— Ačiū tau, tėveli. Man tavęs trūksta. 

Jo artumo pojūtis sumenko, tačiau dar tebebuvo juntamas, kai 
po kelių minučių Mitčelas atsistojo vandenyje. Rankomis persi- 
braukęs plaukus, jis išbrido iš jūros, jo stipriais pečiais ir ilgomis 
kojomis tekėjo vanduo, o tamsios glaudės buvo prilipusios prie 
raumeningų šlaunų. Jis buvo toks nežmoniškai gražus, jog Keitė 
papurtė galvą. Ji šypsodamasi dar kartą pažvelgė į žvaigždes ir tyliai 
ištarė: 

— Ką, po galais, tu manei, kai nusprendei, jog aš nusipelnau tokio 
gražuolio? 

Mitčelas paėmė rankšluostį, kurį Keitė jam ištiesė, ir užgniaužė 
norą suvelti susivijusias šlapias garbanas, gaubiančias jos veidą ir 
krintančias ant pečių. Su tokiais plaukais ji atrodė žaviai, tiesą sa- 
kant, ji atrodė lygiai taip kaip ir tada, kai jiedu pirmą kartą susitiko 
restorane. 


— Sveika, — tarė jis šypsodamasis. 

Keitė irgi nusišypsojo. 

— Kaip patiko Jamaika? Ar pakeliui sutikai ryklių? 

Šypsodamasis iš jos sąmojo, Mitčelas pradėjo šluostytis krūtinę 
ir rankas. 

— Visą savaitę gulinėjau, — paaiškino jis. — Reikėjo šiek tiek pa- 
simankštinti. 

— Ar paprastai tu mankštiniesi plaukiodamas? 

Jis papurtė galvą. 

— Vienas mano darbuotojas yra kovos menų žinovas. Dažniausiai 
sportuoju treniruodamasis kartu su juo. 

— Ką šis darbuotojas veikia? 

— Jis yra mano vairuotojas. 

— Tavo vairuotojas, - pakartojo Keitė mąstydama. — Drauge ir 
tavo asmens sargybinis? 

— Jam taip atrodo, - atsakė Mitčelas pasilenkdamas nusišluostyti 
kojų. 

Keitė luktelėjo, kol jis numetė rankšluostį šalin ir pakėlė chalarą, 
o tada paklausė kai ko, kas jai šiek tiek kėlė nerimą: 

— Koks tavo verslas, kad tau reikia asmens sargybinio? 

— Europoje gana įprasta, kad vairuotojai kartu būtų ir asmens 
sargybiniai. 

Atsitiktinai arba tyčia, bet jis nepasakė jai, koks jo verslas, pa- 
manė Keitė. Ir praėjusį vakarą šia tema jis taip pat neištarė nė žodžio. 
Jie kartu miegojo ir su kiekviena akimirka ji vis labiau jį įsimylėdavo. 
Ji degė nekantrumu norėdama daugiau apie jį sužinoti ir geriau jį 
suprasti. Einant paplūdimiu laiptų, vedančių į viešbutį, link, Keitė 
pakartojo klausimą: 

— Koks tavo verslas? 

— Verslas, kuris duoda pinigų, — atsakė Mitčelas, automatiškai 
duodamas jai tą patį iš anksto parengtą atsakymą, kurį taikydavo 
daugumai žmonių, to paklaususių; tada jis blogai pasijuto, kad el- 
giasi su ja taip, tarsi ji būtų smalsus nepažįstamasis. 

— Aš neturiu verslo, — patikslino jis. — Net jei turėčiau tokį po- 
linkį, abejoju, ar užtektų gebėjimų. Aš investuoju pinigus į kitų 

žmonių idėjas ir gabumus, tokių žmonių, kurie turi gabumų valdyti 
verslą. 

Keitė susikišo rankas į chalato kišenes ir apgalvojo kitą klau- 
simą. 

— O kaip tu nusprendi, į kokias idėjas ir žmones investuoti? 

— Iš dalies pasikliauju informacija, iš dalies nuojauta, todėl išeitų, 
jog tai lyg pagrįstas spėjimas. 

Keitė suprato, jog jis tikėjosi, kad tuo šis pokalbis ir baigsis. 
Stengdamasi tarsi paironizuoti, o ne ketindama pratęsti pokalbį, 
ji tarė: 

— Žmogaus instinktyvus gebėjimas ką nors daryti, manau, va- 
dinamas talentu. 

— Mano atveju reikia daugiau įgytų įgūdžių, o ne tikro ta- 
lento. 

— O kaip tu įgijai savo įgūdžius? 

Jis sustojo, atsisuko ir pažiūrėjo į ją šiek tiek nekantriai susi- 
raukęs. 

— Turėjau mokytoją — Stavrosą Konstantatosą. 

Keitės akys išsiplėtė išgirdus minint atsiskyrėlį, savo jėgomis 
iškilusį graikų magnatą, kuris, kaip kalbama, buvo vienas turtin- 
giausių pasaulio žmonių. 

— Ar mes kalbame apie vyrą, kuris gyvena saloje, apstatytoje 
ginkluotais sargybiniais, ir savo jachtoje įsirengusį torpedas? 

Mitčelo prieštaravimas virto linksmumu. 

— Ne torpedas, o priešlėktuvines patrankas, — tarė jis, suner- 
damas pirštus su jos pirštais ir laikė jos ranką jiems vėl pradėjus 
eiti. — Jo sūnus Aleksas buvo mano kambario draugas internatinėje 
mokykloje. Vienais metais Aleksas maldavo mane praleisti žiemos 
atostogas kartu jų saloje, kad jis „vienas nenumirtų iš nuobodulio“ 
klausydamasis, kaip Stavrosas kaskart prie stalo kalba apie verslą. 
Kaip dauguma turtingų vaikų, Aleksas nesidomėjo, kaip uždirbami 
pinigai, jam buvo įdomu juos leisti. 

Keitė pastebėjo, kad Mitčelas nepriskyrė savęs „turtingų vaikų“ 
kategorijai, tačiau nebesistengė to išsiaiškinti. Ji, tarsi palaikydama 
pokalbį, pasiteiravo: 


— O Alekso tėvas iš tiesų kiekvieną kartą prie stalo kalbėdavo 
apie verslą? 

— Stavrosas apie verslą kalbėdavo be paliovos, - nusijuokė Mit- 
čelas, — bet man nebuvo nuobodu, aš buvau pakerėtas. Savaime su- 
prantama, jis tai matė, ir, manau, tikėjosi, jog mano požiūris persiduos 
Aleksui. Dar per kitas atostogas jis pareikalavo Alekso vėl atsivežti 
mane į salą. Po to dar daug kartų mačiau Stavrosą. Per tuos metus 
jis priglaudė mane po savo sparnu, mokė, ragino, kol aš perpratau jo 
idėjas. Kai baigiau universitetą, pasiėmė mane dirbti tiesiogiai jam, 
kad galėtų „pabaigti mano auklėjimą“. Galiausiai jis pradėjo leisti man 
sudaryti savo sandorius ir gauti dalį pelno. Arba nuostolių. 

— Koks nuostabus žmogus ir kokia sėkminga patirtis tau. 

Mitčelas pritardamas linktelėjo. Jis neužsiminė apie tai, jog Stav- 
roso žmona ne kartą bandė jį suvilioti nuo tada, kai jam suėjo septy- 
niolika. Jis taip pat neminėjo kitų ankstesnių, ne tokių „nuostabių“ 
patirčių su turtingomis kai kurių bendraklasių šeimomis — malo- 
niais, gerai išauklėtais tėvais, su kuriais Mitčelas susitikdavo, kai jų 
sūnūs pasikviesdavo pas juos praleisti atostogas. Jie klausinėdavo jį 
tų pačių bauginamų klausimų, kuriuos nuolat užduoda tėvai — iš 
kur jis kilęs, kas jo giminaičiai. Kai tik jie suprasdavo, jog jis visiškas 
pašalietis, be šeimos ar ryšių, dažnai pradėdavo su juo elgtis kaip 
su prisiplakėliu, besistengiančiu įsiskverbti į jų sūnų gyvenimus 
dėl tam tikrų priežasčių, kurios jiems atrodydavo labai įtartinos ir 
nepageidaujamos. 

Kai kurie nueidavo taip toli, kad paskambindavo internatinių 
mokyklų valdytojams ir pasiskųsdavo dėl abejotinos berniuko, su 
kuriuo bendrauja jų sūnūs, kilmės. Jiems būdavo atsakoma, jog Mit- 
čelas „mokosi pagal stipendiją“ ir yra „talentingas atletas“, kuriuo 
itin domisi vienas įtakingas Amerikos fondas. Mitčelas tai sužinojo 
iš sūnų, kurių tėvai skundėsi. 

Eidamas greta Keitės, jis stengėsi prisiminti, kiek kartų per visus 
tuos mokslo metus jo buvo klausiama, ar jis nėra kaip nors susijęs 
su „Čikagos Vajarais“. Kaip ironiška, kad visus tuos kartus jis atsa- 
kydavo neigiamai. Staiga paaiškėjo, kodėl jis vos įstengė prisiversti 
dabar pripažinti, jog iš tiesų atsakymas yra „taip“. 


skyrius 


Atsirėmusi lovoje, Mitčelo glėbyje, Keitė žiūrėjo, kaip naktinis 
dangus užleidžia vietą aušrai. Grįžę po pasiplaukiojimo, jiedu nu- 
simaudė duše ir suprato, jog yra išbadėję. Ant kavos staliuko tebe- 
buvo jų puotos likučiai — blynelių su braškėmis ir keptų kiaušinių 
su skrebučiais. 

Tada jie atsigulė, tačiau Mitčelas neketino miegoti. Ankstesnis 
įnirtingas, reiklus skubėjimas ir laisvas žaismingumas buvo dingę. 
Šįkart jis glamonėjo ją su lėtu ir deginančiu geidulingumu, ramiai 
vesdamas kulminacinio taško link, pakeliui pasukdamas anksčiau 
neištyrinėtais erotiniais keliais, šnibždėdamas nurodymus ir padrą- 
sinimus, kurie jaudino Keitę lygiai kaip ir dalykai, kuriuos jis darė. 
Kai jis pagaliau leido jai užbaigti, Keitė beprotiškai raitėsi jo glėbyje, 
it paklaikusi šnabždėdama „Prašau“, dar, dar ir dar kartą. 

Kai ją sudrebino paskutinis spazmas, jis pakeitė glostymo tempą 
ir suglebęs Keitės kūnas staiga išsirietė lyg tvirtai įtemptas strykas, 
savo noru besiveržiantis jo link, o Mitčelas tuo metu į ją išsiliejo. 
Keitė išgirdo save dejuojant, o tada įsikabino į jį, įtraukta akimirkos, 
kuri buvo ne tik audringai seksuali, bet ir beveik pašėlusiai dva- 
singa. 

Vėliau prisimindama, ji būtų galėjusi pavadinti save naivia stu- 
dente, kurią ką tik mokė patyręs, tikriausiai šiek tiek mažiau pametęs 
galvą mokytojas. Tačiau po visko jis prisitraukė ją prie savęs visu 

ūgiu ir laikė jų kūnus tvirtai suspaustus, veidu įsikniaubęs į jos kaklo 
linkį, tarsi ir pats būtų nepaprastai paveiktas jų meilės akto. 

Net dabar, jiems stebint saulėtekį, jo ranka buvo apkabinusi jos 
ranką, o nykštys glostė jai odą. Abu buvo mieguisti, tylos pauzės vis 
ilgėjo, tačiau padangei šviesėjant, naujos dienos aušra baigė išstumti 
iš galvos tylią euforiją, pakeisdama ją rūpesčiu ir vėl atgimusiu kaltės 
jausmu dėl Evano. 

Vakar nepaskambino jam, kol nepradėjo rengtis vykti į kazino, 
nes žinojo, jog tuo metu Evanas savo klube jau žais tenisą. Ji paliko 
jam balso žinutę, patikindama, jog visiškai ant jo nepyksta, jog puikiai 
leidžia laiką lankydamasi kaimyninėse salose ir kad jam visiškai nėra 
priežasties nerimauti ar jaustis kaltram. Visa tai buvo tiesa, tačiau da- 
lykai, kuriuos nuslėpė, pavertė jos žinutę akį rėžiančia, nedovanotina 
apgaule. Kita vertus, ji niekaip negalėjo išsiskirti su juo telefonu, tik ne 
po tiek kartu praleistų metų ir ypač ne dabar, kai jis ką tik prabilo apie 
vestuves. Iš dešimties jų planuotos kelionės dienų liko tik keturios. 
Jei jo byla tęsis dar dieną ar dvi, jis neabejotinai nuspręs, jog nebėra 
prasmės grįžti į Angiliją. 

Pajutęs jos nuotaikos pokytį, Mitčelas pažvelgė į moterį, su kuria 
pajuto gaiviausią ir daugiausiai pasitenkinimo suteikusį seksualinį 
jo gyvenimo patyrimą. Jos garbanos buvo išsitaršiusios, krito ant 
pečių ir krūtinės, porcelianiniai skruostai vis dar buvo lengvai raus- 
telėję nuo mylėjimosi, bet veido išraiška tapo liūdnai mąsli. Mitčelas 
spėjo, jog ji tikriausiai galvoja apie savo vaikiną ir svarsto, ar jis 
šiandien atskris. Jis galvotų apie tą patį. 

— Mintys neduoda ramybės? 

Ji pasuko galvą ant pagalvės. 

— Ne visai. Bet kuriuo atveju, ne apie tave, — pasitaisė ji. Po 
akimirkos nusišypsojo ir paklausė: — Ar tu buvai vedęs? 

Paprastai toks klausimas, užduotas tokiu metu, Mitčelui būtų 
sukėlęs įrarumą, tačiau baigę mylėtis jiedu ilgai taip gulėjo, uždavi- 
nėdami vienas kitam padrikus klausimus. Juk jie buvo du žmonės, 
kurie pažinojo vienas kito kūną, jautė užgimstančius jausmus, ta- 
čiau nežinojo jokių taktų. Ir kadangi jie jau apsikeitė informacija 
apie mėgstamiausius laisvalaikio užsiėmimus, labiausiai patinkantį 

maistą, nekenčiamiausius politikus ir taip toliau, jos klausimas Mit- 
čelui atrodė visiškai logiškas. 

— Taip, o tu? 

— Ne, atsakė ji. 

Buvo akivaizdu, jog skirtingai nei ankstesni klausimai ir atsa- 
kymai, šis, jos nuomone, reikalavo paaiškinimo, nes ji kilstelėjo 
antakius ir klausiamai pažvelgė į jį. 

— Trejus metus buvau vedęs Stavroso dukterį Anastasiją, — pridūrė 
Mitčelas, norėdamas patenkinti jos smalsumą. Nepatenkino. Atsisukusi 
į jį, Keitė ištiesė ranką ir prispaudė pirštą prie jo sučiauptų lūpų. 

— Jei aš šitoj lovoj mirsiu iš smalsumo, - įspėjo ji, — tau teks ilgai 
aiškintis su viešbučio administracija. 

Mitčelas pabandė susiraukti, tačiau jos švelnių plaukų garbana 
glostė jam smakrą, pirštas braukė per lūpas, o jos šypsenai buvo 
neįmanoma atsispirti. 

— Anastasija buvo jauniausias Stavroso vaikas ir vienintelė 
dukra, —- nugalėtas pradėjo pasakoti jis. — Jis laikė ją po padu ir 
neišleido iš akių, visiškai neduodamas pinigų, kuriuos ji galėtų sa- 
varankiškai leisti. 

— O aš maniau, kad turtingos graikų paveldėtojos turi visišką 
laisvę. 

— Ir Stavrosas taip manė, - ironiškai pratarė Mitčelas. - Būdama 
dvidešimt vienerių, ji jau taip beviltiškai troško nors truputėlio 
laisvės ir „gyvenimo patirties“, jog buvo graudu žiūrėti. Tiktai san- 
tuoka galėjo išgelbėti ją iš šitos vergovės, tačiau Stavrosas neleisdavo 
vyrams net prisiartinti prie jos, išskyrus keletą, kurie įtiko jam, bet 
ne Anastasijai. 

Mes buvom pažįstami nuo vaikystės ir supratom vienas kitą. 
Mes taip pat mėgom vienas kitą. Taigi sudarėm sandėrį. Mudu su- 
situokėm ir aš leidau jai kaupti visą įmanomą gyvenimišką patirtį. 

— Ir kodėl jums nepasisekė? — paklausė Keitė tyrinėdama jo 
bruožus. 

— Anastasija nusprendė norinti tokios gyvenimiškos patirties, 
kurios aš atsisakiau suteikti, o prieš susituokdami mes buvome aiš- 
kiai susitarę nuo šito susilaikyti. 

— Kas tai buvo? 

— Motinystė. 

— Tu išsiskyrei su ja, nes ji norėjo pagimdyti tau vaikų? 

— Ne, aš leidau jai išsiskirti su manim. 

Mitčelo tonas įspėjo, jog ši tema išsemta, todėl Keitė nuleido 
žvilgsnį svarstydama, ar turėtų mėginti išgauti daugiau informa- 
cijos. Ji nusprendė, jog mažai tikėtina, kad dabar jai pasisektų, o ji 
nenorėjo dar labiau gadinti abiem nuotaiką. 

Keitė suko galvą, ieškodama nepavojingo klausimo, ir po akimirkos 
nusprendė paklausti apie mažytį randą ant jo dešinės rankos. 

— Iš kur šis randas? — pasiteiravo ji paliesdama pirštais. 

Jis pažvelgė, kad pamatytų, apie ką ji kalba, ir jo balsas sušvel- 
nėjo. 

— Būdamas penkiolikos, atsitrenkiau į rapyrą. 

— Taip ir būčiau bandžiusi spėti. 

Jo mėlynos akys atšilo ir šypsena palietė lūpas. Pakėlęs ranką 
prie jos veido, jis nykščiu perbraukė per smakrą, kuris jam pasirodė 
įtrūkęs, ir erzindamas paklausė: 

— O iš kur šitas mažytis mielas įdubimas ant smakro? 

— Būdama trylikos atsitrenkiau į pašto dėžutę. 

Pokštas Mitčelą prajuokino ir jis ėmė bučiuoti jai smakrą, tačiau 
Keitė papurtė galvą ir tęsė: 

— Aš nejuokauju. 

Jis nustebęs atsitraukė. 

— Kaip, po galais, tai nutiko? 

— Prieš par keturioliktąjį gimtadienį aš nutariau niekieno neatsi- 
klaususi nuvažiuoti į Klivlendą aplankyti žmogaus, kurio jau seniai 
nebuvau mačiusi. Įtikinau pažįstamą penkiolikmetį mane pavežėti, 
taigi Trevisas ryte pasiskolino brolio automobilį, per pietus mes 
išėjom iš pamokų ir išvažiavom. Už trijų mylių Trevisas nesuvaldė 
mašinos, užvažiavo ant šaligatvio ir atsitrenkė į pašto dėžutę. O aš 
smakru trenkiausi į prietaisų skydą. 

— Ar penkiolikmečiams leidžiama vairuoti? 

— Pagal įstatymą ne. Ir tai buvo viena iš priežasčių, kodėl į įvykio 
vietą prisistačiusi policija mus suėmė. 

— Kokios buvo kitos priežastys? 

— Vogto automobilio vairavimas, pabėgimas iš pamokų, mari- 
huanos laikymas ir valstybinės nuosavybės naikinimas. 

Nuo kvatojimo Mitčelo pečiai pakilo nuo pagalvės. 

— Mes buvom nekalti, - pasikeldama ant alkūnių ėmė protes- 
tuoti Keitė ir Mitčelas vėl pradėjo kvatoti. — Tikrai. Trevisas papras- 
čiausiai „pamiršo“ pasakyti broliui, kad pasiskolino jo mašiną, todėl 
brolis pranešė apie vagystę. Ir marihuana buvo ne mūsų, o jo. 

— Mano susikurtas choro mergaitės įvaizdis radikaliai keičiasi. 

— Tai buvo mano pašėlusios vaikystės dienos. Šiaip ar taip, tądien 
jos ir baigėsi. 

— Kodėl? 

— Mane nuvežė į ligoninę susiūti smakro ir, savaime supran- 
tama, iš ligoninės paskambino mano tėvui. Jis buvo toks išsigandęs 
ir įtūžęs, jog šaukė ant manęs visą kelią iki pat restorano. Mums 
grįžus, nusiuntė mane viršun pasakęs, jog skiria man dviejų mėnesių 
namų areštą. Pasakė, jog neberengs man gimtadienio vakarėlio atei- 
nančią savaitę, o nusiraminęs sugalvos dar daugiau bausmių. Tada 
jis nuėjo į savo kabinetą ir taip trenkė durimis, kad jos atšokusios 
vėl atsidarė. 

— Vargšas pašėlęs vaikutis, — nusišypsojo Mitčelas, nykščiu lies- 
damas smakro įdubimą. — Įkalinta dviem mėnesiams. 

— Aš neketinau būti uždaryta nė dviejų valandų. Buvau tokia 
įsiutusi ant jo už tai, kad šaukė ant manęs ir uždarė namie, kai man 
ką tik buvo susiūta galva. Kelias minutes paslampinėjau viršuje, 
tada nusėlinau žemyn, ketindama trumpam nueiti pas draugę. Ant 
pirštų galų eidama aplink laiptus galinių durų link, iš tėvo kabineto 
išgirdau sklindant garsą, nuo kurio sustingau. 

— Kas tai buvo? 

— Kūkčiojimas, — atsiliepė ji. - Mačiau tėvo atspindį veidrodyje 
ant sienos priešais jo kabinetą. Jis sėdėjo prie stalo, rankomis užsi- 
dengęs veidą, ir verkė iš visos širdies. Jis buvo toks stiprus, nepalen- 
kiamas vyras, jog man niekada nė netoptelėjo, kad kas nors galėtų 
ji pravirkdyni. Tai buvo skaudžiausia mano gyvenimo akimirka. 

— Ką tu darei? 

— Grįžau viršun ir užsidariau dviem mėnesiams. Daugiau nie- 
kada nebebėgau iš pamokų ir nuo tos dienos nepridarydavau bėdų, 
bent jau didelių. 

Mitčelas nutilo, mąstydamas apie tai, ką Keitė jam papasakojo, 
mėgindamas susidaryti trimatį jos gyvenimo vaizdą, bet jis nepažinojo 
nė vieno žmogaus, kurio kilmė bent truputį būtų panaši į jos. 

— Tu visiškai nekalbi apie savo mamą, - galiausiai pratarė jis. 

Kilstelėjusi antakius, Keitė atkirto: 

— Iu taip pat neužsiminei apie savąją. 

— Ar ji gyva? — nepasidavė Mitčelas. 

— Neketinu tau pasakoti, kol pirma nepapasakosi apie savo 
mamą. 

— Manau, jog tu vis tiek man papasakosi. 

— Neišgausi net su laužtuvu. 

— Galėčiau dviem pirštais, — visiškai įsitikinęs pareiškė Mitčelas, 
pakišdamas ranką po antklode. 

— Nedrįsk, - įspėjo Keitė suspausdama kojas. Staiga tapo svarbu, 
kad ir jis negalėtų saugoti savo paslapčių, jei jau taip lengvai gali 
paveikti ją, kad atskleistų savąsias. 

Jo pirštai nuslydo pro trikampį tarp jos šlaunų. 

— Keite, atpalaiduok kojas. 

— Ne. — Tada jai toptelėjo, jog ji vadovaujasi visiškai klaidinga 
logika ir kvailai elgiasi priešindamasi. Ji atpalaidavo kojas, aiktelėjo, 
kai vienas jo pirštas įsiskverbė gilyn, o nykštys tuo metu glostė gar- 
banėles; tada suglebo ir leido jam skleisti šilumą ir malonumą. 

— Gal nori man ką nors papasakoti? — paklausė jis, iš lėto didin- 
damas spaudimą ir keisdamas pirštų judesius. 

— Dar ne, —silpnu balsu sušnibždėjo Keitė, apkabindama jį per 
pečius ir užmerkdama akis. Jis manevravo ja taip taikliai, jog ji vos 
laikėsi nepradėjusi judėti kartu su juo. 

— Vis dar nenori man nieko papasakoti? 

Laikėsi įsikabinusi į jį, jos širdis daužėsi, nagai buvo įsirėžę jam 
į nugarą. 

— Ne, - žioptelėjo ji, bet kūnas jau buvo ant konvulsijų ribos. 

Jis sustojo. 

— O dabar? 

Ji kabojo ant skardžio, pasiryžusi viskam, ir jis tai žinojo. Jis 
ketino neleisti jai pasiekti orgazmo, kai jai tetrūko vos akimirkos, 
ir atitolinti jį, kol ji pasiduos. Kažkodėl ji buvo klaidingai supratusi, 
jog jis ketina išgauti jos atsakymą, suteikdamas jai malonumą, o jis 
tuo tarpu ketino tai padaryti, tą malonumą iš jos atimdamas. 

Jos kūnas maldavo pasiduoti, tačiau širdis neleido. Ji paleido 
Mitčelo pečius ir krito ant pagalvių, įsmeigusi į jį įžeistas akis, ty- 
lėdama ir nusivylusi. 

Jis taip pat žvelgė į ją - mėlynos akys buvo primerktos, veido 
išraiška neįskaitoma. Staiga jis griebė ją į glėbį, pirštais nuslysdamas 
prie tų pačių vietų, kurias ką tik lietė ir paliko, ir tada ji patyrė 
orgazmą. 

Kūną krečiant drebuliui, Keitė buvo įsikabinusi į jį, o spazmams 
nurimus, atsigulė ant pagalvių ir pakėlė ranką, perbraukdama per jo 
griežtą smakrą ir švelniai sulygindama jo tankius juodus plaukus. 

— Mano mama gyvena Klivlende, - sušnibždėjo ji, pripažindama 
jį laimėjus, tačiau jos, o ne Mitčelo sąlygomis. 

Mitčelui krūtinę užliejo nepažįstamos emocijos, jos plėtėsi ir 
skleidėsi. Ji buvo jam skirta, jie skirti vienas kitam. Bet jau šįvakar 
arba rytoj jos pasiimti atvažiuos kitas vyras, kuris į ją turi daugiau 
teisių... 

Mintyse Mitčelas girdėjo, kaip trimituoja trimitai ir šaukliai 
skelbia jo vardą, kviesdami jį pasirodyti Įsipareigojimų Kolizie- 
juje ir stoti prieš riaumojančią publiką - jį, gladiatorių be kardo 
ar skydo, ginkluotą tik savo paslaptimis ir trapiomis svajonėmis. 
Ragai jau gaudė ir jis jau žengė savo lemties link - beginklis, tačiau 
bebaimis. 

Keitės ranka gulėjo šalia jo skruosto, pirštais ji glostė jam smakrą, 
o žalios akys viliojo pas save. Mitčelas šypsodamasis atsisuko veidu 
į jos ranką, pabučiavo jai delną ir sušnibždėjo: 

— Einantysis mirti sveikina tave. 

Sėdėdamas fotelyje priešais langus 102 kambaryje, užsikėlęs ant 
palangės kojas ir pasidėjęs ant kelių žiūronus, Makneilas nusižio- 
vavo, pasirąžė ir toliau nuobodžiaudamas stebėjo, kaip danguje virš 
blizgančio Karibų jūros vandens ryškėja rausvi dryželiai. Jiedu su 
Čaildresu miegojo pakaitomis ir Mako pamaina buvo ką tik pra- 
sidėjusi. 

Paplūdimyje jau zujo viešbučio darbuotojai, ruošdamiesi pus- 
ryčiams ir šluostydami šezlongus, prie paradinio įėjimo išsirikiavę 
stovėjo keletas taksi, pasirengę nuvežti anksti pakilusius svečius jų 
pasirinkton vieton. Jei Vajatas nuspręstų išeiti iš viežbučio, jam tektų 
praeiti pro Makneilo langą, kad pasigautų taksi. Iš tos pačios vietos, 
pasitelkęs žiūronus, vakar vakare Makneilas galėjo stebėti Vajatą ir 
tą Donovan, kol galiausiai jiedu pakilo į savo kambarį. 

Vienuoliktą valandą jo vietą prie lango užėmė Čaildresas - jis 
įsipylė sau puodelį kavos, kurios Makneilui budint atnešė kambarių 
tarnyba. 

— Aš jau čia užsibuvau per ilgai, — pasakė Čaildresas, šaukšteliu 
berdamas cukrų į puodelį. - Vakar vakare skaičiau viešbučio lanks- 
tinuką ir pradėjau galvoti, jog man tikrai reikėtų pasirūpinti kojų 
nagais ir kad aš niekaip neištversiu dar vienos dienos be aromatera- 
pijos. — Jis padėjo kavos puodelį ant staliuko greta fotelio ir pakėlė 


žiūronus, kuriuos Makas ten buvo palikęs. Pridėjęs žiūronus prie 

akių, jis lėtai nužvelgė paplūdimį, ieškodamas vienos blodinės. — Stai 
ji, guli savo mėgstamame krėsle. Aš pradedu įsimylėti. Pažvelk... ji 
turi mažą tatuiruotę ant užpakalio, kairėje. Kaip aš jos nepastebėjau 
vakar? — Jis nutilęs pritraukė ir sufokusavo vaizdą. — Tai boružėlė, 
argi ne miela? 

— Einu, palįsiu po dušu, - atsiliepė Makas ir, eidamas į vonią, 
pacitavo tą patį lankstinuką, - ir pasinersiu į jostrų šampūno pra- 
bangą. 

Čaildresas staigiai pažvelgė per petį ir šūktelėjo: 

— Palik ir man truputį. 

Makneilas sukikeno, stabtelėjo ties spinta pasiimti švarių marš- 
kinių ir kelnių, o tada padėjo juos ant lovos, nes ant tualetinio 
staliuko pradėjo vibruoti jo mobilusis telefonas. 

Grėjaus Elioto balsas buvo nuožmus ir gyvas. 

— Ką tik radom Viljamo Vajato kūną su šautine žaizda krūti- 
nėje. Jis buvo sename šulinyje gretimoje sodyboje, kuri priklausė 
Udalų šeimai. Tiesą sakant, — pasitaisė jis, — 22 mes jį radom. Žemių 
supirkėjas, nupirkęs sodybą prieš kelis mėnesius, jį aptiko, kai su- 
klupo ant surūdijusio šulinio dangčio, užkloto keliais centimetrais 
sniego. Keldamasis jis pastebėjo, jog po dangčiu kažkas įsprausta, 
ir tai jam pasirodė keista. Vyrukas buvo girdėjęs, jog Viljamas pra- 
dingo tuo metu, kai, kaip manoma, buvo gretimoje sodyboje, todėl 
jis atitraukė dangtį, kad pažvelgtų vidun. Vietos policininkai tuoj 
reagavo į jo skambutį, o vėliau visą šį reikalą perdavė mums. Sraig- 
tasparnis ką tik atskraidino Viljamo kūną ir šratinį šautuvą, kuriuo 
jis, be jokios abejonės, buvo nužudytas. Balistikos ekspertai dabar 
tiria ginklą. 

— Arantjo likę kokių atspaudų? 

— Nė vieno, - visiškai dėl to nesirūpindamas atsakė Grėjus. 

Makneilas tuoj pat atspėjo priežastį: 

— Kas buvo įsispraudę po dangčiu? 

— Juoda odinė saga, maždaug tokio dydžio kaip saga iš vyriško 
palto. Ir dar su prie jos prikibusiu siūlu. 

— Saga? — suraukdamas antakius pakartojo Makneilas ir atsisėdo 


ant lovos krašto. 


— Labai savita, rankų darbo odinė saga, - pabrėžė Grėjus, — su prie- 
kyje įspaustu įdomiu piešiniu ir jos kūrėjo simboliu vidinėje pusėje. 

— Suprantu, jog esi įsitikinęs, kad galėsi atsekti, kas ją sukūrė? 

— Netgi dar geriau. Pasirodo, tokias sagas užsisako tik siuvėjai 
iš Europos, kurie jas rūpestingai registruoja, kad klientui prireikus 
galėtų gauti reikalingą sagą. 

— Europa didelė. Kaip manai, kiek laiko užtruks, kol jūs rasit 
siuvėją ar sagos gamintoją? 

— Teismo ekspertai teigia, kad sagai naudota angliška oda ir 
dažai, todėl pirmiausia sutelksime dėmesį į Londono siuvėjus. Di- 
džiausią rūpestį dabar man kelia laikas. Tik kelių valandų klausimas, 
kada žurnalistai suuos, jog mes radom Viljamo kūną, o jei apie tai 
sužinos Vajatas, jo lėktuvas paliks Sen Marteną, pasukdamas kiek 
galima toliau nuo Jungtinių Valstijų teisėtvarkos. 

Jei tik pavyktų parsivilioti jį į Čikagą, turiu pakankamą pagrindą 
sulaikyti jį apklausai ir priversti atiduoti savo pasą. Tai duotų mums 
laiko atsekti siuvėją, kuris siuvo jam paltą, o gal net ir patį paltą. Vos 
tik atrastume vieną iš šių dviejų, galėčiau gauti orderį jam suimti. 
Jau susitariau su Niujorko policijos departamentu, kad apieškotų 
jo butą Niujorke kiek vėliau šiandien, kai duosiu jiems signalą. Jis 
taip pat turi butus Romoje, Londone ir Paryžiuje ir aš dabar mėginu 
susitarti, kad juos taip pat apieškotų tuo pačiu metu, tačiau Europos 
valdžios organai kol kas nelabai noriai su manim bendradarbiauja. 
Kai baigsim kalbėti, pabandysiu pasinaudoti asmeniniais ryšiais. 

— Tau prireiks tikrai rimto masalo, kad atitrauktum jį nuo tos 
Donovan. 

— Aš turiu planą, — tarė Grėjus. - Netrukus tau paskambinsiu. 
O tuo tarpu tiesiog neišleiskit jo iš akių ir nesukit galvos dėl Keitės 
Donovan, jei jie išsiskirtų. Pats su ja išsiaiškinsiu, kai tik Vajatas bus 
teisininkų rankose. 

— Mes ir toliau jį stebėsim, - pažadėjo Makneilas. 

— Makai? 

— Aha? 

— Aš taip pat turiu liudininką, kuris matė Vajarą vilkint paltą su 
lygiai tokia pat saga, kaip toji, kurią radom šulinyje. 


skyrius 


Vos Mitčelas vonioje paėmė skutimosi kremo flakoną, ant baro 
pradėjo skambėti Keitės telefonas. Mitčelas išsiblaškęs kratė flakoną 
ir akies kampučiu stebėjo, kaip ji įžengė iš balkono ir pakėlė tele- 
foną, kad pažiūrėtų į skambinančiojo numerį. Kandžiodama lūpą 
ji svyravo, tada pakėlė telefoną prie ausies ir atsiliepė. 

Kriauklėje bėgant karštam vandeniui, Mitčelas negalėjo girdėti, 
ką ji kalba, tačiau jos pečiai buvo sustingę, galva nuleista, o laisvąja 
ranka ji trynėsi kaklą. Jos kūno kalba išdavė įtampą ir nuogąsta- 
vimą. Iš to Mitčelas padarė išvadą, jog arba advokatas pranešė jai, 
kad planuoja atvykti į Sen Marteną, arba davė velnių už tai, kad 
neatsiliepia į jo skambučius. Vos kelias akimirkas tetrukęs pokalbis 
baigėsi, ir ji padėjo ragelį. 

Pokalbis buvo per trumpas bet kokiam jausmų proveržiui, ypač 
advokato. Advokatai padarydavo karjerą sakydami kalbas, o šis tele- 
fono skambutis buvo toks trumpas, jog advokatas nebūtų spėjęs net 
įsijausti. Vienintelė logiška išvada buvo, jog Keitės draugas advo- 
katas paprasčiausiai informavo ją, kad atskrenda į Angiliją, o ji, taip 
pat sprendžiant iš pokalbio trumpumo, nesistengė jo atkalbėti. Ne 
šitokio elgesio Mitčelas iš jos tikėjosi. 

Kai Keitė įėjo į vonią, Mitčelas stovėjo prie kriauklės, klubus 
apsijuosęs rankšluosčiu, ir skutosi. Užklupta švelnaus akimirkos 
intymumo, Keitė atsirėmė į tualetinį staliuką ir žiūrėjo veidrodyje, 


191 


kaip jis baigia skustis kaklą. Jo veidas buvo padengtas putomis, ne- 
simatė nieko, išskyrus juodus antakius, tamsiai mėlynas akis ilgomis 
blakstienomis ir subtiliai iškaltas geidulingas lūpas. 

Jis nuplovė skustuvą po tekančiu vandeniu ir pažvelgė į ją vei- 
drodyje. Jo lūpas iškreipė kažkas panašaus į šypseną dėl tokio jos 
susižavėjimo, tada jis vėl tęsė savo darbą. Vienas miklus skustuvo 
brūkštelėjimas po kito ir iš po putų pradėjo ryškėti jo įdegęs veidas 
su tvirta smakro linija ir išsišovusiais skruostikauliais. 

Keitė žiūrėjo, tačiau nuo minčių apie Evano sekretorės skam- 
buti jos kakta netrukus susiraukė iš susirūpinimo. Pasak Patricijos, 
sekmadienio vakarą jiedu su Evanu dirbę iki vėlumos ir Evanas 
galiausiai parengė taikos susitarimą su priešingos pusės advokatu. 
Jis mėgino iš darbo prisiskambinti Keitei, kad praneštų, jog suspės 
į 2:30 skrydį, arvyksiantį į Sen Marteną 12:35 vietos laiku, tačiau 
išgirsdavo tik balso pašto pranešimą viloje ir jos mobiliajame tele- 
fone. Nenorėdamas palikti balso žinutės, jis metė telefono ragelį ir 
liepė Patricijai pirmadienį nuo pat ryto pradėti skambinti Keitei ir 
daryti tai tol, kol išgirs Keitės balsą. 

— Tavim dėta, - juokais įspėjo Patricija, — pasitikčiau jį prie durų 
raminamai šypsodamasi ir su martinio taure rankoje. Jis įsiutęs, jog 
ištisas dvi dienas negalėjo tavęs pasiekti. 

Keitė žinojo, kad Evanas pasijus daug blogiau, kai pasitiks jį prie 
durų, susikrovusi lagaminą. 

Mitčelas pastebėjo jos veido išraišką veidrodyje. 

— Tu atrodai kaip moteris, turinti bėdą, — pastebėjo jis, tarsi 
palaikydamas pokalbį. 

— Jis pakeliui į Angiliją. 

— Tau tikrai bėda. 

— Iurėsiu susitikti su juo viešbutyje ir pamėginti viską paaiškinti. 
Neįsivaizduoju, ką turėčiau daryti ar sakyti... 

— Tai jau daug rimtesnė bėda. 

Nustebusi ir net šiek tiek įsižeidusi dėl jo pašaipios reakcijos 
ir tariamai nerūpestingo požiūrio į labai keblią jos situaciją, Keitė 
tyliai pratarė: 

— Atrodo, jog tu žinai visus atsakymus. Gal gali patarti, kaip 
elgtis tokioje situacijoje? 

— Kadangi jis jau pakeliui, scenarijus parašytas ir per vėlu jį 
keisti, — atsakė jis, vėl nuplaudamas skustuvą. — Kadangi mes abu 
esam džentelmenai, mūsų vaidmenys dabar jau aiškūs ir turime lai- 
kytis nustatytų taisyklių. Turint galvoje, jog nuo šiol tu ketini būti su 
manim, o ne pasilikti su juo, tas pats galioja ir tau. 

Šiek tiek nustebinta jo neaiškios frazės „turint galvoje, jog tu ke- 
tini“, Keitė žiūrėjo, kaip jis skutasi viršutinę lūpą, tada pasiteiravo: 

— O koks konkrečiai yra tas tavo „džentelmeno“ vaidmuo? 

— Aš privalau duoti suprasti, jog esu pasirengęs laikinai pasi- 
traukti, kad jis galėtų praleisti su tavim atostogų likutį, turėdamas 
galimybę per likusį laiką bandyti tave susigrąžinti. 

— O koks jo vaidmuo? 

Perbraukdamas skustuvu nuo smakro iki kairiojo skruostikaulio, 
Mitčelas paaiškino: 

— Kai tik supras, jog tu rimtai nusiteikusi būti su kažkuo kitu, jis 
privalo garbingai priimti pralaimėjimą ir palinkėti tau sėkmės — taip 
sukeldamas įspūdį, jog tu netenki tikro princo, ir paskandindamas 
tave į kaltę ir abejones — o tada pasitraukti velniop man iš kelio. 

— O koks mano vaidmuo? 

— Kaip įmanoma per trumpesnį laiką — matuojamą valandomis, 
ne dienomis — turi įtikinti jį, jog tu nusiteikusi rimtai, ir neleisti 
jam nuvilioti tavęs prie tos didelės gražios lovos, kol tu jam aiškinsi 
ir įtikinėsi. 

Keitė staiga suprato jo atžaraus tono priežastį ir kodėl jis pra- 
šneko apie lovą, tada nustebusi pažvelgė į jį: 

— Ar tu pavyduliauji? 

— Dar ne, bet einu ta kryptim, — atsakė jis trumpai ir greitai 
perbraukdamas skustuvu žemiau kairės ausies. 

— Bet kodėl? — paklausė Keitė, stengdamasi nuslėpti, kaip gė- 
dingai pamalonino jo prisipažinimas. — Aš juk negaliu tiesiog išsi- 
skirti su juo telefonu ar pasitikti jį oro uoste ir viską iškloti ten. Aš 
turiu būti viešbutyje, kad galėčiau su juo pasikalbėti ir atlikti viską 
kuo švelniau. 

Užuot atsakęs, Mitčelas nusiprausė veidą ir uždavė kitą klau- 
simą: 

— Kiek laiko reikia, kad atskristum čionai iš Čikagos? 

— Apie aštuonias valandas, nes nėra tiesioginio skrydžio. 

— Mano nuomone, raginimas skristi aštuonias valandas, sutei- 
kiant viltį, jog jūs kartu praleisit likusias atostogas, yra labai keistas 
būdas „atlikti viską kuo švelniau“. 

Keitė pagaliau suprato, jog jis susidarė klaidingą įspūdį, ir tuoj 
pat jam paaiškino. 

— Skambino ne jis, sekretorė. Evanas liepė jai, kad man praneštų, 
jog jis išskrido 2:30 šįryt ir nusileis 12:35. Aš net nemaniau, jog jis 
bandys atskristi, kai atostogų liko vos keturios dienos. Jei būčiau 
turėjusi progą pasikalbėti su juo prieš jam išvykstant, niekada ne- 
būčiau leidusi jam skristi čionai tikintis, jog tarp mūsų viskas yra 
kaip anksčiau. 

— Atsiprašau, turėjau tai žinoti. 

Keitė šypsodamasi nutraukė jo atsiprašymą, tačiau buvo su- 
intriguota savimeilę glostančio atradimo — savo moteriškos galios 
jam — ir sužavėta elgesio taisyklių, kurias jis taip griežtai neabe- 
jodamas išdėstė. Nusprendusi surengti abiem nekaltą išbandymą, 
tiesiog juokais ji sukryžiavo rankas ant krūtinės, palenkė galvą į šoną 
ir apsimetė apžiūrinėjanti savo manikiūrą. 

— Kalbant apie taisykles, kurias tu išvardijai... Ką tu, kaip džen- 
telmenas, turėtum daryti, jei aš truputį sudvejočiau dėl skyrybų su 
savo draugu? 

Dirbtinai nerūpestingas balsas tuoj pat įspėjo Mitčelą apie jos 
kėslus ir imdamas rankšluostį jis užgniaužė šypseną. Jam nebuvo 
svetimi žaidimai, kurie nulemdavo trapią pusiausvyrą tarp vyro ir 
moters. 

— Tokiomis aplinkybėmis, — švelniai atsakė jis, — taisyklės yra 
labai paprastos ir labai aiškios: tu turėtum paskambinti man ir pa- 
sakyti, jog tau kilo abejonių, o tada aš tiesiog susikeisčiau su juo 
vaidmenimis. 

— Tu paprasčiausiai garbingai pripažintum pralaimėjęs, palin- 
kėtum man laimės ir pasitrauktum jam iš kelio? — nusivylusi pa- 
klausė Keitė. 

Pasislėpęs už rankšluosčio, Mitčelas plačiai išsišiepė. 

— Mieloji, ar tu tikrai nori su manim žaisti šitą žaidimą? 

— Nemanau, - atsargiai tarė ji ir jis pradėjo juoktis. 

Patenkinta jo švelnumu, Keitė griežtai pridūrė: 

— Tik nesileisk, kad mano našlaitėlės nabagėlės garbanos ir atvi- 
raširdės choro mergaitės įvaizdis tave suklaidintų — aš tau nepasi- 
duosiu. 

— Tu turi policijos įrašą, tavo choro mergaitės įvaizdis jau 
žlugęs. 

Keitė nusijuokė ir papurtė galvą, vaidindama pasipiktinusią. 
Jis kilstelėjo antakius, laukdamas žodinio atkirčio, o nesulaukęs 
berniokiškai jai nusišypsojo, patenkintas savo pranašumu, ir vėl 
nusisuko į kriauklę susišukuoti. 

Keitė pažvelgė į laikrodį. 

— Nenoriu, kad jam reikėtų žiūrėti, kaip aš kraunuosi daiktus, 
todėl turiu būti pasirengusi prieš pirmą, kai jis turėtų atvykti į 
viešbutį. Dabar jau po vienuolikos, taigi man reikia išvažiuoti po 
penkiolikos minučių. -— Ji nužvelgė ant juosmens surištus šviesiai 
mėlynus šilkinius marškinius ir baltus šortus ir nusprendė per bū- 
simą susitikimą geriau mūvėti kelnes. — Gal aš persirengsiu, — tarė 
ji garsiai, eidama spintos link. Ji išsiėmė baltas kelnes ir pastebėjo, 
jog spintoje nėra juodos suknelės ir batų, kuriais ji buvo pasipuo- 
šusi vakar. — Gal tu žinai, kas nutiko juodai suknelei, kurią vilkėjau 
vakar? 

Jai už nugaros Mitčelas sustingo su šukomis rankoje ir suraukė 
antakius, negalėdamas patikėti tuo, ką išgirdo. 

— Jei tu planuoji vilkėti ją, kol viską jam aiškinsi ir mėginsi 
švelniai atstumti, nemanau, kad gerai supratai taisykles, kurias mes 
aptarėm. 

Supratusi, jog, jo manymu, ji turinti tokių ketinimų, Keitė pa- 
sibaisėjo, bet tuoj pat pralinksmėjo. Tada ji greitai nuleido akis ir 
atsisėdo ant kėdės šalia tualetinio staliuko priešais kriauklę susišu- 
kuoti. 

— Štai ir vėl tas tonas, — susimąsčiusi tarė ji, tarsi galvodama 
balsu. — Ar tai buvo — taip, manau, jog buvo — balsas šiek tiek pa- 
vyduliaujančio vyro, kuris tvirtina, jog atsisakytų manęs be jokių 
prieštaravimų, jei šiandien viešbutyje aš staiga persigalvočiau. 


195 


"Irumpam užmerkęs akis, Mitčelas sau prisipažino, jog paskutinį 
žodžių mūšį laimėjo ji, ir vėl pradėjo šukuotis plaukus. 

— Pradedu suprasti, kodėl tavo tėvas verkė. — Tiesa buvo vi- 
siškai kitokia — žiūrėdamas, kaip ji šukuojasi žvilgančius raudonus 
plaukus, jis negalėjo prisiminti, kad kada nors būtų jautęsis toks 
linksmas ir patenkintas kaip šią akimirką. — Kol tu buvai duše, Dy- 
drikas paėmė mūsų vakarykščius drabužius. Netrukus jis grąžins 
juos rūpestingai išvalytus ir išlygintus. 

Po dešimties minučių ji išėjo į balkoną, kur jis stovėjo prie sienos, 
žiūrėdamas į vandenį. 

— Man jau reikia važiuoti. 

Mitčelas atsisuko, pastebėjo jos rankose lagaminą ir tik po aki- 
mirkos atsitokėjęs suprato, jog lagamino jai reikia, kad susipakuotų 
savo daiktus viešbutyje. 

Linksma nuotaika, vyravusi prieš kelias minutes, tapo liūdna, 
kai Keitė ant stalo padėjo savo krepšį su drabužiais ir priėjo prie jo 
atsisveikinti. 

— Ar tu tikrai nenori, kad važiuočiau su tavim ir palaukčiau 
Filipsburge? — paklausė jis, apglėbdamas ją per liemenį. 

Keitė uždėjo rankas jam ant krūtinės ir papurtė galvą. Po baltais 
polo marškinėliais juto jo širdį, plakančią lėtu, lygiu ritmu, ir sėmėsi 
iš jos stiprybės. 

— Man reikia pabūti vienai prieš susitinkant su juo, reikia laiko, 
kad mintimis ir jausmais atsiribočiau nuo mudviejų ir susitelkčiau 
ties juo. Ketvirtą valandą susitiksim Kapitono Hodžeso prieplau- 
koje, ten pat, kur vakar išlipom iš laivo. 

— Priklausomai nuo to, kaip jis reaguos į tavo naujieną, gali ten 
atsidurti daug greičiau nei po trijų valandų. 

— Tada tą laiką išnaudosiu atsiriboti nuo jo ir susitelkti ties 
mumis. 

Mitčelas nusišypsojo jos žalioms akims, žavėdamasis jos etika 
ir sąžiningumu. 

Ji taip pat jam nusišypsojo, vėjelis kedeno jos plaukus, o jos 
pirštai glostė jam krūtinę švelniu judesiu, kuris Mitčelui jau asoci- 
javosi su ja. 

Mitčelas suprato, jog ji elgiasi visiškai teisingai, stengdamasi 
pamiršti apie „juodu“ kelias ateinančias valandas. 

— Pabučiuok mane atsisveikindama, — tarė jis, laukdamas 
trumpo, nekalto bučinio, tačiau Keitė apglėbė jį rankomis, prisi- 
spaudė lūpomis ir pabučiavo ilgu, deginamu bučiniu, nuo kurio jis 
apkabino ją rankomis, o pirštais glamonėjo jai į nugarą. 

Paplūdimyje apačioje detektyvas Caildresas pakėlė fotoaparatą 
ir nerūpestingai nusitaikė į viešbutį, tada kilstelėjo jį kairiau į viršų 
ir abejingai spragtelėjo dar vieną porelės ketvirto aukšto balkone 
kadrą. 

Užuot palydėjęs ją prie kambario durų, Mitčelas liko kur buvęs, 
tačiau pagrindinis įėjimas į viešbutį buvo matyti iš balkono, todėl 
po kelių minučių išvydo ją, kai durininkas iškvietė taksi ir padėjo 
jos lagaminą ant galinės sėdynės. Taksi pravažiuojant po jų balkonu, 
Keitė nusišypsojo ir pamojavo pro atvirą langą. 

— Grįžk kuo greičiau, - šūktelėjo Mitčelas ir ji linktelėjo. 

Taksi pasuko ir nuvažiavo žemyn privačiu keliuku pagrindinio 
suko galvą į paplūdimį ir atsirėmė į balkono sieną, stebėdamas, kaip 
horizontu lėtai slysta kruizinis laivas. Rytoj, nusprendė, jis pasiims 
Keitę paplaukioti Zako laivu. Po kelių dienų iš Italijos atskris Zakas 
ir Džulija, tada jis galės jiems pristatyti Keitę. Jis taip pat norėjo jai 
parodyti namą, kurį statėsi Angilijoje — savo pirmąjį namą, statomą 
palmių giraitėje, nuostabiame nuošaliame paplūdimyje su kvapą 
gniaužiančiu vaizdu į jūrą. 

Iš visų pasaulio vietų, kuriose būtų galėjęs statytis namą, jis 
išsirinko mažytę salą Karibuose, kur raudonplaukė spindinčiomis 
žaliomis akimis, širdį veriančia šypsena apipylė jį gėrimu, apžavėjo 
jam protą, sušildė širdį, o tada ją pavogė. Ir visa tai - per mažiau nei 
keturiasdešimt aštuonias valandas. 


skyrius 


Valstijos prokuroro kabineto durys Ričardo Dž. Dalio centre Va- 
šingtono gatvėje buvo uždarytos. Priimamajame buvo neįprastai 
tylu ir Pola Moskato, Grėjaus Elioto sekretorė, saugojo šitą tylą, 
rūsčiu žvilgsniu nužvelgdama kiekvieną, prisiartinusį prie jos stalo, 
ir prispausdama pirštą prie lūpų. 

Kabinete, prie tolimosios sienos, stovėjo du valstijos prokuroro 
pavaduotojai ir žiūrėjo, kaip Grėjus Eliotas rengia jų nepaprastai 
svarbų liudininką Viljamo Vajato žmogžudystės tyrimui. Liudi- 
ninkas sėdėjo už Grėjaus stalo jo patogioje sukamojoje kėdėje. 
Priešais jį gulėjo rašiklis ir bloknotas su keliomis pasufleruotomis 
frazėmis telefoniniam pokalbiui, kuriam jis kaip tik rengėsi ir 
kuriuo buvo ketinama parsivilioti Mitčelą Vajatą Kuko apygardos 
jurisdikcijon. 

Liudininko mama sėdėjo kitapus Grėjaus stalo, rankose su- 
kiodama nosinę. Jos dailus veidas buvo palaužtas sielvarto dėl 
rasto vyro kūno, o ji pati apstulbusi stebėjo, kaip jos sūnus spen- 
džia spąstus jos vyro žudikui. Lili Rierdon, viena iš prokurorų, 
stebinčių procedūrą, linktelėjo galvą Karolinos Vajat link ir su- 
šnibždėjo savo kolegai: 

— Ar gali įsivaizduoti, kaip turi jaustis moteris, suvokusi, jog jos 
vyro žudikas viešėjo jos namuose nuo pat vyro mirties? 

Džefas Servantesas papurtė galvą. 

— Jei Grėjus kuo greičiau nebaigs šito reikalo, ji arba apalps, 
arba apsivems. 

Grėjus atsisėdo ant stalo krašto. 

— Ar gerai jautiesi, Bili? 

Simpatiškas keturiolikmetis pažvelgė į jį, nurijo seiles ir linkte- 
lėjo. Jis buvo aukštas, lieknas ir, kaip tokio amžiaus, gerai sudėtas. 
Vilkėjo tamsų kostiumą, baltus marškinius ir ryšėjo margą kakla- 
raištį su tokia laisva privilegijuoto privačios mokyklos auklėtinio 
laikysena, tarsi dėvėti kostiumus jam buvo taip pat įprasta kaip 
džinsus. Šiuo požiūriu jis visiškai nesiskyrė nuo Grėjaus, kai šis 
buvo tokio amžiaus. 

— Gurkštelk vandens, kol aš dar kartą viską pakartosiu, gerai? 

— Gerai, pone Eliotai. 

— Prašau, vadink mane Grėjum. Ar manai, kad esi pasirengęs 
šiam skambučiui? 

Nors akivaizdžiai nerimavo, berniukas linktelėjo, tada dar kartą, 
tik jau tvirčiau. 

— Jis nužudė mano tėvą. Padarysiu bet ką, kad grąžinčiau jį 
čionai. 

— Žinau, kad padarysi, - linktelėjo Grėjus nežymiai šypso- 
damasis, nes šią akimirką, sėdėdamas už poliruoto Grėjaus stalo, 
vadovo kėdėje, Bilis demonstravo ir savo tėvo patrauklumą, ir 
plieninį Sesilio ryžtą. - Gerai, peržvelkim dar kartą. Tu tiesiog 
turi pranešti Mitčelui, jog tavo tėvo kūnas rastas ir kad žudikas 
prisipažino... 

— Supratau. 

— Tada pasakyk, kad tavo senelį ir mamą ši žinia labai sujaudino 
ir tu nori, kad jis grįžtų, nes labai labai bijai. 

— Gerai, — tarė Bilis, rada jaudinamai nuoširdžiai pridūrė, — pa- 
skutinę dalį tikrai galiu pasakyti, nes tikrai labai labai bijau. 

— Pasistenk kalbėti kaip galima įtikinamiau. 

— Pasistengsiu. 

Grėjus patenkintas pasilenkė virš stalo prie telefono ir paspaudė 
vidaus ryšio mygtuką. 

— Skambink, Pola. 

Stengdamasis nepadaryti nieko, kas dar labiau sunervintų ketu- 
riolikmerį, jis lėtai ištiesė ranką už nugaros ir įjungė magnetofoną, o 
tada žvilgtelėjo į laikrodį. Sen Martene buvo pusė dviejų dienos ir, 
pasak Čaildreso, Mitčelas Vajatas buvo savo viešbučio numeryje. 


Mėgindamas prastumti laiką ir atitraukti mintis nuo Keitei te- 
kusio sunkaus išbandymo, Mitčelas paskambino į savo biurą Niu- 
jorke ir paprašė padėjėją atsiųsti faksu kelis dokumentus, kuriuos 
Stavrosas prašė peržiūrėti. 

Kai suskambo jo mobilusis telefonas, Mitčelas ir toliau skaitė 
dokumentus, laikydamas juos dešinėje rankoje, o kairiąja išsiblaškęs 
nuo kavos staliuko paėmė telefoną. 

— Dėde Mitčelai, tai aš. Tai Bilis, — visai be reikalo patikslino 
berniukas, o jo balsas taip drebėjo, kad jis beveik mikčiojo. 

— Kas nutiko? — paklausė Mitčelas, lėtai stodamasis ir nujaus- 
damas blogas naujienas. 

— Tai dėl mano tėčio... 

Užmerkęs akis, Mitčelas laukė to, ką, žinojo, vienądien turi 
išgirsti. 

— Jie rado mano tėčio kūną šulinyje greta sodybos. 

— Man taip gaila, - kimiai ištarė Mitčelas, tada atsimerkė ir pa- 
purtė galvą, kad truputį atsigautų. - Šulinyje? Jis įkrito į šulinį? 

— Ne, jis neįkrito, jį nužudė. Nušovė į krūtinę. 

Bijodamas pasakyti ką nors netinkama, Mitčelas bejėgiškai 
laukė, kol berniukas papasakos daugiau. 

— Kalbėk, Bili, aš čia, aš klausau. 

— Jį nušovė Udalų sodybos prižiūrėtojas. Jis... jis prisipažino. Iš- 
tvirkęs senas girtuoklis, jis prisipažino policijai viską, kai jie pagaliau 
stipriai jį prispaudė. Tas niekam tikęs senas niekšas, jis nušovė mano 
tėvą! Dėde Mitčelai, prašau, gal tu galėtum grįžti namo? Mama 
užsirakinusi savo kambary ir aš nežinau, ar ji gerai jaučiasi, o senelis 
Sesilis... jį išvežė į ligoninę dėl stenokardijos. 

— Aš grįšiu namo, — prižadėjo Mitčelas. 

— Šįvakar? Prašau, pasakyk, kad grįši šįvakar. Aš stengiuosi būti 


drąsus ir būti vyras, kaip liepė senelis Sesilis, kol tu grįši ir viskuo 

pasirūpinsi. — Jo balsas užlūžo ir Mitčelo širdį suspaudė gailestis. — 
Dėde Mitčelai, aš labai bijau dėl savo mamos. Ji kambaryje turi 
migdomųjų ir neatsiliepia. 

— Aš grįšiu. 

— Ar išvyksi tuoj pat? 

Mitčelas žvilgrelėjo į laikrodį. 

— Išskrisiu apie penktą, jūsų laiku bus trys. Turėčiau būti apie 
aštuntą. 

— Gerai, — nuolankiai ištarė berniukas. — Dėde Mitčelai? 

— Taip, sūnau? — paklausė Mitčelas. 

— Tėtis labai tave mylėjo. Jis sakė... sakė... kad fu privertei jį 
didžiuotis, kad yra Vajatas. 

Mitčelas įveikė niekad nepatirtą spaudimą gerklėje ir įsistebeilijo 
pro langą. 

— Ačiū, kad pasakei man tai. 

Tuo metu Čikagoje Bilis atsilošė Grėjaus kėdėje ir plačiai išsi- 
šiepė savo pakerėtai publikai. 

— Kaip man pavyko? — pasiteiravo jis, barbendamas rašikliu į 
geltoną bloknotą tarsi būgnininko lazdele į būgną. - Krūva paistalų, 
tačiau, manau, jog darbą atlikau, ar ne? Manau, kad improvizacija 
apie „seną girtuoklį ' pasitarnavo. 

Kitoje kabineto pusėje Lili Rierdon suvaldė drebulį ir vengė 
pažiūrėti savo kolegai į akis. 

— Tu nuostabus, Bili, - su pasididžiavimu tarė Grėjus ir atsi- 
stojo. — Tu tiesiog nuostabus. 


skyrius 


Biliui padėjus ragelį, Mitčelas kelias minutes it paralyžiuotas stovėjo 
šalia kavos stalelio, nuleidęs galvą, suraukęs kaktą, stengdamasis su- 
sidoroti su sielvartu, užplūdusiu dėl netikro brolio netekties. Brolio, 
kurį jis menkai pažinojo ir su kurio mirtim tik dabar susitaikė. 

Prieš aštuonis mėnesius jis nebūtų galėjęs net įsivaizduoti, koks 
jausmas turėti giminaitį, o ką kalbėti apie tai, koks jausmas yra jo 
netekti. Dabar jis šiek tiek suprato ir viena, ir kita ir jį apėmę jausmai 
buvo širdį graužiantys ir skausmingi. 

Mintyse jis regėjo Viljamą, stovintį savo svetainėje Londone su 
Karolina ir Biliu už nugaros. 

— Mitčelai, aš suprantu, kodėl tu neatsakei į mano skambu- 
čius ir laiškus, — prabilo Viljamas šypsodamasis, kai Mitčelas piktai 
įžingsniavo į svetainę, ketindamas išprašyti juos lauk kartą ir visiems 
laikams, — bet giminaičių negalima pasirinkti, todėl bijau, kad tu 
įstrigai su mumis. 

Nors tądien žengdamas į kambarį Mitčelas buvo pasiryžęs at- 
mesti šį smarkiai pavėlavusį savo šeimos bandymą susipažinti, vis 
dėlto jis patyrė šoką akis į akį susidūręs su vyru, kuris buvo neapi- 
būdinamai, tačiau neabejotinai panašus į jį patį. 

— Brolio įsigijimas manęs nedomina, - atšovė Mitčelas. 

— O mane domina, - atsakė Viljamas su šilumos, draugiškumo 
ir stebėtinai stiprios valios deriniu, kuriuo pasižymėjo tik jis. — Ar 
mes galim prisėsti? 

Mitčelui ant liežuvio sukosi žodis me, tačiau jį įdėmiai stebėjo 
Bilis, o ir Karolina šypsojosi jam tarsi sakydama: 

— Mes suprantam, kaip tu jautiesi, mums taip pat nejauku. 

Nespėjęs susivokti, jis jau sutiko susitikti su jais kitą dieną, ir 
dar kitą, ir dar. 

Viljamas nekantravo asmeniškai pažinti brolį, nors jis ir taip 
jau žinojo apie Mitčelą daugiau nei šis pats. Be visų aplinkybių, 
gaubiančių Mitčelo pradėjimą ir gimimą, jis taip pat peržiūrėjo visas 
senas bylas, kurias rado Sesilio seife, taip pat laiškus ir ataskaitas iš 
Mitčelo mokyklų. Viljamas atvirai pripažino, jog nei viena iš jų 
nebuvo atplėšta. 

Tai, ko negalėjo sužinoti iš šių bylų, Viljamas atrado nagrinė- 
damas informaciją apie Mitčelą internete. Jis žinojo apie Mitčelo 
mokslinius laipsnius baigus Oksfordą ir Kembridžą, apie Stavrosą 
Konstantatosą ir apie Mitčelo santuoką su Anastasija. Jis netgi er- 
zino Mitčelą dėl kelių plačiai aprašytų jo pastarųjų metų meilės 
romanų. 

Mitčelas nenorėjo nieko girdėti apie savo tėvą ar senelį, kurie 
neparodė tokios pat iniciatyvos, ir iš pradžių atrodė, jog Viljamas su 
tuo susitaikė. Tačiau greitai Mitčelas suprato, jog jo vyresnysis brolis 
buvo tartum tylus garvežys, kurio negalėjai nuversti nuo bėgių ir 
kurio atvykimo į kurį nors sutartą tašką negalėjai tikėtis. 

Vieną vakarą, kai Mitčelas lankėsi Čikagoje, kad susitiktų su 
Metu Farelu, jis vakarieniavo su Viljamu ir jo šeima. Vakarienės 
metu Viljamas metė, kaip jis tikėjosi, stipriausią kozirį, turėjusį 
paakinti Mitčelą išsiaiškinti savo santykius su Sesiliu. 

— Kalbame apie didžiulę sumą pinigų... 

— Jo ar mano? - sarkastiškai atsiliepė Mitčelas, nors jau žinojo, 
kad Sesilis Vajatas buvo nepaprastai turtingas žmogus. 

Karolina greitai nuleido akis, kad paslėptų šypseną. Viljamas 
nusijuokė garsiai, tada surimtėjo. 

— Pusė mano paveldėjimo teisėtai priklauso tau. 

— Ašjo nenoriu. 

— Aš neklausiu, ar tu jo nori. Aš tau sakau, kad aš jo nepriimsiu. 
Kaip tavo vyresnis — nors gal ir ne išmintingesnis — brolis, aš pa- 

silieku teisę rūpintis tavo interesais. — Jis sumišęs šyptelėjo ir pri- 
dūrė: — Aš galvojau apie tai, kaip būtume augę kartu, ir vaizduotėje 
matau tave sekiojant man iš paskos, kaip aš tave ginu nuo chuliganų, 
o tu, na, tu pats Žinai... 

— Ne, nežinau, — nuoširdžiai tarė Mitčelas. 

Karolina užbaigė sakinį už vyrą, švelniai šypsodamasi Mitčelui: 

— ... o žu būtum pagarbiai žiūrėjęs į savo brolį, klausęs jo pata- 
rimo ir visa kita. 

Mitčelas pažvelgė į „didįjį brolį“, sėdintį grakštaus stalo gale, 
savo didžiuliuose Čikagos namuose. Jis buvo keliais coliais žemesnis, 
keleriais metais vyresnis ir daug svarų sunkesnis negu Mitčelas. Jis 
taip pat buvo pats padoriausias, pats dosniausias Mitčelo kada nors 
sutiktas žmogus. Aš pagarbiai žiūriu į tave dabar, pamanė jis, ir 
linksmai pridūrė, bet jei tu ketini vaikštinėti, dalindamas į šalis pusę 
savo paveldėjimo, tai aš turėčiau būti tas, kuris duoda patarimą. 

Netrukus Karolinai ir Mitčelui likus vieniems, ji prabilo apie 
Viljamo ir Mitčelo tėvą, ir tai, ką ji pasakė, atskleidė daug daugiau, 
nei vien tik paaiškino priežastį, kodėl Edvardas iki šiol nenorėjo su 
Mitčelu turėti nieko bendra. 

— Viljamo tėvas — tavo tėvas — yra didžiausias egocentrikas, kokį 
aš esu sutikusi. Jis eina per gyvenimą, slėpdamas nuo savęs ir nuo 
kitų tiesą apie save, ir geria, kad niekada nereikėtų pažiūrėti jai 
į akis. Viljamui augant, jis nekreipė į jį nė menkiausio dėmesio, 
štai kodėl Viljamas taip ryžtingai nusiteikęs atkurti santykius su 
tavim, — užbaigė Karolina. — Viljamas pyksta, kad judu užaugot 
manydami, jog niekam nerūpit, o tuo tarpu galėjot turėti vienas 
kitą, ir jis pasiryžęs pasivyti prarastą laiką. — Tada ji pakilo, nes jau 
buvo tiekiama vakarienė, įsikibo Mitčelui į parankę ir nusivedė į 
valgomąjį. — Beje, — atskleidė ji Mitčelui, - galbūt tu nepastebėjai, 
bet jis tave myli, jis mano, jog esi nuostabus ir nežmoniškai tavimi 
didžiuojasi. 

Užuot pasakęs jai, ką jaučia Viljamui, ko, kaip žinojo, ji laukė, 
Mitčelas nusišypsojo ir tarė: 

— Jam labai pasisekė, kad turi tave. 

— Man pasisekė, kad turiu jį, - kukliai atsiliepė ji. 

Dabar, stovėdamas savo numeryje „Anklave“, Mitčelas graužėsi, 
kad nepasakė Karolinai, kaip jam patiko Viljamas ir kaip jis juo žavė- 
josi, kad ji galėtų persakyti tai vyrui, kaip perdavė Viljamo jausmus 
jam. Kodėl jis negalėjo ištarti šių žodžių? Kodėl jis jų nepasakė, kad 
Viljamas žinotų, kaip jis jaučiasi? 

Sunkiai atsidusęs, Mitčelas mintimis grįžo į dabartį ir ėmėsi to, 
ką turėjo padaryti. Jis žinojo, jog Bilio baimė, kad motina perdozuos 
migdomųjų, buvo nepagrįsta. Karolina iš pat pradžių žinojo, jog 
Viljamas dingo ne savo valia, nesvarbu, ką manė policija. Ji taip pat 
žinojo, jog niekas nebūtų Viljamo atskyręs nuo šeimos, tik mirtis. 
Viljamui dingus, jie ne kartą kalbėjo apie visa tai. Dar daugiau, Ka- 
rolina labiausiai bijojo palikti Bilį vieną, todėl nebuvo net minties, 
kad ji svarstytų atimti sau gyvybę. 

Kita vertus, nebuvo abejonės, jog Mitčelas tuoj pat turėjo iš- 
skristi į Čikagą ir ateinančiomis dienomis suteikti Biliui ir Karo- 
linai visą įmanomą moralinę paramą. Tiek jis privalėjo padaryti dėl 
brolio, kurį... mylėjo. 

Kai jis paaiškins Keitei, kodėl turi grįžti į Čikagą, ji supras ir 
atleis jam, Mitčelas dėl to neabejojo. Ji buvo tokia miela ir geraširdė, 
kad negalėjo palikti sužeisto benamio šuns, taigi ji akimirksniu su- 
pras, kad jis negali palikti Karolinos ir Bilio. 

Kelias ateinančias dienas jis galėtų skraidyti pirmyn atgal tarp 
Čikagos ir Sen Marteno. Tik keturios valandos į vieną pusę, o išsi- 
miegoti jis galėtų lėktuve. Vis dėlto mintis vėl palikti ją viešbutyje, 
kaip padarė jos draugas, buvo netinkama. 

Mitčelas prisiminė, kad Keitė buvo užsiminusi, jog jai patinka 
laivai, ir staiga jam toptelėjo geriausias įmanomas sprendimas - dieną, 
kol jis bus išvykęs, jis suorganizuos jai pasiplaukiojimą aplink salas 
Zako laivu. Jai tai patiks. Po kelių dienų ilgesnio kruizo atskrenda 
Zakas su Džulija ir Meras su Meredit ir jai taip pat bus smagu su jais 
susipažinti, nutarė Mitčelas, ranka jau siekdamas telefono. 

Pirmiausia jis paskambino pilotams ir davė nurodymą būti pa- 
sirengusiems išskristi penktą valandą. 

Tada paskambino į viešbučio registratūrą ir pranešė, jog tuoj 
pat išsiregistruoja. 

Galiausiai susisiekė su Zaku Romoje. 


skyrius 


Stovėdama prie lango Mitčelo bute Romoje, Navonos aikštėje, 
Džulija Metison Benedikt žvelgė žemyn į įspūdingą Keturių upių 
fontaną, sukurtą Berninio. Buvo vakaras ir fontanas skendo šviesoje, 
kavinukių aplink aikštę lankytojai vakarieniavo, o aikštėje judėjo 
nuolatinis įsimylėjėlių ir turistų srautas. Svetainėje jai už nugaros jos 
vyras sėdėjo septynioliktojo amžiaus barokiniame fotelyje ir vartė 
savo užrašus apie šios dienos filmavimą. Jie gyveno čia jau dvi sa- 
vaites fillmuodami natūralioje aplinkoje ir Romoje jau buvo viską 
baigę, tačiau Zakas norėjo pasilikti dar keletą dienų, kad nufilmuotų 
kelis papildomus natūrinius kadrus. 

— Pasiilgsiu šitos vietos, — ištarė Džulija, žvelgdama jam per 
petį. — Aš netgi pasiilgsiu Džovanio. 

Zakas pakėlė akis ir nusišypsojo. 

— Tikrai? Kada gi tu nusprendei, jog jis vis dėlto ne banditas, 
apsimetantis vairuotoju? 

— Vakar, — prisipažino Džulija, — kai jis praktiškai įmetė mane į 
mašiną ir puolė vytis vagį, kuris išplėšė senai damai rankinę. 

Zakas griežtai pažvelgė į ją. 

— Kada ketinai man apie tai papasakoti? 

— Maždaug dabar, — ramiai tarė ji, - kai mes jau pasirengę palikti 
Romą ir tu nesijaudinsi, jog tai gali pasikartoti. Ar tu žinojai, jog 

Džovanis pažinojo Mitčelą nuo tada, kai tas buvo mažas berniukas 
ir gyveno Italijoje? 

— Aš netgi nežinojau, jog Džovanis anglų kalba sugeba pasakyti 
daugiau kaip kelis žodžius, — pradėjo Zakas, tačiau suskambo tele- 
fonas ir jis nutilo, kad atsilieptų. 

Kai po kelių minučių padėjo ragelį, jo veido išraiška buvo keista 
ir mąsli. 

— Kas nutiko? — pasiteiravo Džulija. 

— Skambino Mitčelas. Akivaizdu, jog salose jis su kažkuo susi- 
pažino, bet turi ją palikti ten ir grįžti į Čikagą. Jis paprašė manęs 
paskambinti Preskotui ir susitarti, kad ją priimtų į laivą ir surengtų 
jai kruizą aplink salas, kol jo nebus. 

Džulija tyrė jo nustebusį veidą. 

— Ko tu man nesakai? 

— Paties įdomiausio. Mitčelas ketina kasdien skraidyti pirmyn 
atgal, kad pabūtų su ja laive. 

— Tu rimtai? 

— Labai rimtai. Ir jis, manau, taip pat. 

Zakas surimtėjo ir pridūrė: 

— Priežastis, dėl kurios jis turi grįžti į Čikagą, yra ta, jog surastas 
jo brolio kūnas. — Jis pažvelgė į laikrodį ir paėmė telefoną, kad 
paskambintų Preskotui. - Sen Martene pusė dviejų, — tarė jis, — o 
Mitčelas sakė, jog atsiveš ją apie penkias. 

— Ar mes turim vardą? — pašmaikštavo Džulija. 

— Keitė Donovan. 


skyrius 


Keitė užtraukė savo lagaminą, nusinešė jį į svetainę ir padėjo šalia 
maišo drabužiams. Ji jau tiek kartų pakartojo tai, ką nori pasakyti 
Evanui, jog bijojo, kad tai nuskambės tartum gerai surepetuota 
kalba, nors labai išgyveno dėl skausmo, kurį turėjo jam suteikti. 

Viską atlikusi, ji išėjo į terasą ir širdyje vėl pražydo ilgesys ir 
gerumas. Vos prieš tris dienas ji stovėjo toje pačioje vietoje, kalbėjo 
telefonu su Holi ir šėrė Maksą šoninės gabalėliais. Tą rytą ateitis 
atrodė tokia niūri, o dabar ji buvo akinamai šviesi ir pilna skau- 
džiai malonių pažadų. Viskas pasikeitė per tris trumpas dienas. Ji 
įsimylėjo. 

Keitė šypsodamasi žengė į priekį ir perbraukė ranka akmeninę 
terasos baliustradą, o mintyse jai tuo metu sukosi malonūs prisimi- 
nimai. Sodo pakrašty, šalia paplūdimio, siūbavo būrelis palmių, po 
kuriomis ji stovėjo, kai Mitčelas nusileidęs grįžo, kad atsakytų į kai 
kuriuos jos klausimus... Mano brolio vardas buvo Viljamas. 

Terasoje, būtent toje vietoje, kur ji dabar stovėjo, jie pirmą kartą 
šoko. Ji klaidingai pamanė, jog jis ketina ją pabučiuoti, o galiausiai 
pradėjo juoktis ir priekaištauti jam: Galėjot užsiminti, jog ketinat su 
manim pašokti, o ne mėginsit išprievartauti. 

Bet aš ketinu jus išprievartauti, — sušnibždėjo jis. 

Tą naktį jis iš tikrųjų buvo nežmoniškai tiesus dėl savo ketinimų 
ir norėjo jos taip stipriai, jog pakeitė nuomonę ir grįžo pas ją į sodą. 

Kitą dieną, kambaryje „Anklave“, jis buvo toks pat atviras, šypte- 
lėjusi prisiminė Keitė... 

Čikagoje yra tinkamas jaunikis, kuris nori tave vesti. Čia, šitam 
kambary, yra vyras, norintis įsitempti tave į lovą ir mylėtis tol, kol nė 
vienas iš mūsų nebeturės jėgų pajudėti. Bet tuo viskas ir turi pasibaigti. 
Kitaip būtų per daug komplikuota. 

Po kelių akimirkų - kompromisas. O kai Mitčelas nusileidžia, 
jam neįmanoma atsispirti. 

Sukomplikuokim viską, Keite... Tiesa ta, jog vakar vakare aš jutau 
tuos pačius dalykus kaip ir tu. Ir tu žinai, jog aš juos jutau. 

— Keite? — Evano balsas privertė ją atsisukti, kad spėtų pama- 
tyti jį uždarant duris — aukštą, geros formos, patrauklų vyrą rudais 
plaukais ir pilkomis akimis - jis ketverius metus buvo jos gyvenimo 
dalis. Geras vyras, kurį ji ketino įskaudinti. 

— Nemaniau, kad turėsi raktą, — prabilo ji atsiritus dar vienai, 
šįkart skausmingai, ilgesio bangai. 

— Kadangi tavęs niekada nebūna, — paaiškino jis žingsniuodamas jos 
link, — stabtelėjau registratūroje ir ... — jo žvilgsnis užstrigo ties jos laga- 
minais, tada atsimušęs rikošetu grįžo prie jos veido. — Kas čia vyksta? 

Nervingai trindama rankas į kelnių šonus, Keitė stengėsi šyp- 
sotis - linktelėjo sofos link ir pasakė: 

— Eikš čia, prisėskim. Mums reikia pasikalbėti. 

— Gal geriau iš karto pereikim prie apibendrinimo, — ramiai tarė 
jis. — Iu pyksti, kad palikau tave čia vieną, aš taip pat pykstu, kad tu 
man keršijai ignoruodama mano skambučius ir versdama kasdien 
išgyventi pragarą, jaudinantis, jog galvos skausmas išvedė tave iš 
rikiuotės, ir galvojant apie tokius dalykus kaip smegenų auglys. 
Reziumė būtų tokia, argi ne taip? - paklausė jis. Nelaukdamas jos 
atsakymo apsisuko ant kulno ir nuėjo prie baro. 

Tą keistą akimirką, žinodama, jog tarp juodviejų viskas baigta, 
Keitė stebėjo jį ir suprato, kuo jis patiko jai nuo pat pradžių — protu 
ir pasitikėjimu savimi, gebėjimu eiti tiesiai prie reikalo ir įvertinti 
jį iš abiejų pusių, mokėjimu išlaikyti šaltą protą, kai aplink visi im- 
davo panikuoti. Šie gabumai darė jį puikiu advokatu ir nuostabiu 
draugu. 


2()9 


Keitė žiūrėjo, kaip jis gurkšteli gėrimo, o jam nuleidus stiklinę ir 
rūsčiai į ją pažvelgus, šyptelėjo ir sugalvojo norą, kad jis kuo greičiau 
sutiktų nuostabų žmogų. 

— Kodėl tu šypsaisi? 

— Aš tikiuosi, jog tu surasi būtent tokią moterį, kokios nusi- 
pelnai. 

— Sarkazmas tau netinka, - kategoriškai pastebėjo jis. - Skamba 
labai nuoširdžiai ir todėl nepasiekia tikslo. 

Draskoma juoko ir ašarų, Keitė prikando lūpą ir pažvelgė žemyn. 
Jis buvo daugiau negu jos mylimasis, jis buvo jos draugas. Ji tuoj 
neteks draugo ir dar jį įskaudins. Pakeldama galvą, ji giliai įkvėpė 
ir švelniai tarė: 

— Tai nebuvo sarkazmas, Evanai. Pasakiau tai iš visos širdies. 

Jo ranka, kėlusi taurę prie burnos, sustingo. Įsmeigęs į ją akis, 
jis ištiesė ranką ir padėjo taurę ant baro. 

— Apie ką tu kalbi? 

— Aš susipažinau su kai kuo ir tarp mūsų vyksta kai kas ypatinga. 
Turiu suteikti tam šansą. 

Jis buvo toks ramus, jog net baugino. 

— Kada visa tai nutiko? 

— Prieš dvi dienas. Prieš dvi su puse dienos, — pasitaisė Keitė 
stengdamasi, jog tai, ką ji daro, atrodytų ne taip beprotiškai im- 
pulsyvu. 

— Kas jis? 

— Tu jo nepažįsti. Jis gyvena ir Europoje, ir Niujorke. 

— Kur tu su juo susipažinai? 

— Evanai, prašau... 

— Padėk man suprasti, kaip vyras, kurį tu pažįsti porą dienų, 
gali priversti tave atsisakyti santykių, trukusių ketverius metus. Pa- 
pasakok daugiau! 

— Sutikau jį čionykščiam restorane. 

— Kuo jis užsiima? 

— Aš... tiksliai nežinau. 

— Koks jo vardas? 

— Nesvarbu, koks jo vardas. 

— Man velniškai svarbu. Man reikia vardo, kurį, likęs vienas, 
galėčiau keikti. Vyrai taip daro, Keite. Mes apsimetam, kad į viską 
reaguojam labai ramiai, kad mūsų širdys nesudaužytos, o tada bai- 
siai prisigeriam ir keikiam tą niekšą, pavogusį moterį, kurią mes 
mylėjom. 

Keitei akis gėlė ašaros. 

— Tu jau permiegojai su juo, tiesa? — karčiai nusprendė jis. - Man 
prireikė dviejų mėnesių įsitempti tave į lovą, o jis tai sugebėjo per 
dvi dienas. 

— Aš verčiau eisiu, — ištarė Keitė ir pasilenkė prie lagamino. 

— Prieš tau išeinant išgirskim vardą. 

— Mitčelas Vajatas. 

Evano veidas sustingo, tarsi jis nebūtų galėjęs tuo patikėti. 

— Mitčelas Vajatas? — pakartojo jis. — Tu čia susidėjai su Mirčelu 
Vajatu? 

— Tu jį pažįsti? 

— Pažįstu, — rėžė jis. — Jis Sesilio Vajato anūkas pavainikis. 

Išskyrus nuostabą, jog Evanas aiškiai buvo sutikęs Mitčelą ko- 
kiame nors priėmime, Evano pareiškimui Keitė neteikė ypatingos 
reikšmės. Kaip ji žinojo iš nuobodžios patirties, žmonės iš išpuiku- 
sios socialinės Evano klasės turėjo plačių ryšių daugelyje miestų, 
jie visi atidžiai stebėdavo vienas kitą ir nesiliaudami liežuvaudavo 
apie visa tai. Jau seniai nustojo lydėti Evaną į beveik visus jų susibū- 
rimus. Ji tebuvo socialinė darbuotoja ir restorano savininko dukra, 
o kadangi jų santykiai tebebuvo neaiškūs, jie nežinodavo, kaip su ja 
elgtis, išskyrus mandagų elgesį dėl Evano. Keitė dėl tos pačios prie- 
žasties elgėsi taip pat. Retkarčiais Evanas mėgindavo papasakoti jai 
istoriją iš kokio nors priėmimo, tačiau vos tik jis pradėdavo kalbėti 
apie žmones, kurie ten buvo ir kaip jie susiję su tokiais ir tokiais, 
Keitės smegenys automatiškai persijungdavo į kitą kanalą, nespėjus 
jam priartėti prie esmės. Ji nelabai žinojo, kas buvo Sesilis Vajatas, 
todėl žinia, kad Mitčelas gali būti jo „pavainikis anūkas“ nepadarė 
jokio įspūdžio. 

— Vėlniškai didelis sutapimas, - prabilo jis tokiu tonu, jog atrodė, 
kad tai visiškai joks sutapimas. 

— Kas? — paklausė Keitė su palengvėjimu, jog kažkas atitraukė 
jo dėmesį nuo įžeistų jausmų. 

— Kai sutikau jį Sesilio Vajato gimtadienio pobūvyje, aiškiai 
pasakiau, jog šiuo metu mes būsim čia, apsistoję Salos klube. Jis 
pasakė, jog bus čia tuo pačiu metu, gyvens draugo laive. Atleisk man, 
jei nuskambės paranojiškai, tačiau man atrodo šiek tiek keista, jog 
jis tariamai atstūmė visas moteris pobūvyje, kurios korėsi jam ant 
kaklo... ir negalėjo susirasti tinkamos moters nė vienoje iš šitų salų... 
kol netyčia atsitrenkė į tave — viešbutyje, kuriame jis neapsistojęs — ir 
tuo metu, kai aš buvau išvykęs. Visa tai man visai nepanašu į suta- 
pimą, tai panašu į kerštą. | 

— Jis nė nenutuokia, jog aš tave pažįstu, — įsiterpė Keitė. — Aš nė 
karto nepaminėjau tavo vardo. 

— Vila, kurioje tu gyveni, užsakyta mano vardu, - atkirto 
Evanas. 

Keitė nematė tikslo ginčytis dėl šitos nereikšmingos smulk- 
menos, tačiau ji buvo apstulbusi, kad jos pasitraukimas privedė jį 
prie tokių nesuprantamų įmantrios logikos šuolių. 

— Kerštas už ką? — pasiteiravo ji ramiai. 

— Ar Vajatas pasakojo tau ką nors apie savo kilmę? 

— Manęs nedomina jo genealogija ar statuso teisėtumas. 

— Tada susidomėk, Keite, — griežtai liepė jis. — Tai šlykšti istori- 
jūkštė, į kurią įpainiotas mano tėvas, taip pat ir aš. 

— Gerai, — atsiduso ji, — aš klausau. 

— Dar prieš keletą mėnesių Mitčelas manė, jog vos gimęs buvo 
paliktas ir kad vardą kažkas jam išrinko iš teletonų knygos. Jis lankė 
geriausias internatines mokyklas Europoje su turtingiausiais pa- 
saulio vaikais, bet buvo verčiamas manyti, jog jis pats ten mokosi 
tik dėl nepažįstamųjų dosnumo. 

Keitė pasijuto pritrenkta, tačiau nekantravo kuo greičiau visa 
tai užbaigti. 

— Kaip tai susiję su tavim? 

— Visą apgaulę sukūrė ir prižiūrėjo mano tėvas, o Vajatas tiesą 
sužinojo tik prieš aštuonis mėnesius. Dabar Sesilis staiga atsitempė 
jį iš nežinios į Čikagą ir demonstruoja lyg tiesioginį įpėdinį. Mano 

tėvas ir aš vieninteliai žinom apie jo niekingą praeitį ir jam vel- 
niškai pikta, kad mes tai žinom, kaip ir tai, jog mano tėvas viską 
suorganizavo Sesiliui. Sesilio pobūvio metu Vajatas priėjo prie 
mūsų ir priešiškumą galėjai raikyti peiliu. Aš įsikišau ir bandžiau 
sušvelninti padėtį papasakodamas apie mūsų atostogas Angilijoje. 
Papasakojau jam apie tave, kad tavo tėvas ką tik mirė ir kad aš 
skubu į budynes. 

— Ar tu nori pasakyti, jog pasakei jam mano vardą? 

— Taip. Tuo metu aš visiškai nenutuokiau, kas neduoda jam 
ramybės. Tik kitą rytą sužinojau, ką Sesilis ir mano tėvas padarė 
Vajatui vaikystėje. 

— Dabar, - tarė jis pompastiškai šypsodamasis, — prieš išeidama, 
ar atsakytum į mano klausimą? 

Keitė suprato, jog išbandymas tuojau baigsis ir kad jis nevers jos 
pripažinti esąs teisus dėl Mitčelo, ir dėl to Evaną gerbė. Ji žinojo, 
jog jis jaučiasi teisus, tačiau jis nepažinojo Mitčelo taip kaip ji. Dar 
daugiau - nesvarbu, koks sąžiningas jis stengėsi būti, jį ką tik pametė 
dėl kito vyro ir suprantama, jog tai iškreipė jo požiūrį į varžovą. 
Keitė nenorėjo jo įskaudinti palaikydama Mitčelą, giedodama jam 
ditirambus ar gindama jo poziciją. Ji norėjo kuo greičiau visa tai 
baigti, padarydama kuo menkesnę žalą Evano išdidumui, o tada 
važiuoti pas Mitčelą ir niekada neprasitarti, jog žino širdį draskančią 
jo vaikystės istoriją. Jis pats jai išsipasakos, kai ateis laikas. Jis jau 
papasakojo truputėlį. Atsakydama į Evano klausimą, Keitė linktelėjo 
ir nusišypsojo. 

— Koks tas klausimas? 

— Keite, aš tave pažįstu seniai ir žinau, jog tave nelengva apakinti. 
O galaš tiesiog pasirinkau netinkamus būdus. Visada atrodė, kad 
tau nė velnio nerūpi visuomeninė padėtis, pinigai ar kažkas pana- 
šaus, ką aš būčiau galėjęs pasiūlyti. Taigi mano klausimas toks: kaip, 
po velnių, jis per dvi dienas pasiekė to, ko aš negalėjau pasiekti per 
ketverius metus? 

— Evanai, prašau, nereikia... — tarė Keitė akis staiga užlūdus 
ašaroms, nes ji net neįsivaizdavo, jog jis mylėjo ją taip stipriai, kad 
šitaip nusižemintų. 

— Pasakyk man. Aš turiu žinoti. Vajato teta, Olivija Hebert, 
pobūvyje pasakojo, jog Angilijoje jis statosi namą. Ar tu paslapčia 
svajojai apie namą saloje? Ar jis tau jį aprodė ir prašė įsivaizduoti 
save, gyvenančią tokiame name? 

Keitė įstengė išlaikyti bejausmę veido išraišką. Jai nerūpėjo, kad 
Mitčelas neužsiminė, jog statosi čia namą. Jie buvo per daug užsiėmę 
mylėdamiesi ir stengdamiesi pažinti vienas kitą. 

— Ne, — ramiai tarė ji. 

— Plaukdamas čia keltu girdėjau, jog netoliese plaukioja Zako 
Benedikto jachta, o remiantis tuo, ką skaičiau internete, Vajatas 
artimas Benedikto draugas ir stambus jo filmų investuotojas. Be 
jokios abejonės, Benedikto jachta ir yra tas draugo laivas, kuriame 
Vajatas sakė apsistosiąs būdamas čia. Ar jis pasiėmė tave paplaukioti 
ir pažadėjo nerūpestingą gyvenimą plaukiojant su kino žvaigždėmis? 
Arto tu visada norėjai? 

— Ne, - atsiliepė Keitė, stengdamasi atrodyti nerūpestingai. 
Tačiau supratimas, kad Mitčelas leido jai be paliovos kalbėti apie 
Zaką Benediktą, kai jų laivo kapitonas parodė jiems Džuliją, pri- 
vertė Keitę pasijusti nesmagiai. Vis dėlto, jis iš tiesų nemelavo 
sakydamas, jog nėra Zako „garbintojas“. Iš tikrųjų jis buvo Zako 
Benedikto draugas. Ir reikia pripažinti, Mitčelas tikrai nebuvo 
pagyrūnas. 

Atsakymais ji Evano neapgavo. Jos oda buvo per daug šviesi, o 
akys per daug išraiškingos, kad nuslėptų nuostabą ar nusiminimą. 

— Tu nieko nežinojai apie namą ar jachtą, tiesa? 

— Manau, jog ši diskusija beprasmiška ir ją reikia baigti, — tvirtai 
tarė Keitė. 

— Iškart po to, kai tu atsakysi į dar vieną klausimėlį. Ne man, 
sau — kaip, po galais, taip nutiko, kad tu žinai, jog Vajatas gyvena 
Europoje ir Niujorke, bet nežinai, kad jis gyvena ir Čikagoje? 

— Jis nieko nežino apie Čikagą, — sušuko ji, nespėjusi savęs su- 
stabdyti. — Aš daug kalbėjau apie Čikagą, jis būtų man pasakęs, 
jei pažinotų ten ką nors. Tiesą sakant, jis netgi klausė manęs, kiek 
laiko reikia atskristi čionai iš Čikagos! Evanai, mes kalbam ne apie 
tą patį vyrą. 

— Tikiuosi, jog tu teisi, mieloji, nes vyras, apie kurį aš kalbu, 
gyvena Čikagoje su Karolina Vajat. 

— Su kuo? — nusivylusi paklausė Keitė. 

— Karolina Vajat. Pameni, praėjusiųjų metų gale dingo vyras, 
vardu Viljamas Vajatas? 

— Miglotai. 

— Gražioji Karolina buvo, ir tebėra, Viljamo žmona. Tavasis 
Mitčelas susidėjo su savo netikro brolio žmona ir atsikraustė, vos 
tik jos vyras pradingo! 

— Jis man pasakojo apie brolį, - skubiai tarė Keitė, džiaugda- 
masi, jog nors kartą ką nors žino. — Jis labai mėgo Viljamą ir jei 
Karolinos namai tokie, kaip daugumos tavo draugų ir giminaičių, 
tai jie viešbučio dydžio. 

Pakėlęs ranką, Evanas nubraukė plaukus jai nuo kaktos, tada 
nuleido ranką. 

— Neleisk, kad tas kalės vaikas tave rimtai įskaudintų. O kai jis tai 
padarys, — pridūrė jis švelniai, - atsimink, jog jis norėjo įskaudinti 
mane, o ne tave. Gal nuo to bus lengviau. - Jis pakėlė savo taurę ir 
žvilgtelėjo į jos bagažą. — Turėčiau panešti, bet negaliu prisiversti 
padėti tau eiti pas jį. Atleisk, Keite. 

Tai buvo šiurkštus atsiprašymas, o ne pašaipa atsisveikinant. 

Vidinio drebulio apimta, Keitė žiūrėjo, kaip jis per terasą išeina 
į sodą. Jai einant į vonią įsitikinti, jog nieko nepaliko, širdyje siautė 
klausimai ir abejonės. Užuot dairiusis paliktų daiktų, ji atsistojo 
priešais kriauklę, stengdamasi atsikratyti Evano požiūrio į Mitčelo 
elgesį ir viską apmąstyti. Mintyse ji girdėjo Mitčelą šnabždant — 
vakar vakare aš jutau tuos pačius dalykus kaip ir tu. Ir tu žinai, jog 
aš juos jutau - ir tai kėlė jos dvasią. Tai buvo tikra. Tai buvo tikrasis 
Mitčelas, o ne Evano sukurta jo versija. 

Evano pasakojimas apie Mitčelo vaikystę puikiai paaiškino, 
kodėl pirmąjį vakarą jis išsisukinėjo nuo Keitės klausimų. Jo gy- 
venimo istorija nebuvo tokia, kuria norėtum pasidalyti su nepa- 
žįstamuoju. Dar daugiau, pats faktas, jog Mitčelas paprasčiausiai 
neišgalvojo įspūdingesnės savo praeities, kuria galėtų sklaidytis ir 

daryti įspūdį nepažįstamiesiems, dar labiau kalbėjo jo naudai. Tai 
rodė didžiulę jo charakterio stiprybę. 

Keitė galėjo sugalvoti svarių priežasčių bei paaiškinimų ir visiems 
kitiems Evano žodžiams, taip pat ir paskaloms. Tik vieno dalyko ji 
negalėjo pagrįsti, nesvarbu, kad ir kaip stengėsi: jei Evano teisybė, 
kad Mitčelas gyvena Čikagoje, nors ir laikinai, vienintelė galima 
priežastis, dėl kurios Mitčelas tai nuo jos nuslėpė - jis neketina su 
ja matytis jiems grįžus iš Sen Marteno. 

Ji norėjo tuojau pat sužinoti atsakymą, o ne vėliau, jiems stovint 
akis į akį, kai jis galės ją nuginkluoti ar atitraukti jos dėmesį. Jai 
reikėjo paprasto, tiesaus atsakymo. Juk galų gale Mitčelas išlydėjo 
ją čionai, tikėdamasis, jog ji išsiskirs su Evanu „kaip įmanoma grei- 
čiau“ ir tada „skubės atgal“. Ji turėjo teisę tikėtis sąžiningo atsakymo 
į savo klausimą. 

Uždariusi vonios kambario duris, Keitė pasirausė rankinėje ieš- 
kodama mobiliojo telefono ir „Anklavo“ lankstinuko. Pirštai jai 
drebėjo spaudant telefono mygtukus, o su kiekvienu laukimo sig- 
nalu jos pulsas tankėjo. Kai „Anklavo“ operatorė pagaliau atsiliepė, 
Keitė jau buvo atsirėmusi į tualetinį staliuką, kad nenugriūtų, o jos 
balsas net drebėjo iš jaudulio, kai ji paprašė sujungti su ponu Vajatu 
iš prezidentinio numerio. 

— Atsiprašau, ponia, - tarė operatorė po akimirkos, — bet ponas 
Vajatas jau išsiregistravo. 

— Išsiregistravo? Ar... ar jis paliko man žinutę? Turiu omeny, ar 
paliko žinutę Keitei Donovan? 

— Sekundėlę. — Belaukiant Keitei pradėjo drebėti keliai. — Ne, 
ponia, jokios žinutės — tvirtai pareiškė operatorė. 

Keitė apsisuko ir įsitvėrė tualetinio staliuko, stengdamasi išlaikyti 
virpantį kūną, o tuo metu spengiančiose ausyse šnibždėjo pašaipus 
Mitčelo balsas. Aš noriu įsitikinti, kad tu neturi jokių klaidingų iliu- 
zijų dėl to, kas vyksta tarp mūsų... Bet tuo viskas ir turi baigtis. Kitaip 
būtų per daug komplikuota... Bet aš ketinu jus išprievartauti. 

Kūkčiojimas nustelbė jo balsą ir Keitė apgraibomis stvėrė rankš- 
luostį ir stipriai prisispaudė prie veido, stengdamasi prislopinti 
verksmą, kol dar neišgirdo Evanas. Pasiryžusi suimti save į rankas 

ir išsinešdinti, kol Evanas grįš iš sodo, ji numetė rankšluostį ir apsi- 
šlakstė veidą šaltu vandeniu, tada pravėrė duris ir pro plyšį pamatė, 
jog svetainė tuščia. Iš akių srūvant ašaroms ir vaizdui susiliejus, 
ji griebė lagaminą ir drabužių maišą, nevikriai puolė prie durų ir 
pradėjo klebinti rankeną. 

Pečius jai drebino tyli rauda, tačiau ji sugebėjo atsidaryti 
duris ssumdama keliu ir jau buvo beišeinanti, kai iš terasos įžengė 
Evanas. 

— Keite, palauk, leisk padėsiu... 

— Man viskas gerai, lik ten, - šūktelėjo ji nusukusi veidą, tačiau 
negalėjo numaldyti pečių trūkčiojimo. 

— Kas, po galais... — Evanas suspaudė jai rankas ir apsuko. Jis pa- 
žvelgė į iškankintą Keitės veidą ir prisitraukė ją prie krūtinės. —- Kas 
nutiko, mieloji? 

— Prašau, ne-būk man toks ge-ras. Aš juk ke-ti-nau pa-lik-ti tave 
dėl jo, o jo nebėra. 

— Nesijaudink, - ironiškai atsiliepė jis. — Šią akimirką man ir 
nesinori būti tau geram. Gal aš geriau parvešiu tave namo)? 

Keitė linktelėjo, per daug užgniaužta ašarų, kad kalbėtų. 

— Aš turiu pasiimti Maksą. 


Maksas užšoko ant grindų taksi gale, o Keitė atsisėdo vidu- 
ryje. Evanas apėjo automobilį iš keleivio pusės ir atidarė galines 
dureles. 

— Sėdėsim susiglaudę, - tarė jis sprausdamasis šalia jos. Atsisėdus 
jo šlaunis ir koja prisispaudė prie jos, o kairei rankai vietos nebeliko, 
todėl jis perkėlė ją ant sėdynės jai už nugaros. 

Jie sėdėdavo šitaip šimtus kartų, tačiau dabar toks artumas buvo 
nejaukus ir jo ranka, nerūpestingai besiilsinti jai už nugaros, atrodė 
visiškai ne vietoje. Jis manė taip pat, Keitė juto jo įsitempimą. Buvo 
įskaudintas ir pyko ant jos už išdavystę. Ji nenusipelnė jo gerumo 
ar užuojautos, ir faktas, jog jis šią akimirką jai tai suteikė, kai buvo 
mažiausiai nusipelniusi, bet labiausiai to reikalinga, privertė Keitę 
taip susigėsti, kad ji nuleido galvą, o akyse susitvenkė ašaros. Maksas 


padėjo didelę galvą jai ant kelio ir įsmeigė nemirksintį, susižavėjusį 

žvilgsnį į jos veidą. Keitė ištiesusi ranką pakasė jam galvą, o skruos- 
tais jai nuriedėjo dvi ašaros. Ji pavėluotai suprato nesiteikusi net 
atsiprašyti Evano, tad dukart gurktelėjo, stengdamasi, kad balsą 
atleistų jausmų gumulas, suspaudęs gerklę. 

— Aš atsiprašau, — sušnibždėjo ji. 

— Žinau. 

Melsdamasi, kad turėtų nosinę, Keitė pasirausė rankinėje, tačiau 
nosinės neaptiko. Jo lagaminas gulėjo ant sėdynės šalia, ji ištiesė 
ranką užtrauktuko link, iš akių liejantis ašaroms. 

— Gal lagamine turi popierinių servetėlių ar nosinę, ar dar ką 
nors, ką galėčiau panaudoti? 

— Manau, taip, — atsakė Evanas. — Paduok man jį, paieškosiu. 

— Ne, nesirūpink, — pasakė ji, traukdama užtrauktuką. — Aš 
susirasiu... 

— Nedaryk... - tarė Evanas, bet jau buvo per vėlu. 

Ant tvarkingai sulankstytų vyriškų drabužių Evano lagamine 
gulėjo stora kvadratinė mėlyna dėžutė iš 7žffany“, perrišta kreminiu 
kaspinu. Tai buvo dėžutė su žiedu. 

Keitė spoksojo į ją pro akis aptraukusį rūką ir jau antrąkart per 
mažiau nei valandą užsidengė veidą ir pratrūko raudoti. 

Evanas padvejojo, tada nuleido ranką ant jos drebančių pečių, 
paėmė ją už rankos ir prisitraukė arčiau, kad ji galėtų verkti atsirė- 
musi jam į krūtinę. 

— Tai aš turėčiau tave guosti, - trūkčiodama sušnibždėjo Keitė. 

— Manęs neįmanoma paguosti, - sukuždėjo jis. 

— Nekenčiu savęs, - nuožmiai tarė ji. 

Jis akimirką pamąstė. 

— Aš taip pat tavęs nekenčiu, - atsakė, tačiau balse buvo justi 
šypsena. 

Keitė užmerkė akis. Ji dar negalėjo sau leisti galvoti apie Mitčelą, 
nes būtų subyrėjusi į šipulius. Išsekinta viso to sąmyšio ir pastangų 
neprisileisti minčių apie jį, Keitė pradėjo snausti, senam taksi kra- 
tantis ir dardant tą trumpą atstumą iki oro uosto. 


* Tiffanyė Co - viena didžiausių pasaulyje juvelyrinių dirbinių parduotuvių. 


2185 


Atsimerkusi ji pamatė, jog Evanas, paėmęs jos ranką, laiko sa- 
vojoje. 

— Pabusk, jau atvažiavom, — tarė jis ir patraukė ranką. 

Jai bemiegant, Evanas buvo užmovęs žiedą su spindinčiu dei- 
mantu iš Zžffany ant jos bevardžio piršto. Keitė spoksojo į jį, tada 
pradėjo purtyti galvą. 

— Aš negaliu... 

— Štai ką aš siūlau... — paaiškino Evanas, — man reikia šiek tiek 
laiko, kad pamirščiau tai, kas nutiko. Tau taip pat. Tuo tarpu aš 
siūlau, jog mes paskelbtume apie savo sužadėtuves laikraštyje. 

— Kodėl? 

Jis pasilenkė arčiau ir sušnibždėjo: 

— Na, pirmiausia dėl to, kad žiedas labai tiks prie bet kurios suk- 
nelės, kurią tu vilkėsi šeštadienio vakarą labdaros koncerte Vaikų 
ligoninei. Mes esam vieni iš rėmėjų. 

Keitė nustėrusi žvelgė į jį, o Evanas tuo metu patraukė ranką ir 
įsikišo ją į kišenę, kad sumokėtų taksi vairuotojui. 

— O kokia antra priežastis? 

— Ten bus ir Vajatų šeima. Taigi, - laisvai tęsė pokalbį jis skai- 
čiuodamas pinigus, - nežinau, kaip tu, bet aš, tavim dėtas, norė- 
čiau, kad Mitčelas Vajatas būtų priverstas suprasti, jog j40 buvo 
pasinaudota kaip... 

— Kaip kuo? - karčiai paklausė Keitė. 

Jis dirstelėjo į ją iš šono su šypsena, nuspalvinta gailesčio. 

— Kaip paskutiniu 270 romaniūkščiu. 


skyrius 


Pusę šešių turistų potvynis gatvėse aplink Kapitono Hodžeso prie- 
plauką sparčiai mažėjo. Kruizinių laivų keleiviai, nešdamiesi mai- 
šelius su neapmokestinamomis dovanomis, traukė atgal į išplau- 
kiančius laivus, o turistai, liekantys saloje, grįžo į savo viešbučius, 
kad pasnaustų prieš ilgą vaišinimosi, lošimo ir siautimo naktiniuose 
klubuose naktį. 

Makneilas iš pastatyto automobilio skambino Grėjui Eliotui, 
kad vėl raportuotų apie Vajato buvimo vietą. 

— Vajatas vis dar sukiojasi prieplaukoje, - pradėjo Makneilas. — 
Tai bloga naujiena, gera naujiena tai, kad aš ką tik susisiekiau su 
mūsų žmogum oro uoste. Jis pranešė, jog Vajato lėktuvas stovi ant 
rampos prie angaro, pripiltas degalų ir pasirengęs kilti. Pilotai laukia 
poilsio kambary, geria kavą. Taigi jis ketina greitai išskristi. 

— Gerai, palaikysim ryšį, — atsakė Grėjus. — Interpolas sukilęs 
ant kojų, nusiteikęs vienu metu atlikti kratas jo butuose Europoje, 
bet aš negaliu duoti jiems signalo, kol Vajato lėktuvas nepakilo į orą. 
Antraip rizikuočiau, jog koks nors durininkas ar namų šeimininkė 
paskambins jam ir Vajatas supras, kad jis - mūsų tyrimo subjektas. 
Jis turi telefoną ir lėktuve, bet nemanau, jog būtų davęs tą numerį 
pavaldiniams ir namų darbininkėms. 

— Paskambinsiu tau tuoj pat, kai tik jis pajudės, — prižadėjo 
Makneilas. 

Makneilui nuleidus telefoną, Čaildresas kilstelėjo fotoaparatą 
ir nusitaikė į Vajatą dar vienam greitam kadrui. 

— Tas vyrukas tikras vištyčių magnetas, — šiek tiek ilgesingai pa- 
stebėjo Čaildresas, pro kameros objektyvą stebėdamas, kaip į kadrą 
užklysta graži blondinė. 

— Atleiskite, — pasigirdo moteriškas balsas. — Gal galite pasakyti, 
kiek valandų? 

— Pusė šešių, — atsakė Mitčelas, nepažvelgęs nei į laikrodį, nei į 
moterį. Jis ką tik patikrino laiką ir jo dėmesį dabar buvo prikaustęs 
naujas laivas, pasirodęs horizonte. 

Laivui didėjant, jis pasirodė besąs tinkamo dydžio ir judantis 
turistų laivui tinkamu greičiu. Tačiau Sen Marteno kranto linija 
buvo nusėta valčių ir laivų prieplaukų ir dauguma laivų, išlendančių 
iš už horizonto, iš pradžių atrodydavo plaukiantys jo link, todėl 
Mitčelas stengėsi suvaldyti savo lūkesčius. Po kelių minučių laivas vis 
dar plaukė Kapitono Hodžeso įlankos link, Mitčelo pulsas pradėjo 
dažnėti, dūžis po dūžio - o jo žvilgsnis buvo įsmeigtas į laivo priekį, 
trokštant, kad jis nepakeistų krypties. 

Laivas priartėjo, išaugo, ir keleivių ant denio migloje Mitčelas 
pradėjo dairytis raudonų spindinčių plaukų blykstelėjimo. Po kelių 
minučių Sa/os saulė įplaukė į doką ir pro jį praėjo paskutinis keleivis. 
Mitčelas grįžo į savo vietą kitoje prieplaukos pusėje ir nuskenavo 
horizontą, ieškodamas dar vieno parplaukiančio turistų laivo ženklų. 
Akivaizdu, jog Keitės draugo skrydis buvo atidėtas ir jis atvyko viena 
ar dviem valandom vėliau, o tai ir užlaikė Keitę. 

Lengvai šypsodamasis jis dar kartą nusistebėjo, kodėl nė vienam 
jų neatėjo mintis apsikeisti mobiliųjų teletonų numeriais. Valandų 
valandas, prieš jai šįryt išvykstant, jiedu kartu stebėjo saulėtekį, 
juokėsi, pasakojo vienas kitam istorijas, ilgai bučiavosi ir mylėjosi 
taip jaudinamai ir su tokiu pasitenkinimu, kaip niekada jo gyve- 
nime. Tačiau jiedu neapsikeitė telefonų numeriais — dėl jo visiškai 
nekeista, ironiškai tarė sau Mitčelas, nes Keitei būnant šalia, jis 
prarasdavo gebėjimą ir norą susikoncentruoti į ką nors kita. 

Dar po dvidešimties minučių ir dar vieno atplaukusio laivo 
Mitčelas liovėsi šypsotis. Saulė jau leidosi ir grėsmingai artėjant 

tamsai, galvoje jam sukilo nepakeliami vaizdai apie Keitę, susigū- 
žusią kampe, besislepiančią nuo įsiutusio draugo, arba gulinčią 
vienui vieną viloje, sužeistą ar dar blogiau. 

Tokioms galimybėms atėjus į galvą, jis jau neįstengė jų igno- 
ruoti. Mitčelas išsitraukė iš kišenės telefoną ir dukart nukreiptas 
pas kitą operatorių pagaliau prisiskambino į Salos klubą. Paskutinę 
akimirką jis prisiminė, jog Morisas išvykęs, ir paprašė sujungti su jį 
pavaduojančiu atsakingu asmeniu. Atsiliepė vyras, prisistatęs kaip 
„ponas Orlis“, ir paklausė, kuo galėtų padėti. 

— Čia Mitčelas Vajatas, — tarė Mitčelas, stengdamasis atrodyti 
mažiau išsigandęs nei buvo iš tikrųjų. - Panelė Donovan, iš šeštos 
vilos, šiandien nekaip jautėsi, o dabar nekelia ragelio. Nusiųskite 
ką nors patikrinti, kol aš palauksiu. 

— Panelė Donovan? - pakartojo ponas Orlis. — Šešta vila? Jūs 
įsitikinęs? 

— Šimtu procentų, - atkirto Mitčelas. — Nusiųskit ką nors tuč- 
tuojau. 

— Džiaugiuosi galėdamas jus nuraminti, pone Vajatai, — po aki- 
mirkos džiaugsmingai prabilo Orlis. - Šeštoje viloje niekas nekelia 
ragelio, nes ji tuščia. 

— Ką norit pasakyti - „ji tuščia ? 

— Noriu pasakyti, jog šeštoje viloje gyvenę asmenys šiandien 
trečią valandą išsiregistravo. Ar galėčiau kuo nors... 

Mitčelas užvertė telefono dangtelį, nutraukdamas Orlį vidury 
sakinio, bet jo smegenys atsisakė apdoroti akivaizdžią ką tik išgirstų 
žinių reikšmę. Paralyžiuotas ir negalėdamas patikėti, jis sustingo 
kaip įbestas, tuščiu žvilgsniu žvelgdamas į horizontą, telefonui gu- 
lint rankoje. 

Nuo tada, kai šįryt Keitė pamojavo jam atsisveikindama, jis 
nėkart nebuvo pagalvojęs, jog ji paliks jį stovintį prieplaukoje. Keitė 
buvo jį įsimylėjusi, o jis buvo įsimylėjęs ją. Jų jausmai vienas kitam 
stiprėjo su kiekviena drauge praleista valanda. Jiems buvo lemta būti 
kartu ir Keitė tai suprato netgi anksčiau už jį. Keitė troško magijos ir 
jie gavo jos neįtikėtinai gausiai. Su draugu ji taip nesijautė. Ji niekada 
nebūtų išsiregistravusi iš Salos klubo ir išvažiavusi namo su juo. 

Akivaizdus atsakymas buvo, jog jos draugas išsiregistravo ir iš- 
vyko namo vienas. Keitė dabar tikriausiai buvo pakeliui pas Mitčelą, 
taip trokšdama jį pabučiuoti pasisveikindama, kaip ir jis atsakyti į 
jos bučinį. Buvo būdas tai išsiaiškinti... Mitčelas iš kišenės lėtai išsi- 
traukė piniginę ir išsiėmė popieriaus lapelį, kurį buvo įsidėjęs vakar, 
su veterinaro adresu ir telefonu. Žiūrėdamas į lapelį, jis vėl nykščiu 
atvertė telefono dangtelį, o jo širdis iš baimės pradėjo daužytis. 

— Tai Mitčelas Vajatas, — prisistatė jis veterinarui, kai šis atsi- 
liepė. — Aš norėjau pasiteirauti, ar panelė Donovan jau buvo užsu- 
kusi pasiimti Makso. 

— Taip, buvo. Pasiėmė prieš kelias valandas ir Maksas labai džiau- 
gėsi ją matydamas. Aš sutvarkiau visus dokumentus, kurių jai rei- 
kėjo, kad išsivežtų jį į Valstijas. 

— Tai gerai... — pratarė Mitčelas, o jo krūtinę spaudė skausmingas 
netikėjimas. — Ar ji atsivedė ką nors, kad jai padėtų? 

— Taip, tokį mielą džentelmeną. 


Stovėdami prie savo automobilio, Čaildresas ir Makneilas žiū- 
rėjo, kaip Mitčelo reaktyvinis lėktuvas rieda tolyn nuo angaro. Po 
kelių minučių jis jau riaumojo pakilimo taku, tada pakilo ir greitai 
dingo tamsoje, o jo kelią padangėje žymėjo tik mažyčiai šviesos 


blyksniai. 

Skirtingai nei tradiciškai apstatyti jo butai Europoje, Mitčelo lėk- 
tuvo interjeras buvo panašus į prabangią Art Deco stiliaus svetainę, 
o sidabrinės, juodos ir chromo spalvų derinį pagyvino margi to 
laikotarpio meno kūriniai, kuriuos jis rūpestingai surinko. Stilinga 
austrės pilkumo odinė sofa, pakankamai ilga, kad jis galėtų išsitiesti, 
buvo pastatyta tarp poros stalų užapvalintais galais ir juodo granito 
stalviršiais bei blizgančio chromo lempų Ar: Deco periodui būdingu 
profiliu. 

Priešais stovėjo du didžiuliai pilkos odos besisukantys ir atlo- 
šiami foteliai. Už jų stovėjo Makassar juodmedžio stalas ir spintelė, 
prie kurių jis dažnai dirbdavo, dar viena eilė kėdžių ir tarpduris, 
atsiveriantis į kompaktišką, bet elegantišką miegamąjį su vonia. 

Paprastai, jei skrydis trukdavo keletą valandų, įlipęs į lėktuvą 
Mitčelas eidavo arba prie stalo, arba į miegamąjį - nelygu, koks 
paros laikas. Šįvakar jis nuėjo tiesiai prie lenkto juodmedžio baro 
salono priekyje ir įsipylė didelę krištolinę taurę brendžio. 

Sėdėdamas ant sofos jis žiūrėjo, kaip nyksta mirgančios Sen 
Marteno šviesos, tada ištiesė priešais save kojas ir pakėlė prie lūpų 
taurę su brendžiu, trokšdamas, kad ugninis skystis pradėtų malšinti 
krūtinės skausmą. 

Jis išjungė šviesą salone ir uždegė stalinę lempą. 

Lėtai, žingnis po žingsnio, jis mintimis paniro į paskutines tris 
dienas, ieškodamas kokios nors užuominos, turėjusios įspėti apie 
tai, kad pervertina Keitės jausmų jam gilumą. 

Po valandos viskas, ko jis pasiekė, tebuvo jį persekiojantys prisi- 
minimai apie žavią raudonplaukę su širdį glostančia šypsena, bučia- 
vusia ir uždegusia jį. Visi prisiminimai tevedė prie vieno neatsakomo 
klausimo: kaip ji galėjo išvykti su savo draugu, net nesusitikusi su 
juo prieplaukoje atsisveikinti? 

Kaip ji galėjo taip pasielgti, kai buvo tokia atvira ir drąsi kalbė- 
dama apie savo jausmus: 

Aš manau, jog gali būti, kad mums likimo skirta taip susipažinti 
ir tapti draugais. Kad tai buvo iš anksto nulemta... Tu man labai pa- 
tinki, ir manau, jog aš taip pat tau patinku... Jei man lemta nusivilti, 
nenoriu, kad tai nutiktų būnant su tavimi. 

Iramdydamas jam nebūdingą spaudimą gerklėje, Mitčelas giliai 
įkvėpė ir atlošė galvą, ssumdamas save į malonų sąstingį, kuriame galėtų 
galvoti apie ją be to maudžiančio sumišusios netekties jausmo. Tačiau 
jį teužplūdo prisiminimai apie tylų džiaugsmą, kai jie sėdėjo lovoje ir 
drauge stebėjo saulėtekį, mieguisti ir patenkinti, ir apie nepaaiškinamą 
malonumą matyti jos ranką šalia savosios ant kazino stalo. 

Ji nusprendė likti su savo draugu - taip įmantriai apibūdinęs 
visų trijų „vaidmenis“ šį rytą, dabar jis buvo susaistytas tokio spren- 
dimo ir įpareigotas vaidinti tą vaidmenį, kurį buvo numatęs jos 
draugui: 

Kai tik supras, jog tu rimtai nusiteikusi būti su kažkuo kitu, jis 
privalo garbingai priimti pralaimėjimą ir palinkėti tau sėkmės — taip 
sukeldamas įspūdį, jog tu netenki tikro princo, ir paskandindamas tave 
kaltėje ir abejonėse — 0 tada pasitraukti velniop man iš kelio. 

Turint omenyje taisykles, kurias tu išvardijai... - paklausė ji, - ką 
tu, kaip džentelmenas, turėtum daryti, jei aš truputį sudvejočiau dėl 
skyrybų su savo draugu? 

Tokiomis aplinkybėmis tu turėtum paskambinti man ir pasakyti, 
jog tau kilo abejonių, tada aš tiesiog susikeisčiau su juo vaidmenimis. 

Šįvakar važiuodamas į oro uostą jis paskambino į „Anklavą“, 
norėdamas sužinoti, ar Keitė nepaliko jam žinutės, tačiau jokio 
pranešimo nebuvo. 

Mitčelas trumpai apsvarstė galimybę, kad jos dingimas buvo 
vaikiškas bandymas įrodyti, jog ji gali priversti jį pavyduliauti taip 

stipriai, kad sektų paskui ją. Jei taip, tai ji ne tokia moteris, kaip 
jam pasirodė. 

Jis žinojo, kaip ją rasti. Jam ji nebuvo dingusi. Jei Keitės pavardės 
nebūtų telefonų knygoje, galėtų ją rasti per jos tėvo nekrologą laik- 
raštyje. 

Kelis kartus Mitčelas apmąstė galimybę, jog nutiko kažkas bai- 
saus, kas privertė ją išvykti nieko nepranešus. 

Tačiau jis kaskart nuslopindavo tokią mintį, kaip ir pagundą 
pasinaudoti ja kaip pretekstu Keitei surasti. Ji turėjo pakankamai 
laiko ir blaivaus proto, kad iš veterinaro pasiimtų benamį šunį. Ji 
tyčia paliko jį laukiantį prieplaukoje. 

Telefonas ant stalo greta jo pradėjo skambėti, tačiau jis nekreipė 
į tai dėmesio. 


— Kodėl, po galais, jis neatsiliepia? —- paklausė žmoną Metas Fa- 
relas. Susikišęs rankas į kišenes, jis nusisuko ir pažvelgė pro svetainės 
langus, iš jų prabangaus buto mansardoje atsiveriančius į Pakrantės 
kelią. — Juk žinau, kad jis lėktuve. 

Meredit padėjo į šalį darbotvarkę, kurią turėjo parengti būsi- 
majam Bankrofto ir kompanijos direktorių tarybos susitikimui. Tai 
buvo prabangių parduotuvių tinklas, įkurtas Bankrofto prosenelio, 
ir kuriam ji dabar vadovavo. 

— Tikriausiai jis lovoje, — tarė ji, tačiau jos balse Metas išgirdo 
reikšmingą gaidelę ir prisiminė kai ką, kas privertė į Mitčelo padėtį 
žvelgti ne taip liūdnai. 

— Kalbant apie tai... —- prabilo jis ir pakėlė antakius, neužbaig- 
damas sakinio. 

Meredit stebėjo jo veido išraišką, tačiau į galvą neatėjo niekas, 
išskyrus tai, jog vyras duoda užuominą, kad jiems derėtų eiti į lovą. 
Tačiau tai atrodė mažai tikėtina, turint omenyje, jog jam skubiai 
reikėjo susisiekti su Mitčelu ir perspėti, kad dviejuose žemynuose 
policija jo butuose atlieka kratas. 

— Kalbant apie ką? - galiausiai paragino ji. 

— Kalbant apie Mitčelą lovoje, - nesėkmingai mėgino užvesti 
ant kelio Metas. 

— Taip? — nusišypsojo ji jau susierzinusi, kai jis vos vos kilstelėjo 
antakius ir vėl paliko ją spėlioti, nesuteikdamas jokios informa- 
cijos. 

Patenkintas, kad žmona labai susidomėjo nauja tema, Metas 
paaiškino: 

— Kai šįvakar paskambino Zakas, norėdamas pasakyti, kad Mit- 
čelo bute Romoje atliekama krata, jis taip pat užsiminė, jog Mitčelas 
skambino jam šįryt iš Sen Marteno ir turėjo labai įdomų prašymą. 
Atrodo, jog salose Mitčelas bus su kažkuo susipažinęs ir kadangi 
jam reikia kelioms dienoms grįžti čionai, kad pabūtų su Karolina 
ir Biliu, jis norėjo įsitikinti, kad jo dama /262/ maloniai leis laiką, 
plaukiodama aplink salas laivu Džu/ija, kol jis bus Čikagoje. 

Palenkusi galvą į šoną, Meredit sumišusi pažvelgė į jį. 

— Tai neatrodo labai reikšminga. 

— Ne tai svarbiausia. O tai, kad Mirčelas ketina kas vakarą par- 
skristi į salas, kad būtų su ja laive. Štai toks, — užbaigė jis, mėgau- 
damasis nustebusiu ir susidomėjusiu žmonos žvilgsniu, — ryšys tarp 
Mitčelo, gulinčio lovoje lėktuve, ir šio pokalbio. Aš manau, jog 
galbūt ta mergina su juo ir todėl jis neatsiliepia į mano skambučius. 
Beje, jos vardas Keitė. 

Meredit šypsena dingo, Meto taip pat, dėl tos pačios priežasties. 

— Tikiuosi, ji jachtoje, o ne lėktuve, — tarė Meredit, kalbėdama 
už juos abu. — Jam būtų labai nesmagu, jei ji būtų kartu, o lėktuvui 
nusileidus, jo lauktų policija, norėdama pasikalbėti, kaip kad mano 
Žakas. 

— Kartais Zakas skuba daryti išvadas, - atsiliepė Metas, eidamas 
telefono link. 

— Ber dabar tau taip neatrodo, ar ne? 

— Ne. — Jis sudvejojo, nenorėdamas jos jaudinti, tačiau nebuvo 
linkęs ir meluoti. 

Meredit nežinojo, ko tikėtis. Prieš daugelį metų Metas jau buvo 
matęs, kaip jo draugą Zaką Benediktą neteisingai pripažino kaltu 
nužudžius savo žmoną aktorę ir ši karti patirtis iš abiejų vyrų atėmė 
pasitikėjimą baudžiamąja teise. Todėl Metas jau buvo nurodęs savo 
vairuotojui, kad šis būtų pasirengęs važiuoti į O Haros oro uostą 

su dviem advokatais iš teisinės firmos, Čikagoje tvarkančios jo ir 
Mitčelo bendrus reikalus. 


Telefonui greta sofos vėl suskambus Mitčelas vis dar nekreipė 
dėmesio, tačiau jo numerį lėktuve turėjo tik keli žmonės, ir visi jie 
dėl vienokios ar kitokios priežasties buvo jam svarbūs. Kadangi 
išgertas brendis tik dar giliau panardino jį į painų Keitės ilgesį, 
galiausiai jis pakėlė ragelį, kad šiek tiek prasiblaškytų. 

— Kad ir kas tu būtum, — tarė jis garsiai atsiliepdamas, — esi 
velniškai užsispyręs. 

— Tai Metas, —- po akimirkos išgąsdintas pratarė jo draugas. — 
Prieš valandą skambino Zakas, norėdamas pranešti, kad tavo butą 
užplūdo policija ir kažko ieško. Jis taip pat sakė, kad skambinusi 
tavo asistentė iš Niujorko ir pranešė, kad Niujorko policija tavo 
bute daro kratą. 

Mitčelas lėtai atsisėdo. 

— Ko jie ieško? 

— Tavo asistentė sakė, jog kratos orderyje nurodyta ieškoti juodos 
spalvos vyriško palto arba švarko, arba bet kokio kito drabužio su 
sagomis, ant kurių viršaus įspausta kažkokia emblema. Policininkai 
turėjo tos emblemos nuotrauką. Aš nenutuokiu, kam išduotas ita- 
liškasis kratos orderis, tačiau Zakas man faksu atsiuntė jo kopiją. 

— Perskaityk jį man, — tarė Mitčelas, pykčiui po truputį išstu- 
miant jį apėmusią tuštumą. Jis klausėsi, kaip Metas skverbiasi pro 
itališkus žodžius, daugumą jų ištardamas klaidingai. — Štai ko jie 
ieško, — pasakė Mitčelas, sustabdydamas Metą. 

— Ko? 

— Juodo vyriško palto arba švarko, ar bet ko su sagomis, turin- 
čiomis tam tikrą emblemą. — Mitčelas atsistojęs pasitrynė sprandą. — 
Neturiu nė menkiausio supratimo, ką tai galėtų reikšti. 

— Mes su Zaku manom, jog tai susiję su tuo, kad rastas tavo 
brolio kūnas. 

Mitčelas nesutikdamas papurtė galvą. 

— Sūnėnas sakė, jog policija jau turi seno girtuoklio iš gretimos 
sodybos prisipažinimą. 

— Policija taip pasakė tavo sūnėnui, nes norėjo, kad tv taip ma- 
nytum, — paprieštaravo Metas. — Paklausyk manęs labai atidžiai, 
nes aš jau esu tai patyręs ir žinau, kaip veikia policija. Kratos tavo 
butuose prasideda tuoj pat po to, kai surandamas tavo nužudyto 
brolio kūnas, o tai neabejotinai reiškia, jog tave įtaria dėl jo mirties. 
Jei taip, policija nori, kad tu grįžtum į Čikagą, kur jie galėtų tave 
apklausti arba sulaikyti. Manau, lėktuvui nusileidus, jie jau lauks 
tavęs. Ir Zakas man pritaria. 

Metas nutilo, duodamas Mitčelui laiko apsiprasti, o tada tęsė: 

— Aš paskambinau Levinsonui ir Pyrsonui ir liepiau būti pasiren- 
gusiems pasitikti tave prie lėktuvo. Džo O 'Hara pasirengęs važiuoti 
parsivežti jų, kai tik tu duosi man signalą. Zakas tokiam planui 
nepritaria. Jis mano, jog tau apskritai nevertėtų leistis Čikagoje. Jo 
manymu, šįvakar tu turėtum nusileisti kur nors kitur, ne Jungtinių 
Valstijų jurisdikcijoje, rytoj nusisamdyti baudžiamųjų bylų advo- 
katus ir leisti jiems tartis su Kuko apygarda dėl tavo savanoriško 
sugrįžimo. Ir Zakas tikriausiai teisus. 

Mitčelas pakilo, nuėjo prie baro ir pastatė savo taurę ant pa- 
dėklo. 

— Aš neketinu slapstytis. Paskambinsiu Levinsonui ir liepsiu 
jam išsiaiškinti, kas atsakingas už šitą fiasko. Tada Levinsonas gali 
pranešti tam asmeniui, jog aš žinau, kas vyksta, tačiau vis tiek ke- 
tinu nusileisti O'Haros oro uoste. Galbūt tai ir neįtikins policijos, 
kad aš nekaltas, bet nors suteiks man didžiulį pasitenkinimą juos 
sumėčius. 

Nepaisydamas situacijos rimtumo, Metas Farelas sukikeno. 

— O kas tada? 

— Tada policija gali atskubėti ir sučiupti mane oro uoste arba jie 
gali leisti Levinsonui suorganizuoti, kad ryt ryte mes abu užsuktume 
civilizuotai pasikalbėti. Asmeniškai aš tikiuosi, jog jie pasirinks antrą 
variantą. 

Mitčelas paskambino Deivui Levinsonui namo ir paaiškino, 
ko jis nori iš advokato. Tada padėjo ragelį, pažvelgė į laikrodį ir 
suprato, jog šis vis dar rodo Sen Marteno laiką. Nykščiu ir smiliumi 
jis ištraukė laikrodžio galvutę, kad atsuktų laikrodį porą valandų 

atgal, ir tada tikrovė smogė jam skausminga galia: mažiau nei prieš 
šešiolika valandų jis gulėjo lovoje, stebėdamas saulėtekį virš Karibų 
jūros, o Keitė buvo prisiglaudusi prie jo ir pasakojo linksmą istoriją 
apie tai, kaip ji įsitaisė duobelę smakre. Galiausiai prieš užmigdamas 
jis nusprendė šįvakar kartu vakarieniauti jachtoje, o tada žvaigždėms 
sužibus išplaukti į kruizą. 

Tačiau ji dabar Čikagoje su vyru, kurį pasirinko vietoj Mitčelo, 
o jis stengėsi išvengti suėmimo dėl mylimo brolio mirties. 

Vydamas mintis apie Keitę, Mitčelas atsistojo ir nuėjo į mie- 
gamajį nusiskusti ir persirengti. Nuo šios akimirkos jis turėjo susi- 
koncentruoti tiktai į bendravimą su policija ir pagalbą Karolinai bei 
Biliui artėjančio sunkaus išmėginimo laikotarpiu. Keitės nebebuvo. 
Viskas baigta. Baigra. Ji pati ir trumpas jų romanas turėjo būti nu- 
stumti į šalį. Mintyse jis išstūmė Keitę iš savo sąmonės ir įgrūdo į 
mažą sandėliuką, iš kurio ji negalėjo pabėgti ar grįžti jo persekioti. 
Dėliojimas į skyrius buvo vienas didžiausių jo talentų. Tai buvo 
būdas išgyventi, kurio jis išmoko dar vaikystėje, ir šis metodas pui- 
kiai jam pasitarnaudavo. 

Miegamajame jis nusivilko marškinius, tada nuėjo į vonios 
kambarį, atsidarė spintelę ir išsiėmė skustuvą bei skutimosi kremą. 
Užsitepė putų ant veido, pakėlė skustuvą ir pradėjo skusti žemiau 
smakro. 

Išdavikės mintys prikėlė Keitės paveikslą iš praėjusio ryto. Ji 
jog jaučia malonumą dėl tokio paprasto artumo, tiesiog stebėdama, 
kaip skutasi jos mylimasis. Mitčelas po putomis taip pat slėpė šyp- 
seną, nes pats dėl jos žvilgsnio jautė tokį pat malonumą. 

Skustuvas nuslydo ir Mitčelas nusikeikęs griebė popierinę ser- 
vetėlę. 

Levinsonas perskambino kaip tik tuo metu, kai Mitčelas baigė 
sagstytis švarius marškinius ir susikišo juos į kelnes. 

— Nepavyko rasti nieko, kas žinotų ką nors apie kratos orde- 
rius ar būtų atsakingas už Viljamo žmogžudystės tyrimą, — tarė 
jis. - Anksčiau tyrimui vadovavo detektyvas Makneilas, tačiau jis 
išvykęs su specialiąja užduotim. Kadangi atrodė, jog niekas nieko 

nežino, nusprendžiau šturmuoti viršūnes ir paskambinau Grėjui 
Eliotui, valstijos prokurorui, į namus. 

Mes su Grėjum įdomiai pasikalbėjom — aš kalbėjau, o jis klau- 
sėsi. Tiesą sakant, per visą pokalbį nebuvau tikras, ar jis žino ką 
nors apie tyrimą. Tačiau dabar esu įsitikinęs, jog jis asmeniškai jam 
vadovauja. 

— Kodėl tu taip manai? — pasiteiravo Mitčelas, susierzinęs dėl 
patikimos informacijos trūkumo. 

— Todėl, kad pokalbio pabaigoje jis liepė tau perduoti linkėjimus 
kai sugrįši, palinkėjo malonaus vakaro ir pasakė, jog laukia progos 
susipažinti su tavimi artimiau rytoj pusę dvylikos. 

— Darau išvadą, jog tai reiškia, kad nusileidusio manęs nepasitiks 
policininkai? 

— Kadangi kalbam apie Grėjų, tai lygiai taip pat gali reikšti „Ir 
toliau mėgaukis savo apgaulingu saugumo jausmu ir nutupdyk tą 
velnio lėktuvą O Haros oro uoste, kur aš galėsiu jį konfiskuoti.“ 
Šiaip ar taip, gali tikėtis, jog rytoj pusę dvylikos tave apklaus policija, 
tik nežinia, ar naktį prieš tai tau teks praleisti kalėjime. 

— Vadinasi, tu ir Pyrsonas turit pasitikti mane oro uoste, kai mes 
nusileisim, — trumpai užbaigė Mitčelas. 


Mitčelo nuostabai, lėktuvui atriedėjus prie angaro, jo laukė tik 
vienas automobilis, ir tai buvo limuzinas su Pyrsonu ir Levinsonu 
ant galinės sėdynės bei Meto vairuotoju prie vairo. 

— Akivaizdu, jog kalbėdamasis su Grėjum įtikinau jį, kad tu 
neketini vengti apklausos, - prabilo Levinsonas, kai jie išvažiavo 
į autostradą. 

Priekyje Džo O'Hara stebėjo užpakalinio vaizdo veidrodėlį. 

— Mus seka, — tarė jis. — Dvi mašinos. Ar norit, kad pamėginčiau 
nuo jų atsiplėšti? 

— Jokiu būdu! - sušuko Pyrsonas. 

— Elkis maloniai, Liuse, — per miegus sumurmėjo Keitė. - Maksas 
nežino, kad lova skirta tik katėms. 

Išsitiesusi ji patraukė šnypščiančią katę šalin nuo Makso, kuris 
iš nežinojimo pažeidė Liusės teritoriją, padėjęs galvą ant antklodės. 
Keitė patupdė pilką katę ant gretimos pagalvės ir atsuko veidą į nak- 
tinį staliuką. Į ją spoksojo laikrodis. Buvo aštuonios trisdešimt. 

Keitė užsimerkė, mėgindama grįžti į ramią miego užmarštį, ta- 
čiau po kelių minučių pasidavė, nusimetė apklotą ir sunkiai išlipo 
iš lovos. 

— Kaip tu miegojai? — paklausė ji Makso. Atsakydamas jis su- 
vizgino uodegą ir Keitė nusišypsojo, pašiaušdama jam kailį. — Turi 
išmokti sutarti su Liuse ir Etele, — pasakė ji stabtelėjusi, kad nukeltų 
Etelę, tą rainą katę, nuo tualetinio staliuko ir apkabintų. 

Maksas nusekė paskui ją į virtuvę ir Keitė išleido jį į aptvertą 
kiemą. Ji gyveno mažame namelyje, kurį nuomavosi sename, šiek 
tiek restauruotame Čikagos rajone, netoli savo ankstesnės darbo 
vietos. Šuo išbidzeno laukan ant sušalusios žemės ir pauostė sniegą. 
Nepažįstamas šaltis skverbėsi jam pro kailį ir Maksas skubiai spruko 
atgal į namą. 

Virdama sau kavą, Keitė apsimetė jo nepastebinti. 

— Prašau, išmokyk jį pasiprašyti į lauką, — kreipėsi ji į kažką su 
prašymu. 

Tikėjimas maldos galia, patyręs didžiulių svyravimų per visą jos 
gyvenimą, šiuo metu po nakties, praleistos paplūdimyje su Mitčelu 
Vajatu, pasiekė rekordiškas žemumas. 

Žiūrėdama tada į Mitčelą, plaukiantį jos link po spindinčių 
žvaigždžių skliautu, ji jautė savo tėvą taip arti, jog tai buvo la- 
biausiai jaudinantis, mistiškas jos gyvenimo patyrimas. Pagaliau 
ji patikėjo, jog Dievo apvaizda, Didysis Planas tikrai egzistuoja, 
kaip nuolatos tvirtindavo jos dėdė kunigas. Galbūt jis buvo teisus, 
nusprendė Keitė, abejingai berdama kavą į filtrą. Jei taip, tai re- 
miantis jos paskutiniais išgyvenimais, Dievo apvaizda turi žiau- 
riai iškrypusį humoro jausmą, o jos Didįjį Planą reikia radikaliai 
peržiūrėti. 

Kol ji mąstė apie tokius reikšmingus dalykus, užvirė kava, o 
Maksas vėl išbėgo į kiemą ir šįkart pasinaudojo visais trim katalpos 
medžiais. Keitė įleido jį atgal ir pasveikino atlikus šaunų darbą su 
tokiu entuziazmu, kokį tik galėjo išspausti. Tada įsipylė sau puodelį 
kavos. 

Kadangi buvo „vyturys“, ji paprastai nusinešdavo kavą į mažytę 
svetainę, atitraukdavo užuolaidas ir susirangydavo fotelyje prie 
lango, žiūrėdama, kaip iš lėto bunda rajonas. Tačiau šįryt ji jau 
trim valandom pavėlavo į „spektaklį“, be to, ir nebuvo nusitei- 
kusi. Ji tik norėjo grįžti į lovą, palįsti po antklodėmis ir pasistengti 
sušilti. 

Sustojusi koridoriuje, kad atsukti termostato, ji nusinešė kavą 
į miegamajį, padėjo ant naktinio staliuko ir įlipo argal į lovą. 
Stengdamasi įsisupti į patikimą paklodžių ir šiltų antklodžių 
kokoną, ji atrėmė pagalves į galvūgalį, prisitraukė kelius prie 
krūtinės ir apkabino rankomis. Etelė nušoko nuo tualetinio sta- 
liuko ir susiraitė jai prie kojų, Liusė dar giliau įsirausė į pagalvę 
jai prie šlaunies. 

Devintą valandą ji jau buvo išgėrusi karštą kavą, tačiau vidus vis 
dar drebėjo prisiminus viską, kas nutiko Angilijoje ir Sen Martene. 
Ji nutarė paskambinti Holei ir pranešti, jog grįžo ir yra susižadėjusi 
su Evanu, tada galbūt papasakoti ir istoriją su Mitčelu. Antradieniais 
ir ketvirtadieniais Holė dirbo nuo vidurdienio iki devynių vakaro, 

o kadangi ji gyveno tik už dvidešimties minučių kelio, galbūt jos 
netgi galėtų susibėgti. 

Ji jau tiesė ranką telefono link, kai šis pradėjo skambėti. 

— Keite, — tarė nepažįstamas, tačiau šiltas vyriškas balsas, — tai 
Grėjus Eliotas. Jūs tikriausiai manęs neprisimenat, bet mes esam 
kelis kartus susitikę, kai jūs būdavot kartu su Evanu. 

— Taip, žinoma, aš jus prisimenu, — atsakė Keitė svarstydama, ar 
„labiausiai pageidaujamas Čikagos viengungis“ iš tiesų buvo toks 
kuklus, ar tik apsimetė. 

— Aš šįryt skambinau Evanui ir jis pasakė, kaip galėčiau jus rasti, 
taip pat pranešė, jog judu susižadėjot. Tikiu, kad jūs abu būsit labai 
laimingi. 

— Dėkoju. 

— Suprantu, kad iš anksto neperspėjau, tačiau noriu pasiteirauti, 
ar negalėtumėt šiandien, apie pusę vienuolikos, užsukti į mano 
biurą. 

Keitė atsisėdo ir nuleido kojas nuo lovos, taip nustumdama 
Etelę. Matyt, susižadėjimas su sėkmingu jaunu advokatu, turinčiu 
reikiamų socialinių ryšių, turėjo neabejotinų privalumų. Iki tol ji 
nesulaukdavo, kad tėvo bylą tiriantys detektyvai jai paskambintų. 
O dabar jai skambina pats valstijos prokuroras. 

— Ar tai susiję su mano tėvo byla? 

— Netiesiogiai. 

— Ką tai reiškia? 

— Aš būčiau linkęs paaiškinti jums asmeniškai. 

Kažkas jo balse privertė Keitę sunerimti. Iš pradžių jo tonas 
buvo draugiškas, tačiau kvietimas atvykti į kontorą nuskambėjo 
dalykiškai. 

— Ar turėčiau atsivesti advokatą? — paklausė ji mėgindama pa- 
juokauti. 

— Galite atsivesti ką tinkama, — šiltai atsakė jis ir vos tik Keitė 
pradėjo priekaištauti sau, kad taip susierzino dėl šio skambučio, 
pridūrė, — tačiau nemanau, jog norėsit, kad dalyvautų Evanas. 

Keitė padėjo ragelį ir tuoj pat surinko Holės numerį. 

— Sveika, — tarė ji, kai Holė atsiliepė, — aš grįžau vakar, vėlai va- 
kare. Man ką tik skambino Grėjus Eliotas, valstijos prokuroras, ir 

paprašė, kad ateičiau į jo biurą pusę vienuolikos. Tai kažkaip susiję 
su mano tėvo byla. Jei turi laiko, man praverstų moralinė parama. 

— Aš rasiu laiko, — pažadėjo Holė. — Užvažiuosiu tavęs po ketu- 
riasdešimt penkių minučių, o pakeliui galėsi man papasakoti apie 
savo kelionę. 

Lygiai po keturiasdešimt penkių minučių Holė sustabdė savo 
sportinį automobilį priešais Keitės namą. Keitei įsėdus, ji nusišyp- 
sojo, tačiau tuoj pat surimtėjo. 

— Atrodai siaubingai. Kas ten nutiko? — paklausė ji pajudėdama 
nuo šaligatvio. 

Keitė taip džiaugėsi ją matydama, kad iškart pritaikė seną jų- 
dviejų paprotį net ir pačius blogiausius įvykius paversti medžiaga 
nerūpestingam pajuokavimui. 

— Nagi, pažiūrėkim, kas gi ten nutiko? Įsimylėjau naują vyruką 
ir susižadėjau. 

— Su Evanu ar su tuo nauju vyruku? 

— Susižadėjau su Evanu. Mano naujoji meilė - Maksas. 

— Tai tada viskas puiku, ar ne? 

— Teisingai. 

— Tai kodėl tada atrodai tokia... nelaiminga? 

— Todėl, kad aš taip pat pasinaudojau tavo patarimu ir permie- 
gojau su kai kuo. 

Holė metė į ją ilgą apstulbusį žvilgsnį ir turėjo staigiai stabdyti, 
kad nepravažiuotų „Stop“ ženklo. 

— Ir kaip pasisekė? 

Keitė atlošė galvą ir užmerkė akis, stengdamasi priversti lūpas 
nusišypsoti. 

— Nekaip, - sušnibždėjo ji. 

— Tai truko vos porą dienų. Kas blogo gali nutikti per porą dienų? 

— Gali nutikti daug blogų dalykų. Labai, labai, /26a/ blogų. 

— Pasakok smulkiau, — nepasidavė Holė. 

— Vėliau, grįžtant. Beje, Evanas reagavo puikiai. 

— Tu jam apie tai papasakojai? 

— Jis atsivežė žiedą, — tarė Keitė atsimerkdama ir šįkart nusišyp- 
sodama natūraliau. - Žiūrėk... 


Draugė suėmė ištiestus Keitės pirštus. Holė avėjo nusitrynusius 
batus, vilkėjo išblukusius džinsus, baltą megztinį aukšta apykakle 
ir storą mėlyną striukę, mačiusią ir geresnių dienų. Jos ilgi šviesūs 
plaukai buvo vėžlio kiauto sage susegti ant pakaušio, kad nekristų 
į akis, o veidas be jokio makiažo. 

— Labai įspūdinga, — nuoširdžiai įvertino ji. - Šiek tiek daugiau 
nei keturi karatai, £ kategorijos spalva, gražios proporcijos. 

Holė buvo turtingų Niujorko aukštuomenės atstovų dukra 
paklydėlė. Tėvai jai buvo skyrę turto, kuriuo ji atsisakė naudotis, 
ir kuris, pasak jos, buvo nepadoriai didelis. Ji mokėjo atrodyti ra- 
finuotai ir moteriškai net ir tada, kai būdavo apsirengusi lyg med- 
kirtys, ir nepaprastą talentą vos per akimirką persikūnyti į išdidžią 
aukštuomenės debiutantę ir išlaikyti orumą bet kokioje situaci- 
joje. 

Ji retai kalbėdavo apie savo šeimą, likusią Niujorke, išskyrus 
pajuokavimus, jog jos su seserimi jautėsi įpareigotos išpirkti savo 
protėvių, plėšikų-pramonės magnatų, kaltes tarnaudamos tiems, 
kuriems gyvenime ne taip pasisekė. Holė rūpinosi gyvūnais, o jos 
sesuo Lorel buvo advokatė ir teisme nemokamai atstovaudavo mo- 
terims ir vaikams. 


skyrius 


— Keite, dėkoju, kad atvykot iš anksto neįspėjus, — prabilo Grėjus 
Eliotas, kai Keitė pristatė jam Holę. — Prisėskim štai ten, — pridūrė 
jis, gestu rodydamas sofą, priešais kurią stovėjo kavos staliukas, o iš 
kraštų vienas į kitą atsukti foteliai. 

Keitė atsisėdo ant sofos, Holė šalia jos. Keitė buvo įsitempusi ir 
smalsiai stebėjo, kaip Eliotas nuo stalo pasiima kelis aplankus; tada 
atsinešė juos prie kavos staliuko ir atsisėdo į fotelį arčiau Keitės. 

Grėjus draugiškai nusišypsojo ir dilbiais atsirėmė sau į kojas. 

— Kaip gerai jūs pažįstat Mitčelą Vajatą? 

Keitė suakmenėjo, ją ištiko šokas, o širdis, atrodė, daužėsi kažkur 
gerklėje. 

— Man regis, jūs sakėt, jog tai susiję su mano tėvu. 

— Gali būti susiję. Štai kodėl aš ir noriu išsiaiškinti. Kaip gerai 
jūs pažįstat Mitčelą Vajatą? — ramiai pakartojo jis. 

— Ar tai Evanas jums pasakė, kad aš jį pažįstu? 

— Ne, nejis, ir iš manęs jis to nesužinos, todėl aš ir pasiūliau jums 
nesivesti Evano kartu. — Tai neabejotinai buvo jo paslauga, suprato 
Keitė, mėgindama pasitikrinti savo nuomonę apie jį. — Leiskit, pa- 
klausiu kitaip,- kantriai tęsė jis. - Kaip i/gai jį pažįstat? 

— Kelias dienas. Mes susidūrėm Angilijoje. 


— Ir prieš tai niekada nebuvote jo sutikusi? 


— Ne. 

— Tai kaip gerai jūs jį pažįstate? 

— Labai menkai, — iš dalies teisingai atsakė Keitė. 

— Jūs įsitikinusi? 

— Taip, esu tuo tikra. 

Eliotas atrodė nusivylęs, apgailestaujantis ir, nenuleisdamas nuo 
jos akių, atvertė aplanką. Staigiu riešo judesiu jis pastūmė padidintas 
spalvotas nuotraukas, kuriose ji buvo aistringai apsikabinusi Mit- 
čelą, ir šios nuslydo spindinčiu kavos staliuko paviršiumi. 

Keitė užgniaužė dejonę ir atitraukė žvilgsnį nuo įrodymų, liu- 
dijančių jos ir Mitčelo artumą. 

Holė prisilenkė arčiau, kad geriau įsižiūrėtų. 

— Ot, šūdas, — išsprūdo jai. Ji paėmė vieną nuotrauką. Joje buvo 
matyti Mitčelas ir Keitė, stovintys „Anklavo“ balkone, ką tik atvykę. 
Jis stovėjo priešais ją šypsodamasis, atrėmęs rankas į sieną jai iš 
šonų —tą akimirką ji juokais prisipažino maniusi, jog jis nepasiėmęs 
jokių drabužių. — Norėčiau gauti šitos kopiją, — nuo įtampos spen- 
giančioje tyloje tarė Holė. - Ir šitos taip pat, — pridūrė ji pakeldama 
nuotrauką, kurioje jie aistringai bučiavosi paplūdimyje - kai jis 
vardijo kalbas, kurias moka. Mitčelo ranka buvo panirusi plaukuose 
jai virš sprando, spausdama jos lūpas prie savųjų, o kita ranka, ap- 
glėbusi ją per nugarą, tvirtai laikė jų šlaunis susiglaudusias. — Tik ji 
galėtų būti ryškesnė. - Holė paėmė dar vieną nuotrauką, padarytą 
tą naktį (joje Mitčelo ranka buvo ant Keitės krūtinės) ir pradėjo ja 
vėdintis. - Dieve mano, Keite, aš nustebinta. Sakau nuoširdžiai. 

Nesuvokdama nieko, išskyrus pykčio proveržį viduje, Keitė at- 
sistojo, įtūžusi ir pro ašaras žiūrėdama į Grėjų Eliotą. 

— Kaip jūs drįstat? 

— Taigi, kaip gerai jūs pažįstat Mitčelą Vajatą? — ramiai pakartojo 
jis, bet jai tai nuskambėjo kaip prokuroro klausimas. 

— Atsakymas į šį klausimą akivaizdus. Jums nieko nereikėjo 
manęs klausti. Jūs turit įrodymų. 

— Tačiau aš norėčiau išgirsti paaiškinimą. 

Holė pasilenkė per Keitę ir tyliai tarė: 

— Eikit velniop. — Tada ji atsikėlė ir pažvelgė į geidžiamiausią 
Čikagos viengungį su šaltu ir nusivylusiu išdidumu - lyg jis būtų 

buvęs tarakonas, bet būtų turėjęs, būtų galėjęs būti aukštesnio lygio 
vabzdys. - Mano sesuo yra Lorel Brakston. Ji atstovaus Keitei šiuo 
klausimu, jei jūs dar kartą norėtumėte ją apklausti dėl šių nuo- 
traukų, o ne tik patenkinti savo vujaristinius poreikius. 

— Aš turiu kilnesnį tikslą, panele Brakston. 

— Daktare Brakston, — patikslino jį Holė, ir jis atrodė tinkamai 
nubaustas, net šiek tiek nustebęs. 

— Daktare Brakston, - pasitaisė jis. Tada Grėjus suprato, jog šiek 
tiek išsiblaškė ir pažvelgė į Keitę, kuri įpykusi šluostėsi nuo skruostų 
ašaras. — Keite, tiksliau, panele Donovan, nes, spėju, jog po viso šito 
mums vargu, ar pavyks išlaikyti draugiškus santykius? 

Keitė metė į jį ledinį žvilgsnį ir Grėjus, žavingai susigraužęs, 
tarė: 

— Džiaugiuosi, jog nors dėl kai ko esu teisus. 

Keitės neveikė jo tariamas berniukiškas žavesys, iš Mitčelo jau 
buvo gavusi jo daugiau nei galėjo suvirškinti. 

— Kuo pateisinsite tai, kad pažeidėte mano privatumą fotogra- 
fuodamas, o tada pažeminote, liepęs atvykti ir privertęs į jas Žiū- 
rėti? 

— Jūsų tėvo mirtį. Aš tik norėjau sužinoti, kiek laiko jūs pažįstat 
Mitčelą Vajarą, kad galėčiau atmesti — arba ne - jo, kaip galimo 
įtariamojo, kandidatūrą. Pastaruoju metu Vajatų šeimoje du žmonės 
mirė ne savo mirtimi, o jūsų tėvo atvejis - trečias. Žmogui šiek 
tiek neįprasta turėti tokį katastrofišką poveikį aplinkiniams, tačiau 
atrodo, jog Mitčelas Vajatas yra toks žmogus. 

Tai buvo keista ir nepaaiškinama, tačiau tą akimirką Keitė pa- 
juto didžiulį norą apginti vyrą, ant kurio pyko dėl savų priežasčių, 
nuo kaltinimų, metamų jam vien todėl, kad jis buvo Vajatų šeimos 
pavainikis anūkas, todėl net nevertas paniekos tokių žmonių kaip 
Evanas ir, akivaizdu, Grėjus Eliotas. 

— Pirmą kartą jį pamačiau Angilijoje, prieš kelias dienas. Visa 
kita jūs matote tose nuotraukose. Jis niekaip negalėjo būti susijęs 
su mano tėvo mirtimi ir jokiu būdu negalėjo nužudyti savo brolio. 
Brolį jis labai mylėjo! 

— Jis kalbėjo su jumis apie Viljamą? 


— Trumpai. Aš pati jį iškamantinėjau. Jis pasakė man, kad brolis 
miręs... Ne, ne taip, - skubiai pasitaisė ji, pilkose Elioto akyse pa- 
mačiusi blykstelint susidomėjimą. — Aš nežinojau, kad jo brolis 
Viljamas Vajatas, tačiau kai Mitčelas apie jį kalbėjo, padariau išvadą, 
kad brolis miręs. 

— Kodėl? is 

— Nes pasakodamas apie jį Mitčelas pasakė... —- Keitė kaip 
įmanydama stengėsi nepravirkti, karcodama žodžius, kurie tada 
atrodė tokie skaudūs. - Jis pasakė... „Mano brolio vardas buvo Vil- 
jamas.“ 

— O kada jis pasakė, kad Viljamas miręs? 

— Ar jūs nesiklausot? — Keitė pasipiktinusi vos netreptelėjo 
koja. — Mitčelas pavartojo žodį 5x70 ir aš pamaniau, kad tai reiškia, 
jog Viljamas miręs. Bet jis nė karto nesakė, kad Viljamas miręs. 

— Gerai, supratau. O dabar gal galėtumėt paaiškinti, kaip jūs 
supratot, jog jis mėgo Viljamą? 

— Buvo matyti iš to, kaip apie jį šneka. Buvo akivaizdu, kad 
brolis jam rūpėjo. 

Prokuroras linktelėjo, apmąstydamas tai, ką išgirdo. 

— Gerai, — tarė jis ir atrodė įtikintas. - Remdamasi Vajato tonu 
ir veido išraiška, jūs padarėte prielaidą, jog jis mėgo Viljamą? 

— Taip, — patvirtino Keitė, trokšdama griebti rankinę ir dingti 
iš Čia. 

— Ar iš Vajato elgesio jūs taip pat nusprendėt, kad jis mėgsta ir 
jus? 

Tokio klausimo Keitė nenumatė, ji nebuvo pasirengusi, kad 
prokuroras nubrėš tokią paralelę. Atlošdama galvą, ji užmerkė akis 
ir nurijo seiles. 

— Jūs tai matote iš nuotraukų. 

— Užteks, — gyvai pasakė Holė, — mes išeinam. Ji ištraukė savo 
sesers vizitinę kortelę iš rankinės, įbruko ją Eliotui ir patraukė durų 
link. Keitė nusekė jai iš paskos. 

Eliotas atsisuko ir pažvelgė į jas. 

— Panele Donovan, - tarė jis. 

Keitė apsisuko ir rūsčiai pažvelgė į jį. 

— Aš atsiprašau, — rimtai pasakė jis. — Žiūrint į nuotraukas, ne- 
įmanoma suprasti, kad jūs buvote ne tik fiziškai, bet ir emociškai 
su juo susijusi. Man labai gaila, kad jūs nudegėt. 

Keitė neketino leisti jam išsisukti su atsiprašymu, tuo labiau 
tokiu nenuoširdžiu, tačiau ji išlaikė orumą ir ramiai atsakė: 

— Jūs būtumėt privertęs mane visa tai iškęc*i, net jei ir būtumėt 
žinojęs. Kas leidžia jums manyti, jog kuo nors skiriatės nuo jo? 


Automobilyje pakeliui į namus Keitė papasakojo Holei visą 
istoriją ir užbaigė pasakydama, jog Evanas tikisi, kad ji susitiks su 
Mitčelu labdaros koncerte Vaikų ligoninei. 

— Nežinau, kaip pažvelgsiu jam į akis po viso to, ką jis man 
padarė. 

— O aš puikiai žinau, — patikino ją Holė, — ir tave pamokysiu. 
Tiesą sakant, jei Evanas rastų dar vieną vietą prie jūsų stalo, eičiau 
kartu ir palaikyčiau morališkai. 

— Mes rasim vietos... 

— Pirmiausia tau reikia nuostabios vakarinės suknelės, o tam 
būtina apsilankyti Bankrofto parduotuvėje. 

— Tiesą sakant, — prisiminė Keitė, — Evanas jau skambino ten ir 
susitarė, kad man skirtų asmeninį supirkėją, kuris padėtų išsirinkti 
suknelę šeštadieniui. 

— Evanas gali apmokėti sąskaitą, tačiau as esu tavo naujasis as- 
meninis supirkėjas. 


skyrius 


Stovėdamas už apklausų kambario sienos greta Lilės Rierdon ir 
Džefo Servanteso iš šonų, Grėjus Eliotas stebėjo, kaip Makneilas 
ir jo įprastinis partneris, Džo Torelas, rengiasi Mitčelo Vajato ap- 
klausai. 

— Kas jie tokie? — paklausė Servantesas. 

— Pyrsonas ir Levinsonas, — atsakė Grėjus. 

— Žymieji Pyrsonas ir Levinsonas? Kartu tame pačiame kamba- 
ryje? — pasitikslino Lilė, atrodydama nemaloniai nustebinta. — Ste- 
biuosi, kad jie nenukreipė Vajato pas baudžiamųjų bylų advokatą. 

— Nukreips, kai ateis laikas. 
jis ypač domėjosi. Džefas buvo pavaldus jai ir turėjo padėti Vajato 
teismo metu. 

— Ar mes jau gavom ataskaitas apie tai, kas rasta kratų metu? — 
paklausė ji. 

Grėjus papurtė galvą. 

— Ne. 

— Kas šįryt atvežė Vajatą? — pasiteiravo Servantesas. 

— Jis atvažiavo pats. Vakar vakare Levinsonas paskambino man 
į namus, kai Vajatas dar buvo pakeliui. Atrodo, jog kažkas pranešė 
Vajatui apie mūsų kratas ir jis perprato, kad mūsų tariamas prisipa- 
žinimas buvo netikras ir kad tikrasis įtariamasis jis pats. 

— Tačiau jis vis tiek nusileido O Haros oro uoste? 

— Kaip matai. 

— Nekalto žmogaus poelgis? — iškėlė mintį Lilė. 

— Arba paprasčiausiai gudraus, kuris nori, kad mes prieitume 
prie tokios išvados, - pareiškė Džefas. 

— Manau, jis nėra paprasčiausiai gudrus, - įsiterpė Grėjus. 
Įkišęs ranką į kišenę, jis ištraukė straipsnį, kurį rado internete ir 
šįryt gavo išverstą iš graikų kalbos į anglų. — Prieš šešerius metus 
graikų žurnalistas įkalbėjo Stavrosą Konstantatosą duoti jam in- 
terviu apie jo raktą į sėkmę ir apie tai, kaip jam pavyko išstumti 
konkurentus. 

Grėjus parodė jiems nuotrauką iš straipsnio, kurioje graikų 
magnatas išdidžiai laikė savo rankas iškėlęs ir sugniaužęs kumš- 
čius. Išverstas užrašas po nuotrauka skelbė, „Aš turiu du kumščius, 
kuriais kaunuosi. Dešiniajame kumštyje turiu galią ir galiu įveikti 
tuos, kurie man pasipriešintų. Mano kairysis kumštis yra subtilus. 
Prieš mano priešus jis kovoja protu, gudrumu ir pažabota jėga. Aš 
smūgiuoju abiem kumščiais.“ 

— Kaip tai susiję su Vajatu? — paklausė Lilė, grąžindama jam 
lapą. 

— Mitčelas Vajatas buvo jo „kairysis kumštis“, - paaiškino 
Grėjus. — Straipsnyje Stavrosas taip jį įvardija. 

Servantesas žvilgtelėjo pro dvipusį stiklą. 

— Kaip įdomiai jis sėdi. — Stalas buvo stačiakampis, su dviem 
kėdėm prie ilgojo jo krašto, atsuktom į dvipusį veidrodį, ir po vieną 
kėdę stalo gale. Mitčelas sėdėjo ant vienos iš dviejų kėdžių priešais 
dvipusį veidrodį, tačiau jis buvo atstūmęs savo kėdę nuo stalo ir 
sėdėjo atsukęs nugarą Pyrsonui, užkėlęs koją ant kojos. Ant stalo, 
šalia jo alkūnės, gulėjo bloknotas ir rašiklis, greta stovėjo nepaliestas 
puodelis kavos, kurį atnešė Makneilas. - Jis atsukęs nugarą vienam 
advokatui ir visiškai ignoruoja kitą. 

— Jis nemano, jog jam jų prireiks, — spėjo Grėjus. - Manau, jog 
jis ketina viską sutvarkyti pats. 

— Jo advokatai neabejotinai perspėjo jį nepalikti savo DNR 
geriant mūsų pasiūlytus gėrimus, — tarė Servantesas. — Taip pat 

jis žino, jog šis veidrodis dvipusis ir jog mes tikriausiai dabar čia 
stovim. 


siai jų kryptim. 

— Velniai griebrų, — susikeikė Lilė. — Gyvas jis dar gražesnis. Jei 
tarp prisiekusiųjų bus heteroseksualių moterų arba gėjų, kaltina- 
mojojo nuosprendžio aš niekada negausiu. 

Grėjus nekreipė dėmesio į šią pastabą ir palenkė galvą stiklo 
link. 

— Prasideda, — tarė jis. — Makneilas pradės nuo fotografijų, kad 
sudarytų jam įspūdį, jog mes galėjom jį sekti ištisus mėnesius. 

Makneilas pervertė nuotraukas, kurias padarė jiedu su Čaildresu, 
ir išrinko vieną, kurioje iš arti buvo matyti Vajatas ir Donovan, be- 
sibučiuojantys „Anklavo“ balkone. — Eikim atgal, tos dienos, kai 
buvo nužudytas jūsų brolis, link, gerai? 

Vajaras kilstelėjo antakį ir nieko neatsakė. 

— Gal galėtumėt man paaiškinti šią nuotrauką? — paprašė Mak- 
neilas ir nerūpestingai numetė nuotrauką ant stalo. 

Vajatas šiek tiek pasilenkė į priekį, pažiūrėjo į nuotrauką, tada 
į Makneilą. 

— Ar jūs ne per senas, kad dar reikėtų paaiškinimo? 

Makneilas tėškė ant stalo dar vieną panašią fotografiją, tik ši 
buvo padaryta naktį prieš tai, viloje, ir joje Vajato ranka buvo ant 
Donovan krūtinės. 

— Paaiškinkit šitą. 

Vajatas vos pažvelgė į ją. 

— Kurios dalies jūs nesuprantat? 

— Įdomu, - prabilo Grėjus. - Nemaniau, kad bus taip lengva 
išgauti jo reakciją. 

— Jis atrodo visiškai ramus, — paprieštaravo Lilė. 

— Ne, jis sukando dantis, bet tik akimirką. Jis pyksta ir puikiai 
moka tai nuslėpti. Prisiminkit tai teisme. 

Makneilas neskubėdamas dėjo nuotraukas atgal į aplanką deši- 
nėje, kad Vajatas matytų, jog segtuvų krūvoje yra dar daug aplar! : 


su nuotraukomis. 

— Gal geriau pradėkim iš pradžių, — pareiškė jis. — Kur jūs buvot 
tą dieną, kai dingo Viljamas Vajatas? 

— Aš nežinau, kokia tai buvo diena, — ramiai atsakė Vajatas. - Jis 
buvo išvykęs jau kelias dienas, kai jo žmona ir sūnus suprato, jog 
sodyboje jo nėra ir pranešė apie jo dingimą. 

— Arjūs esate kada nors buvęs Vajatų sodyboje? 

— Ne. 

— Esate tuo įsitikinęs? 

— Visiškai. 

Vadovavimą apklausai perėmė detektyvas Torelas. Iš voko jis 
išėmė permatomą plastikinį maišelį, kuriame buvo odinė saga su 
medžiagos gabalėliu ir įspausta emblema. 

— Aratpažįstat šitai? — paklausė Torelas. 

Pyrsonas ir Levinsonas įsitempė. 

— Jūs neprivalot atsakyti, — skubiai ištarė Levinsonas. 

Vajatas ignoravo perspėjimą. 

— Atrodo kaip saga, ištrūkusi iš vieno mano paltų. 

— Ar žinote, kur mes radome šią sagą, pone Vajatai? — Vajatui 
tylint, Torelas tarė: - Mes radom ją įstrigusią po šulinio, kuriame 
buvo rastas jūsų brolis, dangčiu. Šulinys yra vos už kelių žingsnių 
nuo Vajatų sodybos, kurioje, kaip sakote, jūs niekada nesate buvęs. 
Gal norit dar kartą apmąstyti tą atsakymą? 

— Ne, pirmą kartą atsakiau teisingai. 

— Tada gal galite paaiškinti, kaip ši saga iš jūsų palto atsidūrė 
toje sodyboje? 

— Negaliu. 

Torelo prisėdo ant stalo krašto. 

— Kaip, jūsų manymu, saga, kuri, kaip jūs pats pripažįstat, iš- 
trūko iš jūsų palto, užsikabino už šulinio dangčio fermoje, kurioje 
jūs nesate buvęs? 

— Kartoju, - kantriai pasakė Vajatas, — aš negaliu to paaiškinti. 

Lilė metė patenkintą žvilgsnį į Grėjų ir nustebo išvydusi, jog šis 
stovi susiraukęs ir susikišęs rankas į kišenes. 

— Jis ne mūsų žmogus, - tarė Grėjus, atsakydamas į jos sutrikusį 
žvilgsnį. — Ir jis įsitikinęs, kad gali tai įrodyti. 


— Ką jūs turite omeny? Kaip? 

— Nežinau, bet įtariu, kad jis ketina mums pasakyti. Jau du 
kartus žvilgtelėjo į laikrodį ir jam jau pradeda atsibosti. 

Apklausų kambaryje Torelas ramiai žiūrėjo į Vajatą, o šiam nieko 
nebesakant, pradėjo jį spausti. 

— Leiskite papasakosiu, kaip, mūsų nuomone, jūsų palto saga 
užkliuvo už to šulinio dangčio... 

— Esu tikras, jog tai be galo įdomi ir vaizdinga istorija, tačiau 
aš šiek tiek skubu. Ar jūs dar norite aptarti ką nors, išskyrus šią 
sagą? — Torelui susiraukus ir tylint, Vajatas kalbėjo toliau: — Kaip 
suprantu. ne. Tokiu atveju, štai ką jums reikia žinoti: Viljamas dingo 
lapkritį. Paltas, iš kurio ištrūko ši saga, buvo pasiūtas Londone ir 
pristatytas man į Čikagą gruodžio pabaigoje. 

Makneilas žengė į priekį ir prabilo linkusio taikytis, „gero po- 
licininko“ balsu: 

— Kurjūs įsigijote šį paltą ir ar kas nors gali patvirtinti, kada jis 
buvo pristatytas? 

— Duosiu jums savo siuvėjo Londone pavardę. Jis taip pat galės 
jums pasakyti, kur įsigijo sagas, ir patvirtinti, jog aš neturiu kitų 
drabužių su tokiomis sagomis. 

— Kur šis paltas dabar? 

— Aš išsiunčiau jį atgal siuvėjui, kad jis galėtų užsakyti naują sagą 
ir užtaisyti skylę, kurią paliko ankstesnioji. Dar turite klausimų, ar 
mes jau baigėme? 

— Ne visai, — tarė Makneilas. — Kada jūs pirmą kartą pastebėjote, 
kad jūsų palte trūksta sagos? 

— Sausio viduryje. Aš išsiėmiau paltą iš spintos ir supratau, jog 
trūksta sagos. Nežinau, kur ją pamečiau. 

+ Grėjus Eliotas spoksojo pro langą. 

— Arba jis nežino, arba nenori tuo patikėti. - Neatitraukdamas 
žvilgsnio jis pridūrė: - Pasakyk Makneilui, kad ateitų čia. 

Servantesas pasibeldė į duris ir įkišo galvą į apklausų kambarį. 

— Atleiskite, kad trukdau. Detektyve Makneilai, ar galėčiau su 


jumis šnektelėti? 

Makneilas išėjo iš kabineto, uždarė duris ir pažvelgė į Grėjų. 

— Ar tu tiki Vajato istorija? 

Grėjus linktelėjo. 

— Šiuo metu taip. Paimk Vajato pasą ir pasakyk, kad neišvyktų iš 
jo palto. 

Makneilui grįžus į apklausų kambarį, Vajatas žvilgrelėjo į jo 
veidą ir atsistojo. Jis be žodžių ištraukė pasą iš vidinės švarko ki- 
šenės ir numetė jį ant stalo. Tada pakėlė kavos puodelį, gurkštelėjo 
ir pastatė jį atgal. 

— Štai jums DAR, duota savanoriškai. Pasistenkit nesupainioti 
su kieno nors kito, kol baigsit tyrimą. Dar kas nors? - nukirto jis, 
kol jo advokatai stojosi ir rinkosi savo lagaminėlius. 

— Taip, neišvykit iš Čikagos, kol negausit žinių iš mūsų. 

— Turėsiu tai omeny, - atsakė jis trumpai. — O jūs turėkit omeny 
štai ką: jei aš kada nors kur nors pamatysiu nors vieną iš šių nuo- 
traukų, aš palaidosiu Grėjų Eliotą ir jus po krūva ieškinių prieš jus 
abu asmeniškai, taip pat ir prieš Čikagos miestą bei Ilinojaus valstiją. 
Ir tai darydamas aš pasirūpinsiu, kad žiniasklaida sužinotų apie 
jūsų vujaristinį „pomėgį“ ir brangias keliones į Karibų salas, kad jį 
patenkintumėt. Ir visa tai už mokesčių mokėtojų pinigus. Trumpai 
tariant, apšmeišiu jus visoje spaudoje. 

— Arjūs man grasinate? - šaltai paklausė Makneilas. 

— O argi aš neaiškiai pasakiau? — atkirto Vajatas. — Gražus įdegis, 
beje, — pridūrė jis ir ėmė eiti durų link, lydimas savo kvailai išsi- 
šiepusių advokatų. Tada atsisuko ir dar vieną grasinimą nukreipė į 
dvipusį veidrodį: - Duodu jums likusį pusdienį, kad susisiektumėte 
su Karolina Vajat ir paaiškintumėte jai, kad aš visiškai nesusijęs su 
Viljamo mirtimi. Jei jums nepasiseks jos įtikinti, rytoj rytą atsivešiu 
ją į jūsų kontorą ir galėsite tai padaryti mano akivaizdoje. 

Vajatui išėjus, Eliotas atidarė duris ir įžengė į apklausų kam- 
barį. 

— Šiandien tai jau antras kartas, kai mane pavadino vujaristu, — 
be emocijų tarė jis, žvelgdamas į praviras duris. Nukreipęs žvilgsnį 

į Makneilą, jis tarė: —- Susitinkam rytoj dešimtą ryto mano biure. 
Ir atsinešk visus segtuvus. Aš žinau, kas nužudė Viljamą, bet mes 
turėsim judėti labai lėtai ir kurti mūsų bylą labai atsargiai. 

— Aš atvyksiu, — prižadėjo Makneilas. Pakėlęs akis, jis pamatė, 
kad Eliotas studijuoja jo retėjančius plaukus. 

— Tavo plaukai atrodo kitaip. 

— Kaip kitaip? — paklausė Makneilas, tada skubiai nukreipė 
žvilgsnį. 

— Nežinau tiksliai. Kažkokie... papurę. 


— Tai dėl naujo šampūno, - sumurmėjo Makneilas. 


skyrius 


Koncertas Vaikų ligoninei paremti, ne taip, kaip didieji labdaros 
renginiai, buvo kasmetis elitinis renginys, kurio svečių sąraše buvo 
tik 350 pavardžių, atrinktų atsižvelgiant į kiekvieno dosnumą ir 
aukojimo įpročius. Vakaro metu buvo patiekta prašmatni vakarienė 
ir vyko tylus aukcionas, kurio metu buvo parduodami nuostabūs 
meno kūriniai, muziejaus verti papuošalai ir neįkainojami anti- 
kvariniai daiktai. Pradinės pačių mažiausių aukcione parduodamų 
daiktų kainos prasidėjo nuo 50 000 dolerių, o dešimties vietų stalų 
pradinė kaina buvo 100 000 dolerių. 

Kiekvienais metais per vakarienę Čikagos meras paskelbdavo 
didžiausią metų filantropą. Šiais metais, jau penktą kartą, apdova- 
nojimą laimėjo Sesilis Vajatas. 

Šių merų labdaros koncertui buvo pasirinktas Steigėjų klubas, 
užimantis du viršutinius Endikoto bokšto aukštus. Tai buvo įspū- 
dingas aštuonių aukštų akmens ir stiklo aštuonkampis, įsikūręs 
Čikagos centre. 

Iš pradžių Steigėjų klubo nariais galėjo tapti tik pasiturintys 
Čikagą įkūrusių šeimų palikuonys, tačiau kadangi dauguma jų 
nesugebėjo išlaikyti protėvių sukaupto turto — arba padarė dar 
siaubingesnių nusikaltimų — klubas sušvelnino savo narystės rei- 
kalavimus. Šiuo metu, norint pateikti savo kandidatūrą svarstyti, 
kandidatas tiesiog turėjo „būti pasižymėjęs Čikagoje“ per pastarąjį 

ir būti pajėgus sumokėti 50 000 dolerių metinį nario mokestį. Ta- 
čiau apsidraudžiant narystė buvo suteikiama „tik gavus direktorių 
tarybos kvietimą“. Taip buvo stengiamasi apsisaugoti nuo „netin- 
kamos klasės asmenų“, kurie kitu atveju būtų atitikę reikalavimus, 
kreipęsi dėl narystės ir sukėlę tik nemalonumų, kai ši jiems nebūtų 
buvusi suteikta. 

Gavęs taip geidžiamą narystę, naujasis narys įgydavo teisę mė- 
gautis įspūdingais vaizdais, atsiveriančiais iš klubo, prabangiais pus- 
ryčių ir pietų meniu, ir, savaime suprantama, girtis. 

Klubo interjerui nebuvo taupoma, jis buvo kuriamas įspūdžiui 
sukelti. Ir sukeldavo. Siekiant šio tikslo, antrajame klubo aukšte 
buvo privataus lifto fojė ir aštuoniakampė rotonda su ją juosiančiais 
įmantriais plieniniais turėklais, kurie nuvesdavo svečius prie plačių 
laiprų, grakščiai nuvingiuojančių žemyn į pirmą aukštą. Antrojo 
aukšto lubų centre kabojo didžiulis sietynas, ilgiu užimantis visą 
aukštą, o jo daugiapakopiai auksiniai rėmai švytėjo nuo jų lašančiu 
nuostabiu krištolu. 

Stovėdamas prie savo staliuko salės pradžioje, Metas Farelas žiū- 
rėjo, kaip jo žmona lėtai skverbiasi pro minią pirmame aukšte, ir, 
atsiprašęs kaimynų, pasitraukė nuo stalo. 

— Ko nors ieškai? — pasiteiravo, priėjęs jai iš už nugaros, kai ji 
atsistojusi žvelgė aukštyn į rotondą antrame aukšte, kur buvo išdė- 
lioti aukcionui skirti daiktai. 

— Tik noriu įsitikinti, kad viskas gerai. 

Ji buvo atsakinga už šių metų labdaros koncertą ir rengėsi jam 
ištisus mėnesius, bendraudama su įvairiausiais komitetais ir derin- 
dama nesibaigiančias smulkmenas, tuo pat metu atlikdama sunkų 
Bankrofto ir kompanijos vadovo darbą. 

Metas pažvelgė į žmones antrame aukšte, judančius nuo sta- 
liuko prie staliuko su šampano taurėmis rankose, rašančius statomas 
sumas, kalbančius ir besijuokiančius laiptų aikštelėje grojant styginių 
kvartetui. Pirmame aukšte žvakių nušviesti stalai buvo padengti 
spindinčio krištolo ir porceliano indais bei papuošti įspūdingomis 
dvispalvėmis, kreminės ir raudonos spalvų rožėmis iš Pietų Ame- 


rikos — beisbolo kamuoliuko dydžio žiedais. 

— Daugiau kaip pusė žmonių sukinėjasi viršuje su rašikliais 
rankose, o padavėjų armija dalija gėrimus, kad jie ir toliau liktų 
atsipalaidavę. Sėkmė tau garantuota. Be to, — švelniai sušnibždėjo 
jis, — tu nuostabiai atrodai. 

Ji nusišypsojo jam spinduliuojančia šypsena, paėmė už parankės, 
spustelėjo, tada linktelėjo centrinio staliuko pusėn, prie kurio garbės 
svečias šnekučiavosi su meru. 

Metas užgniaužė grimasą. 

— Leisk Sesiliui Vajatui pačiam išsirašyti iš ligoninės, kad ga- 
lėtų užlipti ant dar vienos pakylos ir priimti dar vieną apdovano- 
jimą. — Tarsi norėdamas nuplauti nemalonų skonį, jis išgėrė taurėje 
likusį šampaną. Bematant prisistatė padavėjas su padėklu sklidinų 
taurių. — Kiek lėšų skyrei alkoholiui? — paerzino jis žmoną. 

— Daug, — prisipažino ji. - Žiūrėk, ten Mitčelas, - pridūrė po 
akimirkos. Ji žiūrėjo, kaip jis mandagiai šypsosi vis naujai grupelei 
„šeimos draugų“, prieinančių pasisveikinti arba prisistatyti. 

Kai atvyko Sesilis su Mitčelu už parankės ir netrukus pasivėdėjo 
ji šalin, Meredit papurtė galvą, lyg norėdama ją praskaidrinti. 

— Vis dar negaliu priprasti matydama Mitčelą su Sesiliu. Mes 
pažįstam Mitčelą taip seniai ir jis tiek kartų viešėjo pas mus, kad 
aš negaliu patikėti, jog jis pusę metų laukė, kol pasakys mums, jog 
yra Sesilio anūkas. Jei nebūtume pamatę jo per Sesilio gimtadienio 
pobūvį, nesu tikra, ar ir dabar jau žinotume. 

— O tu pati labai apsidžiaugtum išgirdusi, jog esi despotiško, 
egocentriško senio giminaitė? Oi, palauk... juk tu iš tiesų esi vieno 
iš tokių giminaitė, — vėl pašmaikštavo Metas ir Meredit prapliupo 
juoktis, o tada pabučiavo jį į skruostą. — Ššš, — sukuždėjo ji, - mano 
tėvas stovi tau už nugaros. 

— Negerai, apsikeiskim vietomis, - toliau juokavo jis. — Ne- 
mėgstu būti atsukęs jam nugarą. 

Meredit suprato, jog paskutinį sakinį jis pasakė beveik rimtai ir 
ne be priežasties. Kai jie dar buvo jauni, jos tėvas sugriovė jų san- 
tuoką, ir kai po dešimties metų Metas grįžo į jos gyvenimą, tėvas 
vėl bandė įsikišti ir dėl to vos neprarado Meredit. Metas pakentė jos 
tėvą tik dėl jos, bet niekada jam neatleido ir niekada neatleis. 

— Šįvakar aš jam skolinga už tai, kad įtikino Steigėjų klubą leisti 
mums pasinaudoti šia vieta labdaros koncertui, — tarė ji. — Tikrai 
galime tuo didžiuotis. 

— Jis tai padarė ne dėl tavęs, — nusijuokė Meras. — Jis taip pasi- 
elgė, kad parodytų man, kad vis dar gali dėl tavęs padaryti kažką, 
ko negaliu aš. Buvę plieno liejikai iš Gario, Indianoje, negali tapti 
šio klubo nariais, kad ir kokie pasiturintys jie taptų. Ar žinai, iš kur 
aš tai žinau? 

Meredit pečiai virpėjo iš juoko, nes ji gerai numanė, koks bus 
atsakymas. 

— Iš kurgi tu žinai, brangusis? 

— Tavo tėvas pasakė. Penkiasdešimt kartų. Vien šią savaitę. 

Meredit nusišypsojo, tačiau jau vėl stebėdama Mitčelą. 

— O, pažvelk, Olivija Hebert įsikibo jam į parankę. Taip keista 
matyti jį asistuojant mažajai senučiukei, o ne kokiai nors žaviai 
moteriai egzotišku vardu, tačiau jis tai daro su tokia kantrybe ir 
pakilumu. 

— Mitčelas viską daro pakiliai, — ironiškai atsakė Metas, — ir 
šįvakar jam lengva būti kantriam, nes žino, kad rytoj išskrenda į 
Europą. Jis sakė man, kad negali sulaukti, kol tarp jo ir Čikagos 
atsidurs vandenynas. 

Meredit veidas apsiblausė. 

— Kažkas neduoda jam ramybės. 

— Turi omeny, kažkas kita, o ne tai, kad jis, apkaltintas nužudęs 
brolį, turėjo atiduoti pasą ir yra priverstas pasilikti mieste, kol Grėjus 
Eliotas patikrins jo parodymus? 

Meredit nekreipė dėmesio į ironiją jo balse ir pabrėžtinai link- 
telėjo. 

— Kažkas dar. Šitos problemos jau baigėsi ir kadangi Karolina 
šįvakar su juo, akivaizdu, kad ji pripažįsta, jog jis visiškai nesusijęs 
su Viljamo mirtimi. Kad ir kas jį slėgtų, tai nesusiję su visu tuo. 

— O aš nepastebėjau, kad jis būtų kaip nors pasikeitęs. 

— Vyrai nepastebi tokių subtilybių kituose vyruose, — atsidususi 
tarė Meredit. — O tau neatėjo į galvą, jog jis nė karto neužsiminė 
mums apie Keitę? Ji buvo jam tokia svarbi, jog buvo nusiteikęs skrai- 

dyti pirmyn atgal į Karibus, kad tik galėtų kas vakarą ją pamatyti, 
tačiau grįžęs nė karto jos nepaminėjo. Prieš kelias dienas aš mėginau 
pakreipti pokalbį ta linkme, paklausdama, ar jo gyvenime yra koks 
nors ypatingas žmogus. Jis atsakė - ne. 

— Mitčelas nekalba apie savo gyvenimo moteris. 

— Tačiau jis paskambino Zakui į Romą ir papasakojo apie 
Keitę, - paprieštaravo Meredit. - Man įdomu, kas jai nutiko. 

— Jachtoje ji nepasirodė. Kai Zakas paklausė Mitčelą, kas nutiko, 
šis atsakė, jog „padėtis komplikavosi“, - priminė žmonai Metas, kai 
prie jo su padėklu nedidelių sumuštinių stabtelėjo padavėjas. 

— Žinau. Na, ką gi, tikriausiai tada Marisai kelias laisvas. 

Meto ranka sustingo pusiaukelėje padėklo link. 

— Mūsų dukrai Marisai? 

— Kai palinkėjusi labos nakties ją pabučiavau, ji pasakė man, jog 
nutarė tekėti už Mitčelo, kai bus pakankamai suaugusi. 

— Aš tam nepasirengęs, — pareiškė Metas, pagaliau išsirinkdamas 
sumuštinį. 

Meredit šyptelėjo. 

— Atrodo, tavo būsimasis žentas eina mūsų link. 


— Keite, — su užuojauta ištarė Holė, - mes negalim viso vakaro 
praleisti moterų poilsio kambaryje. Išgerk šitą ir einam. — Kalbė- 
dama Holė paėmė tuščią šampano taurę iš drebančios Keitės rankos 
ir įdavė savąją. — Iki dugno, — paragino ji. 

— Mitčelas yra apačioje, - drebančiu iš jaudulio balsu ištarė 
Keitė. — Aš mačiau jį iš balkono. 

— Žinau. Nagi, pasirūpinkim, kad ir jis tave pamatytų. 

— Aš nepasirengusi ten eiti. 

— Ne, pasirengusi. 

Nieko negalvodama, Keitė išgėrė šampano taurę, jau antrą per 
dešimt minučių. 

— Kaip aš atrodau? 

Holė apėjo ją paskutinį kartą patikrindama. Alavo spalvos 
atlasinė Keitės suknelė, primenanti žavingas aptemptas sukneles 
iš ketvirtojo dešimčio filmų, buvo įstrižai kirpta, širdies pavidalo 

korsažu ir siaura juostele per kaklą, sukuriančia tarp jos krūtų V 
raidę. Papildant suknelės retro stilių, Keitės plaukai buvo sušukuoti 
lygiomis bangomis į vieną pusę ir susegti senovinėmis šukomis su 
ametistais ir deimantais, paskolintomis Evano mamos. 

— Man patinka ta Veronikos Leik* šukuosena, — pareiškė Holė. — 
Matant tas senovines šukas, visiems atrodys, kad ir tavo auskarai 
tikri, o ne bižuterija, - pridūrė ji žavėdamasi auskarais su dirbtiniu 
ametistu ir deimantais, nukarusiais beveik iki pečių. 

Jos abi nutilo, dviem moterims, buvusioms greta esančiame 
tualete, einant pro veidrodžiais nukabintą poilsio kambarį. Eidamos 
pro šalį moterys nusišypsojo ir linktelėjo, tada atidarė duris ir poilsio 
kambarį užtvindė juokas ir muzikos garsai. 

Holė palaukė, kol durys vėl užsidarė, tada paėmė tuščią šampano 
taurę iš Keitės pirštų ir suėmė ją už rankų. 

— Aš tau pažadėjau, kad pamokysiu tave ir pasakysiu, kaip visa 
tai įveikti, — prabilo ji, rimtai žiūrėdama į plačias ir ryškiai žalias 
Keitės akis. — Ir aš sąmoningai laukiau iki dabar, kai ta akimirka 
jau čia pat. 

Pasukusi Keitę į veidrodį, ji tarė: 

— Pažvelk į save. Tu tiesiog pritrenkianti. Tai tavo vakaras, Keite. 
"Tai tavo, kaip būsimosios Evano žmonos debiutas, ir šiandien tu pa- 
matysi, jog net didžiausi snobai priims tave kaip vieną iš jų sluoksnio. 
Jie jau žino, kad tu nesi kokia niekam tikusi aukso ieškotoja. Tu esi 
restorano Čikagoje savininko dukra, o tavo tėvas buvo įžymybė. Tu 
esi jo įpėdinė. Taip pat pasižymi natūralia elegancija ir ramybe, kurią 
žmonės pastebi, dar tu turi gerą širdį ir dėl to esi be galo patraukli. 
Ar kol kas supranti mane? 

Susigėdusi dėl visų šių pagyrų, Keitė nusišypsojo ir pasakė: 

— Aš suprantu, jog šįvakar tu nori, kad aš manyčiau esanti nuos- 
tabi. 

— Tu ir es7 nuostabi. Taip mes prieiname prie Mitčelo Vajato. 
Kažkuriuo metu per ateinančias kelias valandas tu susidursi su juo 


akis į akį... 
* Veronica Lake - amerikiečių aktorė (1922-1973). 

Į poilsio kambarį, kalbėdamos ir besijuokdamos įėjo trys mo- 
terys pasitvarkyti makiažo, ir Holė su Keite atsisuko į veidrodį, 
apsimesdamos, jog daro tą patį. 

Keitė įkišo ranką į rankinę ieškodama lūpų dažų, tačiau visas 
jos kūnas buvo nutirpęs nuo minties, kad ji tuoj pažiūrės į mėlynas 
Mitčelo akis ir vėl išvys tą griežtą, dailų veidą. Jis ją prajuokino, jis 
privertė ją dejuoti iš malonumo, o tada laikė ją savo glėbyje tarsi 
niekada nenorėtų paleisti. Blogiau, daug blogiau — jis privertė ją 
taip įsijausti, jog jai atrodė, kad įsimylėjo. 

O tada išsiuntė ją išsiskirti su Evanu, nė neketindamas laukti, 
kol sugrįš. 

Matydama aiškiai, tarsi pro taikiklį, ji suprato dabar, jog viskas, 
ką Mitčelas darė nuo pat tos akimirkos, kai jie susitiko — net kai 
iškvietė greitąją pagalbą ir gydytoją Maksui — buvo daroma tam, 
kad pasiektų savo galutinį tikslą. Dabar jai nekilo abejonių, jog jis 
pats atsiuntė jai „Kruvinąją Merę“, o tada įslinko į restoraną, kad 
prisistatytų. Tiesą sakant, vien prisiminus, kaip jis susitarė dėl pa- 
simatymo, kai ji apipylė jį gėrimu, Keitė pradėjo griežti dantimis: 
„Jumis dėtas, aš geriau pasisiūlyčiau nusivesti mane vakarienės...“ Iš 
visų egotistinių“, pasipūtusių, pernelyg savimi pasitikinčių... 

Jis tikriausiai nustebo ir labai nudžiugo, kai jam prisistačius, 
jinai jo neatpažino. Jos neišmanymas taip palengvino jam užduotį 
ir padarė ją daug linksmesnę, nes jis suvedžiojo kvailutę Evano Bart- 
leto merginą. 

— Liaukis vis mąstyti apie viską, ką jis padarė! — atkakliai su- 
šuko Holė, vos tik tos moterys išėjo. - Nors vienam vakarui tu turi 
pamiršti visas siaubingas detales ir būti visiškai objektyvi, kitaip 
nesugebėsi to padaryti! Tikrovė visiškai paprasta: Mitčelas Vajatas 
yra vyras, kurio savimeilė tokia trapi, jog jam reikėjo tave suvedžioti, 
kad atsilygintų Evanui už tai, jog šis žino jo paslaptį. 

Jei būtum sutikusi su juo permiegoti iškart po judviejų vaka- 
rienės viloje, viskas būtų baigęsi jau tą patį vakarą ir tu nebūtum taip 
įsitraukusi emociškai. Tačiau tu atkakliai siekei iš pradžių geriau jį 
* Egotizmas - perdėtas savęs vertinimas, domėjimasis savimi, siekimas atkreipti į save ap- 
Iialčinių dėmes) 

pažinti, todėl jis turėjo grįžti ir papasakoti tau apie savo brolį, o tada 
ėmėsi aktyviai tave gundyti sode. Supratęs, jog tu neketini mylėtis 
su juo Evano viešbučio kambaryje, jis turėjo užsakyti viešbutį Sen 
Martene. Ten jis įspėjo tave, kad neturėtum jokių iliuzijų ar klai- 
dingų lūkesčių dėl to, kas nutiks. Jis pasakė tau, kad nenori nieko 
sudėtingo ar „magiško“ , jis tik nori praleisti popietę mėgaudamasis 
seksu su tavim. Tu ir vėl atmetei jo pasiūlymą, todėl jis turėjo su- 
vaidinti tą „Sukomplikuokim padėtį... Vakar aš jaučiau tą patį, ką ir 
tų numerį. 

— Ar tu nori pasakyti, jog iš dalies aš pati kalta dėl to, kas atsi- 
tiko? 

— Dieve, ne! Aš mėginu priversti tave suprasti, kad tikrasis jo 
tikslas nebuvo įskaudinti tave. Jo tikslas buvo priversti Evaną tylėti 
arba nusitempti jį žemyn, iki savo lygio, susukus romanėlį su jo 
mergina. 

Keitė suvirpėjo nuo jo logikos šaltumo ir metodų žiaurumo. 

— Pasakysiu tau dar kai ką, ko anksčiau nesakiau, — tęsė Holė. — 
Aš spėju, jog tam tikru atžvilgiu Vajatui su tavim buvo geriau, nei 
jis tikėjosi. Kitu atveju jis būtų paplekšnojęs tau per užpakalį jau 
po pirmo pasimylėjimo ir išsiuntęs tave atgal į vilą. 

— Kam jam taip daryti, kai aš buvau tokia energinga, linkusi 
bendradarbiauti lovos partnerė? — paklausė Keitė, karčiai kaltin- 
dama save. 

— Gera pastaba, bet kam jam dar vežtis tave į kazino, o įdo- 
miausia, kodėl jis sėdėjo su tavimi lovoje ir stebėjo saulėtekį? Vy- 
rukai, kurie iš moters nori tik sekso, po visko nusirita nuo jos ir 
užmiega. 

Keitės gėdai, ji griebėsi šito užuojautos gabalėlio. Ne todėl, kad 
būtų tuo tikėjusi, bet todėl, kad jai žūtbūt reikėjo kažko, kad susilp- 
nintų jos juntamą pažeminimą. 

— Tačiau, — linksmai tęsė Holė, — tai nekeičia esmės, kad jis yra 
šaltas, gudrus niekšas su didžiuliu ego ir šįvakar tu turi teisę gauti 
bet kokį menką revanšą, kokį tik gali. 

— Kaip man to pasiekti? — paklausė Keitė, atsiremdama į tuale- 
tinį staliuką ir žvelgdama į Holę su susižavėjimu. 

— Tu turi elgtis su juo taip, lyg jis būtų tiesiog lengvai pamirš- 
tamas flirtas. 

— Jis tuo nepatikės. Jis žinojo, kaip aš jaučiuosi. Aš išvažiavau 
išsiskirti su Evanu ir pažadėjau tuoj pat skubėti atgal. 

— Taip, bet jis negali būti šimtu procentų įsitikinęs, kad tu taip 
ir padarei! Be to, jis negali būti šimtu procentų įsitikinęs, kad tu 
nepasinaudojai juo kaip laikinu eržilu, kol Evano nebuvo. Tiesą 
sakant, jis negali būti šimtu procentų įsitikinęs, kad tu visą tą laiką 
nežinojai, kas jis toks, ir kad tavo tikslas nebuvo išgauti kokių pi- 
kantiškų detalių apie jo gyvenimą, kad paskui galėtum jomis dalytis 
su visais savo draugais! 

— Kas gi taip elgiasi? — nusišaipė Keitė. 

— Moterys tavo naujojoje aplinkoje, prie kurios ir jis yra pri- 
pratęs, — kategoriškai atšovė Holė. — Parikėk manim, aš juos pažįstu. 
Aš užaugau Šiurkštaus humoro ir Tuščių širdžių šventovėje. Evanas 
instinktyviai nujaučia, kaip reikia žaisti šį žaidimą. Štai kodėl jis 
norėjo, kad šįvakar tu būtum čia. Jis pasirūpins, kad Vajatas pa- 
matytų tave su juo, besijuokiančią, bendraujančią ir aukštai iškelta 
galva. Taip elgdamasis Evanas parodys Vajatui, kad šis yra toks ne- 
reikšmingas, jog niekas, kad ir ką jis darytų, negali sudrumsti jums 
ramybės. 

— Kai pagalvoji, — tarė Keitė gailiai šypsodamasi, — tai psicho- 
logijos žiniomis turėčiau pasižymėti aš. 

— Nėra psichologinių knygų apie saujelės elito mąstyseną. Šiaip 
ar taip, dabar tu supranti bendrą vaizdą? 

— Taip. 

— Taigi, yra tik v/e24 emocija, kurią tu gali parodyti, kai šįvakar 
atsitrenksi į Vajatą. Yra tik viena emocija, kuri tau padės nors šiek 
tiek atsikeršyti... 

— Aš pasiduodu, — pasakė Keitė šypsodamasi iš dramatiškos 
Holės pauzės. — Kokia gi ta emocija? 

— Linksmumas! Tu bendrausi su juo juokaudama, tarsi žinotum 
intriguojančią paslaptį, kurios jis nežino. 

— Ką tokio slapto aš galėčiau žinoti? — paklausė Keitė susierzi- 
nusi. 


— Štai to ir jis pradės savęs klausinėti. Šis klausimas dar ilgai 
neduos jam ramybės. 


Metas ir Meredit šypsodamiesi apsikeitė žvilgsniais su Mitčelu, 
šiam besistengiant pakreipti tetą jų link, o ši tuo tarpu laikėsi įsi- 
kibusi jo parankės, laiminga čiauškėjo ir kas kelis žingsnius vertė 
jį sustoti, kad galėtų dar kam nors pristatyti. Jis buvo visa pėda 
aukštesnis už ją ir norėdamas išgirsti, ką teta šneka, turėdavo žemai 
nulenkti galvą. 

Metas nuėjo prie baro ir užsakė Mitčelui degtinės. Jam grįžtant 
su gėrimu, Mitčelas ir jo teta pagaliau priėjo. Ištiesdamas taurę, 
Metas prabilo: 

— Štai tau prizas už tai, jog sėkmingai pabaigei ilgą ir daug pa- 
stangų pareikalavusią kelionę! 

— Prizas man pravers, - atsakė Mitčelas. Pakeldamas taurę prie 
lūpų, jis pažvelgė aukštyn... 

Ir išvydo Keitę. 

Jis spoksojo sustingęs, suraukęs antakius, nes negalėjo patikėti, 
jog ji buvo čia. Ir kad džinsuota mergaitė raudonais garbanotais 
plaukais, bučiavusi jį balkone Sen Martene, buvo žavinga raudon- 
plaukė prašmatnia atlasine suknele, nerūpestingai žingsniuojanti 
pro kambarį, pilną turtingų aukštuomenės atstovų, kurių diduma 
pasivedėdavo ją šalin, norėdami pabučiuoti į skruostą ir paple- 
pėti. 

— Tai Keitė Donovan, - informavo Metas, sekdamas jo žvilgsnį. — 
Jos tėvas neseniai mirė ir, kaip aš suprantu, ji mėgins vadovauti jo 
restoranui. Ar tau būnant Čikagoje, mes kada nors lankėmės Do- 
novano restorane: 

— Ne. 

— Reikės tai padaryri kitą kartą, kai čia būsi. - Jis ironiškai pri- 
dūrė: — Jos tėvui esant gyvam, man nėra pasisekę gauti staliuko 
anksčiau kaip po dviejų savaičių. Gal Keitė bus sukalbamesnė. 

Olivija buvo laiminga galėdama įsiterpti į pokalbį. 

— Ar žinojote, jog Keitė neseniai susižadėjo, atostogaudama sa- 
lose? 


256 


— Ne, - ištarė Meredit stebėdama, kaip Mitčelo žvilgsnis vėl 
trumpam nuklydo prie Keitės. 

Olivija pabrėžtinai linktelėjo ir paklausė Mitčelą: 

— Argi ne romantiška šitaip susižadėti? 

— Iš kur man žinoti, - trumpai ramiu balsu tarė jis. 

— Skelbimas apie sužadėtuves buvo išspausdintas ketvirtadienio 
Tribune, - pridūrė Olivija. Įdėmiai žiūrėdama į priekį, ji pamatė, 
jog Keitė palieka žmones, prie kurių buvo stabtelėjusi pakalbėti, ir 
džiaugsmingai sušuko: 

— Keite, brangioji, prieik prie mūsų! 

Patenkinta, kad Keitė pakėlė akis ir linktelėjo, Olivija atsisuko 
į Mitčelą ir pridūrė: 

— Būsimą jaunikį tu esi sutikęs. 

— Iš tiesų? 

— Taip. Ji susižadėjusi su Evanu Barcletu. 

Mitčelas spoksojo į degtinę savo taurelėje. 

— Kąjūs sakot? Su Evanu Bartletu? —- numykė jis šaltai, ironiškai 
šyptelėjęs. 

Meredit metė žvilgsnį į Metą ir šis nepastebimai linktelėjo, jog 
suprato. Tai buvo Mirčelbo Keitė. 

Keitei drebėjo keliai ir jai dingtelėjo, kad jaustųsi drąsiau, jei 
taurėje būtų likę daugiau nei keli lašai šampano, tačiau ji sugebėjo 
atrodyti rami ir santūri paklusdama Olivijos kvietimui ir ketin- 
dama akis į akį susitikti su vyru, kuris ja pasinaudojo, o vėliau 
paliko. 

— Sveika, brangioji, — pasisveikino Olivija. — Linkiu, kad judu 
su Evanu būtumėt labai laimingi, — pridūrė ji, o tada pabučiavo 
Keitę į skruostą. 

Tokį ritualą Keitė šįvakar atliko gal jau penkiasdešimt kartų — 
pasisveikinimas, palydimas geriausių linkėjimų ir bučinio į skruostą. 
Jau prieš valandą ji padarė išvadą, jog tai kažkoks privalomas suža- 
dėtuvių ritualas, žinomas visiems Evano sluoksnio žmonėms. Min- 
tyse ji pasirengė, jog Mitčelas laikysis tų pačių apeigų, kai Olivija 
neįprastai formaliai ištarė: 

— Leisk pristatyti savo sūnėną Mitčelą... 


Keitei kažkaip pavyko nepriekaištingai įgyvendinti savo planą: 
ji pažvelgė į primerktas Mitčelo akis, tartum žinotų intriguojančią 
paslaptį. 

— Mes jau buvom susitikę, — atsakė ji, lengvai palinkdama į 
priekį ir atsukdama skruostą, automatiškai tikėdamasi jo sveikinimo 
bučinio. 

— Ir mes jau bučiavomės, — šaltai tarė Mitčelas, nekreipdamas 
dėmesio į atkištą skruostą. 

Metas skubiai žengė prie apstulbusios Olivijos, šypsodamasis 
paėmė ją už parankės ir palydėjo prie jos staliuko. 

Priblokšta, tačiau ryžtingai nusiteikusi atrodyti nerūpestinga ir 
rami, nesvarbu, ką jis sakytų ar darytų, Keitė palenkė galvą į šoną 
ir žaismingai jam nusišypsojo. 

— Negi neturi man jokių gerų palinkėjimų? — nusišaipė ji. 

— Leisk sugalvoti tinkamą. — Jis akimirką parylėjo, tada pašai- 
piai kilstelėjo taurelę ir tarė: — Už tavo nesibaigiančią sėkmę lipant 
aukštyn visuomenės kopėčiomis, Keite. 

Mitčelo kaltinimas, kad ji buvo garbėtroška, keliais laipsniais 
sumažino Keitės ryžtą. 

— Negundyk manęs mesti į tave dar vieną taurę! 

— Tai būtų nedovanotinas viduriniosios klasės poelgis, - pa- 
niekinamai iškošė jis, — o tu juk stengiesi pakilti į aukštesnes lygas. 
Aukštosiose lygose mes apgaudinėjam, meluojam ir už uždarų 
durų knisam vienas kitam smegenis, tačiau nesuteikiame sau malo- 
numo demonstruoti charakterį viešumoje. — Mitčelas pamatė, kaip 
smaragdinė ugnis jos akyse virto pavojinga liepsna, ir sąmoningai 
šliūkštelėjo dar žodinio benzino. — Paklausyk patarimo ir atsimink 
taisykles, kai kitąkart pakabinsi nepažįstamąjį viešbutyje... 

— Užsičiaupk! - įsiutusi suriko Keitė. 

— ... kad galėtum įstatyti ragus tam pasipūtusiam subingalviui, 
už kurio išteki. 

Keitės susierzinimas bei nerimas sprogo vienu metu ir ji nu- 
tildė jį vienintele prieinama priemone - šliūkštelėjo jam į veidą 
šampano likutį. Skysčio neužteko, kad pasiektų taikinį, tačiau keli 
lašai pataikė jam į krūtinę ir apraškė marškinių antkrūtinį. Apimta 

įvairiausių jausmų — išgąsčio, gėdos ir pasitenkinimo, ji įsitempusi 
laukė sprogimo. 

— Šitam mostui trūko spontaniškumo kaip Angilijoje, — šalta- 
kraujiškai pastebėjo jis, imdamas ramiai braukti lašelius nuo marš- 
kinių, — vis dėlto, ši spalva nepalyginamai geresnė. 

Keitė spoksojo į jį; tada ji staigiu judesiu pasuko galvą į kairę, 
kur paslaugus padavėjas jau buvo prinešęs padėklą su šampanu. 
Pavėluotai trokšdama atrodyti rami, Keitė pakeitė taurę nauja ir 
drebančiais pirštais paėmė servetėlę. Tada jos dėmesys vėl nukrypo 
į Mitčelą, kuris tuo pačiu šaltu, nerūpestingu tonu lėtai tęsė: 

— Paduok man servetėlę ir užsiklijuok atsiprašančią šypseną ant 
veido... 

Keitė automatiškai ištiesė jam servetėlę. 

Mitčelas paėmė ją ir užbaigė sakinį, nužvelgdamas taškelius ant 
marškinių, kuriuos mėgino nuvalyti: 

—-... kitaip Bartletas supras, kad veda bjauraus charakterio amo- 
ralią kalę. 

— Aš tave perspėju, - paklaikusi ištarė Keitė, tačiau neturėjo 
kuo jį pagąsdinti, todėl apsidairė aplink, norėdama pažiūrėti, ar 
juos stebi, ir dar tvirčiau suspaudė šampano taurės kojelę, nes tai 
atrodė vienintelė tvirta tikrovė, į kurią buvo galima įsikabinti šiame 
pamišusiame pasaulyje. 

Keitei nebaigus sakinio, Mitčelas dirstelėjo į ją ir pastebėjo, kad 
jos pirštai sugniaužė šampano taurę. Neatitraukdamas akių nuo 
marškinių, jis šilkiniu balsu ištarė: 

— Jei bent palenksi tą taurę manęs link, išsitiesi ant užpakalio 
pirmiems lašams dar nespėjus nukristi ant žemės. 

Jos tylėjimą klaidingai supratęs kaip dvejojimą, jis pakėlė galvą 
ir pervėrė ją akimis tarsi ledo šukėmis. 

— Išbandyk mane, Keite... — paragino jis švelniai. — Nagi, iš- 
bandyk mane. 

Keitę ištikęs paralyžius užleido vietą virpančiam suvokimui, 
kuris jai sukėlė tokį pasibjaurėjimą, kad jos balsas virto drebančiu 


kuždesiu, nors ji kalbėjo garsiai. 

— Dieve mano... po visu šituo apgaulingu žavesiu ir nugludintu 
visuomeniniu spindesiu, tu iš tiesų esi ... 7202s£7as. 

Užuot įsižeidęs ar užpykęs, jis pažvelgė į ją suglumęs, tada suki- 
keno ir papurtė galvą. 

— O kątu tikėjaisi čia rasti, mieloji - pamestą mylimąjį sudau- 
žyta širdim? 

Keitei nespėjus reaguoti, jis prilietė savo taurę prie jos taurės 
kraštelio, parodijuodamas tostą, ir nuobodžiaujančiu balsu ištarė: 

— Lik sveika, Keite. 

Mitčelas nuėjo, o Keitė pasijuto spoksanti tiesiai į primerktas 
Meredit Bankroft akis. Netarusi nė žodžio, Meredit apsisuko ant 
kulniuko ir nuėjo paskui Mitčelą. 


skyrius 


— Nuo to vaikio man šiurpas eina, — ištarė Makneilas Grėjui, sto- 
vėdamas anapus apklausų kambario ir stebėdamas, kaip ašaromis 
apsipylęs Bilis Vajatas pasakoja Džo Torelo detales, susijusias su 
„atsitiktine“ jo tėvo mirtim. Jie suėmė berniuką šį rytą ir atsivežė 
apklausai, lydimą Karolinos. - Negaliu patikėti, jog ji dar nepa- 
skambino šeimos advokatui. 

Sukryžiavęs rankas ant krūtinės, Grėjus mąstė apie šiek tiek 
keistą Karolinos elgesį. 

— Manau, jog ji įtarė, kad Bilis kažkaip susijęs su tėvo mirtim, 
nuo pat tos dienos, kai jis skambino Vajatui iš mano kabineto. Ji 
atrodė šokiruota ir šiek tiek pasibjaurėjusi jo improvizuotu vaidi- 
nimu. Vėliau, kai aš jai pranešiau, jog prie šulinio rasta saga buvo 
tokia pati, kaip sagos iš Mitčelo Vajato palto, ji labai greitai su tuo 
susitaikė. Ji neklausė manęs, ar mes gerai įsitikinom, ar patikrinom 
visus kitus jo drabužius, ieškodami identiškų sagų. Neuždavė jokių 
klausimų, kurių galėtumei tikėtis. Karolina kelis kartus buvo pa- 
tekusi į geriausiai besirengiančių Čikagos gyventojų sąrašą, ji žino, 
kad rankų darbo sagos yra labai retos. 

— Aš vis dar negaliu suprasti, kodėl ji iki šiol nepaskambino 
advokatui. 

Grėjus minutėlę pamąstė. 

— Ji mylėjo Viljamą ir myli Bilį. Spėju, jog ji mano, kad vienintelė 
galimybė išgelbėti sūnų yra priversti jį papasakoti tiesą ir nusimesti 

tą akmenį nuo krūtinės. Šeimos advokatas yra Henris Bartletas ir 
ji žino, kad Bartletas padarys bet ką, ką jam lieps Sesilis. O Sesilis 
lieprų užčiaupti Bilį, tada rasti būdą jį ištraukti. 

— Nesuprantu, kaip ji ištveria, būdama tame pačiame kambaryje 
su tuo vaikiščiu. 

— Tai paprasta. Ji kaltina save, kad nesuprato, kiek žalos jos sūnui 
padarė Mitčelo Vajato atsiradimas jų šeimoje. 

Apklausų kambaryje Torelas padavė Biliui rašiklį ir bloknotą. 

— Prieš tau viską užrašant, peržvelkim visas aplinkybes dar kartą, 
kad būtume tikri, jog viską išsiaiškinom. 

Karolina stovėjo Biliui už nugaros, uždėjusi rankas jam ant pečių 
lyg saugodama. 

— Ar tikrai būtina viską pakartoti? Ar jis negali tiesiog surašyti? 

Vietoj atsakymo Torelas pažvelgė į vaikiną. 

— Dar kartą, nuo pradžių. 

Keturiolikmetis delnais pasitrynė akis ir netvirtai prabilo: 

— Tą savaitgalį mes su tėčiu nuvažiavom į sodybą, kaip ir pla- 
navom. Maniau, kad Udalo sodyboje galime išbaidyti putpelių, 
todėl pasiėmiau šratinį šautuvą. Mums einant, tėtis pasakė man, 
jog ketina parduoti mūsų fermą žemės supirkėjui, kuris nupirko ir 
Udalų sodybą. Mes pradėjom ginčytis. Aš jam sakiau, jog jis negali 
taip pasielgti, o tada... 

— Kodėl tu manei, kad jis negali taip pasielgti? 

— Todėl, kad sodyba turėjo priklausyti man! — piktai sušuko 
Bilis, jo drovi laikysena pradėjo nykti. — Senelis Edvardas visada 
sakydavo, jog vieną dieną ji bus mano, tačiau pamiršo palikti ją 
man savo testamentu. 

— Gerai, ir kas tada nutiko? 

— Mudu su tėčiu ginčijomės ir aš buvau toks nusiminęs, kad ne- 
žiūrėjau, kur einu. Aš suklupau ir šautuvas iššovė. — Tiesdamas ranką 
į popierinių servetėlių dėžutę ant stalo, jis pasitrynė akis. — Tėtis buvo 
vos už kelių pėdų priekyje nuo manęs, kai nukrito. Bandžiau daryti 
dirbtinį kvėpavimą, tačiau jo krūtinėje žiojėjo didelė skylė, aš visas 
išsitepiau krauju ir puoliau į paniką. Išsigandau, kad mama niekada 
man neatleis ir aš sėsiu į kalėjimą. Senasis šulinys buvo vos už kelių 
pėdų, taigi aš atitraukiau dangrį ir... ir... Toliau jūs žinot. 

— Vis tiek papasakok. 

— Aš atitempiau tėtį prie šulinio ir nustūmiau jį į skylę, o tada iš 
paskos įmečiau ir šautuvą. 

Karolina pakėlė vieną ranką nuo sūnaus peties ir trumpam pri- 
sidengė akis. Buvo matyti, jog ją visą purto drebulys. 

— O kaip pirštų atspaudai ant šautuvo? — pasufleravo Torelas. — 
Ką padarei su jais? 

— A, taip. Prieš įmesdamas šautuvą į šulinį, nuvaliau juos savo 
striuke. 

— O tada? 

— Grįžau į namą, bet tada pradėjau galvoti, kad blogai pasiel- 
giau. Turėjau iškviesti greitąją pagalbą ir policiją, todėl paskambinau 
seneliui Sesiliui ir papasakojau jam, kas nutiko. Aš paklausiau, ką 
man daryti. Jis liepė man sėdėti ramiai ir niekam neskambinti, kol 
jis atvažiuos. Užtruko ilgai, nes buvo pradėję snigti. 

— Ką Sesilis darė, kai atvažiavo? 

- Jis... jis pasakė, kad mano tėčiui jau niekas nebepadės ir kad 
mes turim galvoti, kaip išgelbėti mane ir patausoti mano mamą. 
Jis pasakė, jog mano tėtis nenorėtų, kad aš sėsčiau į kalėjimą dėl 
nelaimingo atsitikimo ir kad mama niekada neatsigautų sužinojusi, 
kaip tėtis mirė. Jis pasakė, kad paliudys policijai, jog aš praleidau 
savaitgalį su juo, užuot važiavęs į sodybą su tėčiu. 

— O ką padarėt tavo tėvo automobiliui? Kaip jis atsidūrė už 
dvidešimt penkių mylių nuo sodybos? 

Bilis nutilo, kad vėl nusišluostytų akis, tačiau Grėjui jos atrodė 
sausos. 

— Senelis Sesilis sakė, jog bus geriau, jei policininkai manys, 
kad dingimo metu tėtis nebuvo sodyboje. Tada jie nebūtų ieškoję 
jo ten taip uoliai ir gal nebūtų atradę senojo šulinio. Senelis Sesilis 
liepė man sėsti į tėčio mašiną ir sekti paskui jį plentu, kol jis ras gerą 
vietą jai palikti. 

— Tau tik keturiolika. Argi tu moki vairuoti? 

Bilis metė į jį niekinamą žvilgsnį. 

— Aš vairuoju sodyboje nuo dvylikos metų. Aišku, vairuoti ma- 
gistralėje sningant nebuvo lengva, bet aš vairavau taip pat gerai, 
kaip būtų vairavęs tėtis. 


Kitoje dvipusio stiklo pusėje Makneilas išsiviepė ir pažvelgė į 
Grėjų. 

— Tas vaikis visiškas sociopatas. 

— Mes jau beveik baigėm, Bili, - drąsinamai tarė Torelas. - Dabar 
persikelkim dviem mėnesiais pirmyn, į sausį. Tavo tėvo paieška buvo 
nutraukta, sodyboje jo niekas nebeieškojo, tačiau tu atvykai pas 
poną Eliotą ir papasakojai jam girdėjęs, kaip Mitčelas Vajatas melavo 
tavo mamai, jog jis niekada nėra buvęs jūsų sodyboje. Tu supratai, 
kad tai privers mus jį įtarti ir vėl atnaujins paieškas sodyboje. Kam 
tu vėl iškėlei viską į paviršių, kai jau buvai išlipęs sausas iš balos? 

— Todėl, kad žemių supirkėjas, nupirkęs Udalų sodybą, atėjo 
pakalbėti su mano mama ir dėl mūsų ūkio pirkimo. Būdamas pas 
mus, jis užsiminė, jog netrukus pradės kasti pamatų duobę ir ant 
sklypo ribos statys akmeninę sieną. Aš supratau, kad jie suras senąjį 
šulinį, nes jis kaip tik ten ir buvo. 

— Gerai, vadinasi, tu galvojai. Tu naudojaisi savo galva, - pasakė 
Torelas, tarsi tai būtų komplimentas. — Tu supratai, kad jie atras 
tavo tėčio kūną, todėl nuplėšei sagą nuo Vajato palto, vieną dieną 
nuvažiavai ten pats vienas ir įkišai sagą po šulinio dangčiu, kur ji 
būtų surasta. 

Bilis linktelėjo. Jis atrodė pamalonintas Torelo komentarų. 

— Bet kodėl tu nusprendei, jog reikia pamėginti suversti visą 
kaltę Mitčelui Vajatui? 

— Todėl, - iškošė Bilis, o jo veidą iškreipė įniršis, — kad tas su- 
šiktas pavainikis elgėsi taip, tarsi priklausytų mūsų šeimai. Jis užėmė 
mano tėvo vietą ir mano mama leido jam tai daryti. Jis viešėjo pas 
mus namuose, rūpinosi mano mama, slampinėjo aplink ją. Tai aš 
turėjau būti šeimos vyras, tačiau ji klausė jo patarimų, ne mano. Jis 
netgi patarė jai parduoti sodybą. 

Senelis Sesilis elgėsi lygiai kaip ir mama. Anksčiau aš buvau 
jo numylėtinis. Jis visada sakydavo, kad mes labai panašūs, tačiau 
tėčiui mirus, jam rūpėjo tik Mitčelas. Jis pradėjo mane ignoruoti, 
o tada aš išgirdau jį sakant mamai, kad per gimtadienio pobūvį jis 
nori visus pristatyti Mitčelui. Jis pasakė, kad mama taip pat turi 
dalyvauti, kad visi žinotų, jog ji taip pat priėmė jį į šeimą. 

— Puiku, Bili. Džiaugiuosi, kad papasakojai visą tiesą ir išdėstei 
visus faktus. Štai bloknotas ir rašiklis. Užrašyk viską, kaip papasa- 
kojai man. Gal nori kolos ar ko nors kito? 

— Norėčiau Dr. Pepper“, - pareiškė Bilis imdamas bloknotą. 

— O gal dar ir čili ir sūrio skonio bulvių traškučių? 

— Aha, būtų puiku. Kaip jūs atspėjot? 

Torelas nieko neatsakė, tačiau nusisukęs metė reikšmingą žvilgsnį 
į dvipusį veidrodį. Per pastarąsias dvi savaites jie apklausė kiekvieną 
degalinę ir maisto parduotuvę pakeliui iš Čikagos į sodybą, žino- 
dami, jog Sesiliui tikriausiai reikėjo kur nors sustoti. Degalinės dar- 
buotoja atpažino Bilio nuotrauką. Sesilis pasiuntė Bilį sumokėti už 
benziną, įdavęs grynųjų, kad neliktų kredito kortelės įrašo, tačiau 
būdamas parduotuvėje, Bilis nutarė nusipirkti ir Dr. Pepper bei savo 
mėgstamiausio užkandžio. Kai pardavėja pasakė jam, kad turi tik 
paprastų bulvių traškučių, jis išvadino parduotuvę „skyle“, o ją pačią 
„stuobre“. 

— Jau matau, kokią gynybą šitam vaikiščiui surežisuos šeima, — 
tarė Makneilas su pasibjaurėjimu. — Pirmiausia jie ginčys, kad byla 
nepriklauso mūsų jurisdikcijai, nes nusikaltimas įvyko už Kuko 
apygardos ribų. Jam keturiolika, todėl jis bus teisiamas kaip nepil- 
nametis, o kai Vajatų advokatai įsitrauks į procesą, jie įtikins motiną, 
kad ši leistų jiems tvirtinti, jog tėtis paslapčia tvirkino mažąjį Bilį. 
Po velnių, Sesilis senas žmogus ir turi bėdų dėl širdies. Jei jis mirs 
prieš bylai patenkant į teismą, jie pakeis savo parodymus ir paaiškės, 
kad tai Sesilis nužudė Viljamą. 

— Taip nenutiks, jei man pavyks patekti pas Sesilį ir jį įtikinti, — 
tarė Grėjus nusisukdamas ir pradėdamas žingsniuoti koridoriumi. — 
Aš ketinu tuoj pat jį aplankyti ir noriu, kad tu vyktum kartu dėl 
didesnio efekto. 


* Dr.Pepper - JAV populiarus vaisvandenis. 


skyrius 


— Ponas Vajatas priims jus po kelių minučių, — pranešė Grėjui Se- 
silio liokajus. Lauke krito šlapdriba ir kašmyrinis Grėjaus paltas 
buvo padengtas plonu ledinių lašelių spindesiu. Liokajus padėjo 
jam nusivilkti ir nunešė paltą į prieškambario spintą. 

Sesilis priėmė jį savo kabinete, sėdėdamas už prašmatnaus stalo 
ir apsuptas savo žymių protėvių portretų. 

— Kaip laikosi tavo tėvai, Grėjau? 

— Ačiū, puikiai. 

Grėjui sėdantis priešais stalą, senis tyrinėjo jo veido išraišką. 

— Kaip suprantu, tai nėra man o vizitas? — padarė jis išvadą. 

— Bijau, kad ne. 

Sesilis linktelėjo, pasuko galvą į išeinant liokajų ir pratarė: 

— Tuojau pat sujunk su Henriu Bardetu. 

— Prie namo laukia detektyvas, pasirengęs nuvežti jus į policijos 
nuovadą. Henris gali jus pasitikti ten. 

— Ar aš esu suimamas? 

— Tai priklausys nuo to, kaip jūs būsite linkęs bendradarbiauti 
per ateinančias kelias minutes. Bilis ką tik padarė pareiškimą dėl 
Viljamo mirties. 

— Ką jis tau papasakojo? 

Grėjus nematė reikalo slėpti, nes žinojo, jog Henris Bartletas 
per kelias valandas įstengs gauti Bilio pareiškimą. Jis nupasakojo 

Sesiliui pagrindinius Bilio prisipažinimo teiginius, o jam baigus, 
Sesilis šaltakraujiškai paklausė: 

— Ir tu tiki berniuko pasakojimu, kad aš esu įsipainiojęs? 

— Visiškai. Man visą laiką nedavė ramybės tas faktas, kad jūs iki 
pat sausio laikėt Mitčelo egzistavimą paslaptyje. Jūs pirmą kartą 
sutikot jį rugpjūtį, o jau kitą mėnesį Edvardas tariamai iškrito iš 
balkono ir užsimušė. Lapkritį dingo Viljamas. Ir vis dėlto, Sesili, jūs 
likot abejingas tam taktui, kad jūsų naujai atrasto vaikaičio grįžimas 
į šeimą sutapo su abiem šiais įvykiais. Tiesą sakant, jūs nuslėpėt jo 
egzistavimą ir nuo policijos, kuri tyrė abu atvejus. Žinote, ką tai 
man pasakė? 

— Kad aš esu sentimentalus, patiklus senis, apakintas kaltės 
jausmo, jog praeityje neigiau Mitčelo teisę į palikimą? — sarkas- 
tiškai pasakė Sesilis. 

— Ne, kad jūs esate suktas, arogantiškas senis manipuliatorius, 
kuriam reikėjo naujo tiesioginio įpėdinio, kuriuo galėtumėt pasi- 
kliauti, bet jūs nenorėjot, kad policija ar kas nors kitas žinotų, kur 
jis buvo pastaruosius trisdešimt ketverius metus. 

— Dėkoju, - šaltai, bet nuoširdžiai atsiliepė Sesilis, — tu visiškai 
teisus. Tu visada buvai gana protingas jaunuolis. 

— Kadangi abu žinom, jog jūs nesat nei sentimentalus, nei 
patiklus, lieka tik viena priežastis, kodėl jūs neįtarėt Mitčelo dėl 
Edvardo mirties ar Viljamo dingimo. 

— Ir kokia gi ta priežastis? 

— Jūs jau žixojot, kas nutiko abiem vyrams ir kad Mitčelas su tuo 
nesusijęs. Tai įrardamas aš atnaujinau tyrimą dėl Viljamo dingimo, turė- 
damas jus kaip pagrindinį taikinį, kai staiga į mano biurą atėjo Bilis. 

— Ir ką papasakojo? 

— Jis papasakojo girdėjęs, kaip Mitčelas sakė Karolinai niekada 
nebuvęs sodyboje, o tai, pasak Bilio, buvo melas. Tai nukreipė mūsų 
dėmesį į Mitčelą. O dabar jūs man kai ką pasakykit, Sesili: kada 
jūs sužinojot, ką Bilis padarė? Kada jūs išsiaiškinot, kad jis šulinyje 
paslėpė sagą iš Mitčelo palto? 

— Iškart po to, kai jūs įkalbėjot Bilį paskambinti Mitčelui į Sen 


Marteną, Karolina atskubėjo pas mane. Ji papasakojo man, kas 

dedasi. Ji buvo kaip nesava manydama, jog mes priglaudėm žudiką. 
Aš pasakiau jai, kad net neabejoju, jog tai kažkokia klaida. 

— Jūs žinojot, kad sagą paslėpė Bilis? 

— Ar mes kalbam ne protokolui? 

Grėjus sudvejojo, tada linktelėjo. 

— Ne protokolui. 

— Aš iš karto supratau, jog tai turėjo būti Bilis. Kas kitas būtų 
padaręs tokį dalyką? Be to, jis sėdėjo tiesiai priešais mane, kai 
Karolina pasakojo apie jūsų rastą sagą, įtarimus dėl Mitčelo ir 
Bilio telefono skambutį. Mačiau iš Bilio veido, jog tai jis už viską 
atsakingas. Jis man šypsojosi. Tiesą sakant, jis netgi didžiavosi 
savo sumanumu. 

Grėjus linktelėjo viską apmąstydamas, nustebęs, kad Sesilis taip 
noriai pasakoja net ir ne protokolui. 

— Jei Mitčelo paltas būtų jam pristatytas kuriuo nors metu pries 
Viljamo dingimą, mes būtumėm jį suėmę ir teisę dėl Viljamo nu- 
žudymo. Ar jūs būtumėt leidę, jog jis būtų nuteistas, kad tik Bilis 
išneštų sveiką kailį? 

Palinkęs į priekį, Sesilis sukryžiavo rankas ant stalo ir išdidžiai 
bei kategoriškai ištarė: 

— Mitčelas nebūtų leidęs tam įvykti. Jis viską ištveria. Kaip aš 
ir kaip jie... — Pakėlęs smakrą, jis parodė į protėvių portretus ant 
sienos priešais jį. 

Užuot beprasmiškai bandęs ginčyti Sesilio logiką, Grėjus ėmėsi 
pagrindinio apsilankymo tikslo. 

— Padėdamas Biliui, jūs pats padarėt ne vieną nusikaltimą... 

— Nėra reikalo šiandien tai aptarinėti ir jūs manęs nesuimsit. 
Henris ir Evanas Bartletai jau patikino mane, kad ši byla jums ne- 
priklauso pagal jurisdikciją. Be to, Bilio prisipažinimas nieko ne- 
reiškia, nes jam neatstovavo advokatas. Jūs neturėjot teisės apklausti 
jo nedalyvaujant šeimos advokatams. 

— Jo motina dalyvavo ir ji davė sutikimą. 

— Karolina šiuo metu yra tokios psichinės būklės, kad negali 
priimti teisingų sprendimų dėl savęs, tuo labiau dėl Bilio tokioje 
situacijoje. Jūs gaištat laiką bandydamas... 

— Aš galiu sugaišti dar vieną minutę, — lediniu balsu nutraukė 
ji Grėjus, reikšmingai pažvelgdamas į riešutmedžio laikrodį ant 
Sesilio stalo. — Pasielgtumėt išmintingai, leidęs man ją sugaišti ir 
išklausęs labai atidžiai, nes aš galiu ir išvilksiu jus iš čia surakintą 
antrankiais. 

Sesilis atsilošė kėdėje, įsižeidęs suraukė antakius, tačiau klau- 
sėsi. 

— Henris Bartletas sako jums tai, ką jūs norit girdėti. Aš tvirtinu, 
kad tą savaitgalį išvažiuodamas su tėvu iš namų, Bilis rimtai ketino 
sodyboje jį nužudyti, o tai reiškia, kad nusikaltimas pradėtas Kuko 
apygardoje. Henris gali stabdyti šitą bylą metus ar dar ilgiau prašy- 
mais pakeisti bylos nagrinėjimo vietą ar atmesti Bilio prisipažinimą, 
tačiau galų gale aš laimėsiu, o jūs būsit teisiamas kartu su Biliu kaip 
jo bendrininkas. O per tą laiką žiniasklaida karštligiškai imsis jūsų, 
iškasdama kiekvieną skeletą, kurį šita šeima užkasė ir paslėpė per 
pastaruosius šimtą metų. 

Sesilio veide nebuvo jokios išraiškos, tačiau jo ploni pirštai ant 
stalo susigniauždavo ir vėl acsileisdavo. 

— Jei padarysit Henriui paslaugą ir numirsit prieš bylai paten- 
kant į teismą, Henris gali ir tikriausiai patars Biliui pakeisti savo 
parodymus ir pareikšti, kad tai jūs nužudėt Viljamą ir įtikinot vargšą 
berniuką prisiimti kaltę. Juk, šiaip ar taip, jūs jau būsit miręs, o 
atlyginimą Henriui mokės Bilis, tai kodėl Henris norėtų ir toliau 
ginti jūsų reputaciją? 

Užbaigęs jis laukė Sesilio reakcijos, žiūrėdamas, kaip maža seno- 
vinio stalinio laikrodžio švytuoklė švytuoja pirmyn ir atgal. 

— Kokią alternatyvą jūs siūlote? 

— Aš neapkaltinsiu jūsų bendrininkavimu, o jūs leisit, kad Kuko 
apygardos teisėtvarka sąžiningai teistų Bilį. Jis nepilnametis, todėl 
ir taip išsisuks lengviau nei turėtų. 

— Aš neleisiu, kad jis būtų teisiamas be geriausios įmanomos 
gynybos. 

— Aš jūsų to ir neprašau. Aš prašau jūsų, kad leistumėt jam at- 
sakyti už tai, ką padarė. Dabar, o ne po dvejų metų. 

Sesilis vėl sudvejojo, tada galiausiai linktelėjo. 

— Ir dar vienas dalykas, — atsistodamas kreipėsi Grėjus. — Kaip 
mirė Edvardas? Jis skambino jums likus valandai iki to, kai iškrito 
per balkoną. Jūs sakėt, kad kalbėjot apie susitikimą, kuriame abu 
turėjote dalyvauti kitą rytą. Tačiau buvo ne taip, kitaip jūs būtumėt 
svarstęs, ar Mitčelas „nepadėjo“ jam persisverti per turėklus. 

Sesilis pakildamas užbaigė nemalonią akistatą. 

— Jis buvo girtas kaip visada ir pasakė man, kad nori atsisveikinti, 
kad daugiau nė vienos dienos negali tverti tokio gyvenimo. Aš jam 
atsakiau tą patį, ką ir visada, kai jis man dėl to paskambindavo. 
Liepiau susitvardyti. Nežinojau, jog šįkart jis kalbėjo rimtai. Aš 
taip ilgai klausiausi jo šlykštaus inkštimo, kad lioviausi kreipęs į jį 
dėmesį. 

Keitė padėjo du puodelius garuojančio karšto šokolado ant padėklo 
šalia didžiulio dubens su spragintais kukurūzais, aplietais lydytu 
sviestu. Tai buvo tradicinis maistas žiemos kino vakarais, kuriais 
juodvi su Hole mėgaudavosi kelis kartus per mėnesį. 

Nešdama padėklą, Keitė atsargiai apėjo Maksą, kuris gulėjo ant 
svetainės grindų, priešais kavos staliuką. Holė pakėlė akis nuo spin- 
telės greta televizoriaus, kur ji vartė mergaitiškų filmų, pagrindinio 
tokių vakarų elemento, kolekciją. Iškėlusi savo mėgstamiausią filmą, 
ji linksmai paklausė: 

— Gal „Įsimintiną romaną"? 

— Ne, ačiū. Ką tik vieną turėjau ir bandau pamiršti. 

Holė išsišiepė išgirdusi sąmojį ir vėl nusisuko į hilmus spinte- 
lėje. 

— Aš vis dar negaliu patikėti, kad Vajatas per labdaros koncertą 
elgėsi kaip visiškas niekšas. 

Keitė taip pat negalėjo tuo patikėti. Tą vakarą buvo akivaizdu, 
jog Mitčelas nuoširdžiai ją niekina, o tai tegalėjo reikšti, kad jis 
niekino ją visą laiką, net kai jiedu mylėjosi Sen Martene. 

— Jis nesveikas, — tarė Holė, sudėdama Keitės mintis į žodžius. 

— Arba tai, — atsakė Keitė, mėgindama pažiūrėti į tai pro 
pirštus, — arba jis šiek tiek irzliai reaguoja, jei kas nors mėgina iš jo 

pasišaipyti. — Keisdama temą, ji pasiūlė kitą filmą vakarui: — O gal 
„Pasimatymas per vestuvės "? 

— Nebent prižadėsi nesukti atgal, kai prieisim tą šokių sceną, 
kur Maiklas Bublė dainuoja „Sukimės“. 

— Gerai, sutarta. 

Holė įjungė filmą ir atsisėdo ant sofos šalia Keitės. Minutę jos 
sėdėjo tylėdamos, susikėlusios kojas ant kavos staliuko, užsime- 
tusios ant jų megztus vilnonius apklotus ir apsimovusios storas 
kojines. 

— Man trūks mūsų kino vakarų, - prabilo Holė, pasiimdama 
pilną saują spragintų kukurūzų iš dubens, stovinčio tarp jų. 

— Ką turi omenyje? - atsiliepė Keitė, imdama karšto šokolado 
puodelį nuo lempos staliuko greta jos. 

— Noriu pasakyti, kad neįsivaizduoju savęs kino vakarą sėdinčios 
tarp tavęs ir Evano bei laikančios spragintus kukurūzus. Ar jūs jau 
nusprendėt dėl datos? 

Keitė papurtė galvą. 

— Mes dar net nemiegam kartu. 

— Kodėl ne? Tu grįžai jau prieš tris savaites. 

— Mes abu sutarėm, kad prireiks daugiau laiko pamiršti tai, ką 
aš padariau Sen Martene, ir pradėti iš naujo. 

Holė žiūrėjo į ją negalėdama patikėti. 

— Ar tu nori pasakyti, kad nuo to laiko jis neparodė noro pasi- 
Žymėti savo teritoriją? 

— Tu kalbi taip, tarsi aš būčiau koks stulpas, — atsakė Keitė var- 
tydama akis. Ji gurkštelėjo karšto šokolado, nurijo ir padėjo puo- 
delį. 

— Artu esi tikra, kad jis šiek tiek nebaudžia tavęs neprisileisdamas 
artyn? 

— Ne, tikrai ne. Tiesą pasakius, vakar vakare jis nusivedė mane 
vakarienės ir pasakė, kad po to norėtų grįžti nakvoti pas mane. 
Bet... 

— Bet? 


— Bet vakarienei įpusėjus, mane pradėjo labai pykinti. Tiesą 
sakant, aš ir dabar jaučiu šleikštulį. Taip jaučiuosi jau kurį laiką ir 
visą laiką esu pervargusi. Noriu tik miegoti. 

— Stresas gali labai nualinti tavo imuninę sistemą ir sugadinti 
savijautą. Beje, kaip reikalai restorane? 

— Personalas su manim elgiasi globėjiškai ir tai nenuostabu, nes 
už mane jaunesnis tik oficianto padėjėjas. Išskyrus tai, dar anksti 


ką nors pasakyti. Žiūrėkim filmą. 

— Keite, gydytoja Kuper turi jūsų tyrimų rezultatus. 

Keitė pakėlė akis ir nusišypsojo Bonės Kuper registratorei. Bonė 
buvo Holės draugė ir Keitės ginekologė jau daugelį metų. Apžiū- 
rėjusi Keitę, Bonė nurodė atlikti kelis tyrimus, ir paprašė Keitę 
palaukti laukiamajame. 

— Greitai apsisukot, — pasakė Bonei Keitė, atsisėsdama priešais 
jos stalą. 

Bonė Kuper atsivertė Keitės kortelę. 

— Dar neturiu visų tyrimų rezultatų, tačiau nėra reikalo jų laukti. 
Šis testas puikiai paaiškina, kodėl tave pykina ir ima miegas. 

— Ir koks atsakymas? 

— Tu nėščia. 

Keitė kilstelėjo kėdėje, tada atsipalaidavo ir nusišypsojo. 

— Bone, įsivėlė klaida. Tikriausiai supainiojot mano tyrimus 
su kokios nors kitos pacientės. Ištisus mėnesius nė karto nebuvau 
pamiršusi išgerti kontraceptinės tabletės. 

— Tabletės nuo pastojimo nėra šimtu procentų veiksmingos vi- 
soms, 

— Manveikia šimtu procentų. Mes su Evanu, mano sužadėtiniu, esam 
kartu jau beveik ketverius metus ir aš nė karto nebuvau pastojusi. 

— Gal per pastaruosius du mėnesius tu vartojai antibiotikus? Kai 
kurie iš jų gali sumažinti kontraceptikų efektyvumą. 

— Aš tai žinau, tačiau nevartojau jokių antibiotikų. Negėriau 
jokių vaistų, išskyrus vaistus nuo migrenos, kuriuos man paskyrė 
gydytojas Sen Martene. 

Bonė paėmė knygą, gulinčią ant stalo krašto. 

— Nežinau jokių vaistų nuo migrenos, kurie pakeistų kontra- 
ceptikų veikimą. Koks jų pavadinimas? Aš pažiūrėsiu. 

— Neprisimenu, — susiraukusi ištarė Keitė, — sukasi ant liežuvio 
galo... 

— Kol bandysi prisiminti, pasakyk, ar per pastaruosius ketverius 
metus tutėjai lytinių santykių su kuo nors, be savo sužadėtinio? 

Keitė sudvejojo, piktindamasi, jog turės pripažinti Mitčelo Va- 
jato egzistavimą. 

— Taip. Praėjusį mėnesį. Tačiau kokią tai turi reikšmę? 

— Visada yra galimybė, kad tu priklausai tum mažyčiam pro- 
centui moterų, kurių tabletės neapsaugo, o priežastis, dėl kurios tu 
nepastojai iki praėjusio mėnesio, yra ta, jog tavo sužadėtinio sperma 
negyvybinga. 

Keitė staiga prisiminė vaistų nuo migrenos pavadinimo pra- 
džią. 

— Tai buvo kažkoks 6uza/. Taip vadinosi tie vaistai, kuriuos man 
išrašė gydytojas Sen Martene. 

Bonė susiraukė. 

— Bet ne butalbitalis, ar ne? 

— Taip, šitas. 

— Ar jis tavęs nepasiteiravo, ar tu nevartoji kontraceptinių tab- 
lečių? 

— Jis paklausė, ar aš mėginu susilaukti vaikų, ir aš pasakiau ne. 
Tiesą pasakius, gydytojas kalbėjo tik prancūziškai, tačiau taksi vai- 
ruotojas šiek tiek kalbėjo angliškai, todėl jis vertėjavo mums abiem. 
Gydytojas liepė taksi vairuotojui, kad šis pasakytų man, jog man 
greičiausiai migrena. 

— Kodėl tu nevažiavai į ligoninę, užuot ėjusi pas vietos gydy- 
toją? 

— Kur būčiau laukusi valandų valandas, kol mane kas nors ap- 
žiūrės? Bone, man galva plyšo. Pakeliui į Sen Marteną aš iš skausmo 

vėmiau. Aš tiesiog norėjau, kad kas nors man duotų vaistų nuo 
skausmo. Man nerūpėjo, kokia kalba jie šneka. Be to, jis nebuvo 
koks raganius. Kabinetas buvo įrengtas jo name, tačiau labai jaukus, 
o eilėje laukė gerai apsirengę pacientai. 

— Na, tada reiškia, jog dalis informacijos dingo taksisto vertime. 
Gydytojas tikriausiai paprašė taksi vairuotoją paklausti, ar tu mėgini 
išvengti nėštumo. 

— Koks skirtumas? — gindamasi atsiliepė Keitė, bet ji jau žinojo. 
Dieve padėk, ji jau žinojo... 

— Butalbitalis yra labai veiksmingas vaistas gydant ir stabdant 
sunkius galvos skausmus. Tačiau jis mažina kontraceptinių tablečių 
efektyvumą. Kai moteris, vartojanti kontraceptikus, geria butal- 
bitalį, gydymosi metu ji turi naudotis papildoma apsaugos nuo 
nėštumo priemone. 

Kambarys ėmė suktis ir Keitė pasilenkė į priekį, rankas sukry- 
žiavusi ant pilvo ir mėgindama nusiraminti. 

— Ar tiksliai žinai, kas tėvas? 

Keitė pakėlė akis į Bonę. Tris savaites po tėvo mirties ji nenorėjo 
mylėtis; iš dalies dėl to Evanas taip primygtinai siūlėsi išsivežti ją 
atostogų į Karibus. 

Ji nešiojo Mitčelo Vajato kūdikį. 

Viduje sukilo isterijos banga, prie jos prisidėjo svaigulys ir py- 
kinimas, tad Keitė suspaudė Bonės stalo kampą. 

— O taip, — tarė ji karčiai. — Aš žinau, kas tėvas. 

— Keite, čia aš! - šūktelėjo Holė, įeidama pro paradines Keitės namo 
duris, atsirakinusi jas raktu, kuriuo naudojosi prižiūrėdama kates 
Keitei būnant salose. Maksas pribėgo ją pasveikinti vizgindamas 
uodegą. 

— Tu esi puikus sarginis šuo, — paerzino ji, išsiblaškiusi glostydama 
jam didelę galvą, tačiau ji buvo sunerimusi. Keitės automobilis stovėjo 
įvažiavime, jos langai buvo padengti puse colio sniego, o tai reiškė, 
kad šįvakar ji jau kurį laiką yra namie, tačiau neatsiliepė į telefono 
skambučius ir name buvo tamsu. Vakar ji sužinojo, jog yra nėščia, ir 
šiandien nusprendė papasakoti tai Evanui, užuot palaukusi dar kelias 
dienas, kad galėtų viską apmąstyti, kaip patarė Holė. Vis dėlto ji ketino 
pasinaudoti Holės patarimu eiti pas Evaną į darbą ir viską pa ti 
ten, kad jis negalėtų iškelti scenos. 

— Keite? 

— Svetainėje, — atsiliepė Keitė. Ji įjungė lempą ir skubiai nu- 
metė šalin pagalvę, į kurią buvo įsikibusi, kol sustingusi spoksojo į 
tamsą. — Buvau užsnūdusi, — sumelavo ji. — Gal nori kavos? 

— Žinoma, — atsakė Holė. 

— Kiek dabar valandų? — paklausė Keitė. 

— Šiek tiek po šešių. 

Nuleidusi kojas nuo sofos, Keitė atsistojo ir patraukė į virtuvę, 
o Holė nusekė jai iš paskos. 

— Man reikia persirengti ir eiti į darbą. Turėjau būti restorane 
jau prieš dvi valandas. 

Jai pradėjus berti kavą į aparatą, Holi priėjo prie spintelės ir 
išėmė du puodukus. 

— Ar su Evanu viskas praėjo gerai? 

Atsakydama Keitė iškėlė kairę ranką, ant kurios jau nebebuvo 
sužadėtuvių žiedo. 

— Aš ir nesitikėjau, kad gerai pavyks, — pildama į grafiną vandenį 
prabilo ji, rūpestingai stengdamasi nerodyti emocijų. — Juk, šiaip ar 
taip, aš nuėjau ten, kad praneščiau, jog jo sužadėtinė laukiasi vaiko 
nuo vyro, kurio jis nekenčia. Tačiau... 

— Tačiau kas? — paragino Holė. 

Atsirėmusi rankomis į kriauklę, Keitė leido galvai nusvirti, kol 
žiūrėjo, kaip grafine kyla vanduo. 

— Tačiau aš niekada neįsivaizdavau, kad gali būti taip 6)ogar, kaip 
buvo. Kai jam pranešiau, jis išbalo, bet greitai atsigavo, netgi apka- 
bino mane ir pasakė, kad tai ne mano kaltė, kad Mitčelas mus abu 
pavertė aukomis. Jis pasakė, kad mes galim ištaisyti žalą ir gyventi 
savo gyvenimus, tarsi tai niekada nebūtų nutikę. 

— Tai kas gi nutiko? 

— Aš pasakiau, kad nesu tikra, jog galėsiu darytis abortą. 

— O tada kas? 

— Jis visiškai neteko galvos, — bejausmiu balsu tarė Keitė. Per 
vėlai supratusi, jog vanduo jau bėga per kraštus, ji užsuko čiaupą ir 
pripylė į kavos aparatą šviežio vandens, tada nuspaudė jungiklį. - Ar 
tu kada nors susimąstei, kaip ramus, niekada nesupykstantis Evanas 
galėtų ką nors įbauginti teisme? 

— Aš svarsčiau, kodėl visi mano, jog jis toks puikus advokatas. 
Atsisuk į mane ir papasakok, — pasakė Holė, uždėdama rankas Keitei 
ant pečių ir priversdama ją atsisukti. 

— Na, tau nebereikės ilgiau svarstyti, — tarė Keitė garsiai nury- 
dama seiles. — Šią popietę aš pažinau tą jausmą, kurį turėtų patirti 
žmonės, kuriuos jis kryžmiškai apklausia. Jis pradėjo greitai ir giliais 
skalpelio pjūviais, vardydamas mažus dalykus, kuriuos aš padariau 
per visus tuos metus, ir su kuriais jis taikstėsi, o tada išsitraukė 

pjūklą. Baigdamas jis jau plūdo mane ir šaukė ant manęs taip garsiai, 
kad tikriausiai girdėjo visi, buvę tame aukšte. Galiausiai jis liepė man 
nešdintis ir niekada negrįžti. 

— Tas veidmainis! Net negalvok, kad per tuos ketverius metus 
jis buvo tau ištikimas. Apie jį sklido begalė gandų. 

Keitė nusisukusi paėmė cukraus indelį ir du šaukštelius. 

— Tai tebuvo gandai. Tai aš esu kalta ir susitepusi, o ne jis. 

— Araš teisingai supratau, jog jis būtų sutikęs ir toliau „taikstytis 
su tavim“, jei tu būtum sutikusi pasidaryti abortą? 

— Aha. Neabejotinai, — atsakė Keitė, stengdamasi pasirodyti 
nerūpestinga, tačiau jos balsas atrodė susirūpinęs. — Tiesą sakant, 
kelis kartus man buvo pasirodę, jog jis iš tiesų mano, kad tai būtų 
tinkama keršto forma — Mitčelo kūdikis už įžeistą Evano ir mano 
savigarbą. 

— Tavo savigarba jam nerūpi. Viskas dėl Bartletų savigarbos. 
Galiu lažintis, jog jis būtų daug mažiau įsižeidęs, jei vaiką tau būtų 
užtaisęs kas nors, jo manymu, iš jo socialinės klasės. 

Keitė beveik nusišypsojo išgirdusi tokį pareiškimą. 

— Aš tau visus tuos metus kartojau, kad Evanas turi dvi 
puses... 

— Nereikia, - nutraukė Keitė nusisukdama į spintelę. - Negaliu 
pakęsti to, kaip jis su manimi elgėsi, ir po šiandienos negrįščiau pas 
jį, net jei maldautų, tačiau jis buvo sugniuždytas. Aš jį įskaudinau 
Angilijoje, kai pasakiau, ką padariau, tačiau šiandien aš jį sužlug- 
džiau. 

Jos tylėdamos sėdėjo prie virtuvės stalo, laukdamos, kol kava 
užvirs. Keitė padavė Holei puodelį kavos ir ištiesė cukraus indelį, 
tada pasiėmė savo puodelį ir pradėjo eiti miegamojo link. 

— Nenoriu tavęs čia palikti, tačiau privalau rengtis ir važiuoti į 
darbą. 

— Ne, neprivalai. Grįžusi iš Angilijos, kas vakarą dirbi iki vidur- 
nakčio. 

— Nedirbau prieš dvi dienas, mūsų kino vakarą. 

— Buvo sekmadienis, restoranas nedirbo. Vieną vakarą jis gali 
išsiversti ir be tavęs. 

Keitė atsisuko, pažvelgė į kavos puodelį rankoje, tada į Holę ir 
piktai suniurzgėjo: 

— Dėl to nėštumo aš taip noriu miego, jog vos pastoviu ant kojų, 
o nėščia esu todėl, kad patikėjau įsimylėjusi vyrą, kuris pasirodė 
besąs negailestingas, ištvirkęs monstras. Jei Dievas yra, persileisiu! — 
užbaigė Keitė, o tada užtvanka griuvo ir ji pratrūko raudoti Holės 
glėbyje. - Net jei norėčiau kūdikio, siaubingai bijočiau, kokius 
genus jis gali paveldėti iš savo tėvo. Jis m-monstras! 

- Žinau, — atsiliepė Holė, truputį šypsodamasi ir plekšnodama 
Keitei per nugarą. — O dabar einam į svetainę. Tu galėsi paskambinti 
į restoraną, o aš išrinksiu filmą ir mes surengsim pižamų vakarėlį. 

Holė išrinko filmą Graži moteris, nes jis buvo linksmas ir pa- 
viršutiniškas. 

— Aš negaliu turėti šito kūdikio! — ant sofos jai už nugaros šnabž- 
dėjo Keitė. Kai įjungusi filmą Holė atsigręžė, Keitė jau miegojo. 

— Eikš čia, Maksai, —sukuždėjo Holė. — Nežinau, kaip tu, bet man 
tikrai praverstų šis tas stipriau nei kava. Užpulkim vyno lentyną. 

Su tokia mintim Holė patraukė atgal į virtuvę, tačiau išsigan- 
dusi atšoko, kai einant pro paradines duris, kažkas į jas pasibeldė. 
Tikėdamasi, jog tai Evanas - verčiau jau klūpintis ant kelių - Holė 
pravėrė duris, o tada nustebusi ir susierzinusi atsitraukė. Verandoje 
stovėjo rimtas žilaplaukis vyras, pradėjęs septintą dešimtį, vilkintis 
dvasininko apdarą — juodą kostiumą ir baltą apykaklę. 

— Dieve mano! - šūktelėjo ji kunigui, o jos nuostabą pakeitė 
susierzinimas. — Vėl kalbėsit apie teisę į gyvenimą? Kas jums yra, 
žmonės? Ar jūs įmontuoti į kiekvieną tamponą mieste? Eikit sau! 
Ji pati gali apsispręsti. 

— Tikriausiai jūs Holė, — tarė kunigas nusišypsodamas. 

— Prašau, nešiurpinkit manęs. Palikit savo knygeles verandoje ir 
aš pasirūpinsiu, kad ji jas gautų, — pasakė Holė darydama duris. 

Jis uždėjo ranką ant durų, kad ją sustabdytų. 

— Aš tėvas Donovanas, Keitės dėdė. Šią pavakarę Keitė buvo 
atėjusi į kleboniją, kai manęs nebuvo. Mano namų šeimininkė sakė, 
kad ji atrodė nusiminusi. Ji neatsiliepia į mano telefono skambučius. 


Ar dabar galiu įeiti? 

Sumišusi, tačiau vis dar ryžtingai nusiteikusi, Holė atsitraukė 
atgal, atvėrė duris ir sušnibždėjo: 

— Dabar ji miega ir tikrai yra nusiminusi. Nenoriu jos žadinti. 
Galite užeiti į virtuvę, jei norite šiek tiek palaukti. 

Jiems įėjus į virtuvę, Holė uždarė besisukančias duris ir tyliai 
pasiteiravo: 

— Gal norėtumėte kavos? 

— Ne, dėkoju. Kaip suprantu, Keitė laukiasi? 

Holės kilmė atėmė iš jos pasitikėjimą organizuota religija, o dar 
labiau dvasininkais. 

— Turėsite tai aptarti su ja, tėve Donovanai, - atsakė ji, neketin- 
dama leistis įbauginama jo apykaklės. Vyno lentyna buvo kampe ant 
spintelės, ir ji išsitraukė butelį raudonojo vyno ir ėmėsi jį atkimšti, 
mėgindama prisiminti, kurie nepritaria alkoholio gėrimui - bap- 
tistai ar katalikai. — Ketinu savo liūdesį dėl Keitės nuskandinti di- 
džiulėje taurėje vyno, — perspėjo ji. - Tikiuosi, jūs neprieštarau- 
jate, — pridūrė ji tokiu tonu, kuris išdavė, jog jai visiškai nerūpi jo 
nuomonė. 

— Arjūs planuojate viena pati išgerti visą butelį? 

— Galiu. O ką? 

Jam neatsakius, ji atsisuko ir pasijuto žiūrinti tiesiai į žalias akis, 
tokias kaip Keitės, pilnas besišypsančio smalsumo. 

— Jei neplanuojate viso butelio išgerti viena, — tarė jis, - pama- 
niau, gal galėtume pasėdėti ir kartu išgerti po taurę, laukdami, kol 
Keitė pabus. 

— Taip, žinoma, — atsakė Holė, jausdamasi sutrikusi ir neman- 
dagi. — Bet aš neketinu jums pasakoti apie Keitės... problemėlę. Jei 
ji norės atlikti išpažintį, tai jos vienos reikalas. 

— Aš atėjau ne kaip nuodėmklausys, — pastebėjo jis. — Aš čia 
kaip dėdė. 

— Jūs esate kunigas. Jūs liepsit jai pasilikti to... to šunsnukio 
vaiką. 

Pildama vyną į taures, Holė laukė, kol jis tai paneigs. 

— Taip jūs ir padarysit, ar ne? — karčiai metė ji iššūkį, ištiesdama 
jam vyno taurę ir atsisėsdama kitapus stalo. 


— Jei manysime, kad Keitė šiandien atėjo pas mane pranešti, jog 
laukiasi, atsakysiu į jūsų klausimą, kad Keitė jau žinojo, ką aš jai 
pasakysiu. O tai, savo ruožtu, verčia mane manyti, jog būtent tai ji ir 
norėjo išgirsti. Tik mane stebina, kad ji susidėjo su vyru, kuris, jūsų 
nuomone, yra šunsnukis. Paprastai ji puikiai perkanda žmones. 

Holė gurkštelėjo vyno, mąstydama apie tai, ką jis pasakė. 

— Tik ne šį kartą. 

Tėvas Donovanas taip pat paragavo vyno. 

— Tačiau jis turėjo pasižymėti kokia nors savybe, kuri ją pa- 
traukė? 

— Jis beširdis paršas, — piktai pareiškė Holė ir gurkštelėjo dar 
vyno. — Bet gerai atrodantis ir turintis žavesio. 

— Suprantu. Vargšė Keitė. Ji ketverius metus draugavo su tokiu jau- 
nuoliu. Kaip suprantu, tai ne jis tas beširdis paršas, apie kurį kalbam? 

— Ne, anas beširdis paršas šiandien nutraukė sužadėtuves ir ją 
metė. O tą beširdį paršą, kuris užtaisė jai vaiką, ji sutiko prieš kelias 
savaites Angilijoje. Neprašykit, kad papasakočiau daugiau. 

— Neprašysiu. 

Mąstydama apie Keitę, Holė dar atsigėrė vyno; tada pakėlė 
žvilgsnį į vyrą Keitės akimis ir nelaimingu balsu tarė: 

— Negaliu patikėti tuo, ką jis jai padarė. Ir viskas tik dėl to, kad 
atkeršytų Evanui... 

— Evanas yra tas beširdis paršas, kuris šiandien ją metė? 

— Taip. O Mitčelas Vajatas yra tas, kuris ja pasinaudojo ir sudaužė 
jai širdį. O aš esu ta, kuri mokė ją, kaip elgtis su juo, kai jie buvo 
susitikę paskutinį kartą, ir jis vėl sudaužė jai širdį. 

Holė gurkštelėjo dar vyno ir prikando lūpą. 

— Iš dalies tai mano kaltė, kad ji apskritai su juo prasidėjo. Evanas 
nusivežė ją į Angiliją ir paliko ten visiškai vieną, o aš jai pasakiau, 
kad turėtų užmegzti romaną, ji taip ir padarė. 

Tėvas Donovanas dar gurkštelėjo vyno. 

— Esu tikras, kad tai buvo pačios Keitės sprendimas. 

— Ne, ne jos pačios! — piktai sušuko Holė. - Ji susipažino su 
Mitčelu Vajatu vieną popietę restorane, kai netyčia išpylė jam ant 

marškinių „Kruvinąją Merę “. Jis žinojo, kad ji Evano mergina, ta- 
čiau apsimetė nežinąs... 


— ... kokia širdį verianti istorija, — po valandos nuoširdžiai pa- 
reiškė tėvas Donovanas, kai Holė baigė jam atpasakoti kiekvieną aki- 
mirką iki smulkmenų ir pasiekė kulminaciją, pavaizduodama Keitės 
susidūrimą su Vajatu per labdaros vaikų ligoninei koncertą. 

Ant stalo tarp jų stovėjo antras vyno butelis, šalia gulėjo popie- 
rinių servetėlių dėžutė, iš kurios Holi kartkartėmis išsitraukdavo 
servetėlę nusišluostyti akims. 

— Galėčiau užmušti jį plikomis rankomis, - nuožmiai prakošė 
ji. 

— Ir aš, — pareiškė tėvas Donovanas. 

Holi pažvelgė į jį su naujai atsiradusia pagarba. 

— Tikrai? 

— Čia tokia frazė. 

— Ką mes dabar darysim? — paklausė ji ištiesdama rankas ant 
stalo, delnais į viršų. — Ji privalo vadovauti tam didžiuliam resto- 
ranui, o nebeturi nieko, kas ja rūpintųsi. 

Tėvas Donovanas pažiūrėjo į ją nustebęs. 

— Ji turi tave, Hole, — pasakė jis su šypsena, — o tu esi ištikima, 
drąsi ir stipri. O dar ji turi mane. Mes padėsim jai tai ištverti. O kai 
viskas bus praeity, ji turės kūdikį, kurį mylės, ir kuris mylės ją, o 
mes dalysimės tuo kūdikiu su ja. 

Tarpduryje sustojo Keitė ir nuvedė akimis nuo Holės į savo 
dėdę. 

— Sveiki, dėde Džeimi. 

Atsistodamas jis ištiesė į šonus rankas ir švelniai ištarė: 

— Sveika, Mere Keite. 

Keitė puolė į jo gerai pažįstamą glėbį. 


skyrius 


Vieną malonų birželio rytą, kai buvo jau beveik penktą mėnesį 
nėščia, Keitė skubėjo į darbą pro dekoratyvines vyšnių spalvos 
stogines ant priekinių restorano langų ir pastebėjo savo atvaizdą 
stikle. Niūriai žavėdamasi, ji ėjo toliau ir studijavo stikle savo ne- 
atpažįstamą figūrą. Jos galva buvo nuleista, pati susikūprinusi ir 
palinkusi į priekį, tarsi norėdama judėti pirmyn turėtų prasiskinti 
kelią pro pietauti susirinkusią minią, nesutvarkomų garbanų ku- 
peta surišta į uodegą, nes taip buvo lengviausia, o jos nėštumas 
jau buvo matomas. Mitčelo Vajato sūnus jau pareiškė apie savo 
egzistavimą. 

Ir tarsi to būtų negana, lango stiklas buvo gerokai purvinas. 

Ji prasistūmė pro sunkias žalvariu puoštas ąžuolines duris, ap- 
sidairė ieškodama administratoriaus, įvertino bendrą situaciją ir 
susirūpinusi pažvelgė į savo laikrodį. Buvo 11:15, po penkiolikos 
minučių restoranas turėjo būti atidarytas pietums. Tokiu metu visi 
stalai jau turėjo būti padengti lininėmis sniego baltumo staltie- 
sėmis, žaižaruojančiu krištolu, spindinčiais porceliano indais su 
auksine raide „D“ centre ir dekoratyviniais žalvariniais žibintais. 
Eidama baro link, Keitė suskaičiavo dešimt dar nepadengtų stalų 
ir pastebėjo, jog margas vyšnių spalvos kilimas neatrodė ką tik 
išsiurbtas. 

Barą nuo valgomųjų skyrė gausybe raižinių puošta raudonme- 
džio siena su vitražais. Baras užėmė visą dešinįjį pastato sparną, 


langinėmis uždaryti langai išėjo į gatvę priešais namą. Dieną langinės 


286 


būdavo atidarytos, kad prie staliukų valgantys ir geriantys žmonės 
galėtų mėgauti gatvės vaizdu. Sutemus langines užverdavo ir res- 
toranas tapdavo žvakių nušviesta aukštesnio lygio „priebėga“, kur 
greta mažos šokių aikštelės grojo džiazo kvartetas. 

Likusias dvi sienas užėmė pars baras, tiksli „L“ formos senojo 
pasaulio barų raudonmedžio kopija su tamsiai žalio marmuro stal- 
viršiais, žalvariniais turėklais kojoms ir raižytu mediniu skliautu 
virš vyšninės spalvos odinių baro kėdžių. Nuožulniai pakabintą 
veidrodį ant dviejų galinių sienų beveik užstojo eilėmis sustatytos 
krištolinės taurės ir žymioji Donovano alkoholinių gėrimų iš viso 
pasaulio kolekcija. 

Visa autentiška airių smuklė iš Keitės jaunystės užėmė beveik 
pusę dabartinio baro. Paprastai bare Keitė pajusdavo nostalgiją. Ta- 
čiau šiandien ją užplūdo susierzinimas ir nusivylimas, kai pažvelgusi 
vidun, ji išvydo Frenką O'Haloraną, lakstantį pirmyn atgal iš vieno 
baro galo į kitą, dėliojantį dubenėlius su importiniais riešutais ir 
traukiantį padėklus su vaisiais iš šaldytuvų po baru. 

Darbo dienomis per pietus prie baro paprastai stovėdavo du 
barmenai. Skaičius išaugdavo iki trijų vakarais nuo pirmadienio 
iki trečiadienio, o ketvirtadienio bei šeštadienio vakarais ir iki ke- 
turių. 

— Sveikas, Frenkai, — pasisveikino Keitė su plinkančiu barmenu, 
kuris čia dirbo jau dvidešimt metų. — Kas šiandien turi dirbti su 
tavimi? 

— Džimis, - atsakė jis, mesdamas į ją išsisukinėjantį žvilgsnį. 

— Maniau, kad Džimis vakar dirbo vakarinėje pamainoje. 

— Jis susikeitė su Pitu Felousu. 

— Otai kur tada Džimis? 

— Nežinau, Mere Keite. 

Sudaryti darbuotojų darbo grafiką privalėjo Luisas Kelardas, 
nes jis buvo restorano valdytojas. 

— Manau, Luisas pasirūpins, kad tu sulauktum pagalbos, - pa- 
sakė Keitė ir apsisuko eiti. 

— Mere Keite, aš noriu tau šį tą pasakyti. 

Ji atsisuko, staiga sunerimusi dėl jo tono. 

— Nagi, — tarė prieidama prie jo. Ant jo kaktos blizgėjo prakaitas, 
tikriausiai nuo skubėjimo. 

— Man teks mesti darbą. 

Keitės akys išsiplėtė iš baimės pagalvojus, jog dar vienas pažįs- 
tamas veidas dings iš jos gyvenimo. 

— Ar tu sergi, Frenkai? 

— Taip, baigiu susirgti žiūrėdamas, kaip ši vieta smunka. Aš vi- 
sada labai didžiavausi, jog dirbu Donovano restorane. Nėra tokio 
kliento, kuriam atėjus čia kelis kartus, aš nepasistengčiau įsiminti jo 
vardo ir ką jis mėgsta. Tavo tėtis, tesiilsi jis ramybėje, taip pat elgėsi 
su restorano lankytojais. 

— Aš tai žinau, — atsiliepė Keitė, viduje susigūždama nuo netie- 
sioginės jos vadovavimo kritikos. 

— Donovano restoranas visada buvo ypatinga vieta. Net kai tavo 
tėtis nutarė padaryti restoraną prašmatnų, jis vis tiek liko labai as- 
meniškas. Jis suteikė restoranui savo ypatingą braižą ir tai pavertė 
mus tokia populiaria vieta. Mere Keite, būsiu su tavim atviras ir 
pasakysiu, ką manome mes, visi tie, kurie dirbam čia kelerius metus: 
tu neturi savo tėčio braižo. Tikėjomės, kad turėsi, bet tu neturi. 

Keitė narsiai grūmėsi, mėgindama įveikti staiga užplūdusias 
ašaras. 

— Aš praleidžiu čia tiek par laiko, kaip ir mano tėvas, — paprieš- 
taravo ji. 

— Ber tu neįdedi širdies, - atkirto padavėjas. — Pamatęs mane čia 
vieną, tavo tėvas nebūtų tik gūžtelėjęs pečiais ir pasakęs „Manau, 
Luisas pasirūpins, kad tu sulauktum pagalbos. “Jis pats būtų pasirū- 
pinęs, kad aš gaučiau pagalbą, o tada būtų išsiaiškinęs, kodėl Luisas 
iki šiol tuo nepasirūpino. 

Karštos ašaros degino Keitei akis iš vidaus, grasindamos išsilieti, 
ir ji nusisukusi patraukė durų į restoraną link. 

— Pasakyk Mardžorei, kad tau išeinant papildomai išmokėtų 
dviejų mėnesių atlyginimą, - pratarė ji, turėdama omeny patikimą 
buhalterę, dirbusią jos tėvui jau daugiau kaip dešimtmerį. 

Jos nuostabai, airis piktai jai įkandin sušuko: 

— Tai :u pasakyk Mardžorei, Mere Keite! Tai tavo darbas, tu esi 


bosas, ne aš, ir ne Mardžorė. 

Keitė linktelėjo, stengdamasi giliai ir lėtai kvėpuoti, kad nerei- 
kėtų bėgti į tualetą išsivemti ar išsiverkti. 

— Dar vienas dalykas, — jai pavymui suriko Frenkas. —- Kodėl 
tu leidi man taip su tavimi kalbėti? Jei būčiau taip užrikęs ant tavo 
tėčio, man nebūtų pavykę išsisukti! 

— Eik po velnių, - sušnibždėjo Keitė. 

— Ir dar vienas dalykas, - šūktelėjo jis. 

Sugniaužusi kumščius, Keitė atsigręžė ir pamatė jį, palinkusį 
virš baro, raudonu iš pykčio veidu. 

— Kas nutiko tavo akims, kad tu nepastebi, jog citrinos ir žalio- 
sios citrinos, kurias aš dėlioju, yra pasenusios? Kodėl tu neinuleki 
į virtuvę išsiaiškinti, kas, po velnių, leidžia išsisukti tiekėjams, pri- 
statantiems mums šitą šlamštą? 

Keitė neketino atsakinėti, tačiau pastebėjo, jog restorano admi- 
nistratoriaus Kevino Sandovskio, jau praeinant pro jo staliuką prie 
įėjimo 11:25, vis dar nėra vietoje. Jį, taip pat Luisą Kelardą bei kelis 
padavėjus, kurie turėjo būti užsiėmę paskutinės minutės darbais 
restorane, Keitė rado virtuvėje. Visi jie stoviniavo ir juokavo su 
virtuvės personalu. 

— Kas čia vyksta? — paklausė ji, kaip tikėjosi, įsakmiu ir nepri- 
tariamu tonu. 

Sandovskis pakilo nuo kėdės, tačiau jai pasirodė, kad jis, atsi- 
sukęs į padavėjus, pavartė akis. Luisas Kelardas nužvelgė jos atsiki- 
šusį pilvą, užjaučiamai nusišypsojo ir tarė: 

— Keite, mes su žmona išgyvenom jau du nėštumus ir aš žinau, 
kaip moteriai sunku fiziškai ir emociškai su tuo susidoroti, tuo pat 
metu stengiantis išsilaikyti darbe. Tad pasistenk nesisieloti. 

— Aš nesisieloju, - atkirto Keitė, negalėdama nuspręsti, ar jis 
nuoširdžiai stengiasi padėti, ar tiesiog elgiasi globėjiškai. — Frenkas 
O Haloranas sako, jog mes gauname prastos kokybės produkciją. 
Ar tai tiesa? 

- Žinoma ne, - atsiliepė Luisas ir įsižeidęs papurtė galvą. - Tie- 
siog baras nebesunaudoja tiek citrinų ir žaliųjų citrinų kaip anks- 
čiau, todėl jos pastovi šiek tiek ilgiau. 

— O kodėl mes nebesunaudojam tiek kiek anksčiau? 

— Paklausk Mardžorės, — patarė Luisas. — Ji turi visus skaičius 
apie tai, kiek mes parduodam. Apyvarta šiek tiek sumažėjo, bet 
nestipriai. 

Keitė linktelėjo ir išėjo iš virtuvės. 

— Jei manęs prireiks, būsiu kabinete. 

Jos tėvo kabinetas — dabar jos kabinetas — prieš daugelį metų 
buvo perkeltas už pagrindinės restorano salės ir atskirtas nuo jos 
plokštėmis išmuštu koridoriumi, iš kurio atsivėrė durys į buhalterės 
ir valdytojo kabinetus. Laiptai, vedę viršun iš senosios smuklės, buvo 
uždaryti, o šalia tėvo kabineto įrengti nauji. Ten vis dar buvo butas, 
tačiau tėvas juo naudodavosi labai retai, tik tada, kai oras būdavo 
pernelyg blogas vairuoti ar kai jis dirbdavo iki vėlumos. 

Mardžorė sėdėjo prie savo stalo, jos pirštai lakstė skaičiuoklės 
mygtukais, o ant kiekvieno laisvo paviršiaus buvo atverstos sąskaitų 
knygos. 

— Frenkas O Haloranas ketina išeiti iš darbo, - pasakė Keitė. — 
Gal galėsi jam papildomai išmokėti dviejų mėnesių atlyginimą? 

Žilaplaukė buhalterė pakėlė akis. 

— Ar tu ketini leisti Frenkui išeiti? 

— O kaip aš turėčiau jį sulaikyti? — paklausė Keitė, suleisdama 
nagus į delnus. | 

— Nežinau. Pamaniau, gal tu turėsi kokią mintį. 

— Aš turiu vieną mintį. 

— Ir kokią gi, Keite? 

— Mes turėtume naudotis kompiuterizuota grynųjų pinigų cir- 
kuliacijos sistema. Tos sąskaitų knygos tokios pasenusios kaip... 

— Kaip aš? — ironiškai pasiteiravo Mardžorė. 

— Ne tai norėjau pasakyti, Mardžore. 

— Mes esam pakankamai kompiuterizuoti, — tarė Mardžorė pa- 
sigailėdama jos. - Maisto užsakymai, rezervacijos, viskas. Argi tu 
anksčiau nepastebėjai? 

— Aišku pastebėjau! — sušuko Keitė, jau jausdamasi išsekusi, 
nors išbuvo čia tik pusę valandos. — Aš turėjau omeny tas sąskaitų 
knygas, kuriomis tu dabar naudojiesi. Kodėl šitos informacijos nėra 
kompiuteryje? 

— Tiesą sakant, yra. Tavo tėvas mėgo pastovumą, kai galėdavo ste- 
bėti viską naudodamas tą patį metodą, kurį mes visada naudojom, 
todėl aš perkeliu tam tikrą informaciją iš kompiuterio į sąskaitų 
knygas. — Ji nutilo tikėdamasi, jog Keitė ką nors pasakys, tačiau šiai 
tylint nuleido akis į skaičiuoklę ir ėmė spaudyti skaičius. — Keite, — 
tarė ji nepakeldama akių, — tu tikrai netinki vadovauti šitam verslui. 
Turėtum pagalvoti apie pardavimą. 

Sužeista į pačią širdį, Keitė nieko neatsakė ir išėjo iš dar vieno 
kambario, vėl atsitraukdama, nes buvo visiškai praradusi pasitikė- 
jimą savimi. Prieš kelis mėnesius — prieš Mitčelą Vajatą — jai būtų 
užtekę tikėjimo savo sveiku protu, kad užimtų tvirtą poziciją vir- 
tuvėje su Luisu, su Frenku ir su Mardžore. Bet ne dabar. Dabar ji 
buvo netekusi pasitikėjimo savim ir negana to, visi kiti taip pat po 
truputį liovėsi ja pasitikėję. 

Dėl Mitčelo ir dėl to, kad nešiojo jo kūdikį, iš jos teliko krūva 
jautrių emocijų ir abejonių. Dar blogiau, ji negalėjo pagalvoti apie 
kūdikį, kurį nešiojo, tuoj pat neprisiminusi, kokia lengvatikė kvailė 
buvo spręsdama apie jo tėvą. Ištisas savaites laukė, kol pajus kokį 
nors motinišką ryšį su savo kūdikiu, tačiau taip nenutiko ir ji ėmė 
baimintis, kad jos jausmai Mitčelui neleis jai mylėti savo vaiko. 

Keitė atsisėdo už tėvo stalo ir prisipažino sau, jog tikėtina, kad 
reikalai ne pagerės, o dar labiau pablogės, jei ji neras kokio nors 
sprendimo ir nenurims dėl to, ką jai padarė Mitčelas. Ji turėjo rasti 
jėgų jam acleisti, o tada atleisti sau už tai, kad jį įsimylėjo. Tai pada- 
riusi, ji sugebėtų palikti visas blogybes už nugaros ir žvelgti pirmyn 
į ateitį. 

Tam, kad pamirštų ir atleistų, ji pirmiausia turėjo perprasti jo 
mąstymą ir kas jam nutiko, kad jis tapo toks beširdis ir kerštingas. 

Pasirėmusi smakrą delnu, Keitė svarstė, kaip rasti atsakymus, 
kurių jai reikėjo... 

Nei Karolina, nei Sesilis Vajatas nenorės šnekėti apie Mitčelą jam 
už nugaros. Merju Farelas ir Meredit Bankroft pažinojo jį, tačiau 
Meredit matė jos susidūrimą su Mitčelu per labdaros vaikų ligo- 
ninei koncertą ir po to žiūrėjo į Keitę taip, tartum ši būtų nustojusi 
egzistuoti. Evanas Angilijoje užtektinai papasakojo apie Mitčelo 

vaikystę, kad sukeltų jai siaubą, tačiau dabar jis tikrai nebesuteiks 
jai jokios papildomos informacijos... 

Mintyse Keitė staiga išvydo, kaip Grėjus Eliotas ima keletą ap- 
lankų iš didelės šūsnies ant jo stalo ir neša juos ant kavos staliuko, 
prie kurio sėdi ji ir Holė. Širuose konkrečiuose aplankuose buvo 
fotografijos, tačiau ant jo stalo buvo daug daugiau segtuvų. 

Pasijutusi ryžtingiau ir optimistiškiau nei per pastaruosius keletą 
mėnesių, ji iš stalčiaus išsiėmė telefonų knygą. 

Gana ilgai luktelėjęs, Grėjus Eliotas pakėlė ragelį. 

— Panele Donovan, - jo balsas nuskambėjo gyvai, tačiau smal- 
siai. — Sekretorė perdavė, jog jūs norit pasikalbėti su manim apie 
kažką skubaus. 

— Taip, noriu, — aiškiai patvirtino Keitė, — tačiau pokalbis turės 
būti asmeniškas. 

— Aš užimtas keletą... 

— Užimsiu tik kelias minutes ir tai skubu... ir labai svarbu. 

Jis dvejojo ir Keitė beveik galėjo įsivaizduoti jį žiūrint į savo 
kalendorių. 

— Ar galėtumėt atvykti rytoj po dvylikos penkiolika? Susitiksiu 
su jumis prieš eidamas pietų. 

— Būsiu, — prižadėjo Keitė. - Dėkoju jums. 


skyrius 


— Ponas Eliotas priims jus dabar, panele Donovan, — pranešė sek- 
retorė. 

Keitė atsistojo ir nusekė paskui ją į Elioto kabinetą. Vakar Keitė 
atrodė visiškai sugriuvusi, tačiau šiandien ji skyrė daug dėmesio savo 
išvaizdai, stengdamasi išgauti moterišką, vasarišką įvaizdį, kuris, 
kaip ji labai tikėjosi, padėtų kompensuoti paskutinįjį nemalonų san- 
tykių su valstijos prokuroru atšalimą. Jos berankovis žalsvai melsvas 
sarafanas, susegtas per kaklą, slėpė nėštumą, o jį pagyvino žalsvai 
melsvos, šviesiai violetinės ir baltos spalvų geometrinis raštas ant jos 
lininio krepšio. Sarafanas buvo pakankamai trumpas, kad atrodytų 
stilingai neatidengdamas per daug kūno virš kelių, o basutės aukštais 
kulnais paryškino jos kojas. 

Ji išsitiesino plaukus, derindama prie madingo septintojo de- 
šimtmečio sarafano, ir patraukė juos nuo veido, susegdama ant 
pakaušio vėžlenos sage. 

Jai įėjus į kabinetą, Grėjus Eliotas atsistojo ir jo veide šmėkš- 
telėjusi nuostabos šypsena parodė, jog ji tikrai atrodo geriau nei 
per paskutinį jų susitikimą. Tos mažos sėkmės užteko, kad pakeltų 
nuotaiką, kuri jau tiek mėnesių buvo slogi. 

— Kodėl mums neprisėdus štai ten, panele Donovan, - prabilo 
jis, apeidamas stalą ir rodydamas į sofą ir krėslus, ant kurių ji su 
Hole sėdėjo praėjusį kartą. 

Keitė apdovanojo jį savo liūdna šypsena ir tarė: 

— Prašau, vadinkit mane Keite. 

— Gerai... Keite, — sutiko jis, tačiau jo suraukti antakiai išdavė 
šiokį tokį įtarimą. 

Kadangi jis jau buvo įtariai nusiteikęs, Keitė nutarė jį pergud- 
rauti ir užklupti atakuodama atvirumu. 

— Jei jau perėjom prie vardų, tikiuosi, —- pradėjo ji, kaip pati ti- 
kėjosi, žavingai šypsodamasi, — jūs būsit labiau linkęs padaryti man 
paslaugą, kurios atėjau prašyti. Tai nepaprastai svarbu, pone Eliotai. 

— Prašau, vadinkit mane Grėjum, - pasakė jis mandagiai - kitos 
išeities kaip ir neturėjo, jei ji ketino leistis vadinama Keite. 

Jiems priėjus prie kavos staliuko, Keitė sąmoningai atsisėdo į 
krėslą stalo gale, o ne ant sofos priešais, nes minkštos sofos pagalvėlės 
būtų susmegusios nuo jos svorio ir ji būtų užėmusi aukščio prasme 
nepalankią padėtį. Maryt, Grėjus Eliotas taip pat suvokė visas tas 
subtilybes, nes užuot atsisėdęs ant sofos, kaip ji vylėsi, apėjo kavos 
staliuką ir atsisėdo ant kito krėslo priešais ją. 

— Ar norėtumėt ko nors išgerti? — pasiūlė jis. 

— Ne, ačiū, — atsakė Keitė sukryžiuodama kojas. Srebėdama jį 
iš po nuleistų blakstienų, ji pasilenkė į dešinę, kad padėtų ant sofos 
savo krepšį. Jo žvilgnis trumpam nukrypo į jos sukryžiuotas kojas 
ir greitai atsitraukė. Jis neketino žiūrėti, tačiau jis neabejotinai buvo 
„kojų vyras“, ironiškai pagalvojo ji. Tada staigus prisiminimas apie 
Mitčelą, stovintį balkone Sen Martene, kirto jai į širdį ir nuslopino 
trumpą pasitikėjimo ir optimizmo protrūkį. 

Ar tu šypsaisi, nes aš atrodau stebėtinai gražiai, ar kažkas negerai 
mano suknelei? — paklausė ji. 

Šypsausi, nes ką tik supratau, jog tavo nuostabos kojos, iki šiol 
nebuvau jų matęs. 

Nešiojausi jas abi ir anksčiau. Tiesą sakant, aiškiai prisimenu, jog 
turėjau abi mums būnant lovoje. 

Nesuvokdama, jog jos ranka vis dar guli ant krepšio, o žvilgnis 
įsmeigtas į sofos atlošą, ji krūptelėjo, kai Grėjus Eliotas paklausė: 

— Keite? Ar jūs gerai jaučiatės? 

— O, taip, puikiai, - skubiai sumelavo ji. 


294 


Jis linktelėjo, priimdamas jos atsakymą, ir ėmėsi reikalo. 

— Kuo galiu būti jums naudingas? 

Liežuvio galiuku apvedusi lūpas, Keitė giliai įkvėpė ir prabilo: 

— Kai buvau čia paskutinį kartą, ant savo stalo kampo jūs turėjote 
šūsnį aplankų. Tuose, kuriuos paėmėt nuo viršaus, buvo mano ir 
Mitčelo Vajato nuotraukos. Ar aš teisingai supratau, jog likusiuose 
segtuvuose buvo informacija apie tyrimą, kurį jūs šiuo metu dėl jo 
atliekate? 

Grėjus dvejojo, o jo judrūs antakiai šiek tiek susiraukė virš 
budrių pilkų akių. 

— Kodėl klausiate? 

— Ar jūs jau baigėte jo tyrimą? — ramiai, bet atkakliai pakartojo 
Keitė, o tada atsakė už jį: — Na, žinoma, turėjote baigti. Turiu omeny, 
savaime suprantama, kad jūs nešvaistėt nemenkos sumelės mokesčių 
mokėtojų pinigų, siųsdamas detektyvus į Karibus vien tik tam, kad 
jie nemoraliose nuotraukose užfiksuotų, kaip jis suvedžioja mane... 
ar ką nors kitą, — pridūrė ji, tarsi tik dabar apie tai pagalvojusi. 

— Jei savo šiandieniniu apsilankymu jūs mėginate tai išsiaiškinti, 
tai atsakymas yra tas, jog jūs buvote vienintelė moteris, kuria jis 
domėjosi būdamas ten. 

— Kaip man pasisekė, — iškošė Keitė, tada papurtė galvą, kad 
sulaikytų kylantį kartėlį ir neišsiduotų. — Tiesą pasakius, jis visiškai 
manimi nesidomėjo... — tęsė ji pradėdama aiškinti, kaip viskas buvo 
iš tikrųjų, tačiau skeptiška Grėjaus Elioto šypsena nutraukė ją vidury 
sakinio. 

— Tose fotografijoje jis tikrai atrodo labai susidomėjęs. Netgi 
sakyčiau, sutelkęs visą dėmesį, —- pastebėjo Grėjus. 

— Jam reikėjo, kad aš taip manyčiau. Nieko tokio, nesvarbu. 
Nukrypau į šalį, - tarė Keitė ir nusprendė atsisakyti savo kruopščiai 
apgalvoto plano ir eiti tiesiai prie svarbiausio. — Aš noriu jūsų kai ko 
paklausti, bet prieš tai man reikia sužinoti, ar yra nors menkiausia 
galimybė, kad jūs pasirengęs duoti man savo garbės žodį, jog tai, ką 
aš čia pasakysiu, neišeis už šio kambario sienų? 

— Tai priklauso nuo to, ar tai, ką jūs rengiatės pasakyti, bus susiję 
su nusikaltimo įvykdymu, - pusiau rimtai atsakė jis. 


Keitei tai pasirodė juokinga ir beveik žavu ir ji jam nusišyp- 
sojo — šįkart tikra, šilta šypsena. 

— Nebent netinkamas laikas ir patiklumas yra nusikaltimai. Jei 
taip, traukitės antrankius. 

Jis atsakė į jos šypseną ir atsilošė kėdėje, pasirengęs klausyris. 

— Duodu jums garbės žodį, kad mūsų pokalbis liks šiame kam- 
baryje. 

— Ačiū. Man reikia informacijos iš jūsų segtuvų apie Mitčelą 
Vajatą, tačiau man jis įdomus ne kaip įtariamasis žmogžudyste. 

— Tai ką jums smalsu sužinoti? 

— Man ne smalsu, - atvirai atsakė Keitė. — Aš nėščia. 

Tie žodžiai nukrito lyg bomba ir per kambarį nuraibuliavo smū- 
ginės bangos. Galiausiai jis tarė: 

— Tikriausiai galėtumėt rasti jį pati, gerai palandžiojusi internete. 
Tačiau aš duosiu jums jo adresus. 

— Aš nenoriu jo rasti, - atšovė Keitė ir Grėjus Eliotas jau antrą 
kartą nustebęs nutilo. 

— Kodėl ne? Jis turi teisę žinoti apie šį kūdikį, be to, jis turi fi- 
nansinių įsipareigojimų jums ir vaikui. 

— Patikėkit manim, jis nenorėtų pasinaudoti savo teisėmis į šį 
kūdikį. Jis privertė savo pirmąją žmoną išsiskirti su juo, kai ši užsi- 
norėjo vaiko. O dėl mangs, tai jis neturi jokių įsipareigojimų šitam 
vaikui. Tai aš per neapsižiūrėjimą mylėjausi su juo, nenaudodama 
apsaugos priemonių, ir aš priėmiau sprendimą nenutraukti šito 
nėštumo. Visa atsakomybė už šį kūdikį tenka man ir aš su tuo su- 
tinku. 

Kelias minutes jis atidžiai studijavo jos išraišką, tarsi negalė- 
damas suprasti jos pasiryžimo prisiimti visišką atsakomybę už savo 
nėštumą ir kūdikį. 

— Ką jūs manote rasianti tuose segtuvuose? — paklausė jis. 

— Evanas man šiek tiek pasakojo apie Mitčelo vaikystę ir ką jam 
padarė Vajatai. Ar jūs ką nors apie tai žinote? 

— Taip, tiesą sakant, aš viską apie tai žinau. 

— Ar jūs taip pat žinote, kad Evano tėvas vadovavo viskam ir 
prižiūrėjo viską, kas su tuo susiję? 

Jos nuostabai, Grėjus linktelėjo. 

— Tada jūs turėtumėt įstengti patikėti štai kuo: Mitčelas su- 
režisavo visą tą bandymą suvilioti, kad bent šiek tiek atsilygintų 
Bartletams. Aš tebuvau patiklus įrankis. Kai susipažinau su juo An- 
gilijoje, nė nenutuokiau, kad jis yra buvęs Čikagoje, ką jau kalbėti 
apie tai, kad jis pažinojo Henrį ir Evaną. Tačiau jis nuo pat pradžių 
žinojo, kas aš tokia, ir supratęs, jog Evano su manimi nėra, visomis 
priemonėmis stengėsi įsitempti mane į lovą. 

Ji palaukė, kol informacija susigers, tada liūdnai nusijuokė: 

— Mitčelas atkeršijo daug stipriau nei tikėjosi: mes su Evanu 
išsiskyrėm, o aš nešioju Mitčelo kūdikį. 

— Man reikia sužinoti daugiau apie jį, kad galėčiau suprasti, 
kodėl jis taip pasielgė. Supratusi priežastį, tikiuosi, galėsiu jam at- 
leisti, o tada galėsiu pamilti savo kūdikį. Esant dabartinei padėčiai, 
negaliu nė pagalvoti apie šį kūdikį be neapykantos jo tėvui ir sau, 
kad buvau tokia kvailė. 

Atlošęs galvą, Grėjus Eliotas susimąstęs stebėjo lubas, o Keitė 
laukė užgniaužusi kvapą. Galiausiai jis pažvelgė tiesiai į ją ir tarė: 

— Viljamas Vajatas išleido didelę krūvą pinigų privatiems 
detektyvams, nes norėjo sužinoti viską, kas įmanoma, apie savo 
jaunesnįjį brolį, kuris buvo išsiųstas, kad pats rastų savo kelią. 
Karolina Vajat atidavė mums tą bylą, tikėdamasi, jog tai pagelbės 
mūsų tyrimui. 

Jis pakilo, nuėjo prie medinės sieninės dokumentų spintos ir 
ištraukė iš jos storą bylą. 

— Formaliai žiūrint, — tęsė jis eidamas prie pasitarimų stalo ir 
dėdamas bylą ant jo, - ši Karolinos byla yra atskirta nuo mūsų 
tyrimo segtuvų, todėl aš neprivalau laikytis konfidencialumo. Ne- 
matau kliūčių, kodėl jūs negalėtumėt prisėsti štai čia ir peržiūrėti 
ją, kol aš pietausiu. 

Šiomis dienomis Keitę pravirkdydavo bet kuri emocija, netgi 
palengvėjimas, todėl ji turėjo nusibraukti ašaras, kai, nusišypsojusi 
jam, atsistojo ir priėjo prie pasitarimų stalo. 

— Labai jums dėkoju, - skausmingai tarė ji. 


9 


Jis akimirką atidžiai žiūrėjo į jos veidą, tada grįžo prie doku- 
mentų spintos, ištraukė krūvą papildomų segtuvų ir juos taip pat 
atnešė ant pasitarimų stalo. 

— Šitos bylos griežtai slaptos, — ištarė jis reikšmingai nusišyp- 
sojęs. — Aš grįšiu po valandos. 


— Panelė Donovan vis dar jūsų kabinete, — pranešė Grėjui sek- 
retorė. 

Grėjus linktelėjo, atidarė kabineto duris ir įėjo vidun. Keitė buvo 
taip susidomėjusi tuo, ką skaitė, jog net nepastebėjo, kad jis grįžo. 
Jam atsisėdus už savo stalo, odinė kėdė sugirgždėjo, ir ji apstulbusi 
pakėlė akis. 

— Po dvidešimties minučių turiu čia susitikimą, — tarė Grėjus, — 
tačiau iki tol galite likti. 

— Ačiū, — atsakė ji ir vėl įniko į bylą. 

Pasiėmęs bloknotą ir rašiklį, Grėjus pradėjo rašytis pastabas 
susitikimui, tačiau jo žvilgnis vis nuklysdavo jos link ir po dešim- 
ties minučių jis galiausiai pasidavė padėdamas rašiklį, kad galėtų ją 
stebėti. Ji vis dar skynėsi kelią pro mėlynąją Viljamo bylą pabaigos 
link. Ši byla, kiek jis prisiminė, apėmė pirmuosius devyniolika ar 
dvidešimt Mitčelo metų. Joje nieko ypatinga nebuvo, daugiausia 
nuorašai iš mokyklų, keli laiškai ir pareiškimai iš tų mokytojų, kurie 
ji prisiminė ir vis dar dirbo jo lankytose internatinėse mokyklose, 
taip pat kopijos tų puslapių iš mokyklos laikraščių ar metraščių, 
kuriuose jis buvo paminėtas. 

Ir vis dėlto buvo akivaizdu, jog ji ten randa svarbių dalykų, nes 
kartais švelniai nusišypsodavo arba susiraukdavo, o prieš minutę 
jis aiškiai matė, kaip ji pirštu beveik meiliai palietė jo nuotrauką 
laikraštyje. 

Ji sėdėjo jam iš kairės, atsisukusi į jį, galva buvo nuleista, o spin- 
dintys raudoni plaukai krito ant pečių. Ji atrodo labai jauna ir labai 
pažeidžiama, pamanė jis, ir labai labai daili su tokia lygia oda, il- 
gomis rausvai rudomis blakstienomis ir mažyte duobute skruoste. 
Jis svarstė išsiblaškęs, kodėl anksčiau nepastebėjo, kokia ji graži. Ji 
visada atrodė pritrenkianti su savo tamsiai raudonais plaukais, bet jis 

niekada nebuvo įsižiūrėjęs į jos veidą. Dabar, ilgai ir įdėmiai žiūrė- 
damas į tą veidą ir tuos raudonus plaukus, jis suprato, jog derinys — 
stulbinamas. O turint galvoje jos skaisčiai žalias akis ir nuostabias 
kojas, ji atrodė tiesiog fantastiškai. 

Jos nelaimei, Mitčelas Vajatas pastebėjo šiuos bruožus kaip ir tas 
manipuliatorius, dviveidis šmikis Evanas Bartletas. Bartletas pasi- 
rūpino, kad visas jų socialinis sluoksnis sužinotų, jog jis ją metė ir 
nutraukė sužadėtuves, tačiau užmiršo paminėti, jog pirmiausia ji 
buvo jam neištikima. Tada jis nebūtų atrodęs toks eržilas. 

Pakilęs iš kėdės, Grėjus atsirėmė į savo stalo kampą, esantį ar- 
čiausiai pasitarimų stalo, ir prabilo: 

— Ar tarp visų tų popierių randate ką nors naudinga? 

Ji pakėlė į jį spindinčias akis, linktelėjo ir žaviai nusišypsojo. 

— Jis buvo nuostabus atletas. Jis pasižymėdavo visur, ką tik iš- 
bandydavo, ar ne? 

Nustebęs, kad jai rūpi sportinis meistriškumas, Grėjus apgalvojo 
jos klausimą. 

— Tikriausiai. Pamenu, ten buvo daug mokyklos laikraščio ir 
metraščio nuotraukų, kuriose jis sportuoja ir atsiima apdovano- 
jimus. 

— O ar pastebėjote dar kai ką tose nuotraukose? 

— Ne, - atsakė Grėjus. — O ką reikėjo pastebėti? 

Jos balsas užstrigo. 

— Jis visada būdavo vienas. 

Norėdama įrodyti, ji atvertė kelis puslapius atgal ir išėmė pirmą 
pasitaikiusią fotografiją. Grėjus atsistūmė nuo stalo ir žengė kelis 
žingsnius pasitarimų stalo link, kad pažiūrėtų, ką ji turi omenyje. 

Nuotraukoje Vajatas atrodė kokių šešiolikos, jam buvo įtei- 
kiamas prizas už tai, kad pasiekė mokyklos rekordą, įmušdamas 
daugiausia įvarčių per vieną futbolo sezoną. 

— Jis nėra vienas, — pastebėjo Grėjus. — Du jo komandos draugai, 
taip pat laimėję prizus, stovi iš abiejų pusių. 

— Taip, — švelniai pritarė Keitė. — Tačiau tų dviejų komandos 
draugų tėvai stovi greta savo sūnų. Tai kartojasi kiekvienoje nuo- 


traukoje. 

Ji lėtai vertė bylą atgal, chronologine jo gyvenimo tvarka, kol at- 
vertė nuotrauką, kurioje jis buvo maždaug šešerių, nufotografuotas 
per kriketo varžybas. Jo lazda atrodė jam gerokai per didelė, o jis 
buvo toks susikaupęs, jog net susiraukė. 

— Vaikinas tikrai sutelkęs dėmesį į kamuoliuką, —- pajuokavo 
Grėjus. 

Ji linktelėjo, išsižiojo kažką sakyti, tada papurtė galvą ir persi- 
galvojo. 

— Ar jūs skaitėte interviu su prižiūrėtoju iš jo internatinės mo- 
kyklos Prancūzijoje? 

— Tokia informacija manęs nedomino, - prisipažino Grėjus. — 
Ką jūs ten aptikot? 

— Ponas Briklis pasakojo, jog Mitčelas kelerius metus Kalėdas 
praleido kartu su juo ir jo žmona, užuot svečiavęsis mokyklos 
direktoriaus šeimoje. Jis sakė, jog vėliau Mitčelas rašydavo jiems 
laiškus iš kitos internatinės mokyklos, tačiau mirus žmonai, jis 
nustojo atsakinėti į Mitčelo laiškus. - Ašaros užspaudė jai gerklę, 
kai ji kalbėjo toliau: — Ar žinote, kodėl būdamas kitoje interna- 
tinėje mokykloje, Mitčelas rašė laiškus visai juo nesidominčiam 
prižiūrėtojui? 

— Nė nenutuokiu. 

— Jis rašė jam, nes visose internatinėse mokyklose berniukams 
privaloma kas dvi savaites rašyti šeimos nariui. Jis daugiau neturėjo 
kam rašyti. 

Atsilošusi kėdėje, ji liūdnai nusijuokė: 

— Nekaltinu jo už tai, kad niekino Bartletus ir troško keršto. 
Tiesą sakant, jaučiuosi geriau žinodama — nors manimi siaubingai 
pasinaudojo — kad tai buvo dėl /z6a/ rimtos priežasties. 

Grėjus nusišypsojo iš jos sąmojo. 

— Jūs praleidot teigiamus dalykus. Jo vėlesnieji metai buvo pilni 
pergalių. Vienoje iš šitų bylų yra straipsnis iš žurnalo apie Stavrosą 
Konstantatosą. Jis pavadino Vajatą „mano kairysis kumštis“. 

— Jo kas? 

Pasilenkęs per ją, Grėjus peržiūrėjo viršutinius aplankus, ištraukė 
vieną ir išėmė straipsnį, kurį buvo rodęs Džefui Servantesui ir Lili 
Rierdon. Keitė perskaitė, jos šypsena užgeso ir ji grąžino straipsnį. 

— Man šiek tiek lengviau įsivaizduoti jį kaip berniuką ir jaunuolį 
nei veiklų verslininką. Man sunkiau atleisti sėkmingam, protingam 
vyrui nei nepastebėti beširdiškumo, užvaldžiusio berniuką, kuris 
užaugo tarp turtingų vaikų, pats tuo metu save laikydamas tiesiog 
labdaros projektu, neturinčiu nė vieno giminaičio. 

Miglotai tikėdamasi įtikinti Grėjų leisti jai pasiimti kokią nors 
Mitčelo nuotrauką, kad galėtų vieną dieną ją parodyti sūnui, Keitė 
pakėlė segtuvą, kuriame akivaizdžiai buvo nuotraukos. 

Viršutinėje Mitčelas stovėjo vienas prieplaukoje Filipsburge, 
horizonte leidžiantis saulei. Sprendžiant iš datos ir laiko įrašo 
apatiniame dešiniajame kampe, nuotrauka buvo daryta vakare 
5:45. 

Fotografuota buvo tą dieną, kai ji turėjo susitikti su juo ten 
ketvirtą valandą. 

Jos ranka drebėjo, kai ji pakėlė nuotrauką aukščiau ir dar kartą 

— Dieve mano! — sukuždėjo ji sužiurusi į kitą, esančią po ja. 
Šita buvo daryta tą pačią dieną, 5:15, toje pačioje vietoje. — Dieve 
mano! — vėl šūktelėjo ji. 

— Kodėl jus taip nuliūdino ši nuotrauka? Juk jūsų joje nėra. 

— Aš turėjau ten būti, — atsakė Keitė, greitai nustumdama į šalį 
kitą nuotrauką ir visas kitas, einančias iš eilės. Jos buvo sudėtos 
chronologine tvarka. Pirmoji nuotrauka, kurioje Mitčelas tądien 
buvo užfiksuotas prieplaukoje, buvo daryta 3:30 po pietų. 

Nesijaudindama, jog Grėjus Eliotas pamanys, kad ji išprotėjo, 
Keitė palietė Mitčelo nuotrauką, tarsi galėtų suglostyti nepaklusnią 
juodą garbaną prie jo smilkinio. 

— Tu laukei manęs ten... 

Apsirikti buvo neįmanoma - ji pastojo tą dieną, priešaušrio 
valandomis. 

Pastebėjęs jos paraudusius skruostus ir pernelyg gyvas akis, 
Grėjus išsitiesė. 

— Gal norėtumėt stiklinės vandens ar ko kito? 

Keitė pradėjo juoktis, tačiau netrukus jau raudojo. 

— Keite, jūs mane gąsdinate. 

Jos verksmą vėl pakeitė juokas, Keitė atsistojo, viena ranka greitai 
ir stipriai jį apkabino, o kitoje laikė nuotrauką. 

— Jums nereikia dėl nieko baimintis, nebent mėgintumėt man 
iš rankų išplėšti šitą fotografiją, — perspėjo ji spinduliuodama šyp- 
sena. 

— Aš negaliu... 

— Ne, galite. Niekas niekada nesužinos. Vieną dieną parodysiu 
ją jo sūnui. 

Jis atrodė pasirengęs ją pargriauti, kad atimtų nuotrauką, todėl 
Keitė smulkiai paaiškino, kodėl ji tiek daug jai reiškia. Jai baigus, 
jis buvo nugalėtas ir ji tai žinojo. 

— Paskambinkit man, kai norėsit pavakarieniauti, — tarė ji, — ir 
aš pasirūpinsiu, kad jūs ir jūsų svečiai gautumėt karališką valgį. 

— Skamba kaip kyšis. 

Keitė buvo tokia beprotiškai laiminga, jog paplekšnojo per ranką 
vos pažįstamam vyriškiui ir šypsodamasi atkirto: 

— Ne kyšis, o arpildas. — Ji pagriebė savo krepšį ir patraukė durų 
link, tada stabtelėjo kabineto vidury ir atsigręžė. - Tiesiog smalsu, 
kur jis tądien nuvažiavo iš prieplaukos? 

— Jis patraukė tiesiai į oro uostą ir parskrido čia. Tą dieną buvo 
rastas jo brolio kūnas ir jo sūnėnas paskambino jam maldaudamas 
kuo greičiau grįžti namo. 

— Tas pats sūnėnas, kuris vėliau prisipažino nužudęs Viljamą? 

Grėjus paniuręs linktelėjo: 

— Tas pats pamišęs mažas šunsnukis, kuris apkvailino patį at- 
laidžiausią teisėją nepilnamečių teisme ir išsisuko gavęs vienerius 
metus psichiatrinėje įstaigoje, vėliau ambulatorinę terapiją ir trejus 
metus lygtinio nuteisimo. 

Išėjusi į gatvę, Keitė turėjo tvardytis, kad neišskėstų rankų 
į šonus ir patenkinta nepradėtų suktis ratu. Mitčelas laukė jos 
prieplaukoje. Dabar ji jau nebuvo tokia naivi kaip tada, todėl 
neapgaudinėjo savęs galvodama, jog jis ją įsimylėjo ir laukė jos 
ten, kad išsivežtų. 

Tai, kad jis ten buvo, neištrynė tų apgavysčių ir paslapčių, ku- 
riomis jis grindė jų trumpalaikius santykius. Jis apsimetė, jog nepa- 

žįsta Čikagos, nieko nežino apie Zaką Benediktą ir išsiuntė ją į vilą, 
kad išsiskirtų su Evanu, netgi neprisipažinęs, kad jį pažįsta. 

Bet jis 2em0rėjo, kad ji parbidzentų į Anklavą kaip nekantrus 
šunytis vien tik tam, kad pamatytų, jog jos šeimininkas išsiregis- 
travęs ir dingęs. Jis neketino leisti, kad tai įvyktų. Galbūt jis laukė 
prieplaukoje vien dėl to, kad pasakytų: „Aš gailiuosi, kad tavim 
pasinaudojau ir tave įskaudinau - tikrasis mano taikinys buvo 
Bartletai.“ 

Dabar jau neberūpėjo, kodė/jis jos laukė. Svarbu buvo tik tai, kad 
jis laukė. Galbūt Holė vis dėlto buvo teisi - vykdant keršto planą, 
Keitė pradėjo jam šiek tiek rūpėti, gal netgi taip, kad jis užsinorėjo 
su ja stebėti saulėtekį. Jo elgesys per labdaros vaikų ligoninei kon- 
certą gerokai prieštaravo pastarajai minčiai, todėl Keitė nusprendė 
daugiau niekada nebeprisiminti to siaubingo vakaro. 

Širdies balsas maldavo susirasti Mitčelą ir pažiūrėti, ar jai pa- 
vyktų pasiekti, kad tas jausmas, kurį jis jai jautė, taptų stipresnis ir 
gilesnis. Tačiau proto balsas kuždėjo, jog tai bergždžias reikalas. Ji 
nešiojo jo vaiką, o Mitčelas nenorėjo turėti nieko bendra su tėvyste. 
Be abejonės, jam atrodė, jog pažiūrėjęs į savo vaiką, jis vėl prisimintų 
visą savo vaikystės skausmą ir bejėgiškumą. Keitė pajuto stiprų norą 
rimtai nuskriausti Henrį ir Evaną Bartletus, Sesilį Vajarą bei visus 
kitus, kurie pavertė gražaus juodaplaukio mėlynakio berniuko gy- 
venimą beprasme kančia. 

Keitė susistabdė taksi, įsėdo į galą ir paprašė vairuotojo nuvežti 
ją į Donovano restoraną. Jai pradėjus diktuoti adresą, vairuotojas 
sumosavo ranka ir pasakė: 

— Čikagoje visi žino, kur jis yra. 

Taksistas perdėjo, tačiau Keitė neprieštaravo. Globėjiškai glos- 
tydama pilvą, ji sukuždėjo kūdikiui, kurio prieš valandą dar nebuvo 
pajėgi pripažinti: 

— Danieli Patrikai Donovanai, — tarė ji, - mums su tavim reikia 
vadovauti restoranui! 

Eidama tiesiai ir greitai, Keitė plačiai atvėrė sunkias duris ir 
įžengė į restoraną. Tada akimirką stabtelėjusi nusprendė, jog vardas 
Danielis Mitčelas Donovanas tiks daug labiau. 


skyrius 


Likus dešimčiai minučių iki Donovano restorano atidarymo, Keitė 
sustabdė mašiną prie automobilių stovėjimo ženklo, tačiau po stogine 
nelaukė nė vienas patarnautojas, kaip būdavo 11:20 iš ryto. 

Ji buvo pas dantistą, o dabar norėjo pamatyti Denį prieš tai, kol 
Molė paguldys jį pokaičio po kasdieninio pasivaikščiojimo parke. 

Jam buvo jau beveik dveji - berniukas buvo kupinas energijos 
ir gyvumo ir labai mėgo sūpynes ir čiuožyklą. Praėjusį sekmadienį, 
gražią rugsėjo popietę, Keitė nusivedė jį į didelį parką, į kurį jie va- 
žiuodavo savaitgaliais, ir padarė nuostabių nuotraukų, kaip jis plukdo 
savo laivelį dideliame fontane, saulės nušviestų medžių fone. 

Du kartus tą dieną žmonės stabtelėjo, kad pasakytų, koks jis 
gražus, o tai jau buvo įprasta per kiekvieną išvyką su Deniu. Jis buvo 
tėvo atvaizdas — tankiais juodais Mitčelo plaukais ir kobalto spalvos 
akimis, apgaubtomis tamsių blakstienų. Jis netgi paveldėjo jo šiltą 
šypseną ir nerūpestingą žavesį. Taip pat jau ryškėjo ženklai, kad jam 
būdingas Mitčelo magnetizmas bendraujant su moterimis. Trumpai 
nusišypsojęs savo švytinčia šypsena, jis užkariaudavo jų širdis — nuo 
pagyvenusių damų iki paauglių ir žavingos dvejų metukų mergytės 
iš Pietų, kurios vardas buvo Kaperton Bern. 

Vienintelis genetinis Keitės indėlis, kurį ji galėjo įžiūrėti, buvo 
tai, jog jo plaukai buvo šiek tiek banguoti, tačiau ne tokie garbanoti 
kaip jos. 

Jis buvo aukštas ne pagal savo amžių, stebėtinai judrus ir augo 
taip greitai, jog kartais Keitė norėdavo ištiesti ranką ir sustabdyti 
laiką, kad šis nenusineštų jo vaikystės dienų ir akimirkų. Jis buvo 
nepaprastai sumanus ir jau pradėjęs rinkti bei kartoti žodžius ir 
frazes keliomis kalbomis, kuriomis girdėjo kalbant įvairių tautybių 
darbuotojus Donovano restorane - ir tai nė kiek nestebino. Pats 
naujausias jo išmoktas posakis — spalvingas keiksmažodis lenkų 
kalba - privertė Keitę susimąstyti, jog jam derėtų likti viršuje su 
Mole, bute, kurį ji išplėtė ir suremontavo, kad galėtų visą laiką 
būti šalia jo. Nors dabar ji jau galėjo leisti sau įsigyti namą, buvo 
nutarusi palaukti, kol jis pradės lankyti darželį. Tada ji nusipirks 
jiems namus rajone su geriausia mokykla ir mažiau valandų dirbs 
vakarais restorane. 

Stebėdamasi, kur galėjo dingti patarnautojai, Keitė svarstė, ar 
derėtų pasukti už kampo ir pastatyti mašiną automobilių stovėjimo 
aikštelėje, tačiau nusprendė, rizikuodama gauti baudą, palikti ją ten, 
kur sustojo, kol ras patarnautoją, kad šis mašiną patrauktų. Ji jau 
buvo pusiaukelėje restorano link, kai išgirdo Henką šaukiant nuo 
laikraščių kiosko ant kampo: 

— Sveikinu, panele Donovan! 

Suglumusi Keitė pamojavo jam ir nuėjo toliau. 

Ji atrakino sunkias priekines duris, įėjo vidun ir - nieko nepa- 
matė. Restorano salės jau buvo parengtos pietums, viskas atrodė 
idealiai, išskyrus tai, jog nematyti nė žmogaus — nei administrato- 
riaus, nei padavėjo, indų nurinkėjo ar patarnautojo. Sutrikusi ir šiek 
tiek sunerimusi, ji paspartino žingsnį virtuvės link, praskubėjo pro 
besisukančias duris ir sustojo, besišypsančiai ištikimų darbuotojų 
armijai prapliupus sveikinti ir ploti. Visų priekyje Molė laikė Denį, 
o jis plojo ir šypsojosi. 

Šalia jo, stende, kur paprastai vyriausieji virėjai virtuvės perso- 
nalui ir padavėjams išklijuodavo specialiuosius dienos patiekalus, 
buvo iškaba. Šiandien ant jos buvo parašyta „Keitė Donovan - ge- 
riausia šių metų restorano savininkė“. 

Keitė paėmė Denį Molei iš rankų ir pažvelgė į besišypsančius 
veidus. 

— Ką visa tai reiškia? — paklausė ji. 

Frenkas O Haloranas išsišiepė Mardžorei, tada likusiems dar- 
buotojams. 

— Ji dar nematė, — pasakė jis ir visi prapliupo kvatotis. 

— Ko nemačiau? — pasiteiravo Keitė. 

Driu Garetis, valdytojas, kuriuo ji daugiau kaip prieš porą metų 
pakeitė Luisą Kelardą, ištiesė dienraščio Chicago Tribune rytinį lei- 
dimą. Jis buvo atverstas ties straipsniu per visą puslapį, kurio antraštė 
skelbė KEITĖ DONOVAN - GERIAUSIA ŠIŲ METŲ RES- 
TORANO SAVININKĖ. Pasak straipsnio, apdovanojimas Keitei 
skirtas dėl visapusiško pranašumo, kuriuo pasižymėjo vakarienia- 
vimas Donovano restorane, taip pat dėl jos įkurtos programos, pagal 
kurią vyriausiasis Donovano virėjas ir jo pavaduotojai keturiskart 
per metus apsikeisdavo vietomis su savo kolegomis, dirbančiais to- 
kiuose pat garsiuose visos šalies restoranuose. Tai suteikė Donovano 
restorano klientams galimybę mėgautis kitų nuostabių restoranų 
maistu. 

Straipsnyje buvo kelios nuotraukos, naudotos ankstesniuose 
pasakojimuose apie Keitę, ir ta, kurioje Keitė nufotografuota su 
Ilinojaus gubernatoriumi, ir ta, kurioje Keitė bendrauja su savo 
virtuvės darbuotojais, o šalia jos vaikiškoje kėdutėje sėdi Denis. 

Užrašas prie nuotraukos bylojo — „Keitė Donovan vadovauja 
savo restoranui, o jos sūnus Denis viską stebi iš vaikiškos kėdutės 
ir dedasi į galvą.“ 

Keitė permetė akimis straipsnį, tada nužvelgė savo darbuotojus 
ir pasakė, kas, jos nuomone, labiausiai nusipelnė apdovanojimo: 

— Niekada negalėsiu deramai jums atsidėkoti, — nuoširdžiai tarė 
ji. 

Driu žvilgrelėjo į laikrodį, o paskui jį ir visi kiti. 

— Atidarom po dviejų minučių, — perspėjo jis darbuotojus ir iš- 
eidamas paplekšnojo Keitei per petį. — Tu pati geriausia, - pasakė. 

Keitė apkabino Denį. 

— Ar girdėjai, Deni? Driu pasakė, kad mes patys geriausi. 

Atsakydamas Denis pabučiavo ją į skruostą ir sučiauškėjo: 

— Mamyte, mes su Mole einam į parką. 

Keitė nuleido jį ant grindų ir jis sugriebė Molę už rankos. Ber- 
niukas dievino Molę, kuri Deniui gimus pradėjo dirbti pas Keitę, o 
ši vidutinio amžiaus airė neabejotinai kraustėsi dėl jo iš proto. 

— Tik neflirtuok su Kaperton, — pajuokavo Keitė, nukreipdama 
žvilgsnį nuo berniuko į jo atsidavusią auklę. 


— Priimamajame laukia Bilis Vajatas, - pranešė Evano sekretorė, 
kai jis išdidžiai pražingsniavo pro jos stalą, nešinas portfeliu ir su- 
lenktu laikraščiu. — Jis čia jau nuo dešimtos valandos ir primygtinai 
prašo susitikti. 

— Atnešk man stiklinę vandens, pasiųsk ką nors nupirkti jo mėgs- 
tamo vaisvandenio, tada pakviesk jį, - trumpai burbtelėjo Evanas. 
Įėjęs į kabinetą, jis tėškė laikraštį ant stalo ir išsitraukė iš lagamino 
bylas, su kuriomis dirbo praėjusį vakarą. 

Jo sekretorė atėjo nešina stikline atšaldyto vandens iš buteliuko 
ir jis atsisėdo už stalo. Tada pakėlė Chicago Tribune ir dar kartą per- 
skaitė naujausią straipsnį apie dar vieną Keitės sėkmę. Ji buvo tarsi 
rakštis jo pėdoje, niekaip negalėjo jos iškrapštyti. Visi žinojo, jog jie 
buvo susižadėję ir kaskart, kai žmonės jau imdavo pamiršti, Keitė 
vėl pasirodydavo kaip žvaigždė dar viename prakeiktame vietos laik- 
raščio ar žurnalo straipsnyje. 

Ankstesniame straipsnyje buvo rašoma, jog valstijos prokuroras 
ir miesto meras - vieni iš nuolatinių jos klientų. Ištisas savaites po 
ano straipsnio pasirodymo Evanas negalėdavo pasirodyti teisme 
ar kituose teisininkų susibūrimuose, kad iš jo nepradėtų šaipytis, 
jog jis nesugebėjęs suprasti, kokį politinį pranašumą prarado jos 
nevesdamas. 

Šiandieniniame straipsnyje, kaip ir visose ankstesnėse istori- 
jose, vėl su susižavėjimu buvo pasakojama apie ją, tačiau šiandien 
į straipsnį dar buvo įdėta didelė spalvota nuotrauka, kurioje nu- 
fotografuoti mažasis Vajato pavainikis ir ji Donovano restorano 
virtuvėje. Jis jau antrą kartą matė šią nuotrauką, jau antrą kartą jis 
buvo priverstas į ją žiūrėti. Mažasis kalės vaikas buvo toks panašus 
į savo tėvą, jog net kraupu, ir tai dar labiau jį siutino. 

— Sveikas, Evanai. Ačiū, kad skyrei man laiko. 

Su pasibjaurėjimu numetęs laikraštį, Evanas atsistojo ir paspaudė 
Biliui ranką. Septyniolikmetis Bilis buvo gražus vaikinas, šiek tiek 
kresnas kaip ir jo tėvas, tačiau ne toks pat malonus pašnekovas. 

Psichiatrai ir teismas sutarė — šiek tiek padedant puikiems advo- 
karams, kuriuos išrinko Evano juridinė kontora - jog vaistai nuo 
dėmesio ir aktyvumo sutrikimo sukėlė Biliui psichinę traumą tą 
dieną, kai jis nušovė savo tėvą. Tam nereikėjo stipriai įtempti vaiz- 
duotės, nes įrodymų, jog vaistai kai kuriems žmonėms gali sukelti 
psichinių priepuolių, vis daugėjo. Metai psichiatrijos ligoninėje, 
trejiems metams skirto lygtinio paleidimo metu taikoma psichote- 
rapija, kaip manoma, turėjo jam padėti išspręsti savąsias problemas 
ir išmokyti kontroliuoti impulsus. 

— Kaip tavo naujoji mergina? — pasiteiravo Evanas, mėgindamas 
prisiminti jos vardą, kurį per paskutinį apsilankymą minėjo Bilis. 

— Rebeka laikosi puikiai. 

— Kur judu susipažinote? 

— Psichoterapijos grupėje. Tu tikriausiai pažįsti jos tėvus - Krom- 
veliai? 

Evanas jų nepažinojo, todėl papurtė galvą ir užbaigė tuščias 
šnekas. 

— Kuo galiu tau padėti? — tiesiai paklausė jis, tačiau jau nu- 
manė, kas Bilį čia arvijo. Neseniai mirė Sesilis, palikdamas trečdalį 
turto labdarai, o trečdalį Biliui, kurio dalis turėjo būti valdoma 
pagal įgaliojimą, kol jam sueis trisdešimt, su išlyga, kad jis neteks 
paveldėjimo, jei per tą laiką bus nuteistas už sunkų nusikaltimą. 
Likęs trečdalis atiteko Mitčelui Vajatui, kuris jau davė nurodymus 
testamento vykdytojams panaudoti jo dalį įkuriant Viljamo Vajato 
fondą smurto aukoms. 

— Aš noriu samdyti tave, kad užginčytum senelio Sesilio tes- 
tamentą. Mitčelas ketina įkurti suknistą fondą iš 2220 pinigų ir 
aš noriu, kad tu jį sustabdytum, kol dar ne per vėlu. Mano tėvas 
miręs, mano senelis ir prosenelis mirę ir viskas turėjo atitekti man. 
Jei tėtis nebūtų grąžinęs Mitčelo į šeimą, senelis nebūtų palikęs jam 
mano pinigų ir aš būčiau turtingas. O dabar aš turiu laukti, kol 
man sueis trisdešimt, kad gaučiau tą truputį iš to, kas man turėjo 

priklausyti, bet aš neketinu su tuo susitaikyti. Po pusantrų metų 
man baigiasi lygtinis nuteisimas ir aš noriu atgauti savo pinigus ir 
savo gyvenimą! 

— Bili, mes jau kalbėjom apie tai. Kaip aš ir sakiau, Sesilio tes- 
tamentą sudarė geriausia paveldėjimo teisės Arma Čikagoje. Aš 
peržiūrėjau jį ir sakau tau, jog galimybės atgauti pinigus iš Mitčelo 
nėra. Suprantu, kad tai neteisinga, tačiau tau teks išmokti su tuo 
gyventi... 

— Tu nesupranti! Aš nekenčiu to kalės vaiko. Nekenčiu jo taip 
stipriai, kad negaliu ištverti. 

— Patikėk manim, aš žinau, kaip tu jautiesi. 

Bilis atrodė neįsivaizduojantis tokios galimybės, todėl Evanas 
ištiesė ranką ir pastūmė Chicago Tribune jam prieš nosį. 

— Matai tą nuotrauką? Tai buvo mano mergina. Mitčelas Vajatas 
užtaisė jai vaiką. Matai tą vaikį — tai jo vaikas. 

Bilis ištyrinėjo berniuką fotografijoje, o tada šiurpiu balsu 
tarė: 


— Vadinasi, jis yra kas? Mano pusbrolis? 


skyrius 


Arčiausias parkas šalia Donovano restorano užėmė visą kvartalą, 
o takeliai tarp medžių vedė į visas keturias parką supančias gatves. 
Jis buvo per toli, kad Denis nueitų pats, tačiau jis visada atkakliai 
prašydavo leisti pamėginti ir galiausiai viskas baigdavosi tuo, jog dalį 
kelio žingsniuodavo šalia savo vežimėlio, o likusią jau važiuodavo 
jame. 

— Žiūrėk, ką aš matau, — pasakė jam Molė, kai jie priėjo parką. — 
Ten mūsų draugė Reba su balionu. Įdomu, kam jis skirtas? 

— Man! — jausmingai sušuko jis, plodamas rankutėmis savo veži- 
mėlyje. Vos tik jie privažiavo suoliuką prie sūpynių, Denis išsiropštė 
iš vežimėlio ir nubėgo prie Rebos, kuri sėdėjo ten, skaitydama knygą. 
Prieš porą savaičių, kai tik pradėjo vaikščioti į parką, ji papasakojo 
Molei, jog jai aštuoniolika ir ji tiesiog ilsisi prieš prasidėsiančias 
universitetines studijas. 

— Sveikas, Deni, — pasisveikino Reba, apsimesdama nežinanti, 
kad jai prie rankos pririštas raudonas balionas. 

— Čia man? — paklausė Denis rodydamas į balioną. — Prašau, — 
pridūrė jis kreivai šypsodamasis ir taip visada susilaukdamas atsako, 
o paprastai ir norų patenkinimo. 

Reba šypsodamasi atsistojo, vis dar laikydama balioną, ir mirk- 
telėjo Molei. 

— Sek paskui balioną, Deni, ir aš parodysiu tau siurprizą. 

— Vėžliuką! — džiaugsmingai spėjo Denis, sekdamas paskui ją 
vieno iš takelių link, o Molė tuo metu stūmė tuščią vežimėlį, vis dar 
laikydama jį už rankos. 

— Eik paskui balioną, — melodingu balsu pakartojo Reba per 
petį, eidama tolyn takeliu. 

— Baliono spalva tokia pati kaip ir tavo marškinėlių, - pasakė 
Deniui Molė. — Kokia tai spalva? 

— Raudona! — linksmai sušuko Denis. 

Kažkoks triukšmas bruzgynuose jai iš kairės ir šiek tiek už nu- 
garos privertė Molę atsisukti, tačiau viskas, ką ji spėjo pamatyti, 
buvo beisbolo lazda, kuri po sekundės atsitrenkė jai į kaukolę. Ji 
nematė, kaip lazda pakyla antram smūgiui, ir negirdėjo, kaip Reba 
piktai suriko: 

— Ne, Bili, nereikia! Juk niekas neturėjo nukentėti! 

Ji negirdėjo, kaip Denis pradėjo verkti ir šaukti: 

— Mole, Mole! 

Ji nejuto, kaip jai už suknelės buvo užkištas popieriaus lapelis. 

Parke šalia sūpuoklių dvi mamos pakėlė akis ir pamatė raudoną 
balioną, kylantį aukštyn virš medžių. Jos nepagalvojo nieko bloga, 
kol po penkiolikos minučių iš takelio išsvirduliavo moteris, kuriai 
iš galvos sruvo kraujas. 

Už kvartalo, priešingoje parko pusėje, ant suolelio sėdėjo se- 
nukas ir voverei mėtė žemės riešutus. Iš parko išniro jauna porelė, 
stumdama tamsiai žalią vežimėlį su vaiku, kuris vis stengėsi išlipti. 
Jaunoji mama nusijuokė ir prispaudė jį atgal. Senukas ant suolelio 
nepagalvojo nieko bloga, kol po dvidešimties minučių parką iš visų 
pusių neapsupo policijos mašinos, įjungusios sirenas ir blyksinčius 
švyturėlius. 

Penktajame Ričardo Dž. Dalio centro aukšte Grėjus Eliotas 
sėdėjo savo kabinete, valgydamas pietus ir rengdamas planą kalbai, 
kurią kitą savaitę turėjo pasakyti Ilinojaus valstijos komisijai apie 
nusikalstamumą. Vienoje rankoje laikydamas sumuštinį, kita jis 
pakėlė telefoną ir atsiliepė skambinančiam policijos kapitonui Ra- 
selui Harviui. 

— Grėjau, —- pradėjo kapitonas, — man ką tik paskambino leite- 
nantas, dirbantis miesto centre - jis žino, jog mudu su tavim retkar- 
čiais vakarieniaujam Donovano restorane. Keitės Donovan sūnus 
prieš valandą buvo pagrobtas iš parko greta restorano. Pamaniau, 
jog tu norėsi Žinoti. 

Grėjus numetė sumuštinį ant stalo ir atsistojo. 

— Kas vadovauja bylai? 

— Pora gana neblogų detektyvų. Jie jau pakeliui pas Keitę, kad 
jai praneštų. 

— Ar galėtum vietoj jų geriau paskirti Makneilą ir Čaildresą? Jie 
dirba kartu jau keletą metų ir, sprendžiant iš to, ką esu girdėjęs, yra 
patys geriausi departamente. 

— Aš jau taip ir padariau. Ar ketini nuvažiuoti į restoraną pasi- 
matyti su Keite? Jei ne, aš užsuksiu ir patikinsiu, jog mudu visiškai 
ją palaikome. 

— Aš jau važiuoju, — atsakė Grėjus vilkdamasis švarką. — Aš per- 
duosiu jai tavo žodžius. 


skyrius 


— Panele Donovan, aš esu detektyvas Makneilas, o štai čia detektyvas 
Čaildresas. 

Sėdėdama už stalo, kuris priklausė jos tėvui, Keitė pažvelgė į liū- 
dnus detektyvų veidus ir kylantis, iki šiol niekada nepatirtas siaubas 
privertė ją iš lėto atsistoti. 

— Denis? — ištarė ji, nesąmoningai įvardydama labiausiai gąs- 
dinančią jų apsilankymo priežastį. - Kur Denis? Kas atsitiko? Kur 
Molė? 

— Denis buvo pagrobtas iš parko maždaug prieš valandą... 

— O, Dieve mano. Ne. Prašau! — suriko ji. - Tik ne Denis. 
Prašau, tik ne Denis! 

Išgirdusi desperatišką Keitės riksmą, Mardžorė atlėkė iš kabineto 
kitoje koridoriaus pusėje ir atsitrenkė į Driu Garetį, atskubantį 
koridoriumi iš kitos pusės. 

— Kur Molė? - klausinėjo Keitė balsu, išduodančiu kylančią 
isteriją. — Ar ji kartu su Deniu? Jis ne taip bijos, jei... 

— Ponia Mails prarado sąmonę, kai pagrobėjai parke ją par- 
trenkė, — paaiškino detektyvas Makneilas, — tačiau ji atsigavo, suge- 
bėjo patraukti dėmesį ir sulaukti pagalbos. Greitoji pagalba nuvežė 
ją į Parkstono ligoninę, nes jai įtariamas kaukolės lūžis. Tačiau jai 
pavyko gana tiksliai mums apibūdinti jauną moterį, kuri, mūsų 
nuomone, buvo sąmokslo dalyvė. 

Mintyse Keitė rėkė iš kankinamos baimės, tačiau negalėjo paju- 
dėti iš vietos. Jos keliai drebėjo, o kūnas virpėjo taip stipriai, jog ji 
apkabino save rankomis, stengdamasi sutramdyti drebulį. Detek- 
tyvas Makneilas tęsė tyliu, raminamu balsu: 

— Mes turim puikią galimybę susigrąžinti Denį gyvą ir sveiką, 
tačiau reikia skubiai veikti ir mums reikia jūsų pagalbos. 

Keitė staigiai linktelėjo kalendama dantimis. 

— Ko? — paklausė ji. - Ko jums reikia? 

— Mes tuoj pat paskelbsim paiešką, tačiau tam mums reikia 
paskutinės Denio nuotraukos, jo drabužių apibūdinimo, taip pat 
jo amžiaus, ūgio ir svorio. 

Keitė nuo stalo paėmė įrėmintą Denio nuotrauką ir ištiesė ją 
Makneilui, tačiau paskutinę akimirką atitraukė, prispaudė prie krū- 
tinės ir apkabino. 

— Mano kūdikis, - trūkčiojamai kuždėjo ji. - Mano kūdikis. 

— Aš atnešiu jo nuotraukų iš viršaus, — pasisiūlė Mardžorė, jau 
bėgdama durų link. 

— Prašau, pasistenkit dar šiek tiek išlikti rami, kad galėtume 
paskelbti paiešką, — tarė Makneilas. - Mums reikia žinoti Denio 
ūgį ir svorį. 

Keitė nežmoniškai stengėsi daryti, ko prašoma, ir pasisuko į 
kompiuterį, kad elektroninėje adresų knygutėje surastų Denio pe- 
diatro telefono numerį. 

— Denis visai neseniai lankėsi pas pediatrą, - sumurmėjo ji. - Jis 
žinos tikslų Denio ūgį ir svorį. 

— Kaip jis buvo apsirengęs? — jai iš už nugaros paklausė Čail- 
dresas, pasiruošęs užrašų knygutę ir rašiklį. 

Keitė pažvelgė per petį. Ji pastebėjo, jog Čaildresas jaunesnis už 
Makneilą ir ne taip gerai moka apsimesti, jog viskas bus gerai. 

— Jis v-vilkėjo raudonus marškinėlius ir mėlyną džinsinį kombi- 
nezoną... — Vos prieš kelias valandas besišypsančio Denio, vilkinčio 
raudonus marškinėlius ir kombinezoną, vaizdas pralaužė silpną jos 
savitvardos užtvarą ir ji pratrūko raudoti, tuo pat metu mėgindama 
rasti pediatro telefono numerį. — Aš negaliu... 

— Aš surasiu, Keite, — pasisiūlė Driu, prasibraudamas pro detek- 
tyvus ir apeidamas jos stalą. - Kokios pavardės ieškoti? 

Keitei pasakius pavardę, jis rado telefono numerį, paskambino 
už ją ir paaiškino situaciją telefoną pakėlusiai registratorei. Po poros 
minučių jis padėjo ragelį ir perdavė detektyvams skaičius. 

Čaildresui besirašant Driu sužinotą informaciją, Makneilo mo- 
bilusis telefonas suskambėjo, o pro detektyvus pražingsniavo Grėjus 
Eliotas. 

— Keite, pasistenk laikytis ramiai, — tarė Grėjus, apkabindamas 
ją per virpančius pečius. — Viskas bus gerai. Už bylą atsakingi du 
geriausi Kuko apygardos detektyvai, o specialiosios paskirties būrys 
jau rengiamas. Ar mes galim nueiti kur nors, kur daugiau vietos? 

— Į viršų, — atsakė Keitė ir nuvedė juos laiptais į viršų, į erdvią 
svetainę, kur ji kartu su Deniu ir Mole žaisdavo ar žiūrėdavo tele- 
vizorių, kai tik rasdavo laiko užbėgti darbo metu. 

Makneilas stabtelėjo tarpduryje, vis dar kalbėdamas telefonu. 
Baigęs pokalbį, jis pažvelgė į Grėjų ir, rodos, su palengvėjimu tarė: 

— Atsirado raštelis dėl išpirkos. Medikai rado jį užkištą už Molės 
Mails suknelės. Pagrobėjai rašo, jog aštuntą valandą vakaro paskam- 
bins čia ir duos nurodymus, kur pristatyti pinigus. 

Keitė nugrimzdo sotoje, leisdama pokalbiui suktis aplink ją ir 
miglotai suvokdama, jog naujiena jau pasiekė apačią ir tarpduryje 
grūdosi sunerimę veidai. 

— Puiku, - ištarė Grėjus. 

— Puiku? — pritrenkta, tačiau su viltimi, paklausė Keitė, steng- 
damasi suprasti. 

— Pagrobimas dėl išpirkos baigiasi daug geriau nei kiti vaikų pa- 
grobimo atvejai, — paaiškino jai Grėjus ir vėl atsigręžė į Makneilą. — 
Ar raštelis dėl išpirkos buvo kuo nors ypatingas? 

— Nieko, kas kristų į akį, bet aš jau išsiunčiau ten pareigūną, kad 
paimtų raštelį ir pristatytų jį teismo ekspertams. Kol kas žinau tik 
tiek, jog jis atspausdintas kompiuteriu ant balto popieriaus. — Jis 
pažvelgė į Čaildresą ir pasakė: — Eik ir imkis reikiamų veiksmų, 
kad būtų paskelbta paieška. — Mardžorei jis nurodė: — Prašau duoti 
detekryvui Čaildresui naujausias nuotraukas. 

Mardžorė padavė nuotraukas, pasitrynė rankas į sijoną ir apsi- 
sukusi patraukė į virtuvę. 

— Išvirsiu visiems kavos. 

— Gera mintis, — pritarė Grėjus, tada iškalbingai susižvalgė su 
Makneilu, jis nusekė paskui Mardžorę ir sustabdė ją netoli įėjimo 
į virtuvę. 

Sėdėdama ant sofos Keitė matė, kaip Mardžorė linkteli atsaky- 
dama Makneilui, tada uždavė jam klausimą, o išgirdusi atsakymą, 
prisidengė burną, lyg bandydama užgniaužti verksmą. 

— Kas nutiko? — suriko Keitė pusiau pakildama nuo sofos, o 
Mardžorė tuo metu pasuko į Denio miegamąjį. 

Grėjus uždėjo ranką jai ant peties ir pasodino atgal. 

— Mums reikia Denio DNR pavyzdžio - jo dantų šepetuko ar 
šukų. 

— Kam? - paklausė Keitė, neįstengdama mąstyti taip aiškiai kaip 
Mardžorė. 

— Po to, kai bus paskelbta paieška, mes sulauksim skambučių 
iš visos šalies, pranešančių, jog atsirado vaikas, atitinkantis Denio 
apibūdinimą. Turėdami Denio DVR, kurį galėsim nusiųsti vietos 
pareigūnams palyginti, galėsime išvengti netikro aliarmo. 

Širdyje Keitė žinojo, jog buvo ir kita priežastis, dėl kurios policijai 
reikėjo Denio DNR, ne tik ta, kad atsiras nenukentėjusių vaikų, kuriuos 
tiesiog reikės atmesti, tačiau jos smegenys atsisakė eiti tuo bauginamu 
keliu. Tolesni Grėjaus žodžiai atitraukė jos mintis nuo viso šito. 

— Reikalaujama dešimties milijonų dolerių išpirkos, ji turėtų 
būti perduota šįvakar devintą valandą. 

Spoksodama į jį ir negalėdama patikėti, Keitė ištarė: 

— Dešimt milijonų dolerių? Aš neturiu tokių pinigų. Galėčiau su- 
rinkti porą milijonų, jei jie duotų man laiko susitarti dėl paskolų ir... 

— Pagrobėjai neketina duoti tau laiko. 

Keitei burnoje sukilo šleikštulys ir ji puolė į vonią. 
veidas buvo kreidos spalvos, o rankomis laikė susiėmusi pilvą. Ji 
sustojo ir apsidairė vidury kambario. 

— Aš vis tikiuosi, kad Denis atbėgs iš virtuvės ar iš savo miega- 
mojo, — sušnibždėjo ji žiūrėdama į Grėjų, o jos žalios akys buvo 
paskendusios ašarose. — Aš noriu savo vaiko. Noriu pamatyti, kaip 

jis man šypsosi. Tu turi man p-prižadėti, kad s-sugrąžinsi jį. Prašau, 
prižadėk, kad sugrąžinsi. 

— Pakalbėkim apie išpirkos pinigus. 

— Aš neturiu jų! — suriko ji. - Ar tu nesiklausei? Aš negaliu 
surinkti dešimties milijonų dolerių. Nesu tikra, ar surinksiu du 
milijonus, tačiau aš pabandysiu. — Staiga ji pradėjo karštligiškai 
skubėti ir puolė prie telefono, stovinčio ant staliuko šalia sofos. — Aš 
paskambinsiu mūsų bankininkui... 

— Ne, neskambinsi, — griežtai nutraukė Grėjus. — Tu paskam- 
binsi Denio tėvui. 

Ji suraukė kaktą, tarsi nesuprastų, apie ką jis kalba. 

— Artuesi tikra, kad Mitčelas Vajatas yra Denio tėvas? 

— Araš esu tikra... — jos burna liko praverta ir ji spoksojo į jį pro 
ašaras. — Aišku, kad esu tikra! 

— Tada skambink jam. 

Keitė jautėsi, tarsi jos širdis būtų sudužusi, o protas byrėtų į 
šukes. 

— Ar tu manai, kad jei aš žinočiau, kaip su juo susisiekti — ir jei jis 
iš tiesų atsilieptų — jis patikėtų manim ir atvyktų čia su pinigais? 

— Ar tu turi kitą pasirinkimą? 

— Tai ne pasirinkimas. Toks bandymas visiškai be šansų. 

— Aš kartoju, ar tu turi kokią nors kitą idėją, kaip surinkti pinigus 
išpirkai? 

Keitė spoksojo į jį, sustingusi iš klaikios baimės, kančios ir be- 
jėgiškumo. Į ją lėtai pradėjo smelktis suvokimas, kad ji gali imtis 
veiksmų ir kad bet koks veiksmas — kad ir koks beprasmiškas jis 
būtų — leis padaryti ką nors, kas padėtų garantuoti Deniui saugumą. 
Per kelias sekundes jos suvokimas tapo ryžtu ir ji puolė desperatiškai 
veikti. Skubiai perėjusi kambarį sofos link, ji pakėlė telefono ragelį, 
tada sustojo ir pažvelgė į Grėjų. 

— Aš neturiu supratimo, kaip su juo susisiekti. O tu? 

— Aš turiu kelis jo adresus ir teletono numerių, tačiau praeitų 
kelios valandos, kol jį rastume. Čikagoje jis turi artimus draugus — 
Metą Farelą ir Meredit Bankroft. Metas Farelas vadovauja kompa- 
nijai Zmtercorp. Jis galėtų mus nukreipti reikiama linkme. 


Keitė prikando lūpą, kol rinko informacijos numerį, kad suži- 
notų /z:excorp kontaktus. Pasilenkusi į priekį, ji greitai brūkštelėjo 
numerį ant bloknoto, tada ištiesė ragelį Grėjui. 

— Aš pasikalbėsiu su juo, bet pirmiausia tu turi priversti jį atsi- 
liepti į mano skambutį. 

Jis linktelėjo, surinko numerį ir metė į ją pašaipiai klausiamą 
žvilgsnį. 

— Kai aš paskutinį kartą mačiau Mitčelą, - paaiškino Keitė at- 
sakydama į jo nebylų klausimą, —- Meredit stovėjo šalia jo ir gir- 
dėjo, kokiais dalykais iis mane apkaltino. Nueidama ji pažvelgė 
į mane taip, tarsi aš būčiau tapusi nematoma. Patikėk manim, ji 
viską papasakojo vyrui ir Metas Farelas nenorėtų su manim net 
pasisveikinti. 

— Aš įtikinsiu jį su tavimi pasikalbėti. Ir dar vienas dalykas, - pri- 
dūrė jis, paprašęs /mtercorp operatorės sujungti jį su Meto Farelo 
kabinetu: — Prieš sumokėdamas dešimt milijonų dolerių, Vajatas 
norės kokių nors įrodymų, jog Denis yra jo vaikas. Aš turiu Vajato 
DNR, o Denio DNR mes turėsim po kelių valandų. Jei tu garantuoji 
man, jog nėra nė menkiausios galimybės, kad Denis gali būti kieno 
nors kito vaikas, aš jau šio telefoninio pokalbio metu patvirtinsiu, 
jog DNR sutampa. Jei paaiškės, kad tu buvai neteisi, aš atsiimsiu 
savo pareiškimą prieš Vajatui atiduodant pinigus ir pasakysiu jam, 
jog įvyko klaida. 

— Nėra jokios klaidos! 

Jis linktelėjo, tada prabilo į ragelį: 

— Čia Grėjus Eliotas, — prisistatė jis Meto Farelo sekretorei. — Ar 
Metas yra? Reikalas skubus. 

Sekundėms tiksint, Keitė nesąmoningai sulaikė kvapą ir galvojo 
apie Denį, esantį kažkur ten su nepažįstamais žmonėmis. 

— Metai, — staiga prabilo Grėjus. — Aš esu su Keite Donovan. Jos 
berniukas buvo pagrobtas šį ryrą. Jei įsijungsi televizorių ar radiją, 
jau bet kurią akimirką gali išgirsti pranešimą apie paskelbtą paiešką. 
Keitė nori su tavim pasikalbėti. Prieš jai kalbant, noriu tau pasakyti, 
kad tai, ką ji tau papasakos, yra paremta DNR įrodymais. Duodu 
ragelį Keitei... 

Imdama iš jo ragelį, Keitė atsistojo. 

— Pone Farelai, — pradėjo ji tvirtai ir oficialiai. —- Mitčelas Vajatas 
yra Denio tėvas. — Ji nutilo, laukdama kokios nors reakcijos, tačiau 
jos nesulaukusi, kalbėjo toliau. — Pagrobėjai reikalauja dešimties 
milijonų dolerių, kuriuos turiu sumokėti iki šio vakaro devintos 
valandos. Neturiu nė trečdalio tokių pinigų. — Keitė vėl nutilo, 
tačiau ir šį kartą nesulaukė jokios reakcijos, todėl drebėdama įkvėpė 
ir trūkčiojamu balsu tarė: — Gal galite paprašyti Mitčelo, kad man 
paskambintų? Aš duosiu jums savo telefono numerį. Pasakykit 
jam... pasakykit, kad atsilygindama aš užrašysiu jam restoraną ir 
rasiu būdą, kaip grąžinti likusią sumą. — Ašaros užspaudė jai gerklę ir 
Keitė tvirčiau suspaudė telefoną. — Prašau, jūs turite surasti Mitčelą 
ir perduoti jam tai. Denis dar neturi nė dvejų metukų ir yra dabar 
kažkur su... — ji staiga nutilo, nurijo ašaras ir susitvardė. — Perduokit 
Mitčelui, kad Grėjus Elioras pateiks jam įrodymus, jog Denio DNR 
atitinka jo DNR, kurią turi valstijos prokuroras. Štai mano telefono 
numeris restorane. Mes su Deniu gyvename bute virš jo, - pridūrė 
ji greitai, kad Metas Farelas nepamanytų, jog ji dirba kaip įprasta, 
kai jos sūnus dingęs. 

Galiausiai tylus žmogus kitame ragelio gale prabilo. 

— Aš jam paskambinsiu, — tarė jis, — ir perduosiu jūsų žinutę. 

— Dėkoju, - silpnu balsu pasakė Keitė. Ji jau atitraukė ragelį 
nuo ausies, kai jis pridūrė: 

— Labai užjaučiu dėl jūsų sūnaus. 

Tai perjungė Keitę iš maldavimo į įtūžį. 

— Denis nėra vien tik mano sūnus, jis ir Mitčelo sūnus. 

— Aš priminsiu Mitčelui tai, - jos nuostabai atsakė Metas. 


skyrius 


Kler Dilard baigė skaityti susitarimą dėl konfidencialumo, kurį tu- 
rėjo pasirašyti prieš pradėdama dirbti Mitčelui Vajatui, ir suraitė 
parašą. Ji pastūmė dokumentą per stalą Mitčelo asmeninei padė- 
jėjai, ši įdėjo jį į aplanką šalia kitų įdarbinimo dokumentų, kuriuos 
Kler pildė šįryt atėjusi į Manheteno dangoraižį savo pirmąją darbo 
dieną. 

— Kas toliau? — pasiteiravo Kler. 

— Šis buvo paskutinis, - šiltai šypsodamasi atsakė Sofi Putnam ir 
užvertė aplanką. — Nuo šiol tu oficialiai priklausai komandai. Sveika 
atvykusi, — tarė ji pasilenkdama per stalą ir ištiesdama ranką. Kler 
paspaudė ranką, atsakydama į šypseną. 

Jos abi jau artėjo prie keturiasdešimties, buvo laimingai ištekė- 
jusios, malonios, profesionalios elgsenos, tamsių plaukų ir aiškiai 
teikiančios pirmenybę gerai pasiūtiems dalykiniams kostiumėliams 
ir ultramadingiems batams. 

— Manau, jog mes labai gerai sutarsim, — tarė Sofi garsiai ištar- 
dama Kler mintis. Ji atsilošė kėdėje, pažvelgė į laikrodį ir linktelėjo 
uždarų durų jos dešinėje link. — Pono Vajato konferencija turėtų 
baigtis bet kurią minutę. Tu gal turi kokių nors klausimų apie pono 
Vajato sekretorės darbą, kurių aš dar neaptariau? 

— Turiu vieną klausimą, — pusiau rimtai prisipažino Kler. — Kiek 
laiko trunka, kol nebepastebi, koks jis neįtikėtinai gražus? 

Sofi nusijuokė iš jos atvirumo. 

— Kai supranti, jog jis nežaidžia su savo darbuotojomis, nie- 
kada, tu atsipalaiduoji ir pamiršti jo išvaizdą — po kokių dvejų trejų 
metų, — pajuokavo ji. 

— Arjis turi daug merginų? 

Kadangi Kler bus susijusi su kai kuriais jo asmeninio gyvenimo 
aspektais, tokiais kaip bilietų į teatrą užsakymas, restoranų vaka- 
rienei rezervavimas ir tvarkymas visų reikalų, susijusių su jo pra- 
bangiu butu mansardoje Aukštutiniame Yst Saide, Sofi pamanė, jog 
klausimas visai logiškas. Apdairiai neparodydama savo nuomonės, 
ji atsakė: 

— Dame du jour" yra Kira Danhil. 

Kler akys išsiplėtė paminėjus garsią Holivudo aktorę, vaidinančią 
pagrindinį vaidmenį kartu su Ly Valente naujoje Brodvėjaus pjesėje, 
kurios premjera turėjo įvykti šį vakarą. 

— O kokia toji Kira Danhil iš tikrųjų? 

— Šiek tiek išpuikusi, tačiau ji tokia graži ir talentinga, kad kas 
galėtų ją dėl to kaltinti? 

— Ar tai buvo mandagus būdas pasakyti, kad ji yra pasipūtusi 
snobė? 

— Argi taip akivaizdu? 

— Ne, - atsakė Kler, greitu ir tvirtu judesiu papurtydama 
galvą. — Spėjau, įvertinusi visas savo žinias, remdamasi tuo faktu, 
jog ji ne tik kino žvaigždė, bet ir kilusi iš pasiturinčio, privilegijuoto 
sluoksnio. 

— Čia ji buvo pakilusi tik porą kartų, — papasakojo Sofi, imdama 
Kler aplanką ir dėdama į stalčių. - Pirmą kartą prieš pusantro mė- 
nesio, vos tik jiems pradėjus susitikinėti, ir kai ponas Vajatas mane 
jai pristatė, ji vos teikėsi man linktelėti. Antras kartas buvo praėjusią 
savaitę, kai ji užsuko apsimesdama, jog nori įteikti knygą, kurią jam 
nupirkusi, nors žinojo, kad tądien kontoroje jo nebus. Ji sukiojosi 
čia apie pusvalandį, plepėdama su manim ir vaidindama, jog nori, 
kad mudvi taptumėm geriausiomis draugėmis. 


* dujour - pranc. šios dienos 


— Koji norėjo iš tiesų? 

— Informacijos apie poną Vajatą — bet kokių pikantiškų naujienų 
apie jo draugus, verslą, jo pomėgius ir antipatijas, jo kilmę, šeimą 
ir kitas moteris, su kuriomis yra turėjęs santykių. Pradėjusi kalbėti, 
elgėsi taip, lyg jie būtų susižadėję, tačiau sprendžiant iš to, ko ji klau- 
sinėjo, manau, jog ponas Vajatas palaiko su ja labai paviršutiniškus 
santykius, bent jau kol kas. Pasakoju tai, norėdama įspėti, nes ji gali 
bandyti šį triuką ir su tavim, vos tik sužinos, jog esi jo naujoji sekre- 
torė. O, ir dar vienas dalykas prieš baigiant šią temą. Tu paklausei, 
ar jis turi daug merginų, ir aš tau lengvabūdiškai atsakiau, jog dame 
du jour yra Kira Danhil. Iš tikrųjų atsakymas į tavo klausimą yra, 
jog jis dirba daug daugiau, nei linksminasi. 

— O kuo konkrečiai ponas Vajatas užsiima? 

— Atleisk, - nustebusi tarė Sofi. — Aš automatiškai padariau iš- 
vadą, jog tu žinai, nes ankstesnysis tavo darbdavys pastaruoju metu 
buvo kelis kartus su juo susitikęs. 

— Aš buvau viena iš nedaugelio, kurie žinojo, kad ponas Ken- 
vortas nori parduoti savo kompaniją, ir aš žinojau, kad jo susitikimai 
su ponu Vajatu yra su tuo susiję, tačiau apie pačius susitikimus jis 
nieko nepasakojo. Jie visada įvykdavo visiems jau išėjus namo ir, nors 
ponas Kenvortas liepdavo man pasilikti iki susitikimai pasibaigdavo, 
aš tik kartkartėmis nunešdavau dokumentus į pasitarimų kambarį 
ir suorganizuodavau jiems vakarienes. Aš taip ir nesupratau, ko 
ponas Kenvortas norėjo iš pono Vajato. Aš tik žinau, kad buvau labai 
sujaudinta ir nustebinta, kai praėjusį mėnesį tu man paskambinai 
ir pranešei, jog pono Vajato sekretorė išeina iš darbo, ir pakvietei 
mane. 

Sofi nusišypsojo. 

— Ponui Vajatui daug didesnį įspūdį padarė tavo profesiona- 
lumas ir bendravimo įgūdžiai nei tavo boso vadovavimo gebėjimai 
ir asmeniniai įpročiai. 

— Ponas Kenvortas turėjo polinkį šiukščiai bendrauti su žmo- 
nėmis, tačiau jis nuolat patirdavo didžiulį spaudimą iš ... visų 
pusių, — paaiškino Kler. 

Jos diplomatiškas atsakymas privertė Sofi dar plačiau nusišyp- 
soti. 


Da 


— Taip, na, tai neišvengiama, kai vyras turi naują žmoną pran- 
cūzę, ką tik išaugusią iš paauglystės, dvi buvusias žmonas, kurios 
laiku negauna alimentų, žlungančią įmonę ir piktą pardavimų 
skyrių, laiku negaunantį komisinių. Matyt, ponui Kenvortui at- 
rodė, jog vietoje jo telefonu bendrauti su visais tais žmonėmis yra 
tavo pareiga. Beje, poną Vajatą labai pralinksmino ir nustebino 
tavo taktiškas susilaikymas klausantis verksmingo susierzinimo 
priepuolio, kurį telefonu išliejo jaunoji žmona. Jis nugirdo pokalbį 
išeidamas. 

Kler buvo pritrenkta. 

— Aš šnekėjau taip tyliai, beveik kuždėjau, ir kalbėjau su ja pran- 
cūziškai, kad jis nesuprastų, kas vyksta. 

— Deja, jo puiki klausa ir laisvai kalba prancūziškai. Akivaizdu, 
jog tu irgi, o tai buvo dar viena priežastis, dėl kurios jis nusprendė 
apsvarstyti tavo kandidatūrą į šią vietą - keli mūsų klientai yra 
prancūzai, o daugumai kitų mūsų klientų iš Europos bendrauti 
prancūziškai patogiau nei angliškai. Taigi mes vėl grįžtame prie 
pradinio tavo klausimo — kuo mes čia užsiimame. — Sudėjusi 
rankas ant stalo, ji tęsė: - Kalbant kaip galima paprasčiau, ponas 
Vajatas organizuoja įmonių susiliejimus ir privačių kompanijų 
akcijų išpirkimus mūsų klientų kompanijoms visame pasaulyje. 
Kai kada mūsų klientai jau turi numatę konkrečią kompaniją — 
tikslinę kompaniją - kurią nori įsigyti. Tokiu atveju ponas Vajatas 
inicijuoja susitarimą ir derasi mūsų klientų vardu. Kitais kartais 
mūsų klientai tiesiog pasako jam, ko nori ir paprašo jį patį išrinkti 
tikslinę kompaniją. Deja, ne visos tikslinės kompanijos iš pradžių 
nori būti parduotos ir net kai jos pripažįsta, jog tai gera mintis, 
visada būna ginčų dėl su tuo susijusių pinigų. Už sėkmingai už- 
baigtą sandėrį ponas Vajatas ima nepaprastai didelį mokestį, taip 
pat gauna dalį tos kompanijos akcijų. 

Ji lukterėjo sekundėlę, kad informacija susigertų, o tada ištarė 
su santūriu išdidumu: 

— Tavo naujasis viršininkas yra garsus ryšiais, apimančiais visą 
pasaulį, nuovokumu ir derybininko gebėjimais. Aš neperdedu sa- 
kydama, jog savo darbą jis išmano puikiai. 


Labai patenkinta tuo, ką išgirdo, Kler susilaikė neprisipažinusi, 
jog per trumpą pokalbį jai nepavyko paklausinėti Mitčelą Vajatą 
apie jo darbo detales, nes visiškai sutrikdė dailus jo veidas ir tamsiai 
mėlynos akys. Užuot toliau klausinėjusi, Kler paėmė rašiklį ir blok- 
notą nuo Sofi stalo, kad galėtų pasižymėti pastabas. 

— Kiek klientų turi ponas Vajatas? 

— Tiesą sakant, susitikti su tavo bosu jis sutiko tik iš pagarbos 
jų bendram pažįstamam. Jis jau seniai liovėsi priiminėjęs naujus 
klientus, tačiau jo atstovaujami klientai jo kompetencijos dėka 
tapo labai turtingi ir labai gobšas. Aš nupasakojau, ką jis daro 
savo klientų labui, tačiau dažnai nutinka taip, jog ponas Vajatas 
aptinka dvi ar tris neblogas kompanijas, kurioms prastai sekasi, bet 
jis mano, jog jos suklestėtų, jei susijungtų ir joms būtų tinkamai 
vadovaujama. 

— Kai tai nutinka, — spėjo Kler, - jis tikriausiai susisiekia su vienu 
iš savo klientų ir pasiūlo, kad šis duotų sutikimą pradėti akcijų 
išpirkimą ir susiliejimą savo vardu? 

— Kartais jis pasielgia šitaip, bet daug dažniau ponas Vajatas 
veikia pats. Jis superka kompanijas, sujungia jas ir sukuria naują 
administraciją iš geriausių buvusių komandų narių. Kai naujai su- 
kurta kompanija pradeda duoti neblogą pelną, parduoda, tačiau tik 
su sąlyga, jog ir toliau gaus pelno dalį. 

— Jis niekada nepasilieka savo sukurtų kompanijų, nesvarbu, 
kokios sėkmingos, jo nuomone, jos gali tapti? 

— Ne. Jis sako, jog tam, kad privati kompanija klestėtų ir augtų, 
savininkas turi realiai dalyvauti jos gyvenime, nors retkarčiais. 

— Ojis to daryti nenori? 

Sofi papurtė galvą, prisimindama naktį prieš beveik trejus metus, 
kai paklausė jo to paties. Jis buvo ką tik grįžęs iš brolio laidotuvių Či- 
kagoje ir rengėsi antros valandos nakties telefoninei konferencijai su 
klientu iš Šveicarijos. Pastarasis mėgino nupirkti kompaniją, kurią 
Mitčelas sukūrė įsigijęs ir sujungęs tris mažas, finansinių sunkumų 
kamuojamas pramonines prancūzų kompanijas. Jis parėmė jas savo 
lėšomis, reorganizavo, rūpestingai atrinko naują valdybą - keletui 
jos narių ypač simpatizavo. Kai naujai sukurta kompanija po labai 

trumpo laiko pradėjo pranešinėti apie didelius pelnus, jis itin didžia- 
vosi. Žinodama, kad jis dažnai skraido į Prancūziją, Sofi pasiteiravo, 
kodėl jis nepasilieka kompanijos sau, užuot pardavęs ją klientui iš 
Šveicarijos. 

Tai buvo reta, neatsargi akimirka, be jokios abejonės, nulemta 
nuovargio ir painaus košmaro dėl jo brolio mirties, kai jo trumpa 
šypsena ir nerūpestingas tonas nesugebėjo nuslėpti tikrųjų jausmų, 
kurie temdė jo akis ir kietai suspaudė žandikaulį. 

— Širdyje aš klajoklis, - pasakė jis. 

Kitą savaitę jis priėmė turtingo turisto pasiūlymą; jis buvo matęs 
beveik užbaigtą namą Angilijoje ir mėgino jį įsigyti. 

— Aš turiu butus keturiuose miestuose, - paaiškino Sofi, kai ši nusi- 
stebėjo tokiu jo sprendimu. - Nusprendžiau, jog namas yra grandinė, 
kurios aš nenoriu. 

Užuot atpasakojusi tą labai asmenišką pokalbį, Sofi paprastai ir 
teisingai paaiškino: 

— Savo darbe ir buityje jis nori išlaikyti kaip galima daugiau 
lankstumo, kad būtų pasirengęs staigiems paskutinės akimirkos 
pokyčiams. — Mikliai pakeisdama temą ir vėl grįždama prie darbo, 
ji tęsė: — Jau minėjau, kad pardavęs savo sukurtą kompaniją, ponas 
Vajatas pagal sutartį įgyja teisę gauti tos kompanijos pelno dalį. 
Kad būtume tikri, jog naujieji kompanijų savininkai tiksliai apskai- 
čiuoja pelnus, mes samdome du auditorius, dirbančius visu etatu. 
Jie važinėja iš kompanijos į kompaniją, tikrindami jų buhalterinės 
knygas. - Kad padėtų Kler suprasti, kam visa tai reikalinga, Sofi 
pridūrė: — Retkarčiais naujieji savininkai nusprendžia pamėginti 
sumažinti savo pelno skaičius — taip sumažindami sumas, kurias 
skolingi ponui Vajatui - asmenines išlaidas pateikdami kaip verslo 
ir naudodami kompanijos pinigus joms apmokėti. 

— Turi omeny tokias asmenines išlaidas kaip šeimos atostogos? 

Sofi nusijuokė. 

— Ne, turiu omeny asmenines išlaidas dvarui netoli Sant Peters- 
burgo ir rolsroisui! 

Kler pradėjo šypsotis, tačiau staigus įtūžusių svetimų balsų pro- 
trūkis pasitarimų kambaryje privertė ją atsisukti ir nerimastingai 
pažvelgti ton pusėn. 


— Nesijaudink, abu tie vyrai yra už tūkstančių mylių, — su šyp- 
sena ir ramiai ištarė Sofi. Jai kalbant, vyrų balsai staiga nutilo ir ji 
pridūrė: — Ponas Vajatas ką tik išjungė telefono garsą. 

— Aa, tu nori pasakyti, jog tai konferencinis skambutis? — su 
akivaizdžiu palengvėjimu paklausė Kler. 

— Trijų asmenų telefoninė konferencija, - patikslino Sofi. Neno- 
rėdama, kad Kler pagalvotų, jog agresyvumas ir šaukimas yra kas- 
dienis reiškinys ponui Vajatui tvarkant reikalus, ji pridūrė: — Balsai, 
kuriuos tu ką tik girdėjai, yra Stavroso Konstantatoso iš Graikijos ir 
Alekso Radkovo iš Maskvos, o vienintelė priežastis, dėl kurios į tai 
įsipainiojęs ponas Vajatas, yra ta, jog Stavrosas paprašė jį pabūti... 
na... tarpininku. 

— Tarpininku ar teisėju? — ironiškai paklausė Kler. 

— Tu labai nuovoki, - sukikeno Sofi. - Aleksui Rusijoje pri- 
klauso didžiulė krovinių gabenimo kompanija, kurią jis pasisiūlė 
parduoti Stavrosui. Vyrai sutarė dėl kainos ir sąlygų, pasirašyti 
preliminarūs dokumentai, tačiau Aleksas pradėjo vilkinti sandorį 
ir Stavrosas įsiuto. Ponas Vajatas iki vakar dienos nieko nežinojo 
apie šį sandėrį, tačiau jis puikiai sutvarko Stavroso reikalus, kai 
šiam pyktis užtemdo protą. Stavrosas ir ponas Vajatas labai seni 
draugai, - pridūrė Sofi. 

Kler buvo girdėjusi apie atsiskyrėlį graikų magnarą, brūkštelėjo 
jo vardą į bloknotą, o šalia sutrumpintai užsirašė „prasto charak- 
terio — artimas MV draugas.“ Ji taip pat užsirašė ruso vardą ir pas- 
tabą, jog jam priklauso krovinių gabenimo kompanija. 

Sofi palaukė, kol ji baigs rašyti, tada atstūmė savo kėdę ir atsi- 
stojo. 

— Belaukiant, kol ponas Vajatas užbaigs, aprodysiu tau biurą, 
nors tu jau beveik viską matei. 

Kler pakilo ir išėjo paskui ją iš kabineto pro priimamąjį — didelį 
kambarį, apstatytą moderno sofa, apmušta švelnia smėlio spalvos 
oda, su dviem poromis derančių kėdžių, atsuktų į langus. Už 
sofos, atremtas į galinę kambario sieną, stovėjo didelis chromo ir 
stiklo stalas su telefonu ir kėde, skirtas užimtiems lankytojams. 

Didžiąją dalį negludinto travertino grindų dengė storas smėlio 
spalvos kilimas su kaip pakliūva išmėtytais tamsaus medaus spalvos 
verpetais, o ant sienos virš stalo kabėjo įrėmintas žalių atspalvių 
impresionistinis peizažas. Vienintelės papildomos interjero puoš- 
menos buvo keli dideli paparčiai, stovintys ant paaukštinimų iš 
travertino. Baldai buvo elegantiški ir prabangiai atrodantys, o ben- 
dras įspūdis sąmoningai minimalistinis, kad niekas nesivaržytų su 
stulbinamu vaizdu į Manheteną pro langus nuo žemės iki lubų. 

— Čia auditorių kabinetai, — tarė Sofi, stabtelėdama prie poros 
durų, atsiveriančių iš trumpo koridoriaus už stalo priimamajame. — 
Kaip ir sakiau, Džonas ir Endriu retai čia būna. 

Kler greitai žvilgtelėjo į abu kabinetus — kiekviename stovėjo 
sieninės dokumentų spintos, stalas ir pora kėdžių, tokių pačių kaip 
ir priimamajame. Iš ten Sofi nusivedė ją prie paskutinių koridoriaus 
durų. Atvėrus duris paaiškėjo, jog tai maža, bet gerai įrengta virtuvė 
su nerūdijančio plieno elektriniais prietaisais, stalu ir keturiomis 
kėdėmis. 

— Gali laisvai naudotis bet kuriuo metu, — pasakė Sofi. 

Joms einant atgal pro priimamąjį, Sofi pažvelgė į laikrodį. 

— Ponas Vajatas jau prieš penkiolika minučių turėjo baigti tą 
konferencinį skambutį. Jam bet kurią akimirką gali baigtis kan- 
trybė, — linksmai ir tvirtai išpranašavo ji. — Kol kas eikime į jo ka- 
binetą, pažiūrėsim, ar ant jo stalo yra ko nors, ką galėčiau tau duoti 
darbo pradžiai. Žinau, jis kažkur turi pilną dokumentų segtuvą, 
kurį pasiliko peržiūrėti su tavim. 

Platus belangis arkinis įėjimas su travertino kolonomis skyrė 
priimamąjį nuo Sofi ir Kler kabinetų. Jie buvo vienas priešais 
kirą einant Mitčelo Vajato kabineto ir pasitarimų kambario link. 
Kabineto durys buvo uždarytos, bet Sofi atidarė ir nuėjo per kabi- 
netą prie jo stalo. Kler jau buvo mačiusi jo kabinetą, kai Mitčelas 
Vajatas prieš dvi savaites pasikvietė ją pokalbio dėl darbo. Jau 
tada ji šiek tiek nustebo, jog jis nėra prašmatnus. Pats kambarys 
pakankamai didelis, kad būtų laikomas erdviu, o apstatytas tuo 
pačiu santūriu, minimalistiniu stiliumi kaip ir priimamasis. Iačiau 


jo kabinetas buvo kampinis, todėl iš jo dviem kryptimis atsivėrė 
niekieno neužstojami, kvapą gniaužiantys Manheteno vaizdai, 
todėl ji spėjo, kad jam vaizdas visada yra svarbiausias. 

Jo stalas buvo tuščias, išskyrus didelį krištolinį „kumštį“ ant 
žemo pagrindo viename stalo kampe ir pluoštelį popierių stalo vi- 
dury. Sofi paėmė popierius, pervertė ir padėjo atgal. Tada atsisuko 
į spintelę už stalo, kur stovėjo atidarytas nešiojamasis kompiuteris, 
ojo ekrane degė ta pati Out/ook programa, kurią Kler naudojo savo 
boso elektroniniams laiškams, verslo kontaktams ir dienotvarkei. 
Šalia kompiuterio buvo medinis dėklas su dar daugiau dokumentų, 
juos Sofi taip pat peržvelgė ir padėjo atgal. 

— Čia nėra nieko, ką galėčiau tau duoti, — ironiškai tarė ji. — 
Grįžtam prie mano stalo, išvardysiu tau žmones, kurie skambina 
jam dažniausiai ir trumpai juos apibūdinsiu, kad žinotum, su kuo 
kalbi. 

Kler linktelėjo ir nusekė paskui ją, tačiau joms įpusėjus kambarį, 
pradėjo skambėti mobilusis telefonas, gulėjęs ant jo stalo. 

— Ar turėčiau atsiliepti? — pasiteiravo Kler. 

— Ne, - atsakė Sofi. - Skambučiais į mobilųjį telefoną pasirū- 
pina pats. 

Vis dar tebeskambant telefonui, Sofi užvėrė kabineto duris ir 
Kler paklausė: 

— Ar jis visuomet laiko duris uždarytas? 

— Ne. Paprastai aš uždarau, jei prieš tai buvo uždarytos, ir palieku 
praviras priešingu atvėju. 

Joms grįžtant į Sofi kabinetą, telefonas ant jos stalo du kartus 
suskambėjo žemu, savitu garsu. 

— Tai pono Vajato asmeninė linija. Būdamas kabinete, jis pats 
atsiliepia, bet jei jo nėra, visada atsiliepiam mes, — paaiškino ji, pa- 
keldama ragelį ir nuspausdama baltą blyksintį mygtuką stulpelio 
apačioje. 

— Pono Vajato biuras, — tarė ji, tada akimirką klausėsi ir drau- 
gišku tonu atsakė: — Taip, jis čia, pone Farelai, bet šiuo metu daly- 
vauja trišalėje telefoninėje konferencijoje. Tačiau jis turėtų netrukus 
baigti ir... — Vyras kitame laido gale, matyt, ją pertraukė, nes ji nu- 

tilo, sekundę pasiklausė ir tada pasakė, — Taip, žinoma. Aš tuojau 
pat jam perduosiu. 

Ji įjungė laukimo režimą, paėmė rašiklį ir Kler pamatė, kaip ant 
mažo popieriaus lapelio Sofi užrašė „Skambina Metas Farelas. Tai 
skubu. Jam reikia tuoj pat su jumis pasikalbėti.“ Ji dukart pabraukė 
žodžius „skubu“ ir „tuoj pat“, tada išsitiesė ir ramiai šypsodamasi 
mostelėjo Kler eiti iš paskos. 

— Galėsi tuo pačiu pažiūrėti į veidus, kurie priklauso tiems rė- 
kiantiems balsams, kuriuos anksčiau girdėjai. 

Ji atidarė duris į pasitarimų kambarį, Kler žengė žingsnį į priekį 
ir priblokšta sustojo. Skirtingai nuo santūraus kitų kabinetų inter- 
jero ir nuosaikių proporcijų, didžiulis pasitarimų kambarys buvo 
apmuštas tamsiu medžiu, įmantriai apstatytas ir visiškai aprūpintas 
stulbinama gausybe moderniausios audiovizualinės ir telefoninės 
konferencijos įrangos. Beveik per visą kambarį stovėjo pasitarimų 
stalas, įleistas į parketą ir apsuptas mažiausiai aštuoniolikos minkštų 
metalinių sukamųjų kėdžių, apmuštų irisinio saldainio spalvos oda. 
Ant ilgos sienos stalo dešinėje kabojo eilė vienodų laikrodžių, ro- 
dančių laiką skirtinguose miestuose, o po jais — keturi didžiuliai, į 
sieną įmontuoti televizorių ekranai. Šią akimirką du ekranai buvo 
tamsūs, tačiau kituose dviejuose buvo skirtingų vyrų atvaizdai. Abu 
vyrai buvo žilaplaukiai ir pikti, abu rėkė, akivaizdžiai dviem skir- 
tingomis gimtosiomis kalbomis tuo pačiu metu — ar bent atrodė, 
tarsi būtų rėkę. Garsas pasitarimų kambaryje buvo pritildytas iki 
ausiai malonaus lygio, todėl Kler nebuvo tikra, ar jie iš tiesų rėkė, ir 
nesuprato, ar tiedu agresyvūs vyrai kreipiasi vienas į kitą, ar į Mit- 
čelą Vajarą. Užuolaidos buvo nuleistos, šviesos lubose priremdytos, 
suteikiant kambariui švelnų švytėjimą, tačiau pakankamai šviesos, 
kad Kler galėtų įžiūrėti Mitčelą, sėdintį per vidurį stalo, atsilošusį 
kėdėje, žiūrintį į ekranus ir besiklausantį besipykstančių vyrų su 
dirbtinio pakantumo išraiška. 

Akies kampučiu Mitčelas pamatė jo link einančią Sofi su raš- 
teliu rankoje ir nusprendė, jog laikas užbaigti jam tekusį sunkų 
išmėginimą. Ištiesęs ranką prie pulto su mygtukais ir jungikliais 
greta jo alkūnės, jis išjungė garso ryšį su Stavrosu, tada šiek tiek 

pasuko kėdę, kad rusas matytų, jog jis atsuko petį Stavrosui ir 
kalba tik su juo. 

— Aš išjungiau garso ryšį su Stavrosu, kad mudu galėtume pasi- 
kalbėti asmeniškai, — pradėjo Mitčelas draugišku tonu. — Aleksai, 
pažįstu Stavrosą jau daug metų ir kai jis būna toks piktas, jis nustoja 
klausyti paaiškinimų ir pradeda koncentruotis ties atsakomaisiais 
veiksmais. Jis neleis jums pakeisti jūsų susitarimo sąlygų. Tačiau, 
jei jūs norėtumėt visiškai atsisakyti sutarties, esu įsitikinęs, jog su- 
gebėčiau įkalbėti Stavrosą leisti jums tai padaryti... 

Ruso veidas išdavė nerimą, o ne palengvėjimą ir jo susikrimtimas 
akivaizdžiai stiprėjo Mitčelui užbaigiant: 

— Jis svarstė pirkti kitas dvi Rusijos krovinių gabenimo kom- 
panijas, kai jūs jam paskambinot ir pasiūlėt pirkti savąją. Aš pasi- 
kalbėsiu su juo rytoj, kai jis bus gerai išsimiegojęs, ir paaiškinsiu 
akivaizdžius privalumus, dėl kurių reikėtų nusipirkti vieną ar abu 
jūsų konkurentus... 

— ... Ir kai juos perims, jis mažins gabenimo kainas tol, kol 
išstums mane iš verslo, — įtūžęs sušuko rusas. — Mano verslas taps 
bevertis. Aš liksiu be nieko! 

Kadangi Stavrosas garsėjo retkarčiais pasielgiantis būtent taip, 
Mitčelas nieko neatsakė. 

— Jei jūs nusprendėt, kad norit išlaikyti savo verslą ir todėl pa- 
geidaujate atsiimti savo sutikimą parduoti verslą jam, jis supras ir 
dovanos jums už tai, kai nurims. Tačiau jeigu jūs nusprendėt par- 
duoti verslą kažkam kitam, įsigysit galingą priešą. 

— Jis turėtų jaudintis, kad neįsigytų priešo manyje! 

— Tikriausiai turėtų, — šiek tiek šyptelėjęs sutiko Mitčelas, — bet 
jis nesijaudins. Šiaip ar taip, geriau nebaikim mūsų pokalbio grasi- 
nimais. Judu su Stavrosu galėsite grasinti vienas kitam vėliau. 

— Arjūs galite įtikinti jį sumokėti man daugiau? 

— Ne. Stavrosas niekada neatsiima savo žodžio ir niekada nelei- 
džia kitiems to daryti. Aš negaliu įkalbėti, kad leistų jums pakeisti 
susitarimo su juo sąlygas, tačiau manau, jog galiu įtikinti jį leisti 
jums visiškai anuliuoti susitarimą. 


— Bet... 

— Pagalvokit iki rytojaus, — mandagiai pertraukė Mitčelas. Ištiesęs 
užgeso. Jis įjungė kitą mygtuką ir pasigirdo Stavroso balsas. 

— Mes vieni, — tarė Mitčelas, nukreipdamas žvilgsnį į žodžius, 
Sofi užrašytus ant lapelio. 

Stavrosas įtūžęs pratrūko angliškai su aiškiai juntamu ak- 
centu: | 

— Ar tu perdavei tam šunsnukiui, ką aš sakiau? Ar pasakei, kad jei 
bandys sulaužyti susitarimą, aš nukirsiu jam genitalijas ir patieksiu 
jo motinai ant lėkštutės? 

— Ant lėkštutės? — linksmai pakartojo Mitčelas, vėl nukreip- 
damas dėmesį į ekraną. — Sprendžiant iš jo elgesio ligi šiol, jums 
gali prireikti pusdubenio. 

— Jis rado kitą pirkėją savo kompanijai... 

— Ne, nerado, bet jis nori, kad jūs taip manytumėt. Jis papras- 
čiausiai mėgina kelti kainą. Jei jūs nustosite jam grasinti ir, užuot 
taip daręs, keletui dienų visiškai nutrauksite bendravimą, jis pats 
sugrįš. Jis yra smulki žuvelė, žinanti, kad ją persekioja ryklys, tačiau 
užuot išsigandusi, ji tik vis labiau išpuiksta. Jis nori parduoti ir jūs 
pateikėt labai gerą pasiūlymą. Nuplaukit šalin ir jis supras, jog yra 
tik smulki žuvelė, - užbaigė Mitčelas, atstumdamas kėdę. Smalsus, 
bet ne išsigandęs dėl Meto žinutės, Mitčelas paaiškino Stavrosui, 
kodėl nori užbaigti pokalbį: — Sofi ką tik perdavė man žinutę, jog 
skambina Metas Farelas ir nori tuoj pat su manim pasikalbėti. 

— A, taip, matau ją prie durų. Labas rytas, Sofi, - mandagiai 
tarė Stavrosas. 

— Labas rytas, pone Konstantatosai, - atsiliepė ši. 

— Mitčelai, — pridūrė Stavrosas Mitčelui ištiesus ranką, kad iš- 
jungtų ryšį, - perduok Metui kuo šilčiausius linkėjimus. 

— Būtinai, — pažadėjo Mitčelas. Laikydamas rankoje Sofi raštelį, 
jis išėjo iš pasitarimų kambario į savo kabinetą pro juos skiriančias 
asmenines duris. 


Sofi pasinaudojo tolimesnėmis durimis ir parsivedė Kler į savo 
kabinetą, kur jos susėdo prie Sofi stalo. 

— Baigęs kalbėti su Metu Farelu, jis norės su tavimi susitikti, — 
tarė Sofi. — Sprendžiant iš to, kaip šįryt klostėsi reikalai, jis tikriausiai 
pamiršo, jog šiandien tavo pirmoji diena čia. 

Kalbėdama ji žvilgrelėjo į blyksinčią telefono lemputę, kuri rodė, 
jog jis vis dar šneka su Metu Farelu, tada atsiprašomai nusišypsojo 
Kler ir tęsė: 

— Belaukdamos, kol jis baigs kalbėti, pradėkim sudarinėti sąrašą 
„kas yra kas“. 

Kler linktelėjo, paėmė rašiklį ir popieriaus lapelį, ant kurio rašė 
anksčiau, ir ėmė užsirašinėti vardus ir faktus, kuriuos vardijo Sofi. 

— Aš jau minėjau, jog ponas Vajatas dažnai pats perka kom- 
panijas, jas sujungia, o tada parduoda. Tačiau jis ne visada veikia 
vienas. Priklausomai nuo pinigų sumos ir su sandoriu susijusios ri- 
zikos, retkarčiais jo partneriai būna Stavrosas Konstantatosas, Metas 
Farelas ar Zakas Benediktas. 

Kler paleido iš rankų rašiklį ir nustebusi pakėlė akis. 

— Zakas Benediktas? Zymusis Zakas Benediktas? Kino žvaigždė 
Zakas Benediktas? 

— Tas pats, - mikliai patvirtino Sofi. — Metas Farelas ir Zakas 
Benediktas yra artimi pono Vajato draugai, o retkarčiais ir verslo 
partneriai. Kada jie bepaskambintų, jiems jis visada pasiekiamas, 
štai kodėl aš pertraukiau jo telefoninę konferenciją, kai Metas 
Farelas manęs paprašė. - Suprantama, kad Kler apstulbino ryšys 
su Zaku Benediktu, todėl Sofi šelmiškai pridūrė: - Šįvakar, po 
Kiros Danhil premjeros, ponas Vajatas vakarieniauja su Zaku 
Benediktu ir jo žmona Džulija. - Ji luktelėjo akimirką, kol Kler 
užsirašys vardus, ir papildė: — Stavroso sūnus, Aleksas, taip pat 
yra artimas pono Vajato draugas ir kartais paskambina. O, ir labai 
greitai tu išgirsi minint vardą „Kalis“. Kalis yra pono Vajato vai- 
ruotojas, tačiau jis taip pat jo vaikystės draugas. Jo tikras vardas 
Džovanis Kalioroso ir jis labiau „šeimos narys“ nei „darbuotojas“. 
Kartais jis truputėlį flirtuoja, bet tai nieko nereiškia. Ir dar - jis 
puikiai supranta angliškai — todėl nesileisk mulkinama. Pirmąją 
mano darbo savaitę jis tyčia, norėdamas pasijuokti, daugybę kartų 

įviliojo mane į juokingas situacijas, kol aš stengiausi padėti jam 
suprasti, ką sakau. Ponas Vajatas turi pagyvenusią tetą, Oliviją 
Hebert, — tęsė Sofi, vėl žvilgtelėjusi į telefono lemputę, kuri vis 
dar degė. - Jis visada atsiliepia į jos skambučius, nesvarbu, kad ir 
koks užsiėmęs būtų. 

Ji nurodė Kler dar kelias pavardes ir nusprendė, jog jau užtek- 
tinai apkrovė naująją darbuotoją nuobodžiomis detalėmis. 

— O ką ponas Vajatas mėgsta ar nemėgsta? — paklausė Kler. — Ar 
yra kas nors, ko aš turėčiau vengti, nenorėdama jo supykdyti? 

— Tau nėra dėl ko nerimauti, - patikino ją Sofi. — Iš tavęs jis 
tikėsis geriausio, o atsilygindamas elgsis su tavim pagarbiai. Dar 
daugiau, jis nepamirš tavo gimtadienio, nesielgs su tavimi globė- 
jiškai ir nesiuntinės tavęs pirkti dovanų jo draugėms. Jis vienas iš 
ramiausių šiuo metu Žemėje gyvenančių vyrų. Jis netgi nesikeikia. 
O, puiku... - pridūrė ji, vėl pažvelgusi į telefoną, - jis ką tik padėjo 


ragelį. Eime, leisime jam deramai su tavimi pasisveikinti. 


Vos įstengęs atsisveikinti su Metu, Mitčelas nutrenkė telefono 
ragelį. 

— Kalės vaikas! - įsiutęs iškošė jis. - KALĖS VAIKAS! 

Paėmęs brangaus krištolo kumštį, kurį Stavrosas užsakė jam kaip 
dovaną, Mitčelas suspaudė jį taip stipriai, kad šis būtų sutrupėjęs, 
jei būtų iš paprasčiausio akmens. Jis buvo toks įtūžęs, kad protas 
atsisakė suprasti tai, ką jam ką tik papasakojo, ir jis turėjo viską dar 
kartą pats sau pakartoti... 

Keitė Donovan turi sūnų, kurį pagrobė, o Grėjus Eliotas turi DNR 
įrodymus, jog Mitėelas yra berniuko tėvas... Mitčelas yra Keitės Do- 
novan sūnaus tėvas, 0 jai neužteko padorumo pranešti jam, kad turi 
vaiką... Ji ketino auginti jo sūnų kaip buvo auginamas Mitčelas - ne- 
pažįstantį savo biologinio tėvo... Pagrobėjai sučiupo Mitčelo sūnų šįryt 
miesto parke ir prašo už jį išpirkos! 

Kai jis pagaliau įsisamonino šią paskutinę detalę, jo kunku- 
liuojantis pyktis virto įniršiu, ir jis sviedė krištolinį kumštį skersai 
kambario su visa įrūžio jėga būtent tą akimirką, kai Sofi atidarė jo 
kabineto duris ir kartu su Kler žengė vidun. Kler staiga pasilenkė 

ir užgniaužė riksmą, o Sofi apstulbusi sustingo, kai dešimties svarų 
krištolinė raketa pralėkė pro ją, atsitrenkė į sieną, nukrito ant ska- 
lūno grindų ir susprogo garsiu dūžtančio stiklo sprogimu. 

Kler skubiai atsitraukė kelis žingsnius į greta esantį Sofi kabinetą, 
o Sofi, po akimirkos šiurpaus paralyžiaus, sugebėjo nutaisyti ramią 
veido išraišką ir pradėjo eiti jo stalo link. Iš išorės santūri, ji atsargiai 
ėjo pro krištolo dulkes, pasklidusias ant akmeninių grindų, bet buvo 
sukrėsta jo nepaaiškinamo įsiutusios rūstybės priepuolio ir suerzinta 
po kojomis traškančio stiklo garso. Ji degė nekantrumu, norėdama 
paklausti, kas privertė sukelti šitą netvarką, tačiau grėsminga jo veido 
išraiška kėlė jai baimę, jog bet kokia aiški užuomina apie šią situaciją 
gali nesunkiai sukelti dar vieną pykčio protrūkį. Stengdamasi būti 
rami, taktiška ir paslaugi, Sofi atsargiai pasiteiravo: 

— Ar kas nors negerai, pone Vajatai? 

— O atrodo, kad kas nors ge7a7? — atkirto jis, pašoko, griebė 
portfelį nuo spintelės jam už nugaros ir puolė kišti į jį popierius 
nuo stalo. 

Susigėdusi dėl kvailo klausimo, Sofi susilaikė nuo komentaro ir 
pasilenkė pakelti nutrauktrą krištolinį nykštį, gulintį storo vilnonio 
kilimo kampe. 

Ketindamas išpilti sąrašą nurodymų, Mitčelas pažvelgė Sofi 
pusėn, pamatė, ką ji daro, ir, pakankamai ilgai parylėjęs, trumpai, 
bet mandagiai prabilo: 

— Nelieskit, susipjaustysit. Vėliau paskambinkit valytojams ir 
liepkit surinkti stiklą. Aš išvykstu į Čikagą, — tęsė jis, greitai perei- 
damas prie svarbiausių reikalų. - Paskambinkit Kaliui ir pasakykit, 
kad paimtų mane apačioje, o tada paskambinkit mano pilotams, 
liepkit pripilti lėktuvą degalų ir būti pasiruošusiems riedėti, vos tik 
atvyksiu į angarą. Vėliau susisiekit su Pyrsono ir Levinsono kontora 
Čikagoje ir paprašykit, kad Bilas Pyrsonas ar Deivas Levinsonas 
paskambintų man per dvidešimt minučių, nesvarbu, kur jie yra ar 
kuo būtų užsiėmę. 

Jis stabtelėjo atsikvėpti ir Sofi skubiai įsiterpė: 

— Jūsų lėktuvas remontuojamas. Jis galėtų išskristi ne anksčiau 


kaip rytoj. 

— Tada gaukit man du bilietus artimiausiam skrydžiui į Ci- 
kagą. 

— Jei negausiu bilietų pirma klase, ar tiks antra? 

— Nupirkit bet kokius, tik gaukit man vietą artimiausiam 
skrydžiui, — trumpai atsakė Mitčelas. — Jei nepavyks, pamėginkit 
užsakyti lėktuvą. Kai tai sutvarkysit, paskambinkit mano namų 
šeimininkei ir paprašykit, kad sudėtų lagaminus man ir Kaliui, o 
tada pasirūpinkit, kad juos šiandien pristatytų į lėktuvą, skrendantį 
Čikagon. Raskit kurjerį, kad juos paimtų iš oro uosto ir pristatytų 
mums. 

— Ar jūs norite apsistoti... 

Mitčelas staigiu judesiu ištraukė apatinį stalčių, kad pasiimtų 
dar daugiau bylų, ir nutraukė ją vidury klausimo, tačiau sugebėjo 
sušvelninti savo toną. 

— Pirmiausia užsiimkite skambučiais, kuriuos ką tik nurodžiau, 
o tada paskambinkite man į mašiną dėl visų kitų klausimų, į kuriuos 
reikės atsakymų. 

Jai linktelėjus ir išskubėjus, jis susidėjo likusius dokumentus į 
portfelį, tada atitraukė vidurinį stalo stalčių ir išsitraukė ploną su- 
lankstomą dėklą, kuriame laikė savo delninuką, pasą ir kitus daiktus, 
kuriuos visada imdavosi į keliones. Jis įmetė dėklą ant dokumentų, 
užsegė portfelį ir atsisuko į kompiuterį, stovintį ant spintelės jam už 
nugaros. Dešine ranka įvedė Niujorko banko prezidento pavardę, 
o kairiąja paėmė telefoną. 

Asmenine prezidento linija atsiliepė jo sekretorė, kuri paaiškino, 
jog jis yra tarybos posėdyje, tačiau sutiko sujungti, kai Mitčelas 
pranešė, jog tai „nepaprastai skubus reikalas.“ 

Sofi sėdėjo prie stalo ir kalbėjo telefonu, o Kler sėdėjo jai iš šono, 
kai Mitčelas praėjo pro jos kabinetą ir sustojo sužinoti paskutinių 
žinių. Sofi suprato, ko jis nori, ir delnu pridengė mikrofoną. 

— Mūsų kelionių agentas šiuo metu tikrina skrydžius ir laisvus 
bilietus, — greitai paaiškino ji. — Pyrsonas ir Levinsonas šiuo metu 
teisme ir su jais neįmanoma susisiekti telefonu, tačiau Pyrsono 
sekretorė pasirūpins, jog jam į teismo salę būtų pristatyta žinutė. 


V 

Šiandien į Čikagą skrendama iš La Guardia, Niuarko ir JFK oro 
uostų, tačiau tiesioginiais skrydžiais greičiausiai pasieksit O Haros 
oro uostą. Kalis jau arvažiuoja.. 

Kelionių agentui vėl pradėjus kalbėti į ragelį, Sofi nutilo, o ka- 
dangi Mitčelas jau gavo reikiamą informaciją, jis apsisuko ant kulno 
ir pradėjo eiti. Tačiau Sofi susirūpinimą kėlė dar vienas klausimas, 
kurį turėjo priminti prieš jam išvykstant. Privalėdama klausytis ke- 
lionių agento ir priimti sprendimą, ji pastūmė Kler stalo kalendorių, 
įsakmiai pabaksnojo pirštu į Mitčelo tvarkaraštį šiam vakarui, o tada 
primygtinai linktelėjo Mitčelui įkandin. 

Buvo aišku, ką ji norėjo pasakyti, ir Kler drąsiai pakilo atlikti 
užduoties. Pasitikėdama Sofi paaiškinimu, jog pono Vajato elgesys 
kabinete buvo nukrypimas nuo normos ir jog ankstesnis, pilnas 
pagyrimų apibūdinimas buvo visiškai tikslus iki menkiausių detalių, 
Kler paėmė stalo kalendorių ir sušuko: 

— Pone Vajatai... 

Įpusėjęs kambarį, jis su nuostaba atsisuko išgirdęs jos balsą, veido 
išraiška buvo nekantri, tačiau ne grėsminga, tad Kler stūmėsi toliau. 
Skaitydama Sofi užrašus, ji greitu, profesionaliu balsu ištarė: 

— Pagal jūsų kalendorių, šįvakar pusę devynių jūs turėtume būti 
teatre, spektaklio Zrys dienos lietaus premjeroje. Vėliau turėtumėte 
vakarieniauti su Kira Danhil, Ly ir Maiklu Valentėmis ir Zaku bei 
Džulija Benediktais. 

— Paskambinkit visiems ir praneškit, jog atsirado nenumatytų 
aplinkybių ir aš negalėsiu dalyvauti, — tarė jis nusisukdamas ir ei- 
damas tolyn. 

— Pone Vajatai? 

Jis pažvelgė į ją per petį, tačiau nesustojo, todėl stengdamasi kuo 
geriau atlikti savo profesinę pareigą, Kler nuskubėjo paskui, kad 
galėtų įspėti apie vieną smulkmeną, kurią jis galėjo būti pamiršęs, 
ir dėl kurios vėliau gailėtųsi. 

— Tai pirmoji panelės Danhil premjera Brodvėjuje, o jūsų nebus 
tarp žiūrovų. Čia parašyta, jog Sofi jau užsakė gėlių į panelės Danhil 
persirengimo kambarį. Kadangi jūsų šįvakar nebus, gal, jūsų nuo- 
mone, jūs turėtumėte pamėginti kompensuoti tai... 

— Taip, - nutraukė jis, supratęs, kur ji suka. —- Nusiųskit jai dar 
gėlių, — davė jis nurodymą, nelėtindamas žingsnio. 

— Dar gėlių? Už tai, kad praleisit jos premjerinį vakarą? — pa- 
klausė Kler, skubėdama iš paskos, jam einant per priimamąjį. - Ar 
jūs įsitikinęs, jog ji manys, kad gėlės tinkamai išperka jūsų kaltę už 
tai, kad palikot ją paskutinę akimirką? 

— Ne, tam tikriausiai reikia papuošalų, — pripažino jis. — Išrinkit 
ką nors ir pasirūpinkit, kad pristatytų į teatrą, prieš jai užlipant ant 
scenos. 

Nelėtindamas žingsnio, jis atvėrė pagrindines biuro duris ir 
nuskubėjo koridoriumi. Apstulbusi ir šiek tiek pamaloninta, jog 
jis nusprendė patikėti jai užduotį, kurios, pasak Sofi, niekada nėra 
patikėjęs nė vienam darbuotojui, Kler nustojo sekusi iš paskos, o 
tada suprato, jog norėdama įvykdyti tą užduotį, turėjo jį paklausti 
nepaprastai svarbaus ir gana delikataus klausimo. Ji nuskubėjo prie 
durų ir pamatė, jog jis jau toli koridoriaus gale ir kad ji niekaip jo 
nepavys. Neturėdama kitos išeities sužinoti to, ką žūtbūt turėjo 
išsiaiškinti, Kler pakėlė balsą taip, kad įveiktų didelį atstumą, ir 
sušuko: 

— Kiek man išleisti dovanai, pone Vajatai? 

Nuo poliruotų marmuro grindų ir marmuru puoštų lubų pa- 
talpa aidėjo, paversdama jos balsą garsiu, reikliu šauksmu, kuris 
atsimušė į salės grindis ir lubas, tarsi ji būtų rėkusi į megafoną, 
stovėdama giliame tarpeklyje. Kler nusiminusi suvirpėjo, tačiau 
atrodė, jog Mitčelas Vajatas jos visiškai negirdi. Užuot atsiliepęs, jis 
pasuko į koridorių, vedantį liftų link, ir dingo iš akių. 

Prispaudęs mobilųjį telefoną prie ausies ir klausydamasis Sofi diktuo- 
jamos informacijos, Mitčelas išėjo į gatvę ir atplėšė automobilio dureles, 
kol Kalis vis dar manevravo, norėdamas pastatyti jį prie šaligatvio. 

— Turim kuo greičiau nuvažiuoti į L2 Guardia, - pasakė jis Ka- 
liui, sėsdamasis ant galinės sėdynės. 

— Bus sudėtinga, — atsiliepė Kalis. — Eismas didelis, o jei prie oro 
uosto apsaugos bus didelė eilė, pakliūsim į bėdą. 

— Tada pasirūpink, jog būtume ten laiku, kad spėtume praeiti 
pro apsaugą, — griežtai, bet ne visiškai neprotingai, atsakė Mitčelas. 
Atsisėdęs už vairo, Kalis įgydavo nuostabią reakciją ir bebaimio 
lakūno bandytojo drąsą, o kai būtinai to reikėdavo — ir agresyvų 
samdyto žudiko slaprumą. Šią akimirką jis jau įstrižai brovėsi pro 
keturių juostų eismą, taikydamas atsistoti priekyje automobilių, lau- 
kiančių ant kampo, kol galės pasukti į kairę. Patenkintas, kad Kalis 
padarys viską, kas įmanoma, Mitčelas tęsė pokalbį su Sofi. —- Kiek 
laiko truks skrydis? 

— Dvi su puse valandos. Nusileisite O'Haros oro uoste pusę 
trijų Čikagos laiku. — Mitčelui nieko nesakant, ji dalykiškai perėjo 
prie kito neišspręsto klausimo. — Ar norite, kad pasirūpinčiau, jog 
nusileidus jūsų lauktų mašina ir vairuotojas? 

— Ne. Metas Farelas atsiųs mums savo vairuotoją. Jums reikės 


jam paskambinti ir pranešti apie mūsų skrydį. 

— Aš tuo pasirūpinsiu. O kaip dėl viešbučio — jūs norite apsistoti 
ten pat, kur ir visada? 

— Ne. Paprašykite, kad Metas Farelas rekomenduotų viešbutį 
šalia Keitės Donovan restorano ir užsakykit kambarius ten, kur jis 
pasiūlys. Aš paskambinsiu vėliau, kad pasakytumėt, kur jis yra, — 
pridūrė jis, tada baigė pokalbį ir susiraukęs pažvelgė į laikrodį, ne- 
kantriai laukdamas, kol paskambins jo advokatai. Jis vis dar buvo 
susiraukęs, kai linksmas Kalio klausimas privertė jį pakelti galvą. 

— Kas yra Keitė Donovan? - akiplėšiškai paklausė jis. — Ir kodėl 
tu neriesi iš kailio, kad patektum į jos restoraną? Kas ji - kokia nors 
deivė? Ar tiesiog velniškai gera virėja? 

Paprastai tas, kuris per daug lįsdavo į asmeninį Mitčelo gyve- 
nimą, gaudavo per nosį, o ne informaciją. Džovanis Kalioroso buvo 
vienas iš nedaugelio, kuris galėjo tai daryti beveik nebaudžiamas. 
Dvejais metais vyresnis už Mitčelą ir puse pėdos žemesnis, Kalis 
buvo jauniausias iš penkių Kaliorosų šeimos vaikų, kuriuos Mitčelas 
laikė savo tikrais broliais ir seserimis, tol kol netikėtai buvo išsiųstas 
į savo pirmąją internatinę mokyklą. O iki tol Kalis buvo Mitčelo 
didvyris, pats save paskyręs jo globėju, „didysis brolis“, kuris leido 
Mitčelui sekioti paskui jį visur, grasindamas vyresniems berniukams 
skaudžiomis fizinėmis bausmėmis, jei kuris nors išdrįstų sukelti Mit- 
čelui keblumų. Kalis mėgo muštis, tačiau jo nusivylimui, dauguma 
to vaizdingo kaimelio šiaurės Italijoje vaikų buvo beveik tokie pat 
taikūs, kaip ir jų šeimos. Tai beveik neliko būtinybės Kaliui muštis 
dėl Mitčelo, kaip ir tai, jog būdamas tik trejų su puse Mitčelas buvo 
beveik pasiekęs Kalio ūgį ir tapęs beveik toks pars įžūlus. Todėl 
per ketvirtąjį Mitčelo gimtadienį Kalis paskelbė savo sprendimą 
„paaukštinti“ Mitčelą ir vietoj „mažo vaiko“ rango suteikti jam 
didingą „treniruočių partnerio“ vardą. Mitčelas nepaprastai didžia- 
vosi šiuo paaukštinimu ir stropiai dirbo, mokydamasis kiekvieno 
karo meno judesio, kurio jį mokė Kalis, daugumą jų sukūręs arba 
išmokęs pats. 

Mitčelas, išvykęs į internatinę mokyklą, dėmesį sutelkė į sportą ir 
studijas, tačiau Kalis ir toliau siekė savo tikslo kryptingu atsidavimu. 
Galiausiai jis jau kovojo visame pasaulyje, skynė pergalę po pergalės, 

kilo į vis aukštesnę kategoriją, kol tapo visuotinai pripažintu pasau- 
linės klasės kovos menų meistru. Jis lakstė paskui moteris ir švaistė 
savo laimėjimus taip pat sėkmingai ir ryžtingai, kol vieną kartą, kai 
buvo ypač stipriai sumuštas ir vos nepralaimėjo kovos, nusprendė, 
jog laikas imtis ko nors kito. Jis turėjo labai mažai santaupų ir jokių 
darbinių įgūdžių, kurie būtų ne fiziniai, todėl susisiekė su Mitčelu ir 
pasiūlė, kad šis samdytų jį kaip vairuotoją-asmens sargybinį. Kalio 
prašymu, Mitčelas išsiuntė jį į specialius mokymo kursus, kur ži- 
nomų žmonių vairuotojai buvo mokomi sudėtingų išsisukinėjimo 
manevrų, kad apsaugotų savo šeimininkus, gresiant užpuolimui 
kelyje ar pagrobimui. Kalis pasirodė kaip vienas geriausių vairuo- 
tojų, kada nors besimokiusių toje mokykloje. Jis visą gyvenimą 
buvo ištikimas Mitčelui, ir šis žinojo, jog prireikus, Kalis dėl jo storų 
priešais sunkvežimį. 

Dėl visų šių priežasčių Mitčelas atlaikė Kalio žvilgsnį užpaka- 
linio vaizdo veidrodėlyje ir prisivertė garsiai konstatuoti tai, ką vos 
įstengė pripažinti pats sau. 

— Keitės Donovan berniuką šįryt pagrobė. 

— O, Jėzau... — ištarė Kalis, pasibjaurėjęs ir pasipiktinęs. Jis pa- 
veldėjo savo šeimos meilę vaikams ir, nors neturėjo savų, nešiojosi 
visų sūnėnų ir dukterėčių nuotraukas ir dažnai siųsdavo jiems do- 
vanas. — Kiek jam metų? 

Mitčelas parylėjo, skaičiuodamas, kiek mėnesių praėjo nuo tada, 
kai jis Sen Martene susipažino su Keite Donovan, ir atimdamas iš 
jų devynis nėštumo mėnesius. 

— Dvidešimt du mėnesiai. 

— Niekada anksčiau negirdėjau, kad būtum minėjęs motinos 
vardą, todėl spėju, kad ji sena tavo draugė — dar iš tų laikų, kai aš 
tau nedirbau? 

— Ji man ne draugė. 

Kalis pajuto niekinamą antipatiją Mitčelo balse ir nustebęs vėl 
pažvelgė į veidrodėlį. 

— Tada, spėju, tavo draugas yra berniuko tėvas? 

— Ašesu berniuko tėvas, - trumpai tarė Mitčelas, stengdamasis 
užgniaužti jį užplūdusias emocijas, kad galėtų sutelkti dėmesį į tai, 


kas turėjo būti padaryta. 

— Ką?! - Iš nuostabos Kalis nuspaudė stabdį; tada vėl akcelera- 
torių, kad atgautų prarastą greitį, ir kaltinamai pažvelgė į Mitčelą 
per petį. - Tu turi sūnų, apie kurį niekada nesivarginai pranešti? 
Nei man, nei mamai, nei tėčiui? 

— Apie jo egzistavimą aš sužinojau tik prieš pusvalandį, kai Metas 
Farelas paskambino ir pranešė, jog jis pagrobtas. 

— Nori pasakyti, kad Farelas visą tą laiką žinojo, kad tu turi sūnų, 
bet nieko tau nesakė iki šio ryto? — paklausė Kalis, savo pasipikti- 
nimą išreikšdamas tuo, jog Merą Farelą paniekinamai pavadino tik 
pavarde. 

— Niekas iki šio ryto nežinojo apie berniuką, kol jo motina 
paskambino Metui ir papasakojo, - pasakė Mitčelas, sustingusiu 
žvilgsniu žiūrėdamas pro šoninį langą, o jo kantrybė jau seko, nes 
laikas ėjo, o nė vienas iš jo advokatų neskambino. - Šią akimirką 
žinau tik tiek, kad jis laikomas norint gauti dešimties milijonų do- 
lerių išpirką... 

Norėdamas gero ir akivaizdžiai stengdamasis nuraminti Mitčelą, 
Kalis ištarė: 

— Galbūt ji meluoja, jog tu esi tėvas, nes jai reikia turtuolio, kuris 
duotų pinigų, kad galėtų atgauti savo berniuką. 

— Ji nemeluoja. 

— Kaip tu gali būti toks tikras? 

— Kai Čikagos policija tyrė mano brolio mirtį, aš daviau jiems 
savo DNR pavyzdį. Šįryt valstijos prokuroras garantavo Metui Fa- 
relui, jog gali pateikti DAR įrodymus, kad aš esu tėvas. 

Kalbėdamas jis spoksojo į tylintį mobilųjį telefoną, sukandęs 
dantis iš nekantrumo, ir staiga nusprendė, jog jau pakankamai ilgai 
laukė, kad advokatai jam paskambintų. Jis atvertė teletono dangtelį 
kaip tik tą akimirką, kai jo ekraną nušvietė įeinantysis skambutis ir 
jame pasirodė Deivido Levinsono vardas. 

— Mitčelai, kas nutiko? — paklausė Levinsonas, sugebėdamas 
atrodyti susirūpinęs, skubantis, ramus ir visiškai kompetentingas — 
visoks vienu metu. — Mes su Bilu čia teikiam labai svarbų prašymą 
teisėjui, kuris yra stipriai peršalęs ir paniuręs. Man pavyko sukom- 
binuoti penkių minučių pertrauką, kai mano sekretorė atsiuntė 

raštelį, kuriame buvo parašyta, jog tau iškilo nenumatytas atvejis, 
tačiau... 

— Tau prireiks ne pertraukos, o atidėti bylą, — atžariai nutraukė 
jį Mitčelas, tada papasakojo, kas iš tiesų atsitiko. 

Išsigandęs Levinsonas tylėdamas klausėsi tų skurdžių informa- 
cijos nuotrupų, kurias jam galėjo pateikti Mitčelas apie savo neži- 
nomą sūnų ir jo pagrobimą. 

— Tai viskas, ką tu žinai? — pratarė jis. 

— Taip, ir tai viskas, ką aš žinosiu, kol tu man neperskambinsi, — 
kandžiai priminė jam Mitčelas. — Tačiau teikti man informaciją nėra 
svarbiausias dalykas. Svarbiausia yra... — tarė jis ir bendrais bruožais 
nusakė finansinius planus, dėl kurių pokalbio metu jau susitarė 
su savo Niujorko bankininku Džeimsu Filsonu. — Filsonas derina 
viską su Čikagos bankais, — užbaigė jis, — tačiau man reikia, kad 
tu palaikytum ryšį su Filsonu, kol aš skrisiu. Jis pasakys tau, kurie 
bankai parūpins grynųjų ir kur reikės susitikti su kurjeriais, kurie 
pristatys pinigus. Išsiaiškink, kur yra Donovano restoranas ir išrink 
vietą mainams kur nors netoliese. Restorane, be jokios abejonės, 
knibždėte knibždės policijos, todėl dėl savo saugumo neturėtum 
rūpintis, tačiau atlikdamas mainus ar atvykęs į restoraną pasistenk 
neatkreipti į save dėmesio. 

— Dėl to nesirūpink. - Levinsonas nervingai iškvėpė, tačiau 
atrodė nusiteikęs ryžtingai, net ir abejodamas dėl Mitčelo me- 
todų. - Kodėl tu nenori, kad kurjeriai pristatytų pinigus į resto- 
raną? Arba dar geriau, kodėl neleisti bankams atsiųsti jų šarvuotu 
automobiliu? 

Mitčelas prisivertė paaiškinti. 

— Praėjusiais metais Romoje pagrobėjai pamatė, kaip šarvuotas 
automobilis atveža išpirką, ir nusprendė, jog nebėra prasmės laikyti 
auką gyvą. 

Akimirką parylėjęs, Levinsonas prabilo: 

— Ar tu nori, kad kas nors restorane žinotų, jog tu atvyksti? 

— Ne, aš noriu, kad tu gautum informaciją, o ne ją dalytum. Aš 
nenoriu, kad policininkai ar kas nors kitas pasitiktų mane surepe- 
tuotais atsakymais ir paaiškinimais. 

Tada Mitčelas padėjo ragelį, tačiau pokalbis su Levinsonu, ypač 
jo pabaiga, atskleidė aštrią, kankinamą realybę, kuri anksčiau atrodė 
tik skaudus košmaras. 

Kalis girdėjo visą pokalbį ir užvertė Mitčelą klausimais, aki- 
vaizdžiai stengdamasis neleisti jam ilgiau apsistoti prie pagrobimo 
Romoje mirtinos baigties. 

— Kai susitiksiu su savo naujuoju sūnėnu, kaip man į jį 
kreiptis? 

— Ką? 

— Koks tavo sūnaus vardas? 

Mitčelo galvoje buvo tokia suirutė, jog jis neįstengė prisiminti, 
ar Metas Farelas rytinio pokalbio metu minėjo jo sūnaus vardą. Ir 
net mėgindamas prisiminti pokalbį, jis įstengė aiškiai atgaminti tik 
jo pradžią, nes tada Metas dar nebuvo numetęs „bombos“. „Keitė 
Donovan turi berniuką, kurį šįryt pagrobė miesto parke... jo auklė 
buvo be sąmonės... policija paskelbė paiešką... pagrobėjai reikalauja 
dešimties milijonų dolerių išpirkos, kitaip grasina jį nužudyti. Šiandien 
aštuntą valandą vakaro jie paskambins ir perduos nurodymus. Keitė 
paskambino man prieš kelias minutes, su ja buvo Grėjus Eliotas... Aš 
su juo kalbėjau. O tada nukrito bomba: Jis tavo sūnus, Mitčelai. 

Po to Metas dar kažką kalbėjo, tačiau Mitčelo smegenys ir 
jausmai jau buvo perkrauti, ir nors jis klausėsi, dabar neįstengė 
prisiminti, ką girdėjo. 

— Aš nežinau jo vardo, - atsakė Mitčelas į Kalio klausimą. — Ne- 
manau, kad Metas Farelas man jį pasakė. 

— Ojo motina, kaip tu su ja susipažinai? — neatstojo Kalis. - Kur 
tai nutiko? Akivaizdu, kad judu gerai sutarėt. Kokia ji? 

— Mes buvom menkai pažįstami, — atsakė Mitčelas šaltu, irzliu 
tonu, kuris įspėjo Kalį daugiau šia tema neklausinėti. — Ji tiesiog 
moteris, su kuria susipažinau būdamas salose. Tarp mūsų buvo ne- 
reikšmingas romaniūkštis, trukęs dieną ar dvi, o tada buvo atrastas 
mano brolio kūnas. Aš parskridau į Čikagą ir užmiršau tą pažintį. 

Mitčelas žinojo, jog paskutinis sakinys nebuvo visiškai teisingas. 
Nesmagi tiesa buvo ta, jog jis siaubingai jos ilgėjosi, nuo pat tos 
akimirkos, kai ji paliko jį stovintį Sen Marteno prieplaukoje iki to 

vakaro, kai sutiko ją labdaros koncerte ir pamatė, kokia tuščia ma- 
nipuliuotoja ir apgavikė ji buvo. O per tą trumpą laiko tarpą tarp šių 
akimirkų jis išgyveno visas žeminančias abejones ir apgailestavimus, 
skausmingą ilgesį ir sumišimą, kaip vyras, kuris prarado kažką, ko 
nepaprastai troško ir arogantiškai tikėjo jau gavęs. 

Protu jis suvokė, jog pasirinkusi išvykti iš Sen Marteno su savo 
vaikinu, užuot prieplaukoje susitikusi su Mitčelu, Keitė paprasčiau- 
siai pasielgė taip, kaip jai atrodė teisinga. Jis tai suprato, tačiau jo 
apsvaigusios smegenys negalėjo suprasti, kaip ji nesuvokė, jog tai 
jis buvo teisingas pasirinkimas. 

Jis žinojo, jog vienintelis protingas kelias išspręsti šią situaciją buvo 
palikti ją praeityje, o vienintelis būdas tai padaryti buvo liautis apie ją 
galvojus. Pamiršti ją buvo vienintelis sprendimas, ir vis dėlto jis nuolat 
priversdavo save išgyventi saldžias prisiminimų kančias. Jis, kuris ne- 
paprastai gerai mokėjo padalyti skyriais nerimą keliančias emocijas ir 
atsitverti nuo iš tiesų skausmingų, negalėjo — ne, nenorėjo — išstumti 
Keitės Donovan iš savo sąmonės, kur, jis žinojo, jos neturėjo būti. 

Keitė nusprendė pasilikti su savo vaikinu, o ne su Mitčelu. Jis 
pralaimėjo kovą dėl jos kitam vyrui ir tai buvo velniškai skaudu. Jis 
gulėdavo naktimis, negalėdamas užmigti ir bandydamas suprasti, 
kodėl ją prarado, galvodamas apie būdus, kurie būtų galėję užkirsti 
tam kelią. Jis taip darydavo netgi po to, kai suprato, jog elgiasi kaip 
susisielojęs, pamestas meilužis — banali frazė, kurios jis niekada ne- 
įsivaizdavo taikysiąs sau. 

Visa tai staiga nutrūko tą vakarą, kai jis sužinojo, jog Keitė yra 
Evano Bartleto sužadėtinė, ir žiūrėjo, kaip ji eina jo link su koketiška 
šypsena veide. Ji buvo tikra apsimetėlė, o jis ją įsimylėjo. Viloje Angi- 
lijoje jau po trijų valandų jis norėjo jos taip stipriai, kad leido išgauti 
iš jo informaciją apie Viljamą, tada galantiškai pasisiūlė palaukti iki 
rytojaus, nenorėdamas įžeisti švelnių jos jausmų, permiegodamas 
su ja jos vaikino viešbučio numeryje. 

Bet dar blogiau — daug, daug blogiau — buvo tai, jog kitą dieną 
Sen Marteno viešbutyje jis iš tiesų leido jai išgauti prisipažinimą, 
jog su ja jis jaučiasi magiškai. O blogiausia tai, kad tuo metu jis pats 
tuo tikėjo. 

Per dvi trumpas dienas Keitė Donovan sugebėjo jame atrasti 
silpnybę, apie kurios egzistavimą jis niekada neįtarė — nekantrų, 
naivų, sentimentalų patiklumą, kuris užliedavo jį pasibjaurėjimu 
kaskart, kai prisimindavo su ja praleistą laiką. Gėda ir pasibjaurė- 
jimas buvo vieninteliai su ja susiję jausmai, kuriuos jis vis dar jautė, 
todėl nusprendė vengti bet kokių minčių apie ją ar net jos vardo 
minėjimo. Kartą supratęs, kokia ji buvo iš tiesų, jis atsigavo ir pa- 
miršo ją itin lengvai. Tik vieno jis negalėjo pamiršti — to fakto, jog 
buvo minkštas naivuolis jos rankose. 

Per beveik trejus metus, praėjusius nuo to vakaro, jis kelis kartus 
lankėsi Čikagoje, bet jos vardą girdėjo tik du kartus: kitą dieną po 
labdaros koncerto Metas nerūpestingai pasiteiravo apie Mitčelo 
ir Keitės susidūrimą ir Mitčelas šiurkščiai jam atsakė, jog Keitės 
Donovan tema baigta. Visiems laikams. 

Po poros mėnesių Mitčelas vėl atskrido į Čikagą aplankyti ser- 
gančio senelio. Viešnagės metu teta Olivija primygtinai prašė pa- 
laikyti jai kompaniją per vakarienę Glenmuro užmiesčio klube, - 
Vajatai buvo jo steigėjai. Čia ji galėjo surengti karališką priėmimą 
ir tuo pačiu metu pasipuikuoti Mitčelu. Kaip Mitčelas jau buvo pa- 
stebėjęs, Olivija Hebert buvo daug daugiau nei vien aukštuomenės 
žinių šaltinis; ji buvo visuotinai pripažįstama kaip neginčijamas 
autoritetas, turintis žinių apie viską, kas susiję su penkių tikrosios 
Čikagos „aristokratijos“ kartų kilme, ryšiais ir veikla. Iš tikrųjų ji 
buvo žmogiškoji detalių enciklopedija, apimanti penkias savo so- 
cialinio sluoksnio kartas, nuo seniai mirusių protėvių iki šių dienų 
paauglių. Būdama našlė ir neturėdama savo vaikų, kurie galėtų 
užpildyti jos gyvenimą ar užimti jos gyvą protą, ji aiškiai apsistatė 
kitų žmonių gyvenimais. Tačiau labiausiai Mitčelą stebino tai, kaip 
tiksliai ji sugeba sudėlioti viską, ką žino. Nesvarbu, prieš kiek laiko 
kas nors buvo nutikę, ji atsiminė datas, žmones ir net tuo metu 
vykusius pokalbius - ir taip detaliai ir tiksliai, jog Mitčelui būnant 
su ja, ją pažįstantys žmonės dažnai stabtelėdavo, norėdami paklausti 
ar pasitikrinti kokį nors faktą. Kiti sustodavo, kad praneštų ar su- 
žinotų kokią sensacingą naujieną, ir ji su džiaugsmu dalyvaudavo 
bet kokioje operacijoje, bet vargas kiekvienam, kuris mėgindavo 

papasakoti jai ką nors, jos žiniomis, ne visiškai tikslaus. Tarp Či- 
kagos diduomenės Olivija buvo tolygi Hedai Hoper“ ar Lizai Smit“*, 
tačiau skirtingai nei tos moterys, kurios specializavosi „vidiniuose“ 
ganduose, Olivija Hebert niekino paskalas ar perdėjimą. Kad ir kaip 
būtų mėgusi gandus, ji didžiavosi savo tikslumu. 

Labai dažnai ji mėgindavo pasidalyti savo žiniomis su Mitčelu, 
kuris visada pridengdavo nuobodulį patenkinta šypsena, tačiau kai 
vakarienės Glenmure metu ji prabilo apie Keitę Donovan - o dar 
pabandė išgauti informacijos iš jo — jam nebuvo nei nuobodu, nei 
linksma. Ji iškėlė šį klausimą vakarienei pasibaigus, baigdama savo 
crėme brūlče, tačiau padarė tai su tokiu apsimestiniu abejingumu, 
kad Mitčelas iškart suprato, jog ji kažkodėl įtaria įžengusi į pavojingą 
teritoriją. Žiūrėdama sau į kelius, ji pakėlė servetėlę, elegantiškai 
prilietė ją prie lūpų ir ištarė su apgaulingu naivumu: 

— Kai tu buvai čia paskutinį kartą labdaros koncerto vaikų li- 
goninei metu, aš pristačiau tave Keitei Donovan, Evano Bartleto 
sužadėtinei. Ar pameni ją, brangusis? 

Užuot linktelėjęs, Mitčelas atsilošė kėdėje ir tylėdamas spoksojo 
į ją. 

— Taigi jie jau nesusižadėję, — tarė žvelgdama į jo primerktas akis, 
tada vėl skubiai priglaudė servetėlę prie lūpų. - Po kelių savaičių 
sužadėtuvės buvo nutrauktos. Sklinda gandai, jog Evanas ir Henris 
nutarė, kad iš tiesų ji netiko būti ponia Bartlet ir Evanas ją metė. Jis 
susitikinėjo su keliomis kitomis moterimis, tačiau taip pat pasakė 
kelis nedžentelmeniškus dalykus apie Keitę. Aš negalėjau nepaste- 
bėti šiek tiek įtemptos atmosferos tą vakarą labdaros koncerto metu, 
kai pristačiau tau Keitę. Tarsi judu jau būtumėt buvę pažįstami ir 
dėl ko nors susipykę. Ar tai tiesa? 

Užuot atsakęs, Mitčelas pamojo padavėjui, kad atneštų jų sąs- 
kaitą. 

Jos veidas paniuro. 

— Aš tikėjausi, jog mudu pasimėgausim taurele šerio, kaip visada 
darom vakarieniaudami drauge. Ar vakarienė jau baigta? 


* Hedda Hopper - amerikiečių aktorė ir paskalų skyrelio redaktorė (1885 - 1966). 
* Mary Elizabeth „Liz“ Smith - amerikiečių paskalų skyrelio redaktorė (g. 1923). 

— Ar šis pokalbis baigtas visam laikui? — atrėmė Mitčelas, pada- 
vėjui skubiai prisistačius prie jų staliuko. 

Ji spoksojo į jį apdairiai susipratusi, nuolankiai linktelėjo, sudėjo 
rankas ant stalo ir pažvelgė į jas; tada netvirtai įkvėpė ir greitai su- 
mirksėjo. Suprasdamas, jog sugniuždė ją, Mitčelas paprašė padavėjo 
atnešti dvi taureles šerio, o ne sąskaitą. Tačiau to buvo negana, kad 
jis palengvintų kaltę, kurią dabar jautė dėl to, jog su absurdiška 
ir nereikalinga jėga įkalė savo nuomonę apie Keitę Donovan pa- 
gyvenusiai tetai, kuri paprastai būdama su juo spinduliuodavo iš 
malonumo. 

Mitčelas susimąstęs stebėjo nuleistą tetos galvą ir platų juodo ak- 
somo kaspiną, kuriuo jos tankūs balti plaukai buvo surišti į tvarkingą 
kuodą. Jis svarstė geriausią būdą situacijai neutralizuoti. Nepaisant 
senyvo amžiaus, jo teta buvo sumani, smalsi ir beviltiška romantikė. 
Ir būtent dėl to, suprato Mitčelas, prieš kelias minutes pasireiškusi 
jo nepaprastai neigiama reakcija galėjo priversti ją įsivaizduoti, kad 
jis puoselėja Keitei Donovan kažkokius slaptus, be atsako jausmus. 
Negalėdamas ir nenorėdamas aptarinėti šios temos su teta, Mitčelas 
uždėjo ranką jai ant rankos ir pakvietė tetą šokti. 

Nei ji, nei kas nors kitas daugiau niekada neužsiminė jam apie 
Keitę ir per ateinančius mėnesius jis atleido sau už aklą susižavėjimą 
ja. Mitčelas suprato, jog visišką sveiko proto praradimą tikriausiai 
lėmė jų pažinties laikas, o ne silpnaprotystės ir skysto sentimen- 
talumo blykstelėjimas, kurį jis iš pradžių kaltino. Juk gal tik keli 
mėnesiai prieš jo kelionę į Angiliją Viljamas susirado jį ir apvertė visą 
Mitčelo supratimą apie save ir savo gyvenimą. Viljamas pradėjo pa- 
teikdamas Mitčelui taktus apie jo gimimą, tada pristatė jam šeimą, 
drauge su pagyvenusia senelio seserimi, kuri jaudino Mitčelą iki 
širdies gelmių, ir senstantį, despotišką senelį, kuris Mitčelui sukėlė 
įvairiausių prieštaringų reakcijų. Per kelias savaites — ir iš dalies prieš 
savo valią — Mitčelas pagavo save galvojant apie gražią ir švelnią 
Viljamo žmoną Karoliną kaip apie „savo brolienę“, o apie jaunąjį 
Bilį, kaip apie „savo sūnėną . O dar Viljamas... Jei Mitčelą kada nors 
būtų paprašę aprašyti, kaip jis įsivaizduoja idealų brolį, būtų apibū- 

dinęs Viljamą net jo nepažinodamas. Daug anksčiau, nei Mitčelas 
leido sau laikyti visus kitus savo giminaičiais, Viljamas jo mintyse 
jau buvo „mano brolis“. Ir tada Viljamas dingo. Taip pat greitai ir 
staiga, kaip įžengė į Mitčelo gyvenimą, jis buvo iš jo išplėštas. 

Turint galvoje visą tą Mitčelo gyvenimo suirutę, kurią jis pa- 
tyrė prieš pat sutikdamas Keitę, buvo logiška — ir atleistina — kad 
jiems susipažinus jo budrumas buvo sumenkęs, o sveikas protas 
gerokai susilpnėjęs. Tiesa buvo ta, jog jis niekada negalvodavo apie 
ją, išskyrus tuos nepaprastai retus atvejus, kai koks nors žmogus ar 
daiktas ją primindavo. Kai taip atsitikdavo, ji trumpai sumirgėdavo 
jo galvoje tartum blausi vos rusenančios žvakės liepsna, o tada pa- 
prasčiausiai... pradingdavo. 

Tokia situacija buvo patogi beveik trejus metus, tačiau Meto 
Farelo skambutis viską pakeitė. Viską, išskyrus vieną dalyką: kaip 
ir tolimoje praeityje, Mitčelas vėl atsidūrė neinformuoto naivuolio 
vietoje. Tik šį kartą nekaltu pėstininku jos negailestingame žaidime 
buvo jo sūnus. 


skyrius 


Keitė lėtai žingsniavo svetaine pirmyn atgal, žiūrėdama, kaip sieninis 
laikrodis tiksi sekundes ir kaip slenka kankinamos minutės belau- 
kiant, kol paskambins Mitčelas. Praėjo jau beveik trys valandos, 
kai ji kalbėjo su Metu Farelu, o beširdis vyras, kurį ji manė kadaise 
mylėjusi, taip ir neapsireiškė. 

Jos dėdė Džeimsas atskubėjo iškart, kai tik jam paskambino 
Mardžorė, ir dabar, sėdėdamas ant vienos iš sotų, kunigas bejėgiškai 
laukė suskambant telefoną. Jo galva buvo nuleista, rankos laisvai 
sunertos priešais. Jis meldėsi, kad Mitčelas paskambintų. 

Grėjus Eliotas sėdėjo ant kėdės prie baro, skiriančio virtuvę nuo 
svetainės. Jis buvo naujasis geriausias Denio draugas, pasiryžęs pa- 
daryti viską, kad garantuotų saugų jo grįžimą. Sprendžiant iš rūsčios 
veido išraiškos, jis svajojo apie tai, kaip ištraukia Mitčelą, kad ir 
kur jis būtų, apkaltina didžiuliu žmogiškumo trūkumu ir įmeta į 
kalėjimą iki gyvos galvos. 

Makneilas stovėjo prie lango, išeinančio į gatvę priešais resto- 
raną, kur policijos automobiliai blyksinčiais švyturėliais buvo susi- 
grūdę keistais kampais. Ant šaligatvio buvo sausakimša žurnalistų, 
susirūpinusių piliečių ir smalsuolių, belaukiančių informacijos iš 
pirmųjų šaltinių. Keitė nežinojo, ką Makneilas galvoja, tačiau jis vis 
dirsčiojo į savo mobilųjį telefoną, tarsi norėdamas, kad šis suskam- 
bėtų. Jis tikriausiai laukė užuominos, pamanė Keitė, informacijos, 

kurią gavusios visos policijos mašinos kaukdamos leistųsi gelbėti 
Denio. 

Holė nutraukė savo dalyvavimą veterinarų konferencijoje Maui 
saloje ir jau buvo pakeliui į Čikagą. Specialiosios paskirties būrys 
įsikūrė pagrindinėje salėje apačioje, o naujai įvestomis telefono li- 
nijomis atsiliepiant į paskelbtą paiešką pradėjo plaukti skambučiai. 
Keitė nurodė uždaryti restoraną vos tik sužinojo apie Denio din- 
gimą, tačiau dauguma darbuotojų vis dar buvo apačioje ir budėjo, 
laukdami mažo mėlynakio berniuko plačia šypsena, kuris jau seniai 
buvo užkariavęs jų visų širdis. 

Keitė žinojo, jog Čaildresas taip pat kažkur restorane ir spėjo, 
jog jis apačioje dirba su specialiosios paskirties būriu. 

Makneilo telefonas šaižiai sučirškė ir jis taip greitai pakėlė jį prie 
ausies, kad vaizdas net susiliejo. Po akimirkos jis atsisuko ir pažvelgė 
į Keitę ir Grėjų. 

— Apačioje laukia du advokatai — Deividas Levinsonas ir Vil- 
jamas Pyrsonas. Jie atstovauja Mitčelui Vajatui. 

Išgirdęs advokatų pavardes, Grėjus Eliotas staigiai išsitiesė. 

— Pasakyk pareigūnams prie durų, kad įleistų juos ir palydėtų 
viršun, — atsakė jis. — Tikėkimės, jog jie atvyko ne tam, kad pareikštų 
Keitei ieškinį dėl tvirtinimo, jog Vajatas yra Denio tėvas. 

Deividas Levinsonas pranešė tikrąją priežastį, skubiai įženg- 
damas į svetainę nešinas juodu lagaminu, tokiu pačiu kaip ir Pyr- 
sono. 

— Ponas Vajatas nurodė mums pristatyti dešimt milijonų dolerių 
grynais ir laukti čia tolesnių įvykių. 

Keitės rankos nusviro prie šonų ir ji įsispoksojo į juos, sukrėsta ir 
apimta palengvėjimo, o jos akys paplūdo ašaromis. Jei Mitčelas būtų 
buvęs čia, ji būtų puolusi prieš jį ant kelių ir raudojusi, negalėdama 
išreikšti dėkingumo. Ji tik nusisuko ir užsidengė veidą rankomis, be- 
jėgiškai verkdama ir pakaitomis vis dėkodama Mitčelui ir Dievui. 


— Pristatysiu jus į Donovano restoraną per kelias minutes, — pa- 
žadėjo Džo O Hara, trenkęs per limuzino garsinį signalą, prava- 
žiavęs pro raudoną šviesą ir pasukęs į šoninę garvelę, sausakimšą 


dėl piko. 

Per daug įsitempęs, kad atsakytų, Mitčelas pažvelgė į laikrodį. 
Buvo jau penkios valandos. Kai tik jo lėktuvas nusileido O'Haros 
oro uoste, jis paskambino Levinsonui, kuris laukė restorane kartu 
su Pyrsonu ir pinigais išpirkai. Levinsonas neturėjo jokios naujos 
informacijos apie pagrobimą. Nauja buvo tik tai, kad jis matė tikrą 
DNR išvadą, patvirtinančią, jog Mitčelas - Keitės berniuko tėvas 
ir kad Mitčelo sūnaus vardas Danielis — Danielis Donovanas (šis 
faktas dar labiau supykdė Mitčelą). 

Jis prisidėjo šį klausimą prie kitų, kuriuos planavo perduoti savo 
advokatams rytoj ryte, kai jo sūnus bus saugiai grįžęs namo. Nė 
karto, nė sekundę jis neleido sau pagalvoti apie kitokią pagrobimo 
baigtį. Tai būtų išlaisvinę jo baimę, o tam leisti atsitikti jis negalėjo, 
nerizikavo. 

Išskyrus šias žinias, viskas, ką jis sužinojo iš Levinsono, buvo tai, 
jog Keitė tikriausiai augino Danielį viena. Kol Levinsonas to nepra- 
nešė, Mitčelas buvo pasirengęs nedovanotinai tikimybei, jog ji ište- 
kėjusi ir augina Mitčelo sūnų, tarytum jis būtų kito vyro vaikas! 

Mitčelas vėl žvilgrelėjo į laikrodį, tada ištiesė ranką prie apšviesto 
skydo su mygtukais automobilio lubose ir pradėjo junginėti vieną 
radijo stotį po kitos, tikėdamasis surasti vietinę, kuri transliuotų 
informaciją apie pagrobimą. Jis rado, ko ieškojo, tačiau pranešėjo 
žodžiai sukėlė jam šiurpą: 

„Šįryt Denburio parke buvo pagrobtas restorano savininkės Keitės 
Donovan dvidešimt dviejų mėnesių sūnus. Jo auklė, Molė Mails, po 
smūgio į galvą buvo palikta be sąmonės. Policijos departamentas pa- 
skelbė paiešką.“ 

Pakrikusi Mitčelo savitvarda pradėjo byrėti. Limuzinas kaire 
juosta lėtai stūmėsi raudonos šviesotoro šviesos link. 

— Aš nueisiu greičiau, — tarė jis griebdamas durelių rankeną. — 
Pasakykit, kur yra restoranas. 

— Likit, — pareikalavo O'Hara, raudonai lempai pavirtus žalia 
rodykle ir jų eilei pradėjus judėti. - Jis už mylios, o priekyje kamščio 
nebėra. - Kalbėdamas jis per petį padavė popieriaus skiautelę Kaliui, 
sėdėjusiam jam už nugaros, tiesiai priešais Mitčelą. — Tai telefono 

automobilyje numeris, — paaiškino jis Mitčelui. - Lauksiu jūsų kuo 
arčiau restorano, bet jei išėję manęs nematysit, paskambinkit šituo 
numeriu. Aš būsiu netoliese. 

— Nesivarginkit, nelaukit, — atsakė Mitčelas, sutelkęs visą dėmesį 
į eismą, kuris judėjo daug lygiau. — Baigęs aš išsikviesiu taksi, kad 
nuvežtų į viešbutį. 

— Metas man griežtai prisakė jūsų laukti, - kategoriškai pa- 
reiškė O'Hara, - ir liepė jūsų sekretorei pristatyti jūsų lagaminus į 
jo namus. Metas ir Meredit tikisi, kad apsistosit pas juos, nesvarbu, 
kaip vėlai šiąnakt grįžtumėt. Mitčelai, jie jūsų draugai ir jūs turite 
leisti jiems būti kartu tokiu metu. Nesivarginkit mėgindamas juos 
atstumti, nes jie neleis jums to padaryti. 

— Gerai, — išsiblaškęs atsakė Mitčelas, atidžiai žiūrėdamas į gatves 
priekyje. — Kur, po velnių, tas restoranas? — paklausė jis po kokios 
mylios. 

— Pasukus už kampo, dar pusantro kvartalo gatve aukštyn. 

Mitčelas pasilenkė prie grindų pasiimti portfelio, tuo metu 
O Hara įjungė posūkio signalą, pasuko kairėn, o tada tyliai nusi- 
keikė, pamatęs vaizdą priekyje. 

— Tikras zoologijos sodas, - užsikirsdamas tarė jis. 

Niūriai tylėdamas, Mitčelas stebėjo chaotišką vaizdą — prie 
užtvertos sankryžos policininkai nukreipinėjo automobilius kita 
kryptimi, o už užtvarų gatvė buvo pilna policijos mašinų, televizijos 
furgonų ir daugybės žmonių, nebetelpančių ant šaligatvio. 

O viso to centre buvo baldakimu uždengtas įėjimas į elegantišką 
restoraną, užimantį beveik visą kvartalą, kurį Keitė kažkada apibū- 
dino kaip „mažą airišką smuklę.“ 

Mitčelas staigiu judesiu atidarė automobilio dureles ir išlipo, o 
jam iš paskos Kalis - budrus ir akylas. 

— Į tave nukreipta televizijos kamera nuo štai to balto furgono 
stogo, — perspėjo Kalis, jiems einant palei užtvarą ir bandant pra- 
sibrauti pro mašinas ir žmones. — Galbūt jie tokie smalsūs dėl to, 
kad mes išlipome iš limuzino. 

— Žurnalistų gera atmintis, — kategoriškai atsiliepė Mitčelas. 
Bilio teismo metu kilus didžiuliam žiniasklaidos sujudimui, Mit- 

čelas veikė kaip Vajatų šeimos atstovas, todėl žinojo, jog sunku 
tikėtis pasiekti paradines restorano duris neatpažintam ir nepama- 
čius į veidą atstatytų mikrofonų. — Nekreipk į juos dėmesio ir ne- 
sustok. — Jis pasisuko šonu, norėdamas praeiti tarp dviejų policijos 
mašinų bamperių, ir pridūrė: — Įėjęs į restoraną, angliškai nebe- 
kalbėk. Aš noriu žinoti, kas vyksta, o žmonės laisviau kalbės šalia 
to, kuris, jų nuomone, nesupranta, ką jie sako. 

Iš savo pozicijos priekiniame Keitės Donovan buto, esančio virš 
restorano, lange, detektyvas Makneilas žiūrėjo, kaip iš limuzino iš- 
lipa du vyrai — labai aukštas ir šiek tiek žemesnis. Abu atrodė liekni 
ir atletiški, abu tamsiaplaukiai ir abu vilkėjo kostiumus, tačiau aukš- 
tesnysis nešėsi portfelį bei ėjo dideliais žingsniais ir tiesiais pečiais, 
kaip žmogus, nepaprastai pasitikintis savimi. Makneilas nematė jo 
veido; jis atpažino Mitčelą Vajarą iš jo ūgio, eisenos, plačių pečių 
laikysenos ir atsainaus abejingumo miniai ant šaligatvio ir jo link 
skubantiems žurnalistams bei fotografams. 

Skirtingai Mitčelo abejingumui, vyras greta jo judėjo ypač bud- 
riai ir šiek tiek agresyviai. Jei būtų nešęsis portfelį, tas būtų atrodęs 
ne vietoje. Jis atrodė taip, lyg būtų turėjęs neštis kažką kita... gal pis- 
toletą? O tai reiškė, jog jis tikriausiai buvo... asmens sargybinis? 

Makneilas dar akimirką stebėjo vyrus, tada pažvelgė per petį 
ir pranešė savo išvadą Grėjui Eliotui, kuris sėdėjo ant kėdės prie 
baro virtuvėje ir niūriai žiūrėjo į vieną tašką, po ranka laikydamas 
belaidį telefoną. Šalia jo sėdėjo tėvas Donovanas, pasidėjęs alkūnes 
ant baro, o kaktą nuleidęs ant sunertų rankų išvargusio maldininko 
poza. Keitė Donovan prieš kiek laiko nuėjo į sūnaus miegamąjį, 
norėdama ten palaukti, kol ateis skambučio dėl išpirkos laikas. Ne- 
nutuokdamas, ar Vajato atvykimas bus sutiktas kaip gera žinia ar 
bloga, Makneilas prašneko tyliai, kad girdėtų tik tie du vyrai. 

— Vajatas čia, — tarė jis. 

Tėvas Donovanas pakėlė galvą ir karštai sušuko: 

— Ačiū Dievui! Pasirūpinkit, kad jis tuoj pat pakiltų čionai. 

Grėjus griežtai pažvelgė į tėvą Donovaną. 

— Galbūt būtų geriau, jei nueitumėt apačion ir įkalbėtumėt 
jį palaukti ten kartu su savo advokatais. Jei norės aktyvesnio vaid- 

mens, galėtume paprašyti padėti atsakinėti į skambučius karštąja 
linija. 

- Jis su tuo nesutiks, o ir neturėtų būti prašomas. Sprendžiant 
iš to, ką kadaise man pasakojo Keitė apie jo ankstesnį elgesį, aš 
nemanau, jog tas vyras galėtų pasielgti „teisingai“, tačiau šiandien 
jis tai padarė dukart ir padarė puikiai. Pirmiausia jis nedelsdamas 
suorganizavo išpirkos pinigus ir be jokių atsikalbinėjimų. Dabar jis 
atvyko čia, kad kartu su Keite lauktų žinių apie jų sūnų, o tai kaip 
tik ir yra tinkamas ir teisingas elgesys. 

— Visiškai sutinku, tačiau... — pradėjo Grėjus, tada nutilęs pa- 
žvelgė į Makneilą ir tarė: - Paskambink pareigūnams prie paradinių 
durų ir liepk jiems pravesti Vajatą pro minią kaip įmanoma greičiau 
ir neatkreipiant į jį nereikalingo dėmesio. Jei žiniasklaida jį atpažins, 
jo atvykimas sukels spėliojimų laviną, o aš nenoriu, kad kas nors 
atitrauktų visuomenės dėmesį nuo Denio pagrobimo. 

Makneilas linktelėjo ir Grėjus atsisuko į tėvą Donovaną, kad 
paaiškintų savo susirūpinimą dėl Vajato atvykimo. 

— Aš pritariu, kad šiandien jis elgėsi puikiai — tiesą sakant, dau- 
giau nei puikiai — tačiau Keitės padėtis šiuo metu yra įtempta ir 
apgaulinga, o kai Vajatas užlips čia, jis tikriausiai bus ... — Grėjaus 
galvoje sukosi frazė nepaprastai užsišikęs, ir jis spoksojo į kunigą, vi- 
siškai neįstengdamas sugalvoti tinkamo pakaitalo, todėl ištarė pirmą 
nesąmonę, užplaukusią ant liežuvio. — Jis ne šventasis. 

— Patikėkit manim, kai aš sakau, — šiek tiek liūdnai atsakė tėvas 
Donovanas, - jog nepuoselėju nė menkiausios iliuzijos, kad Mit- 
čelas Vajatas turi nors kruopelytę „šventumo“ . Tačiau, — užbaigė jis 
žvalesniu balsu, — tai nekeičia fakto, kad jis turi teisinę, moralinę 
ir etinę teisę — ir pareigą — būti su mumis viršuje ir sulaukti viso to 
dėmesio, kuris jam priklauso kaip Denio tėvui. 

Du policininkai buvo paskirti budėti po žalia stogine prie paradinių 
durų, o dar vienas stovėjo ant šaligatvio krašto, matyt, laukdamas 
Mitčelo, kuris tuo metu jau buvo visiškai apgultas bataliono žur- 
nalistų, atpažinusių jį ir bandančių išgauti pareiškimą. Policininkas 
nuo šaligatvio prasiskynė pro juos kelią pas Mitčelą. 

— Eikite su manimi, pone Vajatai, ir su niekuo nekalbėkit, — tarė 
jis, tada apsisuko ir pradėjo irtis paradinių durų link. 

Mitčelas nusekė policininkui iš paskos, rūpestingai išlaikydamas 
abejingą veido išraišką. Televizijos kameros tuo metu sekė jo žings- 
nius, o iš visų kampų krito kruša rėksmingų klausimų... 

— Pone Vajatai, kodėl jūs čia? 

— Ar jūsų sūnėnas Bilis su tuo susijęs? 

Kitas žurnalistas pataikė tiesiai į tikslą: 

— Ar jūs esate Denio tėvas? 

Mitčelas sugriežė dantimis, kad susivaldytų nesušukęs „7žip“ Jis 
užaugo klausdamas savęs, kas yra jo tėvas ir netyčiomis nugirsdamas, 
kaip suaugusieji spėlioja jo kilmę jam už nugaros. Dėl Keitės kaltės 
jo sūnus dabar pateko į tokią pačią žeminamą padėtį ir visa Čikaga 
spėliojo. Vienintelė priežastis, sulaikiusi jį nuo patvirtinimo žurna- 
listams, jog jis yra Denio tėvas, buvo baimė, kad tai gali sukelti dar 
didesnį pavojų jo sūnui. 


Vienas iš policininkų, saugančių įėjimą, suėmė puošnią žalvarinę 
sunkių medinių durų rankeną ir pravėrė jas tiek, kad Mitčelas, Kalis 
ir juos lydėjęs policininkas galėtų pralįsti. Jiems įėjus, durys užsidarė, 
nepraleisdamos išorinio triukšmo. Lyginant su juo, erdvaus resto- 
rano viduje buvo tylu tarsi kape, tačiau jis tikrai nebuvo tuščias. 

Tolimajame pagrindinės restorano salės kampe, kairėje, buvo 
sustatytos dvi ilgos eilės stalų, už kurių sėdėjo mažiausiai du 
tuzinai žmonių. Jie atsiliepinėjo skambančiais telefonais, kurie 
akivaizdžiai buvo naujai instaliuoti, nes jų laidai buvo bet kaip 
išvedžioti ant grindų. Keli restorano darbuotojai rūpinosi, kad 
kavos puodeliai būtų pilni, ir dalijo sumuštinius ypatingosios pa- 
skirties būriui prie telefonų, o kiti tuo metu akylai sekė, aiškiai 
tikėdamiesi kokio nors ženklo, jog vienas iš žmonių prie telefonų 
sulaukė gerų žinių. 

Pyrsonas ir Levinsonas sėdėjo šalia gretimo staliuko, per vidurį 
pasistatę du juodus lagaminėlius, ir atvirai klausėsi žmonių, bu- 
dinčių prie telefonų. 

— Prašau eiti čia, — pasakė Mitčelui policininkas ir abu advokatai 
staigiai atsisuko, norėdami pamatyti atvykėlį. Mitčelas linktelėjo 
jiems, tačiau nesustodamas sekė policininkui iš paskos. O šis, atrodo, 
vedė jį prie plačių durų užpakalinėje restorane dalyje, atsidarančių 
į virtuvę, kurioje būriavosi dar daugiau darbuotojų. Tačiau virtu- 
vėje policininkas pasuko į dešinę ir nuėjo ilgu plokštėmis apmuštu 
koridoriumi tarp kabinetų. Laiptai koridoriaus gale vedė viršun, į 
laiptų aikštelę atvertomis durimis. Policininkas mostelėjo jos link, 
sustojo ir pasitraukė į šalį, leisdamas Mitčelui praeiti. —- Butas vir- 
šuje, — tarė jis. 

Mitčelas pažvelgė į Kalį, itališkai liepė jam pasilikti apačioje ir 
nuėjo. Jis suprato, jog koridorius restorano gale ir viršun, į butą, 
vedantys laiptai yra vienintelės atpažįstamos detalės, kuriomis šis 
restoranas panašus į tą, kurį Keitė išgalvojo ir kuriuo pasinaudojo 
kaip fonu žavingoms istorijoms apie savo vaikystės išdaigas. 

"Tačiau jam buvo nesunku atpažinti pirmuosius du vyrus, ku- 
riuos jis pamatė įžengęs į jaukią erdvaus buto svetainę. Tie patys 
detektyvai, kurie tardė Mitčelą, kai jis buvo įtariamas Viljamo nu- 

žudymu ir kurie fotografavo jį ir Keitę salose, dabar stovėjo virtuvėje 
ir žiūrėjo į jį. Grėjus Eliotas žengė pirmyn, ištiesė ranką ir liūdnai 
nusišypsojęs prabilo: 

— Man labai gaila, kad mes ir vėl susitinkam tokiomis sunkiomis 
aplinkybėmis... 

Mitčelas ignoravo jo ištiestą ranką ir numanomą užuojautą. 

— Ar ką nors sužinojote? 

Grėjui atsakius neigiamai, Mitčelas apsigręžė, tikėdamasis kur 
nors kambaryje išvysti Keitę, tačiau jam vaizdą užstojo kresnas vyras, 
smėlio spalvos plaukais, žaliomis akimis ir kunigo apykakle. 

— Aš esu Keitės dėdė, Džeimsas Donovanas, — prabilo kunigas, 
ištiesdamas ranką ir tyrinėdamas Mitčelo veidą. - Jūs, savaime aišku, 
Mitčelas. 

— Savaime aišku, — su pašaipa pritarė Mitčelas. Jis paspaudė 
kunigui ranką, o tada užbaigė mandagybes. — Kur ji? 

Nė kiek nesutrikęs dėl Mitčelo atšiaurumo ir pagarbos stokos, 
kunigas pasisuko ir mostelėjo ranka į koridorių tolimajame svetainės 
kampe. - Denio miegamasis už pirmų durų dešinėje, — ramiai tarė 
jis. — Keitė ten. 


Įžengęs į Denio kambarį ir išvydęs Keitę, Mitčelas mažiausiai 
tikėjosi pajusti gailesčio antplūdį, tačiau būtent tai jis ir jautė. Ji 
sėdėjo supamajame krėsle šalia Denio lovos, užmerkusi akis ir atlo- 
šusi galvą, prie krūtinės spausdama didelį pilką kiškį nulinkusiomis 
ausimis. Vieną basą koją pasikišusi po savim, kita ji lingavo krėslą 
pirmyn ir atgal. Kiti minkšti žaislai, visi puikūs, buvo tvarkingai 
išrikiuoti ant grindų jai už nugaros, tačiau išblukęs, nešvarus kiškis 
jos rankose atrodė lyg jį būtų vilkusi mašina... arba mažas berniukas, 
kuris visur jį tampėsi su savim. 

Miegamasis buvo įrengtas taip, kad džiugintų vaiką ir lavintų 
jo vaizduotę, apsižvalgęs pastebėjo Mitčelas. Sienas puošė ryškios 
džiunglių freskos su keistais gyvūnais ir spalvotais paukščiais, išny- 
rančiais iš aukštos žolės ir laigančiais vešlių medžių šakomis, kurios 
stiebėsi į viršų ir iš dalies per lubas. 

Ant sienos jam iš dešinės, vaikui pasiekiamame aukštyje, buvo 
pakabintos dvi ilgos lentynos, pilnos žaislinių sunkvežimių. Prie 
sienos kairėje stovėjo maža lova su tariama apsaugine tvorele vietoj 
galvūgalio, medyje išdrožinėtomis papūgomis, aromis, kanarėlėmis 
ir ilgauodegėmis papūgomis, tupinčiomis ant baltų lentų — visos 
jos kietai miegojo. 

Mėgindamas susitaikyti su mintimi, jog stovi miegamajame, 
kuris priklauso jo dvejų metukų sūnui, apie kurio egzistavimą neži- 
nojo, Mitčelas pažvelgė į moterį, pastojusią tą nepamirštamą meilės 
naktį. Apsirengusi džinsus ir geltoną megztinį aukštu kaklu, ant 
pečių krentančiais palaidais raudonais plaukais ir rusvomis blaks- 
tienomis, nuleistomis ant nepaprastai išblyškusių skruostų tarsi 
išlenktomis vėduoklėmis, ji atrodė skausmingai vieniša, visiškai 
neapsaugota ir labai jauna... 

Tačiau juk Keitės Donovan išvaizda visada buvo apgaulinga, 
priminė sau Mitčelas. Jos tikrosios prigimties, beribio pasipūtimo 
ir įžūlumo įrodymas buvo visur aplink jį, miegamajame sūnaus, 
kurio jis nepažinojo ir kuris nepažinojo jo; sūnaus, iš kurio ji 
visiškai atėmė bendravimą su tėvu — visiškai taip pat, kaip buvo 
auginamas Mitčelas. Tokios mintys nubraukė Mitčelo gailestį ir 
sugriežtino toną, kuriuo jis pranešė apie savo atvykimą dviem 
trumpais žodžiais: 

— Sveika, Keite. 

Visas jos kūnas sudrebėjo iš šoko, akys staiga atsimerkė ir ji 
įsispoksojo į jį, negalėdama patikėti. Tada nusišypsojo jam drovia 
šypsena ir pažvelgė su drąsia šiluma, o jos plačiose smaragdinėse 
akyse spindėjo dėkingumo ir slepiamo sielvarto ašaros. 

— Ačiū tau, — sušnibždėjo ji. 

Tai buvo vienas iš tų kelių kartų Mitčelo brandžiame gyve- 
nime, kai jį apleido gebėjimas išlikti šaltakraujiškai objektyviam 
ir logiškam, ir jis žiūrėjo į ją suglumęs ir abejodamas. Sužeistomis 
žaliomis akimis, pakeltomis į jį, ir banguotais raudonais plaukais, 
tarsi mantija dengiančiais jos pečius, Keirė Donovan priminė jam 
sielvartingą Airijos Madoną, narsiai besistengiančią šypsotis pro 
ašaras... 

Tą pačią „Madoną, ciniškai priminė sau Mitčelas, kuri links- 
minosi Sen Martene, įsodinusi jį į dvasines ir fizines sūpynes, 
tada paliko stovėti prieplaukoje, laukiantį jos kaip kvailą, meilės 
kankinamą mokinuką, pati išskrisdama atgal į Čikagą su Evanu 
Bartletu. 

Mitčelas tuoj pat emociškai užspaudė jų praeities istoriją ir su- 
sitelkė tik į dabartinę situaciją. 

— Už ką tu man dėkoji? — trumpai paklausė jis. 

Iki šios akimirkos Keitė buvo nutarusi likti supamajame krėsle, 
leisdama tam, ką ji manė sapnuojanti, išsiskleisti jai priešais akis, 
tačiau Mitčelo atžarus tonas trenkė jai tarsi perspėjantis antausis, 
nusviesdamas į realybę, kurioje buvo ir jis, ir padarydamas tai kan- 
kinamai staigiai. 

Vis dar spausdama kiškį, ji atsistojo, kad tinkamiau išreikštų savo 
pagarbą ir dėkingumą, ir atsakė į jo klausimą rimtai ir formaliai: 

— Dėkoju, kad paskolinai pinigų išpirkai. Aš jau daviau tavo 
advokatams skolos raštą ir paprašiau parengti oficialią paskolos su- 
tartį. Aš pasakiau jiems, jog įkeisiu savo restoraną ir grąžinsiu tau 
pinigus per dvidešimt metų... 

Ji užsikirto supratusi, jog neabejotinai per švelnūs jos siūlomi 
skolos grąžinimo terminai jį taip siutino, jog jo akys pavirto ledo 
šukėmis, o žandikaulį ėmė tampyti tikas. Tada jai dingrelėjo, jog jis 
vis dar gali apsigalvoti dėl paskolos, ir nutarė, jog kuo greičiau jis 
išvažiuos, tuo geriau, kad tik paliktų dešimt milijonų dolerių. 

— Atiduosiu paskolą per penkiolika metų, gal net dar greičiau, ir, 
savaime suprantama, sumokėsiu palūkanas, — pridūrė ji skubiai. — 
Aš esu moki, o mano restoranas klesti; aš sutiksiu su visomis tavo 
sąlygomis. Tik nurodyk sąlygas savo advokatams ir aš pasirašysiu 
paskolos dokumentus. — Paskutinį kartą desperatiškai mėgindama 
išlaikyti nuoširdų santykį bei parodyti dėkingumą ir dėmesį, tuo 
pat metu bandydama įtikinti jį išvažiuoti, Keitė atsargiai tarė: — Tau 
nebuvo reikalo pačiam atvažiuoti, nors, - sumelavo ji, — aš labai 
džiaugiuosi, kad tu atvykai. Tačiau tau nėra prasmės likti. Nepada- 
rysi nieko daugiau, nei jau padarei... 

Įsiutintas, kad ji turi įžūlumo stovėti čia ir elgtis taip, lyg jam 
visiškai nerūpėtų pagrobtas sūnus ir jis neturėtų jokios teisės čia būti 
ar įsitraukti į šį reikalą kaip nors kitaip, nei vien „paskolindamas“ 
jai išpirkos pinigus, Mitčelas ją trumpai ir šaltai įspėjo. 

— Nedėkok man ir nevaryk lauk. Kai tik berniukas saugiai grįš 
namo, mūsų lauks labai ilgas, labai nemalonus susitikimas, kuriame 
dalyvaus ir advokatai. 

— Nevadink jo berniuku, - nuožmiai atkirto Keitė. - Jo... 

— Kodėl ne? - atšovė Mitčelas. — Tu velniškai gerai pasirūpinai, 
kad aš negalėčiau jo vadinti savo sūnumi. Iki šios dienos aš net 
nežinojau, jog jis egzistuoja. 

— Aš išbraukiau tave iš sąrašo žmonių, kuriuos turėjau apie tai 
informuoti, kai paskutinį kartą mums susitikus tu pavadinai mane 
amoralia kale! — sviedė Keitė su karštu sarkazmu. — Be to, tu juk isš/- 
skyrei su paskutiniąja moterimi, norėjusia pagimdyti tavo vaiką... — 
Jos trumpas stiprėjančio įtūžio protrūkis nuslopo suvokus, jog tol, 
kol ji stovi čia ir ginčijasi, Denis yra žiaurių pašaliečių rankose. — Eik 
lauk! - įniršusi sušnibždėjo ji, tada atsuko jam nugarą. — Išeik ir 
palik mane vieną! 

Apstulbintas, kaip ji pasipiktinusi mėgino pateisinti nedova- 
notiną, didžiulę skriaudą dviem menkais pasiteisinimais, Mitčelas 
žiūrėjo, kaip ji vėl susmuko į supamąjį krėslą ir susilenkė, įsikniau- 
busi į kiškį, o jos pečiai mėšlungiškai trūkčiojo. 

— Mano kūdikio nebėra, - raudojo ji. — Jo nebėra. O, Dieve, 
jo nebėra... 

Nors ir troško būti visiškai nepaveikiamas ir žiūrėti į ją tik 
kaip į tuščią, manipuliuojančią melagę, pasijuto atsidūręs ten ir 
bandantis atsiminti tuos du pokalbius, kuriuos ji paminėjo. Per 
metus, prabėgusius nuo to laiko, jis taip sėkmingai ir visiškai 
ištrynė ją iš savo sąmonės, jog turėjo gerai susikaupti, kad prisi- 
mintų, ką yra pasakęs. 

Susitikimas per labdaros koncertą iškilo jo atmintyje labai 
aiškiai, tačiau vienintelė jo reakcija į tuometinį jų pokalbį buvo 
tokia pat kaip ir tada, kai po kelių minučių jis nuėjo šalin nuo 
jos: pasibjaurėjimas precedento neturinčiu savo nesusitvardymu 

ir tuo, jog Keitė Donovan sugebėjo jį taip suerzinti. Žodžiai, ku- 
riuos jis ištarė, buvo bjauri tiesa, ir taktas, jog ji neigė Mitčelo teisę 
žinoti apie savo sūnų, buvo tolesnis to įrodymas, o ne jos veiksmų 
pateisinimas. 

Tačiau buvo sunku nekreipti dėmesio į prisiminimą, jog jis taip 
pat yra pasakojęs Keitei, kad pareikalavo skyrybų, kai žmona panoro 
susilaukti kūdikio. Jau nebebuvo taip lengva visiškai ją niekinti 
už arogantišką klastą, kaip jis darė nuo tos akimirkos, kai sulaukė 
Meto skambučio. Dėl to ir dėl skaudaus jos raudojimo, Mitčelas 
nebegalėjo laikyti jos visiška beširde ir neprincipinga, taigi jam buvo 
labai sunku ir toliau vertinti save kaip absoliučiai teisią jos dvivei- 
diškumo auką. Todėl jis atsuko Keitei nugarą ir išėjo iš kambario, 
kaip ji ir norėjo. 

„ Eidamas koridoriumi, jis vis dar girdėjo jos sukrečiantį verksmą, 
tačiau skirtingai nei Keitė, Mitčelas nesutiko svarstyti galimybės, 
kad jo sūnus nukentės ar kad šįvakar saugiai negrįš namo, kai iš- 
pirka bus sumokėta. Nuo šio ryto nė karto neužgriuvo mintis, jog 
jis gali niekada neišvysti savo sūnaus gyvo. Tačiau tokia galimybė 
egzistavo, grėsminga ir baisi - blogio šmėkla, susigūžusi tamsoje 
jo proto kampučiuose. Kad ir kiek turėtų pinigų, galios ir įtakingų 
ryšių, jis negalėjo nieko padaryti, kad padėtų garantuoti mažam 
berniukui saugumą ar grįžimą į namus. Savo sūnui. 

Jis sukando dantis, stengdamasis išstumti juodas mintis ir nusi- 
kratyti siaubingos baimės, kuri mėgino apsivyti jo protą čiuptuvais. 
Jis nebuvo bejėgis. Jis turėjo pinigų, galios ir žinojo, kaip jais pasi- 
naudoti. Jis taip pat turėjo planą — paprastą, veiksmingą planą. Ne 
mažiau svarbu buvo tai, jog jis puikiai mokėjo įtikinti žmones sutikti 
su jo mintimis, ypač godžius, desperatiškus verslininkus, kurie buvo 
lengviausiai sukalbama jo priešininkų grupė. Pagrobėjai buvo godūs 
ir desperatiški. Todėl, jiems paskambinus, Mitčelas ketino ramiai 
atsiliepti į skambutį ir, užuot sutikęs sumokėti dešimties milijonų 
išpirką, pasiūlyti jiems daug geresnį sandėrį — dvidešimt milijonų. 
Pusė jų būtų sumokėta pirmoje jų nurodytoje vietoje, antroji būtų 
nuvežta į antrą jų pasirinktą vietą ir perduota tuo pačiu laiku, kai 
kas nors jam patvirtintų, jog mato jo sūnų ir jis yra gyvas. 

Mąstydamas apie tai, Mitčelas grįžo į svetainę, pastebėjo, jog 
kunigas atvirai jį apžiūrinėja, ir nutarė, jog geriau palauks apačioje, 
kol ateis laikas skambučiui dėl išpirkos. 

— Palauksiu apačioje, — pranešė jis kunigui, eidamas buto durų 
link. 

— Tai būtų klaida. 

Mitčelas nustebęs sustojo ir atsisuko. 

— Kodėl? 

— Nesvarbu, ką jums ką tik pasakė Keitė, jūs esate Denio tėvas. 
Kaip jo tėvas, jūs turite teisę — ir pareigą — būti čia ir paremti jo 
motiną šiuo siaubingu metu. 

Mitčelas sudvejojo, tada priėjo prie kėdės ir atsisėdo. 

— O aš galvoju, - pridūrė kunigas, - kaip gali būti taip, jog vyras 
ir moteris, pažinoję vienas kitą tik tris dienas, gali išsiskirti taip 
skausmingai nusivylę vienas kitu, jog net dabar, po trejų metų, nė 
vienas iš jų negali šito pamiršti? 

— Nenutuokiu, — trumpai atsakė Mitčelas. 

— O aš taip, ir labai aiškiai, — tvirtu balsu tarė kunigas, tačiau 
nepaaiškino, o Mitčelas jo ir neklausė. 

Sėdėdamas priešais duris, Mitčelas susimąstęs stebėjo butą, apie kurį 
Keitė pasakojo Angilijoje. Jis visiškai nepanašėjo į ankštą, tamsią 
vietą, kurią jis įsivaizdavo, tačiau buvo akivaizdu, jog būstas neseniai 
išplėstas ir suremontuotas. Viskas buvo nauja ir ryšku, net medinės 
pastato dalys ir trijų buto sienų langai, pridengti lengvomis užuo- 
laidomis, atitrauktomis į šonus ir surištomis. 

Aukštas buvo didžiulis stačiakampis, užimantis visą pastato 
galą. Moderni virtuvė su naujausiais buitiniais prietaisais ir granito 
stalviršiais buvo atskirta nuo svetainės dideliu baru su keturiomis 
kėdėmis. Svetainė pakankamai erdvi, kad tilptų dvi odinės sofos, 
stovinčios viena priešais kitą su kavos staliuku per vidurį, ir stačiu 
kampu atsuktos į didelį fotelį - jame ir sėdėjo Mitčelas. Už svetainės 
buvo erdvus plotas žaidimams su vaiko ūgiui pritaikytu stalu ir kė- 
dėmis, klasės lenta ir kušetėmis prie lango, kurios, spėjo Mitčelas, 
iš tiesų buvo ilgos žaislų dėžės. Lygiagrečiai su laiptais nusidriekęs 
koridorius vedė, kaip jau Mitčelas išsiaiškino, į miegamuosius. 

Nuo staliuko greta fotelio Mitčelas pasiėmė žurnalą Gourmet ir 
pradėjo jį vartyti, iš dalies dėl to, kad nesuteiktų kunigui galimybės 
prabilti apie Šventąjį Raštą, moralę ir kitus dvasininkiją dominan- 
čius klausimus, o iš dalies tam, kad liautųsi spoksojęs į virtuvę ir 
bandęs įsivaizduoti ten stovint seną medinį stalą su per jį perdavė 
rusia septynmete, apsimetančia, jog groja pianinu. 

Kambaryje įsivyravo tyla ir Mitčelas kovojo su staiga atsiradusiu 
troškimu pakilus nueiti į žaidimų kampelį, kad pažiūrėtų į savo 
sūnaus daiktus. Po akimirkos viskas pasikeitė. Laiptais užbėgo Mak- 
neilas - jis atrodė įsitempęs, tačiau džiugiai sujaudintas. 

Jis nuėjo tiesiai prie Grėjaus Elioto, jiedu pašnibždomis pasi- 
tarė, tada Makneilas linktelėjo ir išskubėjo iš buto. Elioras atsistojo, 
priėjo prie Mitčelo ir, didžiulei Mitčelo nuostabai, kreipėsi į jį, o 
ne į Keitės dėdę. 

— Manau, jog turim labai gerų naujienų. Jaunos moters, kuri 
lanko grupinę terapiją kartu su Biliu Vajatu, tėvai pamatė pranešimą 
apie paskelbtą paiešką. Jų dukra svečių namelyje šiandien prižiūri 
mažą berniuką, daro paslaugą draugui. Jie nuėjo iš arčiau pasižiūrėti 
į berniuką ir yra įsitikinę, jog tai Denis. Mūsų mašinos jau skuba 
tenai ir jau po dešimties minučių, gal dar greičiau, mes tikrai ži- 
nosim, ar ten jis. Iki to laiko, aš manau, nereikia rizikuoti sukeliant 
Keitei vilčių. Ji dabar labai pažeidžiama. Mes dar turim dvi valandas 
iki numatyto skambučio dėl išpirkos. Norėčiau dar kelias minutes 
pasėdėti ramiai, be jokių neįprastų veiksmų. Jei mes klystame dėl 
Bilio įsipainiojimo, tada gali būti, jog tikrieji pagrobėjai stebi mus 
pro gretimo namo langus. 

Tėvas Donovanas linktelėjo, tačiau Eliotas laukė Mitčelo at- 
sakymo. Mitčelas dvejojo, nenorėdamas pasmerkti Keitės dar de- 
šimčiai minučių baisios kančios, kurią jis matė Denio kambaryje, 
tačiau galiausiai sutiko su Grėjum Eliotu. 

— Tikriausiai taip bus geriausia, — pasakė jis. 

Vos tik Grėjus Eliotas paminėjo ryšį tarp Bilio Vajato ir emo- 
ciškai nestabilios auklės svečių namuose, Mitčelas instinktyviai pa- 
juto, jog su ja esantis berniukas yra Denis. Palengvėjimas pamanius, 
jog Denis tikriausiai saugus, buvo toks didžiulis, kad bent kol kas 
jis galėjo ignoruoti tą faktą, jog pagrobėjas, tikėtina, jo maniakas 
sūnėnas. Jis pagalvos apie tai vėliau, o dabar jis norėjo, kad niekas ne- 
kliudytų jo būsimam susitikimui su sūnumi. Taigi, nebegalėdamas 
daugiau atsispirti pagundai, jis nuėjo į Denio žaidimų kampelį. 

Išnagrinėjęs keverzones ant lentos, padarė išvadą, jog jo sūnus 
tikriausiai neturi menininko talento. Kadangi atrodė, jog niekas 

nekreipia į jį dėmesio, Mitčelas pasilenkė ir atidarė vieną kušetę. 
Ji buvo pilna įvairiausių žaislinių sunkvežimių ir mašinėlių. Iš to 
Mitčelas nusprendė, jog sūnus ateityje gali būti susijęs su transporto 
pramone. Jis nesuvokė, jog slapta viliasi, kad sūnus paveldėtų jo 
meilę lėktuvams, kol nebuvo žvilgrelėjęs antros dėžės vidun: ten 
stovėjo mažiausiai tuzinas žaislinių lėktuvėlių. 

Mitčelas išsitiesė ir pažvelgė į laikrodį svarstydamas, kodėl taip 
ilgai negaunamas patvirtinimas, kad berniukas svečių namelyje yra 
Denis. Po penkiolikos minučių ant laiptų pasigirdo sujudimas ir 
Eliotas, pakilęs nuo kėdės, skubiai nužingsniavo prie durų. 

— Kodėl, po velnių, mums niekas nepaskambino? - sušuko jis, 
tačiau pastaba išdavė jo džiugų susijaudinimą ir Mitčelas nevalingai 
įsitempė. 

Eliotas grįžo į kambarį, ant rankų nešdamasis mažą berniuką 
ir plačiai išsišiepęs. Keitės dėdė žengė kelis žingsnius koridoriaus į 
miegamuosius link ir šūktelėjo: 

— Keite, tučtuojau ateik. Kai kas nori su tavimi pasimatyti. 

Keitei pasirodant iš už koridoriaus kampo, Eliotas nuleido vaiką 
ant grindų. Į kambarį iš laiptinės pradėjo griūti žmonės ir jis atgijo 
nuo judesio ir džiaugsmo. 

— Deni? — suriko Keitė ir vaikas garsiai nusijuokė, o jo mama tuo 
metu prapliupo ašaromis ir parkrito prieš jį ant kelių. — Deni! - kuž- 
dėjo ji glostydama sūnui veidą ir krūtinę, tada stipriai jį apkabino ir 
raudojo, kartodama jo vardą tarsi maldą: — Deni, Deni, Deni. 

Toks motinos meilės proveržis pranoko Mitčelo vaizduotę. Jis 
įstrigo jo sąmonėje ir palietė kai ką giliau, nes jis susitaikė su tikrove, 
jog raudanti iš džiaugsmo motina, laikanti savo sūnų stipriai ap- 
kabinusi, yra ta pati moteris, kurią jis dar stipriau apkabinęs laikė 
lovoje Sen Martene. 

Sugriebusi sūnų, nusinešė prie durų, kad parodytų ten susirinku- 
siai miniai. Mitčelas tada suprato, jog žmonės tarpduryje daugiausia 
apsirengę baltai, yra virtuvės darbuotojai, juodais kostiumais, matyt, 
padavėjai. 

— Keite? — sušnibždėjo tėvas Donovanas. — Aš jau eisiu. Susi- 
tvarkysiu su žurnalistais apačioje ir tavo vardu padarysiu viešą pa- 
reiškimą, padėkodamas visiems už jų maldas. 


— Turėčiau tai padaryti pati, — atsakė Keitė, dar stipriau glaus- 
dama Denį ir žengdama pirmyn. — O kolaš tai darysiu, ar galėtumėt 
paskambinti Holei ir palikti pranešimą jos mobiliajame telefone, jog 
Denis jau grįžo? Aš noriu, kad vos tik lėktuvui nusileidus sužinotų, 
jog jis saugus. Ir man tuoj pat reikia paskambinti į ligoninę Molei. 

— Aš pasirūpinsiu visais telefono skambučiais ir pranešiu žur- 
nalistams, jog truputį vėliau tu lauke padarysi pareiškimą, — tvirtai 
tarė dėdė. — O dabar Mitčelas turi teisę asmeniškai pabendrauti su 
Deniu ir tavim. 

Keitė žvelgė į jį išsiblaškiusi ir lėtai niro iš minčių nekamuojamos 
euforijos. 

— Aš pamiršau, — garsiai tarė ji, o jos balse skambėjo nuostaba, 
jog iš tiesų galėjo pamiršti, kad Mitčelas yra čia. O gal tai, kad per 
dvi valandas nuo jos skambučio Metui Farelui jis atsiuntė savo advo- 
katus su dešimčia milijonų Denio išpirkai. Arba tai, kad ji liepė jam 
nešdintis lauk iš Denio miegamojo. 

Apimta gėdos, ji nužvelgė veidus tarpduryje ir laiptinėje, ieško- 
dama griežto, nesišypsančio veido, tačiau jo ten nebuvo. Ji apsisuko 
su Deniu ant rankų ir išvydo Mitčelą, stovintį tolimajame kambario 
kampe, susikišusį rankas į kišenes, laukiantį, kada galės geriau įsi- 
žiūrėti į Denį... laukiantį susitikimo su savo sūnum. Saugus Denio 
grįžimas, be jokios abejonės, buvo laimingiausia akimirka Keitės 
gyvenime. Keista, tačiau ši akimirka atrodė antra laimingiausia. Ji 
niekada neleido sau tikėtis, jog kada nors dar išvys Mitčelą, ar kad 
jis norės turėti ką nors bendra su Deniu, bet jis buvo čia ir jis norėjo 
bendrauti. 

Galvodama apie Mitčelą, Keitė padėkojo visiems laiptinėje už 
jų maldas ir palaukė, kol dėdė juos išlydėjo. Paskutiniai išėjo Grėjus 
Elioras ir detektyvas Makneilas. Grėjus ištiesė ranką, norėdamas 
sušiaušti Deniui garbanas, ir nusišypsojo, kai Denis sulaikė jo ranką 
padavė jam „penkis“. Jis ir toliau šypsojosi Deniui, tuo pat metu 
atsargiai rinkdamas žodžius ir kreipdamasis į Keitę ir Mitčelą ap- 
gaulingai linksmu tonu: 

— Denis praleido dieną su Rebeka Krauvel, žiūrėdamas ani- 
macinius filmukus ir žaisdamas svečių namelyje Krauvelų rezi- 

dencijoje. Ji iškepė Deniui spragintų kukurūzų, o po vakarienės 
jie prisivalgė braškinių ledų. Rebeka yra Bilio Vajato mergina ir 
jis įtikino ją, kad Denis yra jo biologinis palikuonis, todėl ji šįryt 
sutiko jam padėti. Rebeka labai geros širdies mergina, jos psicho- 
loginės bėdos visiškai nesusijusios su smurtu — tiesą sakant, kaip 
tik atvirkščiai. 

Užuot toliau kalbėjęs užuominomis, jis įsmeigė žvilgsnį tiesiai 
į Keitę, tačiau išlaikė ramų toną. 

— Šiąnakt paliksiu policininkus budėti prie visų įėjimų apačioje, 
tačiau, kai restoranas vėl pradės veikti, ši vieta taps tikru apsaugos 
košmaru. Tu arba turėsi laikyti restoraną uždarytą, kad mes galėtume 
jį saugoti, kol sulaikysim Bilį Vajarą, arba turėsi apsigyventi kur nors 
kitur, geriausia kur nors, kur ribojama galimybė patekti ir yra rimta 
apsauga, be tos, kurią suteiksime mes. 

— Aš ką nors sugalvosiu, - pažadėjo Keitė, tačiau jos mintys 
sukosi apie Mitčelą ir ji nepaprastai troško kuo greičiau užbaigti 
jo pažinties su sūnumi laukimą. Ji nekantraudama kuo skubiau 
apkabino Grėjų Eliotą ir pabučiavo jį į skruostą, tada atsisuko į 
detektyvą Makneilą, jam taip pat pakštelėjo į skruostą ir išlydėjo 
juos abu į prieškambarį. Uždariusi jiems už nugaros duris, Keitė 
nuleido Denį ant žemės. 

Jis atrodė mieguistas ir susivėlęs, todėl ji tyčia dar kelias minutes 
nerodė jo Mitčelui ir pritūpė sukamšyti jo raudonų marškinėlių į 
kombinezoną ir ištraukti kelnių atvartų ant batų. 

— Prieš pristatydama tave tavo sūnui, - prabilo Keitė, pirštais 
braukdama per susitaršiusias Denio garbanas, - noriu pasakyti du 
dalykus. - Ji išgirdo, kaip Mitčelas jai už nugaros žengė į priekį ir 
vogčiomis žvilgrelėjo per petį, iš tikrųjų žiūrėdama į dailų veidą, 
kurio miegamajame pro ašaras beveik nematė. 

— Kokius? — paklausė jis ir jos širdis suvirpėjo, išgirdus jo įsimin- 
tiną žemą balsą, kuriame dabar nebuvo pykčio. 

— Pirmiausia, aš labai atsiprašau už savo elgesį miegamajame. 
Man taip skaudėjo, jog neįstengiau mąstyti, girdėti ar matyti. Buvau 
tokiam siaubingam svaiguly, jog tik prieš akimirką prisiminiau, kad 

— "Tai, ką tu pasakei miegamajame, buvo tiesa, - bejausmiu balsu 
atsiliepė jis. 

— O antras dalykas, — tarė Keitė atsistodama, bet vis dar užsto- 
dama Denį, — yra tai, jog tavęs laukia šioks toks sukrėtimas. 

— Kodėl? 

Denis bandė išlįsti jai pro kojas, kad pamatytų, su kuo ji kalba, 
tačiau Keitei pavyko išlaikyti jį už nugaros, kol pati atsisuko į Mit- 
čelą. 

— Mitčelai, tai Danielis, — tarė ji šypsodamasi. - Manau, jog 
atpažintum jį ir be pristatymo, - pridūrė ji, o tada žengė į šoną, kad 
Mitčelas pamatytų, ką ji turėjo omenyje. 

Paskui vaizdas buvo toks skaudžiai malonus, jog Keitė pajuto, 
kaip jai sugniaužia gerklę. Veido išraiška, panašia į pagarbią nuos- 
tabą, Mitčelas pažvelgė žemyn į miniatiūrinę savo kopiją, o Denis 
tuo metu stipriai atlošė galvą ir spoksojo į Mitčelą su beveik tokia 
pat išraiška, kol gilus melsvų Mitčelo akių žvilgsnis staiga atėmė jam 
drąsą. Smakras jam pradėjo virpėti ir jis nerimastingai pažvelgė į 
Keitę. Mitčelas taip pat pažvelgė į ją susirūpinęs. 

— Viskas gerai, — švelniai nuramino Denį Keitė. - Gal paspauskit 
vienas kitam ranką? 

Jos nuostabai, Mitčelas pamanė, jog raminimas skirtas jam, todėl 
dėkingas linktelėjo, žengė pirmyn ir ištiesė Deniui savo didžiulę 
ranką. Denis iškilmingai įdėjo savo mažą rankutę į didelį Mitčelo 
delną - Mitčelo pirštai susigniaužė ir automatiškai atsileido, tarsi 
jam būtų sunku suvaldyti paspaudimą. Vėl stojo nejauki pauzė, 
tačiau Keitei nespėjus įsiterpti su nauju pasiūlymu, Mitčelas staiga 
pritūpė, tarsi įkvėptas kažkokios minties, ir nusišypsojo Deniui. 

— Aš turiu lėktuvą, — pasakė tarsi paslaptį. 

— Aš taip pat! - sušuko Denis plačiai išsišiepdamas. 

— Man patinka reaktyviniai, — tęsė Mitčelas. 

— Man irgi, — su nuostaba atsakė jo sūnus. 

Mitčelas kimiai sukuždėjo: 

— Kiek reaktyvinių lėktuvų tu turi? 

Norėdamas atsakyti, Denis ištraukė ranką, plačiai išskėtė pirštus 
ir iškėlė juos priešais Mitčelą. 

— Va tiek, — išdidžiai pareiškė. 

Mitčelas atrodė negalintis ištarti nė žodžio, todėl Denis jį pa- 
ragino: 

— O kiek tu? 

Atsakydamas Mitčelas pakėlė ranką ir ištiesė smilių. 

— Va tiek, — švelniai tarė jis, ir Keitė nusisuko, kad veidas neiš- 
duotų jos jausmų. 

Denis parodė Mitčelui savo lėktuvus ir Mitčelas kiekvienu gėrė- 
josi, tačiau Keitė matė, jog Denis jau labai mieguistas ir jam metas 
į lovą. 

— Ar norėtum paskaityti Deniui pasaką, kai aš jį išmaudysiu ir 
paguldysiu į lovą? 

— Taip, - paprastai atsakė Mitčelas. — Ačiū, — pridūrė jis, tą aki- 
mirką dėkingas už tai, jog leido jam — ne, padėjo jam — užimti tą 
vaidmenį, kurį sąmoningai buvo dvejus metus iš jo atėmusi. 

— O kol tu skaitysi, — tarė Keitė, — aš nusiprausiu po dušu ir 
persirengsiu. 

Ji ištiesė Deniui ranką, tačiau paminėjus įprastinę ėjimo miegoti 
tvarką jis netikėtai prisiminė Molę ir staiga panikuodamas apsi- 
suko. 

— Kur Molė? - suriko jis. —- Molė nukrito... — jo veidas susiraukė 
prisiminus ir Keitė apglėbė jį rankomis, tvirtai apkabindama. 

— Molei viskas gerai, - nuramino ji. — Mes tuoj pat jai paskam- 
binsim ir tu galėsi su ja pakalbėti. Po kelių dienų ji grįš ir miegos 
savo miegamajame, kaip visada. — Denis vis dar atrodė abejojantis 
ir susirūpinęs, todėl Keitė pradėjo eiti koridoriumi telefono jos 
miegamajame link, tik stabtelėjo paaiškinti Mitčelui: — Molė yra 
Denio auklė. Ji gyvena su mumis nuo jo gimimo. 

Sėdėdamas supamajame krėsle prie Denio lovos, Mitčelas dar kartą 
vogčiomis žvilgtelėjo į sūnų, versdamas trečią mažos knygutės pus- 
lapį, kurią skaityti jam davė Keitė. Denis gulėjo ant šono, apsika- 
binęs pilkąjį kiškį, įsmeigęs akis į Mitčelą. 

Nors Denio žvilgsnis buvo įdėmus, Mitčelas jautė, jog sūnus 
galvoja apie kažką kita, ir šią nerimą keliančią aplinkybę aiškinosi 
tuo, jog yra netinkamas ir patirties stokojantis pasakų sekėjas. Pasi- 
ryžęs pakilti Denio akyse ir susigrąžinti jo dėmesį, kol galutinai dar 
neprarado, Mitčelas stengėsi kuo įtikinamiau skaityti savo sūnui 
nepaprastai absurdišką istoriją apie garvežiuką, vardu Tomas, kuris 
ne tik galėjo mąstyti ir jausti, bet ir nepakluso jokiems fizikos ir 
chemijos dėsniams, ypač susijusiems su svoriu, kuru ir judėjimu 
į priekį. 

Susirūpinęs Denio balsas nutraukė jį nespėjus perskaityti pirmo 
to puslapio sakinio. 

— Mane išsivedė blogas vyras... 

Mitčelui prireikė milžiniškų pastangų, kad veido išraiška neiš- 
duotų įniršio, kurį jis jautė. Jis nuleido knygą ant kelių ir tarė: 

— Taip, žinau, bet jis niekada daugiau prie tavęs nebeprisiar- 
tins. 

— Kodėl? 

Apstulbintas tokio klausimo, Mitčelas apsistojo prie vienintelio 
vaikui suprantamo paaiškinimo, kurį galėjo sugalvoti. 


— Todėl, kad jis manęs bijo. 

— Kodėl? 

Todėl, kad aš pasirūpinsiu, jog jis negalėtų prie tavęs prisiartinti, 
0 jei pabandys, aš pats jį užmušiu. 

— Todėl, kad aš žinau, kas jis toks, ir pasirūpinsiu, kad likusį 
gyvenimą jis praleistų... — jis neužbaigė keršto kupino sakinio, nes 
nenorėjo, kad sūnus pradėtų jo bijoti; tada vos nepaspringo juoku, 
kai Denis pamėgino padėti jį užbaigti. 

— Ant atsarginių suolelio? 

— Taip, - patvirtino Mitčelas. 

— Kodėl dar? 

— Kodėl dar jis manęs bijo? —- Mitčelas ilgai ieškojo nurami- 
nančio, bet neišgąsdinančio atsakymo ir tarė: — Todėl, kad aš daug 
didesnis už jį. 

— Kodėl dar? — ragino Denis. 

Mitčelas suprato, jog dvimetis įviliojo jį į pokalbio spąstus ir 
yra pasirengęs tęsti šį žaidimą visą naktį. Jis sklandžiai pasikeitė su 
juo rolėmis. 

— O kaip :4 manai, kodėl? 
džių būtų buvęs akivaizdus. 

— Nes tu esi mano tėtis. 

Mitčelo širdis atsitrenkė į šonkaulius ir jis turėjo nuryti seiles, 
kad galėtų vėl kvėpuoti. 

Denis suprato jo tylėjimą kaip abejonę. 

— Mamytė taip sakė, — pabrėžtinai tarė jis, tarsi to turėjo pakakti 
bet kokioms Mitčelo dvejonėms išsklaidyti. 

— Tavo mamytė teisi, — švelniai patvirtino Mitčelas. Ištiesęs 
ranką, jis išlygino antklodę aplink Denio petį. - Ką dar ji sakė? 

— Mamytė sakė — tu atėjai į mano namus. Tu liepei žmonėms — 
„Suraskit Denį!“ Tu pasakei — „Parveškit Denį tiesiai namo!“ Ir 
jie — ir jie parvežė! 

Jis susijaudinęs ir užsikirsdamas bėrė žodžius; tada atrodė, jog 
žodžiai apskritai pasibaigė, ir jis suraukė antakius, tarsi tai jį trikdytų. 
Mitčelas stebėjo jį, taip pat suraukęs antakius ir sutrikęs, nes buvo 
akivaizdu, jog Keitė įtikino jo sūnų, kad šiandien Mitčelas atskubėjo 

jo gelbėti ir tik jis vienas buvo atsakingas už jo saugų grįžimą. Ji 
tikriausiai norėjo, kad Denis žiūrėtų į tėvą kaip į didvyrį ir vis dėlto 
Mitčelas tikėjosi kaip tik priešingo elgesio. 

Kiti Denio žodžiai grąžino Mitčelą į dabartį ir nuo jų vėl su- 
spaudė gerklę. 

— Tu greitai mane aplankysi? — paklausė jis ir pritardamas link- 
telėjo galva, ragindamas Mitčelą pasakyti taip. 

— Taip, — šypsodamasis sukuždėjo Mitčelas. - Aplankysiu tave 
rytoj. 

— Ir poryt? — Denis vėl linktelėjo galvą. 

Jo sūnus, patenkintas ir didžiuodamasis suprato Mitčelas, aki- 
vaizdžiai paveldėjo jo gebėjimą pajusti, kada ir kaip pasinaudoti 
pranašumu. Tai buvo aiškus ženklas, kad Denis galėtų padaryti 
puikią karjerą įmonių įsigijimo ir susiliejimo srityje. Atsakydamas 
į jo klausimą, Mitčelas tarė: 

— Ir poryt taip pat. — Tada nutarė iškelti dar vieną, labai svarbų 
klausimą. — Su manim atvyko ypatingas draugas. Jis vardu Kalis ir 
dabar yra apačioje. Jis miegos čia viršuje ir kai tik tu kur nors eisi, 
jis eis kartu su tavim. 

— Arjis toks pat didelis kaip tu? 

Juokingai patenkintas, kad sūnus akivaizdžiai žiūri į jį kaip į 
milžiną, Mitčelas pasakė: 

— Ne, tačiau jis labai labai stiprus. 

Denis linktelėjo ir užsimerkė. Po kelių minučių jis jau miegojo, 
garbanomis, tamsiomis blakstienomis, švelniais skruostais ir mažu, 
kvadratiniu smakru. Jo smakru — staiga suvokė Mitčelas. Jis atpa- 
žino tą smakrą, kiekvieną dieną skusdamasis žiūrėdavo veidrodyje 
į didesnę jo versiją. Rankutė, gulinti šalia kiškio galvos, buvo suma- 
žinta Mitčelo ranka. Pasilenkęs, Mitčelas atsargiai pakėlė rankytę 
ir prispaudė prie lūpų. 

Kambaryje kitoje koridoriaus pusėje nustojo šniokšti dušas ir 
jis atsistojo. Tada apsisuko ir apžvelgė sūnaus daiktus, tačiau galiau- 
siai jo dėmesį patraukė trys nuotraukų albumai ant komodos. Ant 
dviejų albumų nugarėlių buvo etiketės su datomis, nurodančiomis 

viduje esančių nuotraukų laikotarpį. Mitčelas paėmė vieną albumą, 
atsivertė ir pamatė sūnų, sėdintį vaikiškoje kėdutėje, apsuptą ba- 
lionų, o priešais jį stovėjo šokoladinis tortas su viena žvakute. Sūnaus 
pirmasis gimtadienis atėjo ir praėjo Mitčelui nežinant. Pyktį, kurį jis 
būtų dėl to pajutęs, sušvelnino viskas, ką šiandien padarė ir pasakė 
Keitė, ir tas faktas, kad ji ne tik nieko nelaukdama pasakė Deniui, 
jog Mitčelas jo tėvas, bet taip pat pavertė jį herojumi sūnaus akyse, 
o ne bauginančiu nepažįstamuoju. 

Jis atsivertė albumo pradžią ir išvydo Keitę nėštumo pabaigoje, 
stovinčią Denio kambaryje ir kabinančią kažkokį žaisliuką virš jo 
lovelės. 

Seniai palaidotas prisiminimas išniro į paviršių ryškiai ir aiš- 
kiai — prisiminimas apie tokį galingą seksualinį išgyvenimą ir tokį 
stiprų orgazmą, kuris atrodė beveik dvasinis. Po visko jis laikė Keitę 
glėbyje ir kažkodėl jam atrodė, jog jie ką tik pradėjo kūdikį, todėl 
dar stipriau ją apkabino, nes nebūtų prieštaravęs, jei tai būtų buvusi 
tiesa... Ne, nes jis morėjo, kad tai būtų tiesa. 

Trečiasis albumas buvo plonesnis ir puošnesnis, nugarėlėje buvo 
įspaustas užrašas Pirmoji mano kūdikio knyga. 

Mitčelas pasiėmė visus tris albumus, nusinešė juos į svetainę 
ir pasidėjo ant kavos staliuko; tada pažvelgė į laikrodį ir išsitraukė 
telefoną. Kol Keitė maudė Denį, jis jau buvo nusileidęs apačion, 
išleidęs savo advokatus ir paskambinęs Metui Farelui, kad praneštų, 
jog Denis saugiai grįžo. Tačiau jis paliko Kalį su lagaminais apa- 
čioje, nes nenorėjo, kad Denis girdėtų, kaip jis aiškins Keitei Kalio 
vaidmenį. 

Kaliui atsiliepus, Mitčelas nurodė jam paskambinti Džo O Harai 
į limuziną ir perdėti lagaminus į bagažinę, o tada paaiškino Ka- 
liui, jog nori, kad jis kurį laiką pabūtų Denio asmens sargybiniu. 
Galiausiai jis paskambino Karolinai Vajat, Bilio motinai. Privačia 
linija atsiliepė jos sužadėtinis, garsus bankininkas, vardu Gordonas 
Naceris, kurį Mitčelas labai mėgo. 

— Dabar pas ją Grėjus Eliotas, — paaiškino Nateris, — bet aš žinau, 
kad ji nepaprastai trokšta su tavimi pasikalbėti. Per šeštos valandos 
žinias mes matėm, kaip tu įeini į Donovano restoraną, ir Karolina 

nuo tada mėgino su tavimi susisiekti. Mes nežinojom, jog Bilis čia 
įsipainiojęs, kol neatvažiavo Grėjus. Tačiau dabar apie tai jau skel- 
biama visose žiniose. Prasidės masinės gaudynės. 

Jis nutilo, tada nerangiai tarė: 

— Neklausčiau to, ko ketinu paklausti, tačiau jei Denis Dono- 
vanas yra tavo sūnus, Karolinai bus dar sunkiau ištverti tai, ką padarė 
Bilis. Aš tik noriu būti pasirengęs, kad... 

— Jis mano sūnus, — nutraukė jį Mitčelas. — Perduok Karolinai, 
kad Denis nenukentėjo, todėl ji neturi blogai dėl manęs jaustis. 

— Nepaprastai malonu, kad tu nutrauki visą šį reikalą, — tarė 
Nateris, atrodydamas labiau nustebęs nei dėkingas. 

— Aš nieko nenutraukiu, — atkirto Mitčelas. - Aš padarysiu 
viską, ką tik galiu, kad likusį gyvenimą Bilis praleistų už grotų, o 
jei jis dar kartą prisiartins prie mano sūnaus ar jo motinos, aš pats 
jį pagausiu — ir radęs negaišiu su policija. 

— Tavim dėtas aš jausčiausi lygiai taip pat. 

— Tada tikiuos, jog tu sugebėsi priversti Karoliną suprasti, kaip 
aš jaučiuosi. 

— Ji supras, — liūdnai įsitikinęs tarė Nateris. — Tu jai labai rūpi. 

Mitčelas pažadėjo paskambinti jai po kelių dienų ir padėjo ra- 
gelį. 

Po kelių minučių pasirodė Kalis ir, Keitei įėjus į svetainę, jis jau 
sėdėjo sargyboje prie baro. 

Mitčelas stovėjo svetainėje, atsisukęs į ją šonu, ir vartė nuotraukų 
albumą. Keitė stabtelėjo tarpdury, o joje virė jausmų maišatis — dve- 
jonė, kaltė, palengvėjimas ir laimė. 

Dušas ją atgaivino ir praskaidrino galvą, o tada jau nebebuvo 
įmanoma pasislėpti nuo tiesos: ji turėjusi pasakyti Mitčelui, jog lau- 
kiasi. Viskas, ką Mitčelas padarė nuo tada, kai sužinojo apie Denio 
egzistavimą, buvo to įrodymas. O pats skaudžiausias, nenuginčijamas 
įrodymas buvo švelnumas Mitčelo veide, kai jis žiūrėjo į savo sūnų. 

Ji nuskriaudė Mitčelą ir nuskriaudė Denį, atimdama juos vieną 
iš kito. Ji neabejojo, jog dabar Mitčelas ketina priversti ją tai suprasti, 
todėl, kad ir kokias priemones jis būtų pasirinkęs, tai turėjo būti 
pelnytai nemalonu. 

Mėgindama nors šiek tiek sušvelninti kaltę, ji priminė sau apie 
tai, koks nesąžiningas jis buvęs salose ir kaip blogai elgėsi su ja, kai 
susitiko paskutinį kartą. Deja, tai menkai guodė ir nesušvelnino 
akivaizdaus šoko, kuris ištiko pamačius jį stovint čia, atrodantį ly- 
giai taip, kaip ji prisiminė — aukštą, plačių pečių, nepriekaištingai 
apsirengusį ir velniškai gražų. Kiekviena smulkmena buvo ryškiai, 
skaudžiai pažįstama, tarsi būtų jį mačiusi vakar — jo griežto smakro 
forma, skruosto linkis, jausminga burna. 

Ji suprato, jog grąžo rankas, todėl nuleido jas prie šonų ir žengė 
pirmyn, pasirengusi drąsiai sutikti įniršį, kurį jis slėpė, kol Denis 
užmigs. 


— Atleisk, kad taip ilgai užtrukau, — prabilo ji, o tada pridūrė 
nevykusį pasiteisinimą: — Kelias minutes stovėjau už Denio kam- 
bario durų, jei tau prireiktų pagalbos. 

Jis staigiai padėjo albumą ir atsisuko į ją, griežtai suraukdamas 
antakius. Keitė nusiteikė pykčio protrūkiui. 

— Atrodo, man nelabai sekėsi jam skaityti, — tarė jis. — Nesuge- 
bėjau išlaikyti jo dėmesio. 

Keitės susirūpinimą pakeitė džiaugsmas. 

— Kitą kartą skaitydamas pasistenk nebūti toks skeptiškas. 

Jis linktelėjo, tačiau nuleido žvilgsnį į grindis, nes tuo metu į 
svetainę oriai įėjo Keitės katės. 

— Liusė ir Etelė, — paaiškino Keitė. Ji galėjo prisiekti, jog Mitčelas 
beveik nusišypsojo. 

— Kas nutiko Maksui? 

— Mano vyriausiasis virėjas pasisiūlė šįvakar pasiimti jį namo. 
Maksas vis urzgė ant detektyvo Makneilo. 

Lengvas pokalbis, atidėjęs nuosprendžio vykdymą, pasibaigė. Jis 
mostelėjo į nuotraukų albumus ant stalo ir dalykišku tonu ištarė: 

— Norėčiau juos pasiskolinti. 

— Tau nebūtina to daryti. Palik juos čia ir paruošiu tau tokį pat 
komplektą. 

— Aš turiu atsigriebti už dvejus savo sūnaus gyvenimo metus. 
Norėčiau pradėti šiąnakt. 

Televizorius buvo įjungtas ir pritildytas, tačiau jų dėmesį pa- 
traukė vaizdo įrašas su tėvo Donovano pranešimu spaudai, kurį 
jis prieš kiek laiko padarė, o jo pabaigoje keli žurnalistai uždavė tą 
patį klausimą: 

— Ar Mitčelas Vajatas yra Denio tėvas? 

Keitės dėdė paprasčiausiai ignoravo šį klausimą ir dar kartą vi- 
siems padėkojo už maldas už Denį. 

— Aš noriu, kad tai būtų sutvarkyta šįvakar, - kategoriškai tarė 
Mitčelas, nukreipdamas į Keitę melsvas akis ir mesdamas šaltą iš- 
šūkį. — Mes galim patvirtinti tai žurnalistams kartu arba aš galiu tai 
padaryti vienas, kai išeisiu. Bet kokiu atveju, aš noriu, kad spėlio- 
jimai apie mano sūnaus kilmę tuoj pat baigtųsi. 

— Kodėl tau nepakalbėjus abiejų mūsų vardu? Galėtum pasakyti 
ką nors panašaus į „Mudu su Keite norim padėkoti visiems už jų 
maldas, už saugų mūsų sūnaus grįžimą namo.“ Skamba gražiai. 

Skambėjo labai gražiai, tačiau Mitčelą labiau domino jos argu- 
mentai. 

— Kodėl tu nenori išeiti kartu su manim? 

— Nežinau, - atsakė ji pusiau rimtai. —- Galbūt dėl to, kad esu 
katalikų kunigo, visą dieną bendravusio su spauda, dukterėčia ir 
nejaučiu jokio entuziazmo, kad turiu viešai pranešti visiems jo pa- 
rapijiečiams — ir visai Čikagos arkivyskupijai — jog tėvo Donovano 
dukterėčia turėjo nesantuokinį romaną ir jai užtaisė vaiką? Žinau, 
jog vieną dieną gailėsiuos praleidusi tokią progą, tačiau... 

— Aš sutvarkysiu šį reikalą išeidamas, — pasakė jis ir šįkart Keitė 
buvo beveik tikra, jog matė jo akyse šypseną. Tačiau jo balse jos 
nebuvo, kai jis pridūrė: - Mums reikia pasikalbėti. Kokie yra mano 
šansai gauti sumuštinį? 

Mitčelas suprato, kodėl pranešimas spaudai bus jai nesmagus. 
Jis taip pat suvokė, jog nėštumas tikriausiai buvo ta priežastis, dėl 
kurios pražuvo jos viltis ištekėti už Bartleto. Kai jie matėsi paskutinį 
kartą, Mitčelas buvo įtūžęs, tačiau galiausiai ji sumokėjo labai aukštą 
kainą už jų Sen Martene praleistą laiką. 

Buvo akivaizdu, jog, užuot kaltinusi Denį dėl savo aukos, ji 
apgaubė sūnų meile. Kad ir kokį pyktį ji jautė Mitčelui už tai, kad 
sugriovė jai gyvenimą, neišliejo jo ant jo sūnaus. Tiesą sakant, ne- 
išliejo ir ant Mitčelo. Bent jau kol kas. Kad ir kaip ten būtų, atėjo 
laikas atversti kortas, kol Denis negalėjo jų išgirsti. 

— Mes esam restorane, — pastebėjo Keitė, neryžtingai šypsoda- 
masi. - Pasakyk man, ko norėtum, ir aš atnešiu. 

— Aš norėčiau valgyti apačioje. 

— Aš negaliu palikti Denio vieno. 

— Jis nebus vienas. —- Norėdamas paaiškinti, Mitčelas linktelėjo 
Kalio pusėn. Šis bematant atsistojo nuo kėdės ir žengė į svetainę. — 
Tai Džovanis Kalioroso, - pristatė Mitčelas. - Kalis yra asmens sar- 
gybinis. Kol Bilis Vajatas nesuimtas, Kalis bus ten, kur ir Denis. 

Pirma Keitės reakcija buvo šokas, jog kambaryje dar kažkas 
yra. Toliau sekė sumišimas dėl jo profesijos, abejonė, ar ji norėtų, 

kad šalia Denio nuolat sukiotųsi svetimas žmogus, ir ... miglotas 
prisiminimas. 

— Jūs esate asmens sargybinis? — kvailai paklausė ji, o tada staiga 
įsijungė atmintis. Kalioroso! Taip vadinosi šeima iš Italijos, kurioje 
vaikystėje gyveno Mitčelas. Ji prisiminė mačiusi tai Mitčelo byloje, 
kurią studijavo Grėjaus Elioto kabinete. Jos abejonės dėl Kalio bu- 
dėjimo šalia Denio išsisklaidė. Keitė šypsodamasi ištiesė ranką ir 
nuoširdžiai tarė: — Aš jausiuosi daug geriau žinodama, jog jūs esate 
su Deniu. Ačiū jums. 

Užuot paspaudęs jai ranką, Kalis suėmė ją tarp delnų, nusišyp- 
sojo Mitčelui ir pasakė itališkai: 

— Jos šypsena tokia šilta, jog galima kepti duoną. Jos akys kaip 
žali brangakmeniai, plaukai liepsnoja kaip ugnis, o jos oda kaip 
grietinėlė. Jei tu permiegojai su šita moterimi, o tada, kaip pats sakei, 
pamiršai, tau reikia pasikonsultuoti su daktaru dėl atminties. 

Keitė sutrikusi nusišypsojo Mitčelui, tikėdamasi sulaukti ver- 
timo, tačiau jis metė į Kalį tramdomą žvilgsnį, tada pažvelgė į ją ir 
tvirtai ištarė: 

— Mudu turime kai ką aptarti. Eime. 

Jis nuėjo prie kavos staliuko ir pasiėmė savo portfelį bei nuo- 
traukų albumus. 

Keitę apėmė baimė ir nerimas ir ji trumpai žvilgtelėjo į Kalį, 
nenujausdama, jog jos jausmai atsispindi veide. 

— Gal paklausi Kalio, ko jis norėtų vakarienei, kad aš galėčiau 
užsakyti jam viršun? 

Mitčelas atidarė duris ir pasitraukė į šoną, praleisdamas Keitę. 

— Kalis pavalgė apačioje. 

Jam už nugaros Kalis įspėjamu balsu tarė: 

— Ji tavo sūnaus motina ir ji labai jaudinasi. Ji stebėjo tave, 
stovėdama svetainės tarpdury ir grąžydama rankas. Nesvarbu, ką ji 
padarė, nepamiršk, jog ji tavo sūnaus motina. Ji turi teisę... 


Mitčelas uždarė duris, nutraukdamas Kalio sakinį. 

— Tau pasisekė, — pasakė Keitė. — Virtuvėje dar dega šviesa. 

— Kodėl pasisekė? — pasiteiravo Mitčelas, sekdamas paskui ją 
plačiu, ąžuolinėmis plokštėmis išmuštu koridoriumi laiptų apačioje, 
kurio abiejose pusėse buvo kabinetai. 

— Todėl, kad tai reiškia, jog vakarienę mums paruoš kas nors 
kitas, o tai reiškia, jog ją bus galima valgyti, — paaiškino ji, metusi 
per petį besišypsantį žvilgsnį. 

Kalbėdama ji atidarė nerūdijančio plieno duris, pasislėpusias už 
senovinės ąžuolinės širmos, inkrustuotos juodmedžiu, ir Mitčelas išvydo 
grupelę vyrų ir moterų, kurie, kaip jis įtarė, vis dar šventė Denio grįžimą. 
Užuot įėjęs vidun su Keite, jis atsitraukė kelis žingsnius į koridorių, 
kad galėtų apžiūrėti įrėmintas fotografijas, garbės raštus, straipsnius iš 
laikraščių ir žurnalų, kuriuos prieš keletą akimirkų pastebėjo. 

Tai buvo labai įspūdinga paroda, suprato jis, žiūrėdamas į dau- 
gybę Donovano restorano gautų apdovanojimų ir apie jį parašytų 
straipsnių. Viskas buvo sukabinta chronologine tvarka, todėl Keitės 
pasiekimus jis priėjo tik koridoriaus gale. Remiantis tuo, ką jis pa- 
matė, ji ne tik sugebėjo išlaikyti gerą restorano vardą, bet dar labiau 
pakelti jo vertę. Priėjęs prie paskutinio, pačio naujausio eksponato, 
jis pajuto nederamą pasididžiavimo dilgtelėjimą — kurį tuoj pat 
pervadino paprasčiausiu žavėjimusi — Keitė ką tik buvo išrinkta 
Geriausia Šių Metų Restorano Savininke. 


Keitei grįžus iš virtuvės, jis tebeskaitė Tribune straipsnį. Nusi- 
maudžiusi po dušu, ji persirengė gelsvai rudus džinsus ir minkštą 
kašmyro megztinį, kuris buvo toks pat žalias kaip ir jos akys, o jo 
ovalo formos apykaklė vis grasino apnuoginti vieną petį. Ilgi rau- 
doni plaukai banguojančiomis garbanomis krito ant pečių, klubai 
švelniai siūbavo jai einant ir ji atrodė moteriška, šaltakraujiška ir 
seksuali vienu metu. 

Mitčelas mostelėjo galva į straipsnį iš Tribune ir tarė: 

— Prisimenu, kaip tu bijojai, kad neįstengsi išlaikyti restorano 
veikiančio, bet pažiūrėk, ko pasiekei. 

— Pirmaisiais mėnesiais aš sugadindavau viską, prie ko prisi- 
liesdavau, ir būčiau nuleidusi rankas, jei ne Denis. Dėl jo turėjau 
pasistengti, kad verslas suklestėtų. 

Kalbėdama nusivedė jį į restorano priekį, praėjo pro adminis- 
tratoriaus staliuką ir pro duris. Uždegė šviesą ir ši švelniai nušvietė 
stilingą poilsio kambarį su puošniu baru prie dviejų sienų. Nors ir 
didelis, kambarys buvo jaukus ir viliojantis. 

— Paprašiau Tonio, kad vakarienę atneštų čia, - paaiškino ji ei- 
dama baro link. 

Mitčelas staiga prisiminė, kaip ji atrodė, vadovaudama vaka- 
rienei prie žvakėmis nušviesto stalo viloje prie jūros. Dabar, žiūrė- 
damas į ją, suprato, kodėl tą vakarą ji atrodė tokia rami ir savimi 
pasitikinti. 

Iš po blakstienų Keitė stebėjo, kaip Mitčelas apžiūrinėja kam- 
barį. Ši diena prasidėjo kaip blogiausia jos gyvenime, o į pabaigą 
tapo viena iš geriausių, nes nesvarbu, ką jis rengėsi jai pasakyti, 
niekas negalėjo nusverti to fakto, jog nuo šiol jis bus Denio gyve- 
nimo dalis. Mitčelas nusivilko švarką ir nusirišo kaklaraištį, pasvėrė 
juos ant baro kėdės ir atsisegė viršutines baltų marškinių sagas. Vos 
jam pasikabinus švarką ant kėdės, Keitė mintimis grįžo į tą naktį 
Angilijoje, kai jis pasikabino švarką ant kėdės ir paliko skubėdamas 
išeiti. Nuo prisiminimo jai suspaudė skrandį ir galvoje iškilo skaus- 
mingi klausimai. Klausimai, kurių ji nenorėjo užduoti, su atsaky- 
mais, kurių ji nenorėjo girdėti, ir tikriausiai nebūtų patikėjusi, net 
jei išgirstų. Akivaizdu, jog jiems abiem bus geriausia skrupulingai 

vengti bet kokio pokalbio apie praeitį, bet kokių prisiminimų ir 
abipusių kaltinimų. Ji buvo nusiteikusi leisti jam išlieti savo pyktį 
dėl to, kad ji nepranešusi jam apie Denį, tačiau visa kita buvo drau- 
džiama. Bent jau artimiausiu laiku. 

Keitė pasiryžo šįvakar laikytis tokio sprendimo ir priversti jo 
laikytis Mitčelą. O jei tai būtų neįmanoma, pažiūrėtų į jų praeitį 
nerimtai ir įtikintų jį pasekti jos pavyzdžiu. 

Tikėdamasi sulaukti teigiamo atsakymo į kitą savo klausimą, 
Keitė žengė už baro. 

— Gal norėtum išgerti? 

— Taip, - atsiliepė Mitčelas, stebėdamas ją veidrodyje. 

Keitė prisiminė, jog jis geria degtinę, ir automatiškai ištiesė ranką 
prie geriausio butelio ant lentynos; tada staigiai ją nuleido ir pavė- 
luotai mėgindama laikytis savo apsisprendimo, pažvelgė į jį per petį 
ir mandagiai pasiteiravo: 

— Ko norėtum? 

Jo žvilgsnis ją pervėrė. 

— Tu žinai atsakymą. 

Keitė nusisuko į lentynas su gėrimais. 

— Mavyr, tu vis dar mėgsti degtinę, - ironiškai konstatavo ji. 

— Otuvis dar labai graži. 

Keitės ranka sustingo ant degtinės butelio, tada atsargiai jį nu- 
kėlė ir paėmė stiklą. 

— Nežinojau, jog tu manei, kad aš graži. 

— Žinoma, kad nežinojai. 

Keitė suprato, jog nėra graži; geriausiu atveju, dėl plaukų spalvos 
galėtų būti apibūdinama kaip ryški. Išskyrus netiesioginę užuominą 
apie jos kojas tą naktį, kai jie lankėsi kazino, Mitčelas niekada ne- 
komentavo jos išvaizdos. Ne, netiesa, prisiminė ji. Lovoje jis kuž- 
dėdamas apipylė ją pagyromis, glostydamas ir liesdamas... 

Mintyse Keitė treptelėjo koja, nustūmė tokias mintis į šalį ir 
įdėjo jam į stiklinę ledo. Baigusi pilti gėrimą jam, įsipylė sau taurę 
raudonojo vyno ir atsisuko su stiklais rankose. 

— Pasikalbėkim apie Denį, - tarė ji, pernelyg plačiai šypsoda- 

Išeidama iš už baro, ji linktelėjo į netoliese stovinčias dvi mažas 
sofas, apmuštas vyšnių spalvos medžiaga, tarp jų stovėjo ovalus sta- 
liukas kokteiliams, ir Mitčelas nusekė paskui ją. Ji padėjo servetėlę ir 
taurę priešais vieną sofą, tada apėjo staliuką ir susirangė ant priešais 
stovinčios sofos, kojas pasikišusi po savim, rankoje laikydama vyno 
taurę. Atsisėdęs kitoje pusėje, Mitčelas atrėmė kojos girnelę į kitos 
kojos kelį, ir gurkštelėjo kokteilį. 

— Ką norėtum sužinoti apie Denį? — paklausė ji, vos tik jis ati- 
traukė stiklinę nuo lūpų. 

Galvoje Mitčelas jau turėjo griežtą pokalbio darbotvarkę ir ne- 
ketino leistis išmušamas iš vėžių, tačiau prieš pradėdamas jis iš tiesų 
norėjo paklausti vieno dalyko apie Denį. 

— Šįvakar miegamajame jis kalbėjo, o tada nutilo ir žiūrėjo į 
mane, tarsi būtų bandęs, bet negalėjęs ištarti nė žodžio. 

— O rytoj, — paaiškino Keitė, — jis gali vėl pradėti vapalioti kaip kū- 
dikis ir neištarti nė dviejų suprantamų žodžių. Būdamas labai nuliūdęs 
ar susijaudinęs, jis žiūrės į tave bežade, širdį draskančia išraiška. Jei taip 
nutiktų tau būnant šalia, tyliai jam pasakyk „Kalbėk, tu gali.“ 

— Ar tai padeda? 

— Dažniausiai. 

— Jeigu jis turi bėdų dėl kalbos... 

— Jo kalbiniai gebėjimai nuostabūs, — patikino Mitčelą Keitė. — 
Tokie puikūs, kad šiuo metu jie lenkia jo smegenų galimybes tuo 
pačiu metu apdoroti mintis ir žodžius. Jis taip pat nepaprastai gerai 
koordinuotas. Be to, kad paveldėjo visus tavo bruožus, — užbaigė 
ji su šypsena - Denis taip pat paveldėjo tavo gabumą kalboms ir 
hzinę koordinaciją. 

Atsakydamas Mitčelas ištiesė kairę ranką už sofos ir nerūpes- 
tingai pasidomėjo: 

— Kieno charakterį jis paveldėjo? 

— Tavo, - nesusimąstydama atsakė Keitė. 

— Koks palengvėjimas. Nebus baisu įduoti jam į rankas stik- 
linę. 

Sąmoninga užuomina į jų susidūrimą labdaros koncerte užge- 
sino Keitės šypseną. 

— Prašau, neik ten, — perspėjo ji. — Tai sudėtinga situacija ir ... 

— Visa mūsų istorija yra sudėtinga situacija. Tačiau dėl Denio 
mums nepavyks jos išvengti, todėl aptarkim tai dabar, bet pasi- 
stenkim išsilaikyti paviršiuje, užuot mėginę vienas kitą paskan- 
dinti. 

— Ką konkrečiai tu siūlai? 

— Atvirumą ir santūrumą. 

Keitė spoksojo į jį, nepatikliai tylėdama. 

— Galaš pradėsiu? — pasisiūlė Mitčelas ir, jai nežymiai linktelėjus, 
tarė: — Gerai. Tu man nurodei dvi priežastis, dėl kurių nepranešei, 
jog laukiesi: mano atsisakymą turėti vaikų su buvusia žmona ir mano 
elgesį su tavim, kai buvom susitikę paskutinį kartą. Aš atsiprašau 
dėl savo elgesio per labdaros koncertą. Tai nedovanotina ir daugiau 
niekada nepasikartos. 

Keitė pažvelgė į jį pro taurės kraštą ir nutarė patikrinti, koks 
tvirtas yra jo pasižadėjimas būti sąžiningam ir ramiam. Labai man- 
dagiu balsu ji ištarė: 

— Aš labiau norėčiau sulaukti paaiškinimo, o ne atsiprašymo. 

— Visiškai suprantama. Jei tu būtum priėjus prie manęs su ta 
pačia koketiška veido išraiška ir pranešusi, jog ką tik susižadėjai su 
bet kuo, išskyrus Evaną Bartletą, aš būčiau mandagiai ir nenuošir- 
džiai tave pasveikinęs ir viskas. Jei būčiau sužinojęs apie tavo sužadė- 
tuves su Bartletu bent prieš dvidešimt sekundžių iki tos akimirkos, 
kai tu atsistojai priešais mane su ta žaisminga išraiška veide, nebūčiau 
suteikęs tau malonumo pamatyti tokią mano reakciją. Deja, viskas 
buvo netaip. - Jis pasilenkė nuo stalo paimti servetėlės, žinodamas, 
jog jai bus lengviau meluoti, kai jis nežiūrės. —- Su Bartletais mane 
sieja nemaloni istorija. Ar Evanas tau pasakojo? 

— Taip, - prisipažino ji. - Jis papasakojo, ką tu jiems jauti ir 
kodėl. 

Patenkintas jos atsakymu, Mitčelas pažvelgė į ją ir atsilygino už 
sąžiningumą tiesiu atsakymu į antrąjį klausimą: 

— Aš nesutikau turėti vaiko su Anastasija, nes žinojau, jog jo 
susilaukusi, ji nepaaukos savo laisvės ir nepakeis savo gyvenimo 


382 


būdo. Ji vartojo narkotikus pramogaudama ir tai jau darėsi nebe- 
kontroliuojama. Ji išklydo iš kelio. Grįžo iš Paryžiaus su dviem ma- 
žyčiais Jorkšyro terjerais, kuriuos rengė apdarais iš prabangių šunų 
parduotuvių, nuolat su jais žaidė ir visur vedžiojosi. Kelis mėnesius 
jie buvo jos gyvenimo centras, paskui nustojo jais domėtis ir ėmė 
juos ignoruoti. Šuniukai vis dar mėgino sekioti jai iš paskos ir tai 
ėmė ją erzinti, todėl juos atidavė. Nutarė, jog labiau nori žirgų ir 
nusipirko du grynakraujus, prie kurių nė neprisiartino. Tada užsi- 
geidė kūdikio. 

— Vaikai visai kitaip, jie užvaldo tavo širdį. Vien tai, kad jai 
nusibodo šuniukai ir žirgai, dar nebūtinai reiškia, kad būtų buvusi 
abejinga motina. 

— Gal ir ne, bet tuo metu aš turėjau ir kitų priežasčių manyti, 
jog tėvystė man yra beprasmiška rizika: aš visiškai nežinojau, ką 
reiškia būti tėvu, ir nė nenutuokiau, kokie genai užkoduoti manyje. 
Sprendžiant iš to, ką apie mano vaikystę tau papasakojo Bartletas, 
turėtum nuspėti, kodėl aš taip jaučiausi. 

Priblokšta, jog jis pasirengęs tiek jai atsiverti, ir nuliūdinta dėl 
nereikalingų baimių, kurias jis iškentė, Keitė nuleido akis ir pripa- 
žino sau, jog jis buvo teisus, reikalaudamas šito pokalbio. Pakėlusi 
akis, ji ištarė švelniai ir atvirai: 

— Man nereikia užpildyti jokių tuščių vietų. Aš žinau apie tave 
viską. Evanas žinojo tik tai, kad Vajatai atsikratė tavęs, kai buvai 
kūdikis. Aš žinau viską apie tavo gyvenimą po to. 

— Pavyzdžiui? 

— Nagi, pažiūrėkim... — pasakė ji staiga nusišypsodama ir ste- 
bėdama jį iš po blakstienų. — Aš žinau, kad tu sumušei sporto 
rekordus visose lankytose mokyklose, pradedant nuo tada, kai 
buvai aštuonerių. Žinau, jog tau puikiai sekėsi visi dalykai, išskyrus 
dailę. Žinau, jog per atostogas tu neturėdavai, kur važiuoti, todėl 
pasilikdavai pas dėstytoją ar prižiūrėtoją, o vasaromis išvykdavai į 
stovyklas. Aš žinau, jog du kartus per mėnesį mokiniai privalėdavo 
rašyti laiškus namo, todėl tu rašei prižiūrėtojui iš ankstesnės mo- 
kyklos. Aš taip pat žinau, jog tave žavėjo religija, tačiau apskritai, 

o ne kuri nors konkreti. Savo tikėjimą tu keisdavai kiekvienoje 
naujoje mokykloje. — Palenkusi galvą į šoną, ji pasiteiravo: — Gal 
kartais tu domėjaisi teologija? 

— Ne, aš domėjausi, kaip praleisti bažnyčioje kuo mažiau laiko. 
Kadangi visose internatinėse mokyklose buvo privaloma lankyti 
bažnyčią, aš keisdavau įsitikinimus, atsižvelgdamas į tai, kurios re- 
liginės apeigos konkrečioje mokykloje būdavo trumpiausios. 

— Judaizmas užima daug laiko. 

— Visai ne, kai arti nėra rabino. 

Ji prapliupo juoku ir Mitčelo lūpas taip pat iškreipė šypsena —iki 
to momento, kai jis suprato, jog po trejų metų jis vis dar buvo 
bejėgiškai sužavėtas šitų jam besišypsančių spindinčių žalių akių 
rusvomis blakstienomis. Jis užgniaužė šypseną ir greitai gurkštelėjo 
gėrimo. Nors tvirtino, kad žino apie jį viską, buvo akivaizdu, jog 
Keitė žinojo tik tai, kas buvo jo mokyklos įrašuose. Jam besvarstant, 
kaip jai pavyko juos gauti, Keitė surimtėjo ir pasakė tai, kas privertė 
ji pažvelgti į ją pro stiklinės kraštą. 

— Mitčelai, aš žinau, kas toks Kalis. Kitaip nebūčiau sutikusi 
palikti Denio su juo viršuje. Kaliorosai buvo artimiausias šeimai 
dalykas, kurį tu turėjai. 

— Iš kur gavai visą šią informaciją? 

— Tavo brolio pasamdyti privatūs detektyvai surinko. 

— Jis man minėjo, jog turi tokią bylą, bet kaip tu ją gavai? 

— Kitą dieną po to, kai grįžau iš Sen Marteno, Grėjus Eliotas 
„pasikvietė“ mane į savo kontorą pasikalbėti. Jis turėjo surinkęs 
daugybę informacijos apie tave, taip pat ir mūsų nuotraukas iš Sen 
Marteno, ir pasakė man, jog tu įtariamas brolio nužudymu. 

— Ką, po velnių, jis tikėjosi sužinoti iš tavęs? 

— Jis norėjo išsiaiškinti, ar ilgai mudu pažįstami ir ką tu man 
papasakojai apie brolį. Keitė nutilo, nes jos dėmesį akimirksniu 
atitraukė rūsti dailaus Mitčelo veido išraiška. Staiga jis atrodė kaip 
didžiulė Denio kopija, kai šis būdavo susiraukęs. — Šiaip ar taip, 
praėjus keturiems mėnesiams aš ėmiau nuogąstauti, nes nešiojau 
kūdikį, kurio tėvas man buvo tamsi mįslė. Aš prisiminiau tas bylas 
Grėjaus Elioto kontoroje, todėl nuėjau su juo pasimatyti ir pa- 

klausiau, ar negalėčiau jų peržiūrėti. Leisdamas man susipažinti su 
policijos surinkta informacija, jis būtų pasielgęs neetiškai. Tačiau 
tavo brolio surinkta byla šiai kategorijai nepriklausė, todėl leido 
man ją peržiūrėti savo kabinete. 

— Jis neturėjo teisės leisti kam nors susipažinti su ta byla. 

— Aš džiaugiuosi, kad leido, — tvirtai atkirto Keitė. — Iki tos 
dienos aš nežinojau, ar įstengsiu mylėti savo kūdikį. Tačiau perskai- 
čiusi tą bylą, aš tave supratau. Supratau, kodėl tau reikėjo atkeršyti 
Bartlerams ir kodėl tu pasinaudojai galimybe tai padaryti, suvilio- 
damas mane. 

Nuostaba ir netikėjimas nustelbė visas kitas emocijas Mitčelo 
kūne. Iš išorės atsipalaidavęs, o viduje įsitempęs, jis tyrinėjo ją, ver- 
tindamas jos veidą, intonacijas — net jos logiką — ieškodamas po- 
žymių, jog ji meluoja. Tačiau jai kalbant, Mitčelas girdėjo tiesą ir tai 
ištverti buvo taip skaudu, jog jis beveik troško, kad ji meluotų, tuo 
pat metu norėdamas, kad kiekvienas jos žodis būtų tiesa. 

— Kalbant atvirai, — tęsė ji nepastebėdama sumaišties, kurią 
sukėlė Mitčelui, — pirmąjį vakarą viloje Angilijoje tu buvai labai 
sąžiningas. Tu aiškiai parodei, jog nenori su manim dalytis niekuo, 
išskyrus lovą — net tokia nereikšminga informacija, kaip tavo brolio 
vardas ar keliomis kalbomis tu kalbi. Sen Martene tu man tiesiai 
išrėžei, jog nenori komplikacijų, ir jei aš su tavim permiegosiu, 
nieko iš to nebus. 

Tačiau man reikėjo magijos, kitaip aš nebūčiau sutikusi, ir su- 
pratęs, jog aš kalbu rimtai, tu per kelias minutes pakeitei savo požiūrį 
ir pasakei man, jog tarp mūsų tvyro magija. Tada nusivedei mane 
į lovą ir pasirūpinai, kad aš tuo patikėčiau. Man atrodė, jog aš tave 
myliu, ir, manau, tu tai žinojai. Tačiau tu vis tiek leidai man išva- 
žiuoti susitikti su Evanu Angilijoje, tiksliai žinodamas, kas nutiks 
ir ką man papasakos Evanas. Beje, tai buvo niekinga. 

Keitė nutilo, laukdama jo reakcijos, tačiau jis tik linktelėjo, be 
žodžių priimdamas jos pasmerkimą ir ragindamas tęsti. Taigi Keitė 
tęsė. 

— Negalėjau rasti būdo, kaip tau ar kūdikiui mano įsčiose, už 
tai atleisti tol, kol neperskaičiau tavo bylos. Perskaičiusi supratau, — 

pasakė ji, žvelgdama į jį be apmaudo, - jog iš tiesų tu nenorėjai 
manęs įskaudinti, tačiau aš buvau vienąkart gyvenime pasitaikanti 
galimybė atkeršyti ir tu paprasčiausiai negalėjai jos praleisti. Tiesą 
sakant, — prisipažino ji ir jos lūpomis perbėgo neklusni šypsena, — 
perskaičiusi tavo bylą net pajutau nedidelį pasitenkinimą, jog aš 
buvau tavo keršto įrankis. 

Trokšdamas, kad ji kalbėtų toliau, Mitčelas giliai įkvėpė ir tyliai 
pasakė: 

— Tu labai atlaidžios ir ištikimos prigimties, Keite. 

Keitės ranka sudrebėjo nuo švelnios glamonės, kurią įsivaizdavo 
jo balse, kai ištarė jos vardą. Pažvelgė į jį įdėmiai, tačiau gražus jo 
veidas buvo santūrus, dėmesingas ir nieko daugiau. 

— Tiesą pasakius, — atsakė ji gyvai, jei Mitčelas netyčia būtų 
pastebėjęs jos sutrikimą išgirdus tariant jos vardą, — viskas pasikeitė 
tada, kai pamačiau nuotrauką, kurioje tu stovėjai prieplaukoje Sen 
Martene tą dieną, kai aš išvykau su Evanu. 

— Kodėl ji viską pakeitė? 

— Tai buvo policijos daryta nuotrauka su atspausta data ir laiku. 
Buvo be penkiolikos šešios ir tu laukei manęs. Kol nebuvau jos 
mačiusi, net neįsivaizdavau, kad tądien tu apskritai buvai nuvykęs 
į prieplauką. 

Mitčelo veido išraiška nepasikeitė, tačiau jis ką tik pastebėjo 
pirmąją jos logikos klaidą. Didelį trūkumą, kuris sukėlė abejonių 
dėl kitų jos tvirtinimų. 

Kitapus staliuko ji baigė gerti vyną ir ironiškai tarė: 

— Tu turi talentą žiauriai keršyti. Evano reakcija viloje buvo kaip 
tik tokia, kokios tu tikėjaisi. 

Mitčelas klausiamai kilstelėjo antakius. 

— Iš tiesų? Gal galėtum papasakoti, kas tada nutiko? 

Jo neišjudinamas šaltakraujiškumas staiga suerzino Keitę. 

— Tiesą sakant, negalėčiau, — atsakė ji. 

— Atsiprašau. Neturėjau prašyti. Tai tik tavo ir Evano reikalas. 

Keitė žvelgė į jį. Jo paskutinis sakinys atleido jį nuo bet kokios 
atsakomybės už tai, kas įvyko viloje, o tai jau buvo neregėtai, ne- 
žmoniškai arogantiška ir nedora. Neįtardama, kad jo pastaba buvo 

žodinis masalas, kurį jai prieš nosį pakabino ekspertas, Keitė prarijo 
kabliuką ir nusprendė, jog nusipelnė galimybės pasakyti jam, koks 
iš tiesų žiaurus jis buvo. Deja, ji negalėjo to padaryti, nepasijusdama 
šiek tiek pažeminta, todėl kalbėdama spoksojo į tuščią vyno taurę, 
sukinėdama kojelę tarp pirštų. 

— Tą dieną, kai palikau tave „Anklave“ Sen Martene, aš grįžau 
tiesiai į vilą ir susikroviau lagaminus kaip pavyzdinga kvailiukė, o 
tada ėmiau laukti Evano. Jam atvykus, pranešiau, jog sutikau tave 
ir jog manau, kad tarp mūsų yra kažkas ypatinga... 

Mitčelas nutraukė ją, tyliai nurodydamas: 

— Pažiūrėk į mane. 

Keitė automatiškai pakluso, nes pamanė, kad jis nori, jog žiūrėtų 
į jį, kai jis sakys jai kažką svarbaus. Tačiau jis tik linktelėjo ir tarė: 

— Tęsk. 

Tada jai pirmą kartą kilo įtarimas, jog atsipalaidavusi jo poza ir 
maloni, šalrakraujiška veido išraiška buvo netikros ir kad jis apgal- 
vojo viską, ką ji sakė. Tas suvokimas nebuvo malonus ir jos balsas 
šiek tiek paaštrėjo. 

— Nesistengdamas išvardyti visų faktų širdį veriančia tvarka, 
Evanas papasakojo man, kad susipažino su tavim Sesilio Vajato 
pobūvyje, jog pasakė tau mano vardą ir kad mes apsistosim Salos 
klube. Jis taip pat man papasakojo apie tavo vaikystę ir kodėl tu 
nekentei jo tėvo ir jo paties. Tada jis paklausė manęs, ar aš žinau, kad 
tu buvai apsistojęs Žako Benedikto jachtoje, stataisi namą Angilijoje 
ir gyveni Čikagoje su Karolina Vajat. — Ji palaukė Mitčelo atsakymo, 
tačiau jam tylint papurtė galvą, stebėdamasi savo kvailumu. — Aš 
buvau taip pamišusi dėl tavęs, jog visa tai nerūpėjo, išskyrus vieną 
dalyką, kuriam negalėjau rasti pateisinimo. 

— Kokį? — tyliai pasiteiravo jis, tačiau jo antakiai nežymiai su- 
siraukė. 

— Aš negalėjau ignoruoti fakto, kad tu leidai man šnekėti apie 
Čikagą, o pats elgeisi taip, tartum niekada ten nebuvęs. Tu net pa- 
klausei manęs, kiek laiko trunka atskristi iš Čikagos į Sen Marteną. 
Kiek aš žinau, yra tik dvi priežastys, dėl kurių vyras slepia nuo moters 

faktą, jog jie gyvena tame pačiame mieste: arba jis vedęs, arba grįžus 
į miestą neketina daugiau su ja susitikti. Aš norėjau tikėti, kad tu 
gali turėti trečią priežastį, todėl žinai, ką padariau? 

— Ne, - pasakė jis. 

— Aš paskambinau tau į „Anklavą“ paklausti, kodėl man viso 
šito nepapasakojai. „Anklavo“ operatorius pranešė, kad tu išsiregis- 
travai. Suprantama, aš pamaniau, kad tai klaida, nes prisiminiau, 
kaip tu stovėjai balkone ir šūktelėjai man „Kuo greičiau grįžk.“ — 
Nesėkmingai mėgindama išlaikyti ramų balsą, Keitė kalbėjo to- 
liau: — Taigi situacija buvo tokia: aš stovėjau viloje, susipakavusi 
lagaminus, ir žiūrėjau į akis bjauriai tiesai — tu suviliojai mane tam, 
kad atkeršytum Evanui, tada išsiuntei į vilą, kad aš su juo išsiskirčiau, 
ir paraginai kuo greičiau grįžti. O tada išsiregistravai iš viešbučio. 

Netvirtai įkvėpdama Keitė tarė: 

— Išverkiau akis ant Evano peties. Verkiau, kol išsekusi už- 
migau. 

Užuot pasirodęs argailaujantis ar mėginęs ginčytis, Mitčelas 
atrodė šiek tiek sutrikęs. 

— Tu manei, jog įsimylėjai mane, ir vis dėlto, praėjus vos kelioms 
dienoms per pobūvį priėjai prie manęs mūvėdama Bartleto suža- 
dėtuvių žiedą, atrodydama labai patenkinta savimi ir atkišai savo 
skruostą bučiniui? 

Jo įspūdis apie jos jausmus tą vakarą buvo toks klaidingas, kad 
susikaupusias Keitės ašaras pakeitė juoko banga, ir ji skubiai pakilo, 
bandydama atstatyti savo griūvantį šaltakraujiškumą. 

— Valandų valandas repetavau tą sceną su Hole, nes mes žinojom, 
kad tu ten būsi, tačiau „pasipūtimas“ tikrai nebuvo tai, ką aš tu- 
rėjau išreikšti, — tarė ji trumpai šyptelėdama ir ištiesdama ranką į jo 
stiklą. — Paruošiu tau dar vieną kokteilį, o tada pacikrinsiu, ar jau 
gatava vakarienė. 

Jis patraukė stiklinę taip, kad ji negalėtų pasiekti, ir atsistojo, 
palikdamas ją tarp staliuko ir savęs. 

— O ką tu mėginai išreikšti? — klausė jis toliau, bet taip ramiai 
ir mandagiai, kad Keitė pamanė, jog jis nesupranta, jog užstoja jai 
kelią. 

— Žaismingumą, - atsakė Keitė, stengdamasi atrodyti nerūpes- 
tinga, nors jos žalio megztinio apykaklė buvo per colį nuo jo marš- 
kinių ir ji turėjo stipriai atlošti galvą, kad sutiktų jo susimąsčiusį 
žvilgsnį. — Tu pasinaudojai manimi kaip marionete savo žaidime, 
todėl aš apsimečiau, kad tu man rūpi ne labiau nei aš tau. 

— O tavo sužadėtuvės su Bartletu? Kas tai buvo? 

— Evanas atsivežė žiedą į Angiliją, — skubiai paaiškino Keitė. - Jis 
užmovė jį man ant piršto, kai aš nusiverkusi užmigau. Tuo metu ište- 
kėjimas už Evano man atrodė skriaudos atitaisymas ir išsigelbėjimas. 
Mano atokvėpis nuo realybės truko kelias savaites, kol sužinojau, 
kad esu nėščia. Po tėvo mirties mudu su Evanu neturėjom intymių 
santykių ir nors susižadėjom tą pačią dieną, kai aš permiegojau su 
tavim, abu sutarėm, jog sekso reikia šiek tiek palaukti. Nebuvo 
jokios galimybės, jog tėvas ne tu. 

— Spėju, jog jis nutraukė sužadėtuves vos tik tu pranešei, kad 
laukiesi? 

— Vienas dalykas nepasikeitė, — tarė Keitė, staiga užpykusi, — ga- 
liausiai visada šneku tik aš viena, o tu neatskleidi nieko. 

— Aš pradėsiu kalbėti, kai tik tu atsakysi į du mano klausimus, 
pradedant nuo paskutinio. 

— Jis nenorėjo nutraukti sužadėtuvių, jis norėjo, kad aš pasida- 
ryčiau abortą. 

— Ber tu nesutikai? 

— Ne. 

— Ir būdama penktą mėnesį nėščia tu pamatei nuotrauką, ku- 
rioje aš laukiau tavęs prieplaukoje, ir pamanei, jog buvai mane įsi- 
mylėjusi, ir vis dėlto nė karto nesusimąstei, kad reikėtų su manim 
susisiekti ir 7227 pranešti, kad laukiesi? 

— Žinoma, kad aš apie tai pagalvojau, o tau baigėsi klausimai. 
Atsiprašau, — pridūrė ji, uždėdama kairę ranką jam ant krūtinės, iš 
susijaudinimo mėgindama priversti jį pasitraukti. Jos nuostabai, 
užuot žengęs atgal, jis suėmė ją už pečių ir tvirtai laikė priešais save, 
tačiau jo tonas buvo suglumęs, o ne gąsdinantis. 


— Kodėl tu nerizikavai, neatėjai pas mane ir nepranešei, kad 
laukiesi? 

— Todėl, kad žinojau, jog net jeigu Sen Martene aš labai tau 
rūpėjau — net jei būčiau tau rūpėjusi po to, kai būčiau pranešusi 
apie nėštumą — tu tikriausiai būtum norėjęs, kad pasidaryčiau 
abortą. 

— Ir nebuvo verta vargintis, kad atvyktum pas mane ir sužinotum 
iš tiesų? 

Keitė atmetė galvą, ketindama rūsčiai jį nužvelgti, tačiau jis 
įtemptai į ją žvelgė ir jau nebeatrodė kaip nešališkas tyrėjas. 

— Aš negalėjau rizikuoti. 

Vos jai ištarus „rizikuoti“, jo žandikaulį surakino paaiškėjusio 
siaubo išraiška. 

— Tu rizikavai su Bartletu. Kodėl negalėjai rizikuoti su manim? 

— Todėl, -trūkčiojamai sušuko ji, - kad bijojau, jog jeigu tu būsi 
pakankamai atkaklus, sugebėsi įtikinti mane tai padaryti! 

Mitčelas suspaudė rankas, šiurkščiai prisitraukdamas ją prie 
krūtinės ir stipriai, globėjiškai apkabindamas. Dabar jis išgirdo 
tikrąją priežastį, kodėl nepranešė jam esanti nėščia, ir patikėjo. 
Jis patikėjo viskuo, ką ji papasakojo jam per kelias pastarąsias 
minutes — visais širdį veriančiais dalykais — ir už visa tai buvo 
atsakingas Bartletas. 

Jis padėjo smakrą jai ant viršugalvio, o ranka raminamai glostė 
jai nugarą. Tuo metu ilgai buvę užgniaužti prisiminimai apie salose 
jų drauge praleistą laiką sukosi jam galvoje, kiekvienas vis saldesnis 
ir skaudesnis už ankstesnįjį. 

Pro duris įėjo padavėjas, ant peties nešdamas valgiais nukrautą 
padėklą. Išvydęs Keitę Mitčelo glėbyje, jis sudvejojo, o tada atbulas 
pasitraukė iš kambario. 

- Mitčelai, — tyliai tarė ji. 

Jos balsas pažadino jį iš transo ir suprato, jog prie jo krūtinės 
prispaustos Keitės rankos švelniai stumia jį šalin. Dar nenorėdamas 
jos paleisti, Mitčelas priglaudė lūpas jai prie kaktos ir švelniai su- 
kuždėjo: 

— Ačiū tau už mūsų sūnų. 

Jos kūnas atsipalaidavo ir ji linktelėjo. Veidas prigludo jam prie 
krūtinės, kūnas suglebo jo rankose, o dešinės rankos pirštai virpėjo 

jam virš širdies. Mitčelo širdis akimirką sustojo, o šlaunys įsitempė. 
Apstulbintas savo kūno reakcijos, jis pakėlė smakrą ir susiraukęs 
pažvelgė į jos spindinčius raudonus plaukus - o tada prisiminė, kaip 
lengvai Keitė sujaudindavo jį prieš trejus metus. Jo piktas žvilgsnis 
virto patenkinta šypsena. Nuostabą pakeitė viltis. 

Jis atpalaidavo rankas ir Keitė atsitraukė. Mitčelą tai nuvylė, 
tačiau netrukus suprato, jog ji negali skaityti jo minčių, nesvarbu, 
kaip stipriai ją belaikytų. 

— Keite, — rimtu balsu prabilo jis, — viskas, ką tau viloje pasa- 
kojo Evanas, buvo melas. Kai mes susitikome Sesilio pobūvyje, jis 
nepasakė man tavo vardo, ar savo planų atsivežti ką nors drauge į 
salas. Net jei ir būtų pasakęs, kam man vargytis keršijant jam? Jis 
yra arogantiškas šiknius su sadistiniais polinkiais kaip ir jo tėvas. 
Bent jau toks jis buvo man iki šio vakaro. — Mitčelas nutilo, net 
neabejodamas, jog šito bus gana išsklaidyti visoms jos dvejonėms. 

Keitė susikišo rankas į užpakalines kišenes, šiek tiek sutrikusi dėl 
tos ramybės, kurią jautė Mitčelo glėby, tačiau šiomis aplinkybėmis 
priimdama tai kaip neišvengiama. Ji buvo laiminga, kad jis čia, 
tačiau neketino leisti jam suversti Evanui kaltės už tai, kas įvyko 
prieš trejus metus. Ramiu, protingu balsu ji paklausė: 

— Ar Evanas melavo, kad iki mums susitinkant tu gyvenai Ci- 
kagoje? 

— Ne... 

— Ar jis melavo, kad tu buvai apsistojęs Zako Benedikto jach- 
toje? 

— Ne. 

— Ar tu apsimetei, kad nieko nežinai apie Čikagą? Ar tu taip 
įsijautei, kad net paklausei manęs, kiek laiko trunka skrydis iš Či- 
kagos į Sen Marteną? 

— Taip, ir tam turėjau savų priežasčių. Aš turiu nuosavą lėktuvą. 
Niekada nesu skridęs komerciniu skrydžiu iš Čikagos į Sen Mar- 
teną, todėl nė nenutuokiau, kiek kartų jis sustoja. - Jam baigiant, 
Keitė grakščiai išlenkė antakius ir Mitčelas vos nešyptelėjo, nes ji 
atrodė tarsi gražutė mokytoja, laukianti, kol nepaklusnus mokinys 
susipainios meluodamas. - Šiek tiek sunkiau paaiškinti, kodėl aš 

nutylėjau, jog pažįstu kai ką Čikagoje. Kai mokiausi, klasės draugų 
tėvai dažnai manęs klausinėdavo, ar mane kas nors sieja su „Čikagos 
Vajatais“, mėgindami įvertinti mano socialinius ryšius, vadinasi, ir 
tai, ar jų sūnums verta su manimi bendrauti. Aš turėdavau pasakyti 
„ne“. Prieš kelias savaites iki mūsų susitikimo Sesilis viešai mane 
pripažino ir staiga aš tapau žymiuoju „Čikagos Vajatu“. Man tai 
nepatiko, — tiesiai pasakė jis. — Tiesą sakant, mane tai žeidė. 

— Tu visko pasiekei pats, be jų pagalbos, — spėjo Keitė. 

— Galima ir taip sakyti. Kai mes susitikom, tu buvai apsistojusi 
prašmatniame viešbutyje, kuriame lankosi tik patys turtingiausi, o kai 
pasakei esanti iš Čikagos, aš nurylėjau, kad nebūtum „apakinta“ mano 
socialinių ryšių ar nepradėtum ieškoti mūsų bendrų pažįstamų. 

Ji linktelėjo, tačiau Mitčelas nenutuokė, ar ji patikėjo, jog tai ir 
buvo tikroji jo tylėjimo priežastis. 

— O tadiena, kai mes praplaukėm pro Zako Benedikto jachrą? 
Kai aš nesustodama pliurpiau, kokia didelė jo gerbėja esu, tu nė 
neužsiminei, jog jis ne tik tavo artimas draugas, bet tu netgi apsi- 
stojęs jo laive. 

— Dėl šito prisipažįstu kaltas, — su šypsena išsiblaškęs atsiliepė 
Mitčelas, nes pagaliau ėmė suprasti, jog ši žavinga, pasipiktinusi 
raudonplaukė, šiuo metu rengianti jam akistatą, yra ta pati airė 
mergina, išpylusi „Kruvinąją Merę“ ant jo marškinių, apsvaiginusi 
jį ir pavogusi jo širdį. Ir pagimdžiusi jam vaiką. Nuo par pradžių jie 
buvo skirti vienas kitam. Ir vis dar tebebuvo. Tai buvo taip akivaizdu, 
jog jį vienu metu užplūdo troškimas juoktis ir griebti ją į glėbį, 
kad galėtų tuoj pat pradėti jai tai įrodinėti. Tačiau jis išmintingai 
nusprendė to nedaryti, kai suprato, jog šiuo metu ji buvo labai juo 
nepatenkinta. 

— Iš tiesų ne taip ir svarbu, kad tu negali pasiaiškinti dėl Zako 
Benedikto, — tarė ji apsisukdama ir mėgindama paimti jo stiklą 
nuo stalo. 

— Aš galiu pasiaiškinti, - skubiai pataisė Mitčelas, paliesdamas 
jai ranką. Ji sudvejojo, tada išsitiesė. — Kiek prisimenu, aš pajutau, 
kaip širdį sudiegė kažkoks jausmas ir todėl nenorėjau iškart tau 
papasakoti, tačiau ketinau rytojaus dieną pasiimti tave į laivą. 

— Sudiegė kažkoks jausmas? — pakartojo ji, o jos akyse nenorom 
nušvito juokas. 

— Manau, tai buvo pavydas. Atrodė kaip pavydas. 

Jos lūpos virpėjo iš juoko ir Mitčelas išsišiepė. 

— Nebuvau jutęs jo nuo vaikystės, tačiau prisiminiau šį jausmą. — 
Kadangi dabar ji buvo atsipalaidavusi ir jam šypsojosi, Mitčelas 
pamėgino paaiškinti jai, kas iš tiesų nutiko tą dieną, kai jiedu turėjo 
susitikti prieplaukoje. Tačiau kuo daugiau jis kalbėjo, tuo labiau 
ji traukėsi. — Vos tau išvažiavus į Salos klubą, man paskambino 
sūnėnas ir pranešė, jog rado mano brolio kūną. Aš išsiregistravau 
iš viešbučio, nes turėjau grįžti į Čikagą, tačiau susitariau su Zaku, 
kad tu leisi dienas jo laive. Aš ketinau parskristi kiekvieną vakarą, 
kad ir kur jachta stovėtų, ir mes galėtume naktis leisti kartu. Aš lau- 
kiau tavęs Filipsburgo prieplaukoje iki sutemų, tada paskambinau 
veterinarui ir jis man pasakė, jog tu ir kažkoks vyras jau prieš kelias 
valandas pasiėmėte Maksą. Aš negalėjau patikėti, kad tu palikai 
mane laukiantį. Kai pamačiau tave labdaros koncerte, pasijutau kaip 
pavydus meilužis sudaužyta širdim, koks pareiškiau tau nesantis. 
Kaip, tavo nuomone, aš galėjau pasakyti tokį apibūdinimą? 

— Mitčelai, tai iš tiesų nebesvarbu... 

— Tu manim netiki, ar ne? 

— Sakykim, jog man daug lengviau tau atleisti nei tavim patikėti. 
Ir tegu viskas taip ir lieka. 

Mitčelas neteko žado, bet nesupyko. 

— Ar tu labiau tiki Evanu nei tuo, ką tau sakau aš? 

Keitė nusisuko, nebegalėdama į jį žiūrėti. Tos dienos vaizdas, 
kurį jis nupasakojo, buvo per daug nepakeliamas, kad būtų galima 
ji suvokti. Nuo minties, jog jis tikrai ketino kas vakarą grįžti, kad 
būtų su ja laive, jai suspaudė skrandį; pagalvojusi, kad laukdamas 
prieplaukoje jis mylėjo ją taip pat stipriai, kaip jį mylėjo ji, Keitė 
viduje susigūžė; mintis apie tai, kaip jis turėjo pasijusti labdaros 
pokylyje, kai ji parodė sužadėtuvių žiedą, buvo nepakenčiama. 

Jos perkrautos emocijos pavojingai artėjo prie isterijos. Per pa- 
skutines dvylika valandų ji ištvėrė kankynę dėl Denio pagrobimo ir 


sumaištį dėl Mitčelo grįžimo į jos gyvenimą. Mintis, jog, patikėjusi 

Evanu, ji tapo visų bėdų ir praleistų galimybių priežastis, buvo jau 
nebepakeliama. 

Mitčelas matė, kaip jos skruostus apleidžia raudonis, o ant blaks- 
tienų sužimba ašaros, ir puikiai suprato, kodėl ji taip reaguoja. 

Jis kilstelėjo jai smakrą ir su šypsena tarė: 

— Tu išsekusi, todėl kurį laiką atidėkim šį galvosūkį. 

— Ką tu pasakei po „tu išsekusi ? 

— Aš siūlau tau išsimiegoti, o visa kita išspręsim rytoj. O kol kas 
mes turim rasti tau ir Deniui saugią vietą apsistoti. 

Kasdienių smulkmenų sprendimas buvo maloni atgaiva nuo 
kitų minčių ir Keitė mielai to ėmėsi. 

— Mano draugė Holė gyvena daugiaaukštyje, kurio vestibiulyje 
budi apsauginis. 

Mitčelas galvojo ne apie tokį sprendimą, todėl pasitelkė visas 
komplikacijas, kokias tik galėjo sugalvoti. 

— Ar ji turi kambarius Kaliui ir Denio auklei? Tau gali tekti ten 
gyventi kelias savaites, kol Bilis bus sučiuptas. 

— Ji turi tik vieną laisvą miegamąjį. 

— Gerai, — greitai ištarė Mitčelas. — Aš viskuo pasirūpinsiu. Tau 
tereikia pasiimti reikalingus daiktus ir būti pasirengusiai rytoj de- 
šimtą ryto išvykti su Kaliu. 

— Gerai, — atsakė ji nuvargusia ir dėkinga šypsena. 

— Paieškokim kokio lapelio, — toliau kalbėjo jis, imdamas ją 
už rankos ir vesdamas baro link. Ant kokteilių servetėlės jis užrašė 
savo mobiliojo ir Farelų namų telefono numerius, o tada užsirašė 
numerius, kuriuos padiktavo ji. 

— O kaip vakarienė? — paklausė Keitė, nes jos protas vėl pradėjo 
veikti suvokus, jog jis ketina išeiti. - Neįsivaizduoju, kas nutiko. 
Leisk, aš nueisiu išsiaiškinsiu... 

— Padavėjas ją atnešė ir pamatęs mus išėjo. Aš ko nors užkąsiu 
pas Farelus. 

— Aš tikrai blogai dėl to jaučiuosi — turiu galvoje, dėl tavo va- 
karienės. 

— Nesirūpink dėl to, - pasakė Mitčelas, imdamas švarką ir už- 
simesdamas jį ant pečių. Ji nusekė jam iš paskos, sunerimusi, kad 


jis nepavalgė. 


— Ar pabučiuosi Denį prieš naktį nuo manęs? — paklausė jis, 
atsisukdamas ir nusišypsodamas jai į akis. 

Ji nedvejodama linktelėjo. 

— Puiku, - tarė jis. Apkabindamas ją per pečius, jis lengvai prisi- 
lietė lūpomis prie jos švelnaus skruosto. — Šitas Deniui... — Jo rankos 
slydo jos nugara, prisitraukdamos ją prie savęs visu ūgiu ir Keitė įsi- 
tempė laukdama tęsinio. — O šitas... — sukuždėjo jis, nepaleisdamas 
jos žvilgsnio ir labai lėtai palenkdamas galvą, — ... man. 

Keitė tikėjosi, jog jis pasakys, kad bučinys skirtas jai ir sukikeno 
prieš jo lūpoms prisiliečiant prie jos lūpų. Jo šiltos lūpos iš pradžių 
prigludo prie jos lūpų lėtai ir švelniai, o tada savininkiškai, ir Keitė 
pasidavė akimirkos saldybei, apkabindama jį rankomis ir stipriai 
prisiglausdama. Jis užbaigė bučinį gana netikėtai, pažvelgė žemyn į 
ją prisimerkęs ir susimąstęs nusišypsojo šilta šypsena. 

— Kodėl man nepalydėjus tavęs viršun ir nepasekus pasakos prieš 
miegą? 

Keitė bejėgiškai nusišypsojo, tačiau papurtė galvą. 

— Ne, ačiū. 

— Papasakosiu savo gyvenimo istoriją, — pajuokavo jis. 

— Aš jau Žinau tavo gyvenimo istoriją. 

— Bet tujos negirdėjai prancūziškai. Prancūziškai ji daug geriau 
skamba. 

Erzindamas ją jis buvo toks seksualus ir toks mielas, kad ji pa- 
sistiebė ir pabučiavo jo tvirtą skruostą. 

— Ne. 

Visiškai patenkintas vakaro pabaiga, Mitčelas pasiėmė albumus 
ir savo portfelį, tada atsisuko į ją. 

— Dešimtą valandą atsiųsiu automobilį jūsų paimti. 

Keitė žiūrėjo, kaip jis išeina iš kambario, tada nusilpusi atsirėmė 
į kėdės atlošą — laiminga, abejojanti, negalėdama patikėti. 


skyrius 


— Jis nuodėmingai gražus, — objektyviai konstatavo Holė, žiūrė- 
dama kartojamą Mitčelo padarytą pareiškimą, tą vakarą išėjus iš 
restorano. Televizijos stotys rodė šį reportažą greta policijos skel- 
bimo apie Bilio Vajato paiešką, sudėdamos abi naujienas kartu ir 
pasirūpindamos, kad paprasčiausias pagrobimas žiūrovams pakiltų 
iki nervus kutenančio skandalo. - Jis daro įspūdį. Ir man patiko 
jo pareiškimas. 

— Pastarasis - šioks toks ir mano nuopelnas, — pasakė Keitė, 
įeidama į svetainę nešina krepšiu su papildomais daiktais Deniui ir 
keliais sau. Holė atskubėjo į restoraną vakar vakare, kelios minutės 
po Mitčelo išėjimo. Ji pakilo viršun su Keite pažiūrėti Denio, ta- 
čiau nuovargis įveikė Keitę, joms nespėjus pasikalbėti apie Mitčelą. 
Dabar Holė grįžo tikėdamasi, kad jos turės šiek tiek laiko, tačiau 
buvo jau penkta valanda vakaro ir Keitė nekantravo grįžti į viešbutį 
ir sužinoti, kaip Mitčelui ir Deniui sekėsi kartu. 

— Ar nori žinoti, kas man neduoda ramybės? — tyliai pridūrė 
Holė. 

— Tikriausiai. 

— Visų pirma, aš negaliu pamiršti, kaip žiauriai jis su tavim elgėsi 
per paskutinį jūsų susitikimą. Negaliu pamiršti, kokia prislėgta tu 
buvai iki tol, kol radai jo nuotrauką iš prieplaukos ir galėjai spėti, 

kad nors šiek tiek jam rūpėjai. Tačiau šiuo metu man dar labiau 
neramu dėl dviejų dalykų. Ar galiu pasakyti, kokių? 

Holė palaikė Keitę šiai mėginant atsigauti po Mitčelo prieš trejus 
metus ir Keitė žinojo, jog draugė jai linki paties geriausio. Taip pat 
žinojo, kad Holės gera intuicija, ji sąžininga ir ištikima. 

— Gerai, sakyk. 

— Vardysiu ne pagal svarbumą. Man neramu dėl to, kad jis ap- 
sigyveno tame pačiame viešbutyje, kur ir judu su Deniu. 

Keitė linktelėjo ir įkišo porą Denio žaislų į krepšį. Šįryt Mitčelas 
į restoraną atsiuntė limuziną, kad paimtų ją, Denį ir Kalį ir nuvežtų 
juos į Barclay bokštą, prabangų daugiaaukštį viešbutį vienoje pagrin- 
dinių miesto gatvių. Vestibiulyje juos pasitiko valdytojas ir palydėjo 
iki liftų. Kalis nešė Denį, kuris snaudė jam ant peties. 

— Į viršutinį aukštą niekas negali patekti, pirmiausia lifte neį- 
kišęs šio rakto, — užtikrino Keitę valdytojas, demonstruodamas, kaip 
reikia naudotis raktu. - Mūsų darbuotojams išdalyta Bilio Vajato 
nuotrauka ir mes būsim budrūs, nors esu tikras, jog jis niekaip ne- 
prasmuktų pro apsaugą, kurią ponas Vajatas pastatė vestibiulyje. 

Jis išlydėjo Keitę iš lifto į elegantišką prieškambarį, iš kurio į 
visas keturias puses ėjo platūs koridoriai, pasibaigiantys dvigubomis 
durimis su apartamentų pavadinimas. 

— Jei tik jums ko nors prireiktų, — tęsė valdytojas, kišdamas 
kortelę į plyšį duryse su užrašu Vžizdas į ežerą, - mūsų personalas 
jūsų paslaugoms. Esame nepaprastai pagerbti, kad ponas Vajatas 
mums patikėjo rūpintis jūsų patogumu ir saugumu šiuo sunkiu 
jums laikotarpiu. 

Valdytojas plačiu mostu atvėrė duris ir pasitraukė į šalį, leisdamas 
Keitei atidžiai įvertinti milžinišką svetainę stikline siena, pro kurią 
atsivėrė nuostabus vaizdas į Mičigano ežerą, ir bauginamai atrodantį 
Mitčelą, kuris stovėjo nusisukęs, susikišęs rankas į kišenes, ir susi- 
mąstęs stebėjo bangas tolumoje. Išgirdęs juos įeinant, jis atsisuko 
ir žengė į priekį. Atrodė linksmas ir patenkintas. 

— Man ką tik atėjo į galvą, - prabilo jis, paimdamas Denį iš 
Kalio rankų, - kad mudu visą savo pažintį praleidome viešbučių 


kambariuose, išskyrus kelias valandas. 

Keitė supykusi išpūtė akis. 

— Dėkoju, kad pasidalijai šia pikantiška informacija su viešbučio 
valdytoju, - sušnibždėjo ji. 

— Aš atsiprašau, — sumelavo Mitčelas šypsodamasis ir šiek tiek 
pritildydamas balsą. — Aš pamiršau, kokia tu būni rimta, kai mes 
esam viešbučiuose. 

Užgniaužusi juoką, Keitė griežtai tarė: 

— Baik taukšti apie viešbučių kambarius. — Ji sunerimo dėl kito 
dalyko, labiau keliančio nerimą nei pirmasis, ir prisimerkusi pa- 
žvelgė į jį: - Juk tu nežadi apsistoti šiuose apartamentuose kartu su 
manim, ar ne? 

— Įėjęs čia, pradėjau galvoti apie kai ką kita, - reikšmingai atsi- 
liepė Mitčelas ir Keitė pajuto, kaip jos veidas nukaito. — Tačiau ne- 
sijaudink, aš gyvensiu Prospekto apartamentuose koridoriaus gale. 

— Gerai, —- pasakė Keitė ir paskubomis apsidairydama pastebėjo, 
kaip Kalis šypsosi savo atspindžiui veidrodyje virš sofos. — Turiu 
važiuoti į darbą, - apgailestaudama tarė ji, žiūrėdama į laikrodį. 

— Kada grįši? 

— Seprintą, — atsakė Keitė. — Paliksiu savo valdytoją tvarkytis 
su šeštadienio klientų minia, tačiau prieš išeidama turiu įsitikinti, 
kad viskas gerai. 

Nekantraudama pamatyti Denį ir sužinoti, kaip jam ir Mit- 
čelui sekėsi praleisti dieną, Keitė nusprendė išeiti iš darbo anks- 
čiau, tačiau atvyko Holė ir ji turėjo išklausyti savo draugės nuo- 
gąstavimus. 

— Man neramu, kad jis nepastebimai įsiskverbs į tavo gyvenimą, 
o tada jį perims, nespėjus tau nė pažvelgti į jį iš šono ir įvertinti, 
koks iš tikrųjų šis žmogus. 

— Aš neketinu leisti, kad taip nutiktų. 

— Gerai, nes aš jau pamaniau, jog ketini atšaukti šio vakaro 
pasimatymą su Dagu. 

— O, Dieve, - atsiduso Keitė. — Visai jį pamiršau. 

— Jis jau mėnesį mėgina tave kur nors nusivesti, o tu jau tris 
kartus atšaukei susitikimą — visus dėl svarbių priežasčių, - pridūrė 
Holė, Keitei nespėjus įsiterpti. — Jis mano partneris ir draugas, ir 

jeigu tu ir šiandien su juo nesusitiksi, man tikrai bus nesmagu. Aš 
su juo dirbu... 

— Žinau. Suprantu, - liūdnai pritarė Keitė. 

— Aš pati paskambinsiu Dagui ir pasakysiu, kad užvažiuotų tavęs 
į viešbutį, o ne čionai. Pažvelk į save, - pridūrė Holė švelniai. — Tu 
susierzinusi dėl galimybės susitikinėti su simpatišku veterinaru, 
kuris mano, jog esi labai, labai šauni. Mitčelas Vajatas... 

— Hole, ne Mitčelas sustabdė mano vaikščiojimus į pasimatymus 
prieš trejus metus, jei tu tai norėjai pasakyti. Aš buvau nėščia, tada 
pagimdžiau kūdikį ir turėjau vadovauti restoranui, tačiau per pa- 
skutinius metus aš buvau susitikusi su keletu vyrų. 

— Tu nuėjai į kelis pirmus pasimatymus, — mestelėjo Holė, ei- 
dama virtuvės baro link, kur buvo palikusi savo rankinę. — O kiek 
turėjai antrųjų? 

— Užuominą supratau, - asiliepė Keitė, nusibraukdama nuo 
kaktos plaukus ir jausdamasi visiškai priremta prie sienos. — Turiu 
eiti. Paskambink už mane Dagui. - Ji užtraukė krepšį, apžvelgė 
kambarį, norėdama įsitikinti, ar nieko nepaliko, ir kartu su Hole 
nuėjo prie durų. 

— Ar žinai, kas labiausiai man neduoda ramybės? — tarė Holė, 
leisdamasi laiptais žemyn įkandin Keitės. 

— Nemanau, jog noriu žinoti, - pajuokavo Keitė, nusišypsojusi 
per petį. 

— Tu jau švyti, tarsi gyvenimas būtų pilnas gražiausių pažadų. — 
Akimirką pagalvojusi, Holė juokaudama pridūrė: - Ką tik supratau, 
jog belieka džiugiai tikėtis, kad, praleidęs visą dieną prižiūrėdamas 
Denį, Mitčelas Vajatas atrodys dešimčia metų vyresnis, bus per daug 
nuvargęs, kad žvelgtų į tave krauju pasruvusiomis akimis, ir tuoj 
pat užmigs. 


Keitė pasibeldė į Mitčelo apartamentų duris, Kalis ją įleido, 
nusišypsojo ir mostelėjo į koridorių, vedantį iš svetainės. Žengdama 
koridoriumi, Keitė išgirdo džiaugsmingą Denio balsą ir nuėjo garso 


link. 

— Kur jūs? — sušuko ji. 

— Mamyte! — susijaudinęs suriko Denis. 

— Mes čia, — beveik tuo pat metu atsiliepė Mitčelas. Pro pa- 
grindinį miegamąjį Keitė nuėjo į greta jo esantį vonios kambarį ir 
staiga sustojo ant slenksčio, užklupta juoko ir skaudžiai malonių 
ašarų. Mitčelas stovėjo prie kriauklės, baltu rankšluosčiu apsijuosęs 
liemenį, su skustuvu rankoje ir skutimosi putomis ant veido. Denis 
stovėjo ant kriauklės greta jo, su mažu rankšluostėliu rankoms ant 
juosmens, skutimosi putomis ant veido ir rankoje laikydamas skus- 
tuvą be geležtės, kaip pasirodė Keitei. 

— Sveiki, — ištarė Keitė, stengdamasi suvaldyti balsą. 

— Aš skustis! — suriko Denis. 

— Matau, - atsiliepė Keitė, tada pagavo Mitčelo žvilgsnį veidro- 
dyje ir kilstelėjo antakius, laukdama, ką jis pasakys. 

— Aš pavargti, — pareiškė jis. 

Keitė nusitvėrė durų staktos ir pratrūko juoku, net jos akys 
paplūdo ašaromis. 

— Kąjūs, berniukai, šiandien veikėte? — paklausė ji, kai jau galėjo 
kalbėti. 

— Mudu su Deniu ėjom į parką, kurį tu rekomendavai, - atsakė 
Mitčelas, nusišluostydamas veidą. — Denis ten turi daugybę draugų, 
ir jų mamytės labai džiaugėsi jį matydamos, - pridūrė jis, atsargiai 
perduodamas Keitei, jog parkas buvo pilnas laimingų mamų, kurios 
žinojo apie pagrobimą. 

— Ar gerai praleidai laiką? — paklausė Keitė Denį ir jis tvirtai link- 
telėjo, trindamasis veidą rankšluosčiu, kaip ką tik darė Mitčelas. 

Keitė pažvelgė į Mitčelą, pamatė šilumą jo akyse ir nebegalėjo 
nuo jų atsitraukti. 

— O tau buvo linksma? — paklausė ji tokiu pat tonu, kaip ir 
Denį. 

— Man buvo labai linksma, -— pradėjo jis, bet Denis puolė prieš- 
tarauti. 


— Ne, - pasakė jis Mitčelui. — Tu karštas! 

— Išskyrus tai, — švelniai pasitaisė Mitčelas. - Denis buvo įsiti- 
kinęs, jog aš turėčiau nusivilkti marškinėlius ir buvo pasiryžęs padėti 
man tai padaryti. 

— Tėvelis karštas! 

Keitė praleido tai kaip neišsprendžiamą galvosūkį ir pasiteiravo, 
ar jis sutiko savo draugus Kaperton ir Trentą. Kai jis patvirtindamas 
linktelėjo ir pareiškė, jog sutiko, Keitė tarė: 

— Esu tikra, kad Kaperton ir Trento mamytės ypač džiaugėsi 
tave matydamos, ar ne? — jis linktelėjo ir automatiškai mėgindama 
padrąsinti jį kalbėti, Keitė paklausė: — Ką jos sakė tave išvydusios? 

— Jos sakė „Deni! Sveikas!“ — atsakė Denis, griebdamas sku- 
timosi kremo indelį. — Jos sakė — Tėvelis karštas! Visos mamytės 
sakė — Tėvelis karštas! 

Mitčelo veido išraiška liko nepakitusi, tačiau Keitė pradėjo be- 
jėgiškai kikenti. 

— Įkliuvai, — paerzino žiūrėdama į jį veidrodyje, o tada pamatė, 
kaip jo kaklą išpylė raudonis. Nieko nesakydamas, jis pasilenkė virš 
kriauklės ir apsiraškė veidą vandeniu, tada pasiėmė švarų rankš- 
luostį. 

— Jei tik aš dar pastovėsiu ant kojų, - tarė jis, tarsi Denis nieko 
nebūtų pasakęs, — šįvakar mes linksminsimės. 

Keitė pažvelgė į jį nustebusi ir sunerimusi, galvodama apie pa- 
simatymą su Dagu Feriu, į kurį šįvakar pasižadėjo atvykti. 

— Linksminsimės? Rytą tu man nieko neminėjai. 

Jis linktelėjo ir nusišluostė veidą. 

— Žinau. Aš nebuvau tikras, ar pavyks visus šįvakar sukviesti, 
tačiau man pasisekė. 

— Kas atvyks? 

— Aš pakviečiau savo tetą, Oliviją Hebert, Merą ir Meredit Fa- 
relus ir dar vieną porą, kad pamatytų Denį ir artimiau susipažintų su 
tavim. Jie neužsibus, nes ta kita pora keliauja į Kaliforniją, o mano 
teta retai pasilieka po devintos. 

— O kelintą visi renkasi? 

Mitčelas pagaliau pajuto dvejonę jos balse ir atsisuko. 

— Septintą. Ar kas nors negerai? 

Keitė labiau už viską norėjo praleisti vakarą su juo, bet jam 
derėjo pirmiau pasitarti su ja. Ji prisiminė Holės ir Denio žodžius 
ir suprato, jog pasaulyje, pilname moterų, kurioms Mitčelas buvo 
„karštas“, tikriausiai buvo pripratęs, kad moterys sutiktų su bet 
kokiu jo planu. Ji pasijuto nejaukiai ir nesaugumas, kurį ji užgniaužė 
Deniui pasakojant, jog Mitčelas visoms mamoms pasirodė karštas, 
iškilo į paviršių nauja jėga. 

— Aš ateisiu į vakarėlį, tačiau aštuntą turėsiu išeiti. 

Jis laukė, kol ji paaiškins priežastį, tačiau jai tylint, nusisuko ir 
pradėjo tvarkytis skutimosi reikmenis. 

— Pakaks, jei pabūsi nors valandą, - tarė jis švelniai. 

— Kai kas užvažiuos manęs paimti, — užsikirsdama paaiškino 
Keitė. — Aš negaliu atšaukti. Jau kelis kartus atšaukiau. 

— Ar tas kai kas svarbus? — nerūpestingai pasiteiravo Mitčelas. 
Per daug nerūpestingai, suprato Keitė. 

— Taip, labai svarbus. Bet ne man. 

— Kitąkart, — švelniai pasiūlė Mitčelas, - paskutinius žodžius 
pasakyk pirmiausia. 

Trumpas Keitės pavydo ir nesaugumo priepuolis ištirpo ir ji 
nusijuokė. 

— Pabūk vakarėlyje valandą, — pakartojo jis grįžus gerai nuo- 
taikai, — ir to pakaks. 

Stovėdamas šiek tiek nuošaliau svetainės vidurio, Mitčelas išdi- 
džiai stebėjo, kaip Keitė bendrauja su jo svečiais. Ji buvo rami, nuo- 
širdi ir natūraliai rafinuota. Per kelias minutes ji įveikė šoką, kuris ją 
ištiko sužinojus, jog vieni iš svečių yra Zakas ir Džulija Benediktai, 
ir jeigu ji ir jautė pagarbią baimę, tai puikiai ją slėpė. Ji laisvai šne- 
kučiavosi su jo teta, kurią pažinojo, ir šiek tiek sunkiau su Farelais, 
kurie matė jų kivirčą labdaros koncerte. O Mitčelo pasitenkinimą 
vakaro eiga vainikavo tai, jog jo mylima raudonplaukė atrodė vel- 
niškai seksuali avėdama aukštakulnius batelius, kurie paryškino jos 
nuostabias kojas, ir vilkėdama žalią šilko suknelę, prigludusią prie 
jos puikios figūros. 

Už lango dangų perskrodė žaibas ir sudundėjo griaustinis. Tuo 
metu Mitčelas ketino įtraukti savo svečius į pokalbį, kad jie sponta- 

niškai atskleistų informaciją, kuri ištrintų visas Keitės abejones dėl 
jo poelgių ir jausmų jiems būnant Sen Martene. Jis būtų galėjęs juos 
paraginti, tačiau Keitė turėjo gerą intuiciją ir vis dar juo nepasitikėjo, 
todėl reikėjo, kad išgirstos žinios būtų visiškai įtikinamos. 

Širdyje tikėjosi, kad sužinojusi tai, ką Mitčelas rengėsi jai at- 
skleisti, Keitė atšauks pasimatymą. Jis to norėjo, tačiau buvo nusi- 
teikęs, jog Keitė išeis, jeigu jai vis dar atrodys, jog turi taip pasielgti. 
Jis buvo pasirengęs, tačiau visiškai nesidžiaugė tokia perspektyva. Jo 
teta — kuri niekada niekam nejautė pagarbios baimės, įskaitant du 
Jungtinių Valstijų prezidentus ir nesuskaičiuojamą būrį įžymybių — 
dievinamu žvilgsniu spoksojo į Zaką ir gurkšnojo antrą taurę šerio. 
Mitčelas žengė būrelio link, kol šeris nearpalaidavo Olivijos taip, 
kad ji nebejaustų savo įprastinio poreikio sekti pokalbius ir prabilti, 
išgirdusi netikslumų. 

Jam priėjus iš už nugaros ir švelniai uždėjus ranką jai ant juos- 
mens, Keitė šypsodamasi pakėlė į jį akis. Jis luktelėjo, kol pokalbis 
apie Denį nutrūko, o tada kreipėsi į Zaką ir Džuliją: 

— Mudu su Keite susitikom salose prieš trejus metus, kai aš buvau 
apsistojęs jūsų jachtoje. 

— Tikrai? — atsiliepė Zakas, o Džulija nusišypsojo. 

— Man rodos, jūs tuo metu viešėjot mano bute Romoje, - pa- 
sufleravo Mitčelas. 

Žakas prisiminė, kokį filmą tada kūrė, pasakė jo pavadinimą ir 
vėl nutilo. Štai tada Mitčelas pavėluotai suprato, jog būdami taktiški 
Benediktai nieko nesakys, nes bijos dabartinės Keitės akivaizdoje 
prasitarti apie „netikusią Keitę . Todėl jis reikšmingai pažvelgė į 
Džuliją, kuri atidžiai jį stebėjo, ir tarė: 

— Aš paskambinau jums į Romą ir, man rodos, užsiminiau 
apie Keitę. Mes kalbėjome, jog jai turėtų patikti pasiplaukioti jūsų 
jachta. 

Džulija atsargiai žiūrėjo į jį, tačiau Zakas pagaliau suprato, ką 
Mitčelas stengiasi padaryti, ir nuostabiai sureagavo. 

— Tai tu esi :1 Keitė! — sušuko. Apdovanodamas ją pačia pla- 
čiausia kino žvaigždės šypsena, jis prisipažino: - Dieve mano, mes 
su Džulija nekantravom su tavimi susipažinti. 

— Kodėl gi? — pasiteiravo Keitė. 

— Todėl, kad tuomet paskambinęs Mitčelas pasakė, jog norėtų, 
kad dienomis tu plaukiotum jachta, o vakarais sustotum uostuose, 
kurių pakilimo takai būtų pakankamai ilgi jo lėktuvui nutūpti. Jis 
pasakė, jog ketina kas vakarą parskristi ir būti su tavimi, o iš ryto 
vėl skristi į Čikagą. Aš jam pasakiau, kad tu turėtum būti viena iš 
dešimties milijonų. Jis atsakė, jog taip ir yra, — užbaigė Zakas. 

Mitčelas ranka pajuto, kad Keitė įsitempė, tarsi atremdama 
smūgį, tada trumpam nuleido galvą. Jis pažvelgė į laikrodį, pamatė, 
kad jau be penkiolikos aštuonios, ir nuvedė Keitę prie savo tetos. 

Keitė ėjo paskui jį, o jos jausmuose po Zako Benedikto žodžių 
vyravo sumaištis. Ji suprato, kad Mitčelas paragino jį prabilti, tačiau 
neatrodė, jog Zakas būtų buvęs nenuoširdus ar pakartojęs išmoktą 
tekstą. Antra vertus, jis juk buvo aktorius. Ji buvo tokia prislėgta, 
jog jai iš tiesų palengvėjo priminus sau, kad jachta tebuvo smul- 
kmena. Tačiau tada ji suprato — jeigu Zakas Benediktas sakė tiesą, 
tai Mitčelas laukė jos prieplaukoje tik dėl vienos priežasties - tada 
ji jam buvo tokia pat svarbi kaip ir jis jai. 

Keitė stengėsi dėtis besiklausanti Mitčelo ir jo tetos pokalbio, 
tačiau jai sudiegė pilvą ir ji krūptelėjo. 

— Ar kas nors negerai, mieloji? — pasiteiravo Olivija Heberrt, 
palenkdama galvą į šoną. 

Ji sėdėjo krėsle, baltus plaukus, kaip įprasta, susisukusi į kuodelį, 
kaklą pasidabinusi perlais, spindinčiomis akimis. Apsupta Bartletų 
draugų ji buvo tikra ikona ir Keitė buvo susitikusi su ja įvairiuose 
priėmimuose, tačiau pastebėjo, kad Mitčelui kalbinant, Olivija 
džiugiai šypsojosi. 

— Ne, viskas gerai, — patikino ją Keitė. 

— Aš ką tik kai ką supratau, - prabilo Mitčelas ir to užteko, kad 
Olivija su lūkesčiu jam nusišypsotų. — Tu stovėjai greta manęs per 
Sesilio gimtadienio pobūvį, kai Evanas Bartletas užsiminė, kad jiedu 
su Keite ruošiasi į Angiliją. 

Kol teta nepažvelgė į jį atsargiai tylėdama, Mitčelas neprisiminė 
seniai jai duoto griežto perspėjimo nekalbėti su juo apie Keitę Do- 


novan. Buvo akivaizdu, jog Olivija pasirengusi skrupulingai laikytis 

susitarimo, nors Keitė stovėjo greta jo, o Olivija kelias minutes 
žavėjosi Deniu. Ji turėjo suprasti, kad aplinkybės pasikeitė, tarė 
sau Mitčelas. Tačiau, antra vertus, juk ji nežinojo, kokia situacija 
buvo prieš tai. 

Jis susimąstęs paėmė nuo kavos staliuko lėkštutę su užkandžiais 
ir atsargiai nukreipė pokalbį tik prie Evano ir Keitės, save palikdamas 
nuošaly. 

— Ar Evanas Bartletas nusipirko lėktuvą? — pasiteiravo jis. — Kaip 
pamenu, jis sakė, jog ketina, tačiau tada atsiprašė turįs išeiti į Keitės 
tėvo laidotuves. 

— Ne į laidotuves, o į budynes, - paraisė Olivija. — Jis pasakė, 
kad mirė klientas, ir jis turi išeiti į jo budynes. - Ji pažvelgė į Keitę 
ir pridūrė: — Aš prisimenu, nes buvau nustebusi, kad jis nepasakė 
tavo tėvo pavardės. 

Nepavykus išgauti jos pareiškimo apie Keitę, Mitčelas tyčia pa- 
teikė klaidingą informaciją, tikėdamasis, kad ji neįstengs susilaikyti 
neištaisiusi jo klaidos. 

— Kadangi jis jau buvo man pasakęs Keitės pavardę, nebuvo 
jokio reikalo sakyti jos tėvo... 

— Brangusis, jis apskritai neminėjo jokių vardų. Aš tikrai pri- 
simenu, kad pamaniau, jog jis labai slapukauja. Maniau, jog taip 
elgiasi dėl to, kad pajuto trintį, kai pristačiau tave jo tėvui, ir nu- 
sprendė... Keite, mieloji, tu labai išblyškusi. 

Keitė pastatė savo taurę ant staliuko greta Olivijos. 

— Atsiprašau už nemandagumą, — tarė ji stebėtinai ramiu balsu, 
turint omenyje jos emocinę būklę. - Man labai gaila, bet negaliu 
pasilikti. — Ji atsisuko į Mitčelą, jos žalios akys buvo apstulbusios ir 
bemaž kaltinančios. — Aš... aš turiu eiti. Pasikalbėsim vėliau, - pri- 
dūrė ji. 

— Keitė turi pasimatymą, — tarė Mitčelas tetai, po vingriu paaiš- 
kinimu slėpdamas savo nuostabą ir skausmą. 

— Ką tokį? — žioptelėjo Olivija. 

Keitė atsiprašė Benediktų ir Farelų, pasiėmė rankinę, o tada 
suprato, jog Mitčelas mandagiai lydi ją prie durų. 

— Aš grįšiu kaip galėdama greičiau, — dar kartą nevykusiai at- 
siprašė ji. 

Mitčelas linktelėjo. 

Su gėrimu rankoje jis stovėjo prie langų į gatvę. Tą dieną Sen 
Martene, kai ji išėjo, buvo šviesu ir saulėta ir jis matė ją sėdant į 
taksi. Dabar langus plovė lietus ir jis vos galėjo įžiūrėti per pėdą nuo 
jų. Mitčelas negalėjo patikėti, kad ji išėjo. Jos išėjimas ir jo paaiš- 
kinimas, jog ji turinti pasimatymą, sugadino vakarėlio nuotaiką ir 
atsisukęs jis pamatė, kad svečiai jau sukruto namo. 

Jiems išėjus, Mitčelas paskambino kambarių tarnybai, kad ši 
sutvarkytų apartamentus, o po pusvalandžio jiems baigus, pasijuto 
besantis vienas ir belaukiantis grįžtant moters, kuri niekada neturėjo 
išeiti. Lijo kaip iš kibiro, o jis stovėjo prie lango, žiūrėjo, kaip žaibas 
veria dangų, nenoromis pripažindamas realybę: 

Jeigu jis iš tiesų rūpėtų Keitei, tai faktai, kuriuos ji šįvakar išgirdo, 
turėtų ją nuraminti ir grąžinti į jo glėbį. Kitos galimybės nebuvo, 
tačiau jis vis tiek stengėsi ją apsvarstyti, susikišdamas rankas į kišenes 
ir spoksodamas į audrą. Stikle sujudėjo atvaizdas ir jis susiraukė, nes 
vaizdas buvo šiek tiek iškreiptas. 

— Mitčelai, — jam už nugaros tarė Keitė, kalendama dantimis iš 
šalčio, apkabinusi save rankomis. 

Mitčelas staigiai apsisuko ir jai žiūrint į jį su nebylia kančia ir 
didžiuliu apgailestavimu, suvokė, kodėl ji taip skubiai išėjo. Jis šyp- 
sodamasis nubraukė šlapių plaukų sruogą jai nuo skruosto. 

— Kalbėk, brangioji, tu gali, - sukuždėjo jis. 

Jos pečiai virpėjo nuo ašarų ir juoko, ir ji puolė jam į glėbį, iš 
visų jėgų apkabindama jį per pečius ir prisispausdama skruostu 
prie jo krūtinės. 

— Aš labai atsiprašau. Aš labai labai atsiprašau. 

Mitčelas apglėbė ją, prisitraukė prie savęs visu kūnu ir panardino 
veidą į jos šlapius plaukus. 

— Aš taip tavęs ilgėjausi, — sušnibždėjo jis. — Man trūko tavo 
Magijos. 

Ji suvirpėjo ir pakėlė veidą. Jis palinko prie jos pravirų lūpų, 
prisimindamas jų švelnumą ir formą, o jo rankose tuo metu atgijo 
prisiminimai apie jos kūno linkius... ir užtrauktuko vietą. 

Ji atsirėmė į jį, atsakydama į jo bučinį desperatiška aistra, o su- 
knelė nuslydo jos rankomis, atidengdama krūtis. Mitčelas ketino 
kiek galima ilgiau pratęsti šį svarbų susijungimą, todėl atitraukė 
lūpas, apgaubė delnais jos krūtis ir sekė jos dailaus veido išraišką, 
prispausdamas pirštus prie spenelių. Ji aiktelėjo ir prikando lūpą... 
o tada sugriovė jo planą neskubėti, prisimindama jo užtrauktuko 
vietą. 

Miegamasis buvo toli, sofa - arčiau, tačiau kilimas buvo minkštas 
ir ji išsitiesė po Mitčelu, prisitaikydama prie jo kūno. Mitčelas už- 
čiau, užuot tai padaręs, jis palenkė galvą prie jos krūtinės, pasiryžęs 
suteikti jai preliudijos malonumą. Jos rankos atsargiai suėmė jam 
veidą, kilstelėjo jį nuo krūtinės ir ji pažvelgė į jį nuostabos kupinomis 
akimis, o jos ilgi pirštai švelniai glostė plaukus prie jo smilkinių. 

— Mitčelai, - sukuždėjo ji, — prašau. 

— Ne, - kimiu balsu atsiliepė jis, o ji tuo tarpu švelniai pajudino 
klubus, kviesdama jį pas save, ir jo kūną nurvilkė geismas. 

Ji lėtai, su pasitikėjimu linktelėjo ir išlenkė nugarą kankindama 
ji 

Srengdamasis šypsotis, Mitčelas įslydo šiek tiek, tada dar giliau. 
Jo šypsena užgeso, kai kūnas pradėjo judėti prieš jo valią, lėtai, 
ritmiškai verždamasis į ją. Jo rankos sugriebė jos šlaunis, prispaus- 
damos jas prie savęs, ir jis įėjo į ją su didžiule jėga. Jos kūnas suvirpėjo 
ir jis skverbėsi dar giliau, kol ji susirietė, išsilenkė ir suriko. Jis išsiliejo 
joje su tokia jėga, kad net aiktelėjo, o tada pagarbiai nuleido galvą, 
negalėdamas patikėti. Sukaupdamas likusias jėgas, Mitčelas nusirito 
į šoną ir švelniai prisitraukė ją į glėbį, atsargiai nubraukdamas šlapius 
plaukus jai nuo pečių. 

— Kerėtoja, - sušnibždėjo jis su šypsena. 


skyrius 


Holė atidarė Keitės šaldytuvą, išėmė du buteliukus vandens ir ištiesė 
vieną Kaliui. | 

— Nori vandens? — paklausė ji. 

Kalis pažvelgė į ją, mandagiai nusišypsojo, papurtė galvą ir atsakė 
itališkai: 

— Tu labai graži. Labiau norėčiau tavęs. 

Suprasdama tik neigiamą galvos papurtymą, Holė tarė: 

— Kaip suprantu, ne, — ir padėjo buteliuką atgal į šaldytuvą. 

Ji metė žvilgsnį per petį, nes iš miegamojo išėjo Keitė, vilkėdama 
jau trečią galimą drabužių komplektą, ruošdamasi vakarienei su 
Mitčelu. Kiti du buvo persverti ant sofos svetainėje. Vienuoliktą va- 
landą Mitčelas išsivedė Denį apsipirkti ir jie iki šiol nebuvo grįžę. 

— Per puošniai? — paklausė Keitė, sukinėdamasi priešais Holę, 
o Kalis žiūrėjo į jas iš virtuvės. 

— Ne, bet mėlyna vilna man patiko labiau. 

"Susierzinusi ir abejodama, Keitė nutarė paklausti nuomonės to 
žmogaus, kuris žinojo Mitčelo skonį. Priėjusi prie sofos, ji paėmė 
kitas dvi sukneles ir pakėlė po vieną, tuo pat metu klausiamai žiū- 
rėdama į Kalį. 

— Mitčelui? — klausė ji. 

Kalis išsišiepė, tvirtai parodė į juodą aptemptą suknelę ir itališkai 


paaiškino: 

— Mitčelas šįvakar nekantraus ją nuo tavęs nuvilkti, o mėlynojoje 
per daug mažų sagučių. 

— Puiku, tada juodą apremptą, — tarė Keitė. — Grazie, — pridūrė 
ji šiltai šypsodamasi, ištardama vieną iš dviejų jai žinomų žodžių 
italų kalba. 

Kalis linktelėjo ir pasakė: 

— Tavo lūpos sutvertos bučiniams, bet Mitčelas man kaip brolis. 
Be to, jis išplėštų man širdį, jei suprastų, kad aš tai pastebėjau. 

— Kad pasakytum ką nors itališkai, reikia labai daug žodžių, — pa- 
stebėjo Holė, o tada labai rimtai pridūrė: — Keite, tu jau vėl įsimy- 
lėjai Mitčelą, ar ne? 

— Ne, neįsimylėjau, — tvirtai atsakė Keitė. 

Kalis pakreipė galvą, ir nustebęs bei sunerimęs suraukė anta- 
kius. 

— Kurgi ne. 

Keitė susmuko ant sofos, abiejose rankose laikydama nukarusias 
pakabas ir sukneles, ir linktelėjo. 

- Jis kaip narkotikas. Jei galėčiau užsitraukti jį ant savęs kaip 
antklodę ir jame susisukti, taip ir padaryčiau, bet net ir tada norėčiau 
būti dar arčiau - kūnu ir siela. Tačiau man dar sunkiau dėl to, kad 
aš tikrai manau, jog jis jaučiasi taip pat. 

— Tu taip manei ir aną kartą. 

Keitė pakilo nuo sofos ir pažvelgė į ją su šypsena. 

— Ir aš buvau teisi. Tu vis pamiršti, kad jis dėl nieko nebuvo 
kaltas. 

— Kada jis grįžta? 

Dirstelėjusi į laikrodį, Keitė atsakė: 

— Jis skambino ir sakė, kad jiedu su Deniu vėluoja, bet bus čia 
šeštą. Aštuntą aš turiu būti apačioje, kad pasveikinčiau merą ir jo 
partiją, o tada mudu su Mitčelu eisim kur nors pavakarieniauti. 

Holė atsistojo. 

— Jau pusė šešių, tai aš geriau eisiu. Ar dabar, kai policija žino, 
jog Bilis Vajatas kažkur Floridoje, tu vis dar ketini likti viešbutyje? 

— Taip, — atsiliepė Keitė, jau eidama savo miegamojo link, pasidėti 
drabužių. Ji jau pasidažė ir susišukavo, kad atrodytų gražiai, kai Denis 

ir Mitčelas grįš, todėl dabar turėjo laiko. - Mitčelas nori, kad mes 
ten gyventume, kol policija sučiups Bilį. Aš visą dieną seku žinias, 
tikėdamasi išgirsti pranešimą, kad jis sulaikytas. 

— Kaip laikosi Molė? 

— Visai neblogai. Ji nori jau rytoj grįžti į darbą, bet aš norėčiau, 
kad ji dar porą dienų pabūtų namuose ir pailsėtų. 


— Mamyte, žiūrėk... 

Jau šypsodamasi, Keitė nuskubėjo koridoriumi iš savo mie- 
gamojo, kad pažiūrėtų, ką Mitčelas ir Denis nusipirko per savo 
išvyką. Denio, stovinčio viduryje kambario ir laukiamai besišyp- 
sančio, vaizdas beveik privertė jos širdį sustoti. Jo ilgos garbanos ir 
drabužėliai iš BabyGap buvo dingę. Juodi plaukai sušukuoti lygiai 
kaip Mitčelo, jis vilkėjo kostiumą, liemenę, ryšėjo kakalaraištį ir 
avėjo juodus blizgančius batus. O visa tai vainikavo jo laikysena — jis 
stovėjo pozuodamas, laikydamas vieną ranką kišenėje, o kitą už 
nugaros. 

Nuo tokio vaizdo jos širdį užplūdo pasididžiavimas, o tada ji 
susitraukė, bejėgiškai ilgėdamasi mažo vaikučio, koks jis buvo vos 
prieš kelias valandas. 

— Jūs apsipirkinėjot Baby Brooks Brothers! — pajuokavo Keitė. 

— Turiu tau dovaną, — tarė Denis ir ištraukė ranką iš už nugaros, 
išdidžiai ištiesdamas jai apipešiotą saulutę, ir pribėgęs įteikė. 

— Kokia graži, - pasakė Keitė ir šypsodamasi pažvelgė į Mitčelą. 

Jis taip pat nusišypsojo ir paragino Denį: 

— Duok mamytei ir kitą dovaną. 

Šypsodamasis Mitčelo šypsena, Denis pasirausė savo kostiumo 
kišenėje ir ištraukė puošnų auksinį medalioną ant plonos grandi- 
nėlės. Keitei žiūrint į dailią širdelę, jos rankos šiek tiek drebėjo. Ją 
vis giliau ir giliau įtraukė fantazijos apie šeimą, apie tai, kad ją myli 
ir brangina juodaplaukis vyras, kuris jau mokė savo sūnų atnešti 
mamytei gėlių. 

Ji pakėlė akis, norėdama padėkoti Mitčelui, tačiau jo dėmesį 
staiga patraukė televizorius ir jis skubiai nužingsniavo prie jo, pa- 
didindamas garsą. 


„Šiandien ketvirtą valandą Floridos pareigūnai sulaikė septynio- 
likmetį Bilį Vajatą, kuris įtariamas vakar iš miesto parko pagrobęs 
Danielį Donovaną. Šaltiniai Policijos departamente praneša, jog Va- 
jatas prisipažino pagrobęs vaiką, tačiau jis kaltina Čikagos advokatą 
Evaną Bartletą pakišus jam tokią mintį. Pasak minėtųjų šaltinių, idėja 
pagrobti Danielį Donovaną Vajatui kilo po to, kai Bartletas parodė 
jam neseną straipsnį laikraštyje su Danielio ir jo mamos, restorano savi- 
ninkės Keitės Donovan, nuotrauka. Bartletas tariamai pasakė Vūjatui, 
jog Danielio tėvas yra Mitčelas Vajatas, kurį Bilis jau seniai kaltina 
dėl savo nelaimių. 

Mūsų žurnalistas, Sidnis Solomonas, šivakar susitiko su Bartletu 
„Gleneagles“ užmiesčio klube.“ 

Keitė atsisuko ir žengė atgal, išsigandusi sukąsto Mitčelo žan- 
laikydamas rankoje teniso raketę, pareiškia apie advokato ir kliento 
pokalbių konfidencialumą ir nužingsniuoja žaisti teniso. 

— Tas kalės sūnus! — pro dantis iškošė Mitčelas. 

— Kalėssūnus! — jausmingai pakartojo Denis. 

Mitčelas nesėkmingai pamėgino dėl Denio išlikti ramus; tada 
atsisveikindamas pabučiavo Keitę, nors vargu, ar suvokė jos buvimą. 
Tarpduryje jis atsisuko ir tarė: 

— Turiu sutvarkyti vieną reikalą, užeisiu tavęs aštuntą. 


skyrius 


— Aš atidarysiu, Kali, - sušuko Keitė, kai šiek tiek po devynių pasi- 
girdo beldimas į apartamentų duris. Kalis nesuprato ir neatkreipė 
į ją dėmesio, todėl pirmas priėjo prie durų. Mitčelas jau valandą 
vėlavo ir tarpduryje išvydusi detektyvą Makneilą ir Grėjų Eliorą, ji 
puolė į paniką. 

— Dieve mano, kas nutiko? — suriko ji. 

— Evanas Bartletas ligoninėje su sulaužytu žandikauliu ir keliais 
lūžusiais šonkauliais, — prabilo Grėjus, įdėmiai žiūrėdamas pro ją 
apartamentų vidun. — Ar mes galime įeiti? 

— Žinoma galit, — atsakė Keitė. 

— Kur Vajatas, Keite? 

Jam dar nebaigus klausimo, Keitė žinojo, kur link jis suka, ir jos 
protas įsiaudrino, stengdamasis sugalvoti, kaip apginti Mitčelą. 

— Ar Evanas teigia, jog tai padarė Mitčelas? — paklausė ji steng- 
damasi, kad klausimas nuskambėtų labai pašaipiai. 

— Evanas nematė, kas jį užpuolė. Užpuolikas laukė jo automo- 
bilių stovėjimo aikštelėje prie G/eneagles užmiesčio klubo, kai jis 
baigė žaisti tenisą. 

— Evanas treniruojasi sporto salėje, jis gali apsiginti, — pareiškė 
Keitė, stengdamasi laimėti laiko ir mėgindama sugalvoti alibi Mit- 
čelui, tačiau Grėjus uždavė neišvengiamą klausimą. 

— Kur Vajatas? — dar tvirčiau pakartojo jis. 


413 


— Aš nesuprantu, kodėl jūs ieškote Mitčelo... aaa... Ar jūs turite 
kokių nors įrodymų, kad tai buvo jis? 

— Užpuolikas mūvėjo plonas gumines pirštines, kokias naudoja 
tavo virtuvės darbuotojai. 

— O, na, štai jums ir įrodymas, kad tai ne Mitčelas. Jis nėra buvęs 
mūsų virtuvėje. 

— Oficianto padėjėjas sakė, kad jis buvo užsukęs apie šeštą va- 
landą ir paprašė stiklinės vandens. 

Neįstengdama mąstyti blaiviai, — ar, tiksliau sakant, suktai — 
Grėjaus akims kiauriai veriant ją, Keitė ištarė: 

— Ar galėčiau minutėlę atsiprašyti? Tai labai slegia. 

Ji apsisuko ant kulno ir patraukė į miegamąjį. Sunerimo, išgir- 
dusi Grėjaus žingsnius ant kilimo, tačiau jis buvo per toli, kad pa- 
matytų, kur ji eina. Įsmukusi į miegamąjį, Keitė atsirėmė į uždarytas 
duris, mėgindama sugalvoti įtikinamą alibi. 

Jai į galvą šovė mintis, tad ji nuskubėjo prie lovos ir ištampė 
apklotus; tada nutraukė čiužinio kampą nuo lovos karkaso, kad jis 
nusvirtų į grindis. Keitė įvertino vaizdą, tada pribėgo prie sienos 
lovos galvūgalyje ir šonu pakreipė du ten kabojusius paveikslus. 
Stovėdama šalia naktinio staliuko, ji atsargiai apvertė lempą, kad 
jos gaubtas kabėtų virš krašto. Užbaigusi nulėkė į gretimą vonios 
kambarį, suvilgė vandenyje rankšluostėlį ir parslinko atgal į svetainę, 
tapšnodama juo veidą. 

— Prašau man atleisti, — tarė ji. - Nebegaliu pakelti viso šito 
smurto. Aš blogai jaučiuosi. Bet kokiu atveju, tai negalėjo būti Mit- 
čelas, nes jis visą laiką buvo su manimi. 

— Kur jis dabar? 

— Jis išėjo prieš minutę sutvarkyti kažkokio reikalo. 

— Šią popietę Floridos policija suėmė Bilį Vajarą. 

Keitė išpūtė akis. 

— O, tikrai? 

— Tikrai, — sausai atsakė Grėjus. — Ar tu nieko prieš, jei derek- 
tyvas Makneilas apsižvalgys kituose kambariuose? 

— Visiškai nieko, — pareiškė Keitė, nuoširdžiai tapšnodama 
veidą ir nervingai slinkdama Makneilui iš paskos. - Nepažadinkit 
Denio, — perspėjo ji. - Jis miegamajame dešinėje. 

Labai rimtai žiūrėdamas į savo, kaip Denio asmens sargybinio, 
pareigas, Kalis ėjo iškart už Makneilo ir susiraukęs tarpduryje stebėjo, 
kaip detektyvas tylomis tikrina Denio spintą ir vonios kambarį. 

— Kas šitame kambaryje? — pasiteiravo Makneilas. 

— Mano miegamasis. 

— Ar galiu? — paklausė jis, uždėjęs ranką ant durų rankenos. 

Keitė prasižiojo sakyti „Žinoma!“, tačiau po to apsigalvojo ir 
ištarė: 

— Nenorėčiau, kad ten eitumėt. 

Ji palaukė, kol Makneilas pažvelgė į ją, tartum sakydamas Aš 
galiu gauti kratos orderį, o tada, vaidindama sutrikusią, atsiduso: 

— Ak, darykit, ką norit, detektyve. 

Makneilas atidarė duris, įjungė šviesą ir sustingo. Kalis prasi- 
spraudė prie jo, kad pamatytų, į ką jis žiūri, ir garsiai nusijuokė. 
Žiūrėdama į Grėjų, Keitė stipriai ir nuoširdžiai nuraudo. 

— Ką reiškia šis žvilgsnis? — švelniai paklausė jis, žiūrėdamas čia 
į Keitę, čia į Makneilą su Kaliu, kuris net nesistengė nuslėpti šyp- 
senos. 

Sukiodama rankose rankšluostį, Keitė pamėgino paaiškinti: 

— Mitčelas ir aš... mes... aaa... praleidom vakarą lovoje. 

— Neišpūskim iš to didelio burbulo, - pasakė Grėjus. — Kai Mit- 
čelas grįš, pasakyk, kad mums paskambintų. 

— Ir ką jūs tada su juo padarysit? — paklausė Keitė, o jos balse 
buvo juntamas įtarimas, baimė, pyktis ir šiek tiek nuostabos, kad 
Grėjus pavadino Mitčelą vardu. 

— Mes apžiūrėsim jo pirštų sąnarius. Jei jie nesumušti ar nesutinę, 
mes žinosim, kad užpuolikas ne jis. 

— A, gerai. Tai paprasta. 

— Taip, bet kartu tai įrodymas, kurio neįmanoma nuslėpti ar 
užmaskuoti. 

— Grėjau, o kodėl tu ėmeisi tokio smulkaus reikalo? — paklausė 
ji 

Jis spustelėjo jai ranką. 

— Pradėjau žiūrėti į save kaip į šeimos draugą, - paaiškino jis ir 
apsisuko išeiti su Makneilu jam įkandin. 


— Pasakysiu Mitčelui, kad paskambintų jums, vos tik jis grįš, — 
pažadėjo Keitė jiems išeinant. — Gali būti, kad pakeliui jis užsuks 
paimti šuns maisto ir kelių daiktų. 

Išėję iš apartamentų, Makneilas ir Eliotas leidosi laiptais. 

— Kokia ten istorija miegamajame? — paklausė Grėjus. 

Užgniauždamas šypseną, Makneilas atsakė: 

— Sprendžiant iš vaizdo, Vajatui niekaip negalėjo likti jėgų už- 
pulti Bartlerą. 

— Jei manyčiau, jog pavyks išsisukti nuslepiant šį menką epizodą, 
taip ir padaryčiau, — prabilo Grėjus. — Tiesą sakant, jei manyčiau, 
jog pavyks išsisukti iškaršus kailį Bartletui, galbūt pats būčiau pamė- 
ginęs tai padaryti. Deja, be visa kita, jis yra advokatas ir net būdamas 
sukabintu žandikauliu šaukiasi Vajato kraujo. 

— Ką nori daryti dabar? 

— Mes turime tęsti Vajato paiešką ir dokumentais patvirtinti mūsų 
pastangas, — atsidusęs atsakė Grėjus. — Jei aš to nepadarysiu, Bartletas 
pavers tai skandalu ir mes atrodysim blogai. Kad ir kaip norėčiau 
pro pirštus pažiūrėti į tai, ką šįvakar iškrėtė Vajatas, aš negaliu. Antra 
vertus, mes neturim būti per daug uolūs. Bartleto užpuolimas - tai 
ne kokia didžiulė žmogžudystės byla. Vajatas atskrido čia komerciniu 
reisu, nes jo nuosavas lėktuvas buvo remontuojamas. Mes pranešėm 
O Haros oro uostui sulaikyti jį, jei mėgintų praeiti pro apsaugą. Tokio 
stropumo iš mūsų pusės pakanka. Aš neketinu pastatyti užtvarų ke- 
liuose vien dėl to, kad Bartletas yra susirūpinęs ir nepatenkintas. 

Ant šaligatvio prie restorano, kur jų laukė Čaildresas, Grėjus 
stabtelėjo ir pakėlė akis į dangų. 

— Gražus vakaras, — tarė jis. — Kaip gaila, kad turiu grįžti į kon- 
torą. 

— Vajatas pasirodys, — pažadėjo Čaildresas, kaip visada akylas. 

— Paskambinkit man, jei ką nors pamatysit ar išgirsit, — tarė jiems 
abiem Grėjus ir trumpai pamojavęs nuėjo. 


Keitė kamavosi su savo sunkiu čiužiniu, mėgindama nustumti 
jį atgal į vietą, tačiau jos mintys sukosi apie Mitčelą ir ji nerimavo. 
Nerimavo dėl jo ir dėl savęs. 

Kalis virtuvėje klausėsi jam duodamų nurodymų. Padėjęs ra- 
gelį, jis nusinešė į Denio kambarį kelis didelius plastikinius maišus 
šiukšlėms ir tyliai pradėjo į juos krauti berniuko drabužėlius ir my- 
limus žaislus. Baigęs išėjo į koridorių, įsitikino, kad Keitė vis dar 
savo miegamajame, o tada nunešė maišus laiptais žemyn ir pro 
užpakalines duris į skersgatvį už restorano. Jis paliko maišus ten, 
tada apėjo pastatą ir vienam iš patarnautojų prie paradinių durų 
liepė pasitikti išnuomotą mašiną, kuri galėjo pasirodyti bet kurią 
akimirką, atvaryti ją prie užpakalinio išėjimo, o tada paskambinti 
jam į mobilųjį. 

Dešimtą valandą Keitė jau tiesiogine prasme grąžė rankas dėl 
keblios Mitčelo padėties. Ji negalėjo sugalvoti jokios priežasties, 
kodėl Mitčelas turėjo dingti net nepaskambinęs, išskyrus tą, jog jis 
ir buvo Evano „užpuolikas“. Arba —o tai irgi buvo įmanoma —- Mit- 
čelas turėjo įprotį išnykti iš moterų gyvenimo, kai viskas tapdavo 
per daug komplikuota arba atsirasdavo kokių nors jausmų. 

— Mitčelas nori atsisveikinti su tavimi ir Deniu. Jis yra oro uoste 
ir turi skubiai išvykti verslo reikalais. Aš turiu jus ten nuvežti. 

Keitė staigiai atsisuko, ištikta šoko, išgirdusi Kalį kalbant an- 
gliškai su mažyčiu žavingu itališku akcentu, tačiau jos protas šiuo 
metu buvo sutelktas vien į skausmingą suvokimą, jog Mitčelas iš- 
vyksta. Tačiau, tarė ji sau tvirtai, jai bus daug lengviau, jei jis išvyks 
ir gyvens kitur. Buvo akivaizdu, jog sukurti su juo kokių nors san- 
tykių neįmanoma. Šį kartą, galvodamas apie Denį, jis nors oficialiai 
atsisveikina. 

Tvirtai laikydamasi šios minties, ji pažvelgė į Kalį ir nerūpes- 
tingu balsu pasiteiravo: 

— Ar tu išskrendi su juo? 

— Taip. 

— Mums tavęs trūks, — tarė ji. —- Aš pažadinsiu Denį. 

— Aš privažiuosiu mašina prie užpakalinių durų, — pasakė Kalis, 
jau eidamas durų link su savo lagaminu rankoje. — Prie paradinių 
sukiojosi keli žurnalistai, - sumelavo jis. 

Sutelkęs dėmesį į skaitomus dokumentus, Grėjus Eliotas ištiesė 
ranką ir pakėlė telefoną. Makneilo balse buvo girdėti kruopščiai 
slepiamas nusivylimas. 

— Aš ką tik buvau išėjęs kavos, o Čaildresui tuo metu kilo mintis 
paskambinti į LaGuardia oro uostą. 

— Ir? — susierzinęs paklausė Grėjus. 

— Atrodo, Vajato lėktuvas pakilo prieš valandą, pilotai buvo 
nurodę, jog skrydžio tikslas yra Indianapolis, tačiau prieš kelias 
minutes jis buvo pakeistas į Čikagos Midway oro uostą. 

— Šūdas. Palik tai Čaildresui. 

— Taip, jo instinktai puikūs, — atsargiai tarė Makneilas. — Mes 
jau pakeliui į Midway oro uostą. 

Grėjus atsilošė kėdėje, mąstydamas apie tai, jog Bartletas pami- 
šusio Bilio Vajato rankomis organizavo Denio Donovano pagro- 
bimą ir galimą mirtį, taip pat per jį visiems tapo žinoma, jog Keitė 
buvo vieno iš Čikagos Vajatų nesantuokinio sūnaus motina. Dabar 
jis norėjo pamatyti, kaip bus teisiamas Mitčelas Vajatas. Pašokęs 
Grėjus apsisprendė ir tarė: 

— Manau, pats tuo pasirūpinsiu. Perduok Čaildresui, kad aš 
sakiau, jog jis šauniai padirbėjo. 

- Žinoma, — atsakė Makneilas. — Aš jam perduosiu. Jam dėl 
sinusito skauda galvą ir jis neprieštaraus prižiūrėti restoraną, kol 
mes su tavim žaisim gaudynes su Vajato lėktuvu tarp O Haros ir 
Midway oro uostų. Prasta mintis tau mėginti viską sutvarkyti pa- 
čiam, be detektyvo pagalbos. Kai auka yra advokatas, labai svarbu 
laikytis protokolo. 

— Ačiū, Makai, — sujaudintas tarė Grėjus. 

— Aš užvažiuosiu tavęs. Mes vos už kelių kvartalų nuo tavo kon- 
toros. Manau, turėsim važiuoti tavo mašina. 


skyrius 


— Kali, kodėl tu apsimetei, kad nekalbi angliškai? — paklausė Keitė, 
kai jau nebegalėjo galvoti apie nieką kita, kad atitrauktų mintis nuo 
artėjančio atsisveikinimo su Mitčelu. Padėjęs galvą jai ant kelių, 
Denis greitai vėl užmigo, o jos pirštai nejučiom vis ieškojo jo gar- 
banų, kai tik padėdavo ranką jam ant galvos. 

— Greta tų, kurie nekalba jų kalba, žmonės šneka atvirai ir Mit- 
čelas norėjo, kad aš slapta pasiklausyčiau pareigūnų. 

Jie jau buvo Midway oro uoste ir važiavo pro angarus su priva- 
čiais lėktuvais, išsimėčiusiais ant plento. Kalis įjungė posūkio signalą 
ir įsuko pro atvirus vartus, tada vėl pasuko ir nuvažiavo prie didelio 
ryškiai apšviesto angaro. Priešais jį ant plento stovėjo blizgantis re- 
akryvinis lėktuvas strėliniais sparnais su užrašu „1 2 T L“ didelėmis 
juodomis raidėmis ant uodegos. Jo laipteliai buvo nuleisti, o viduje 
įjungtos šviesos. 

— Aš paimsiu Denį, — pasisiūlė Kalis, pasilenkdamas prie už- 
pakalinės sėdynės ir paimdamas miegantį berniuką, lyg jis būtų 
besvoris. 

Įpusėjus laiptelius, kažkas užstojo šviesą, plūstančią pro duris 
ant laiptų, ir Keitė pakėlė galvą. Ten stovėjo Mitčelas, o jo aukšta, 
plačių pečių figūra užpildė visą tarpą. Šiai ir atsisveikinimas, pamanė 
Keitė ir ši mintis staiga pasidarė tokia nepakeliama, jog ji vos įstengė 


kvėpuoti. 

Jis žengė pirmyn ir ištiesė jai ranką. 

— Sveika, — tarė jis, švelniai šypsodamasis jai į akis. —- Ar tu pa- 
sirengusi kelionei? 

— Kur mes keliaujam? - sutrikusi paklausė ji. 

Užuot atsakęs, jis paėmė Denį iš Kalio rankų ir grįžo į lėktuvą, 
kur atsisėdo ant ilgos pilkos odinės sofos ir prisitraukė šalia savęs 
Keitę. Keitė pamiršo, kad jis neatsakė į jos klausimą, nes užsižiū- 
rėjo, kaip jis atsargiai ant kelių pasiguldo miegantį sūnų ir švelniai 
priglaudžia savo didelę ranką Deniui prie skruosto. Savo didelę 
ranką... su nubrozdintais krumpliais. Jis pakėlė kairę ranką ir ap- 
kabino Keitę per pečius. 

— Mes skrisim į mažą kaimelį netoli Florencijos, Italijoje. 

Kalis ištarė kažką itališkai ir Mitčelas pasilenkė pirmyn, žiūrė- 
damas pro priešais esantį lėktuvo langą. Tada pakėlė telefono ragelį 
ir, kaip Keitė spėjo, ta pačia kalba kažką pasakė pilotams, nes tele- 
fonas neturėjo nei disko, nei mygtukų. 

Po akimirkos ji išgirdo keistą triukšmą lėktuvo gale, tada šypso- 
damasis atėjo Kalis. Jis praėjo pro ją ir atsisėdo į didelį atsilenkiantį 
odinį krėslą šalia lakūno kabinos. 

Lėktuvas lengvai trūktelėjo į priekį, Keitė pažvelgė pro langą 
ir suprato, jog jis pradeda judėti. Iškart po langu lėkė mašina su 
mirksinčiu švyturėliu ant prietaisų skydo. Ji skubėjo vartų, esančių 
greta jų angaro, link. Lėktuvo varikliai padidino apsisukimus ir 
pradėjo zvimbti, tada jis ėmė didinti greitį. Pro garsiakalbius pa- 
sigirdęs antrojo piloto balsas atsakė į Keitės klausimą ir kreipėsi į 
skrydžio dispečerį: 

— Žeme, čia lėktuvas Galfstrym Vienas Du Tango Lapė, prašau 
leidimo skubiai išvykti, jei tik įmanoma. Mes lauksim pakilimo 
take. 

— Rodžeri, Vienas Du Tango Lapė, - vidaus ryšiu atsiliepė 
balsas. — Riedėkit į trisdešimt pirmą pakilimo taką. 

Jei jau rengėsi išskristi į Italiją, Keitė turėjo palikti nurodymus, 
bet tai galėjo palaukti iki rytojaus. Dabar svarbiausia buvo tai, jog 
Mitčelas norėjo, kad ji ir Denis būtų kartu, o tai reiškė, kad praėjusį 
vakarą jis apie savo jausmus nemelavo. 

Kitas svarbus dalykas buvo tas, jog juos, pasirodo, vijosi policijos 
automobilis be ženklų! Keitė nejučiom sulaikė kvapą, stebėdama 
jį pro lėktuvo langą, tuo tarpu lėktuvas staigiai pasuko į kairę ir 
padidino greitį, sparčiai judėdamas priekyje esančių pakilimo takų 
link. 

Galiausiai policijos automobilis ėmė važiuoti lėčiau, atsiliko 
ir sustojo, o jo švyturėlis vis dar sukosi. Balsas per vidinį ryšį pra- 
nešė: 

— Galtstrym Vienas Du Tango Lape, kalba Midvej Bokštas. Jums 
duotas leidimas nedelsiant pakilti iš trisdešimt pirmojo pakilimo 
tako. 

— Midvej Bokšte, - pakartojo antrasis pilotas, — Galfstrym 
Vienas Du Tango Lapė rieda trisdešimt pirmu pakilimo taku. 

Jam kalbant, lėktuvas visu greičiu nėrė į priekį ir po kelių se- 
kundžių jau buvo ore. 

— O kodėl mes skrendam į tą kaimelį? 

— Todėl, kad ten yra bažnytėlė, kurią noriu tau parodyti. 

Mitčelas prisiminė skrydį iš Sen Marteno į Čikagą, kai manė 
praradęs ją. 

— Keite, — tarė jis. — Aš tave myliu. 

Atsakydama Keitė pakėlė jo ranką ir prispaudė jo nubrozdintus 


krumplius sau prie skruosto. 


Ant kelio apačioje, greta angaro, Grėjus ir Makneilas stovėjo 
greta automobilio, atsirėmę į jį, ir žiūrėjo, kaip lėktuvas nuriau- 
mojo pakilimo taku, įsijungęs nusileidimo šviesas, o tada grakščiai 
atsiplėšė nuo žemės ir pradėjo kilti. Nusileidimo šviesos išsijungė, 
važiuoklė įsitraukė ir lėktuvas susiliejo su naktiniu dangum. 

Grėjus nusišypsojo ir susimąstęs, turėdamas omenyje Mitčelą 
Vajatą, ištarė: 

— Šis vyras žino, ką daro. 

Makneilas žvilgtelėjo į šoną ir tyliai atsiliepė: 

— Tu taip pat. 


skyrius 


Kitą dieną po to, kai Mitčelo lėktuvas išskrido iš Midway oro uosto, 
keletui išrinktųjų buvo pristatyti ranka rašyti laiškai. 

Metas ir Meredit Farelai Čikagoje savuosius gavo pusę dešimtos 
vakaro. Metas perskaitė laišką ir išsišiepė. 

— Kas tai? — paklausė Meredit. 

— Mitčelo kvietimas į vestuves, — tarė paduodamas jai laišką. 
Meredit perskaitė jį ir nusijuokė. — Jis pagrobė Keitę ir Denį, nu- 
skraidino juos į Italiją, gavo jiems laikinus pasus ir įtikino Keitę už 
jo tekėti, tačiau bijo duoti jai laiko, kad nepersigalvotų. Vestuvės po 
trijų dienų. Kaip tai būdinga Mitčelui — nekreipti dėmesio į jokias 
kliūtis ir padaryti tai, ko reikia. 

Meredit paėmė teletoną ir paskambino Džulijai Benedikt, kuri 
ką tik buvo gavusi tokį pat laišką. 

— Zakas kaip tik dabar tariasi dėl filmavimo atidėjimo, — pasakė 
Džulija. — Ar jūs su Metu galėsit ištrūkti? 

Meredit pažvelgė į vyrą ir šypsodamasi iškėlė kvietimą. Jis link- 
telėjo, ir Meredit pranešė Džulijai: 

— Žinoma. 

Trečiasis laiškas buvo pristatytas į ponios Olivijos Hebert namus 
ir atneštas jai senojo liokajaus. Ponia Hebert atplėšė voką, perskaitė 
laišką ir džiaugsmingai nusišypsojo: 

— Grendžeri, po trijų dienų, Italijoje, Mitčelas ves Keirę Do- 
novan! Mudu su tavim ten nuskraidins jo asmeninis lėktuvas. 

— Labai lauksiu šios kelionės, ponia, - patikino Grendžeris. 

— Spėk, kas skris kartu su mumis, — užsisvajojusi tarė Olivija, 
spausdama laišką prie krūtinės ir atsidusdama. 

— Nenutuokiu, ponia. 

— Zakas Benediktas! — sušuko ji. 

Ketvirtasis laiškas kitą rytą buvo pristatytas į Šv. Mykolo bažny- 
čios parapiją Čikagoje. Duris atidarė tėvas Makis, jaunasis kunigo 
padėjėjas. Jis paėmė voką, tada nunešė jį koridoriumi į tėvo Dono- 
vano kabinetą. 

— Tėve, jums laiškas. 

— Padėk ant mano stalo. Dabar rengiu kito mėnesio biudžetą. 

— Vyrui, atnešusiam šį laišką, pažadėjau, kad tuoj pat jį įteiksiu 
jums asmeniškai. 

— Labai gerai, - atsakė tėvas Donovanas, padėdamas rašiklį ir 
imdamas laišką. — O tu savo sekmadienio pamoksle padarei pa- 
keitimus, kuriuos siūliau? — paklausė jis jaunąjį kunigą, atsiųsto jo 
globai į Šv. Mykolo bažnyčią. 

— Kai kuriuos, — pasakė tėvas Makis. 

Tėvas Donovanas užkišo nykštį už atlanko ir atplėšė voką. Jau- 
nojo kunigo atsakymas privertė jį atsidusti. 

— Robertai, tu atsidavęs kunigas ir rašai puikius pamokslus, ta- 
čiau turi polinkį užsispirti, kai turėtum būti lankstesnis. Ir atvirkš- 
čiai, pasiduodi per daug lengvai, kai turėtum būti tvirtesnis. Šitai 
ypač krenta į akis, kai aš klausausi, kaip tu mėgini padėti parapi- 
jiečiams, atėjusiems pas tave patarimo dėl savo bėdų. Manau, jog 
laikui bėgant tu išmoksi, kada reikia būti tvirtam ir ginti Bažnyčios 
doktriną bei principus, o kada būti atlaidesniam ir atsižvelgti į pa- 

Kalbėdamas tėvas Donovanas išsitraukė ir išskleidė popieriaus 
lapą su incialais MV viršutiniame dešiniajame kampe. Jis perskaitė 
laišką ir pusiau pakilo nuo kėdės, net išsižiojęs iš pasipiktinimo. 

— Tikiuosi, naujienos neblogos? 

— Najisirakiplėša! - sušuko tėvas Donovanas, vėl atgavęs kalbos do- 
vaną. Kadangi laikraščiai jau buvo aprašę istoriją apie Keitės sūnaus tėvą 
ir jo netikėtą atvykimą į Čikagą, kad sumokėtų išpirką, tėvas Donovanas 

nesijautė kaltas, atpasakodamas tėvui Makiui laiško turinį. — Atrodo, 
jog Mitčelas Vajatas išsivežė mano dukterėčią ir jos sūnų, Denį, į Italiją, 
o dabar kviečia mane ten, kad poryt juos sutuokčiau mažame kaimelyje 
netoli Florencijos! Tas vyras turi k... įžūlumo! — pasitaisė jis. 

Čiupęs telefoną, jis surinko operatoriaus numerį. 

— Noriu tuoj pat užsakyti skambutį į Italiją, — tarė jis, tada pa- 
diktavo teletono numerį, nurodytą Mitčelo Vajato firminio blanko 
apačioje. - Ar pokalbis bus brangus? 

— Puiku, — atsakė jis, kai operatorė nurodė jam akivaizdžiai 
lupikišką minutinį tarifą. - Nepamirškit paminėti, kad skambutį 
apmokės adresatas Italijoje. Tikrai?.. Toks pokalbis dar brangesnis? 


Nuostabu! - kerštingai sušuko jis. 


— Kas tai? — paklausė Mitčelas Keitės, kai ši pradėjo išpakuoti 
siuntinį, kurį jai ką tik pristatė skubiu tarptautiniu paštu. 

— Nežinau, bet siuntinys nuo Grėjaus Elioto, - atsiliepė Keitė. 

— Būk atsargi, jame turbūt įtaisyta pasiklausymo įranga. 

— Tai vestuvinė dovana, - tarė ji skaitydama atviruką. 

— Turėtume iškviesti išminuotojus. 

Nepaisydama jo perspėjimo, Keitė nukėlė dėžutės dangtį ir at- 
lenkė audeklą. Tai buvo nuostabus senovinis fotografijų albumas. 
Keitė atsargiai atvertė jo viršelį, tada spindinčiomis akimis pažvelgė 
į Mitčelą. Albume buvo sudėtos kai kurios padidintos nuotraukos, 
iš tų, kurias anuomet padarė Makneilas ir Caildresas. 

Pirmojoje Keitė ir Mitčelas buvo nufotografuoti viešbučio bal- 
kone Sen Martene. Jie stovėjo labai arti vienas kito, šypsodamiesi, 
ojų bučinys dar tebekabojo ore. 

— Pone Vajatai? — įeidama į jo svetainę, tarė Mitčelo sekretorė. 
Iš pagarbos Keitei, sėdinčiai greta jo ant sofos, ji paaiškino anglų 
kalba: - Skambutis jūsų sąskaita, kurio jūs laukėte, jau skambina 
asmenine linija. Pašnekovas atrodo... nusiminęs. 

Mitčelas nukėlė ranką Keitei nuo peties. 

— Čia greičiausiai tavo dėdė, — švelniai tarė jis atsistodamas ir 
eidamas prie didelio, patogaus apmušto krėslo, pastatyto priešais 
langus į Via Veneto. Mitčelas atsisėdo, pažvelgė pro langą į vieną 
mėgstamiausių vaizdų ir pakėlė greta padėto telefono ragelį. 

— Labas rytas, tėve Donovanai. Spėju, kad gavote mano laišką? 

Tėvas Donovanas nukreipė žvilgsnį į jauną kunigą, kurį stengėsi 
išmokyti, tuo pat metu paleisdamas savo pirmąją žodžių salvę į 
Mitčelą Vajatą piktu, dalykišku tonu. 

— Mitčelai, negi tu tikrai manai, kad aš visam likusiam gyve- 
nimui susaistysiu Keitę šventąja santuokos priesaika su vyru, kuris 
neleis jai turėti vaikų? 

— Ne. 

— Tai koks tada tikslas siųsti man šitą... šitą siaubingą „kvietimą“ 
atlikti ceremoniją Italijoje? 

— Aš pažadėjau Keitei, kad ji galės turėti tiek vaikų, kiek panorės, 
ir kada tik panorės. 

Tėvas Donovanas padrąsinamai linktelėjo tėvui Makiui, tačiau, 
apimtas entuziazmo, kad taip lengvai išgavo pažadą, jis pareikalavo 
papildomų garantijų, užuot priėmęs jau ir taip aiškiai išreikštą Mit- 
čelo patikinimą. 

— Ir tu jokiais būdais nesistengsi jai sutrukdyti? 

— Priešingai — aš su didžiausiu malonumu padėsiu jai pastoti. 

— Jei tai turėjo būti nešvanki, provokuojama pastaba, tai aš nu- 
sivylęs, bet ne šokiruotas. 

Tai išgirdęs, tėvas Makis susirūpinęs palinko priekin savo kėdėje, 
tačiau tėvas Donovanas nusišypsojo ir išsklaidė jaunojo kunigo su- 
sirūpinimą, tyliai mostelėjęs pirštais. Tada jis perėjo prie kito susi- 
šaudymo su vyru kitame laido gale. 

— Ar tu katalikas?... Taip, pakrikštijimas suprantamas kaip bu- 
vimas kataliku... Ar anksčiau esi priėmęs santuokos sakramentą?... 
Na, jei per pastaruosius penkiolika metų tu nesi buvęs bažnyčioje 
ar šalia dvasininko, manau, galima teigti, jog nepriėmęs. Tačiau, 
kalbėdamas apie tokį svarbų dalyką, aš negaliu remtis prielaidomis, 
todėl esu priverstas paprašyti tavęs atsakyti „taip“ arba „ne. 

Tėvas Donovanas pakartojo tėvui Makiui Mitčelo trumpą neigiamą 
atsakymą, tada pasiryžo pagrindinei atakai. Tačiau prieš tai, norėdamas 
truputėlį suminkštinti Micčelą, pabandė jį šiek tiek nuraminti. 

— Tokiu atveju, Mitčelai, aš nematau neįveikiamų kliūčių dėl 
mano dalyvavimo tavo ir Keitės vestuvėse. Iš tavo laiško suprantu, 


425 


kad tu jau susitarei dėl ceremonijos su kaimelio kunigu ir kad jis 
skubina būtinus popierizmus reikiamais kanalais. Ar jis nepriešra- 
rauja, kad aš dalyvausiu? 

Tėvas Donovanas linktelėjo tėvui Makiui, parodydamas, jog 
Mitčelo atsakymas į paskutinį klausimą buvo „taip“. 

— Na, tada puiku, — patenkintas tarė tėvas Donovanas, o tada 
ramiai pridūrė: — Jei per pastaruosius penkiolika metų tu nebuvai 
greta kunigo, tai mažiausiai tiek laiko nėjai ir išpažinties. Savaime 
suprantama, kad prieš ceremoniją reikės tai išspręsti... 

Jis nutilo, nes Mitčelas jį nutraukė trumpu, piktu klausimu. 
Tada tėvas Donovanas atsakė tokiu tonu, kuris turėjo perduoti su- 
pratimą ir kantrybę, bet šiek tiek sumenkusią: 

— Ne, Mitčelai, užtikrinu tave, kad aš „nejuokavau“. Kai judu 
su Keite stovėsit priešais mane Dievo namuose savo vestuvių dieną, 
pasirengę duoti šventąją priesaiką, aš noriu, kad jūsų sielos būtų 
tokios nesuteptos ir skaisčios, kaip tada, kai jūs buvot naujagimiai. 
Tai reiškia, kad prieš tai jūs abu turėsit būti atlikę išpažintį. Tai ne 
prašymas, tai reikalavimas. 

Palaukęs, kad paskutinius jo žodžius suvoktų, tėvas Donovanas 
tęsė daug maloniau: 

— Vaikai dažnai bijo eiti išpažinties, nes sieja tai su kalte ir gėda, 
tačiau iš tiesų išpažinties sakramentas skirtas suteikti atleidimą ir 
supratimą, kad mes pasijustume visiškai išteisinti. 

Jis vėl nutilo, laukdamas reakcijos, tačiau ragelyje buvo tyla, 
todėl jis kalbėjo toliau. 

— Jei dėl kalbos barjero ar kokios kitos priežasties tu nenori at- 
likti išpažinties vietos kunigui, aš pats išklausysiu tavo išpažinties, 
jei tik tu nori... 

Toks pasiūlymas akimirksniu susilaukė atsakymo iš Mitčelo, 
nuo kurio tėvo Donovano pečiai pradėjo drebėti iš juoko. Delnu 
uždengęs ragelį, jis sušnibždėjo tėvui Makiui: 

— Jis ką tik man pasakė, kad šitą fantaziją galiu nusinešti su 
savim į pragarą. 

Didžiulėmis pastangomis atgavęs šalrakraujiškumą, tėvas Do- 
novanas beveik švelniai tarė: 

— Mitčelai, aš nekeliausiu į pragarą kaip ir tu. Tu gali atlikti iš- 
pažintį bet kuriam kunigui, svarbiausia, kad tuo pasirūpintum iki 
ceremonijos. Dabar prašau pakviesti Keitę prie ragelio. Mudu su 
tavo būsimąja žmona turim šiek tiek pasikalbėti. 

Mitčelas staigiu judesiu atitraukė ragelį nuo ausies ir perdavė jį 
Keitei, kuri prisėdo ant jo krėslo ranktūrio. 

— Tavo eilė, — susierzinęs tarė jis ir pakilo, ketindamas suplakti 
jiems abiem po kokteilį. 

Tačiau besiklausant Keitės pokalbio pabaigos, jo pyktį po tru- 
putį ėmė keisti juokas, nes buvo akivaizdu, jog jai taip pat nepavyko 
išsisukti. Tiesą sakant, į visus savo dėdės žodžius ji tik sumurmėdavo: 
„Taip, žinau“ ir „Taip, tu esi teisus“ ir „Taip, aš taip ir padarysiu.“ 

Galiausiai po kokių penkių minučių ji tarė: 

— Sudie, susitiksim po poros dienų, - ir padėjo ragelį. 

Mitčelas ištiesė jai savo paruoštą kokteilį, tada atsisėdo greta ir 
prisitraukė ją ant kelių. 

— Tavo dėdė yra pasipūtęs teisuolis, šventeiviškas, smulkme- 
niškas tironas... — irzliai pareiškė jis. 

Švelniai šypsodamasi jam į akis, Keitė prispaudė pirštus prie jo 
dailių lūpų, norėdama jį nuraminti. 

- Jis išdrožė man pamokslą, kad ateityje labiau tavim pasitikėčiau, 
ir priminė mano vaidmenį mūsų ankstesnėse nesėkmėse. Jis pasakė 
man, kad tu esi nuostabaus būdo ir labai principingas vyras, galintis 
visą gyvenimą mylėti mane ir Denį švelniai, giliai ir stipriai. 

— Kaip aš ką tik ir sakiau, — išsišiepęs atsakė Mitčelas, — tavo dėdė 
yra stebėtinai nuovokus žmogus ir puikus žmogaus sielos žinovas. 

Tėvas Makis nebuvo tuo taip įsitikinęs. Tiesą sakant, jis turėjo 
rimtų nuogąstavimų dėl to, ar tėvas Donovanas išmintingai elgiasi, 
pritardamas Keitės santuokai su Mitčelu. Jis pakilo, ketindamas 
išeiti, tada atsisuko. Tėvas Donovanas sėdėjo atsirėmęs į stalą, šyp- 
sodamasis iš pasitenkinimo telefoninio pokalbio rezultatais, kai 
pastebėjo susirūpinusią jaunojo kunigo veido išraišką. 

— Robertai, tu atrodai sunerimęs. Kas nutiko? 

— Aš tiesiog nesuprantu, kaip jūs galit su pasitikėjimu sutuokti 
du žmones, kurie buvo pažįstami vos kelias dienas ir jų tokia ne- 
maloni praeitis. 

Sukryžiavęs rankas ant krūtinės, tėvas Donovanas per akimirksnį 
apgalvojo savo atsakymą, o tada tarė: 

— Aš atsakysiu tau tuo pačiu klausimu, kurį kartą uždaviau Mit- 
čelui: kaip gali būti taip, jog du žmonės, kurie pažinojo vienas kitą 
tik kelias dienas, gali išsiskirti taip skausmingai nusivylę vienas kitu, 
kad nė vienas iš jų negali šito pamiršti net praėjus beveik trejiems 
metams? 

— Galbūt dėl psichologinių povandeninių srovių, neišpręstų 
tėvystės reikalų - kas gali žinoti atsakymą? 

— Ašžinau atsakymą, — tvirtai pareiškė tėvas Donovanas. - O jis 
toks, kad būdami kartu tas kelias dienas, tie du žmonės taip stipriai 
mylėjo vienas kitą, jog nė vienas iš jų negalėjo susitaikyti su kančia, 
kurią vėliau vienas kitam netyčiomis suteikė. 

— Tikriausiai jūs teisus. Bet net ir tokiu atveju, vyras ir mo- 
teris... 

— Prašau, tik nepradėk man cituoti dar vienos knygos apie 
santuokos šventumą, kurią perskaitei seminarijoje. Tiesą sakant, 
noriu, kad perskaitytum knygą, kuri iš tiesų gali padėti tau perprasti 
dvasinę tikrovę, galinčią egzistuoti tarp porų, nuoširdžiai mylinčių 
vienas kitą. Jos nerasi įprastuose rekomenduojamų skaityti knygų 
sąrašuose. 

— Aš su džiaugsmu perskaitysiu viską, ką jūs rekomenduosit. 
Koks jos pavadinimas? 

— Tai Kalilio Džibrano Pranašas. 

Atrodė, jog tėvas Makis abejoja, bet yra nusiteikęs išbandyti. 
Jis priėjo prie tėvo Donovano stalo ir ant lapelio užsirašė knygos 
pavadinimą ir autorių. Tada jis sustojo ir pravėręs burną įsispoksojo 
į savo senąjį mokytoją. 

— Argi praėjusiame amžiuje mes neatskyrėm Džibano nuo Baž- 
nyčios? 

Tėvas Donovanas gūžtelėjo pečiais. 

— Taip, kaip ir Galilėjų už tai, kad jis išdrįso pareikšti, jog Dievo 
sukurta žemė sukasi aplink saulę, o ne atvirkščiai. Tik pažvelk, kas 
juokiasi dabar. 


skyrius 


Kaimelyje netoli Florencijos, kur Mitčelas gyveno su Kaliorosų 
šeima, bet kokios vestuvės sužadindavo smalsumą ir buvo priežastis 
švęsti. Mitčelas pasirinko šį kaimelį vestuvėms, nes, pasak jo, tai 
buvo jo tyros vaikystės vieta. 

Mitčelo ir Keitės vestuvių dieną bažnytėlės gale būriavosi keli 
vietiniai, kuriems paprasčiausiai patiko vestuvės. Jie nepažino 
Metju Farelo ir jo žmonos, ar Stavroso ir Alekso Konstantatosų, 
tačiau patyrė netikėtą džiaugsmą, išvydę garsią Amerikos kino 
žvaigždę lydint savo žmoną Džuliją altoriaus link. Jie antrą kartą 
išgyveno jaudulį, kai jis vėl pro juos praėjo, palydėdamas smulkutę 
pagyvenusią ir išdidžiai besišypsančią moterį į jos vietą bažnyčios 
priekyje. 

Bažnyčios priekyje buvo susodinti svečiai, žmonės, kurie buvo 
labai brangūs Keitei ir Mitčelui, įskaitant Holę ir Kaliorosų šeimą. 
Tai buvo būtent tokios mažos ir jaukios vestuvės, kokių norėjo 
Keitė su Mitčelu. | 

Dieną prieš tai Mitčelas paklusniai nuėjo išpažinties pas tėvą 
Lorencą. Jis išėjo iš bažnyčios suglumusia veido išraiška ir prisėdo 
prie Keitės, kuri laukė jo ant suolelio kaimelio aikštėje. 

— Kaip sekėsi? — paerzino ji, paimdama jį už rankos. 

— Tiesą sakant, — pasakė Mitčelas, —- man pasirodė, jog tėvas 
Lorencas šiek tiek nusivylė mano vaizduotės trūkumu. Nors, turint 

omenyje, kiek Zėve mūsų ir Sveika, Marija aš curiu sukalbėti argailai, 
manau, jį galėjo sužavėti mano atkaklumas. 

— Kiek 7ėve mūsų ir Sveika, Marija jis liepė tau sukalbėti? 

— Jei pradėčiau melstis tuoj pat, gali būti, kad iki mūsų vestuvių 
spėčiau. 

Keitė prapliupo juoktis. 

Dabar, stovėdama priešais altorių, tėvui Lorencui ir jos dėdei 
vadovaujant ceremonijai, o Mitčelui šypsantis jai į akis, Keitė jautėsi 
iš tiesų palaiminta. Ji ištarė savo priesaiką aiškiai ir išdidžiai. Mitčelas 
taip pat pakartojo savo priesaiką, dėl Kaliorosų atsakydamas itališkai, 
o tėvas Donovanas tuo metu pritariamai žiūrėjo. Tačiau ceremonijos 
pabaigoje jo veido išraiška šiek tiek sudrebėjo, kai kunigas Mitčelo 
paklausė, ar jis pasižada mylėti, gerbti ir branginti Keitę. 

Užuot atsakęs „Lo giuro“, Mitčelas atsakė „Con ogni respiro che 
prendo.“ 

Akimirką tėvas Donovanas suabejojo, ar Mitčelo atsakymas 
nebuvo šiek tiek neaiškus, tačiau tėvas Lorencas atrodė labai pa- 
tenkintas, o tai nuramino tėvo Donovano susirūpinimą. 

Tačiau priėmime po ceremonijos tėvas Donovanas susirado tėvą 
Lorencą, kuris kalbėjo abiem kalbomis ir dabar šnekučiavosi su 
svečiais iš Amerikos. 

— Tėve Lorencai, - paklausė tėvas Donovanas, - ką Mitčelas 
atsakė, kai jūs paklausėt, ar jis pasižada mylėti, gerbti ir branginti 
Keitę? 

Akivaizdu, jog amerikiečiams buvo taip pat smalsu kaip ir jam, 
nes jie suklusę atsisuko, norėdami išgirsti tėvo Lorenco atsakymą. 

— Kai aš paklausiau Mitčelą, ar jis pasižada mylėti, gerbti ir 
branginti Keitę, Mitčelas neatsakė paprasčiausiai „Taip, pasižadu.“ 
Jis pasakė „Su kiekvienu oro gurkšniu.“ 

Tėvui Lorencui tai pasakius, Keitei akys apsitraukė ašarų migla 
kaip ir visoms moterims šiame ratelyje, tačiau ji jau prie altoriaus 
žinojo, ką Mitčelas pasakė. Tai buvo tie patys žodžiai, kuriuos jis 
liepė išgraviruoti ant jos sutuoktuvių žiedo. 


McNaught, Judith 
Mc748 Lemties piršlys : romanas / Judith McNaught ; iš anglų kalbos vertė Dalia 
Žukauskienė. - Vilnius : Gimtasis žodis, 2010. - 429, [3] p. 
ISBN 978-9955-16-300-8 
Meilė užklumpa netikėtai - kai mažiausiai jos lauki ar ieškai. Atogrąžų saloje gydydama sielos 
žaizdas po tėvo mirties, Keitė Donovan sutinka paslaptingą vyrą, ir užplūdę jausmai jau nebepaleis jų, 
nepaisant visų intrigų ir kliūčių. 


UDK 820(73)-3 


Judith McNaught 
Lemties piršlys 


Romanas 


Redaktorė Violeta Mickevičiūtė 
Maketavo Ramunė Šarpytė-Girniukaitienė 
Viršelio dailininkas Romualdas Balinskas 


SL 098. Tiražas 1800 egz. 
| „; Išleido leidykla „Gimtasis žodis“ 
4 8 3 £ AL . Rūdninkų g. 10, 01135 Vilnius 
/ El. p. gimtasiszodisGtakas.lt 
Interneto svetainė: htrtp://www.gimtasiszodis.lt 
Spausdino AB „Spauda“ 
Laisvės pr. 60, LT-05120 Vilnius 


info spauda.com | www.spauda.com 


Jie susitiko rojuje: Keitė Donovan, 
gražuolė restorano savininkė, 
visko pasiekusi pati, ir Mitčelas 
Vajatas, beširdis verslininkas, 
pasakiškai turtingos Vajatų šeimos 
palikuonis, nepriimantis neigiamo 
atsakymo. Atogrąžų saloje Angili- 
joje užsimezgus jųdviejų idilei, abu 
pasineria į tokią jausmų bangą, 
kokios dar nebuvo patyrę. 
Tačiau viskas subyra į šipulius, 
kai Mitčelas gauna šaukimą grįžti 
namo ir dalyvauti apklausoje, tiriant 
„jo netikro brolio dingimą. Jis pasi- 
traukia į savo pasaulį, palikdamas 
Keitę abejoti viskuo, ką ji žinojo 
apie mylimąjį. Ar jis iš tiesų įvykdė 
žiaurų nusikaltimą? Kokios jo 


praeities paslaptys? 


Nepamirštami herojai, kaitinanti ro- 
mantika, prikaustanti nežinia - tai 
būdinga milijonų skaitytojų pamiltos 
rašytojos Judith McNaught kūrybai. 
Jos stilius neprilygstamas, o ben- 


dras knygų tiražas — 30 milijonų. 


„Lemties piršlys“ išverstas į 20 


pasaulio kalbų. 


